
Pratarmė 


Pažvelgęs 

Į neaprėpiamą plotą, 
Į dangų ir žemę, 

Į tolyje jūrą miglotą, 
Nustebęs sakau: 

O koks gi tu menkas 
Ir koks tu didingas, 
Žmogau! 


V. Mykolaitis-Putinas 


„Likimo keliai nuostabiai susipynė..." dainuodavome jaunystės me- 
tais, nenujausdami, kokiais dramatiškais ir tragiškais keliais teks eiti. Gi- 
mėme iš nebūties per stebuklą atgimusioje Lietuvoje, augome tautine dva- 
sia alsavusioje aplinkoje. Mūsų pasaulėžiūrą kūrė ir ugdė to meto peda- 
gogai- idealistai, įskiepiję mums pagarbą tėvų ir protėvių dvasinėms ver- 
tybėms, pareigai, darbui ir dorai, meilę bei ištikimybę Tėvynei ir artimui. 
„Atiduok Tėvynei, ką privalai!“ — buvo Lietuvos tautinės mokyklos šūkis, 
visam gyvenimui įstrigęs į širdis ir lemiamomis gyvenimo akimirkomis 
buvęs kelrode žvaigžde. 

Brandos atestatus gavome tada, kai iš Rytų į Vakarus nesulaikomai 
artėjo siaubinga teroro banga, nušluodama pakeliui daugelio Europos vals- 
tybių kultūros ir civilizacijos laimėjimus. Nebuvo laiko svarstyti, ką dary- 
ti. Ryžtingesni pasirinko laisvanorišką tremtį ir su ryšulėliais rankose pa- 
sitraukė į Vakarus - į nežinią, palaidoję viltį kada nors grįžti į gimtinę. Iš 
ten jie netrukus pasklido po visą civilizuotą pasaulį. 

Didžioji dauguma mūsų, kurie glaudžiai buvome susiję su gimtine, 
likome čia laukti savosios lemties. Netrukus paaiškėjo, kad mes buvome 
tie, kuriuos okupantai gyvus degino, guldė ant turgaviečių grindinio, ba- 
du marino Kolymos aukso kasyklose, Vorkutos šachtose ir Sibiro platybių 

gulaguose. Nežinia kam - Dievo apvaizdai, laimei ar atsitiktinumui =turime 
būti dėkingi, kad pavyko išlikti siaubingame Valpurgijos nakties šėlsme... 

Ir vis dėlto likimas mums buvo palankus — gyveriome nepaprastai 
įdomiu istoriniu laikotarpiu. Iškentėjome tris Tėvynės okupacijas, dviejų 
didžiausių žmonijos nusikaltėlių - Hitlerio ir Stalino - laikus, sulaukėme 
stebuklingo tautinio atgimimo, apvainikuoto, rodos, amžiams prarastos 
Laisvės atgimimu, džiaugėmės blogio imperijos pelnyta griūtimi. Mes bu- 
vome nepakartojamo istorinio įvykio liudininkai, kai Lietuva pirmoji įka- 
lė vinį į sovietinės imperijos karstą! Šitaip buvo atlyginta didžiarusiškajam 
imperializmui už pastangas sunaikinti mūsų tautą, atimti gimtąjį žodį ir 
raštą, už Muravjovo kartuves, už didžiojo mūsų tautos kapinyno Sibiro 
amžinajame įšale amžiams likusius brolius ir seseris. 

Gyvenimo saulėlydyje vis dažniau mintimis nuklystame į tolimąją pra- 
eitį. Pirmą kartą pravertos mokyklos durys, pirmasis Mokytojas, pirmasis 
savarankiškai parašytas žodis, pirmieji Žingsniai į Pažinimą ir Svajonę! 
Nežinia, kaip būtų susiklostęs mūsų gyvenimas, jeigu ne siaubingi katak- 
lizmai, sudarkę tautos, valstybės ir mūsų pačių gyvenimą? 

Siekdami savosios Svajonės, savo gyvenimo kelyje susidūrėme su 
okupacijų, sąlygojusių mūsų gyvenimo filosofiją, kliūtimis. Per pirmąją 
sovietinę okupaciją mes savo vaikiškais proteliais dar negalėjome suvok- 
ti, kas per monstras buvo SSSR. Antroji - nacių - okupacija įtikino, kad 
kryžiuočių ainių politikoje mūsų tauta tebuvo tik „lašas vandens ant įkai- 
tusio akmens". Per trečiąją — bolševikinę — okupaciją buvo planingai nai- 
kinama tauta. Deja, čia talkino ir mūsų tautos atplaišos. Šiomis sąlygomis 
teko rinktis savąjį gyvenimo kelią, siekti savosios Svajonės. 

Su skirtingu gyvenimo patirties bagažu įvairiais keliais 1945 metų ru- 
denį susirinkome į Vytauto Didžiojo universiteto Statybos fakultetą, pasi- 
ryžę siekti vienintelės tikrosios vertybės - mokslo. Buvo sunku, bet to me- 
to taurūs pedagogai mus suprato. Sovietinė „mėsmalė“ gerokai praretino 
mūsų gretas, grėsmingas Damoklo kardas kabojo virš daugelio mūsiškių 
galvų iki pat Atgimimo. Tik paskutiniajame šio amžiaus dešimtmetyje pa- 
sijutome esą laisvi žmonės, bet, deja, tai jau mūsų gyvenimo saulėlydis. 

Šiandien, žvelgiant iš tolimos perspektyvos į anuos metus, kai nė vie- 
nas nebuvome tikri dėl savo rytdienos, sunku suprasti, iš kur sėmėmės 
jėgų mokytis, linksmintis, sportuoti ir net dirbti. O gyvenimas pirmaisiais 
pokario metais buvo sunkus. Auditorijos ir bendrabučiai buvo nešildomi, 
mes patys pusalkaniai, apsirengę vieninteliais drabužėliais, be cento kiše- 
nėje, bet optimistiškai nusiteikę siekti užsibrėžtojo tikslo ir darbuotis pa- 
vergtos Tėvynės labui. Studijų metais mus vargino slogus įtarumas ir ne- 
žinia, nerimą keldavo žinios, kad pradingo vienas arba kitas kurso drau- 
gas. Laimei, jėgų ir pasitikėjimo savimi suteikdavo geranoriškos profe- 

sorių ir dėstytojų akys, jų laiku ištartas paguodos ir padrąsinimo žodis, 
taip pat studentų galimybių suvokimas ir jų įvertinimas. Tai mums ir pa- 
dėjo sėkmingai plaukti ano meto audringame gyvenimo vandenyne. 

Mūsų kursas, pradėjęs studijas sunkiais pokario metais, įrodė, kad ne 
šiltnamio sąlygos reikalingos veržliajai jaunystei. Šiandien galime didžiuo- 
tis, kad iš mūsų tarpo išaugo mokslo korifėjai - akademikai Aleksandras 
Cyras ir Antanas Kudzys, profesoriai Bronius Sidauga, Zigmantas Tamu- 
tis, Vincas Vainauskas, garsūs statybų organizatoriai - buvęs statybos mi- 
nistras Romualdas Sakalauskas, jo pavaduotojai Stasys Bartušis, Algirdas 
Mikulėnas, kitų žinybų ministrų pavaduotojai Jonas Babravičius, Vaclo- 
vas Pranaitis ir daug žinomų pedagogų, gamybininkų. Visi jie - dori žmo- 
nės, tikri Lietuvos patriotai. 

Nenumaldomai bėga laikas! Mūsų galvas jau puošia sidabrinė šar- 
ma, retėja mūsų gretos... Tokia neišvengiama gamtos logika. Mes džiau- 
giamės, kad mus pakeičia gerai parengti specialistai, gerai susipažinę su 
naujausiais mokslo ir technikos laimėjimais, pajėgūs padaryti tai, ko Tė- 
vynės labui mes nespėjome. 

Aukštosios mokyklos istoriją, kaip ir aplamai istoriją, kuria žmo- 
nės. Nuo jų vienokių ar kitokių sprendimų, nuomonių, poelgių, veiksmų 
priklauso studijų kryptys ir pobūdis, specialybių deriniai, mokslo tyrimų 
aspektai ir kt. Taigi per Statybos fakulteto profesorių, dėstytojų, studijų 
bičiulių biografijas ir stengėmės apibūdinti Lietuvos universiteto, vėliau 
Vytauto Didžiojo universiteto statybos mokslo laikmetį, studijų bei moks- 
lo tyrimų plėtrą Nepriklausomoje Lietuvoje, siaubingas studijų dienas oku- 
pacijų metais. 

Knygos pratarmę parašė doc. dr. Kazys Blaževičius. Skyrių „Statybos 
mokslai“ parengė doc. dr. Algimantas Nakas, „Kelininkų studijos Lietuvoje“ 
- doc. dr. Evaldas Palšaitis, „Hidrotechnikos specialybė VDU" - prof. hab. 
dr. Juozas Macevičius, „Geodezijos specialybė“ — prof. dr. Mykolas 
Kosčiauskas. Skyrių „Mūsų profesūra“ ir „Kurso bičiuliai“ rengėjas — doc. 
dr. Linas Vidugiris. Šių skyrių įžangos autorius - doc. dr. Kazys Blaževičius. 
Skyrių „Visada kartu“ parengė doc. Vaclovas Pranaitis. Nuotraukų sky- 
rių tvarkė doc. dr. Evaldas Palšaitis. 

Dėkojame Vilniaus Gedimino technikos universiteto rektoriui profeso- 
riui Edmundui Zavadskui, Asociacijos „Lietuvos keliai“ prezidentui dakta- 
rui Jonui Biržiškiui, Statybininkų asociacijos prezidentui Adakrui Šeštakauskui 
ir generaliniam direktoriui Jonui Jakimavičiui, taip pat Panevėžio statybos 
tresto generaliniam direktoriui Eugenijui Rečiūnui už finansinę paramą, 
be kurios šis leidinys nebūtų išvydęs dienos šviesos. Dėkojame Kauno 
Technologijos universiteto, Vilniaus Gedimino technikos universiteto, 
Lietuvos valstybinio archyvo direkcijoms, leidusioms susipažinti su VDU 

Statybos fakulteto ir kitais archyviniais dokumentais, protesorių, destyto- 
jų ir studentų asmens bylomis. Esame dėkingi VGTU Kelių katedros ko- 
lektyvui, maloniai talkinusiam: rengiant šį leidinį. Nuoširdžiai dėkojame 
Reginai Pranaitienei, padėjusiai suredaguoti jo tekstą. Dėkojame visiems 
mūsų profesoriams, dėstytojams, kurso bičiuliams, jų vaikams, giminai- 
čiams, pažįstamiems ir artimiesiems, kurių moralinė parama suteikė drą- 
sos ir ryžto rengiant šį leidinį, o pateikta medžiaga ir prisiminimai žen- 
kliai praturtino jo turinį. Ačiū visiems, padėjusiems pakeliauti nepaprastai 
greitai prabėgančio gyvenimo keliais. 

Galbūt neišvengėme klaidų ir netikslumų. Už juos atsiprašome. Ma- 
lonu būtų gauti Jūsų atsiliepimus apie šį leidinį. 


2000 m. rugsėjis Leidinio rengėjai 

Statybos mokslai 


Doc. dr. Algimantas Nakas 


Lietuvoje archeologai randa įvairių dirbinių, kurie buvo padaryti dar 
akmens amžiuje. Vėliau dar ilgai tuos dirbinius, daugiausia įvairius žem- 
dirbystės, žūklės ar medžioklės įrankius, kiekvienas sau darydavosi pats. 
Pirmieji amatai, istorikų teigimu, atsirado tik vėlyvajame geležies amžiu- 
je (daugiau kaip 500 metų prieš Kristaus gimimą). Amatininkai jau gami- 
no daiktus kitiems, t. y. vartotojo užsakymu, ir už tai jiems buvo atsilygi- 
nama. Taigi iš to atlyginimo amatininkai ir gyveno. Ilgainiui atsirado įvai- 
rių amatininkų. Vieni gamino dirbinius, kiti statė namus. Vieni amatinin- 
kai ėjo dirbti pas užsakovus, kiti dirbo pagal užsakymus savo namuose. 

1323 m. Lietuvos Didysis kunigaikštis Gediminas, norėdamas pakelti 
Lietuvos kultūrą, ją sueuropinti, parašė laiškus į Hanzos miestus. Šiuose 
laiškuose jis kvietė amatininkus, pirklius, žemdirbius ir riterius atvykti į 
Lietuvą. Gediminas rašė, kad geros valios žmonėms atidaro savo krašto 
valdas ir visą karalystę. Jis pažadėjo riteriams, ginklanešiams, malūninin- 
kams, krautuvininkams ir kitiems amatininkams įvairių privilegijų. Tuo 
norėta “... sutvirtinti amžina sąjunga taiką, brolystę ir tikrąją meilę su vi- 
sais Kristaus tikinčiaisiais“. LDK Gediminas yra pirmasis miestų statyto- 
jas ir amatų įkūrėjas Lietuvoje. Jis perkėlė Lietuvos sostinę iš Kernavės į 
Vilnių. Tačiau praėjo beveik 200 metų iki to laiko, kai amatininkai ėmė 
vienytis į cechus ir parduoti savo gaminius. Cechų kūrimasis rodė, kad 
prasideda technikos ir ūkio pažanga mūsų krašte. Ėmė intensyvėti preky- 
bos ryšiai su kitomis šalimis, darėsi įvairesnė gamyba, ėmė augti miestai. 

1495 m. Lietuvos Didysis kunigaikštis Aleksandras, paskutinis Lietu- 
vos valdovas, ilgą laiką ją valdęs atskirai nuo Lenkijos, patvirtino Vilniaus 
auksakalių cecho statutą. Šis cechas ir laikomas pirmuoju cechu Vilniuje ir 
visoje Lietuvoje, o ši data laikytina pramonės pradžia Lietuvoje. Iki tol 
buvo tik amatai. 1547 m. Didžiojo kunigaikščio dvarų nuostatuose jau bu- 
vo planuojamos pajamos ne tik iš žemės ūkio, bet ir iš pramonės. Veikė 
metalo liejyklos, plėtėsi statybinių medžiagų gamyba. 1540 m. Vilniuje jau 
veikė patrankų liejykla, popieriaus dirbtuvė, o šiek tiek vėliau pradėjo veikti 
stiklo dirbtuvė ir kt. 

Lietuvos ir Lenkijos valstybė dažnai kariavo, daugiausia su Maskva, 
todėl krašte XVI a. buvo plėtojama fortifikacija ir balistika, geodezija ir 
kartografija. Gal todėl dar Vilniaus kolegijoje, 6 vėliau akademijoje (taip 
tuomet vadinosi dabartinis universitetaš) vis daugiau dėmesio buvo ski- 
riama matematikai ir gamtos mokslams, technikai. Vilniaus akademijos 
rektorius Povilas Bokša (1552 ... 1627) ne tik dėstė teologiją, bet išmanė ir 
architektūrą, projektavo pastatus, konsultavo statybų klausimais. Mano- 
ma, kad jis pirmasis ir pradėjo dėstyti architektūrą. Vėliau prūsas Osval- 
das Krygeris (1598 ... 1665) dėstė ne tik matematiką, bet ir statybos pa- 
grindus, dirbo įvairius technikos darbus. Jis vadovavo Dancigo (dabar 
Gdansko) tvirtovės stiprinimo darbams, mokėjo gaminti naujoviškus prie- 
taisus, išrūpino teleskopą, parašė balistikos traktatą. Kad Lietuvoje plėto- 
josi technikos mokslai, galima spręsti ir iš to, jog Vilniaus universitete mo- 
kėsi Kazimieras Semenavičius (1600 ... 1651). Amsterdame jis išleido kny- 
gą “Didysis artilerijos menas“, kurioje yra skyrius apie daugiapakopes 
raketas, primenančias dabartines kosmines raketas. 

Valdant Lietuvos ir Lenkijos valstybę Vazų dinastijai (1588 ... 1668), 
kai vyko daug ją nualinusių karų, Vilniuje kilo maras ir badas, cechų or- 
ganizacija pakriko, neaugo gamyba, mažai buvo skiriama dėmesio ir moks- 
lams. Tik XVIII a. pabaigoje, prasidėjus sparčiai kapitalizmo raidai, moks- 
lo pažanga buvo ryški ir Europoje, ir Lietuvoje. Vilniaus universitete, vyk- 
dant 1773 ... 1782 metų reformas, jų antrajame projekte buvo teigiama, 
kad reikia “...gilintis į gamtos mokslus ne tik protui apšviesti, bet ir prak- 
tinei veiklai“. 1783 m. Fizikos kolegijoje matematiką dėstęs Pranciškus Nor- 
vaiša (1742 ... 1819) citavo Niutono, Eilerio, Bernulio ir kitų darbus, tada 
jau gerai Žinomus medžiagų atsparumo mokslo istorijoje. P. Norvaišos 
mokinys Tadas Kundzičius (1747 ... 1829) nuo 1780 m. dėstė taikomąją 
matematiką, o šio kurso dalį sudarė mechanika, kur jau minima statika ir 
dinamika. T. Kundzičius dėstė ir hidrostatiką, civilinę architektūrą, forti- 
fikaciją ir kt. Pirmojoje civilinės architektūros disciplinos dalyje buvo stu- 
dijuojamos statybinės medžiagos, antrojoje — statybinės konstrukcijos. 

1793 m. Vilniaus universitete buvo įkurta Architektūros katedra, ku- 
rios profesoriumi paskirtas Laurynas Stuoka-Gucevičius, ir pradėta dės- 
tyti taikomoji mechanika. Taigi dar iki Architektūros katedros įsteigimo 
būsimiesiems statybų specialistams buvo dėstomas medžiagų atsparumas 
ir statika, kas ir sudarė statybinių konstrukcijų skaičiavimo pagrindą. Šių 
disciplinų svarba ryški L. Stuokos-Gucevičiaus sudarytoje dėstymo progra- 
moje. Joje pabrėžiama būtinybė mokėti suprojektuoti ne tik patogų ir gra- 
žų pastatą, bet stiprų ir pigų. L. Stuoka mokslus buvo išėjęs Paryžiuje ir 
Romoje, todėl, be abejo, jam buvo gerai žinomi Vakarų Europos mokslo 
darbai, ten taikomi konstrukcijoms skaičiuoti metodai. Dėstymo progra- 

moje nurodyta, kad reikia išmokti projektuoti pastatų pamatus atsižvel- 
giant į pastato masę ir vietą, t. y. reikia įvertinti apkrovas ir gruntus, iš- 
mokti nustatyti masių svorio centrą, o atsižvelgiant į apkrovas, išmokti 
panaudoti reikalingas medžiagas, nustatyti jų savybes. L. Stuokos-Guce- 
vičiaus naujojoje dėstymo programoje matyti, kad jis buvo gerai susipaži- 
nęs su tuometiniais medžiagų atsparumo ir statikos pasiekimais, stengėsi 
pažangias mokslo idėjas perteikti studentams. Kaip žinia, jis užsiėmė ir 
platesne inžinerine veikla: panaudodamas skrysčius, sukonstravo keltų- 
vą medžiagoms kelti ir poliakalę pamatų poliams kalti. Todėl L. Stuoka- 
Gucevičius pagrįstai laikomas statybos darbų mechanizavimo pradinin- 
ku Lietuvoje. 

Po Lauryno Stuokos-Gucevičiaus mirties jo vietą užėmęs Mykolas Šul- 
cas (1769 ... 1812) konstrukcijų darbą greičiausiai suvokė prastai. Jo pro- 
jektuose būdavo randama skaičiavimo klaidų. 1812 m. jo suprojektuotas 
statinys, kuriame caro Aleksandro I garbei turėjo vykti puota, išvakarėse 
sugriuvo, dėl to M. Šulcas nusiskandino Neryje. 

XIX a. pradžioje mokslas sparčiai žengė į priekį. Geležis lydoma, šiek 
tiek vėliau jau valcuojama. 1816 m. pirmą kartą pasaulyje studentams pra- 
dėtas skaityti jau specialus konstrukcijų skaičiavimo kursas. Kaip mokslo 
šaka išryškėja statybinė mechanika. 

Vilniaus universitete atidžiai buvo stebima mokslo ir technikos pa- 
žanga, todėl neatsitiktinai jau 1817 m. šio universiteto auklėtinis, filosofi- 
jos mokslų daktaras Valerijonas Gurskis (1790 ... 1874) stažavosi Vakarų 
Europoje. Paryžiaus karališkoje politechnikos mokykloje jis klausėsi ra- 
cionaliosios mechanikos paskaitų, kurias skaitė ir garsusis S. D. Puaso- 
nas. Ten P. Gurskis tobulinosi ir hidrotechnikos srityje, kuri tuomet buvo 
vadinama hidrauline architektūra. Nuo 1821 m. būsimiesiems architek- 
tams ir statybininkams Vilniaus universitete V. Gurskis skaitė praktinę 
mechaniką, o M. Polinskis-Pelka — analizinę mechaniką. Nuo 1826 m. 
V.Gurskis dėstė dar ir inžineriją, t.y. mokslą apie kelių, tiltų, kanalų ir 
šliuzų įrengimą. Kaip ir L. Stuoka-Gucevičius, V. Gurskis daug projekta- 
vo, vadovavo įvairių objektų statybai. Jis sutvarkė Vilnelės krantus ties 
Bekešo kalnu, Botanikos sode prie Pilies kalno pagal jo projektą buvo pa- 
statytas kabamasis grandininis tiltas pėstiesiems per Vilnelę. Atrodo, šio 
tilto fragmentas pavaizduotas K. Račinsko 1831 m. litografijoje. 

Gerai inžineriniu požiūriu buvo pasiruošęs K. Podčašinskio adjunk- 
tas E. Rimgaila (1805 ... 1870), gilinęs Žinias Berlyne. Inžinerinių disciplinų 
svarba didėjo kartu su mokslo ir technikos pažanga. Todėl kai kurie klau- 
sytojai, baigę universitetą, tapdavo architektais, o kiti - vykdytojais. Ir vieni, 
ir kiti jau turėjo pažinti naujausias statybines medžiagas ir statybines kon- 
strukcijas, išmokti panaudoti jų teikiamas naujas galimybes. Architektus 

ir statybų inžinierius jau derėjo rengti atskirai. Tačiau 1832.m. Rusijos ca- 
ras uždarė Vilniaus universitetą. Beveik 90 metų specialistai Lietuvai bu- 
vo rengiami tik svetur. ž 

XIX a. pradžioje buvo sulenkintos visos Lisos iebaė Tačiau 
dar iki uždarant universitetą daugėjo lietuvių, kurie labai domėjosi Lietu- 
vos istorija, lietuvių tautosaka, ragino gelbėti lietuvybę. Tada kunigas 
Ks.Bauža išleido knygą „Apie lietuvių tautos ir kalbos kilmę“, lietuvybės 
dvasią stiprino D. Poškos, T. Narbuto, A. Mickevičiaus ir kt. darbai ir kū- 
ryba. Po 1863 m. sukilimo prasidėjo labai intensyvi krašto rusifikacija. Tai 
sukėlė didelį lietuvių pasipriešinimą, o kartu labai stiprėjo lietuvių tautiš- 
kasis judėjimas. Uždraudus lietuviškąją spaudą, lietuviškos knygos buvo 
spausdinamos svetur ir slapta gabenamos į Lietuvą. Lietuviškėti ėmė dar 
galutinai nesulenkėjusi inteligentija. Buvo stengiamasi atkurti Vilniaus uni- 
versitetą. Tačiau caro valdžia buvo kurčia šiam Lietuvos gyventojų troški- 
mui. 1874 ... 1880 m. Lietuvos dvarininkija ir visuomenė buvo surinkusi 
nemažai lėšų, kad Vilniuje būtų įsteigtas Technikos institutas, bet rusų 
vyriausybė ir šiam pasiūlymui nepritarė. Buvo rašoma, kad Vilniui aukštoji 
mokykla yra nereikalinga. 

1883 m. Jono Basanavičiaus iniciatyva buvo įsteigtas lietuviškas laik- 
raštis „Aušra“, kuris skatino meilę savajai kalbai, smerkė lenkinimą ir ru- 
sinimą, siekė lietuviškos spaudos laisvės. 1889 m. Vincas Kudirka ėmė 
leisti „Varpą“, suvaidinusį svarbų vaidmenį tautiškajame sąjūdyje. „Auš- 
ra“ rašė kultūros klausimais, o „Varpas“ skyrė daug dėmesio ir ekonomi- 
kai. Jame buvo rašoma, kad „tauta galės greičiau išsivaduoti iš svetimųjų glo- 
bos tik ekonomiškai ir kultūriškai sustiprėjusi". Nors lietuviškos knygos ir 
buvo spausdinamos užsienyje, bet Lietuvoje jų labai gausėjo. 1904 m. gegu- 
žės 7 d., daugiausia P. Vileišio dėka, caras paskelbė lietuviškos spaudos 
laisvę. Lietuvoje suaktyvėjo ir kultūros draugijų veikla. 

XX amžiaus pradžioje vėl buvo keliamas universiteto atkūrimo klau- 
simas, buvo rašomi atsišaukimai, svarstoma spaudoje. Tačiau Rusijos val- 
džia teigė, kad „...provincija nėra dar pribrendusi universitetams". 

Labai svarbus lietuviškajam atgimimui buvo Lietuvių mokslo drau- 
gijos įkūrimas. Jos tikslas buvo tirti lietuvių tautą, jos kilmę, kultūrą, tau- 
tos susidarymo problemas, jos įsikūrimą šioje teritorijoje. Draugija anali- 
zavo technikos, ūkio atkūrimo ir ugdymo klausimus. 1907 metų balandžio 
7 dieną Vilniuje įvyko LMD Steigiamasis susirinkimas. Valdybos pirminin- 
ku buvo išrinktas Jonas Basanavičius, nariais - A. Smetona, P.Matulionis, 
P. ir J. Vileišiai ir kt. Nors draugijos veikloje vyravo humanitarai, bet į ją 
stojo ir techniškosios inteligentijos atstovai. 1911 m. LMD susirinkime da- 
lyvavo inžinieriai S. Kairys, P. Vileišis, J. Mašiotas, P. Jodelė, J.Skripkus. 

Vėlesniuose draugijos susirinkimuose buvo skaitomi pranešimai, kuriuo- 
se buvo nagrinėjamos ir Lietuvos ūkio problemos. 

1918 m. Lietuvių mokslo draugijoje buvo 846 nariai. Glaudūs ryšiai 
buvo palaikomi su užsienio mokslininkais ir mokslo draugijomis. LMD 
turėjo savo biblioteką, rankraštyną. Sustiprėjusi Lietuvių mokslo draugija 
buvo svarbi atgimstančiai tautos kultūrai. 1918 m. vasario 16 d. paskel- 
bus Lietuvos Nepriklausomybę, reikėjo sparčiai plėtoti šalies ūkį. Lietu- 
vos pramonė buvo beveik sunaikinta karo ir okupacijų. Jai atstatyti, trans- 
portui atkurti buvo reikalingi savi specialistai. Daug lietuvių inžinierių, 
architektų, technikų buvo išsiblaškę po Rusijos platybes. Reikėjo juos kviesti 
į Tėvynę, rūpintis specialistų rengimu Lietuvoje, suburti juos bendrai veik- 
lai. Šį uždavinį ėmė spręsti inžinieriai, susirinkę Vilniuje 1918 metų rudenį. 

1918 m. rugsėjo 4 d. buvo įkurta Lietuvos technikų draugija. Steigia- 
majame susirinkime, kuriame dalyvavo 15 inžinierių, buvo išrinkta šitokia 
valdyba: Jonas Mašiotas (pirmininkas), Jonas Šimoliūnas (vicepirmininkas), 
Kazys Vasiliauskas (sekretorius), Tadas Šulcas (iždininkas), Steponas Kairys 
ir Jurgis Čiurlys (valdybos nariai). Svarbiausias Lietuvos technikos drau- 
gijos tikslas buvo „...padėti plėtotis įvairioms technikos ir pramonės ša- 
koms, atsistatyti Lietuvai po karo, dėtis prie krašto natūralinių turtų tyri- 
nėjimo". Į Lietuvos technikų draugiją susibūrę inžinieriai kūrė „...planus 
ateičiai, svarstė, kokia būtų geresnė mokykla inžinieriams: Inžinierių ins- 
titutas, Politechnika ar Technikos fakultetas Vilniaus universitete?" Taigi 
steigti aukštąją techniškąją mokyklą Vilniuje buvo sena visos Lietuvos in- 
teligentijos svajonė. Ji buvo įgyvendinta tik 1956 metais, kai Lietuvos sos- 
tinėje buvo atidarytas Kauno Politechnikos instituto Vakarinis skyrius, iš 
kurio išaugo Vilniaus Gedimino technikos universitetas. 

Lietuvos valstybės Taryba 1918 m. lapkričio 11 dieną sudarė pir- 
mąją Lietuvos vyriausybę, kurios ministru pirmininku buvo paskirtas 
Augustinas Voldemaras. Ši vyriausybė „...vienu svarbiausių darbų laikė 
Vilniaus universiteto atkūrimą. Tam reikalui buvo sudaryta atitinkama 
komisija atlikti paruošiamuosius darbus. Buvo nutarta 1919 m. sausio 1 
d. Vilniaus universitetą atidaryti". Tačiau lapkričio pabaigoje vokiečiai ėmė 
trauktis iš Rusijos ir gruodžio pabaigoje rusai jau buvo prie Vilniaus, to- 
dėl susidarė grėsminga padėtis. Universiteto reikalai nebebuvo svarbiau- 
si. Reikėjo ginti Lietuvą, organizuoti kariuomenę. Tada paaiškėjo ir pir- 
mojo ministro pirmininko (A. Voldemaro) iliuzijos, kad Lietuvai tereikią 
tik milicijos, nes taikingos demokratiškos šalies niekas neužsimanysiąs 
pulti. 1919 m. sausio 5 ... 6 d. rusų bolševikų pajėgos užėmė Vilnių. Šiek 
tiek vėliau Vilniuje okupantus rusus pakeitė lenkai. 

Bolševikams dar esant Vilniuje, Lietuvių mokslo draugija Vilniuje įstei- 
gė Aukštuosius mokslo kursus, o 1920 m. tokius pat kursus Kaune organi- 

zavo 1919 m. įsteigtoji Aukštųjų mokslų draugija. Aukštieji kursai Kaune 
buvo atidaryti 1920 m. sausio 27 d. Jie suvaidino.svarbų vaidmenį kuriant 
Lietuvos universitetą. Aukštuosiuose kursuose buvo šeši skyriai, tarp jų ir 
Technikos. Šio skyriaus vadovu buvo paskirtas Jonas Šimoliūnas, o dėsty- 
tojais dirbo vėliau gerai žinomi mūsų inžinieriai J. Čiurlys, P. Jodelė, V.Ver- 
bickis, K. Vasiliauskas ir kt. Įkūrus kursus, Technikos skyriuje mokėsi 78 
klausytojai. Šio skyriaus mokymo planus parengė J. Šimoliūnas ir 
K.Vasiliauskas pagal Rygos Politechnikos instituto tokius pat planus. Ta- 
da daug rūpesčių kėlė lietuviškų terminų stoka, trūko patalpų, lėšų. 

J. Simoliūno teigimu „dėstytojai ne tik negaudavo atlyginimo, bet ir 
patys dėjosi prie šalpos, stodami į specialiai organizuotą Aukštųjų moks- 
lų draugiją kursams globoti ir remti, nemažais nario mokesčiais..."“. Tuo 
tarpu, Z. Žemaičio nuomone, lektoriams buvo mokomas tik elgetiškas va- 
landinis atlyginimas — 75 auksinai už valandą. Beveik visi lektoriai turėjo 
nuolatinį darbą kitose įstaigose, o kursuose dėstė laisvalaikiu, po darbo 
valandų, nes paskaitos vykdavo nuo 17 iki 22 valandos. Lektorius viduti- 
niškai per mėnesį uždirbdavo apie 1000 auksinų. Keletas lektorių dirbo 
vien tik Aukštuosiuose kursuose ir uždirbdavo apie 2500 auksinų. Kokias 
galimybes teikė tokie atlyginimai, galima spręsti iš to, kad 1922 m. viduti- 
nis Kauno darbininkų darbo užmokestis buvo apie 1300 ... 1400 auksinų 
per mėnesį, o išlaidos maistui ir butui sudarė 1220 auksinų. Be to, buvo ir 
labai didelė infliacija, buvo neįmanoma nei taupyti, nei kredituoti. Labai 
mažą atlyginimą gaudavo ir Aukštųjų kursų pagalbinis personalas - per 
mėnesį tik 500 auksinų. 

Aukštųjų kursų klausytojai buvo skirstomi į tikruosius ir laisvuosius. 
Tikraisiais buvo laikomi tie, kurie turėjo brandos atestatą. Technikos sky- 
riuje 1920 metų sausį tokių klausytojų buvo 40 iš 78. Įdomu tai, kad tarp 
visų klausytojų buvo 44 lietuviai ir net 33 žydai. Mokėsi 75 vyrai ir tik 37 
moterys. 

Technikos skyriuje buvo trys poskyriai: statybos, mechanikos ir tech- 
nologijos. Jonas Šimoliūnas savo užrašuose nurodo, kad „...pirmieji dės- 
tytojai buvo J. Šimoliūnas (žemės darbai, statyba, keliai, L masyvieji 
tiltai; jis taip pat buvo AK ūkvedys), K. Vasiliauskas (mechanika, medžia- 
gų atsparumas, statybinė statika), V. Verbickis (piešimas, architektūros 
formos, ventiliacija, šildymas), T. Šulcas (techninė braižyba, garo katilai, 
laivų statyba), Z. Žemaitis (aukštoji matematika; jis buvo Aukštųjų kursų 
vadovas pirmaisiais metais), V. Čepinskis (fizika ir chemija), J. Vabalas- 
Gudaitis (psichotechnika, laboratoriniai tyrimai; jis buvo Aukštųjų kursų 
vadovas antraisiais metais), J. Čiurlys (braižyba, mašinų detalės), 
J. Mašiotas (techninė atsakomybė ir sąmatos). Antraisiais Aukštųjų kursų 
darbo metais lektorių būrys gerokai pagausėjo: J. Gravrogkas dėstė braižo- 

mosios ir analizinės geometrijų disciplinas, P. Jankauskas - mechaniką, 
S.Dirmantas - geodeziją, P. Jodelė — statybinių medžiagų technologiją ir 
mineralogiją, M. Songaila nagrinėjo architektūros formas. 

Per ketverius metus buvo numatyta paruošti plataus profilio inžinie- 
rius. Kaip matyti J. Šimoliūno pateiktame sąraše, visi technikos skyriaus 
klausytojai, be bendrųjų disciplinų (aukštosios matematikos, fizikos, che- 
mijos, braižybos ir kt.), turėjo išklausyti ir tik statybos specialybėms bū- 
dingas disciplinas. Tai ir suprantama. Po Pirmojo pasaulinio karo staty- 
bos arba atstatymo darbai buvo prioritetiniai, todėl ir buvo stengiamasi, 
kad bet kurios specialybės inžinieriai išmanytų ir statybų reikalus. 

Pirmajame ir antrajame kurse visi Technikos skyriaus klausytojai mo- 
kėsi pagal tą patį mokymo planą. Disciplinos ir jų apimtys buvo skirtin- 
gos tik nuo trečiųjų metų. Užbaigus ketverių metų studijas, buvo numaty- 
ta, kad klausytojai ne mažiau kaip metus dirbs pagal įgytą specialybę. 

Statybos disciplinos dėstytos daugiausia trečiajame semestre. Jų ap- 
imtis - aštuonios valandos per savaitę, t. y. apie 120 valandų per semestrą. 
Vadinasi, iš tikrųjų čia buvo perteikiamos klausytojams tik enciklo- 
pedinės žinios. 

Statybos discipliną mokymo plane sudarė dvi disciplinos: statyba ir 
trobesių detalių projektavimas. Taigi J. Šimoliūnui teko penkios savaiti- 
nės valandos arba iš viso 70 valandų per trečiąjį semestrą. Žinoma, per 
tokį trumpą laiką įmanoma išdėstyti šias disciplinas tik paviršutiniškai. 
Vargu ar čia buvo užsiminta apie statybinių konstrukcijų skaičiavimo me- 
todus. Tai turbūt dėstė K. Vasiliauskas medžiagų atsparumo ir statybinės 
statikos disciplinose. 

Vyresniuose kursuose buvo numatyta dėstyti dar hidromechaniką, 
aeromechaniką, mechaninę šilumos teoriją, magnetizmą ir elektrą, geolo- 
giją, mašinžinystę, inžineriją, praktinę ekonomiją, profesinę higieną, pra- 
monės įstaigų organizavimą ir tvarkymą, buhalteriją. Šiame sąraše nenu- 
matytos kai kurios statybos disciplinos. Taigi tvirtinimas, kad „...Techni- 
kos skyriuje buvo numatyta rengti plataus profilio inžinierius, ypač gerai 
išmanančius statybos reikalus“ yra nepakankamai argumentuotas. Teisin- 
giau teigti, kad Aukštųjų kursų parengti specialistai turėjo šiek tiek nusi- 
manyti ir statyboje. 

Aukštųjų kursų klausytojai daugiausia buvo valstybinių įstaigų tar- 
nautojai, mokytojai, karininkai. Studentų, kurie niekur nedirbo, o tik stu- 
dijavo Aukštuosiuose kursuose, buvo labai nedaug. 

Kursus aukomis parėmė Amerikos lietuviai, Švedų draugija paauko- 
jo kursams 10 000 auksinų, Kooperatyvų sąjunga — 20 000 auksinų. Ant- 
raisiais metais subsidijas mokymo priemonėms įsigyti skyrė ir Lietuvos 
vyriausybė. 

Didžiausi nuopelnai organizuojant Lietuvos aukštųjų kursų Techni- 
kos skyrių neabejotinai tenka Jonui Šimoliūnui ir Kazimierui Vasiliaus- 
kui. Aukštųjų kursų Technikos skyriaus vedėjas Jonas Šimoliūnas, anot 
J.Gimbuto, „...pasižymėjo nuostabiu darbštumu ir ištverme užsibrėžtam 
tikslui pasiekti... Jo gyvenimas ir darbai, pasiryžimai, pasiaukojimo dva- 
sia ir patriotizmas buvo artimi ir būdingi į jo kartos lietuvių veikėjams“. 

Pats Jonas Šimoliūnas savo atsiminimuose rašė, kad Aukštųjų kursų Tech- 
nikos skyriaus „lektoriai ir studentai dirbo rimtai, darė gerą pažangą ir 
spėjo taip užsirekomenduoti, kad jau 1921 metų gale visuomenėje ir val- 
džioje buvo plačiai kalbama, kad Aukštieji kursai jau esą pribrendę virsti 
valdišku Lietuvos universitetu. Kursų vadovybei valdžios buvo patarta 
susirasti Kaune tinkamiausius rūmus universitetui...“ 

Rūmų remonto rūpesčiai, gavus būsimam universitetui dviejų aukš- 
tų pastatą K. Donelaičio ir A. Mickevičiaus gatvių kampe, teko daugiausia 
statybininkams J. Šimoliūnui ir V. Verbickiui. Darbai buvo atlikti gerai ir 
laiku. 

1921 m. gruodžio 7 d. Steigiamasis Seimas priėmė universiteto statu- 

tą po pirmojo, o 1921 m. gruodžio 14 d. - po antrojo skaitymo. Pastaraja- 
me Seimo posėdyje prof. V. Čepinskis protestavo prieš ketinimą universi- 
tetą „...padaryti išimtinai katalikišką...". O 1922 m. sausio 15 d. Lietuvos 
mokytojų profsąjungos Centro valdyba sušaukė politinių partijų, profsą- 
jungų, draugijų ir organizacijų susirinkimą, kuris kvietė „visus, kam brangi 
mokslo laisvė, budėti ir kelti savo griežtą protesto balsą, kad apgintų nuo 
klerikalizmo pasikėsinimo Lietuvos aukštąją mokyklą, jos laisvę ir auto- 
nomiją“. 

1922 m. vasario 13 d. Ernesto Galvanausko pirmininkaujamas Minist- 
rų Kabinetas priėmė šitokį nutarimą: „Ministerių Kabinetas, vadovauda- 
masis Vilniaus universiteto įsteigimo įstatymu ir turėdamas omenyje Stei- 
giamajame Seime svarstomąjį universiteto statuto projektą ir universiteto 
atidengimo klausimo pribrendimą ir reikalingumą, nutarė 1922 m. vasa- 
rio 16 d. atidengti universitetą Kaune. Universiteto atidengimą įvykdyti 
pavesta švietimo ministeriui“. Tuo metu Lietuvos švietimo ministru buvo 
nepartinis profesorius Petras Juodakis. Jis 1922 m. vasario 16 d. iškilmin- 
gai o apie Lietuvos universiteto atidarymą. 

Tarp Baltijos valstybių Lietuva vėliausiai įsteigė savo valstybinį uni- 
versitetą. Pasak C. Mančinsko, Krikščionių demokratų partijos pastangos 
įsteigti katalikiškąjį universitetą daugiau kaip trejus metus trukdė įsteigti 
nacionalinę aukštąją mokyklą Lietuvoje. V. Cepinskis jau toleravo katali- 
kiško universiteto idėją, bet pabrėžė, kad toks universitetas „...gali būti, 
bet vis dėlto turėtų būti katalikiškomis lėšomis ir išlaikomas, o ne viso 
krašto lėšomis". 

Lietuvos Prezidentas Aleksandras Stulginskis, remdamasis Vilniaus 
universiteto statutu, patvirtino švietimo ministro pasiūlytus kandidatus 
rektoriaus ir dekanų vietoms užimti. Rektoriumi buvo paskirtas chemijos 
prof. Jonas Šimkus, Teologijos fakulteto dekanu - dr. Jonas Mačiulis (Mai- 
ronis), Socialinių mokslų fakulteto dekanu - prof. Augustinas Voldema- 
ras, Medicinos fakulteto dekanu - dr. Petras Avižonis, Gamtos-matemati- 
kos fakulteto dekanu - matematikas Zigmas Žemaitis, Technikos fakulte- 
to dekanu - prof. Pranas Jodelė. Dauguma dėstytojų buvo baigę aukštuo- 
sius mokslus Rusijos arba Vakarų Europos universitetuose. 

Lietuvos universitetas pradėjo darbą 1922 m. kovo 15 d., o balandžio 
12 d. Steigiamasis Seimas priėmė Lietuvos universiteto statutą, kuriuo bu- 
vo pakeista universiteto sandara. Nuo šiol veikė šeši fakultetai: Teologi- 
jos-tilosofijos, Humanitarinių mokslų, Teisių, Matematikos-gamtos, Me- 
dicinos ir Technikos. Universiteto Taryba gegužės pradžioje rektoriumi 
perrinko prof. Joną Šimkų, prorektoriumi tapo prof. Vincas Čepinskis, Se- 

nato sekretoriumi - prof. Blažiejus Česnys. 

Pagal universiteto statutą Technikos fakultetą sudarė keturi skyriai: 
Statybos, Mechanikos, Chemijos ir Elektrotechnikos. Fakultete veikė 17 
katedrų: Mechanikos, Elektrotechnikos, Statybos ir statybinių medžiagų 
technologijos, Architektūros, Geodezijos, Statybos mechanikos, Hidro- 
technikos, Kelių, Tiltų, Variklių, Mechanizmų ir dirbamųjų mašinų, Mecha- 
ninės technologijos, Elektromechanikos, Telefonijos, telegrafijos ir radioteleg- 
rafijos, Organinės chemijos technologijos, Neorganinės chemijos technologi- 
jos ir Pritaikomosios fizinės chemijos. Fakultetų dekanais buvo išrinkti: Tei- 
sių — prof. Petras Leonas, Teologijos-filosofijos - prof. Pranciškus Bučys, Tech- 
nikos — prof. Pranas Jodelė, Humanitarinių mokslų — prof. Mykolas 
Biržiška, Matematikos-gamtos - prof. Zigmas Žemaitis, Medicinos - prof. 
Petras Avižonis. Iš Aukštųjų kursų į universitetą buvo perkelti 481 stu- 
dentas bei laisvasis klausytojas. 

Technikos fakulteto taryba 1922 m. gegužės 6 d. priėmė „mokslams 
eiti taisykles", kuriose buvo nurodytos fakultete studijuojamos discipli- 
nos. Per abu pirmojo kurso semestrus buvo skaitoma 10 disciplinų visų 
skyrių studentams: braižomoji geometrija, analizinė geometrija, diferen- 
cialinė skaičiuotė, fizika, mechanika (statika ir kinematika), neorganinė 
chemija, geologija ir mineralogija, geodezija, techninė braižyba ir piešimas. 

Statybos skyriaus studentams trečiajame ... šeštajame semestruose bu- 
vo dėstomos šios disciplinos: integralinė skaičiuotė, mechanika (dinami- 
ka ir hidraulika), statybinė mechanika (medžiagų atsparumas ir statybinė 
statika), mechanizmai ir dirbamosios mašinos, statybos medžiagų techno- 
logija, statyba (statybos darbai ir trobesių detalės), architektūra, kuro ir 
vandenstėchnologija, varikliai, elektrotechnika, geodezija, lietuvių ir vie- 

na Vakarų Europos kalba, politinė ekonomija, keliai, gatvės ir geležinke- 
liai, hidrotechnika, hidrologija ir vandens keliai, vandentiekiai ir kanali- 
zacija, tiltai, specialinė architektūra. 

Statybos skyriaus studentai turėjo atlikti tris Kalas geodezijos, 
statybos darbų prie geležinkelio ir pagrindinę su apyskaita. Diplominis 
projektas galėjo būti vienos iš tiltų, kelių, hidrotechnikos arba architektū- 
TOS srities. Diplominių projektų temas paruošdavo profesoriai iš savo spe- 
nį a diplomantas turėjo ginti fakulteto tarybos posėdyje. 

Kas tuomet Technikos fakultete dėstė ir kokias disciplinas, randa- 

me 1924 m. universiteto gyvenimo kronikojė. Statybinių medžiagų tech- 
nologiją dėstė prof. P. Jodelė, vandens ir kuro technologiją bei orga- 
ninės technologijos enciklopediją - prof. J. Šimkus, vandens kelius, van- 
dentiekius ir kanalizaciją - prof. P. Čechavičius, medžiagų atsparumą 
— e. prof. p. K.Vasiliauskas, mechaniką - prof. P. Jankauskas, geodezi- 
ją — doc. 5. Dirmantas, hidrologiją ir hidrometriją - doc. S. Kolupaila, 
architektūrą - e. prof. p. M.Songaila, statybą — e. prof. p. J. Šimoliūnas, 
elektrotechniką — doc. J.Šliogeris, piešimą - inž. V. Verbickis, gelžbe- 
tonį - privatdocentas P, Markūnas, piešimą - inž. V. Verbickis, geležin- 
kelius — privatdocentas J. Jankevičius, geležinius tiltus ir fermas - doc. 
S. Grinkevičius, techninę braižybą - e. doc. p. J. Ciurlys. 


Platonas JANKAUSKAS cimė 1860 m. spalio 31 d. Minske. Jis buvo kilęs 
iš gudų. 1883 m. baigė Petrogrado universiteto astronomijos studijas ir įstojo į 
Petrogrado kelių inžinierių institutą, kurį baigė 1886 m. Gavo kelių inžinieriaus 
diplomą. Iki 1889 m. jis dirbo kelių ir uostų statybvietėse, o po to buvo pakviestas 
dėstyti į tą patį Kelių inžinierių institutą. 1891 m. P. Jankauskas apgynė diserta- 
ciją apie garo mašinas su dviem skysčiais ir gavo adjunkto titulą. Nuo 1897 m. jis 
ėjo profesoriaus pareigas, 0 1902 m. tapo Mechanikos katedros profesoriumi. Toje 
katedroje dirbo iki 1920 m. Po to bolševikai jį pasodino į kalėjimą, ten jis pavojin- 
gai susirgo, todėl buvo paleistas ir duotas leidimas išvykti į Lietuvą. Atvykęs į 
Lietuvą, 1921 m. jis buvo pakviestas skaityti mechanikos discipliną Aukštuosiuose 
kursuose, buvo Teorinės mechanikos katedros vedėjas. 1934 metais jis išėjo į pen- 
siją ir apsigyveno Daniliškyje, netoli Surviliškio (Kėdainių apskritis). P. Jankauskas 
parengė veikalą „Turbinų istorijos klausimu" (1904), keletą dėstomos disciplinos 
mokymo knygelių. Mirė 1941 metų lapkričio 27 d. Daniliškyje. 


“ Silvestras GRINKEVIČIUS gimė 1871 m. sausio 27 d. Panevėžio apskri- 
Hies Piniavos valsčiaus Vaivadų kaime. 1898 m. jis baigė Peterburgo technologi- 
jos institutą, 1899 ... 1906 m. tarnavo Geležinkelių valdyboje, Saratove, nuo 1907 
metais buvo Kazlovo miesto Tiltų ir geležinkelių dirbtuvių viršininkas. 1908 ... 

1917 m. S. Grinkevičius vėl dirbo Saratove, Lietuvos centriniame komitete nu- 
kentėjusiems nuo karo šelpti, 1918 m. dėstė Astrachanės politechnikos institute. 
1918 m. jis grįžo į Lietuvą ir buvo paskirtas Lietuvos geležinkelių direktoriumi. 
Lietuvos universiteto vadovybė 1923 m. S. Grinkevičių pakvietė dirbti universi- 
tete. Jis buvo Technikos fakulteto Tiltų ir geležinių konstrukcijų katedros docen- 
tas. 1927 m. buvo išrinktas Lietuvos inžinierių ir architektų sąjungos valdybos 
pirmininku. 1928 m. jam suteiktas ekstraordinarinio mokslo profesoriaus vardas, 
0 1934 m. —ordinarinio mokslo profesoriaus vardas. Jis dirbo Technikos fakulteto 
dekanu (1933 ... 1937), Tiltų katedros vedėju, dėstė medinius ir geležinius tiltus 
bei gelžbetoninės konstrukcijas, vadovavo studentų diplominiam projektavimui. 
S. Grinkevičius yra knygų „Mediniai tiltai" (1929), „Pastatams skaičiuoti davi- 
niai" (1932), „Geležinės konstrukcijos" (1933) autorius. Profesorius Silvestras 
Grinkevičius mirė 1942 m. spalio 31 d. Romainiuose prie Kauno. 


— Pranas MARKŪNAS gimė 1873 m. sausio 13 d. Butkiškyje, prie Andrio- 
niškio (Anykščių valsčius). 1898 m. jis baigė Peterburgo technologijos institutą 
ir gavo inžinieriaus technologo diplomą. Dešimt metų dirbo Rusijoje Jenakijevo 
mieste, kur buvo Metalo gaminių fabriko Valcavimo skyriaus viršininkas. Po to 
jis persikėlė į Saratovą ir tapo statybininku, pastatė daug plieninių ir gelžbetoni- 
nių tiltų. 1919 m. grįžo į Lietuvą. Vilniuje dirbo P. Vileišio metalo konstrukcijų 
gamykloje. Kai Vilnių okupavo lenkai, P. Markūnas persikėlė į Kauną. Jis supro- 
jektavo kelias dešimtis Lietuvos kelių gelžbetoninių tiltų. 1923 ... 1940 metais 
Lietuvos universiteto, vėliau — VDU privatdocentas. Jis dėstė gelžbetonio ir 
gelžbetoninių tiltų disciplinas. Su V. Landsbergiu-Žemkalniu ir kitais lietuvių 
architektais projektavo daugelį svarbių civilinių ir pramonės pastatų Kaune, 
Klaipėdoje, Vilniuje ir kt. 1923 ... 1940 m. P. Markūnas dirbo privatdocentu 
Lietuvos universitete, vėliau VDU. Jis laikomas gelžbetoninių konstrukcijų 
patriarchu Lietuvoje. Pastatams P. Markūnas naudojo gelžbetoninius karkasus, 
pirmasis Lietuvoje panaudojo gelžbetonines kevalines konstrukcijas. VDU jis ypač 
daug dirbo su diplomantais, oponavo mokslo darbus. Po Antrojo pasaulinio karo 
dirbo „Pramprojekte“. Pranas Markūnas mirė 1964 m. kovo 17 d. Kaune. 


+ Mykolas SONGAILA gimė 1874 m. rugsėjo 5 d. Kuzmino dvare, Pskovo 
gubernijoje. Jo tėvai buvo kilę iš Lietuvos bajorų. 1903 m. jis baigė Peterburgo 
dailės akademiją ir įgijo architekto specialybę. Po to jis tobulinosi Italijoje. 1906 
... 1919 metais dėstė Peterburgo politechnikos institute, o 1911 ... 1919 metais 
buvo šio instituto fakulteto dekanas. Tuo pat metu (nuo 1908 m.) dirbo ir Žemės 
ūkio institute. Nežinoma, kokiomis aplinkybėmis M. Songaila grįžo į Lietuvą. 
Nuo 1922 metų vasario 16 d. jis pradėjo dirbti Lietuvos universiteto Architektū- 
ros katedros profesoriumi ir vedėju. Mykolo Songailos mokiniai yra šie: Feliksas 
Bielinskis, Arno Fukas, Kazys Krikščiukaitis, Adolfas Lukošaitis, Jonas Mulokas, 
Kazys Bučas, Jurgis Okunis. 

Profesorius Mi "ia Songaila ne tik dėstė, bėt ir projektavo, Paminėtini jo 
suprojektuoti VDLI Fizikos- -chemijos institutas, Lietuvos bankas Kaune, LB sky- 
rių rūmai Panevėžyje, Raseiniuose, Biržuose, Mažeikiuoše,-Kretingoje. 1923 . 
1925 m. jis rengė Kauno teatro rekonstrųkcijos projektą, vėliau — gyvenamųjų 
namų projektus ir kt. Iš pradžių M. Songailai dėstyti buvo sunku, nes silpnai 
mokėjo lietuvių kalbą. Jis dėstė architektūrinių detalių konstravimą, pastatų ti- 
pus ir normas, architektūros stilius, braižybą, net šildymo ir vėdinimo discipliną, 
vadovavo kursiniams projektams, reikalavo, kad pastatai būtų funkcionalūs, pato- 
gūs, darnių proporcijų ir kt. 

M. Songaila buvo aktyvus Lietuvos inžinierių ir architektų draugijos narys. 
Jis daug dirbo rengiant VDU numatomo įsteigti Architektūros skyriaus mokymo 
planus. Profesorius Mykolas Songaila mirė 1941 m. rugsėjo 12 d. Kaune. 


.' Jonas ŠIMKUS gimė 1873 balandžio 25 d. Kauno apskrities Raudondvario 
valsčiaus Maironiškių kaime. 1900 m. jis baigė chemijos specialybę Maskvos uni- 
versiteto, 0 1903 m. įgijo chemijos magistro laipsnį. Dar po trejų metų jam buvo 
suteiktas farmacijos magistro laipsnis. 1906 ... 1916 metais iš pradžių jis buvo 
Maskvos universiteto docentas, vėliau — okstraordinarinis profesorius. 

1918 m. J. Šimkus grįžo į Lietuvą. 1918 ... 1919 m. jis buvo Lietuvos preky- 
bos ir pramonės, 1921 ... 1922 m. - krašto apsaugos ministras. 1922 m. jis buvo 
paskirtas Lietuvos universiteto rektoriumi. Jonas Šimkus buvo ilgametis Chemi- 
jos technologijos katedros vedėjas. Jis daug rašė cheminės technologijos ir verslų 
klausimais Lietuvos spaudoje, dėstė organinės chemijos technologiją Matemati- 
kos-gamtos fakulteto studentams, kai kurias disciplinas būsimiesiems farmacinin- 
kams. Prof. Jonas Šimkus mirė 1944 m. birželio 4 d. Maironiškiuose prie Kauno. 


J; Jurgis ČIURLYS gimė 1881 m. vasario 23 d. Panevėžio apskrities Kupiškio 
valsčiaus Jutkonių kaime. 1901 ... 1904 m. jis studijavo Petrogrado universitete, 
o nuo 1904 iki 1913 metų su pertraukomis, - Petrogrado technologijos institute. 
1913 ... 1914 m. Vilniuje jis dirbo kanalizacijos tinklų įrengimo darbus. Karo 
metu I. Čiurlys dirbo Tulos ginklų dirbtuvėse. 1918 metais jis grįžo į Vilnių ir 
Susisiekimo ministerijoje įvairias „pareigas ėjo iki 1941 m. Nuo 1922 m. dėstė 
Lietuvos universitete. 1925 m. J. Ciurliui suteiktas mokslo docento vardas. 1942 

.. 1944 m. J. Čiurlys - VDU ekstraordinarinis profesorius. 1944 m. jis su šeima 
pasitraukė į Vokietiją. 1945 ... 1946 m. buvo UNRRA universiteto Mechanikos 
fakulteto dekanas. 1947 m. gruodžio 22 d. jis atvyko į JAV, 1948 ... 1950 m. 
dėstė Fort Wayne technikos mokykloje. Lietuvoje yra parengęs vadovėlius „Ma- 
šinų detalės“ (1931 [), „Keliamosios mašinos“ (1932), „Mašinų teorija“ (1940). 
Profesorius Jurgis Čiurlys mirė 1959 m. rugsėjo 14 d. ir buvo palaidotas Čikagos 
lietuvių kapinėse, bet 1996 m. jo palaikai pervežti į Lietuvą ir amžinam poilsiui 
atgulė Vilniaus Rasų kapinėse. 

1930 metai buvo paskelbti Vytauto Didžiojo metais ir birželio 7 d. Lietuvos 
universitetas buvo pavadintas Vytauto Didžiojo universitetu. Jį sudarė septyni 
fakultetai: Teologijos-filosofijos, Technikos, Evangelikų teologijos, Humanitari- 
nių mokslų, Teisių, Matematikos-gamtos ir Medicinos. 


Technikos fakultete veikė du skyriai: Statybos ir Technologijos. Buvo 
sumažintas katedrų skaičius. Jų liko tik vienuolika: Statybos, Architektū- 
ros, Statybinės statikos, Mechanikos, Elektrotechnikos, Geodezijos ir ke- 
lių, Tiltų, Hidrotechnikos, Pritaikomosios mechanikos, Mechaninės tech- 
nologijos ir Cheminės technologijos. Tą pačią dieną, kai universitetui bu- 
vo suteiktas Vytauto Didžiojo vardas, buvo paskelbtas ir universiteto naujas 
statutas. Tačiau visuomenė jo nelaikė tobulu. Blogiausia, kad jis labai su- 
varžė universiteto autonomiją. Statuto projektą neigiamai vertino univer- 
siteto Taryba, ji protestavo ir įteikė vyriausybei memorandumą tuo klau- 
simu. Savo ruožtu valdžia oficiozinėje spaudoje reiškė nepasitenkinimą 
neklusniu universitetu. Ginčai tarp valdžios ir universiteto net įgaudavo 
politinį atspalvį. Deja, istorija kartojasi, jei prisiminsime 2000 metų aukš- 
tojo mokslo įstatymą. Tai liūdna Lietuvos tradicija. 

Tada Technikos fakulteto dėstytojai J. Šimoliūnas, S. Dirmantas ir 
V.Mošinskis buvo pripažinti ekstraordinariniais profesoriais, privat- 
docentas T. Sulcas pakeltas docentu, ekstraordinariniu profesoriumi, o 
asistentai J. Gabrys ir L. Kaulakis — vyresniaisiais asistentais. Technikos 
fakultete 1930 m. rudens semestre buvo apie 450 studentų. Plėtojant šalies 
pramonę ir augant statybų apimtims, techniškųjų mokslų studentų kas- 
met gausėjo. 

Technikos fakultetas buvo įsikūręs buvusiuose valstybinės spaustu- 
vės rūmuose S. Daukanto ir K. Donelaičio gatvių kampe. Juos universitete 
vadino Didžiaisiais rūmais. Rūmai nebuvo pritaikyti mokyklai, bet jau 
buvo statomi Fizikos ir chemijos instituto rūmai Linksmadvaryje, į ku- 
riuos buvo numatyta perkelti ir Technikos fakultetą. 

Pagal tuometinius mokymo planus studijų trukmė Technikos faku!- 
tete - penkeri metai. Abiejų fakulteto skyrių studentai daugelio disciplinų 
paskaitas klausė ir pratybas atlikdavo kartu. Buvo nurodytos rekomenduo- 
jamosios ir privalomosios disciplinos. Studentus perkeldavo į aukštesnį 
semestrą tuomet, kai jie buvo išklausę privalomąsias disciplinas, atlikę 
numatytas pratybas, kursinius ir laboratorinius darbus, išlaikę paskirtus 
egzaminus. 

Būisimojo specialisto profesinio pasirengimo lygmeniui didelės įtakos 
turėjo dėstytojo profesinis ir pedagoginis meistriškumas. VDU Technikos 
fakultete daugelį disciplinų dėstė labai geri specialistai, pagarsėję savo 
praktikos arba mokslo darbais. Tačiau fakulteto tikslas buvo rengti kraš- 

tui inžinierius praktikus. Tai rodė 1932 m. gegužės 4 d. Technikos fakulte- 
to naujieji mokslo planai. Anot S. Dirmanto, „Aš naujų disciplinų pava- 
dinimų susidaro įspūdis, kad buvo sustiprintos grynai inžinerinės prakti- 
kos disciplinos, kad paruoštų mokančius dirbti specialistus“. 

Daugelis profesorių buvo baigę garsias aukštąsias mokyklas, todėl 
studentams dėstė labai profesionaliai. Paminėsime bene žymiausius. 


* Petras KATILIUS gimė 1903 m. balandžio 7 d. Marijampolės apskrities 
Katiliškių kaime. Gimnaziją jis lanke Marijampolėje ir Voroneže, o 1926 m. mate- 
matikos studijas baigė Lietuvos universitete. 1927 ... 1929 m. tobulinosi Heidel- 
bergo (Vokietija) universitete. Ten jam buvo pripažintas matematikos daktaro laips- 
nis. Grįžęs į Lietuvą, dėstytoju dirbo VDU ir Technikos fakulteto pirmojo kurso 
studentams skaitė analizinės geometrijos disciplinos paskaitas.1930 m. jis tapo 
docentu. 1940 m. persikėlė į Vilniaus universitetą. 1946 m. apgynė disertaciją ir 
įgijo fizikos-matematikos kandidato (daktaro) laipsnį. P. Katilius vadovavo Geo- 
metrijos ir Aukštosios matematikos (1963 ... 1980), Geometrijos ir topologijos 
(1980 ... 1983) katedroms. 1966 m. jam suteiktas profesoriaus vardas. Parengė 
vadovėlius „Analizinė geometrija“ (1940, 1973), „Diferencialinė geometrija" 
(1961), „Geometrijos pagrindai“ (1966). Profesorius Petras Katilius mirė 1995 
metais Vilniuje. 


Zigmas ŽEMAITIS gimė 1884 m. lapkričio 8 d. Dektoriuose netoli Ig- 
nalinos. Savarankiškai pasirengęs, išlaikė egzaminus ir gavo brandos ntesta- 
tą. 1903 m. įstojo į Odesos universiteto Fizikos-matematikos jakul tetą ir 1909 m. 
gavo matematiko diplomą. Po to mokytojavo Vilniaus gimnazijose, 1915 m. — 
Voroneže, 0 1918 m. — Švenčionių vidurinėje mokykloje, 1920 m. — Aukštųjų 
kursų kūrėjas ir vadovas. Jiems vadovavo vienerius metus. 1922 ... 1940 m. - 
Lietuvos universiteto, vėliau VDU profesorius, 1930 ... 1940 m. — Geometrijos 
katedros vedėjas. 1940 m. jis persikėlė į Vilniaus universitetą: 1940 metais - pro- 
rektorius, 0 1946 ... 1948 m. - rektorius. 1944 ... 1964 m. jis vadovavo Matema- 
tinės analizės katedrai. 1959 m. jam suteikti Lietuvos nusipelniusio mokslo veikė- 
j0, 0 1964 m. - kultūros veikėjo garbės vardai. VDU dėstė analizinę ir diferencia- 
linę geometriją, diferencialinį ir integralinį skaičiavimą, matematikos istoriją ir 
metodiką, o Vilniaus universitete - matematikos istoriją ir variacinį skaičiavimą. 
Parengė leidinius „I. Newtonas" (1927), „Matematikos istoriografija ir Moritz 
Contor" (1930) ir kt. Profesorius Zigmas Žemaitis mirė 1969 metų birželio 24 
dieną Vilniuje. 


Otonas STANAITIS gimė 1905 m. gegužės 28 d. Marijampolės apskrities 
Sasnavos valsčiaus Gaisrių kaime. Mokėsi Marijampolės Rygiškių Jono gimnazi- 
joje ir, 1925 m. gavęs brandos atestatą, studijavo VDU. 1925 m. baigė Gamtos- 
mateinatikos fakultetą ir tobulinosi Wiurcburgo (Vokietija) universitete. Čia įgijo 

filosofijos daktaro laipsnį. Grįžęs į Lietuvą, VDU Gamtos-matematikos fakultete 
dirbo vyresniuoju asistentu, 1935 ... 1940 m. - privatdocentu.1940 ... 1944 m. 
jis Vilniaus universiteto docentas. 1944 m. vasarą pasitraukė į Vakarus. 1949 m. 
O. Stanaitis atvyko į JAV ir dirbo Nordfieldo kolegijoje. 1954 m. jam suteiktas 
profesoriaus vardas. O. Stanaitis yra parengęs nemažai mokslo darbų, nuo 1951 


metais aktyviai bendradarbiavo JAV matematikų žurnale. 1938 m. „Židinio“ žur- 
nale yra paskelbęs straipsnį apie A. Jakšto matematinius pasiekimus, 1939 m. 


Šie visi trys matematikai buvo įžymūs savo srities specialistai, o svar- 
biausia —- puikūs pedagogai. Neatsitiktinai VDU absolventai pasižymėjo 
geromis matematikos žiniomis. 

Fizikos paskaitas skaitė prof. Ignas Končius (1886 ... 1975), o labora- 
torinius darbus vedė Povilas Brazdžiūnas (1897 ... 1986), ilgainiui tapęs 
Lietuvos Mokslų Akademijos tikruoju nariu. 

Antrajame kurse statybos discipliną dėstė vienas Aukštųjų kursų kū- 
rėjų - J. Šimoliūnas, medžiagų atsparumą - K. Vasiliauskas. Mašinžinys- 
tės paskaitas skaityti buvo pavesta V. Mošinskiui (1876 ... 1955), elektro- 
technikos pagrindus - J. Šliogeriui (1871 ... 1932). 

Trečiojo kurso disciplinos jau buvo susijusios tik su statyba. Jas dėstė 
gerai žinomi mūsų krašte, patyrę praktikai. Inžinierius P. Markūnas dėstė 
gelžbetonio teoriją ir gelžbetoninių konstrukcijų projektavimą, o geleži- 
nių konstrukcijų discipliną - S. Grinkevičius. 

Ketvirtajame kurse P. Markūnas ir S. Grinkevičius dėstė tiltų dis- 
cipliną, V. Verbickis — šildymą ir vėdinimą, S. Kolupaila - melioraciją, 
J. Simoliūnas - vandens kelius, S. Kairys - kanalizaciją, M. Songaila - miestų 
planavimą, J. Mašiotas — buhalteriją. 

VDU studentas būdavo perkeliamas į aukštesnį kursą pagal išlaikytų 
egzaminų minimumo sistemą. Nors studentas ir neatsiskaitė už praeitą 
kursą, bet jam buvo leidžiama studijuoti aukštesniųjų kursų disciplinas. 
Todėl tie, kurie pradėdavo dirbti, diplomą gaudavo negreitai. Technikos 
fakultete iš 1932 m. rudens semestro pirmajame kurse registruotų 419 klau- 
sytojų, po penkerių metų 1937 m. diplomuotais inžinieriais tapo tik 32 
klausytojai... Atsilikimo priežastis buvo ta, kad tik du ... trys procentai 
studentų gaudavo valstybės stipendijas, todėl daugelis turėdavo patys už- 
sidirbti lėšas studijoms ir pragyvenimui. 

Pagal 1932 m. mokymo planus VDU dirbo iki 1940 metų. Per 1925 ... 
1940 metus Statybos skyrių baigė ir gavo inžinieriaus diplomą 192 absol- 
ventai: 1925 metais - 3, 1927 m. -6, 19265 m. - 1, 1929 m. -7, 1930 m. - 7, 
1931 m. -21, 1932 m.-5, 1933m. - 13, 1934 m. - 12, 1935 m. - 30, 1936 m. 
— 17, 1937 m. - 21, 1938 m. — 17, 1939 m. - 4 ir 1940 m. - 25. Vienas absol- 
ventas gavo hidrotechnikos inžinieriaus, du - architekto diplomą. 

Technikos fakulteto dekanu dirbo: 1922 ... 1927 m. — Pranas Jodelė 
(1922 ... 1927), Kazimieras Vasiliauskas (1927 ... 1934 ir 1937 ... 1940), 
Silvestras Grinkevičius (1934 ... 1936). | 

1940 m. birželio 15 d. Sovietų Sąjųngai okupavus Lietuvą, jau liepos 
11 ... 12 dienomis NKVD įvykdė pirmuosius masinius lietuvių areštus. 
Liepos 14 ... 15 d. vyko „visaliaudiniai rinkimai“, ir netrukus Lietuva bu- 
vo paskelbta Sovietų socialistine respublika. Kartu prasidėjo pasipriešini- 
mas okupantui, stiprėjo ir represijos. Vis daugiau žmonių patekdavo į 
NKVD rankas. 

Permainos brutaliai veikė ir Vytauto Didžiojo universitetą. LSSR švie- 
timo ministro A. Venclovos įsakymu iš pareigų buvo atleistas rektorius 
prof. Stasys Salkauskis (1886 ... 1941) ir į jo vietą paskirtas prof. Antanas 
Purėnas (1881 ... 1962), buvo panaikintas Vytauto Didžiojo vardas, o uni- 
versitetas pavadintas Kauno universitetu. Vietoj Technikos fakulteto bu- 
vo įsteigti Statybos ir Technologijos fakultetai. Statybos fakulteto dekanu 
buvo paskirtas profesorius Steponas Kolupaila (1892 ... 1964), o Techno- 
logijos — docentas Vladas Jakovickas (1898 ... 1949). Statybos fakultetas 
buvo perkeltas į Didžiuosius universiteto rūmus. Paskaitos pradėtos pa- 
vėluotai — tik spalio 2 dieną. 

Tuo metu fakulteto vadovybėje buvo tikra sumaištis. Tai akivaizdu 
skaitant Statybos fakulteto tarybos posėdžio, įvykusio 1940 m. rugpjūčio 
21 d., protokolą. Posėdžiui pirmininkavo dekanas S. Kairys. Dalyvavo 
K. Vasiliauskas, J. Šimoliūnas, J. Jankevičius, S. Grinkevičius, J. Gabrys, 
S.Dirmantas, M. Songaila, sekretorius S. Kolupaila. Be to, buvo pakviestas 
Technologijos fakulteto dekanas V. Mošinskis. Dėl ligos nedalyvavo 
J.Kuodis, nepavyko įteikti pranešimo P. Markūnui. Jų nedalyvavimą fa- 
kultetas pripažino pateisintu. Patariamuoju balsu dalyvavo jaunesnieji 
personalo nariai K. Kriščiukaitis, V. Verbickis ir J. Deksnys. Buvo svars- 
tytas naujos fakulteto vadovybės legalizavimo klausimas. Nutarta paves- 
ti ligi formalaus legalizavimo fakultetą tvarkyti naujajai vadovybei, o ei- 
namuosius reikalus - buvusiajai fakulteto vadovybei. 

Statybos fakulteto tarybos posėdžio, įvykusio 1940 m. rugsėjo 9 d., 
protokole dekanu įvardintas jau prof. S. Kolupaila, kuris pranešė apie vy- 
riausybės naujai paskirtą Statybos fakulteto mokslo personalo narių bran- 
duolį. Fakulteto tarybą sudarė šie žmonės: J. Kuodis, S. Kairys, M. Songai- 
la, J. Gabrys, V. Klimavičius, S. Kolupaila, J. Šimoliūnas, K. Vasiliauskas. 

1940 m. rudenį buvo labai intensyviai svarstomas autonomiškos tech- 
niškos aukštosios mokyklos steigimo klausimas. Dar 1937 m. profesorius 
V. Mošinskis rašė, kad „... iškyla mintis, kad Technikos fakultetą reikėtų 
atskirti nuo universiteto ir paversti jį savarankiška aukštąja mokykla...". 
Tą idėją ypač rėmė Lietuvos inžinierių draugija, siūliusi kurti savarankiš- 

ką Politechnikos institutą, „... suteikiant jam pirmojo Lietuvos miestų sta- 
tytojo ir amatų įkūrėjo — Gedimino vardą". 

1939 m. Vilnius buvo grąžintas Lietuvai. Į jį buvo keliami iš Kauno 
humanitariniai fakultetai. 1940 m. rudenį universiteto vadovybė koman- 
diravo profesorius V. Mošinskį ir J. Simoliūną, o šiek tiek vėliau ir prof. 
K.Vasiliauską, apžiūrėti Vilniaus technikos mokyklos patalpų ir išsiaiš- 
kinti, ar jos tiktų Technikos fakultetui. 

Jeigu Sovietų Sąjunga nebūtų okupavusi Lietuvos, tai mūsų inžinie- 
rių rengimo kalvė būtų įsikūrusi Vilniuje. Ji neabejotinai būtų tapusi sava- 
rankiška aukštąja technikos mokykla ir būtų įvardinta Didžiojo Lietuvos 
kunigaikščio Gedimino vardu. Šie visi prieškario inžinierių sumanymai 
buvo įgyvendinti praėjus daugiau kaip pusei amžiaus - 1996 metų rugsė- 
jo 17 dieną Lietuvos Respublikos Seimas patvirtino šitokį Vilniaus aukš- 
tosios techniškosios mokyklos pavadinimą: Vilniaus Gedimino technikos 
universitetas. 

1940 m. spalio 2 d. pradėjus mokslo metus, Kauno universiteto Sta- 
tybos fakultete buvo 15 katedrų (skliausteliuose nurodyti katedrų ve- 
dėjai): Topometrijos (S. Dirmantas), Tiltų ir geležinių konstrukcijų 
(J. Kuodis), Statybos statikos (K. Vasiliauskas), Statybos (J. Šimoliūnas), 
Kelių (J. Gabrys), Metrologijos ir hidraulikos (S. Kolupaila), Hidro- 
technikos (J. Daniliauskas), Geodezijos ir astronomijos (M. Ratautas), 
Architektūros ir meno istorijos (J. Kovalskis), Architektūros ir piešimo 
(M. Songaila), Miestų sanitarijos (S. Kairys), Melioracijos (J. Čeičys), 
Žemėtvarkos (J. Krikščiūnas), Inžinerinės geologijos (J. Dalinkevičius), 
Architektūros enciklopedijos (K. Kriščiukaitis). 

Jonas KUODIS gimė 1903 m. spalio 15 d. Panevėžio apskrities Krekenavos 
valsčiaus Naujarodžių kaime. 1932 m. jis baigė VDU Statybos skyrių ir vienc- 
rius metus dirbo Lietuvos plentų ir vandens kelių valdyboje. Nuo 1933 metų 
J.Kuodis pradėjo dirbti VDU Tiltų ir geležinių konstrukcijų katedroje. 1934 ... 
1936 m. Vienos aukštojoje technikos mokykloje jis parengė daktaro disertaciją iš 
gelžbetonio srities ir jam buvo suteiktas inžinieriaus daktaro laipsnis. J. Kuodis - 
pirmasis VDU Technikos fakulteto narys, apgynęs daktaro disertaciją. 1938 m. 
Jonas Kuodis įteikė habilitacinį darbą apie gelžbetonio darbų kontrolę ir buvo pa- 
keltas į docentus. Technikos fakultete jis dėstė gelžbetonio bei masyviųjų tiltų 
disciplinas ir dirbo Kauno miesto savivaldybės Statybos skyriuje. Kartu su 
P.Markūnu jis parengė sugriuvusio Kauno garažo atstatymo projektą ir prižiū- 
rėjo statybą. 1940 ...1944 m. Jonas Kuodis buvo Tiltų ir geležinių konstrukcijų 
katedros vedėjas. Jam buvo suteiktas ekstraordinarinio profesoriaus vardas. 

1944 m. vasarą, artėjant frontui iš Rytų, J. Kuodis pasitraukė į Vokietiją. 
1946 m. vasario 16 d., atidarius užgrobtyjų valstybių emigrantams universitetą 

LINRRA diana prof. J. Kuodis jame dėstė statybos statiką i ir gelžbetoninės 
konstrukcijas. 1947 m. J. Kuodis persikelė į JAV. Čia į jis dirbo inžinieriaus projek- 
tuotojo darbą. Ypač pažymėtinas jo darbas projėktuojant 12-05 agregatų hidroe- 
lektrinę Rocky 67 Ridge prie Koluinbijos upės Amerikos vakaruose. Be to, jis akty- 
vini bendradarbiavo leidžiant Lietuvių Enciklopediją. Profesorius Jonas Kuodis 
mirė 1983 m. kovo 17 d. 


Jonas KOVALSKIS gimė 1906 m. birželio 27 d. Utenos apskrities Daugai- 
Tių valsčiaus Garnių kaime. Jis studijavo architektūrą Grenoblyje, o vėliau Pary- 
žiuje. 1935 m. gavo architekto diplomą. 1935 ... 1940 m. dirbo Kauno miesto 
savivaldybės įstaigose, 0 1937 ... 1941 m. dėstė Aukštesniojoje technikos mokyk- 
loje. 1940 ... 1944 m. J. Kovalskis dirbo adjunktu VDU ir vadovavo Meno istori- 
jos katedrai. VDU jis dėstė architektūros istoriją, architektūrinę kompoziciją bei 
akvarelę. 1944 m. pasitraukė į Vokietiją, dėstė UNRRA universitete. 1949 m. 
atvyko į JAV ir dirbo architekto projektuotojo darbą. J. Kovalskis yra daugelio 
architektūrinių projektų Lietuvoje ir JAV autorius, konkursų laimėtojas. Jonas 
Kovalskis mirė 1977 m. 


„Kazys KRIŠČIUKAITIS gimė 1901 m. Rusijoje, Tichvino mieste. 1918 m. 
su tėvais grįžo į Lietuvą ir studijavo Lietuvos universitete. 1927 m. baigęs studi- 
jas, gavo inžinieriaus diplomą. Jo architektūrinės krypties diplominis darbas — 
„Centriniai universiteto rūmai su biblioteka“. Po to jis dirbo geležinkelių valdy- 
boje ir metus tobulinosi Paryžiuje. 

Nuo 1931 m. K. Kriščiukaitis buvo Technikos fakulteto Architektūros kated- 
ros jaunesnysis asistentas, o nuo 1934 m. - vyresnysis asistentas. Nuo 1936 m. 
jis dėstė tr D tipologiją ir urbanizmo 2 Kartu dirbo mokslo darbą, 
kaičiui suteiktas mokslo docento ddrdas. 1944 m. jis tapo Tipologijos katedros 
vedėju, bet vasarą pasitraukė į Vokietiją. 1949 metais jis išvyko į JAV. Ir Lietuvo- 
je, ir JAV yra sukūręs puikių architektūrinių projektų. 1930 m. jis buvo premi- 
juotas Vytauto Didžiojo muziejaus projekto konkurse. Docentas Kazys Kriščiu- 
kaitis mirė 1965 m. rugpjūčio 8 d. Bostone. 


1941 m. rudenį VDU Statybos fakultete veikė Žemėtvarkos katedra 
(vėliau ji buvo sujungta su Melioracijos katedra). Žemėtvarkos katedrai 
vadovavo profesorius J. Krikščiūnas. Katedroje dirbo dėstytojai Z. Bače- 
lis, V. Balčiūnas. 


J. Jurgis KRIKSČIŪNAS gimė 1894 m. balandžio 22 d. Prienų valsčiaus Aš- 
mintos kaime. 1914 m. jis įstojo į Petrogrado universiteto Gamtos skyrių, bet, 
kilus Pirmajam pasauliniam karui, studijas teko nutraukti. Vėliau mokėsi Halės 

(Vokietija) universitete, kurį baigė 1923 metais. 1924 m. ten pat apgynė gamtos 
mokslų daktaro disertaciją. Grįžęs į Lietuvą, iki 1939 m. dirbo įvairiose žemės 
ūkio įstaigose Šiauliuose, Kaune. 1926 m. ir 1939 m. buvo Lietuvos žemės ūkio 
ministras. 1940 ... 1944 m. vadovavo kooperatinei bendrovei „Linas“. Nuo 1926 
metais dėstė Lietuvos ŽŪA. 1938 m. jam suteiktas profesoriaus vardas. 1927 ... 
1929 m. J. Krikščiūnas buvo „Lietuvos ūkio“ žurnalo redaktorius, „Lietūkio“, 
„Pienocentro“ bendrovių tarybų narys, dalyvavo tarptautiniuose kooperatininkų 


kongresuose. 1944 m. prof. J. Krikščiūnas pasitraukė į Vakarus. Jis mirė 1947 m. 
vasario 24 d. Hamburge. 


Pirmosios sovietinės okupacijos laikotarpiu universiteto mokymo pla- 
nus buvo reikalaujama suderinti su Sovietų Sąjungoje veikiančiais pla- 
nais. Tačiau tai nebuvo padaryta, nes, anot J. Danio, mokslo programos 
buvo racionalizuotos: sumažinti pasikartojantys grafikos darbai, kai ku- 
rioms disciplinoms sumažinta savaitinių valandų. Šiek tiek vėliau pako- 
reguoti šie mokslo planai veikė iki 1943 metų, kai vokiečiai uždarė uni- 
versitetą. 

1941 m. prasidėjus Antrajam pasauliniam karui, Lietuvos aktyvistų 
frontas (LAF) organizavo sukilimą prieš sovietinius okupantus. Jame da- 
lyvavo ir VDU techniškųjų fakultetų personalo nariai, studentai. Kauno 
sukilėlių štabo narys buvo Statybos fakulteto Statybos katedros adjunktas 
Juozas Milvydas. Jo vadovaujamas sukilėlių būrys užėmė Vytauto kalne 
buvusią radijo stotį. Kovose su besitraukiančia Raudonąja armija žuvo ar- 
ba buvo nužudyta apie 4000 sukilėlių. 


“ Juozas MILVYDAS gimė 1914 m. gegužės 11 d. Telšiuose. Gimnaziją lan- 
kė gimtinėje, o po to studijavo VDU Technikos fakultete. 1937 metais jis apgynė 
diplominį projektą „Vandens sporto ir maudymosi rūmai Šiauliuose“ ir gavo 
statybos inžinieriaus diplomą. 1938 m. pradėjo dirbti VDU Technikos fakulteto 
Statybos katedroje jaunesniuoju asistentu. 1940 m. tapo adjunktu. J. Milvydas 
būsimiesiems statybininkams vedė pratybas, būsimiesiems hidrotechnikams — są- 
matas ir atskaitomybę, o kitų specialybių studentams skaitė statybos enciklopedi- 
jos discipliną. Jis bendradarbiavo mokslo spaudoje, reiškėsi visuomeninėje veiklo- 
je. Sovietmečiu dėstė ir Aukštesniojoje technikos mokykloje. Kai birželio 25 d. į 
Kauną įžengė pirmieji vokiečių daliniai, sukilėliai dar valė Kaune ir jo apylinkėse 
sovietinės armijos likučius. Gavęs žinią, kad prie Noreikiškių dvaro yra sovietų 
karių, kurie terorizuoja gyventojus ir degina sodybas, J. Milvydas ten nuvyko su 
trisdešimtimi sukilėlių. Trumpo susišaudymo metu Juozas Milvydas buvo su- 
žeistas į krūtinę ir Universiteto klinikose tą pačią dieną mire. 

Sukilėliai buvo paskelbę Lietuvos Nepriklausomybės atkūrimą, buvo 
sudarę Laikinąją Lietuvos vyriausybę. Tačiau 1941 m. rugpjūčio 5 d. 

vokiečiai šią vyriausybę gana greitai nušalino ir Lietuva Epe Reicho Rytų 
komisariato „Ostland“ dalimi. 

Laikinoji Lietuvos vyriausybė, kurios premjeru buvo paskelbtas 
J.Ambrazevičius; vienu pirmųjų dekretų atkūrė Vytauto Didžiojo univer- 
sitetą. Rektoriumi buvo paskirtas profesorius Julijonas Gravrogkas, Staty- 
bos fakulteto dekanu - profesorius Steponas Kairys ir kt. Nors lietuviškoji 
vyriausybė buvo išvaikyta, uždraustas Lietuvių aktyvistų frontas, vokie- 
čiai toleravo universiteto veiklą, bet draudė priimti studentus į pirmąjį 
kursą. Juridinės ekvilibristikos dėka, tą draudimą vėliau pavyko apeiti. 
Tačiau tai kėlė okupantų nepasitenkinimą. 

Statybos fakulteto tarybos pirmasis posėdis, Kaune jau šeimininkau- 
jant vokiečiams, įvyko 1941 m. liepos 5 d. Jam pirmininkavo jau ne soviet- 
mečiu buvęs fakulteto dekanas prof. 5. Kolupaila, bet prodekanas prof. 
J.Gabrys. Šiame istoriniu požiūriu įdomiame posėdyje dalyvavo fakulteto 
profesoriai, dėstytojai, taip pat svečias - buvęs VDU rektorius profesorius 
A.Purėnas. 

Fakulteto taryba neabejotinai aptarė pasikeitusią krašto padėtį, prog- 
nozavo artimiausius įvykius. Tačiau Tarybos posėdžio protokole užfik- 
suotas tik vienas svarstytas klausimas, susijęs su diplominių darbų gyni- 
mu. Buvo patvirtinti gynimo komisijų aktai, priimti nutarimai dėl diplo- 
muoto statybos inžinieriaus vardo suteikimo šiems devyniems diploman- 
tams: S. Laurinskui, D. Pekarskiui, A. Petrelevičiui, K. Bučui, A. Bulotai, 
J.Gimbutui, V. Dargiui, J. Okuniui ir J. Dabrilai. 

Kaip prisimena dr. Jurgis Gimbutas, viešai diplominiai projektai bu- 
vo ginami VDU Pirmųjų rūmų didžiojoje salėje, nors rūmuose jau šeimi- 
ninkavo vokiečių kariuomenė. Šiek tiek vėliau ir Pirmuosius rūmus už- 
ėmė okupantas. Čia įsitaisė vokiečių karo policija. Okupacinė kariuomenė 
ilgainiui užvaldė ir Didžiųjų rūmų didesnę dalį. 

Pradedant naujuosius mokslo metus, vokiečiams reikalaujant, buvo 
pašalinti iš universiteto žydų tautybės studentai ir dėstytojai, atleisti kai- 
riųjų radikalių pažiūrų pedagogai ir darbuotojai. Pašalinti buvo ir lenkų 
studentai. Vokiečiai dėjo pastangas likviduoti humanitarinės srities studi- 
jas. Visa tai kėlė ženklų VDU studentų ir profesūros nepasitenkinimą bei 
priešpriešą. 

Besikeičianti krašto padėtis atsiliepė universiteto darbui. Atsižvelgiant 
į patalpas ir personalo pasikeitimus, teko tikslinti mokymo planus 

Švietimo ministerijos raštu iš Statybos fakulteto buvo atleisti: Dovydas 
Mickelis, Anatolijus Rozenbliumas, Bernardas Šulgaseris, Rostislavas Baublys, 
Antanas Daniūnas, Adolfas Guogis, Vytautas Klimavičius, Jurgis Kochas, 
Stasys Lukošiūnas, Ričardas Pesys. 

1941 m. liepos 30 d. Statybos fakulteto taryba išrinko katedrų vedė- 
jus. Jais tapo: Topometrijos —- prof. S. Dirmantas, Trobesių konstrukcijų — 

prof. J. Šimoliūnas, Žemėtvarkos - doc. M. Ratautas (laikinai), Tiltų ir 
geležinių konstrukcijų — doc. J. Kuodis, Hidrologijos ir hidraulikos — 
prof. S.Kolupaila, Kelių - prof. J. Gabrys, Statybinės statikos - prof. 
K. Vasiliauskas, Hidrotechnikos - adj. J. Daniliauskas, Melioracijos — 
adj. J. Ceičys, Architektūros kompozicijos ir piešimo - prof. M. Songaila, 
Achitektūros ir meno istorijos - adj. J. Kovalskis, Geodezijos ir astrono- 
mijos —- doc. M. Ratautas, Inžinerinės geologijos - prof. J. Dalinkevičius, 
Architektūros tipologijos — doc. K. Kriščiukaitis, Miestų sanitarijos — 
prof. S. Kairys. 

Karo metais kasmet šiek tiek keitėsi dėstytojų sudėtis, skaitomos dis- 
ciplinos. Statybų organizavimo disciplinai dėstyti vietoj žuvusio J.Milvydo 
buvo išrinktas E. Manomaitis. Medinių ir plieninių konstrukcijų disciplina 
pavesta doc. A. Bistrickui, o architektūros enciklopedijos - adj. K.Kaušiniui. Į 
doc. J. Kuodžio vadovaujamą katedrą jaunesniuoju asistentu buvo priim- 
tas Povilas Konkulevičius. 


Povilas KONKULEVIČIUS gimė 1912 m. sausio 10 d. Rusijoje, Volog- 
dos mieste. Ten jo tėvas tarnavo miškų žinyboje. 1919 m. Konkulevičių šeima 
grįžo į Lietuvą ir apsigyveno Panevėžyje. Ten mažasis Povilas lankė pradinę mo- 
kyklą, o 1930 m. baigė Panevėžio gimnaziją. Tais pat metais jis įstojo į VDU 
Technikos fakulteto Statybos skyrių. 1934 ...1935 metais studijas buvo nutrau- 
kęs kario tarnybai atlikti. Po to P. Konkulevičius vel grįžo tęsti studijų, bet kelis 
mėnesius per metus dirbdavo: 1936 m. Žemaičių plento ruožuose, 1938 m. Kau- 
no veterinarijos klinikų statybvietėje, 1940 m. darbų vykdytoju statant Šiaulių 
pedagoginį institutą. 1940 m. gruodį jis pradėjo dirbti VDU Statybos fakultete 
laborantu. 1941 m. jis baigė studijas ir, įgijęs statybos inžinieriaus diplomą, buvo 
paskirtas jaunesniuoju asistentu. Vokiečių okupacijos metais darbo universitete 
nenutraukė. Atkūrus VDU, 1944 metais rugsėjo pradžioje P. Konkulevičius bu- 
vo paskirtas Statybos fakulteto Gelžbetoninių konstrukcijų katedros vyresniuoju 
dėstytoju. 

VDU P. Konkulevičius aktyviai dalyvavo studentų organizacijų veikloje, 
buvo Šaulių sąjungos narys. Netikėta mirtis nutraukė šio gabaus inžinieriaus 
gyvenimo giją 1945 m. rugpjūčio 29 d. Vyresnysis dėstytojas P. Konkulevičius 
palaidotas Pasvalyje. 


Eugenijus MANOMAITIS gimė 1909 m. birželio 10 d. Šiaulėnuose, netoli 
Šiaulių. Mokėsi Kauno Aušros berniukų gimnazjoje ir, 1929 m. gavęs brandos 
atestatą, studijavo VDU Technikos fakultete. 1937 m. baigė studijas ir jam buvo 
suteikta statybos inžinieriaus kvalifikacija. Po to moderniųjų statybų klausimais 
tris mėnesius stažavosi Švedijoje. Parengė daug įvairių pastatų projektų, dalyva- 
vo konkursuose, yra laimėjęs premijų. Paminėtini jo projektuoti Šiaulių prekybos 
instituto rūmai, trijų komplektų pradinių mokyklų projektas, pagal kurį pastaty- 


STATYBOS MOKSLAI 29 


ta mokyklų kaimo vietovėse. 1941 ... 1944 m. E. Manomaitis „dirbo lektoriumi 
VDU Statybos fakulteto Trobesių konstrukcijų katedroje, Yra paskelbęs straips- 
nių „Technikos“ žurnale. 1944 metų vasarą pasitraukė į Vakarus. 


1942 ... 1943 mokslo metai prasidėjo palyginti įprastai. Rugsėjo 16 d. 
Statybos fakulteto tarybos posėdyje buvo aptartas naujųjų studentų imat- 
rikuliacijos aktas, mokymo planų koregavimas, kiti studijų organizaciniai 
klausimai. O jau po mėnesio - spalio 14 d. tarybos posėdis buvo radikales- 
nis. Dekanas profesorius Steponas Kairys atsisakė savo pareigų. Buvo kal- 
bama, kad jis nesutarė su Svietimo Generaliniu tarėju. Bet slaptu balsavi- 
mu Statybos fakulteto taryba palaikė S. Kairį. Už jį balsavo 19 tarybos na- 
rių, o už kitą kandidatą - prof. S. Dirmantą — balsavo tik vienas narys. 
Tačiau tuomet S. Kairys pareiškė atsisakąs dekano vietos dėl pablogėju- 
sios sveikatos. Tarybai teko atsisakymą priimti. 

Antrajam turui buvo iškelti trys kandidatai. Prof. S. Dirmantas gavo 
14 balsų, prof. 5. Kolupaila - 8 balsus ir prof. J. Šimoliūnas - du balsus. 
Laimėtojas turėjo surinkti absoliučią daugumą - 17 balsų. Teko surengti 
dar vieną balsavimo turą daugiausia balsų surinkusiems kandidatams. Po 
trečiojo balsavimo turo laimėjo prof. 5. Dirmantas, gavęs 19 balsų. Už pro- 
fesorių S. Kolupailą balsavo šeši tarybos nariai. Tad profesorius, geodezi- 
ninkas, atsargos generolas Stasys Dirmantas 1942 m. spalio 14 d. tapo VDU 
Statybos fakulteto dekanu. 

1943 m. kovo 17 d. vokiečių okupacinė valdžia uždarė Vytauto Di- 
džiojo ir Vilniaus universitetus, leido dirbti tik su diplomantais. Tačiau 
studijos vyko slapta privačiuose butuose, kitose patalpose. Paskutinis Sta- 
tybos fakulteto diplominių darbų gynimo posėdis įvyko 1944 metų liepos 
7 d., o liepos 15 d. fakulteto veikla nutrūko. 

Per vokiečių okupacijos laikotarpį VDU Statybos fakulteto Statybos 
skyriaus inžinierių diplomus gavo 84 diplomantai, architektūros skyriaus 
— 17, geodezijos skyriaus — 9, hidrotechnikos-melioracijos skyriaus —- 19 
diplomantų. 

Lietuvos universitetui ir VDU vadovavo šie rektoriai: Jonas Šimkus 
(1922 ... 1923), Vincas Čepinskis (1923 ... 1924), Petras Blažys (1924 ... 
1925), Petras Avižonis (1925 ... 1926), Mykolas Biržiška (1926 ...1927), 
Mykolas Romeris ( 1927 ...1928 ir 1933 ... 1939), Pranas Jodelė (1928 ... 
1929), Vincas Čepinskis (1929 ... 1933), Stasys Šalkauskis (1939 ... 1940), 
Antanas Purėnas (1940 ...1941 ir 1944 ... 1946) ir Julijonas Gravrogkas (1941 
... 1944). 


1944 m. rugpjūčio 1 d. Kauną užėmė sovietinės armijos daliniai. LSSR 
vadovai nutarė atkurti Kauno valstybinį universitetą su keturiais fakulte- 

tais: Statybos, Technologijos, Medicinos ir Istorijos-filosofijos. Rektoriumi 
vėl buvo paskirtas prof. Antanas Purėnas. 


A- Antanas PURĖNAS gimė 1883 m. vasario 28 d. Rokiškio apskrities Ska- 
piškio valsčiaus Tatkonių kaime. Liepojos gimnazijoje jis gavo brandos atestatą, 0 
po to mokėsi Tartu universitete. Vėliau įstojo į Peterburgo universiteto Chemijos 
skyrių ir 1912 m. gavo chemiko diplomą. Studijuodamas A. Purėnas solidariza- 
vosi su 1905 m. revoliucijos dalyviais. 1910 ... 1918 m. mokytojavo Peterburgo 
komercinėje mokykloje. Grįžęs į Lietuvą, 1919 m. buvo Rokiškio gimnazijos dirck- 
torius, 1921 ... 1922 m. - Aukštųjų kursų lektorius. Įkūrus Lietuvos universite- 
tą, A. Purėnas ėjo Organinės chemijos katedros profesoriaus pareigas. 1939 m. jis 
buvo paskirtas VDU prorektoriumi. Sovietų Sąjungai okupavus Lietuvą, prof. 
A.Purėnas tapo VDU rektoriumi. 1941 m. buvo išrinktas Lietuvos MA tikruoju 
nariu. 1944 m. atkūrus VDU, prof. A. Purėnas vėl stojo prie VDU vairo. Rekto- 
riumi jis dirbo iki 1946 m. Po to profesoriavo universitete ir KPI. Prof. A. Purėną 
su meile prisimena daugelis jo mokinių ir universiteto studentų. Nors sovietų 
okupacijos metais prof. A. Purėnui ir teko atsisakyti visą gyvenimą puoselėtų 
demokratijos, asmenybės laisvės idealų, bet pasitenkinimą kėlė darbas Lietuvos 
jaunimo, tautos ateities labui, kuriam jis paskyrė apie keturias dešimtis metų. 
Profesorius Antanas Purėnas mirė 1962 m. lapkričio 5 d. Kaune. 


Atkūrus VDU, Statybos fakultete buvo keturi skyriai: Architektūros, 
Statybos, Geodezijos ir Hidrotechnikos-melioracijos. Fakultete veikė 14 ka- 
tedrų: Architektūros, Piešimo, Statybinės statikos, Architektūrinių kon- 
strukcijų, Gelžbetoninių konstrukcijų ir tiltų, Kelių, Inžinerinės geologi- 
jos, Hidrologijos ir hidraulikos, Hidrotechnikos, Miestų santechnikos, Me- 
lioracijos ir žemėtvarkos, Topometrijos, Geodezijos ir Atstronomijos. Sta- 
tybos fakulteto dekanu tapo Jonas Kiškinas, bet fakultetui jis vadovavo tik 
mėnesį. Po to jį pakeitė docentas Antanas Bistrickas. Statybos fakulteto 
dekanu doc. A. Bistrickas dirbo 1944 ... 1945 m. Vėliau Statybos fakulte- 
to dekanais buvo: Stasys Vabalevičius (1945 ... 1946 ir 1947 ... 1949), 
Steponas Stulginskis (1946), Mikalojus Stonis (1946 ... 1947) ir Bronius 
Petrulis (1949 ... 1950). 1945 m. Statybos fakulteto prodekanu buvo pa- 
skirtas Stasys Sčesnulevičius. 


“ Stasys SČESNULEVIČIUS gimė 1905 m. kovo 24 d. Voroneže. 1924 me- 
tais baigė gimnaziją Vilniuje ir įstojo į VDU Technikos fakulteto Statybos skyrių. 
Studijuodamas dirbo, nes nebuvo kas materiališkai paremtų. Studijas baigė 1939 
metais ir gavo statybos inžinieriaus diplomą. Po to pradėjo dirbti asistentu VDU 
ir 1939 ... 1941 m. dar mokėsi Dailės mokykloje. Nuo 1940 m. S. Sčesnulevičius 
dirbo vyresniuoju asistentu Architektūros kompozicijos katedroje ir dėstė pieši- 

mą. 1944 m. rudenį pradėjo eiti docento pareigas ir buvo paskirtas. Kompozicijos 
katedros vedėju, o nuo 1945 m. — Statybos fakulteto prodekanu. 1949 m. jam 
patvirtintas mokslo docento vardas, ir tadū j jis išrinktas Architektūros įvado ka- 
tedros vedėju. 1948 ... 1949 m. doc. S. Sčesnulevičius antracilininku ėjo Dailės 
instituto Dekoratį yoiosios architektūros fakulteto dekano pareigas. 

1950 m. įkūrus KPI, doc. S. Sčesnulevičius buvo paskirtas Statybos fakulte- 
to dekanu. Šias pareigas jis ėjo iki 1962 m. 1956 ... 1969 m. jis buvo Statybinių 
medžiagų katedros vedėjas. 1966 m. išleido vadovėlį „Statybinės medžiagos". Do- 
centas Stasys Sčesnulevičius mirė 1979 m. liepos 7 d. Kaune. 


1945 m. rugpjūčio pabaigoje stojamuosius egzaminus į Statybos fa- 
kulteto Statybos skyrių laikė apie 100 jaunuolių. Beveik visi jie buvo pri- 
imti studentais (kai kurie matematikos pataisas turėjo išlaikyti rudens se- 
mestro metu). 

Statybos skyriaus studentų studijos vyko pagal mokymo planą, pa- 
teiktą 1 lentelėje. Sudarant šį planą, vadovautasi ankstesniais mokymo pla- 
nais, bet jis buvo papildytas naujomis sovietmečio disciplinomis (mark- 
sizmas-leninizmas, karinis rengimas, rusų kalba ir kt.), dėl to kai kuriuose 
semestruose akademinių valandų labai padaugėjo. Pavyzdžiui, trečiaja- 
me semestre buvo net 48 studijų valandos per savaitę. Karinio rengimo 
“muštras" vyko net septynis semestrus. Kiekviename semestre praktiškai 
tam buvo skiriama viena diena per savaitę. Marksizmo-leninizmo ir poli- 
tinės ekonomijos disciplinų „mokslas“ atkakliai buvo brukamas taip pat 
beveik visą studijų metą,- nuo pirmojo iki aštuntojo semestro. Norint ge- 
riau „įkalti“ į galvą būsimąjį Sovietų Sąjungos „rojų“, antrajame kurse 
buvo net penkmečio plano studijos, po kurių reikėjo gauti įskaitą. Kadan- 
gi tada šių politinių disciplinų jokių vadovėlių nebuvo, tai jų dėstytojai 
pateikdavo mašinėle spausdintus paskaitų konspektus. Viename jų buvo 
ypač liaupsinami kolūkiai ir rašoma “...ačiū kolūkiams, kurie Didžiojo 
Tėvynės karo metais padėjo pasiekti pergalę prieš fašizmą". Kažkas iš stu- 
dentų žodį „kolūkiams“ užbraukė ir virš jo parašė „amerikiečiams“... Iš 
visų naujųjų disciplinų didžiausią naudą davė rusų kalbos studijos, nes 
su šia kalba studentams ir vėliau inžinieriams jau buvo lemta tampriai 
bendrauti gyvenime. 

Labai svarbios buvo statybinių medžiagų, inžinerinės geologijos, me- 
džiagų atsparumo disciplinos, kurias dėstė dar universiteto ištakų profe- 
soriai P. Jodelė, J. Dalinkevičius ir K. Vasiliauskas. Šių disciplinų studijos 

raiškiai praplėtė studentų statybos mokslų akiratį, o sukauptas Žinias 
ateityje dažnai tekdavo taikyti praktiniame darbe. 1948 m. Inžinerinės ge- 
ologijos katedrai vadovauti pradėjo prof. M. Kaveckis. Inžinerinės geolo- 
gijos ir gruntų mechanikos pratimus tada vedė du asistentai - J. Šimkus ir 

1 lentelė. 1945 ... 1950 m. Statybos skyriaus mokymo planas 


Studijų semestrai 
Studijų 
disciplina 
Aukštoji 
matematika 
Fizika 
Teorinė 
mechanika 
Braižomoji 
geometrija 
Piešimas 
Braižyba 
Rusų kalba 
Užsienio kalba 
Marksizmas, 
leninizmas 
Karinis rengimas 
Bendroji chemija |2+1 
Skaičiavimo 
technika 
Topometrija 
Statybinės 
medžiagos 
Medžiagų 
atsparumas 
Hidraulika 
Inžinerinė 
geologija 
Miestų 
planavimas 
Elektrotechnika 
Geležinkeliai 
Gelžbetonis 
Trobesių 
konstrukcijos 
Saugumo 
technika 
Architektūra 
Hidrologija, 
hidrometrija 
Saugumo 
technika 
Sauskeliai 





0+3 


241 
2+0 


2+2 

X 


Paskaitų + pratybų, laboratorinių darbų valandos 


446 


244 |0+4 


33 


"1 lentelės tęsinys 
Statybinė statika 340 
Architektūrinės 
konstrukcijos 
Politinė 
ekonomija 
Gaisrosauga 
Techninis pastatų 
eksploatavimas 
Mediniai tiltai 
Pamatai ir 
pagrindai 
Plieninės 
konstrukcijos 
Statybinių 
konstrukcijų 
montavimas 
Medinės 
konstrukcijos 
Siluminė 
technika 
Vandentiekis 
Kanalizacija 
Pastatų bandymai 
Statybos mašinos 
Sildymas, 
vėdinimas 
Statybos darbų 
organizavimas, 
planavimas ir 
ekonomika 


2+0) 


2+0 


2+0 


2+0) 





A. Bialopetravičius. Į Trobesių konstrukcijų katedrą buvo priimtas 
docentas V.A. Graičiūnas. 


4 Mykolas KAVECKIS gimė 1989 m. birželio 2 d. Orenburge (Rusija). 1912 
metais jis baigė Charkovo universiteto Fizikos-chemijos skyrių. 1914 m. pradėjo 
mokytis Kijevo politechnikos institute, bet, kilus Pirmajam pasauliniam karui, 
studijų nebaigė. Po to jis įsidarbino Charkovo akmens anglių ir mineralinių me- 
džiagų laboratorijoje skyriaus vedėju. 1921 m. grįžo į Lietuvą ir buvo priimtas 
Aukštųjų kursų Gamtos-matematikos fakulteto lektoriumi, sukūrė Minerologi- 
jos-petrografijos katedrą. 1923 m. jam suteiktas docento, o 1929 m. - profesoriaus 
vardas. M. Kaveckis organizavo kelias geologines ekspedicijas ir joms vadovavo. 


34 STUDIJŲ IR POLĖKIŲ METAI 


1927 ... 1932 metais prof. M. Kaveckis stažavosi Karlo universitete Prahoje 
(Čekoslovakija) ir 1931 m. apgynė daktaro disertaciją ir jam suteiktas geologijos- 
minerologijos mokslų habilituoto daktaro laipsnis. 1940 ... 1960 metais jis buvo 
Vilniaus universiteto Minerologijos ir petrografijos katedros vedėjas. Nuo 1948 
metais rugsėjo 1 d. prof. M. Kaveckis vadovavo VDU (veliau KPI) Inžinerinės 
geologijos katedrai (iki 1956 metų ėjo antraeilininko pareigas). Jis byrinėjo Lietu- 
vos mineralines medžiagas, hidrogeologinius reiškinius, surinko turtingą mine- 
ralų ir uolienų kolekciją. 1959 m. prof. M. Kaveckiui suteiktas Lietuvos nusipel- 
niusio mokslo veikėjo vardas. Profesorius Mykolas Kaveckis mirė 1968 m. vasario 
28 d. Kaune. 
k 

= Jonas ŠIMKUS gimė 1921 m. rugpjūčio 22 d. Kaune, tarnautojų šeimoje. 
1930 m. pradėjo mokytis Jėzuitų gimnazijoje Kaune ir, baigęs šeštąją klasę, 1936 
metais rudenį įstojo į Kauno aukštesniąją technikos mokyklą. 1941 m. jis įgijo 
kelių techniko diplomą su pagyrimu. Iš pradžių pagal specialybę dirbo projektavi- 
mo ir statybos organizacijose, o nuo 1942 m. rudens kartu dar ir studijavo VDU 
Statybos fakultete. 1946 m. spalio 25 d. studijas baigė su pagyrimu ir įgijo stuly- 
bos inžinieriaus kvalifikaciją. 

1945 m. spalio 12 d. J. Šimkus pradėjo dirbti laborantu VDU Plieninių, 
medinių konstrukcijų ir tiltų katedroje, o gavęs inžinieriaus diplomą, 1946 m. 
gruodžio 23 d. paskirtas tos pačios katedros asistentu. Norėdamas tęsti dar 
1938 ... 1940 m. gamybinių praktikų metu pradėtus darbus geotechnikos sri- 
tyje, 1948 m. rugsėjo 1 d. J. Simkus perėjo dirbti asistentu į Inžinerinės geologi- 
jos katedrą. Tam skirta ir visa jo penkiasdešimties metų inžinieriaus mokslinin- 
ko veikla. 1950 m. rugsėjo 1 d. J. Šimkus paskirtas vyresniuoju dėstytoju. 1955 
metų birželio 7 dieną jis apgynė technikos mokslų kandidato (daktaro) disertaciją, 
0 1958 m. gegužės 4 d. jam suteiktas docento vardas. 1968 m. kovo 1 d. docentas 
J. Šimkus išrinktas Inžinerinės geologijos katedros vedėju. Jo rūpesčiu 1968 m. 
prie katedros įsteigta šakinė mokslo Pagrindų ir pamatų laboratorija. 

1970 m. rugsėjo 1 d. Inžinerinės geologijos katedra perkelta į VISI ir pava- 
dinta Pagrindų ir pamatų katedra, o doc. J. Šimkus paskirtas jos vedėju. 1979 m. 
ruesėjo 7 d. jis išrinktas eiti profesoriaus pareigas. 1981 m. rugpjūčio 7 d. prof. 
J.Simkui suteiktas Lietuvos nusipelniusio inžinieriaus garbės vardas. 1985 m. 
gruodžio 27 d. VAK jam patvirtino profesoriaus vardą. J. Simkus parengė „Gruntų 
mechanikos, pagrindų ir pamatų" vadovėlį aukštųjų mokyklų studentams (1984) 
it „Pamatų ir pagrindų“ vadovėlį specialiųjų vidurinių mokyklų moksleiviams 
(1985). Su bendraautoriais taip pat parengė monografijas apie Lietuvos gruntų 
savybes (1973 ir 1979) ir naujų originalių pamatų konstrukcijas bei jų pagrindo 
projektavimą (1985 ir 1989). 

Prof. J. Šimkaus iniciatyva 1968 m. Kaune buvo surengta pirmoji Baltijos 
geotechnikos konferencija. Ji tapo tradicine ir kas 2 ... 4 metai vyko vis kitoje Bal- 

tijos šalyje. Prof. Jonas Šimkus aktyviai dalyvavo konferencijose ir seminaruose 
Lietuvoje ir buvusios SSSR mokslo centruose, bendradarbiavo su daugeliu žino- 
mų geotechnikos srities specialistų, mokymo, mokslo ir projektavimo organizacijų. 


-— Adomas BIALOPETRAVIČIUS gimė 1922 m.,gruodžio 23 d. Kaune. 1932 
metais pradėjo mokytis Kauno IV gimnazijoje, o 1940 m. gavęs brandos atestatą, 
įstojo į Vilniaus universiteto Teisių fakultetą. Tuo metu dar ir dirbo Vilniaus 
apskrities valdyboje. 1941 m. grįžo į Kauną ir spalį įstojo į VDU sociologijos ir 
žurnalistikos studijuoti. 1942 m. jis perėjo į Statybos fakultetą. 1943 m. uždarius 
universitetą, A. Bialopetravičius dirbo techniku, Trakų apskrities valdyboje ir ne- 
oficialiai tęsė studijas VDU. 1946 m. jis buvo priimtas laborantu į VDU Plieni- 
nių, medinių konstrukcijų ir tiltų katedrą. 1947 m. su pagyrimu baigė studijas ir 
buvo paliktas asistentu Inžinerinės geologijos katedroje. Tačiau dėl sveikatos 1948 
metais iš universiteto pasitraukė, bet po poros mėnesių vėl buvo priimtas į VDU 
Statybinių konstrukcijų katedrą asistentu. 1949 m. jis tapo vyresniuoju dėstyto- 
ju. Pertvarkant universitetą, A. Bialopetravičius buvo atleistas. Po to dirbo Kau- 
no srities Žemė ūkio valdyboje, Žemprojekte, o 1956 m. Statybos ir architektūros 
reikalų komiteto pirmininko pavaduotoju. 1958 m. rugsėjo 13 dieną buvo paskir- 
tas Lietuvos statybos ministru. 1962 m. dirbo Valstybinio plano komiteto pirmi- 
ninko pavaduotoju, o 1965 m. paskirtas naujai įsteigtos Kaimo statybos ministe- 
rijos vadovu. Po to dirbo MSPI vyriausiuoju inžinieriumi ir iki pensijos - Org- 
techstatybos tresto ekspertizės skyriaus inžinieriumi. 

A. Bialopetravičiaus charakteristikoje, kurią yra pasirašęs universiteto rek- 
torius prof. J. Kupčinskas, pabrėžiama, kad jis „dirbo apolitiškai, nuo visuomeni- 
nio darbo šalinosi, nevykdė rektorato parėdymų '. Gruntų mechanikos laboratori- 
nių darbų metu jis nevengdavo kritikos netobulos aparatūros adresu, kartais su- 
reęzdavo net politinį anekdotą... Gerai tvarkydamas statybos reikalus, jis įrodė, 
kad gali vadovauti ministerijoms. Įdomu tai, kad jis pats Ministrų Tarybos pir- 
mininkui pareiškė atsistatydinąs iš kaimo statybos ministro pareigų, kas Sovietų 
Sąjungoje buvo neprecedentinis atvejis... Adomas Bialopetravičius mirė 1997 m. 
gegužės 27 d. Vilniuje. 


Vytautas Andrius GRAIČIŪNAS gimė 1898 m. rugpjūčio 17 d. Čikagoje 
1889-jų metų emigranto iš Lietuvos gydytojo Andriaus Liucijono Graičiūno šei- 
moje. 1914 ... 1917 m. V. Graičiūnas studijavo Čikagos universiteto Administ- 
racijos ir komercijos fakultete ir kartu dirbo įvairiose pramonės įmonėse, gamyk- 
lose tekintoju, šaltkalviu, sandėlininku, normuotoju ir kt. 1917 m. savanoriu sto- 
jo į JAV kariuomenę ir lakūnu tarnavo Prancūzijoje. 1919 m. V. Graičiūnas 
Grenoblio universitete vienerius metus studijavo geografiją. 1920 ... 1923 m. jis 
tęsė studijas Armoro technologijos institute Cikagoje ir 1923 m. įgijo inžinieriaus 
mechaniko bakalauro laipsnį. Jau 1916 ... 1926 m. V. Graičiūnas domėjosi darbų 
organizavimo klausimais, dirbo vadybos patarėju įvairiose JAV firmose. 

1926 m. V. Graičiūnas atvyko į tėvų žemę Lietuvą ir dirbo „Metalo“ gamykloje, 
tekstilės, trikotažo fabrikuose. Jis ypač populiarino mokslinį darbo organizavimą. Daug 
kartų jis važinėjo po Europos valstybes, padėjo spręsti vadybos problemas, konsultavo 
įvairias firmas, įmones darbo organizavimo klausimais. Sovietų Sąjungai okupavus 
Lietuvą, V. Graičiūnas 1940 m. dirbo Vietinės pramonės liaudies komisariato Tech- 
ninio skyriaus viršininku. Vokiečių okupacijos metais jis buvo Verslų ūkio generali- 
nės direkcijos vadybos patarėjas. Karo frontui nuslinkus į Vakarus, 1944 m. rugpjūtį 
V. Graičiūnas vėl grįžo į tas pačias pareigas, kurias ėjo 1941 m.. Vėliau jis aktyviai 
dalyvavo projektuojant įmones „Lietstatprojekte“. 

1945 mokslo metų pradžioje V. Graičiūnas buvo priimtas į VDU Trobesių 
konstrukcijų katedrą docentu. Tačiau prasidėjus „kadrų valymui", 1948 m. jis 
buvo atleistas „...kaip netinkantis pedagoginiam darbui". Be to, jis buvo JAV 
pilietis ir jam buvo siūloma išvykti į JAV arba priimti SSSR pilietybę. Kadangi jo 
žmona, žinoma visuomenės veikėja Unė Babickaitė-Graičiūnienė nebuvo JAV 
pilietė, tai NKVD jai neleido išvykti, todėl ir V. Graičiūnas 1948 m. lapkričio 
7 d. priėmė SSSR pilietybę. Po to jis dirbo „Kotono“ ir "Silvos" fabrikuose, o 
1950 m. sausį vėl buvo priimtas į Kauno universitetą dėstyti pramonės ekonomi- 
ką. Tačiau 1951 m. balandį sovietinių saugumo organų buvo suimtas, apkaltintas 
ryšiais su JAV žvalgyba ir nuteistas dešimčiai metų lagerio. Neištvėręs katorgiš- 
ko darbo, V. Graičiūnas pasitraukė iš gyvenimo Kemerovo srities Olžeraso lagc- 
ryje. Po N. Chruščiovo politinio "atodrėkio" prašymas V. Graičiūną reabilituoti 
dar buvo atmestas, o jis buvo reabilituotas tik 1988 m. rugpjūčio 15 d. 

Doc. V. Graičiūnas buvo emocingas žmogus. Jo dėstymo metodika buvo la- 
bai originali. Per paskaitas dėstomąją medžiagą, statybos procesus jis iliustruoda- 
vo gestais, judesiais, intonacijų kaita, kartais, demonstruodamas kokį nors avari- 
nį atvejį, net pargriūdavo. Šitaip jis sudomindavo studentus, aktyviai įtraukdavo 
į mokymo procesą. Jau tada doc. V. Graičiūnas rengdavo vadinamuosius dalyki- 
nius žaidimus, kurie Sovietų Sąjungos aukštųjų mokyklų mokymo programose 
pasirodė tik po kelerių metų. Docentas V. Graičiūnas buvo vienas vadybos mokslo 
pradininkų ne tik Lietuvoje, bet ir Europoje. Jo idėjos rado platų atgarsį. Šiandien 
vadyba yra jau plačiai žinoma mokslo sritis. 


Per trobesių konstrukcijų, architektūrinių konstrukcijų ir plieninių 
konstrukcijų disciplinų paskaitas išsamiai buvo aiškinama, kaip, raciona- 
liai naudojant įvairias medžiagas, užtikrinti pastatų stiprį, standumą, tva- 
rumą, ekonomiškumą. Įvairūs skaičiuotės metodai padėjo suvokti šių kon- 
strukcijų patikimumą. Nors ilgainiui konstrukcijų projektavimo metodai 
tobulėjo, keitėsi, bet studijų metais įgytos Žinios labai pravertė gyvenime. 

Ypač svarbi buvo gelžbetonio, jo konstrukcijų disciplina, kurią dėstė 
doc. A. Rozenbliumas, o pratimus vedė asistentai J. Kivilša, D. Tovstenka 
ir P. Girgždys. Išsami gelžbetonio teorijos analizė padėjo suprasti šios me- 
džiagos svarbą, jos plėtros plotmę. Gelžbetonio konstrukcijų įvairovė, prak- 

tinis šių konstrukcijų taikymo diapazonas patraukė daugelio diplomantų 
dėmesį. Vėliau gelžbetonio konstrukcijų tyrimus, jų taikymo Lietuvos sta- 
tybų praktikoje galimybes plėtojo 712 fakulteto 1950 m. laidos absol- 
ventas Antanas Kudzys. 

Per statybos darbų organizavimo, Siuaaaioi ir ekonomikos discipli- 
nų paskaitas buvo pateikiamos pagrindinės žinios apie statybų industria- 
lizavimą, darbų metodus ir būdus, jų dėsningumus ir efektyvumą. Ir pra- 
diniais savarankiško darbo metais, ir vėliau, jau vadovaujant statybos or- 
ganizacijoms, dažnai tekdavo prisiminti šių paskaitų teiginius, o kartais 
net pavartyti studijų užrašus... | 


Dimitrijus TOVSTENKA gimė 1922 m. sausio 27 d. Vilniuje, ukrainiečių 
šeimoje. Pradinę mokyklą lankė gimtajame mieste, o tėvams apsigyvenus Panevė- 
žyje, 1932 m.įstojo į Panevėžio berniukų gimnaziją. 1940 m. gegužės 7 d. Dimit- 
rijui buvo įteiktas brandos atestatas. Vokietijos-Sovietų Sąjungos karo frontui 
nuslinkus į Rytus, 1941 m. rudenį jis pradėjo studijas VDU Statybos fakultete. 
Mokėsi rūpestingai, bet, vokiečių okupacinei valdžiai uždarius universitetą, teko 
ieškotis darbo. Iš pradžių jis dirbo kareivinių remonto darbus Šančiuose, vėliau - 
ugniagesių komandoje. Sovietinci kariuomenei vėl užėmus Kauną, D. Tovstenka 
pora mėnesių darbavosi Kauno miesto architekto įstaigoje techniku ir tęsė studi- 
jas VDU. Vyresniajam dėstytojui A. Rozenbliumui rekomendavus, Dimitrijus 
buvo priimtas į Gelžbetonio konstrukcijų ir tiltų katedrą laborantu. 1946 m. ba- 
landžio 3 d. jis apgynė diplominį projektą „Gelžbetoninis tiltas per Nerį ties 
Eiguliais“ ir tapo asistentu. 1949 m. rugsėjo 1 d. buvo perkeltas į Statybinių 
konstrukcijų katedrą vyresniuoju dėstytoju. D. Tovstenko rengė daktaro diser- 
taciją pagal Fresine tiltų konstrukcijų darbą, bet susirgo ir 1954 m. mirė. 


| Jokūbas KIVILSA gimė 1920 m. liepos 13 d. Molėtų valsčiaus Vižinių kai- 
me, ūkininko šeimoje. Baigęs Inturkės pradinę mokyklą ir Molėtų progimnaziją, 
1937 m. įstojo į Ukmergės gimnazijos penktąją klasę. Gavęs brandos atestatą, 
1942 m. pradėjo studijas VDU Statybos fakultete. 1948 m. apgynė diplominį 
projektą, ir jam buvo įteiktas statybos inžinieriaus diplomas su pagyrimu. Dar 
studijuodamas, 1946 m. pradėjo dirbti eelžbetoninių konstrukcijų katedros vy- 
resniuoju laborantu, o 1946 m. gruodžio 10 d. paskirtas tos pat katedros asisten- 
tu. 1950 m. lapkričio 16 d. tapo vyresniuoju dėstytoju. 1959 m. eruodžio 25 d. 
J. Kivilša apgynė „Vietinio cemento iš kreidos mergelio panaudojimo klausimu" 
disertaciją ir jam buvo suteiktas technikos mokslų kandidato (daktaro) laipsnis. 
Docento vardas patvirtintas 1963 m. gruodžio 11 d. 1970 metų rugsėjo 1 dieną 
J.Kivilša buvo perkeltas į VISI Statybos fakulteto Statybinių konstrukcijų kated- 
rą. 1987 metų sausio 28 d. jis išrinktas Gelžbetoninių konstrukcijų katedros profe- 
soriumi, 0 1990 m. vasario 1 d. VAK patvirtino profesoriaus vardą. 

1958 ... 1962 m. J. Kivilša buvo Statybos fakulteto prodekanas, 1964 ... 
1970 m. — KPI Statybinių medžiagų ir konstrukcijų probleminės laboratorijos 
neetatinis vadovas. KPI ir VISI skaitė gelžbetoninių konstrukcijų, gelžbetoninių 
tiltų ir kitų disciplinų paskaitas. Pokario metais pirmą kartą Lietuvoje (kartu su 
bendradarbiu D. Tovstenka) pagamino ir išbandė keramines pastatų perdangų 
plokštes-sijas, o statant Vilniaus grąžtų gamyklą pirmą kartą išbandė gelžbetoni- 
nę santvarą. Nuo 1962 m. mokslo tyrimo darbą plėtojo gelžbetoninių tiltų pa- 
tikimumo srityje. Profesorius J. Kivilša — vadovėlių „Gelžbetoninės konstrukci- 
jos“ (1978), „Miesto transporto statiniai" (1981), „Gelžbetoninės ir mūrinės kons- 
trukcijos“ (1992) bendraautoris. Vadovėlio „Gelžbetoninės konstrukcijos" auto- 
riai A. Kudzys, J. Kivilša, V. Jokūbaitis ir R. Vadlūga buvo apdovanoti Lietuvos 
valstybine premija. 


. Petras GIRGŽDYS gimė 1919 m. balandžio 3 d. Rokiškio apskrities Mic- 
kūnų kaime, ūkininkų šeimoje. 1930 m. baigė Kamajų pradinę mokyklą, bet tik po 
metų, namuose pasirengęs, įstojo į Rokiškio gimnazijos trečiąją klasę. 1938 m. 
gavo brandos atestatą ir rudenį įstojo į VDU Technikos fakulteto Statybos skyrių. 
Studijas baigė 1946 m. ir įgijo diplomuoto statybos inžinieriaus kvalifikaciją. Sa- 
vo inžinerinę veiklą P. Girgždys pradėjo Projektavimo bei planavimo tresto vy- 
resniuoju inžinieriumi. 1947 m. rugsėjo 1 d. jis buvo priimtas asistentu į VDU 
Gelžbetoninių konstrukcijų ir tiltų katedrą, bet 1950 m. rugsėjo 16 d. P. Girgž- 
dys vel tęsė projektuotojo darbą Respublikinių architektūros dirbtuvių valdybos 
projektų vyriausiuoju inžinieriumi. 1951 m. birželio 1 d. jis buvo pašauktas į 
sovietinę armiją. Demobilizavęsis 1953 m. rugsėjo 7 d. ... 1959 m. vasario 16 d. 
P. Girgždys - Valstybinio projektavimo instituto projektų vyriausiasis inžinie- 
rius, o nuo 1959 m. vasario 16 d. iki 1960 m. rugsėjo 15 d. — Miestų ir kaimų 
statybos projektavimo instituto Kauno filialo vyriausiasis inžinierius. 1960 m. 
rugsėjo 1 d. P. Girgždys buvo priimtas į KPI docentu, bet VAK šio vardo nepatvir- 
tino. Nuo 1963 m. gruodžio 23 d. iki 1966 m. gegužės 12 d. P. Girgždys - Pramo- 
nės statybos projektavimo instituto projektų vyriausiasis inžinierius, o po to, iki 
pensijos, t. y. 1979 m. balandžio 3 d., - Miestų statybos projektavimo instituto 
Kauno filialo vyriausiasis inžinierius. 

Petras Girgždys mirė 1986 m. spalio 28 d., palikęs naudotis daugelį statybos 
objektų, pastatytų pagal jo parengtus projektus, o buvusiems savo bendradar- 
biams ir studentams - aukštos erudicijos specialisto, puikaus žmogaus atminimą. 


Nuo 1947 iki 1950 metų universiteto rektoriumi buvo medicinos pro- 
fesorius Juozas Kupčinskas. Statybos fakultete nuo 1940 iki 1950 metų kas- 
met studijavo apie 500 studentų. 1950 m. diplominius projektus apgynė 
46 diplomantai ir jiems buvo suteikta statybos inžinieriaus kvalifikacija (2 
lentelė). Iki 1950 metų Statybos fakultetą baigė 155 absolventai. 

1950 m. spalio 31 d. SSSR aukštojo mokslo ministerija nutarė Kauno 
universitetą pertvarkyti į dvi aukštąsias mokyklas: Kauno Politechnikos 
ir Kauno Medicinos institutus. Ir taip Kaunė universiteto neliko... 


2 lentelė. 1950 m. Statybos skyriaus diplomantų diplominiai 
projektai ir vadovai 
























Vardas, Diplominis projektas 
pavardė vadovas 

Jonas : 150 automobilių garažas Panevėžyje Vyr. dėst. Jonas 
BABRAVICIUS Paulauskas 
Stasys Klaipėdos „Sirijaus“ gamyklos Doc. Anatolijus 
BARTUŠIS pagrindinis korpusas Rozenbliumas 
Leonas Turgaus halė Kauno Asist. Adomas 
BARZDŽIUKAS | Šančiuose Bialopetravičius 
Kazys Žemės ūkio mašinų fabriko „Arklo“ Vyr. dėst. Jonas 
BLAŽEVIČIUS  |kalvės cechas Paulauskas 
Julijonas Klaipėdos medvilninių Audinių fabriko | Doc. Anatolijus 
BUNDZA pirmasis audimo cechas Rozenbliumas 
Julius Kauno žemės ūkio mašinų fabriko Vyr. dėst.Dimitrijus 
BUROKAS „Arklo“sandėlių ūkis Tovstenka 
ČESNOKOVAITĖ a |Reseniiumas 
ČESNOKOVAITĖ| | Rozenbliumas 
Mečislovas Simto sunkvežimių garažas Vilniuje Doc. Antanas 
ČIAPAS Bistrickas 
Aleksandras Biržų linų apdorojimo fabriko „Siūlo“ | Doc. Anatolijus 
ČYRAS cheminių tirpalų stotis ir vandens bokštas | Rozenbliumas 
Vincas Vyriausiosios autotransporto valdybos | Doc. Anatolijus 
DAPKŪNAS šimto automobilių garažas Marijampolėje | Rozenbliumas 
Janina Biržų linų apdorojimo fabriko „Siūlo“ | Doc. Antanas 
DEGUTIENĖ : Bistrickas 
Česlovas Vyriausiosios autotransporto valdybos į Doc. Anatolijus 
GERLIAKAS šimto automobilių garažas Vilniuje Rozenbliumas 
Mykolas Biržų ... Pasvalio rajonų karsto procesų | Prof. Mykolas 
GOMOLICKAS |reikšmė statybai Kaveckis 
JANULEVIČIUS Venckevičius 
Algimantas Vilniaus aeroporto keleivių stotis Doc. Anatolijus 

UŠKA Rozenbliumas 
Alfonsas 150 automobilių garažas Panevėžyje Doc. Anatolijus 
KANAPECKAS Rozenbliumas 

2 lentelės tęsinys 


Bronius Turgaus halė Kaune, Jonavos gatvėje Doc. Antanas 
KAVOLIUNAS Bistrickas 
Alfonsas Medžio apdorojimo kombinatas Vilniuje |Doc. Antanas 
KELERAS Bistrickas 
Antanas Biržų linų apdorojimo kombinatas Doc. Viktoras 
KUDZYS "Siūlas" Ražaitis 
Leontijus Automobilių remonto dirbtuvės Kaune |Doc. Antanas 
KUZNECOVAS Bistrickas 
Stasys Biržų linų apdorojimo kombinato "Siūlo" |Doc. Anatolijus 


























LAPELIS administracinis korpusas ir FGA mokykla |Rozenbliumas 
Albertas Panevėžio melioracijos mašinų stoties |Vyr. dėst.Edvardas 
LOPATTIS statybos darbų organizavimas Borkauskas 
Zenonas | “Drobės“ fabriko šildymas ir vėdinimas |Vyr. dėst. Mykolas 
MACKEVICIUS Zališauskas 
Vladas Žemės ūkio mašinų fabriko “ Arklo" Vyr. dėst.Edvardas 
MARCINKEVIČILS statybos mechaninis cechas Borkauskas 
Algirdas Žemės ūkio mašinų fabriko “Arklo" su- |Doc. Antanas 
MIKULĖNAS renkamasis cechas Bistrickas 
Kazys Rajoninė biblioteka Kauno Žaliakalnyje |Vyr. dėst. 
MILVIDAS Klemensas Kaušinis 
Kazys Kauno “Arklo“ fabriko kalvės ir Vyr.dėst.Dimitrijus 
MISELIS presavimo cechas Tovstenka 
Antanas Panevėžio tarprajoninių kapitalinio Vyr.dėst.Edvardas 
MOTIEJUNAS remonto dirbtuvių statybos darbų Borkauskas 
reanizavimas 
Vytautas Petrašiūnų popieriaus fabriko Asist. Gustas 
NIUNEVA darbininkų gyvenvietės statybos Venckevičius 
darbų organizavimas 
Povilas Kauno žemės ūkio mašinų fabriko Vyr.dėst.Dimitrijus 
NORKUS “Arklo“ mechaninio ir pagalbinio cechų |Tovstenka 
korpusas 
Nijolė Kauno “Arklo" fabriko šildymas Vyr.dėst. Mykolas 
PILKAUSKAITE |ir vėdinimas Zališauskas 
Leonas Kino teatras Sančiuose Vyr. dėst. 
PUODŽIUKYNAS Klemensas Kaušinis 
Romualdas Šiaulių dviračių fabriko pagrindinis Doc. Anatolijus 
SAKALAUSKAS į|korpusas Rozenbliumas 
Bronius Klaipėdos tekstilės fabriko "Gulbės" Vyr.dėst. Mykolas 


SIDAUGA šildymas ir vėdinimas Zališauskas 

2 lentelės tęsinys : 
J Vyr. dėst.Edvardas 










Antanas Veterinarijos ir bakteriologijos | 
SIRUSAS laboratorijos Kaune statybos darbų | Borkauskas 
canizavimas 2 

Antanas Kauno žemės ūkio mašinų fabriko | Vyr.dėst.Dimitrijus 

STANKUS “Arklo" liejimo cechas Tovstenka 

“ tautas Kauno "Inkaro" stadionas Doc. Anatolijus 

SUDŽIUS Rozenbliumas 

Bronius Kino teatras Vilijampolėje Vyr. dėst. 

ŠEDYS Klemensas Kaušinis 

Jonas Kauno turbinų fabriko dirbančiųjų Vyr. dėst. 

ŠIDIŠKIS gyvenamasis namas Klemensas Kaušinis 

Mykolas Simto automobilių garažas Vyr. dėst. 

ŠVABAUSKAS | Marijampolėje Klemensas Kaušinis 

Pranas Kauno turbinų fabriko gyvenvietės Vyr. dėst.Edvardas 

ŠVEDAS statybos darbų organizavimas Borkauskas 

Julius Gelžbetoninės paviljono arkos Doc. Anatolijus 

TAMAŠAUSKAS Rozenbliumas 

Jonas | Statybos ministerijos gyvenvietės Vyr. dėst.Edvardas 

VELANISKIS Antakalnyje statybos darbų Borkauskas 
organizavimas 

Vincas Kretingos rajono ligoninės statybos Vyr. dėst. Edvardas 

VILČINSKAS darbų organizavimas Borkauskas 

Vytautas Marijampolės linų apdorojimo fabriko | Vyr. dėst. Edvardas 

VITKAUSKAS statybos darbų organizavimas Borkauskas 

Juozas 150 sunkvežimių garažas Kaune Vyr. dėst. 

ŽIOGAS Klemensas Kaušinis 

Kelininkų studijos Lietuvoje 


Doc. dr. Evaldas Palšaitis 


Dabar Lietuvą dengia tankus kelių tinklas, tačiau keliai atsirado ne iš 
karto. Pirmosios žinios apie Lietuvos sauskelius pasiekia mus iš XIV a. kry- 
žiuočių ordino žvalgų pranešimų, kuriuose minimi keliai per Žemaitiją, 
Sūduvą, Aukštaitiją ir kitas kryžiuočių ordiną dominusias žemes. Praneši- 
muose nurodyta galimybė važiuoti ir joti, brastos bei kelių dangos. XV ir XVI a. 
buvo labai svarbūs keliai, jungiantys Vilnių ir Kauną su Vakarais ir Rytais. 
Jiems susidaryti labai daug įtakos turėjo pašto siuntų ir keleivių gabenimas. 
Plečiantis pašto ryšiams, plėtėsi ir pašto siuntų maršrutai, t. y. keliai sujungė 
miestus ir miestelius. Taip pamažu buvo plėtojamas vieškelių tinklas. 

Po 1795 m. Lietuvos ir Lenkijos padalijimo carinė Rusija ėmė inten- 
syviai tiesti strateginius ir pašto kelius bei plentus. XX a. pradžioje Kauno, 
Vilniaus ir Seinų gubernijose skaldos plentų jau buvo daugiau kaip 1100 km. 
Smarkiai išaugus krovinių srautui, reikėjo vis naujų tobulesnių kelių. 1858 m. 
per Lietuvą pradėti tiesti geležinkeliai, kurie padėjo plėtoti ekonominius 
ryšius ir įtraukti Lietuvos ūkį į Rusijos ūkio sistemą. Nuo jų priklausė 
Lietuvos pramonės struktūra, gamybos centrų išdėstymas ir jų kūrimas. 
Ypač daug įtakos ekonomikai turėjo Peterburgo ... Vilniaus ... Varšuvos 
geležinkelis su keliomis atšakomis. 

Per Pirmąjį pasaulinį karą daug dėmesio geležinkeliams tiesti skyrė ir 
okupacinė Vokietijos valdžia. Tai daryti ją vertė būtinybė aprūpinti fron- 
tus ir išvežti iš Lietuvos rekvizuotus produktus bei medieną. Tada ir buvo 
nutiesta keletas plačiųjų ir siaurųjų geležinkelių. 

Paskelbus Nepriklausomybę, Lietuvoje liko labai skurdūs karo nu- 
niokoti keliai. Tik didelėmis valstybės ir dažniausiai savamokslių kelinin- 
kų pastangomis keliai buvo nuolat tobulinami. Darbams vadovavo užsie- 
niečiai ir keli lietuviai specialistai, techninį išsilavinimą įgiję užsienio aukš- 
tosiose mokyklose. Tarp jų paminėtini inžinieriai Stasys Kerbedis, Petras 
Vileišis, Pranas Markūnas ir kt. 

Specialistų trūko visoms technikos sritims. Tą gerai suprato karo aud- 
rų ir revoliucijos išblaškyti Rusijos aukštosiose mokyklose dirbę ir kiti aukš- 
tos kvalifikacijos specialistai, kurie, paskelbus Nepriklausomybę, grįžo į 

Lietuvą. Jų iniciatyva šiai svarbiai problemai spręsti Lietuvos vyriausybė 
1920 m. Kaune atidarė Aukštuosius kursus, kuriuose.buvo ir Technikos 
skyrius. 1922 m. buvo įsteigtas Lietuvos univėrsitetas; kuriame kartu su 
kitomis Technikos fakulteto katedromis 1922 m. kovo 22 d. buvo įkurta ir 
Kelių katedra. Kai kurios katedros egzistavo tik įsakyme, o Kelių katedra 
nuo pat pirmųjų darbo dienų pradėjo aktyvią studijų ir mokslo veiklą. Pir- 
muoju Kelių katedros vedėju buvo paskirtas docentas Jonas Šimoliūnas. 


Jonas ŠIMOLIUNAS gimė 1878 m. gegužės 21 d. Panevėžio apskri- 
ties Pušaloto valsčiaus Jusėnų kaime, ūkininko šeimoje. Pasimokęs namuose, 
1894 m. Jonas baigė Joniškio dviklasę mokyklą. Po to mokėsi Rygos Petro Pirmojo 
realinėje gimnazijoje ir 1900 m. gavo brandos atestatą. Tais pat metais J. Šimoliūnas 
įstojo į Rygos politechnikos institutą. Studijuodamas aktyviai reiškėsi lietuvių 
visuomeninėje veikloje: 1902 m. jis įsteigė „Vilties“ studentų draugiją ir ilgus 
metus buvo jos pirmininkas. 1905 m. Didžiajame Vilniaus Seime atstovavo 
Rygos lietuvius. 

1902 ... 1903 m. J. Šimoliūnas dalyvavo Nemuno ... Dubysos ... Ventos van- 
dens kelio tyrinėjimuose, o 1904 ... 1905 m. dirbo Ventspilio uosto statybvietėje. Prieš 
baigdamas studijas, specialybės žinioms pagilinti ir išsamiau susipažinti su užsienio 
statybomis, keliais bei uostais jis lankėsi Vokietijoje, Prancūzijoje, Belgijoje, 
Olandijoje, Italijoje, Austro- Vengrijoje. 1909 m. jis baigė studijas ir gavo pir- 
mojo laipsnio statybos inžinieriaus diplomą. 

1909... 1911 m. J. Šimoliūnas statė gelžbetoninius statinius Sankt Peterburge, o 
po to dirbo Suomijos Rikimaki mieste. 1914 m. buvo išsiųstas į Karo statybos valdybą 
Ormnske, bet 1916 m. vėl grįžo į Suomiją. Tada Helsinkyje buvo apie 2000 karo pabėgė- 
lių lietuvių. Čia J. Šimoliūnas įkūrė lietuvių vaikų mokyklą ir jai vadovavo, taip pat 
įsteigė Lietuvių draugiją. 1917 m. jis buvo Suomijos lietuvių atstovas Petrogrado 
seime, kurio posčdžiuose aktyviai propagavo Lietuvos Nepriklausomybės atkūrimo 
idėją. 1918 m. Helsinkyje buvo įkurtas Lietuviams grįžti į tėvynę komitetas, kuriam 
vadovavo J. Šimoliūnas. 1918 m. liepos 12 d. jis grįžo į tėviškę ir rugpjūtį jau 
įsijungė į Lietuvos atstatymo darbą Vilniuje. Įkūrus Lietuvos technikų draugiją, 
J. Šimoliūnas išrenkamas jos pirmininku. A. Voldemaro vadovaujamame pirma- 
jame Lietuvos ministrų kabinete J. Šimoliūnas buvo pakviestas dirbti į Susisieki- 
mo ministeriją ir jam pavesta organizuoti geležinkelių, plentų, vandens kelių bei 
uostų, taip pat pašto, telefono bei telegrafo valdybas. 1918 ... 1924 m. jis buvo 
Plentų ir vandens kelių valdybos direktorius. Jo iniciatyva Lietuvoje pradėti 
statyti gelžbetoniniai tiltai (1922 m. pastatytas pirmas gelžbetoninis tiltas per 
Šventąją). 

1920 m. J. Šimoliūnas buvo vienas pirmųjų Lietuvos aukštųjų kursų steigė- 
jų. 1920 ... 1922 m. jis vadovavo šių kursų Technikos skyriui ir dėstė statybos bei 
kelių disciplinas. Kai 1922 m. vasario 16 d. buvo įsteigtas Lietuvos universitetas, 

Aukštųjų kursų Technikos skyriaus klausytojai tapo universiteto šio skyriaus stu- 
dentais, o J. Šimoliūnui pavesta organizuoti Statybos katedrą, ir jis paskirtas jos 
vedėju. Mažinant universiteto katedrų, Statybinių medžiagų technologijos ka- 
tedra buvo sujungta su Statybos katedra, o 1923 m. gruodžio 5 d. nutarimu doc. 
J. Šimoliūnas perkeltas į Kelių katedrą, nors iš tikrųjų jau buvo šios katedros 
vedėjas. Doc. J. Šimoliūnas dėstė sauskelių ir gatvių discipliną. 

1924 m. J. Šimoliūnas buvo komandiruotas į Vokietiją ir Daniją susipažinti 
su kelių tiesimo sąlygomis, uostais, naujausiomis pokario statybomis. 1931 m. jis 
su specialiais eksponatais dalyvavo Kylio (Vokietija) pasaulinėje susisiekimo ir uostų 
parodoje, kurioje atstovavo Klaipėdos uostą ir Lietuvą, kaip pajūrio valstybę, taip pat 
Berlyno pasaulinėje statybos parodoje. 1934 metais Lietuvos inžinierių sąjunga 
J. Šimoliūną delegavo į konferenciją Romoje. Italijoje jis susipažino su grandioziniais 
hidrotechniniais darbais, senovės Ostijos uosto atstakymo, Genujos pasaulinio masto 
uosto plėtros darbais, taip pat naujais civilinės statybos pastatais. 

1930 m. rugsėjo 26 d. Lietuvos prezidento Antano Smetonos aktu Jonui 
Šimoliūnui patvirintas docento vardas. Tuomet Technikos fakulteto tarybos nu- 
tarimu jam suteiktas ckstraordinarinio profesoriaus vardas. Tačiau šis vardas doc. 
J. Simoliūnui buvo patvirtintas tik 1939 m. rugsėjo 1 d., t.y. tada, kai jis dirbo 
tik universitete (nuo 1936 m. pradžios). 1933 m. prof. P. Čechavičiui išėjus į 
pensiją, J. Šimoliūnas dėstė vandens kelių ir hidrotechninių įrenginių disciplinas, 
0 1934 m. lapkričio 1 d. jis perkeltas į Hidrotechnikos katedrą. 1940 m. rugsėjo 1 d. 
J. Šimoliūnas paskirtas Trobesių konstrukcijų (statybos) katedros vedėju. Be to, jis 
buvo ir Vandens kelių kabineto vedėjas. 1944 m. sausio 1 d. Lietuvos generalinio 
tarėjo aktu J. Šimoliūnas patvirtintas ordinariniu profesoriumi. 

1925 ... 1930 m. J. Simoliūnas vadovavo Sventosios uosto statybos darbams, 
0 1928 ... 1932 m. ir 1934 ... 1935 m. - Klaipėdos uosto statybos darbams. Šiam 
uostui praplėsti ir modernizuoti parengė gelžbetoninio baseino projektą. Uostų 
statybos idėją jis grindė istoriniais ir ekonominiais motyvais, parengė veikalus 
„Šventosios uostas“ ir „Klaipėdos uostas“. Be to, jis išleido dar ir „Danijos saus- 
keliai ir jų palyginimas su mūsų keliais" (1929), „Statyba“, 1... 4 tomai (1937 ... 
1941). 

Prof. J. Šimoliūnas 1919 m. įsteigė pirmąjį Lietuvos jachtklubą ir buvo pir- 
masis jo komodoras, taip pat vienas pirmųjų Lietuvos-Suomijos draugijos steigč- 
jų (1927), Lietuvai pagražinzti draugijos narys, jūros dienų organizatorius ir kt. 
1928 m. jis apdovanotas Didžiojo Lietuvos Kunigaikščio Gedimino trečiojo laips- 
nio ordinu ir Lietuvos Nepriklausomybės dešimtmečio medaliu, 1936 metais — 
Vytauto Didžiojo trečio laipsnio ordinu. 

1944 m. prof. J. Šimoliūnas pasitraukė į Vakarus. 1946 ... 1949 m. jis 
profesoriavo Miuncheno UNRRA universitete (vadovavo Statybos katedrai, vo- 
kiečių kalba skaitė įvairias statybos disciplinas) ir Pabaltijo universitete Ham- 
burge, dirbo dėstytoju Kempteno aukštuosiuose kursuose. 1947 m. 

Vokietijoje išleido „Baukonstruktionslehre“. 1950 m. J. Šimoliūnas i išU yko į JAV 
if apsigyveno Viskonsino valstijos Racine mieste. | 

Tremtyje proj. J. Šimoliūnas vadovavo Pasaulio lietuvių i inžinierių ir archi- 
tektų sąjungai ir yra jos garbės narys, taip. pat jis yra Lietuvių profesorių draugi- 
jos garbės narys, Šaulių sąjungos garbės narys, Tėvynės mylėtojų draugijos na- 
rys. Profesorius Jonas Šimoliūnas mirė 1965 m. vasario 11 d. Racine. 


Kelių katedroje dar dirbo šie docentai: Juozas Jankevičius, Feliksas 
Dobkevičius, Jonas Matyckas. 


“Juozas JANKEVIČIUS gimė 1890 m. lapkričio 2 d. Rokiškio apskrities 
Panemunėlio valsčiaus Vėbrių kaime. Pradinę mokyklą Juozas lankė Rokiškyje, o 
1910 m. baigė Panevėžio realinę gimnaziją. Studijavo Kijevo politechnikos insti- 
tute ir 1915 m. gavo statybos inžinieriaus diplomą. Kijeve jis buvo Lietuvių stu- 
dentų būrelio vadovas, teikė pagalbą nuo karo nukentėjusiems lietuviams, dirbo 
Lietuvių tautos taryboje Ukrainoje, statė tiltus Kijevo kelių apygardoje, mokyto- 
javo Kijevo aukštesniojoje hidrotechnikos mokykloje, dirbo tiltų projektavimo gru- 
pėje. 1919 m. J. Jankevičius grįžo į Lietuvą ir įsidarbino Geležinkelių valdyboje: iš 
pradžių Kaune, vėliau - Šiaulių kelio distancijos viršininku. 1920 m. eiti tas pa- 
čias pareigas perkeltas į Kauną. Nuo 1922 m. dirbo Susisiekimo ministerijoje: 
1925... 1926 m. jis buvo Plentų ir vandens kelių valdybos direktorius, po 1926 m. 
gruodžio 17 d. perversmo iki 1927 m. pavasario - susisiekimo ministras. 1927 m. 
buvo paskirtas Susisiekimo direkcijos direktoriumi, o nuo 1929 m. iki 1940 m. 
buvo Susisiekimo ministerijos generalinis direktorius (1933 ... 1935 m. taip pat 
Geležinkelių direkcijos vyriausiasis direktorius). 

1924... 1930 m. dirbo Lietuvos universitete, vėliau - VDU: nuo 1924 metų 
sausio — privatdocentas, nuo 1925 m. lapkričio — docentas, skaitė geležinkelių 
disciplinas. 1940 m. lapkritį NKVD buvo suimtas, kalintas Lukiškėse, 1941 m. 
nuteistas aštuonerius metus lagerio ir balandį išvežtas į Vorkutą. Ten žuvo 1945 m. 
balandžio 22 d. 

Doc. J. Jankevičius dalyvavo geležinkelininkų konferencijose Ženevoje 
(1931), Milane (1932), Dubrovnike (1934), Helsinkyje (1935), 1934 m. mokslo 
reikalais lankėsi Romoje, Londone, buvo Lietuvos tautinio olimpinio komiteto 
narys, Rotary klubo aktyvistas. Jis paskelbė daugiausia darbų iš geležinkelių 
srities: „Lietuvos platieji geležinkeliai 1917 ... 1927 m." (1928), „Lietuvos 
geležinkelių savikaina" (1932), „Telšių ... Kretingos geležinkelis" (1933), „Že- 
mės darbų skaičiavimas grafišku būdu" (1933) ir kt. 


Feliksas DOBKEVIČIUS gimė 1872 m. spalio 30 d. Rokiškio apskrities 
Kamajų valsčiaus Viktoriškio viensėdyje. Pradinę mokyklą lankė tėviškėje, o gim- 
naziją baigė Panevėžyje. Po to išvyko į Sankt Peterburgą, kur jau studijavo jo 
brolis Jonas, ir įstojo į Technologijos institutą. 1898 m. sėkmingai baigė studijas 

ir gavo inžinieriaus technologo diplomą. Iš pradžių dirbo Baltijos karinio laivyno 
mechaniku, po to inžinieriumi Putilovo įmonių Artilerijos techniniame skyriuje, 
Sibiro statybos darbų vedėju Irkutske ir Citoje, Užbaikalės geležinkelių traukos tarny- 
bos Garvežių cecho viršininku. Vidurinėje Azijoje F. Dobkevičius buvo centrinių ge- 
ležinkelio dirbtuvių Kizil-Arvate ir Taškente naujų darbų vedėjas, Semirečensko gele- 
žinkelio Mechaninio skyriaus vedėjas ir Traukos tarnybos viršininkas. 

Grįžęs į Lietuvą, 1921 m. liepos 11 d. F. Dobkevičius pradėjo tarnauti Susisic- 
kimo ministerijos ypatingų reikalų inspekcijos inžinieriumi, o netrukus - Geležin- 
kelių valdybos traukos tarnybos viršininku. 1926 m. pradžioje Lietuvos ministrų 
kabineto nutarimu inž. F. Dobkevičiui skirta 10000 litų premija už parengtus 
naujus garvežių ratenius. 1927 m. kovo 1 d. susisiekimo ministro įsakymu jam 
pavesta ei Geležinkelio techninių tarnybų direktoriaus pavaduotojo pareigas, 0 
1928 m. balandžio 10 d. - eiti Geležinkelių direktoriaus ir tarifų komiteto pirmi- 
ninko pareigas. Pertvarkius Susisiekimo ministeriją F. Dobkevičius 1930 m. sau- 
sio 1 d. tapo vyriausiuoju Geležinkelių direktoriumi. 1934 metų sausio 1 dienos 
Respublikos prezidento aktu F. Dobkevičius paskirtas Susisiekimo ministerijos 
vyriausiuoju inspektoriumi, tačiau po aštuonerių mėnesių dėl etatų mažinimo iš 
tarnybos atleistas. 

Į Lietuvos universitetą F. Dobkevičius iš pradžių buvo priimtas į Pritaiko- 
mosios mechanikos katedrą (antraeilėse pareigose). 1924 m. sausio 20 d. Techni- 
kos fakulteto dekanas prof. S. Grinkevičius rektoriui pranešė, kad doc. J. Jankevi- 
čius prašo jam nebeskirti geležinkelių disciplinos. Fakulteto taryba nutarė šią discip- 
liną dėstyti pavesti F. Dobkevičiui. Kviečiamas užimti privatdocento etatą 1925 m. 
spalio 21 d. jis skaitė viešą įžanginę paskaitą „Traukos tarnybos charakteristika ir 
reikšmė“, 0 1934 m. lapkričio 1 d. buvo išrinktas eiti docento pareigas Geodezi- 
jos ir kelių katedroje. 1938 m. rugsėjo 1 d. docentas F. Dobkevičius, jau pradėjęs 
66-sius gyvenimo metus, buvo išleistas į pensiją. 

Inž. F. Dobkevičius 1928 m. gegužės 15 d. buvo apdovanotas Lietuvos Nc- 
priklausomybės dešimtmečio medaliu ir D. L. K. Gedimino trečiojo laipsnio ordi- 
nu. Lietuvos Prezidento 1931 m. vasario 21 d. aktu F. Dobkevičiui leista 
priimti ir viešai nešioti Latvijos „Trijų žvaigždžių“ antrojo laipsnio ordiną. 

Docentas Feliksas Dobkevičius parengė spaudai mokslo darbus „Lyg- 
čių v=(2gh)!? mechaninė interpretacija", „Vakumo motoras aviacijos reika- 
lams" ir kt. Jis taip pat buvo sukonstravęs „automatinį radiatorių“ (mecha- 
ninį kulkosvaidį), kurį teigiamai apibūdino dar Rusijos karo pramonės komi- 
tetas. Docentas Feliksas Dobkevičius mirė 1940 m. rugpjūčio 19 d. Kaune. 


Jonas MATYCKAS gimė 1889 m. rugsėjo 30 d. Biržų apskrities Pasvalio 
valsčiaus Papyvesių kaime. Rašto mokėsi tėviškėje, o trijų klasių mokyklą baigė 
Zlatouske. Brandos atestatą gavo Smolensko gimnazijoje. Po to jis studijavo 
Maskvos aukštojoje technikos mokyklos Mechanikos fakultete. Jo mokytojai buvo 
iškilūs to meto rusų mokslininkai profesoriai N. Žukovskis (teorinė mechanika ir 


KELININKŲ sTUDIJOS LIETUVOJE 47 


aerodinamika), A. Sidorovas (mašinų detalės ir garo mašinos), A. Gavrilenka (garo 
katilai ir medžio technologija). Studijuoti karo metu buvo labai sunku, ir J. Matyckas 
dirbdavo šaltkalviu; garvežio mašinistu, sunkvežimio vairuotoju. 1919 m., vado- 
vaujant prof. E. Kastneriui, J. Matyckas apgynė garvežio diplominį projektą ir 
gavo inžinieriaus mechaniko aukštojo mokslo diplomą. 1918... 1920 m. jis tar- 
navo Rusijos Susisiekimo ministerijos Technikos komitete ir dalyvavo garvežių 
mokslo tyrimuose. 

1920 m. pabaigoje J. Matyckas grįžo į ži, ir nuo 1921 m. Geležinkelių 
traukos valdyboje dirbo techninių darbų inžinieriumi, Garvežių skyriaus revizo- 
riumi, Technikos skyriaus viršininku. 1921 ...1922 m. buvo komandiruotas į 
Rusiją kaip komisijos narys ir komisijos pirmininko pavaduotojas geležinkelių 
turtui pagal taikos sutartį atgauti. 1924 m. jis paskirtas Centrinių geležinkelio 
dirbtuvių viršininko padėjėju, o nuo 1927 m. iki 1938 m. dirbo Kauno ruožo 
mašinų direkcijos viršininku. 1925 m. Jonas Matyckas buvo priimtas į Aukštes- 
niąją technikos mokyklą ir dėstė garvežių, vagonų, geležinkelių, mašinų detalių 
disciplinas. 1938 m. jis čia organizavo vairuotojų mechanikų kursus ir jiems va- 
dovavo iki 1941 metų. 

Specialiajai komisijai rekomendavus, J. Matyckas 1938 m. liepos 26 d. buvo 
priimtas lektoriumi į VDU Geodezijos ir kelių katedrą dėstyti garvežių ir vagonų 
bei geležinkelių disciplinas. 1938 m. gruodžio 14 d. Technikos fakulteto dekanas 
prof. K. Vasiliauskas raštu rektoriui pranešė, kad J. Matycko pagrindinė tarny- 
ba yra Geodezijos ir kelių katedroje. 1939 m. sausio 18 d. jis skaitė įžanginę 
paskaitą „Garvežio konstrukcijos išsivystymo istorija“. 

1940 m. birželio 15 d. Technikos fakulteto dekanas prašė rektorių perkelti 
J. Matycką į Taikomosios mechanikos katedrą (į mirusiojo profesoriaus T. Šulco 
etatą), o Kelių katedroje į jo vietą priimti J. Gabrį. Lietuvos švietimo mi- 
nistras A. Venclova patvirtino šį teikimą. Pagal SSSR aukštųjų mokyklų perso- 
nalo narių kvalifikacijas J. Matyckas buvo prilygintas docentui, turinčiam moks- 
lų kandidato (daktaro) laipsnį, ir 1940 m. gruodžio 31 d. paskirtas Transporto 
mašinų katedros vedėju. Vokiečių okupacijos metais J. Matyckas pripažintas 
adjunktu ir paliktas katedros vedėju. 

1944 m. J. Matyckas pasitraukė į Vokietiją. Ten 1946 ... 1949 m. Pabaltijo 
universitete dėstė geležinkelių eksploatavimo discipliną ir vedė medžiagų atspa- 
rumo pratybas. 1949 m. jis išvyko į JAV ir dirbo Technikos biure, kuriame projek- 
tavo šilumos apskaitos įrenginius. 

J. Matyckas buvo nuoširdus Lietuvos patriotas. Dar jaunas būdamas, 1903... 
1904 m. slapta mokė gimtojo kaimo vaikus lietuviškai skaityti ir rašyti. 1923... 
1925 m. organizavo lietuvių kalbos kursus geležinkelių tarnautojams. Stengėsi, 
kad Lietuvos geležinkeliečiai, ypač kurie nekalbėjo lietuviškai, išmoktų lietuvių 
kalbą ir vartotų lietuvišką terminiją. Bendradarbiavo Lietuviškojoje ir Lietuvių 
enciklopedijose. Už nuopelnus Lietuvai Respublikos Prezidentas 1928 m. gegu- 

žės 15 d. J. Matycką apdovanojo Nepriklausomybės dešimtmečio medaliu, o 1929 m. 
rugpjūčio 14 d. — D. L. K. Gedimino ketvirtojo laipsnio ordinu. Docentas Jonas 
Matyckas mirė 1971 m. sausio 17 d. Niu Džersio valstijos Warren mieste. 


Nepriklausomoje Lietuvoje nebuvo rengiami kelių specialybės inži- 
nieriai. Katedros dėstytojai sauskelių disciplinas dėstė plataus profilio in- 
žinieriams statybininkams. Daugelis diplomantų statybininkų diplomi- 
nio projekto temą tada pasirinkdavo iš tiltų, geležinkelių arba aerodro- 
mų srities. Sauskelių ir gatvių disciplina buvo dėstoma penktame ir šešta- 
me semestruose, geležinkelių — septintame ir aštuntame semestruose. Šios 
disciplinos buvo privalomos visiems statybos specialybės studentams. 
Geležinkelių eksploatacijos disciplina, dėstyta septintame ir aštuntame se- 
mestruose, buvo fakultatyvinė, t. y. neprivaloma, bet katedra pageidavo, 
kad studentai ją išklausytų. Studijuodami šias disciplinas, studentai tu- 
rėjo parengti du projektus. Tiltų discipliną septintajame ir aštuntajame 
semestruose dėstė Tiltų katedros dėstytojai. Tuo metu buvo sukaupta dau- 
giausia metodikos medžiagos tiltams projektuoti, todėl diplomantai daž- 
niausiai ir pasirinkdavo tilto diplominį projektą (tiltą arba viaduką pro- 
jektavo net 94 diplomantai, kai kelius - tik du). 

1927 m. Lietuvos universiteto senatas, taupydamas lėšas, pasiūlė Tech- 
nikos fakultetui sustambinti katedras. Tada fakultete katedrų buvo suma- 
žinta iki dvylikos. 1930 m. VDU Technikos fakultetas buvo priverstas dar 
labiau stambinti katedras, todėl šiek tiek nukentėjo ir Kelių katedra. Ji bu- 
vo sujungta su Geodezijos katedra, o jungtinė katedra pavadinta Geode- 
zijos ir kelių katedra. Jai vadovauti buvo paskirtas ekstraordinarinis 
profesorius, vėliau brigados generolas Stasys Dirmantas. 

Didžiausią mokomąjį krūvį naujojoje katedroje sudarė sauskelių dis- 
ciplinos, o geodeziją reprezentavo tik viena disciplina - geodezija. Todėl 
1936 balandžio 22 d. Technikos fakulteto tarybos posėdyje buvo nutarta 
prašyti universiteto senatą Geodezijos ir kelių katedrą pavadinti tik Kelių 
katedra. Nors senatas šio pageidavimo nepatenkino, bet, rengiant perspek- 
tyvinius Technikos fakulteto plėtros planus, Kelių katedra ir Geodezijos 
katedra jau visur žymimos kaip atskiri vienetai. 

1931 m. prie Geodezijos ir kelių katedros buvo įsteigtas Kelių kabine- 
tas. Jo vedėju paskirtas doc. J. Jankevičius, kuris visada pavaduodavo ka- 
tedros vedėją prof. S. Dirmantą, jam išvykus arba atostogaujant. 

1933 m. Technikos fakulteto studentams sauskelių discipliną prade- 
da dėstyti vyresnysis asistentas Juozas Gabrys, 1933 m. sausio 18 d. persi- 
kėlęs iš Tiltų katedros, kurioje dirbo nuo 1929 m. birželio 2 d., ir pakeitęs 
prof. J. Šimoliūną. 

"Juozas GABRYS gimė 1897 m. gegužės 24 d. Šiaulių apskrities 
Gasčiūnų valsčiaus Mikšiūnų kaime. Jo tėvas buvo baigęs septynias gimnazijos 
klases, bet, kaip lietuvis inteligentas, caro laikais negalėjo gauti darbo tėviškėje ir, 
persikėlęs su šeima į Rusiją, tarnavo įvairiuose miestuose buhalteriu. 1914 m. jis 
gavo Bieliovo realinės mokyklos atestatą ir, išlaikęs konkurso egzaminus, įstojo į 
Maskvos kelių inžinierių institutą. 1916 m. rudenį buvo pašauktas į Rusijos ka- 
riuomenę, 0 1917 m. rugsėjį praporščiku baigė Kijevo karo inžinerijos mokyklą. 
Po to buvo paskirtas į Maskvos pirmąjį atsargos telegrafistų pulką, kuriame tar- 
navo apie du mėnesius jaunesniuoju kuopos karininku. 1917 m. gruodį J. Gabrys 
iš kariuomenės buvo demobilizuotas ir grįžo tęsti studijų į Maskvos kelių inžinie- 
rių institutą. 1918 m. jis baigė ketvirtojo kurso studijas, ir rudenį kartu su tėvais 
grįžo į Lietuvą. 

Iš pradžių Vilniuje J. Gabrys pradėjo dirbti Geležinkelių valdyboje brai- 
žytoju, eidamas kartu ir braižyklos vedėjo pareigas. Užėmus Vilnių lenkams, 
J. Gabrys ir jo tėvas tapo bedarbiais. Jie nuolat buvo persekiojami lenkų, jų na- 
muose buvo daromos kratos, todėl 1919 m. rugsėjo 8 d. Gabrių šeima išvyko į 
Kauną. Po dviejų mėnesių, 1919 m. lapkričio 19 d., J. Gabrys buvo pašauktas į 
Lietuvos kariuomenę ir tarnavo Elektrotechnikos bataliono Technikos valdyboje. 
1922 m. jis įstojo į Lietuvos universitetą, o 1925 m. birželį buvo demobilizuotas 
testi studijų. 1927 m. birželio 6 d. J. Gabrys apgynė diplominį projektą „Tiltas 
per Nerį Kaune ties Slabada", ir jam buvo suteikta statybos inžinieriaus kvalifi- 
kacija. 

Baigęs studijas, J. Gabrys pradėjo tarnybą Lietuvos susisiekimo ministerijos 
Kelių valdyboje. 1927 ... 1930 m. jis buvo Plentų ir tiltų skyriaus viršininkas, 
1930 ... 1934 m. — Vyriausiosios kelių valdybos direktorius. Juozas Gabrys dar 
dirbo vyresniuoju asistentu Lietuvos universiteto Technikos fakulteto Tiltų ka- 
tedroje ir vyresniuoju mokytoju Aukštesniojoje technikos mokykloje. 

Susisiekimo ministerijoje J. Gabrys rengė Lietuvos plentų ir kelių plėtros 
programas, pradėjo kelių mokslo tyrimus: kartu su inžinieriumi L. Tuskeniu 
1930 ... 1931 m. organizavo tyrimus Kauno ... Garliavos plento ruože ir vadova- 
v0 įrengiant plentų bandomųjų ruožų dangas. Nors šių ruožų stebėjimai ir nebu- 
vo apibendrinti, bet jie buvo svarbūs techninės pažinties atžvilgiu. 

1934 m. lapkričio 1 d. J. Gabrys nutraukė darbą Susisiekimo ministerijoje ir 
atsidėjo tik mokymo ir mokslo darbui VDU. Jis buvo pirmasis Kelių katedros dar- 
buotojas, 1938 m. balandžio 8 d. Rygos universitete apgynęs daktaro disertaciją 
„Betoninės ir gelžbetoninės trijų šarnyrų arkos". Tais pat metais Technikos fa- 
kulteto taryba, atsižvelgdama į specialios komisijos (profesorius K. Vasiliauskas, 
docentas J. Jankevičius ir privatdocentas P. Markūnas) teikimą, J.Gabriui pripažino 
inžinieriaus daktaro mokslo laipsnį. Be to, 1939 m. birželio 15 d. J. Gabrys 
apgynė habilitacinį darbą „Deformacijų įtaka masyvių tiltų arkų įtempimams“. 
Taigi jis buvo pirmasis Lietuvos kelių inžinierius, parengęs habilitacinį darbą. 

Juozo Gabrio iniciatyva tuomet užsimezgė tamprūs bendradarbiavimo ryšiai tarp 
Lietuvos ir Latvijos kelių specialybės mokslininkų. Kaune lankėsi Latvijos uni- 
versiteto prof. dr. M. Bimanis ir skaitė paskaitą apie moderniąsias kelių dangų 
konstrukcijas. 

1939 m. rugpjūtį J. Gabrys paskiriamas privatdocentu, o 1940 m. liepos pra- 
džioje - docentu. Netrukus jam buvo suteiktas profesoriaus vardas. 1940 m. 
rudenį J. Gabrys buvo paskirtas VDU Statybos fakulteto prodekanu, o 1942 m. birže- 
lio 20 d. Statybos fakulteto taryba jam suteikė ekstraordinarinio profesoriaus vardą. 

Prof. J. Gabrys parašė kelias knygas apie Lietuvos kelius ir tiltus: „Užtaisų 
sprogdinimas elektra“ (1921), „Medinių sijinių tiltų tipai" (1923), „Plentai ir 
grįsti keliai" (1930), „Sauskeliai“, I ir II d. (1930), „Gelžbetoniniai ir betoniniai 
tiltai“ (1931), „Žemės darbų skaičiavimas“ (1933), „Betoninės ir gelžbetoninės 
trijų šarnyrų arkos“ (1937), „Modernios kelių konstrukcijos" (1938), Jis nuolat 
skelbė straipsnius „Savivaldybėje“, „Mūsų žinyne“, „Sąsiekoje“ ir kituose žur- 
naluose, aktyviai dalyvavo Pabaltijo sauskelių darbuotojų konferencijose. Juozas 
Gabrys buvo apdovanotas D. L. K. Gedimino ketvirtojo laipsnio (1928), Vytauto 
Didžiojo trečiojo laipsnio (1929), Latvijos „Trijų žvaigždžių“ (1931) ordinais. 

1944 m. vasarą prof. J. Gabrys pasitraukė į Vakarus. 1946 m. jis pradėjo 
dirbti UNRRA universiteto Statybos fakulteto Statybos katedroje ir vokiečių kal- 
ba skaitė kelių, taip pat medžio konstrukcijų disciplinų paskaitas. 1949 m. šis 
universitetas buvo uždarytas, ir profesorius Į.Gabrys išvyko į JAV. Iki 1953 m. 
jis profesoriavo Masačuzeto valstijos universitete, o iki 1953 m. rudens - Ohajo 
valstijos Deltono universitete. Prof. J. Gabrys mirė 1963 m. liepos 7 d. ir palaido- 
tas Ypsilanti miesto (Mičigano valstija) kapinėse. 


Lietuvą okupavus Sovietų Sąjungai Kelių katedra pradėjo darbą kaip 
savarankiškas VDU vienetas. Tada LSSR liaudies komisarų taryba patvir- 
tino Technikos fakulteto reformą. Naujajame Statybos fakultete buvo ir 
Kelių katedra, kurios vedėju 1940 m. spalio 9 d. įsakymu paskirtas docen- 
tas J. Gabrys. 

1940 m. spalio 15 d. katedros vedėjui J. Gabriui rekomendavus, į 
Kelių katedrą etatiniu dėstytoju priimamas Aukštesniosios technikos 
mokyklos mokytojas inžinierius Jonas Kiškinas. Šiek tiek vėliau jis bu- 
vo patvirtintas Kelių katedros adjunktu. 1941 m. gegužės 15 d. Kelių 
katedroje laborantu pradėjo dirbti inžinierius Stasys Lukošiūnas, o bir- 
želio 1 d. vyresniuoju dėstytoju — inžinierius Vytautas Likevičius. 1941 m. 
birželio 10 d. Statybos fakulteto dekanas prašė rektoriaus leidimo priimti į 
Kelių katedrą asistentu inžinierių Viačeslavą Grincevičių, bet jis katedroje 
dirbti nepradėjo, nes užgriuvo karas. Prasidėjus vokiečių okupacijai, Kelių 
katedros veikla nenutrūko, bet šiek tiek buvo pertvarkytos mokomojo perso- 
nalo pareigos. 1941 m. liepą katedros vedėjas profesorius dr. J. Gabrys paže 

minamas į docentus ir atleidžiamas iš Statybos fakulteto Leo parei- 
gų, o doc. J. Kiškinas pažeminamas į adjunktus.. 

Antrojo pasaulinio karo metais per Lietuvą du-kartus ST frontas, 
keliai labai nukentėjo, buvo sucdaužytos i ir sulaužytos jų dangos susprog- 
dinti tiltai. Pokario metais reikėjo nemažai specialistų jiems atstatyti, kelių 
tinklui plėtoti ir naujiems keliams tiesti. Lietuvą vėl okupavus sovietams, 
dar tebegriaudžiant patrankoms, pradėjo veikti VDU. 1944 m. rugpjūtį 
buvo atkurta ir Kelių katedra, įsteigtas Kelių skyrius. Kelių katedroje dir- 
bo šie darbuotojai: katedros vedėjas docentas Jonas Kiškinas, vyresnieji 
dėstytojai Stasys Lukošiūnas ir Vytautas Likevičius. Nuo 1944 m. gruo- 
džio 15 d. čia vyresniuoju dėstytoju pradėjo dirbti Lietuvos statybos pro- 
1948 m. spalio 1 d. į Kauno valstybinį universitetą iš Azerbaidžano at: 
vyko vyresnysis dėstytojas Aleksandras Gudanecas (Gudonis). Kelių 
katedroje jis dirbo iki 1952 m. rudenio. Baigę studijas Statybos 
fakultete, į Kelių katedrą asistentais buvo pakviesti statybinin- 
kai Albinas Tamaševičius ir Šimonas Sideras. 


- Albinas TAMAŠEVIČIUS gimė 1918 m. rugpjūčio 21 d. Seinų apskrities 
Punsko valsčiaus Užukalnių kaimo ūkininko šeimoje. 1935 ir 1936 metais jis 
lankė A. Kirsnos žemės ūkio mokyklą, o po to, pasirengęs savarankiškai namuose, 
1937 m. Kaune „Aušros“ gimnazijoje išlaikė keturių klasių egzaminus. 1937 .. 
1942 m. jis mokėsi Aukštesniojoje technikos mokykloje ir gavo statybos techniko 
diplomą. 1942 m. rudenį Albinas Tamaševičius pradėjo studijuoti VDU Staty- 
bos fakultete, bet, vokiečiams uždarius universitetą, dirbo techniku Statybos val- 
dyboje. Lietuvą antrą kartą okupavus sovietinei armijai, A. Tamaševičius dirbo 
„Demontažo“ treste ir tęsė studijas VDU. 1946 m. pabaigoje jis pradėjo dirbti 
laborantu Kelių katedroje, o 1948 m., baigęs studijas, priimtas asistentu. 1950 ... 
1956 m. Albinas Tamaševičius buvo paskirtas Kelių katedros vyresniuoju 
dėstytoju. 1955 m. jis apgynė geologijos mokslų kandidato (daktaro) disertaciją ir 
1957 m. jam buvo suteiktas mokslo docento vardas. Kelių katedrą perkėlus į VISI, 
doc. A. Tamaševičius liko dirbti KPI Statybos katedroje. Jis yra knygų „Žemės 
darbai statyboje" (1961), „Kelių tiesimas", I d. (1967) ir II d. (1972), bendraauto- 
ris. Paskelbė nemažai mokslo straipsnių automobilių kelių žemės sankasos projek- 
tavimo klausimais. Docentas Albinas Tamaševičius mirė 1981 m. balandžio 25 d. 
Kaune ir palaidotas Eigulių kapinėse. 


"Šimonas SIDERAS gimė 1922 m. balandžio 4 d. Lazdijuose, žydų tauty- 
bės mūrininko šeimoje. 1940 m. pavasarį gavo Lazdijų gimnazijos brandos 
atestatą ir rudenį pradėjo studijuoti VDU Statybos fakulteto Statybos skyriu- 
je. Prasidėjus Vokietijos=Sovietų Sąjungos karui, jis evakuavosi į Gorkio sri- 

ties Kulebakio miestelį. 1942 m. sausio 1 d. buvo pašauktas į sovietinės armijos 
16-tąją diviziją. 1943 m. vasario 27 d. Š. Sideras buvo sunkiai sužeistas, ilgai 
gydėsi ligoninėje. 

1944 m. Š. Sideras įstojo į Taškento geležinkelių transporto inžinierių insti- 
tuto antrąjį kursą. 1945 m. jis grįžo Į Vilnių. Iki 1946 m. rugpjūčio dirbo LSSR 
MT Reikalų valdyboje, o rugsėjo pradžioje buvo priimtas į VDU Statybos fakul- 
teto trečiąjį kursą. 1949 m. apgynė diplominį projektą ir gavo inžinieriaus sta- 
tybininko diplomą cum laude. 1947 m. Š. Sideras dirbo Kelių katedroje laboran- 
tu, o baiges studijas, buvo paliktas asistentu. 1949 m. kelių specialybės penktojo 
kurso studentams jis skaitė transporto ekonomikos disciplinos paskaitas. 1951 m. 
rudenį Š. Sideras įstojo į Leningrado politechnikos instituto aspirantūrą ir 1955 
metais apgynė technikos kandidato (daktaro) disertaciją. 1955 m. rudenį jis buvo 
priimtas vyresniuoju dėstytoju į KPI Gelžbetoninių konstrukcijų katedrą. 1960 
metais VAK jam patvirtino docento vardą. 1973 m. rugsėjo 1 d. dėl etatų mažini- 
mo jis buvo atleistas iš KPI. Pergalės prieš Vokietiją dvidešimtmečio proga 
Šimonas Sideras buvo apdovanotas „Raudonosios žvaigždės" ordinu. 

1975 m. doc. Š. Sideras emigravo į Izraelį ir apsigyveno Tel Avive. Iš pra- 
džių dirbo Statybos technikume. Po dvejų metų Izraelio Švietimo ministerija jai 
patvirtino profesoriaus vardą ir tada jis buvo priimtas į Rupino institutą (netoli 
Tel Avivo). Prof. Š. Sideras skaitė statybinių konstrukcijų disciplinos paskaitas, 
vadovavo studentų projektams. Jis parengė ir išleido dvi specialybės knygas. 
Šimonas Sideras mirė 1988 m. sausio 8 d. Palaidotas Chulono kapinėse Tel Avive. 


Atkūrus Vytauto Didžiojo universitetą, 1944 m. rudenį buvo jau pri- 
imami į VDU studentai. Tačiau tada daugeliui jaunuolių labiau rūpėjo, 
kaip išvengti tarnybos sovietinėje armijoje, ir jie mažai galvojo apie studi- 
jas. Tik 1945 m. rugsėjį Kelių skyriuje buvo sudaryta pirmoji grupė, į kurią 
priimta apie 30 jaunuolių. Studijos vyko pagal mokymo planą (3 lentelė), 
parengtą Kelių katedros dėstytojų. Šio plano pirmųjų kursų disciplinos ir 
jų apimtis buvo bendri visoms fakulteto specialybėms, bet aukštesniuose 
kursuose buvo skaitoma jau daug specialių disciplinų tik kelininkams — 
žemės darbai, kelių tyrinėjimai ir projektavimas, kelių tiesimas, kelių eks- 
ploatavimas, kelių tiesimo mašinos, geležinkeliai, geležinkelių tiesimo or- 
ganizavimas, mediniai, plieniniai ir gelžbetoniniai tiltai, automobilių trans- 
portas, transporto ekonomika ir kt. Šių disciplinų programos buvo suda- 
rytos naudojantis Maskvos automobilių ir kelių instituto pateiktomis pro- 
gramomis. Studijų metu reikėjo atlikti nemažai kursinių projektų: grunt- 
kelių konstrukcijos, automobilių kelias, geležinkelis ir konstrukcijos, me- 
dinis, plieninis ir gelžbetoninis tiltai ir kt. Taip pat žemės darbų, geležin- 
kelio kursiniai darbai ir kt. Šios disciplinos buvo naujos ne tik studen- 
tams, bet ir dėstytojams, kurie jas skaitė pirmą kartą. Dėstytojams ruo- 

šiantis paskaitoms, tai kėlė nemažai rūpesčių, nes trūko ne tik patirties, 
bet ir specialiosios literatūros. Dėstytojai šias spragas stengėsi ištaisyti per 
pratybas kelių projektavimo organizacijose, tiesiamų kėlių ruožuose, kur su- 
pažindindavo su naujomis technologijomis, kelių tiesimo mašinomis ir kt. 

Nors studijas pradėjo nemažas būrys kelininkų, bet jau antrajame kur- 
se dėl įvairių priežasčių liko 10 ... 12 studentų grupelė, kurie reguliariai 
lankė paskaitas, pratybas, rengė projektus. Studijuoti buvo sunku ir dėl 
to, kad nebuvo specialybės literatūros. Vienas kitas naudojosi profesoriaus 
J. Gabrio knygomis, bet jos neatitiko studijų programų. Tik apie 1948 m. 
pasirodė profesorių A. Birulio ir N. Ivanovo rusų kalba parašyti kelių pro- 
jektavimo ir tiesimo disciplinų vadovėliai. Nors ir sunkiai, bet jie jau buvo 
„Akandami“, nes per pora metų šiek tiek jau buvome pramokę rusiškai. 
Daug naudos davė topometrijos mokomosios praktikos, per kurias išsa- 
miai susipažinome su geodeziniais instrumentais ir įgijome geodezinių 
matavimų praktinių įgūdžių. Specialybės gamybinių praktikų po trečiojo 
ir ketvirtojo kurso metu ne tik susipažinome su kelių organizacijų veiklos 
specifika, bet iš tikrųjų atlikome daugelį kelių tiesimo darbų. Ypač įsiminė 
sudėtingas ir įdomus objektas įrengiant ir tvarkant Lokės upelio (netoli už 
Jonavos) daudą ir aplinką. Tada dar rankomis stumiamais vagonėliais bu- 
vo vežamas gruntas aukštam pylimui supilti. O antrosios gamybinės prak- 
tikos metu su kolega J. Puzinu teko statyti tiltus netoli Kuršių marių per 
Karaliaus Vilhelmo kanalo šaką Drėvernoje ir per Minijos upę Doviluose. 
Per šias praktikas jau įgijome gamybinio darbo įgūdžių. 

Taigi buvo rengiamas plataus profilio kelių inžinierius, galintis dirbti 
automobilių kelių arba geležinkelių organizacijose. Studijuodami statybi- 
nio profilio disciplinas (pagrindai ir pamatai, architektūrinės konstrukci- 
jos, gelžbetonis ir kt.), būsimieji kelių inžinieriai įgijo ir statybos specialy- 
bės žinių, o vėliau kai kurie net dirbo statybos organizacijose. 

1950 m. birželį diplominius projektus apgynė devyni kelių specialy- 
bės pirmosios laidos absolventai ir jiems buvo įteikti kelių inžinieriaus 
diplomai (4 lentelė). 

1950 m. rugpjūtį Kelių katedroje asistentais pradėjo dirbti mūsų lai- 
dos jaunieji inžinieriai Evaldas Palšaitis ir Vaclovas Pranaitis. 

3 lentelė. 1945 ... 1950 m. Kelių skyriaus mokymo planas 


>tudijų semestrai 


Studijų I |m |m |iV |V [Vi |va [VII 


disciplina Pa + pratybų, laboratorinių darbu as 


| 


matematika 
Fizika 


Teorinė 
mechanika 


Braižomoji 
geometrija 


Piešyba 
Braižyba 

Rusų kalba 
Užsienio kalba 


Marksizmas, 
leninizmas 


Karinis rengimas 
Bendroji chemija 


Skaičiavimo 
technika 


Topometrija 


Statybinės 
medžiagos 


Medžiagų 
atsparumas 


Hidraulika 

3 lentelės tęsinys 


Inžinerinė 
geologija 


Žemės darbai 
Elektrotechnika 
Geležinkeliai 
Gelžbetonis 


Kelių tyrinėjimai 
ir projektavimas 


Saugumo 
technika 


Gruntų 
mechanika 


Hidrologija, 
hidrometrija 


Sauskeliai 


Statybinė statik 141 


Architektūrinės 
konstrukcijos 


Politinė 
ekonomija 
Gaisrosauga 
Masyvieji tiltai 2+1 


Mediniai tiltai 


Pamatai ir 
pagrindai 


Plieniniai tiltai 2+1 

3 lentelės tęsinys 
SCB 2+1 


Vandens keliai 2+1 


Geležinkelių 
tiesimas 


Geležinkelių 
eksploatavimas 


Mašinų detalės 
Šiluminė technika 
Autokeliai 
Tuneliai 
Autotransportas 


Automobiliai ir 
traktoriai 


Kelių tiesimo 
mašinos 


Kelių eksploata- 
vimas 


Kelių tiesimo 
organizavimas 


Statybos darbų 
organizavimas 


Vandentiekis ir 
kanalizacija 


Gelžbetonio 
tiltai 


Transporto 


ekonomika 

2+0 


241 


2+0 


1+1 


2+0 


2+0) 


2+0 


141 


242 


244 


313 


2+1 


241 


1+1 


2+1 


241 


241 


57 


4 lentelė. Kelių skyriaus diplomantų diplominiai projektai ir vadovai 
















Vardas, Diplominis >rojektas 
Bronius Panevėžio ... Vilniaus automagistralė per |Vyr. dėst. Stasys 
DILYS Ukmergę Lukošiūnas 
Jonas Kauno Požėlos gatvės ... Vilijampolės Vyr. dėst. Stasys 
GRAZYS magistralės rekonstrukcijos projektinė Lukošiūnas 
užduotis 
Justas Trečiosios kategorijos kelio projektinė Vyr. dėst. 
MORKUNAS [užduotis Aleksandras 
Gudanecas 
Evaldas Kauno Tunelio gatvės rekonstrukcija Vyr. dėst. Stasys 
PALšAITIS Lukošiūnas 
Vaclovas Šeštokų ... Alytus geležinkelio ruožo ir Doc. Jonas 
PRANAITIS |Seštokų stoties atstatymo projektinė Kiškinas 
užduotis 
Juozas Alytaus ... Šeštokų geležinkelio ruožo ir |Vyr. dėst. 
PUZINAS Alytaus stoties atstatymo projektinė Vytautas 
užduotis Likevičius 
Aleksandras [Kauno miesto asfaltbetonio gamyklos atsta-| Vyr. dėst. 







Aleksandras 
Gudanecas 


SASNAUSKAS| tymo ir rekonstrukcijos projektas 


Algirdas Doc. Antanas 
SATAS Bistrickas 


Linas Kauno miesto aplinkinė automagistralė Vyr. dėst. Stasys 
VIDUGIRIS Lukošiūnas 


Plieninis tiltas per Nerį Vilniuje 

Hidrotechnikos specialybė VDU 


Prof. habil. dr. Juozas Macevičius 


Pirmosios specialios hidrotechninės įstaigos, kurios rūpinosi žemės 
sausinimu, Lietuvoje buvo įsteigtos 1910 metais. 1910 ... 1915 m. Lietuvoje 
buvo nusausinta 18 tūkst. ha. Pirmojo pasaulinio karo metais sausinimo 
darbai nutrūko ir buvo atnaujinti tik po 4... 5 metų. Po Antrojo pasaulinio 
karo plėtojant žemės ūkio gamybą Lietuvoje dar reikėjo nusausinti 47 “o 
jos teritorijos. 

Sausinimo darbams vykdyti kultūrtechnikai buvo rengiami Dotnuvos 
žemės ūkio technikumo Kultūrtechnikų skyriuje 1922 ... 1927 metais. Buvo 
išleistos keturios laidos, t. y. 43 kultūrtechnikai. 1927 m. kultūrtechnikams 
rengti Kėdainiuose buvo įsteigta Aukštesnioji kultūrtechnikų mokykla. 
1930 ... 1940 metais šią mokyklą baigė 219 kultūrtechnikų ir geodezininkų. 

Nuo 1929 m. Lietuvoje kasmet buvo nusausinama daugiau kaip po 
30 000 ha, todėl trūko kvalifikuotų specialistų. 1936 m. buvo įkurtas Lietu- 
vos energijos ūkiui ir žemės turtams tirti komitetas, trumpai vadinamas 
Energijos komitetu. Šio komiteto Vandens jėgos komisija vykdėi ir numatė 
nuveikti didžiulius hidroelektrinių tyrinėjimų, projektavimo ir statybos 
darbus. Taigi reikėjo kvalifikuotų inžinierių hidrotechnikų. 

Lietuvos universitete buvo rengiami plataus profilio statybos specia- 
listai, studijų trukmė — keturi su puse metų. Hidrotechnikos specialybės 
tada, aišku, nebuvo, bet Hidrotechnikos katedra buvo numatyta jau pir- 
majame universiteto statute. 

Pirmasis Hidrotechnikos katedros vedėjas buvo profesorius Povilas 
Čechavičius. Vėliau katedrai vadovavo profesorius Jonas Šimoliūnas, o 
nuo 1937 m. - profesorius Steponas Kolupaila. Katedroje taip pat dirbo 
asistentai Eugenijus Kurganavičius ir Vladas Merkys. 


Povilas ČCECHAVIČIUS, buvusios Kauno gubernijos bajorų šeimos atža- 
la, gimė 1858 m. spalio 27 d. Vilniuje. Jo tėvas buvo įgijęs aukštąjį mokslą, bet jis, 
kaip katalikas, nebuvo patvirtintas Kazanės universiteto profesoriumi, todėl mo- 
kytojavo Vilniuje, vėliau Balstogėje. 

Pradinį mokslą Povilas įgijo gimtajame mieste, o gimnaziją lankė Balstogėje. 

Studijavo Petrogrado kelių inžinierių institute ir 1881 m. gavo. stati ybos (hidro- 
technikos) inžinieriaus diploiną. Baigęs studijas, 1882 m. jis pradėjo dirbti Susi- 
siekimo ministerijos Plentų ir vandens kelių departamente; Dniestro inventoriza- 
cinėje grupėje, 0 1883 m. buvo pasiųstas į Dunojaus upės Kilijos atšakos tyrinė- 
tojų grupę. 1884 m. pabaigoje P. Cechavičius pradėjo dirbti Odesos uosto darbų 
vykdytoju, vėliau — vyresniuoju darbų vykdytoju. Po to jis perėjo į Prėkybos ir 
pramonės ministeriją ir buvo paskirtas Ventspilio uosto darbų viršininku. Kartu 
jis dirbo ir ministerijoje. 

1902 m. birželio 1 d. P. Čechavičius buvo priimtas į Kijevo politechnikos 
instituto Pajūrio įrenginių ir melioracijos katedrą eiti ekstraordinarinio profeso- 
rinus pareigas. 1907 m. jis apgynė disertaciją „Molų iš didžiulių masyvų klausi- 
mu“ ir jam buvo pripažintas adjunkto laipsnis. 1909 m. balandžio 30 d. jis buvo 
paskirtas šio instituto Statybos meno katedros ckstraordinariniu profesoriumi, 0 
2. m. kovo 12 d. jam suteiktas ordinarinio profesoriaus vardas. Profesoriui 

2. Čechavičiui per metus buvo mokamas 2400 aukso rublių atlyginimas: 300 rb — 
KioiSBi, 300 rb - butpinigiai, 500 rb už vadovavimą kabinetams ir 400 rb už 
paskaitų valandas. 1914 m. rugsėjo 15 d., pačiam prašant, prof. P. Čechavičius iš 
tarnybos aHeistas ir jam paskirta 1400 rublių metinė pensija. 

1915 .. 1917 m. P. Čechavičius buvo pakviestas dirbti į olandų firmą ir 
vadovavo Petrogrado, Helsinkio, Turku, Talino uostų plėtros bei tvarkymo dar- 
bams. P. Čechavičius buvo apdovanotas Šv. Stanislovo antrojo laipsnio ir trečiojo 
laipsnio, Rumunijos Karūnos ketvirtojo laipsnio ordinais, Aleksandro III valdy- 
mo atminties sidabro medaliu. Po to jis 9 yveno ir dirbo Belgijoje. 

1920 m. pavasarį P. Čechavičius atv yko į Lietuvą ir įsidarbino Susisiekimo 
ministerijoje. Jam buvo pavesta rūpintis vandens kelių hidrotechniniais įrengi- 
niais. 1923 m. P. Čechavičius pakviestas į Lietuvos universitetą ekstraordinari- 
niu profesoriumi ir Hidrotechnikos katedros vedėju. 1930 m. jam buvo suteiktas 
ordinarinio profesoriaus vardas. Universitete jis dėstė hidrotechnikos įrenginių ir 
vandens kelių disciplinas. 1933 m. išėjo į pensiją. 

Profesorius P. Čechavičius parengė šiuos mokslo veikalus: „Odesos uostas“ 
(1895), „Dunojaus deltos Kilijos šaka“ (1904; abu rusų kalba), „Gamtos ratas“ 
(1924), žurnaluose paskelbė nemažai mokslo straipsnių. 

Prof. P. Čechavičiaus paskaitos buvusios aukšto techninio lygio ir įdomios. 
Jis buvęs linksmas, nevengiantis šmaikštauti, labai patiklus, dėl to dažnai nuken- 
tėdavęs. Po gerklės ilgos ligos profesorius Povilas Čechavičius mirė 1935 m. sau- 
sio 10 d. Kaune. 


“| Eugenijus KURGANAVIČIUS gimė 1883 m. liepos 5 d. rusų dvariškio 
šeimoje Varšuvoje. Gimnaziją laukė Gardine ir 1902 m. gavo brandos atestatą, 
atžymėtą aukso medaliu. Po to įstojo į Petrapilio kelių inžinierių institutą. Per 
vasaros praktikas tyrinėjo Vyslos ir Bugo vandens režimą, dirbo Varšuvos uosto 

"ir Pulavos krantinių statybvietėse. 1907 m. vasarą jis dalyvavo Volgos tyrinėji- 
muose Kazanės vandens kelių apygardoje ir Samaros uosto teritorijoje, 0 1908 m. 
ir 1909 m. Kijevo vandens kelių apygardoje vykdė Dniestro bei Dniepro gilinimo 
darbus. Iš penkių diplominio projekto konstrukcinių elementų E. Kurganavičius 
du projektavo iš hidrotechnikos srities. 1910 m. sausį jam buvo įteiktas susisieki- 
mo kelių inžinieriaus pirmojo laipsnio diplomas. 

Baigęs studijas, inžinierius E. Kurganavičius tyrinėjo Nemuno kilpą ties 
Birštonu ir dalyvavo rengiant pirmąjį vandens jėgos panaudos projekto variantą. 
Po to jis parengė Jurbarko krovinių uosto projektą, vadovavo Kauno ... Smalininkų 
Nemuno ruožo gilinimo darbams. 1914 m. balandį jis buvo paskirtas Vilniaus van- 
dens kelių rajono viršininku. Pirmojo pasaulinio karo metais buvo Pripetės Vandens 
kelių skyriaus vedėjas, vėliau — Karo darbų valdybos viršininko padėjėjas. 

1918 m. E. Kurganavičius grįžo į Gardiną ir brumpai mokytojavo, o 1919 m. 
pradžioje buvo pakviestas į Lietuvos susisiekimo ministeriją organizuoti vandens 
kelių pletros darbus ir paskirtas Plentų ir vandens kelių ypatingųjų reikalų val- 
dybos inžinieriumi, vėliau - Vandens kelių tarnybos viršininku. 1924 m. balandį 
jam buvo pavestos Klaipėdos uosto plėtros darbų viršininko pareigos. Prastas pa- 
jūrio klimatas pakirto jo sveikatą, ir 1927 m. E. Kurganavičius buvo priverstas 
grįžti į Kauną. Čia jis įsidarbino Vandens kelių valdyboje ir dar dėstė hidrotech- 
nikos discipliną Aukštesniojoje technikos mokykloje. 

1927 m. gruodžio 1 d. E. Kurganavičius buvo priimtas į Lietuvos universi- 
teto Hidrotechnikos katedrą jaunesniuoju asistentu. Jis talkindavo profesoriui 
P. Čechavičiui, rengdavo užduotis studentų uosto projektams. Tačiau liga (džio- 
va) progresavo labai greit. 1928 m. pavasarį jis išvyko gydytis į Šveicariją ir į 
Lietuvą jau nebesugrįžo, — 1928 m. rugsėjo 4 d. mirė Leysine, palaidotas Gardine. 

Už aktyvią inžinerinę veiklą E. Kurganavičius Rusijoje buvo apdovanotas 
Šv. Onos trečiojo laipsnio, Šv. Stepono antrojo ir trečiojo laipsnio ordinais, carų 
Romanovų trijų šimtų metų dinastijos medaliu. 


„; Vladas MERKYS gimė 1899 m. kovo 17 d. Rygoje, kur tada gyveno jo 
tėvas, kupiškėnas. Mokytis Vladas pradėjo Rygos Aleksandro gimnazijoje. Prasi- 
dėjus Pirmajam pasauliniam karui, Merkių šeima pasitraukė į Rusiją, dėl to gim- 
naziją Vladas baigė Petrograde. Išlaikęs konkurso egzaminus, jis įstojo į Petrogrado 
kalnų inžinierių institutą. 1918 m., pasitaikius progai, jis grįžo į Tėvynę ir stojo 
į Lietuvos kariuomenę. 

Mirus jaunesniajam broliui, kad padėtų senyvam tėvui, 1919 m. spalio 11 d. 
Vladas buvo demobilizuotas. Netrukus jam buvo suteikta valstybės stipendija (po 
penkis dolerius per mėnesį), ir jis išvyko į Vokietiją testi studijų Kotleno aukšto- 
joje pramonės mokykloje. Studijuodamas stažavosi Dessau miesto „Junkers“ fir- 
moje ir „Delafaga“ firmoje Paryžiuje. 1923 m. baigė studijas ir, grįžęs į Lietuvą, 
1924 m. pradėjo dirbti Vandens kelių dirbtuvių viršininku. 1925 m. V. Merkys 

kilis paskirtas Klaipėdos uosto viršininku. 1926 m. Sisisiekimo ministerija iŠ- 
siuntė jį tobulintis kelių sribh yje į Paryžiaus kelių ir tiltų aukštąją mokyklą (Ecole 
Natonale des Points et Chaussees Paris). 1927 m. jani buvo suteikta galimybė 
dalyvauti dideliuose hidrotechniniuose dagbuose Luaros baseine, o 1928 ir 1929 
metais - Senos baseine. 1928 m. rugpjūčio 18 d. V. Merkiui buvo įteiktas viešųjų 
darbų inžinieriaus diplomas. 

Grįžęs iš Prancūzijos, V. Merkys 1929 m. gegužės pradžioje pradėjo dirbti 
Susisiekimo ministerijos Plentų ir vandens kelių valdyboje inžinieriumi. Tų pat 
metų liepos pradžioje jis buvo pakviestas į Lietuvos universiteto Hidrotechnikos 
katedrą ir priimtas jaunesniuoju asistentu. Tačiau rugpjūtį jam buvo pavestos 
Klaipėdos uosto vyriausiojo inžinieriaus pareigos, ir jis išsiųstas į Klaipėdą. No- 
rėdamas dirbti universitete, V. Merkys prašė perkelti jį į Kauną ir gruodžio pa- 
baigoje buvo paskirtas Panemunės kelių rajono viršininku. 1931 m. lapkričio 25 d. 
V. Merkys susisiekimo ministro įsakymu paskiriamas Vandens kelių tarnybos 
viršininku. Tačiau 1934 m. spalio 1 d. jis atsisakė tarnybos Susisiekimo ministe- 
rijoje ir liko dirbti tik universitete. 1937 m. sausio 1 d. jis paskiriamas Hidrotech- 
nikos katedros vyresniuoju asistentu. 1940 m. Lietuvą okupavus Sovietų Sąjun- 
gai, 1940 m. rugsėjo 1 d. V. Merkys buvo atleistas „dėl etatų pertvarkymo“. 1944 
metų vasarą jis pasitraukė į Vakarus. Vėliau emigravo į JAV. Buvęs Hidrotechni- 
kos katedros darbuotojas J.Daniliauskas knygoje apie profesorių J. Kolupailą rašo, 
kad V. Merkys dalyvavo hidrotechnikų veikloje JAV. 

1931 m. vasario 16 d. V. Merkys buvo apdovanotas Didžiojo Lietuvos kuni- 
enikščio Gedimino ketvirtojo laipsnio ordinu. 1931 m. jis dalyvavo 15-ame tarp- 
tautiniame navigacijos kongrese Venecijoje, o 1934 m. vasarį kelių tiesimo reika- 
lais lankėsi Šiaurės Amerikoje. 


Statybos skyriaus mokymo planuose buvo šios hidrotechninio profi- 
lio disciplinos: hidrologija ir hidrometrija, hidrotechnikos įrenginiai, van- 
dens keliai, melioracija. Hidrotechninio profilio disciplinomis reikėtų lai- 
kyti ir hidrauliką, vandentiekį, miestų kanalizaciją. Lietuvoje trūko diplo- 
muotų inžinierių hidrotechnikų, todėl kai kurių statybos specialybės 
diplomantų projektuose buvo nagrinėjami hidrotechninės statybos klau- 
simai (K. Rimkus „Nemuno kilpos vandens energijos naudojimas“, 1929; 
S. Junevičius „Žuvų ūkio Kėdainiuose hidrotechniniai į įrenginiai“, 1934 m. ir 
kt.). Šie inžinieriai vėliau dirbo hidrotechninės statybos, melioracijos, van- 
dentiekio arba kanalizacijos srityse. Buvo ir statybos skyriaus diploman- 
tų, kurie gynė statybinio profilio projektus, o vėliau dirbo hidrotechnikos 
arba miestų sanitarinės technikos srityse. Statybininkus perkvalifikuoti į 
hidrotechnikus buvo nesunku, nes šios specialybės pagrindinės inžineri- 
nės disciplinos yra tos pačios. 

Kvalifikuotiems inžinieriams hidrotechnikams rengti Lietuvos vyriau- 
sybė gabius jaunuolius su valstybės stipendija siųsdavo studijuoti į užsie- 

„nio aukštąsias mokyklas. Keli jaunuoliai inžinieriaus hidrotechniko diplo- 
mus gavo studijuodami užsienio aukštosiose mokyklose savo lėšomis. 
Aukštojo mokslo inžinierių diplomus užsienyje gavo 14 jaunuolių (P. Sklėrius, 
1933; V. Daugėla, 1935; J. Kanišauskas, 1936 ir kt.). Nors keli diplomuoti 
inžinieriai statybininkai dirbo hidrotechnikais (V. Snarskis, M. Stonis, 
K. Rimkus ir kt.), ir beveik visi inžinieriai hidrotechnikai, baigę mokslus 
užsienyje, taip pat įsitraukė į šį darbą, vis dėlto inžinierių hidrotechnikų 
Lietuvoje dar labai stokojo. 

1936 m. kai kurie Technikos fakulteto profesoriai kėlė mintį, kad rei- 
kia pertvarkyti VDU Technikos fakultetą, nes jo mokymo planai yra per 
platūs. Reikėjo rengti siauresnių specialybių inžinierius, kurie būtų išsa- 
miau supažindinami su pasirinktosios specialybės specifika. Technikos fa- 
kulteto taryba naujiems mokymo planams parengti 1936 m. spalio 21 d. 
sudarė komisiją, į kurią įėjo doc. J. Jankevičius, prof. M. Mošinskis, privat- 
docentas A. Putrimas, prof. S. Kolupaila, privatdocentas J. Gravrogkas ir 
prof. 5. Dirmantas. 

Komisija išanalizavo daugelio Europos aukštųjų technikos mokyklų 
mokymo planus ir programas. Nemažai Lietuvos įstaigų pareiškė savo 
nuomonę, kiek ir kokių inžinierių reikia jų veiklai plėtoti. Komisija pasiū- 
lė vietoj iki šiol rengtų keturių specialybių inžinierių rengti aštuonių spe- 
cialybių inžinierius: architektus, statybininkus, hidrotechnikus ir meliora- 
torius, geodezininkus, mechanikus, chemikus, elektrikus energetikus ir 
elektrikus telesusisiekimo specialistus. Mokymo trukmė - penkeri metai 
įskaitant ir diplominio projekto rengimą. Šiam VDU profesorių pasiūly- 
mui pritarė ir Lietuvos inžinierių draugija. Technikos fakulteto taryba, ap- 
robavusi šiuos komisijos pasiūlymus, mokymo planus multiplikavo ir išda- 
lino universiteto profesoriams bei suinteresuotoms organizacijoms. 

Švietimo ministerija sudarė tarpžinybinę komisiją, į kurią buvo pa- 
kviesti VDU Technikos fakulteto, Švietimo, Žemės ūkio, Vidaus reikalų, 
Finansų, Susisiekimo, Krašto apsaugos ministerijų, Lietuvos inžinierių ir 
architektų draugijos atstovai. Tarpžinybinė komisija pritarė Technikos fa- 
kulteto komisijos projektui, bet pasiūlė studijų trukmę sutrumpinti iki pus- 
penktų metų, o kai kurias disciplinas dar smulkiau diferencijuoti. Nors 
buvo dedama daug pastangų, bet Technikos fakultetas nebuvo pertvarkytas. 

Svarstant Technikos fakulteto pertvarkos klausimą, Švietimo minis- 
terija pasiūlė aptarti, ar ne geriau būtų atskirti Technikos fakultetą nuo 
universiteto ir įsteigti savarankišką aukštąją mokyklą - Politechniką. 1938 m. 
birželio 30 d. Technikos fakulteto posėdyje buvo svarstomas būsimosios 
aukštosios mokyklos - Lietuvos Didžiojo kunigaikščio Gedimino politech- 
nikos — statuto projektas. Nors ir pritarė Politechnikos steigimo minčiai, 
bet fakulteto profesoriai vis dėlto bijojo, kad šios minties nuolatinis sieji- 

mas su kur kas aktualesne mokymo reforma tik sutrukdys pastarąją igy- 
vendinti. Technikos fakultetui nepavyko gauti Švietimo ministerijos leidi- 
mo pradėti vykdyti parengtus naujuosius mokymo planus ir 1939 .., 1940 
mokslo metais. m: 

Pirmuosius diplomuotus inžinierius hidrotechnikus ir melioratorius 
buvo galima parengti tik po puspenktų metų, todėl Žemės ūkio ir Krašto 
apsaugos ministerijos Topografijos skyrius pasiūlė į hidrotechnikos bei me- 
lioracijos ir geodezijos specialybes priimti specialistus, baigusius Kėdainių 
aukštesniąją kultūrtechnikų mokyklą ir šių specialybių inžinierius parengti 
per trumpesnį laiką. Šis klausimas buvo svarstomas Statybos fakulteto 1940 
metų rugpjūčio 21 d. ir 1940 m. rugsėjo 15 d. posėdžiuose, kuriems pirmi- 
ninkavo prof. S. Kairys. Pirmajame posėdyje siūlymui buvo pritarta, o 
mokymo planams ir programoms parengti sudaryta komisija, į kurią įėjo 
profesoriai S. Kolupaila, J. Šimoliūnas, S. Dirmantas ir vyr. asistentas 
j. Deksnys. Antrajame posėdyje komisija pasiūlė fakulteto tarybai organi- 
zvoti specialistų, baigusių Kėdainių kultūrtechnikų mokyklą, pagreitinto 
mokymo grupę. Inžinierius geodezininkus parengti buvo numatyta per 
pustrečių metų, o inžinierius hidrotechnikus — per trejus metus. Fakulteto 
taryba vieningai pritarė komisijos pasiūlymui ir nutarė į naujai organi- 
zuojamą hidrotechnikų bei melioratorių pagreitinto mokymo grupę pri- 
imti 25 studentus. Kartu buvo patvirtintas šios grupės mokymo planas. Be 
to, buvo nutarta nuo 1940 ... 1941 mokslo metų pradžios organizuoti nor- 
malios mokymo trukmės Hidrotechnikos bei melioracijos poskyrio pir- 
mąjį ir antrąjį kursus. Pagreitinto mokymo grupėje mokslo metus pradėjo 
21 studentas, o studijas baigė 17 absolventų. Šioje grupėje specialiąsias 
disciplinas studijavo ir trys normalios mokymo trukmės statybos skyriaus 
studentai (J. Bulota, V. Izbickas ir J. Antanaitis), o diplominius projektus 
rengė ir gynė visi kartu. 

Hidrotechnikos specialybės inžinieriams rengti buvo pertvarkyta anks- 
čiau įkurtoji Hidrotechnikos katedra. Statybos fakulteto tarybos 1941 m. 
spalio 9 d. posėdyje hidrotechnikos disciplinoms dėstyti buvo organizuo- 
tos Hidrologijos ir hidraulikos, Hidrotechnikos, Melioracijos ir Miestų sa- 
nitarijos katedros. 

Hidrologijos ir hidraulikos katedrai vadovavo prof. S. Kolupaila. Šiai 
katedrai priklausė disciplinos: hidraulika, hidrologija ir hidrometrija, hid- 
raulika (specialus kursas mechanikams), specialioji hidraulika (hidro- 
technikos bei melioracijos specialybės studentams). Katedra turėjo hidro- 
metrijos kabinetą (vadovas prof. S. Kolupaila); hidraulikos laboratorija ne- 
buvo įkurta. 1944 m. atkūrus VDU, katedros reikalais rūpinosi vyresnysis 
dėstytojas R. Dačinskas, o 1944 m. rugsėjo 19 d. katedros vedėjo pareigos 
laikinai buvo pavestos asistentui K. Pilkauskui. 1945 m. sausio 20 d. ... 1950 m. 
rugsėjo 1 d. katedros vedėjas buvo vyresnysis dėstytojas J. Macevičius. 

Steponas KOLUPAILA cimė 1892 m. rugsėjo 14 d. Latvijoje, Daugpilio 
apskrities Tuminiškių kaime. Gimnaziją lankė Mintaujoje ir 1911 m. gavo bran- 
dos atestatą. Po to mokėsi Maskvos matavimų institute, kuriame gana išsamiai 
buvo dėstomos ir žemės ūkio, kultūrtechnikos disciplinos. Aukštojo mokslo di- 
plomą jis gavo 1915 m. Nuo 1917 m. šiame institute S. Kolupaila dirbo dėstyto- 
ju. Iki 1918 metų jis dar studijavo Maskvos žemės ūkio akademijos Inžinerijos 
skyriuje. 

1921 m. oficialiu Lietuvos žemės ūkio ministerijos Žemės tvarkymo ir matavi- 
mo departamento raštu S. Kolupaila buvo pakviestas į Dotnuvos žemės ir miškų 
ūkio mokyklą organizuoti Kultūrtechnikos skyrių, o 1922 metais - į Lietuvos uni- 
versiteto Hidrotechnikos katedrą privatdocentu. 1923 metais jam suteiktas do- 
cento vardas. 1926 m. jis išrinktas ekstraordinariniu profesoriumi, o 1940 m. — 
ordinariniu profesoriumi. Universitete jis skaitė hidraulikos ir specialiosios hid- 
raulikos, hidrologijos ir hidrometrijos, melioracijos (žemių drėkinimo), skaičiavi- 
mo technikos disciplinų paskaitas. 1935 ... 1940 m. profesorius S. Kolupaila buvo 
Lietuvos energijos komiteto Vandens jėgos skyriaus vedėjas. 1936 m. jis lankėsi 
didžiųjų užkvankų statybose JAV ir Kanadoje. 

Prof. S. Kolupaila — vienas hidrotechnikų bei melioratorių specialybės 
organizatorių Vytauto Didžiojo universitete. 1937 m. balandžio 21 d. profesorius 
S. Kolupaila paskiriamas Hidrotechnikos katedros vedėju. 1940 m. gruodžio 21 d. 
Statybos fakulteto taryba prof. S. Kolupailai suteikė daktaro laipsnį, o 1941 m. 
balandžio 9 d. jis buvo patvirtintas Lietuvos MA Gamtos mokslų skyriaus tikruo- 
ju nariu. 1941 m. spalio 9 d., pertvarkius Hidrotechnikos katedrą į keturias ka- 
tedras, jis buvo paskirtas Hidrologijos ir hidraulikos katedros vedėju ir juo dirbo 
iki 1944 m. vasaros. 

1923 m. prof. S. Kolupaila Plentų ir vandens kelių valdyboje organizavo 
Hidrometrinį biurą ir jam vadovavo iki 1930 m. Čia jis pradėjo Lietuvos upių 
tyrimus. 1918 m. S. Kolupaila išleido pirmąjį vadovėlį „Hidrometrija“ (rusų kal- 
ba), 1940 m. dviejų tomų vadovėlį monografiją „Hidrometrija“,o 1947 m. Kemp- 
tene (Vokietija) - pirmąjį vadovėlį „Hidraulika“ lietuvių kalba. 

1944 m. prof. S. Kolupaila su šeima pasitraukė į Vakarus. 1944 m. rudenį jis 
jau dėstė lietuvių gimnazijoje Kemptene, o vėliau ir UNRRA universitete. 1948 
metais emigravo į JAV ir iki 1963 m. profesoriavo Indianos valstijos Sout Bendo 
miesto Notre Dame universitete. Profesorius Steponas Kolupaila mirė 1964 m. 
balandžio 14 d. 

Prof. S.Kolupaila paskelbė daug mokslo darbų apie Lietuvos upių hidrologiją 
ir hidrometriją, sudarė formulę maksimaliems upių debitams apskaičiuoti, pasiū- 
lė naują metodą upių žiemos debitui nustatyti. 

Didžiausią savo 1000 puslapių mokslo veikalą „Hidrometrijos bibliografi- 
ja“ S. Kolupaila pradėjo rengti 1915 m., o baigė po 45 metų profesoriaudamas 
Notre Dame universitete JAV. Šis mokslo veikalas apima visą hidrometrijos rai- 


HIMDROTECHNIKOS SPECIALYBĖ VDU 65 


„A 


dą nuo senovės egiptiečių Nilo vandenų naudojimo. iki srovių naujausių matavi- 
mo radioaktyviomis medžiagomis metodų. Supažindindamas škaitytojus su 
„Hidrometrijos bibliografija", Notre Dame universiteto prezidentas T. Nesburgas 
nurodo, kad tai pirmoji ir vienintelė pasaulyje šios srities tokio didelio masto knyga. 
Nuo 1941 m. birželio 14 d. Hidrotechnikos katedrai vadovavo ad- 
junktas J. Daniliauskas (Danys). Katedrai priklausė šios disciplinos: hid- 
rotechninės konstrukcijos, vandens jėgos naudojimas, vandens keliai, uos- 
tai. Katedra turėjo Hidrotechnikos kabinetą (vadovas adjunktas Juozas 
Daniliauskas) ir Vandens kelių kabinetą (vadovas prof. Jonas Šimoliūnas). 
Vokiečių okupacijos metais asistentais buvo priimti Vytautas Izbickas ir 
Petras Karbauskas. Nuo 1944 m. rugpjūčio iki 1947 metų sausio 16 d. ka- 
tedros vedėju dirbo vyresnysis dėstytojas Ričardas Dačinskas, o vėliau — 
docentas Mykolas Stonis. 1948 m. Hidrotechnikos katedros asistentu bu- 
vo priimtas Mykolas Lasinskas. 1950 m. rugsėjo 1 d. prie Hidrotechnikos 
katedros vėl buvo prijungtos Hidrologijos bei hidraulikos ir Melioracijos 
katedros, o jos vedėju paskirtas vyresnysis dėstytojas Juozas Macevičius. 


„M Juozas DANILIAUSKAS gimė 1914 m. lapkričio 22 d. Marijampolės ap- 


skritics Padovinio valsčiaus Padovinio kaime, kurio pradinėje mokykloje mokyto- 
javo jo tėvas. Prasidėjus Pirmajam pasauliniam karui, tėvai iš fronto zonos buvo 
evakuoti į Rusiją ir grįžo tik jam pasibaigus. Pradinę mokyklą mažasis Juozukas 
pradėjo lankyti Alytuje, vėliau mokėsi Kudirkos Naumiestyje, o trečią skyrių bai- 
gė Vilkaviškyje 1924 m. Tais pat metais, išlaikęs egzaminus, buvo priimtas į 
Vilkaviškio gimnaziją. 1932 m. pavasarį jam buvo įteiktas brandos atestatas, o 
rudenį jis įstojo į VDU Technikos fakulteto Statybos skyrių. 1937 metų pradžioje 
J. Daniliauskas pradėjo rengti diplominį projektą, ir Susisiekimo ministerija bei 
Energijos komitetas pasiūlė jam 16 mėnesių praktikuotis Kėgumo (Latvija) hidro- 
elektrinės statybvietėje, kurioje dirbo švedų firmos. Ten jam buvo prieinami visi 
konstrukcijų skaičiavimai, brėžiniai, paaiškinimai. Praktikantas visą šią medžia- 
g4 atvežė į VDU Hidrotechnikos katedrą, ir studentai galėjo susipažinti su rea- 
liais skaičiavimo bei projektavimo šaltiniais. 1939 m. birželio 14 d. J. Daniliauskas 
apgynė diplominį projektą ir netrukus pradėjo dirbti inžinieriumi Vandens kelių 
direkcijoje. 1939 m. rugpjūčio 14 d. susisiekimo ministro įsakymu jis buvo pa- 
skirtas Energijos komiteto nariu. 

1939 m. lapkritį J. Daniliauskas buvo išrinktas VDU Hidrotechnikos kated- 
ros neetatiniu jaunesniuoju asistentu. Tada jis taip pat buvo paskirtas Turniškių 
hidroelektrinės statybos inspektoriumi, o 1940 m. vasario 5 d. - šios hidroelektri- 
nės statybos viršininku. Statybos fakulteto tarybos 1940 m. rugsėjo 5 d. posėdyje 
jis paskiriamas Hidrotechnikos katedros vyresniuoju asistentu, o 1941 m. birželio 
148 taryba jį įpareigojo rūpintis Hidrotechnikos katedros reikalais. 1941 m. Tie- 
pos li d. jis paskiriamas adjunktu ir išrenkamas Hidrotechnikos katedros vedėju. 

J. Daniliauskas dėstė hidrotechninių konstrukcijų, vandens jėgos naudojimo ir 
hidraulikos (Technologijos fakulteto studentams) disciplinas. Paskelbė straipsnių 
„Technikoje ir ūkyje“. 

1944 m. adjunktas J. Daniliauskas pasitraukė į Vakarus. Vokietijoje jis mo- 
kytojavo perkeltųjų asmenų stovyklos gimnazijoje, skaitė paskaitas Kempteno aukš- 
tojoje technikos mokykloje. 1946 ... 1948 m. buvo Lietuvos inžinierių užsienio 
draugijos centro valdybos narys. 1949 m. J. Daniliauskas išvyko į Kanadą ir iš 
karto gavo projektuotojo darbą. 1959 ... 1979 m. dirbo Kanados susisiekimo mi- 
nisterijos Laivininkystės įrenginių organizacijos Statybos skyriaus viršininku. 

Inžinierius Juozas Daniliauskas - iškilus lietuvių išeivijos veikėjas. Jis dalyva- 
vo Pasaulio lietuvių inžinierių ir architektų sąjungos darbe, uoliai plėtojo kultū- 
rinę veiklą. J. Daniliauskas labai domisi Lietuvos gyvenimu, ypač aukštojo moks- 
lo problemomis, dalyvauja mokslo konferencijose ir Lietuvoje. 

JA 


„= Vytautas IZBICKAS gimė 1920 m. gegužės 20 d. Latvijoje, Čirkūnų vien- 
kiemyje, ūkininko šeimoje. Sulaukęs ketverių metukų, Vytautas neteko tėvo, o kai 
1933 m. baigė latvių Ritės mokyklą, mirė ir motina. Tačiau gyvenimo smūgiai 
nesuguiuždė jaunojo Vytauto: 1934 m. jis išlaikė egzaminus į Tauragės komerci- 
nės mokyklos penktąją klasę, o 1935 m. persikėlė į Rokiškio J. Tūbelio gimnaziją ir 
1938 m. gavo brandos atestatą. Rudenį V. Izbickas įstojo į VDU Technikos 
fakultetą. Nors karo metais studijuoti ir buvo labai sunku, bet 1944 metų sau- 
sio 7 dieną V. Izbickas apgynė diplominį projektą ir įgijo hidrotechnikos inžinie- 
riaus kvalifikaciją. 

Studijų metais Vytautas dirbo Šventosios uosto statybvietėje, specialybės 
klausimais lankėsi Klaipėdos, Liepojos, Rygos uostuose, Kėgumo hidroelektrinėje. 
Nuo 1941 m. rudens jis aktyviai reiškėsi VDU studentų atstovybėje (ėjo įvairias 
pareigas). Buvo Šaulių sąjungos narys, Neo Lithuania korporacijos aktyvistas. 

1944 m. V. Izbickas buvo priimtas į VDU Hidrotechnikos katedrą jaunes- 
niuoju asistentu, bet universitete dirbo neilgai: 1944 m. vasarą pasitraukė į Vaka- 
rus. Vokietijoje jis talkino atstatant Hamburgo uostą, o 1947 ... 1950 m. pagal 
specialybę dirbo Anglijoje. 1951 m. jis išvyko į JAV ir nuo 1953 m. net 30 metų 
dirbo stambioje statybos firmoje Bostone ir tapo vadovaujančiu statybos inžinic- 
riumi. Vytautas Izbickas mirė 1988 m. sausio 28 d Bostone. 

Petras KARBAUSKAS gimė 1919 m. sausio 8 d. Tauragės apskrities Skaud- 
vilės valsčiaus Pužų kaime. 1930 m. baigęs Skaudvilės pradinę mokyklą, mokėsi 
Tauragės komercinėje mokykloje, o po to Kėdainių aukštesniojoje kultūrtechnikų 
mokykloje, kurioje 1939 m. įgijo kultūrtechniko kvalifikaciją. Jis dirbo Žemės ūkio 
ministerijos Melioracijos departamente. 1940 metų rudenį jis pradėjo studijas 
VDU Hidrotechnikų pagreitinto mokymo grupėje. 1943 m. lapkričio 19 d. apgy- 
nė diplominį projektą ir gavo aukštojo mokslo diplomą. 1943 m. ruodžio 1 d. jis 





HIDROTECHNIKOS SPECIALYBĖ VDU 67 


"buvo paskirtas VDU Melioracijos katedros jaunesniuoju asistentu, o karo fron- 
tui nuslinkus į Vakarus,- Šilutės apskr ities Melioracijos „valdy ybos inžinieriumi. 
1946 m. jis grįžo į Kauną ir dirbo Žemės ūkio tečhnikume dėstytoju. 1947 ., 
1950 m. P. Karbauskas - Vyriausiosios Kuro pramonės valdy ybos Tyrinėjimo ir 
projektavimo kontoros inžinierius. 1951 m. jis pradėjo "dirbti „Žemprojekto“ me- 
lioracijos skyriuje, kuris 1956 m. buvo pertvarkytas į Vandens ūkio projektavimo 
institutą. Šiame institute P. Karbauskas iš pradžių dirbo Tyrinėjimo skyriaus 
viršininku, 0 vėliau — Melioracijos skyriaus vyriausiuoju specialistu. 1986 m. 
Petras Karbauskas išėjo pensiją. | X | 


p 4 Mykolas LASINSKAS gimė 1918 m. gruodžio 1 d. Maskvoje. Tais pat 
metais Lasinskų šešių asmenų šeima grįžo į Lietuvą ir apsigyveno Rokiškio ap- 
skrityje. Tėvai dirbo žemės ūkyje, o jaunasis Mykolas, sulaukęs aštuonerių metų, 
pradėjo lankyti Lukštų pradinę mokyklą. Nuo 1929 m. rudens jis mokėsi Rokiškio 
gimnazijoje. Čia 1934 m. baigęs šeštąją klasę, įstojo į Kėdainių aukštesniąją kul- 
tūrtechnikų mokyklą ir 1937 m. tapo diplomuotu kultūrtechniku. 

1937 ... 1940 m. M. Lasinskas dirbo melioracijos techniku Žemės ūkio mi- 
nisterijos Melioracijos departamente, o 1940... 1945 m. - techniku Lietuvos energe- 
tikos komiteto Vyriausiojoje vandens energijos bei energetikos valdyboje. Jis va- 
dovavo žemių melioravimo darbams, tyrinėjo upių hidr ologiją, projektavo ir statė 
hidroelektrines bei kitus hidrotechninius statinius. Įsiminė jaunojo kultūrtechni- 
ko tyrinėjimų darbai Minijos, Lėvens, Šventosios, Neries ir Nemuno ruožuose, 
kuriuose buvo numatoma statyti vandens jėgaines. 

1944 m. M. Lasinskas įstojo į Kauno VDU Statybos fakulteto Statybos sky- 
rių. Studijų metais dirbo Hidrotechnikos katedroje laborantu. 1948 m. apgynė 
diplominį projektą „Dubysos vandens energijos panaudojimas" ir gavo statybos 
inžinieriaus diplomą. Po to buvo paskirtas Hidrotechnikos katedros asistentu, vė- 
liau - vyresniuoju dėstytoju. 

Svarbus praktinis M. Lasinsko, kaip inžinieriaus, išbandymas buvo vado- 
vavimas 1951 m. KPI dėstytojų rengiamam „Šešupės“ hidroelektrinės projek- 
tui, o po to jos statybos, vykdomos studentų, techninei priežiūrai. Ši hidroelektri- 
nė Marijampolės apylinkėms šviesą skleidžia ir dabar! 

1953 m. M. Lasinskas buvo priimtas į vienmetę neakivaizdinę aspirantūrą 
Minsko politechnikos institute. Disertacijoje „Lietuvos mažųjų upių hidroener- 
getinių išteklių rodikliai", kurią apgynė 1953 m. gruodžio 25 d., nagrinėjo mūsų 
respublikos ūkio plėtrai svarbias Lietuvos mažųjų upių hidrologines charakteris- 
tikas, hidroenergijos išteklius. 1954 m. kovo 31 d. VAK jam patvirtino mokslų 
kandidato (daktaro) laipsnį, o 1958 m. ir docento vardą. 

1957 m. doc. M. Lasinskas pagal konkursą buvo priimtas Lietuvos MA 
Energetikos ir elektroteclmikos instituto Hidroenergetikos sektoriaus vadovu, 0 
nuo 1961 m. vadovavo šio instituto Hidrologijos laboratorijai. Y pač svarbus labora- 

torijos tyrinėtojų mokslo darbas - tai trijų dalių „Lietuvos upių kadastras", 
už kurį M. Lasinskui 1965 metais kartu su bendradarbiais J. Macevičiumi, 
J. Jablonskiu ir J. Burneikiu buvo paskirta respublikos premija. 1962 ... 1965 
metais M. Lasinskas dirbo šio instituto mokslo darbų direktoriaus pavaduotoju. 
1972 m. Vilniaus valstybiniame universitete jis apgynė geografijos mokslų dak- 
taro disertaciją „Nemuno nuotakio režimo dėsningumų tyrimas“ ir 1973 m. lie- 
pos 27 d. VAK M. Lasinskui pripažino habilituoto daktaro laipsnį. 1974 m. už 
nuopelnus plėtojant mokslą ir techniką jam buvo suteiktas Lietuvos nusipelniusio 
mokslo ir technikos veikėjo garbės vardas. 1976 m. rugpjūčio 13 d. jam buvo pa- 
tvirtintas profesoriaus vardas, o 1980 m. profesorius M. Lasinskas buvo išrinktas 
Lietuvos MA nariu korespondentu. 1994 m. prof. M. Lasinskas pasirinko pensi- 
ninko dalią. 


1941 m. liepos 30 d. Statybos fakulteto tarybos nutarimu Melioracijos 
katedros vedėju buvo paskirtas adjunktas Jonas Čeičys. 1944 metais atkūrus 
VDU, katedros vedėju tapo vyresnysis dėstytojas Romualdas Dačinskas, bet 
šias pareigas jis ėjo labai trumpai. Nuo 1944 m. rugsėjo iki 1945 m. spalio 
katedrai vadovavo vyresnysis dėstytojas Bronius Petrulis, o po to tol, kol 
buvo pertvarkytas universitetas į KPI ir KML- docentas Jonas Čeičys. Ka- 
tedrai priklausė šios disciplinos: melioracijos pagrindai, melioracija, pie- 
vų ir pelkių kultūra, vandens ūkio įstatymai. Katedra turėjo Melioracijos 
kabinetą. 

Miestų sanitarijos katedros vedėju buvo patvirtintas profesorius Ste- 
ponas Kairys. Katedros dėstytojai skaitė vandentiekio, miestų kanalizaci- 
jos disciplinas. Veikė katedros vandentiekio ir kanalizacijos kabinetas. 
Nuo 1944 metų rugpjūčio iki 1950 metų rugsėjo katedrai vadovavo docen- 
tas Stasys Vabalevičius, o vyresniuoju dėstytoju dirbo Bronius Petrulis. 
Vėliau dar buvo priimti vyresnieji dėstytojai Vytautas Burbulis, Mykolas 
Zališauskas. 


J) Steponas KAIRYS (Tumasonis) gimė 1879 m. sausio 3 d. Ukmergės 
apskrities Kurklių valsčiaus Užunvėžių kaime. 1898 m. baigė Šiaulių gimnaziją 
ir įstojo į Peterburgo technologijos institutą, kurį baigęs 1908 m. įgijo inžinic- 
riaus technologo diplomą. Tų pat metų rudenį kartu su inž. P. Vileišiu išvyko į 
Samaros guberniją ir statė geležinkelio tiltus. 1911 metais grįžo į Lietuvą. 1912 ... 
1916 m. dirbo Vilniaus savivaldybės Kanalizacijos skyriuje. Po to nutraukė inži- 
nieriaus darbą ir atsidėjo tik politinei veiklai. S. Kairys - vienas pagrindinių social- 
demokratų partijos vadų. 1918 metų vasario 16 dieną Steponas Kairys pasirašė 
Lietuvos Nepriklausomybės aktą, buvo visų trijų tarpukario Lietuvos Seimų na- 
rys, Socialdemokratų frakcijos pirmininkas. 1919 m. jis buvo Lietuvos vyriausy- 
bės tiekimo ir maitinimo ministras. 

1923 m. jis dirbo Kauno miesto vandentiekio ir kanalizacijos skyriūūs vedė- 
ju. S. Kairys parengė Kauno vandentiekio ir kanalizacijos projektus ir vadovavo 
jų tiesimo darbams. Be to, jis parengė Šiaulių miesto vandentiekio projektą, kon- 
sultavo rengiant ir kitų Lietuvos miestų vandentiekio bei kanalizacijos projektus. 

1923 m. S. Kairys Lietuvos universiteto Technikos fakultete pradėjo dirbti 
Hidrotechnikos katedros privatdocentu ir dėstė vandentiekio bei miestų kanaliza- 
cijos disciplinas. 1939 m. gegužės 24 d. VDU Technikos fakulteto taryba jam 
suteikė ekstraordinarinio profesoriaus vardą. 1940 m. spalio 9 d. Statybos fakul- 
teto tarybai sukūrus naują Miestų sanitarijos katedrą, prof. S. Kairys paskiria- 
mas jos vedėju. 1941 ... 1943 m. jis buvo Statybos fakulteto dekanas, o 1939 m. 
išleido monografiją vadovėlį „Miestų kanalizacija“. 

1943 m. lapkričio 25 d. įvairios politinės lietuvių pogrindžio organizacijos ir 
grupės susijungė į vyriausiąjį Lietuvos išlaisvinimo komitetą (VLIK) Kaune. 
VLIK'o pirmininku buvo išrinktas prof. S. Kairys. Vokiečių specialiosios tarny- 
bos susekė slaptą VLIK'o veiklą ir suėmė kelis jo narius. Prof. S. Kairys mėgino 
per Liepoją pasitraukti į Švediją, bet netoli Gotlando salos buvo suimtas ir įkalin- 
tas Liepojoje. Pr Of. S. Kairys vyko su mirusio vienmečio ūkininko Juozo Kaminsko 
pasu, ir vokiečiai jo nepažino. Šia pavarde jis ir vėliau naudojosi. Vokietiją kartu 
su kitais pabėgėliais laivu pasiekė tik 1945 metais. 

1951 m. spalio 17 d. prof. S. Kairys atvyko į JAV. Dėl pablogėjusios sveika- 
tos jis pasitraukė iš aktyvios politinės veiklos ir atsidėjo literatūrai. 1960 metais 
profesorius Steponas Kairys apsigyveno Niujorko valstijoje Smittaune ir ten mirė 
1964 m. gruodžio 16 d. 


Pagrindinės inžinerinės disciplinos Statybos fakultete ir Statybos, bei 
Hidrotechnikos-melioracijos skyriaus normalios mokymo trukmės ir pa- 
greitinto mokymo grupėse buvo dėstomos vienodos apimties. Pagreitinto 
mokymo grupės studentams buvo nebedėstomos tos disciplinos, kurios 
ganėtinai išsamiai buvo išnagrinėtos Aukštesniojoje kultūrtechnikų mo- 
kykloje (topometrija, braižyba, geologija, vandens ūkio įstatymai, pievų ir 
pelkių kultūra, dirvožemio mokslas ir žemdirbystė, sauskeliai, vandens 
ūkio įstatymai, žemėtvarkos pagrindai ir kt.). 

Pagrindinės hidrotechninės disciplinos — hidraulika, hidrologija ir 
hidrometrija, melioracija, hidrotechninės konstrukcijos, - kurios jau buvo 
dėstytos Aukštesniojoje kultūrtechnikų mokykloje, pagreitinto mokymo 
grupės studentams buvo pakartotos ir išplėstos. Nors šios grupės studen- 
tų studijos vyko labai sunkiais karo metais, bet pagrindines inžinerinės 
disciplinas dėstė labai patyrę universiteto profesoriai ir dėstytojai. 

Pagreitinto mokymo hidrotechnikų ir melioratorių grupė buvo suda- 
ryta iš labai skirtingo amžiaus Aukštesniosios kultūrtechnikų mokyklos 
absolventų. Vyriausias studentas buvo Stasys Buožis (1903), Dotnuvos že- 

mės ūkio technikumą baigęs 1926 m., o jauniausias - Antanas Čepukas, 
Aukštesniosios kultūrtechnikų mokyklos diplomą gavęs tik 1940 m. Vy- 
resnieji kolegos buvo sukūrę šeimas, todėl jiems studijuoti, ypač dar karo 
metu, buvo sunkiau, bet jie turėjo didelę gamybinio darbo patirtį ir spe- 
cialybės disciplinas studijuodavo sėkmingiau. Pagreitinto mokymo gru- 
pės studentams, palyginus su gimnazijas baigusiais studentais, studijuoti 
galbūt buvo lengviau dėl to, kad Aukštesniojoje kultūrtechnikų mokykloje 
jie buvo išmokę daug ir intensyviai dirbti. Šioje mokykloje kasdien buvo pri- 
valomos 7 ... 8 auditorinių studijų valandos (šeštadieniais - 4 ... 5 valandos). 
Aišku, dar reikia pridėti 3 ... 4 savarankiško darbo namie valandas. 

Ir pagreitinto mokymo grupės, ir normalios mokymo trukmės pirmo 
kurso studentai 1940 m. mokėsi Aleksote esančiuose universiteto rūmuo- 
se. 1941 m. šiuos rūmus užėmė vokiečių kariuomenė, ir Statybos fakulteto 
katedros persikėlė į Pirmuosius rūmus (A. Mickevičiaus 37) ir Antruosius 
rūmus (K. Donelaičio 20). Šiuose rūmuose mokymo procesas vyko beveik 
normaliai. 

1943 m. kovo 17 d. okupacinė vokiečių valdžia VDU uždarė, bet stu- 
dentams leido baigti diplominius projektus, o mokslo personalui - rengti 
patvirtintus mokslo tyrimo darbus. Universitetui oficialiai buvo palikti ir 
Medicinos fakulteto rūmai (A. Mickevičiaus 9). Čia buvo rektoratas, vyk- 
davo fakultetų tarybų posėdžiai. 

Uždarius universitetą, paskaitos ir pratybos aukštesniųjų kursų stu- 
dentams vyko neoficialiai įvairiose patalpose. Hidrologijos ir hidraulikos 
katedra persikėlė į profesoriaus J. Šimoliūno namus (Liūdesio 3). 
Profesorius S. Kolupaila čia skaitydavo hidrologijos ir hidrometrijos dis- 
ciplinų paskaitas Statybos fakulteto studentams. Studijos tada jau nebe- 
vykdavo pagal tvarkaraštį: susirinkdavo grupė studentų, jiems kelias sa- 
vaites būdavo skaitomos paskaitos, ir jie atlikdavo praktikos darbus. Po 
to dauguma šios grupės studentų laikydavo egzaminus. 

Rengti diplominius projektus buvo nelengva, nes trūko medžiagos 
konstrukcijoms ir jų elementams projektuoti, įvairių brėžinių. Diploman- 
tai projektus ruošdavo daugiausia namuose, tik retkarčiais konsultuoda- 
vosi su savo projektų vadovais. 

1947 m. Lietuvoje intensyviai pradėtos statyti hidroelektrinės, todėl 
prireikė daug inžinierių hidrotechnikų. Hidrotechnikos specialybė Kauno 
universitete buvo laikoma „deficitine“, nes visuose kursuose studijavo tik 
po kelis studentus. 1947 ... 1948 mokslo metais Statybos fakulteto dekano 
doc. S. Vabalevičiaus iniciatyva buvo sudarytos visų penkių kursų gru- 
pės. Inžinieriai hidrotechnikai buvo rengiami pagal mokymo planą, pa- 
teiktą 5 lentelėje. 1950 m. hidrotechnikos specialybę baigė devyni inžinie- 
riai. 6 lentelėje pateikti jų diplominių projektų pavadinimai ir vadovai. 

5 lentelė. 1945 ... 1950 m. Hidrotechnikos skyriaus mokymo planas 


"Studijų "semestrai. 


Studijų TTT IN (V MTTT I IX 


disciplina Paskaitų + pratybų; laboratorinių darbų valandos 


Aukštoji 
matematika 
Fizika 
Teorinė 
mechanika 
Braižomoji 
geometrija 
Piešyba 
Braižyba 
Rusų kalba 
Užsienio 
kalba 
Marksizmas, 
leninizmas 
Karinis 
rengimas 
Bendroji chemija 
Skaičiavimo 
technika 
Topometrija 
Statybinės 
medžiagos 
Medžiagų 
atsparumas 
Hidraulika 
Inžinerinė 
geologija 
Meteorologija, 
klimatologija 
Elektrotechnika 
Geležinkeliai 
Gelžbetonis 
Trobesių 
konstrukcijos 
Saugumo 
technika 
Žemės darbai 
Dirvožemis 
Hidrologija, 
hidrometrija 

5 lentelės tęsinys 


Sauskeliai 


Statybinė statika 
Pievų ir pelkių 
kultūros 
Politinė 
ekonomija 
Gaisrosauga 
Tiltai ir 
konstrukcijos 
Žemdirbystė 
Pamatai ir 
pagrindai 
Hidrotechniniai 
įtvarai 
Vandens jėgos 
naudojimas 
Siluminė 
technika 
Vandentiekis 
Kanalizacija 
Hidrotechninės 
konstrukcijos 
Mašinžinystė, 
statybos 
mašinos 
Vandens keliai, 
uostai 

Statybos darbų 
organizavimas 
Architektūra 
Melioracija 

ŽB 


6 lentelė. 1950 m. Hidrotechnikos skyriaus diplomantų diplominiai 
projektai ir vadovai 





Vardas, 
pavardė 


Linas 
APUOKAS 


Juozas 
BAJORAS 


Kostas 
BERZANSKIS 


Kazys 
DABUZINSKAS 


Povilas 


GARBAUSKAS 


Povilas 
GRIGALIUNAS 


Zigmas 4 
TALETAVICIUS 


Antanas ŽALA 


Jonas š 
ZILEVICIUS 

Diplominis piojektas 


vados 
Silutės rajono Smalkų pievų Doc. Jonas 
sausinimas Ceičys 


Nemuno ir Neries reguliavimas | Doc. Mykolas 
ties Kaunu Storis 


Vandens jėgainė prie Ventos ties | Vyr. dėst. Mykolas 
Mažeikiais 


Lasinskas 


Rajoninė vandens jėgainė prie Vyr.dėst. Mykolas 


Virvytės Lasinskas 
Grigiškių fabriko darbininkų Doc. Stasys 
miestelio vandentiekis ir Vabalevičius 


kanalizacija 


N miesto vandentiekis Vyr. dėst. Bronius 


Petrulis 


N miesto kanalizacija Doc. Stasys 
Vabalevičius 

Petrašiūnų vandens jėgainė Prof. Petras 
Sipenka 


Derivacinė vandens jėgainė ties | Vyr. dėst. Mykolas 


Lasinskas 


Lentvariu 

Geodezijos specialybė 
Prof. dr. Mykolas Kosčiauskas 


Geodeziniai darbai buvo atliekami jau labai seniai. Dar 4000 metų 
prieš Kristų Egipte, atlikus geodezinius matavimus, būdavo atnaujinamos 
Nilo potvynių sunaikintos sklypų ribos. Europoje apie 300 metus prieš 
Kristų graikų mokslininkas atliko laipsninius Žemės matavimus ir apskai- 
čiavo mūsų planetos rutulio skersmenį. 

Lietuvoje geodeziniai darbai pradėti XVI a., t. y. buvo matuojamos 
dvarų žemės, 1512 ir 1526 metais sudaromi Lietuvos ir Lenkijos žemėla- 
piai. XVII a., remiantis geodezinių matavimų duomenimis, buvo parengti 
Vilniaus ir kai kurių kitų miestų apylinkių planai. Ypač suaktyvėjo geode- 
ziniai darbai XVIII a. pabaigoje: buvo sudaryti Kauno, Vilniaus, Gardino 
planai, parengtas Suvalkijos žemėlapis. Vykdant daugelį šių darbų, daly- 
vavo L. Stuoka-Gucevičius, tada dėstęs geodeziją Vilniaus universitete. 
1816 ... 1820 m. pirmosios eilės trianguliacijos darbai buvo atlikti visoje 
Baltijos šalių teritorijoje. Susidomėjus intelektualams mūsų planeta ir no- 
rintiems geriau ją pažinti, susidarė palankios sąlygos 1826 m. Vilniaus uni- 
versitete įkurti pirmąją Geodezijos katedrą Lietuvoje. Nemažai įtakos ge- 
odezijos mokslo plėtrai Lietuvoje turėjo ir XIX a. pradžioje Rusijoje, netoli 
Lietuvos sienos, atlikti tikslūs meridiano matavimo darbai, kuriuose daly- 
vavo ir Lietuvos mokslininkai. 


Pirmasis Vilniaus universiteto Geodezijos katedros vedėjas buvo magistras 
Antanas ŠAKINIS. Jis simė 1790 m. Lietuvoje. Vilniaus universitete studijavo 
matematiką ir astronomiją. 1816 m. jis įgijo filosofijos magistro laipsnį ir liko 
dirbti universitete. Čia jis dėstė teorinę astronomiją. Tapęs katedros vedėju, 
A. Šakinis paskelbė savo darbus „Trumpas svarbiausių geodezinių matavimų, 
atliekamų Žemėje, atkreipiant dėmesį į jos formą, aprašymas" ir „Apie geografi- 
nio ilgio nustabymą panaudojant ugnies blį yksnius taškuose". 1829 m. A. Šakinis 
išleido du didelius veikalus „Aukštoji geodezija“ ir „Matavimai ir niveliavimas". 
Po 1831 m. sukilimo Vilniaus universitetas (aišku, ir geodezijos katedra) buvo 
uždarytas. A. Šakinis buvo perkeltas į Vitebską, kurio gimnazijoje dėstė matema- 
tiką. 1834 m. A. Šakinis atvyko į Charkovo universitetą. Iš pradžių čia jis dirbo 

adjunktu, 0 vėliau - astronomijos profesoriumi, 1834 ... 1842 m.-A. Šakinis pa- 
skelbė keletą straipsnių Rusijos žurnale, rusų kalba parengė ir išleido astronomi- 
jos vadovėlį. Antanas Šakinis mirė 1842 ii m. Charkove. 

Nepriklausomoje Lietuvoje 1921 m. Aukštuosiuose kursuose Kaune 
buvo vėl atgaivinta geodezijos disciplina, o 1922 m. vasario 16 d. įsteigus 
Lietuvos universitetą, Technikos fakultete atkurta ir Geodezijos katedra. 
Pirmuoju jos vedėju buvo paskirtas prof. Stasys Dirmantas. 


+ Stasys DIRMANTAS gimė 1887 m. lapkričio 14 d. Raseiniuose. Rašto iš- 
moko tėvų namuose, o pradinę mokyklą jis laukė Skaudvilėje ir Šilalėje. Po to dar 
mokėsi Varšuvos realinėje gimnazijoje. Prasidėjus 1905 metų revoliucijai, S. Dirmantas 
dalyvavo mokinių streike, platino nelegalią literatūrą. Už tai jis buvo pašalintas 
iš mokyklos. Šeštąją klasę jis baigė privačioje mokykloje, o brandos atestatą gavo 
1908 m., išlaikęs abitūros egzaminus Vilniaus realinėje gimnazijoje. Matydamas, 
kad neišvengs karinės tarnybos, S. Dirmantas savanoriu stojo į Rusijos kariuo- 
menę ir tarnavo Aukštojoje Panemunėje dislokuotoje 5-joje generolo Nikitino bate- 
rijoje. 1909 metais. S. Dirmantas išlaikė cgzaminus ir įgijo raitosios artilerijos pra- 
porščiko laipsnį. 1909 ... 1914 m. jis studijavo Maskvos matavimų institute, ir jam 
buvo suteikta geodezijos inžinieriaus kvalifikacija. Baigęs studijas, S. Dirmantas 
įsidarbino asistentu Tomsko technologijos institute, bet prasidėjęs Pirmasis pa- 
saulinis karas nutraukė jo pedagoginę veiklą. 

Visą karą S. Dirmantas praleido veikiančioje armijoje. 1914 m. rugpjūčio 13 
dieną S. Dirmanto dalinys peržengė Rytų Prūsijos sieną ties Virbaliu ir dalyvavo 
atkakliose kautynėse su vokiečiais ties Dvarkiemiu, Nordenburgu ir kitose vieto- 
vėse. 1917 m. jis buvo paskirtas į Ketvirtosios armijos inžinerijos viršininko val- 
dybą ir baigė tarnybą rusų armijoje poručiku, įgijęs visus karinius apdovanoji- 
mus iki Sv. Onos antrojo laipsnio ordino su kardais. 

1918 m. vasaros pabaigoje S. Dirmantas grįžo į Lietuvą ir buvo paskirtas 
Lietuvos žemės ūkio ministerijos įgaliotiniu bei miškų urėdu. Kartu su broliu 
Boleslovu, Ukmergės apskrities viršininku, iki vokiečiams išsikraustant jie buvo 
vieninteliai Lietuvos valdžios atstovai šiame mieste, 

1919 m. vasario 7 d. S. Dirmantas Kaune įstojo į Lietuvos kariuomenę ir 
buvo paskirtas į Karo mokyklą, kurioje dėstė artileriją ir topografiją. 1919 m. spa- 
lio 18 d. jam buvo suteiktas kapitono, 0 1922 m. sausio 20 d. - majoro laipsnis. Jis 
dėstė Aukštuosiuose karininkų kursuose, o 1924 m. vasario 15 d. buvo paskirtas 
Aukštųjų karo technikos kursų viršininku. 1925 m. cegužės 15 d. S. Dirmantas 
buvo pakeltas pulkininku leitenantu, o 1927 m. rugpjūčio 27 d. - pulkininku. 
Kurį laiką jis buvo Vyriausiojo štabo Karo mokslo valdybos viršininkas ir Karo 
technikos viršininkas, o po to iki 1933 m. rugsėjo 15 d (tada jis išėjo iš kariuome- 
nės),- Karininkų aukštųjų kursų viršininkas. 

1921 m. S. Dirmantas pradėjo pedagoginę veiklą Aukštuosiuose kursuose 
Kaune, o 1922 m., įkūrus Lietuvos universitetą, jam buvo suteiktas docento var- 
das ir jis paskirtas Geodezijos katedros vedėju. 1924 m. birželio 20 ... liepos 20 d. 
Pabaltijo geodezinės konferencijos steigiamajame suvažiavime doc. S. Dirmantas 
atstovavo Lietuvos universitetą. 1930 m. birželio 1 d. S. Dirmantui buvo suteik- 
tas ekstraordinarinio profesoriaus vardas. 1935 m. lapkričio 1 d. jis paskirtas Krašto 
apsaugos ministru ir šias pareigas ėjo iki 1938 m. kovo 24 d. 1937 m. vasario 
16 d. S. Dirmantui buvo suteiktas brigados generolo laipsnis. Prisimindamas 
Krašto apsaugos ministrą S. Dirmantą, Kariuomenės vadas generolas S.Raštikis 
rašė: „Generolas S. Dirmantas buvo griežtas, kietas, net šiurkštokas, bet protin- 
gas žmogus, mokėjęs vadovauli ir bendrauti. 

Išėjęs į atsargą, S. Dirmantas grįžo į VDU Topometrijos katedrą. Sovietų 
Sąjungai okupavus Lietuvą, prof. S. Dirmantas iš tarnybos buvo atleistas, bet, užta- 
rus prof. S. Kolupailai, jam netrukus vėl buvo leista vadovauti katedrai. 1942 m. 
rugsėjo 1 d. prof. S. Dirmantas buvo paskirtas VDU Statybos fakulteto dekanu. 
Topometrijos katedros vedėju ir dekanu jis dirbo iki 1944 m. vasaros, 0 po to pasi- 
traukė į Vakarus. 

Per paskaitas VDU prof. S. Dirmantui talkindavo laborantas ir asisten- 
tas, kurie lentoje braižydavo brėžinius ir rašydavo formules. Profesorius, aiš- 
kindamas dėstomąją discipliną, programos beveik nesilaikė. Savarankiškoms 
studijoms rekomenduodavo literatūros šaltinius vokiečių, rusų, prancūzų kal- 
bomis, nes vadovėlio lietuvių kalba dar nebuvo. Lietuvoje prof. S. Dirmantas 
yra parengęs karo mokslo ir geodezijos leidinių: „Patrankos ir baterijos nutai- 
kymas“ (1919), „Patrankos sviedinys“ (1920), „Topografija“ (1923), „Nive- 
lyrų konstrukcijos" (1932), „Tacheometrijos principai ir instrumentai" (1932), 
„Topometrijos kursas" (1940 ... 1943). 

Nuo studijų laikų S. Dirmantas buvo veiklus visuomenininkas. Maskvoje jis 
dalyvavo Lietuvių studentų draugijos veikloje. 1918 m. Lietuvoje įkūrė Matinin- 
kų ir kultūrtechnikų sąjungą, buvo pirmasis jos pirmininkas, vėliau — garbės na- 
rys. VDU jis buvo išrinktas universiteto teismo nariu, kurį laiką ir pirmininku. 
Lietuvos kariuomenėje S. Dirmantas buvo Sporto draugijos pirmininkas, Kari- 
ninkų ramovės tarybos narys. Nuo 1944 m. profesorius S. Dirmantas gyveno 
Vokietijoje, Reutlingene, ir dirbo VLIK'o tarybos Finansų tarnyboje bei Planaui- 
mo komisijoje, dėstė lietuvių technikos mokykloje Niurtingene. 1947 m. gegužės 
3 d. Niurtingene buvo įsteigta Lietuvių profesorių užsienyje sąjunga, 0 jos pirmi- 
ninku išrinktas prof. S. Dirmantas. 1950 m. balandžio 4 d. jis atvyko į JAV ir 
apsigyveno Čikagoje. Visą laiką dirbo Optikos mechaninėje dirbtuvėje, iš kurios 
1957 m. išėjo į pensiją. S. Dirmantas buvo vienas Lietuvių bendruomenės Ilino- 
jaus valstijoje kūrėjų, dalyvavo Inžinierių ir architektų sąjungos, Lietuvos istori- 
kų draugijos veikloje. 1964 ... 1974 m. buvo Lietuvių profesorių draugijos narys, 
o Amerikoje - pirmininkas, 1959 ... 1974 metais jis vadovavo lietuvių karių vete- 
vanų „Ramovės“ sąjungai, buvo jos garbės narys. 

Išeivijoje profesorius S. Dirmantas ypač daug dėmesio skyrė Lietuvos Di- 
džiosios kunigaikštystės kariuomenės istorijai. Paminėtini jo istoriniai veikalai 
apie 1714 m. Oršos kautynes (1948), raketų konstruktori ių Kazimierą Semenavičių 
(1964), Lietuvos kariuomenę po 1569 m. (1967), 1506 m. Klecko kautynes (1968). 
Prof. S. Dirmantas rašė žurnaluose „Mūsų žin ynas „„Komsos“, „Karys“, „Tech- 
nikos žodis“. Profesorius Stasys Dirmantas mirė 1975 m. sausio 26 d. Čikagoje. 


Geodeziniai darbai labai suaktyvėjo 1924 m., siai buvo įsteigta Pabaltijo 
geodezinė komisija, kurios veikloje dalyvavo Karo topografijos skyriaus 
darbuotojai ir universiteto dėstytojai docentas M. Ratautas (pirmosios ei- 
lės trianguliacija), docentas P. Butrimas (precizinis niveliavimas), profesorius 
K. Sleževičius (geofizikos matavimai), profesorius B. Kodatis (astrono- 
miniai stebėjimai). 


—“ Bernardas KODATIS gimė 1879 m. liepos 18 d. Berlyne, lietuvio emigran- 
to šeimoje. 1899 m. gavęs brandos atestatą, jis mokėsi Oranienburgo (netoli 
Berlyno) mokytojų seminarijoje. 1904 m. išlaikė valstybinius egzaminus ir iki 
1907 m. mokytojavo įvairiose Berlyno mokyklose. Susitaupęs lėšų studijoms, 
Berlyno universitete jis studijavo astronomiją ir matematiką. 1910 m. baigęs stu- 
dijas, B. Kodatis parengė daktaro disertaciją apie Kauno ir Potsdamo geografinių 
ileių skirtumo nustatymą. 1910 m. Bernardas vedė lietuvaitę ir iki 1916 m. mo- 
kytojavo Rytų Prūsijos ir Klaipėdos krašto mokyklose, bendradarbiavo lietuvių 
spaudoje, dalyvavo Lietuvių draugijos veikloje. 1916 m. mobilizuotas į Vokietijos 
kariuomenę dirbo vokiečių laikraštyje „Dabartis“ „karinėje įstaigoje Vilniuje. 1919 
metais jis atsisakė Vokietijos pilietybės ir apsigyveno Kaune. Iki 1922 m. dirbo 
Lietuvos švietimo ministerijos mokyklų generaliniu inspektoriumi, ypač didelį 
dėmesį skirdamas pradinėms mokykloms, nes jos, B. Kodačio nuomone, yra švie- 
timo pagrindas. 1920 ... 1922 m. B. Kodatis buvo Aukštųjų kursų Kaune dėsty- 
tojas, po to iki 1940 m. - Lietuvos universiteto, vėliau VDU, docentas, profeso- 
rius. Universitete jis organizavo Astronomijos katedrą, dėstė astronomiją, sferinę 
trieonometriją. 1929 m. jis įkūrė Kauno astronomijos observatoriją ir jai vadova- 
vo. B. Kodntis aktyviai dalyvavo Pabaltijo geodezinės komisijos veikloje, buvo jos 
pirmininkas. Komisijos reikalais jis lankėsi Kopenhagoje, Taline, Helsinkyje, 
Leningrade, Maskvoje, Rygoje, Berlyne. B. Kodatis buvo Šaulių sąjungos narys, 
apdovanotas Lietuvos laisvės medaliu, D. L. K. Gedimino ketvirtojo laipsnio or- 
dinu. Nuo 1941 metų B. Kodatis — Vilniaus universiteto profesorius, Vilniaus 
astronomijos observatorijos vadovas. 1944 m. B. Kodatis pasitraukė į Vaka- 
rus. Iš pradžių jis gyveno Vokietijoje, o 1951 m. išvyko į JAV. Žurnaluose „Kos- 
mos“, „Kultūra“ ir kituose paskelbė straipsnių astronomijos ir geodezijos klausi- 
mais. Profesorius Bernardas Kodatis mirė 1957 m. liepos 5 d. Čikagoje. 

Petras BUTRIMAS cimė 1898 m. kovo 7 d. Panevėžyje. 1908 ... 1915 me- 
tais jis mokėsi Panevėžio realinėje gimnazijoje. Po to įstojo į Maskvos matavimų 
institutą ir 1921 m. gavo inžinieriaus geodezininko diplomą. Grįžęs į Lietuvą, iki 
1922 m. P. Butrimas dirbo Žemės tvarkymo departamente. 1922 ... 1925 m. jis 
buvo Rokiškio apskrities matininkas revizorius. 1925 ... 1926 m. dėstė geodeziją 
ŽŪA Dotnuvoje. 1929 m. kovo 1 d. P. Butrimas buvo priimtas į Lietuvos kariuo- 
menės štabo Karo topografijos skyrių ir dirbo precizinės niveliacijos ir triangulia- 
cijos darbus. 1939 m. vasario 15 d. P. Butrimas buvo apdovanotas D. L. K. Gedi- 
mino ketvirtojo laipsnio ordinu. 

1940 m. Lietuvą okupavus Sovietų Sąjungai ir panaikinus Karo topografijos 
sk; yrių, P. Butrimas buvo priimtas į VDU asistentu ir taip pat dėstė Aukštesnio- 
joje technikos mokykloje. Kartu su katedros bendradarbiais į lietuvių kalbą išvertė 
P. Orlovo vadovėlį „Geodezija“. Nuo 1945 m. jis dirbo ŽŪA Kaune. 1948 metais 
P. Butrimui suteiktas docento vardas, jis išrinktas Žemėtvarkos i ir geodezijos ka- 
tedros vedėju. P. Butrimas bendradarbiavo „Mūsų žinyno", " „Žemėtvarkos ir me- 
lioracijos“ žurnaluose, paskelbė straipsnių apie precizinį niveliavimą. Docen- 
tas Petras Butrimas mirė 1973 m. vasario 1 d. Kaune. 


1931 m. kovo pradžioje į Kelių ir geodezijos katedrą vyresniuoju asis- 
tentu buvo priimtas Leonidas Gimbutas. 


"Leonidas GIMBUTAS gimė 1892 m. rugpjūčio 8 d. Tauragės apskrities 
Vainuto valsčiaus Peslių kaime. Pirmąsias raides jis pažino tėviškėje, o 1901 ... 
1909 m. mokėsi Palangos progimnazijoje ir Mintaujos gimnazijoje. 1911 ... 1918 
metais L. Gimbutas studijavo Maskvos matavimų institute ir vienas pirmųjų lie- 
tuvių Rusijoje gavo geodezijos inžinieriaus diplomą. 1917 m. jis mokėsi karo mo- 
kykloje ir Rusijos armijoje karininku tarnavo iki bolševikų revoliucijos. 1918 ... 
1919 metais mokytojavo Maskvos geležinkelių mokykloje. 1919 metų liepos 1 d. 
L. Gimbutas grįžo į Lietuvą ir iki 1922 m. dirbo Susisiekimo ministerijos Siaurų- 
jų geležinkelių viršininko padėjėju. 1921 ... 1932 m. jis buvo Aukštesniosios tecl- 
nikos mokyklos mokytojas ir inspektorius. Be to, 1922 ... 1927 m. jis mokytojavo 
Dotnuvos žemės ūkio technikume, o 1927 ... 1929 m. Aukštesniojoje kultūrtech- 
nikų mokykloje Kėdainiuose. Po to L. Gimbutas dar dėstė Vytauto Didžiojo aukštuo- 
siuose karininkų kursuose ir Žemės ūkio ministerijos Matininkų kursuose Kaune. 

L. Gimbutas yra išleidęs knygą „Žemės ūkio statyba" (1929), paskelbęs 
straipsnius „Aktingo žemės slėgimo hipotezė“ (1927), „Zemės masės pusiausvy- 
ra matematinės tamprumo teorijos šviesoje" (1933). Leonidas Gimbutas mirė 1932 
metų spalio 17 dieną. 


1940 m. birželio 15 d. Sovietų Sąjungai okupavus Lietuvą, VDU buvo 
įkurti nauji skyriai (specialybės), tarp jų ir Geodezijos, nes diplomuotų 

geodezijos inžinierių Lietuvoje buvo tik 16. 1940 m. rugsėjo 15 d. VDU 
Statybos fakulteto komisija, kurios pirmininkas buvo prof. 5. Kairys, o na- 
rys - prof. S. Dirmantas, rekomendavo įsteigti'Geodezijos inžinierių pa- 
greitinto mokymo grupę iš 20-ties spėcialistų, baigusių Aukštesniąją kul- 
tūrtechnikų mokyklą Kėdainiuose. Universiteto senatas šią pagreitinto mo- 
kymo grupę leido organizuoti tik vieną kartą. Į šią grupę įstojo ir keli lik- 
viduojamo Karo topografijos skyriaus darbuotojai, kurie dar nebuvo įgiję 
aukštojo išsilavinimo. Sios grupės studentų studijos truko pustrečių me- 
tų. Jas tada baigė vėliau VDU dėstytojais tapę J. Ašmonas, M. Kosčiauskas 
ir I. Liesis. | 

Įsteigus Geodezijos skyrių, Geodezijos katedra buvo padalinta į Geo- 
dezijos ir astronomijos katedrą (jos vedėju tapo buvęs Lietuvos kariuome- 
nės generalinio štabo Karo topografijos skyriaus Trianguliacijos dalies vir- 
šininkas M. Ratautas) ir Topometrijos katedrą (jos vedėju paskirtas prof. 
S. Dirmantas). Geodezijos ir astronomijos katedrai buvo priskirtos aukštosios 
geodezijos, kartografijos, geofizikos, astronomijos disciplinos, o Topometri- 
jos katedrai - topometrijos ir kitos geodezijos specialybės disciplinos. Sku- 
biai reikėjo naujų kvalifikuotų dėstytojų. Tada buvo pakviesti inžinieriai iš 
likviduotojo Lietuvos kariuomenės generalinio štabo Kartografijos skyriaus: 
A. Kriščiūnas —- docentu, o T. Šiurna ir P. Butrimas — asistentais. 


“— Antanas KRIŠČIŪNAS gimė 1891 m. birželio 6 d. Marijampolės apskri- 
ties Prienų valsčiaus Ašmintos kaime. Pradinę mokyklą Antanas lankė tėviškėje, 
o 1902 ... 1910 m. mokėsi Marijampolės gimnazijoje. Po to jis įstojo į Maskvos 
matavimų institutą ir 1915 m. gavo geodezijos inžinieriaus diplomą. Per Pirmąjį 
džių buvo pasiųstas į Karo topografijos mokyklą ir, tapęs topografu, jis dirbo įvai- 
riose Rusijos vietovėse. 1921 m. buvo demobilizuotas ir grįžo į Lietuvą. Būda- 
paskirtas į Užsienio reikalų ministerijos komisiją sienai su Latvija demarkuoti. 
Baigus šį darbą, nuo 1922 metų jis vadovavo Vyriausiojo kariuomenės štabo To- 
leistas iš pareigų. Netrukus jis buvo paskirtas Aukštesniosios technikos mokyklos 
direktoriumi, o 1940 m. spalio 11 d. antracilėms pareigoms eiti priimtas į VDU 
Statybos fakultetą vyresniuoju asistentu. 1940 m. sruodžio 1 d. Statybos fakulte- 


*vv- 


*vv"- 


Klaipėdos krašto sienos nustatymo reikalais ir šią sieną demarkavo. 1939 ... 1940 
metais jis demarkavo ir akgauto Vilniaus krašto sieną su Rusija. Kartu su Baltijos 
valstybėmis jis atliko trianguliacijos darbus, buvo šių valstybių geodezijos komi- 

sijos narys. Jo rūpesčiu Krašto apsaugos ministerijos lėšomis netoli Kauno, Liuks- 
madvaryje, įsteigta astronomijos observatorija. Doc. A. Kriščiūnas dalyvavo 9co0- 
dezijos konferencijose Berlyne, Stokholme, Rygoje, Helsinkyje, Kaune. Be to, jis 
bendradarbiavo „Mūsų žinyne“, „Zemėtvarkoje ir melioracijoje“, kurį laiką re- 
dagavo Kariuomenės štabo Karo topografijos skyriaus metraštį, Lietuvos nivelia- 
cijos katalogą, buvo Tarptautinės geodezijos sąjungos narys, parengė leidinius 
„Kartografija“ (1931), „Topografijos vadovėlis" (1934) ir kt. Docentas Antanas 


sw - 


Tomas ŠIURNA gimė 1901 m. kovo 7 d. Panevėžio apskrities Smilgių vals- 
čiaus Rimiškių kaime. Pradinį mokslą įgijo tėviškėje. 1920 m. lapkričio 15 d. 
T. Šiurna pradėjo tarnauti Lietuvos kariuomenėje ir buvo priimtas į Lietuvos 
karo mokyklą. Studijas baigė 1921 m. Tų pat metų gruodžio 18 d. jam buvo 
suteiktas pirmasis karininko laipsnis, o 1934 m. - kapitono laipsnis. 

1929 m. T. Šiurna baigė Aukštesniąją technikos mokyklą, o 1931 metais — 
Vytauto Didžiojo karininkų kursų Topografijos skyrių. Po to jis išvyko gilinti 
specialybės žinių į Berlyno aukštąją technikos mokyklą. 1936 metais T. Šiui na 
apgynė diplominį projektą „Aerokartografija“ ir gavo aukštojo mokslo diplo- 
11ą.1940 m. rudenį Karo topografijos skyrių T. Šiurna paliko jau būdamas majo- 
ru. 1940 m. spalio 4 d. jis buvo priimtas į VDU jaunesniuoju asistentu, o 1942 m. 
vasario 1 d. speciali komisija pasiūlė skirti jį vyresniuoju asistentu. T. Šiurna 
skaitė fotogrametrijos ir specialiosios statybos disciplinų paskaitas pagreitinto mo- 
kymo grupės studentams. 

Lietuvos kariuomenės štabo Karo topografijos skyriuje T. Šiurna buvo draus- 
mingas, iniciakyvus, savarankiškas darbuotojas, savo darbą atlikdavo rūpestin- 
gai, dėl to skyriaus viršininkas inž. M. Ratautas jį apibūdindavo teigiamai. 1944 
metų vasarą T. Šiurna pasitraukė į Vakarus, o vėliau gyveno Kanadoje. 


1941 m. į Geodezijos ir astronomijos katedrą docentu buvo priimtas 
Antanas Juška. 

Antanas JUŠKA gimė 1902 metų sausio 27 dieną Panevėžio apskrities 
Ramygalos valsčiaus Geležių kaime. Pradinę mokyklą lankė Ramygaloje, o po to 
mokėsi Panevėžio gimnazijoje. 1918 m. persikėlė į Vilnių ir, 1919 m. Vilniaus 
I gimnazijoje išlaikęs egzaminus, gavo brandos atestatą. 1920 m. gruodžio 9 d. 
A. Juška įstojo į Berlyno universitetą, o studijas baigė Giotingeno universiteto 
Fizikos ir matematikos fakultete 1925 m. 1929 m. liepos 31 d. šiame universitete 
jis apgynė disertaciją „Šviesumo pasiskirstymas Saulės paviršiuje“, ir jam buvo 
suteiktas daktaro laipsnis. 

1925 ... 1934 m. A. Juška buvo Pasvalio, Vilkaviškio, Biržų gimnazijų 
direktorius, o po to — Švietimo ministerijos Kultūros departamento direktorius. 

"Kadangi atsisakė stoti į Tautininkų partiją ir seimo pirmininko posto; tai iš 
Kultūros departamento jis buvo atleistas. 1937 ... 1939 m. A. Juška vadovavo 
Kauno V gimnazijai, o 1939 ... 1940 m. - Kaunio valshbės teatrui. 1940 m. Sovie- 
tų Sąjungai okupavus Lietuvą, A: Juška net devynis mėnesius buvo įkalintas 
NKVD požemiuose Vilniuje, bet, nesant įkalčių, buvo paleistas. 

VDU docentas A. Juška skaitė astronomijos disciplinos paskaitas. 1945 .. 
1963 m. A. Juška buvo Vilniaus miškų technikumo, o nuo 1958 m. — dar ir Vilniaus 
pedagoginio instituto dėstų ytojas. 

1918 m. A. Juška įstojo į Ateitininkų sąjungą ir Vilniaus gimnazijoje, 0 stu- 
dijų metais — Berlyne buvo jos pirmininkas. 1935 m. jis buvo išrinktas Vilniui 
vaduoti sąjungos, 0 1940 m. - Tėvynės sąjungos pirmininku. A. Juška buvo 
„Mūsų Vilnius“ žurnalo vų yriausiasis redaktorius, bendradarbiavo įvairiuose laik- 
raščiuose ir žurnaluose, parašė daugiau kaip 300 straipsnių. Jis yra knygų „Ast- 
rononijos vadovėlis (1928), „Matematinės analizės pagrindai" (1934), „Vilniaus 
byla“ (1940), „Kelionė po Saulės sistemą" (1958), „Mėnulis“ (1960), „Nuo Ze- 
mės iki Plutono“ (1964) ir kt. autorius. 

A. Juška buvo apdovanotas Lietuvos Nepriklausomybės dešimtmečio meda- 
liu (1928) ir trimis Prancūzijos, Švedijos bei Belgijos ordinais. Docentas Antanas 
Juška mirė 1985 im. kovo 18 d. Vilniuje. 


Vokiečių okupacinei valdžiai uždarius VDU, Statybos fakulteto de- 
kanas ir dėstytojai dirbo pogrindyje (be atlyginimo). Kad aukštojo mokslo 
studijos Lietuvoje visiškai nenutrūktų, 1943 m. buvo organizuoti neoficia- 
lūs Aukštieji technikos kursai, į kuriuos buvo priimami gimnazijas baigę 
abiturientai. Jų buvo tik keletas. Šiuose kursuose topometriją tada dėstė 
asistentas M. Kosčiauskas. 

Nuslinkus frontui į Vakarus, 1944 m. vasarą vėl buvo atidarytas 
VDU. Kadangi prof. S. Dirmantas pasitraukė į Vakarus, Topometrijos ka- 
tedros vedėju buvo paskirtas doc. J. Deksnys. 1945 m. rudenį į Geodezijos 
skyrių (specialybę) buvo priimta grupė jaunuolių, kurie mokėsi pagal 
7 lentelėje pateiktą mokymo planą. 1946 m. vietoj Topometrijos bei Geo- 
dezijos ir astronomijos katedrų įsteigta viena Geodezijos katedra. Jos 
vedėju buvo paskirtas doc. M. Ratautas. Katedroje tada dirbo doc. J. Deksnys, 
vyresnieji dėstytojai P. Butrimas, M. Kosčiauskas, A. Guogis, I. Liesis, 
asistentai J. Ašmonas, B. Radvila, valandinis dėstytojas B. Baginskas. 


A Jonas ASMONAS gimė 1912 m. gegužės 11 d. Marijampolės apskrities 
ūkininko šeimoje. Jis mokėsi Šunskų pradinėje mokykloje, po to — Marijampolės 
Rygiškių Jono gimnazijoje. 1930 m. Jonas įstojo į Aukštesniąją kultūrtechnikų 
mokyklą Kėdainiuose ir 1934 m. jam buvo įteiktas šios mokyklos kultūrtechniko, 
taip pat dar ir geodezininko diplomas. 

Studijų metais J. Ašmonas pradėjęs geodezinius matavimus Panevėžyje, 1934 
metų rudenį dirbo Šiauliuose ir Telšiuose. 1935 m. jis buvo priimtas Kauno savi- 
valdybės Matavimų padalinio vedėju. Čin teko išlyginti 1932 .. 
precizinę miesto niveliaciją, apskaičiuoti altitudes ir išmatavus jas papildyti. 1936 m. 
J. Ašmonas pradėjo Kauno trianguliacijos darbus (120 ha plote, 140 punktų): 
pastatė signalus bei centrus, matavo kampus, niveliavo, išlygino tinklą, ap- 
skaičiavo koordinates. 1939 m. jis du mėnesius buvo komandiruotas į Varšuvą 
susipažinti su šio miesto geodeziniais matavimais ir vėliau lenkų patirtį pritaikė 


savo praktiniame darbe. 


7 lentelė. 1945 ... 1950 m. Geodezijos skyriaus mokymo planas 

„1933 m. atliktą 

7 lentelės tęsinys 
Kartografija 
Dirvožemis 
Inžinerinės 
geodezijos 
tyrinėjimai 
Saugumo 
technika 
Statybos 
enciklopedija 
Politinė 
ekonomija 
Miestų 
planavimas 
Gaisrosauga 
Topologija 
Aukštoji 
geodezija 
Zemėlapių 
gamyba 
Matavimų 
istorija 
Radiotechnikos 
pagrindai 
Geofizika 
Inžinerinė 
enciklopedija 
Žemėtvarka 





Kai 1940 m. VDU Statybos fakultete buvo įsteigtas Geodezijos skyrius, 
J. Ašmonas įstojo į pagreitinto mokymo grupę geodezinėms žinioms pagilinti, bet 
nenutraukė darbo miesto savivaldybėje. Išklausęs visas disciplinas ir išlaikęs eg- 
zaminus, savo diplominiam projektui panaudojo anksčiau savo paties atliktos Kau- 
no trianguliacijos duomenis. Projektą papildė klaidų ir tikslumo skaičiavimais, 
kitais būdais tinklui išlyginti. 1944 m. lapkričio 25 d. VDU Statybos fakulteto 
komisija, vadovaujama doc. M. Ratauto, nutarė priimti J. Ašmoną į Geodezijos ir 
astronomijos katedrą asistentu. 1945 m. sausio 18 d. šį nutarimą patvirtino 
Lietuvos SSR švietimo komisaras. Vėliau jis buvo paskirtas vyresniuoju dėsty- 
toju. 1957 m. vasarį J. Ašmonas paliko KPI ir įsidarbino Kauno statybos ir archi- 
tektūros valdybos Geodezinės tarnybos viršininku. 1968 m. jis perkeliamas į Pra- 
monės statybos projektavimo instituto Perspektyvinio projektavimo skyrių. 1971 
metais už Kauno pramonės mazgo projekto įgyvendinimą J. Ašmonui buvo su- 

teikta Lietuvos Ministrų Tarybos premija. Jonas Ašmonas tragiškai žuvo 1974 
metų spalio 10 dieną Marijampolėje. 


Adolfas GUOGIS gimė 1910 m. gruodžio 13 d. Ukmergės apskrities Pagirio 
valsčiaus Meškučių kaime. Pradinį išsilavinimą įgijo tėviškėje, o brandos atestatą 
gavo 1929 m. Ukmergės gimnazijoje. Tais pat metais įstojo į Aukštesniąją kultūv- 
technikų mokyklą Kėdainiuose. Mokėsi gerai ir 1930 m. rudenį buvo pasiųstas 
studijuoti geodezijos mokslus į Berlyno aukštąją technikos mokyklą. Dėl vokiečių 
studentų išpuolių prieš lietuvius A. Guogis studijas Vokietijoje nutraukė ir išvy- 
ko į Graco (Austrija) aukštąją technikos ir montanistikos mokyklą. 1935 m. liepos 
9 d. jis gavo šios mokyklos geodezijos inžinieriaus diplomą, kurį 1936 m. rugsėjo 
19 d. nostrifikavo Lietuvos švietimo ministras. 

1935 ... 1938 m. A. Guogis dirbo etatiniu geodezijos mokytoju Aukštes- 
niojoje kultūrtechnikų mokykloje Kėdainiuose ir kartu vienerius metus dėstė Aukš- 
tesniojoje technikos mokykloje Kaune. 1938 ... 1940 m. jis dirbo Zemės tvarkymo 
departamento trianguliacijos darbų vedėju ir iš Kauno važinėdavo į Kėdainių kul- 
tūrtechnikų mokyklą. 1938 m. A. Guogis buvo komandiruotas į Latviją susipa- 
žinti su trianguliacijos darbais ir derinti juos su Lietuvos matavimais. 1940 ... 
1941 m. jis buvo paskirtas Žemės tvarkymo valdybos viršininku. 

1940 m. rugsėjo pradžioje A. Guogis buvo pakviestas vyresniuoju dėsty- 
toju į VDU Topometrijos katedrą dėstyti matavimų derinimo ir instrumentų moks- 
lo disciplinas. Antrojo pasaulinio karo frontui nuslinkus į Rytus, A. Guogis iš 
universiteto buvo atleistas. Vokiečių okupacijos metais jis vėl mokytojavo Kul- 
tūrtechnikų mokykloje Kėdainiuose ir vykdė geodezines nuotraukas Kauno staty- 
bos valdyboje. 

A. Guogis aktyviai bendradarbiavo specialybės žurnale „Žemėtvarka ir 
melioracija", kuriame atspausdinti jo straipsniai „Moderniųjų konstrukcijų teo- 
dolitas“, „Geodezijos mokslas ir valstybiniai matavimai", „Trečiosios ir ketvirto- 
sios eilės trianguliacijos ir jų vykdymas“ ir kt. 

1944 m. sovietinei armijai vėl okupavus Kauną, A. Guogis buvo priimtas į 
VDU Topometrijos katedrą vyresniuoju dėstytoju. 1945 ... 1949 m. jis buvo Kau- 
no žemės ūkio technikumo direktorius. Be to, vyresniuoju inžinieriumi dirbo Že- 
mės tvarkymo valdyboje, vadovavo matininkų kursams. Likvidavus KPI Geodezi- 
jos skyrių, A. Guogis paprašė nuo 1954 m. rugsėjo 1 dieną jį atleisti iš darbo. 
Vėliau jis dirbo Kauno žemės ūkio technikume. Adolfas Guogis mirė 1976 m. 
balandžio 27 d. Kaune. 


Benediktas RADVILA gimė 1897 m. birželio 2 d. Kaune, darbininkų 
šeimoje. Kai Benediktui buvo ketveri metukai, mirė tėvas, dėl to motina su trimis 
mažamečiais vaikais sunkiai vertėsi. Pradinę mokyklą Benediktas lankė Kaune. 
Čia baigė ir dvi vidurinės mokyklos klases. Kilus Pirmajam pasauliniau karui, 

Radvilų šeima Jasišanikė) į Rusiją. Čia Benediktas netrukus buvo pašauktas į į ar- 
miją. Ten laisvalaikiu pasimokęs, išlaikė vidurinės 'nok yklos keturių klasių CgZ1- 
minus. 1916 ... 1917 m. jis dalyvavo kautynėse, bet susirgo skorbutu ir iš armijos 
buvo demobilizuotas. Po to jis dirbo šaltkalviu Tulos ginklų gamykloje, o 1918 m. 
pirmuoju ešalonu grįžo į Lietuvą. 

Kaune B. Radvila 1920 m. baigė matininkų kursus, 0 1923 m. — Koinercinę 
mokyklą ir gavo vidurinio mokslo atestatą. Tais pat metais jis įstojo į Lietuvos 
universiteto Technikos fakultetą, bet dėl nuolatinių tarnybinių išvykų studijos 
sunkiai sekėsi. Šiek tiek susitaupęs lėšų, 1931 m. pasišventė tik studijoms. 1935 
metų spalio 23 d. B. Radvila apgynė diplominį projektą „Valstybės teatro rūmai" 
ir įgijo statybos inžinieriaus (architekto) kvalifikaciją. Baigęs studijas, iš pradžių 
jis dirbo Žemės tvarkymo departamente, 0 1936 m. buvo pakviestas į Susisiekimo 
ministeriją ir Žemių įsavinimo sk; yriuje bei Plentų valdyboje dirbo iki Vokietijos 
Sovietų Sąjungos karo pradžios. Vokiečių okupacijos metais tarnavo Kelių valdy- 
boje. Frontui nuslinkus į Vakarus, B. Radvila buvo priimtas į Projektavimo ir 
planavimo trestą vyresniuoju inžinieriumi. Netrukus buvo perkeltas į Architek- 
tūros reikalų valdybą viršininko pavaduotoju, o 1946 m. vėl grįžo į Projektavimo 
ir planavimo trestą valdytoju. Nuo 1947 m. antraeiles pareigas dar ėjo Kauno 
taikomosios ir dekoratyviosios dailės institute vyresniuoju dėstytoju, o 1948 me- 
tų liepos 1 d. buvo paskirtas etatiniu dėstytoju. Tačiau institutas netrukus buvo 
uždarytas, ir B. Radvila buvo priimtas asistentu į VDU Grafikos darbų katedrą. 
Universitete B. Radvila dėstė žemėtvarkos discipliną Geodezijos skyriaus ketuvir- 
tojo kurso studentams. Dėstų ytoju jis dirbo tik vienerius metus, o 1949 m. rudenį 
buvo priimtas į ŽUA naujai įkurtą Žemėtvarkos katedrą vyresniuoju dėstytoju. 
Netrukus jis buvo išrinktas šios katedros vedėju. B. Radvila dėstė syvenviečių 
planavimo, žemėtvarkos istorijos ir kitas disciplinas, rengė daugelio gyvenviečių 
detaliuosius planus. 

Benediktas Radvila mirė 1957 metų rugpjūčio 16 dieną Kaune. Palaido- 
tas Eigulių kapinėse. 

„Bronius BAGINSKAS gimė 1903 m. rugsėjo 1d. Biržų apskrities Daujėnų 
Kaska Pulcikių kaime. Pradinį mokslą jis įgijo tėviškėje, o po to mokėsi Linkuvos 
gimnazijoje, kurią baigė 1925 m. Tais pat metais nutarė studijuoti Žemės ūkio 
akademijos Miškininkystės skyriuje Dotnuvoje. B. Baginskas mokėsi stropiai ir 
sčkiningai žengė iš kurso į kursą. 1929 metų sausio 15 dieną jis pradėjo dirbti 
ŽŪA Agrochemijos laboratorijoje jaunesniuoju laborantu, pavasarį apgynė di- 
plominį darbą „Medžio prekyba Lietuvoje" ir įgijo miškininko kvalifikaciją. Ru- 
denį B. Baginskas pradėjo studijas ŽŪA Agronomijos skyriuje ir 1933 m., aP9y- 
nęs diplominį darbą „Šis tas apie drenų vandens sudėtį ir dirvų išplovimo klausi- 
mą“, tapo diplomuotu agronomu fitotechniku. 

1933 m. balandį B. Baginskas buvo paskirtas vyresniuoju asistentu ir sava- 
raukiškai vadovavo dirvožemio, trąšų ir augalų analizės studentų pratyboms. LSSR 

. Žemės ūkio liaudies komisaro įsakymu 1941 m. balandžio 29 d. B. Baginskui 
suteiktas mokslų kandidato laipsnis. 1942 m. kovo 1 d. jis išrenkamas Agroche- 
mijos katedros vedėju (vadovavo iki 1952 m.). 1944 m. sausį jis tapo ŽŪUA 
adjunktu. 1944 m. birželio 7 d. B. Baginskas apgynė disertaciją „Lietuvos miškų 
dirvožemių charakteringesnieji bruožai ir jų pasiskirstymas pagal mechaninę su- 
dėtį“ ir įgijo daktaro laipsnį. VAK 1945 metų lapkričio 10 d. jam pripažino mokslo 
docento vardą, bet daktaro laipsnis nebuvo patvirtintas. 

1946 m. kovo 30 d. doc. B. Baginskas buvo priimtas valandiniu dėstytoju į 
VDU Inžinerinės geologijos katedrą ir Geodezijos skyriaus 1950 metų laidos stu- 
dentams skaitė dirvožemio ir žemdirbystės discipliną. Be to, jis aktyviai bendra- 
darbiavo su Žemdirbystės mokslo tyrimo institutu ir kartu su bendradarbiais iš- 
tyrė mikroelementų svarbą Lietuvos dirvožemiams. Jis yra 1951 m. parengto 
Lietuvos dirvožemių žemėlapio bendraautoris. 1963 m. doc. B. Baginskas vėl 
buvo išrinktas Agrochemijos katedros vedėju. 1971 m. jis apgynė disertaciją „Mik- 
roelementų pasiskirstymas Lietuvos dirvožemiuose ir jų įtaka augalams“ habili- 
tuoto žemės ūkio mokslų daktaro laipsniui įgyti, o kitais metais jam buvo patvir- 
tintas mokslo profesoriaus vardas. 

Miškotyros klausimais B. Baginskas 1928 m. lankėsi Suomijoje, o dirvotyros 
—1930 m. Svedijoje. Prof. B. Baginskas yra knygų „Agrotechnika“ (1947), „Dir- 
vožemių kalkinimas" (1950), „Žalioji trąša“ (1951), „Trąšos ir tręšimas" (1952), 
„Lietuvos dirvožemiai" (1958), „Mikroelementai ir jų panaudojimas" (1964) auto- 
rius arba bendraautoris. Profesorius Bronius Baginskas mirė 1991 metų lap- 
kričio 17 dieną Kaune. 


1945 m. rudenį studijuoti buvo labai sunku: trūko popieriaus, moky- 
mo priemonių, nebuvo vadovėlių lietuvių kalba. Dėstytojų paskaitos bu- 
vo pagrindinė informacija, kurią gaudavo studentai. Todėl visi, kurie atei- 
davo į paskaitas, pratybas, rūpestingai konspektuodavo dėstytojų mintis. 
Kai kurie pirmakursiai, verčiami sunkių sąlygų, pradėjo dirbti, ypač tie, 
kurie buvo ragavę geodezinių mokslų aukštesniosiose mokyklose. O tada 
reguliariai studijuoti jau nebegalėdavo, atsilikdavo ir po pirmosios egza- 
minų sesijos būsimųjų geodezijos inžinierių gerokai sumažėjo. Kai kurie 
studijas nutraukė dėl grėsusių represijų arba trėmimų. 

Pirmajame kurse beveik visos disciplinos buvo skaitomos visų fakul- 
teto specialybių studentams (aukštoji matematika, fizika ir kt.), bet antra- 
jame kurse matavimų apdorojimo, geodezinės astronomijos, instrumentų 
mokslo, fotogrametrijos disciplinas studijavo jau tik geodezijos specialy- 
bės studentai. O trečiojo ir ketvirtojo kurso studijų plane - specialybės 
pagrindinės disciplinos: aukštoji geodezija, inžinerinės geodezijos tyrinė- 
jimai, žemėlapių gamyba ir kt. Ketvirtajame kurse galutinai buvo suku- 
riamas jaunojo inžinieriaus geodezininko modelis. Po ketvirtojo kurso eg- 

zaminų visi geodezijos specialybės studentai išvykdavo į ilgalaikę, beveik 
penkių mėnesių, praktiką. Šios praktikos metu jie jau savarankiškai vyk- 
dydavo ganėtinai didelės apimties matavimų darbus: Devintajame semest- 
re geodezininkams paskaitos jau nebebuvo skaitomos; o studentai tada 
atlikdavo praktikos matavimų skaičiavimus, rezultatų derinimus, reng- 
davo ataskaitas. Diplominį projektą, kuriam dažnai būdavo naudojama 
per praktiką sukaupta medžiaga, rengė dešimtojo semestro metu. 

Studijų metais kai kurie studentai (V. Vainauskas, Z. Tamutis) Geo- 
dezijos katedroje dirbo laborantais ir atlikdavo įvairius matavimų darbus, 
dėstytojams padėdavo mokymo procese. 

Visi Statybos fakulteto diplomantai, tarp jų ir geodezininkai, savo di- 
plominius projektus gynė tos pačios Valstybinės egzaminų komisijos, ku- 
riai vadovavo doc. M. Ratautas, posėdžiuose. 

1950 m. diplominius projektus apgynė ir geodezijos inžinieriaus kva- 
lifikaciją įgijo aštuoni pirmosios laidos absolventai (8 lentelė). 


8 lentelė. 1950 m. Geodezijos skyriaus diplomantų diplominiai 
projektai ir vadovai 


Vardas, Diplominis projektas 


pavardė pavadinimas vadovas 


Antanas Lietuvos geodezinių darbų planas Doc. Mykolas 
AMBRAZATTIS | miškotvarkoje Kosčiauskas 


Vaclovas Kontūrinių stačiakampių koordinačių Doc. Medardas 
BERANKIS pervedimo į gretimas zonas metodai Ratautas 


Jonas Nemuno topografiniai tyrinėjimai Doc. Mykolas 
BRAZAUSKAS Kosčiauskas 



















Bonifacas Pirmosios eilės trianguliacijos Skapiškio ... | Doc. Medardas 
KASPARAITIS | Telšių grandinės išlyginimas Ratautas 
Vaclovas Pirmosios eilės trianguliacijos Kauno ... Doc. Medardas 
MELISIAKAS Skapiškio grandinės išlyginimas Ratautas 
Vytautas Chronometro pataisos suradimas pasažiniu | Vyr. dėst. 
SMAILYS instrumentu Izidorius 
Liesis 
Zigmas Kauno miesto geodezinių darbų planas Doc. Mykolas 
TAMUTIS Kosčiauskas 
Vincas Lietuvos 1:10 000 mastelio žemėlapio Doc. Jonas 


VAINAUSKAS | sudarymas fotogrametriniu metodu Deksnys 

Mūsų profesūra 
Doc. dr. Linas Vidugiris 


Lietuvos universitetas, vėliau VDU, atliko tarpukario metais didžiulį 
švietimo, mokslo, kultūros ir tautos konsolidavimo darbą, po ilgų vergijos 
metų padėjo mūsų tautai įsijungti į Europos tautų bendriją. 

Pirmosios bolševikinės okupacijos metais buvo mėginta pertvarkyti 
universitetą ir pagal sovietinį modelį vietoje jo įsteigti kelis institutus. Ta- 
čiau VDU vadovybei energingai pasipriešinus, to nespėta padaryti. 

Antrosios bolševikinės okupacijos pradžioje VDU dirbo profesoriai ir 
dėstytojai, kurių nespėjo represuoti sovietinė valdžia pirmosios okupaci- 
jos metais ir kurie, nesijausdami prasikaltę Lietuvai bei sovietams, nepasi- 
traukė į Vakarus. Tarp šių profesorių ir dėstytojų buvo daugelis tų, kurie 
1922 m. aktyviai kūrė Lietuvos universitetą ir dirbo pedagoginį darbą 
jame: P. Jodelė, A. Janulaitis, A. Purėnas, V. Lašas, K. Vasiliauskas, inži- 
nieriai A. Gravrogkas, V. Verbickis, P. Markūnas ir kiti. 

Daugumai profesorių ir dėstytojų sovietinė ideologija buvo nepriim- 
tina, savo požiūrį įją vieni reiškė radikaliau, kiti - santūriau. Jiems buvo 
aišku, kad strateginis sovietų tikslas yra sunaikinti mūsų tautos pilietinę 
sąmonę ir istorinę atmintį, nes tik tuo atveju pavyktų mūsų tautą paversti 
„homo soveticus“. Todėl nuo pat okupacijos pradžios visomis propagan- 
dos priemonėmis buvo niekinamas Lietuvos Nepriklausomybės laikotar- 
pis, įžūliai klastojama istorija, represuojami šviesiausieji inteligentijos at- 
stovai. Okupantai suprato, kad būtent inteligentija, ypač humanitarinė, 
yra tautos laisvės, kultūros, dvasinių ir dorovinių vertybių, papročių ir 
tradicijų, taip pat ir tautos gyvasties saugotoja. Kadangi nepavyko palaužti 
inteligentijos, tai ji buvo planingai naikinama. Tai prasidėjo 1940 m. liepos 
12 d., truko iki 1941 m. birželio masinių tremčių ir vėliau - antrosios oku- 
pacijos metais. Universiteto personalas netrukus pajuto bolševikinį terorą. 

1945 m. vasario 23 d. LKP (b) CK biuras priėmė nutarimą „Dėl prie- 
monių stiprinant Vilniaus ir Kauno universitetus". Buvo numatyta uni- 
versitetuose įsteigti LKP (b) CK partorgų pareigybes. 1945 metų gegu- 
žės 5 dieną į Kauno universitetą buvo komandiruotas Sveikatos komi- 
sariato Kadrų skyriaus viršininkas V. Kuzminskis, o TSRS aukštojo moks- 

lo ministerija Nugis leninizmo katedros vedėjo pareigoms užimti 
atsiuntė A. Nazarkiną. Universiteto partinės grupės steigiamasis susirinki- 
mas įvyko 1945 metų rugsėjo 14 dieną. Grupę sudarė keturi partijos nariai 
(V. Kuzminskis, A. Nazarkinas, prieškario metų komunistas gydytojas 
J. Parnarauskas ir sovietinis karininkas Z. Fedaras) ir du kandidatai į VKP 
(b) narius (specialiojo skyriaus viršininkas kapitonas P. Borisevičius ir stu- 
dentas V. Reimeris). Nuo tos dienos komunizmo šmėkla pradėjo savo klai- 
kų šėlsmą po VDU, palikusi nepaprastai skaudžius pėdsakus, kurių re- 
zultatus ir šiandien jaučia mūsų tauta ir valstybė. 

Partinės grupės steigiamajame susirinkime kalbėjo kadrinis bolševi- 
kas V. Kuzminskis: „... Kauno miesto partinis aktyvas teisingai įvertino 
padėtį universitete, pareikšdamas, kad universitetas yra antisovietinio vei- 
kimo citadelė ir buržuazinių nacionalistų organizavimo lizdas. Tą faktą 
patvirtina ir tai, kad valstybės saugumo organai daugiausia žmonių areš- 
tavo universitete. Dar ir dabar universitete dirba keturi buvę baltieji parti- 
zanai, buvę ministrai, generolai, įvairūs valdininkai. ... Universiteto tary- 
boje sėdi priešiškai nusiteikę asmenys, kurie stengiasi nepraleisti į vado- 
vaujančias vietas ir suteikti mokslo laipsnių pažangiems žmonėms“. 

Vienas iš svarbiausiųjų partinės grupės uždavinių buvo verbuoti pro- 
fesorius ir dėstytojus į VKP (b). Tačiau nuo pat pradžios šis darbas labai 
sunkiai sekėsi. Pirmasis buvo palaužtas prof. J. Kupčinskas - 1946 m. 
sausio 15 d. jis priimtas kandidatu į VKP (b). 1948 m. spaudimui pasidavė 
farmacininkas profesorius K. Grybauskas, o 1949 m. - fizikas profesorius 
K. Baršauskas. Iki universiteto pertvarkymo 1950 m. šie trys profesoriai 
buvo vieninteliai partijos nariai. 1947 m. kandidatais į VKP (b) narius pri- 
imtas docentas S. Vabalevičius, vyresnysis dėstytojas H. Grincevičius ir 
docentas R. Mironas, 1948 m. - docentas N. Milenskis, vyresnysis dėstyto- 
jas M. Remišauskas, 1949 m. — docentas V. Novodvorskis ir generolas 
V. Vitkauskas ir t. t. 1950 m. universitete buvo 84 komunistai. 

1946 m. kovo 21 d. partinio susirinkimo protokole užrašytas šitoks 
V. Kuzminskio pasisakymas: „... Partinė organizacija įsikūrė prieš pusę 
metų ir veikė vienoje iš pačių didžiausių respublikos reakcijos tvirtovių. 

„Suprantama, kad per tokį trumpą laiką visiškai universitetą sutarybinti 
nepavyko. Tačiau padaryta nemažai - visose srityse partinė organizacija 
paėmė į savo rankas universiteto veiklą ... atliko nemažą buržuazinių na- 
cionalistų demaskavimo darbą... „Kremliaus samdiniai “demaskuoti bur- 
žuazinius nacionalistus“ pradėjo nuo kadrų „valymo“. 1945 m. iš ūkio 
reikalų prorektoriaus pareigų buvo atleistas profesorius V. Mošinskis, o iš 
Statybos fakulteto dekano pareigų — doc. A. Bistrickas. 1946 m. universi- 
teto mokslo sekretoriaus pareigų neteko profesorius K. Sleževičius, o iš 
Medicinos fakulteto dekano pareigų atleistas profesorius V. Lašas. Tais 

"pat metais iš darbo Universitete buvo atleisti profesoriai A. Janulaitis, 
B. Sidaravičius, P. Šalčius, J. Jonynas, dėstytojai V. Soblys, V. Babilius ir 
kt. 1948 m. iš universiteto pašalinti profesorius J. Dalinkevičius, 
docentas V. Kairiūkštis, vadybininkas V. A. Graičiūnas (1952 m. žuvo kon- 
centracijos stovykloje), doc. A. Gravrogkas ir kt; 1949 metais pašalintas iš 
universiteto ir suimtas doc. S. Stulginskis ir kt. Universitetas buvo „valomas“ 
iš peties. 

Partiniai ideologai ypač akylai sekė humanitarinius darbuotojus. Par- 
tinio biuro 1948 ... 1949 m. metinėje ataskaitoje rašoma: „... Nustatyti iš- 
kraipymai Architektūros fakultete. J. Baršausko ir V. Zubovo architektūros 
istorijos ir meno istorijos paskaitose buvo formalizmo, kosmopolitizmo, 
keliaklupščiavimo elementų. Jie dėstė apolitiškai, formaliai, atitrauktai nuo 
ekonominės ir politinės situacijos, vadovavosi objektyvistiniu metodu. 
J. Baršauskas, nagrinėdamas vokiečių renesansą, garbino vokiečių reakcio- 
nierių A. Diurerį, vadindamas jį genialiu, progresyviu filosofu. V. Zubovas 
visus rusų architektus apibūdino kaip aklus prancūzų, italų, vokiečių re- 
nesanso sekėjus ir Vakarų Europos dailininkų bei architektų mokinius. F. 
Bielinskis paskaitose apie lietuvių meno nacionalinius elementus prakišdavo 
buržuazines nacionalines pažiūras. Jis tvirtino, kad lietuviams būdingas už- 
sispyrimas ir naujovių bei permainų nemėgimas"“. Taigi sekimo ir šnipinėji- 
mo mašina veikė nesustodama, buvo cenzūruojama kiekviena dėstytojo min- 
tis, buvo ieškoma preteksto prikibti, o toliau - kaip kam pavykdavo... 

1947 m. birželio 12 d. universiteto partinio biuro posėdžio protokole 
rašoma: „Kadrų skyriui ėmus vadovauti A. Pagirėnui, ...atliktas dalinis 
studentijos, mokslo ir administracijos personalo valymas nuo antisovieti- 
nių elementų (pašalinta 120 studentų, 32 mokslo darbuotojai, 26 atsakingi 
administracijos ir ūkio darbuotojai)..." Ar dar reikalingi komentarai? 

V. Kuzminskis tiksliai įvertino patriotinę, dvasinę, ideologinę padėtį 
VDU - „...vienoje iš pačių didžiausių respublikos reakcijos tvirtovių ..." — 
tuo metu, kai vyko aršus partizanų pasipriešinimas okupantams ir jų sam- 
diniams, kaime liepsnojo sodybos su gyvais Žmonėmis, ant turgaviečių 
grindinio gulėjo pamesti Tėvynės laisvės ir garbės gynėjai partizanai, o į Sibirą 
šimtai tūkstančių taikių Lietuvos Žmonių buvo tremiami tik už tai, kad jie 
mylėjo Tėvynę ir gimtąją žemę, ir neapkentė okupantų. V. Kuzminskis ne tik 
teisingai įvertino padėtį universitete, bet ir ieškojo būdų, kaip ją „ištaisy- 
ti", sutarybinti universitetą, pagausinti komunistų ir komjaunuolių gre- 
tas. Laimei, „šuns balsas“ nepasiekė dangaus: komunistų gretos augo la- 
bai vangiai, studentai nenorėjo būti pajuokos objektu ir į komjaunimą ne- 
stojo, dėl patriotinės profesūros Universitete išliko stipri tautinė dvasia. 
Nors komunistai stengėsi paskleisti baimės, įtarumo ir tarpusavio nepasiti- 
kėjimo dvasią, terorizavo studentus ir profesūrą, bet savitarpio supratimas 

tarp patriotų — profesūros ir studentų — buvo stiprus ir patikimas. „Reak- 

cijos tvirtovėje“ patriotinė profesūra savo pavyzdžiu auklėjo jaunąją kar- 
tą ištikimybės tautai ir Tėvynei dvasia, ruošė jaunus specialistus, pasiry- 
žusius dirbti pavergtos Tėvynės labui. || 

Šiandien mums belieka tik užjausti nevykėlį partorgą, kuris taip nie- 
kada ir nesuprato, kodėl universitetas išliko „reakcijos tvirtove“. Viename 
iš partinių susirinkimų jis skundėsi: „...Universitete viešpatauja naciona- 
listinės nuotaikos. Mūsų aktyvas neturėjo drąsos atvirai pasisakyti, už- 
pulti, užgniaužti tokias nuotaikas. Ir visi sovietiniai Žmonės, net komunis- 
tai, čia prarasdavo drąsą, susigūždavo, nutildavo...“ Universitetas išliko 

„reakcijos tvirtove“ todėl, kad jame darbavosi ir mokėsi daugybė patrio- 
tų, ištikimų Tėvynės Motinos vaikų, savo gyvenimo šūkiu pasirinkusių 
„Atiduok Tėvynei, ką privalai!“ Garbė Vytauto Didžiojo universitetui, kad 
jis ir juodžiausioje vergijos naktyje išliko „reakcijos tvirtove“! 

Iš Nepriklausomos Lietuvos gimnazijos suolo atsineštą žinių, moks- 
lo, asmenybės tobulėjimo ir noro dirbti Tėvynės labui troškulį labai sun- 
kiomis pokario buities ir egzistencijos sąlygomis padėjo įgyvendinti VDU 
profesoriai, docentai, dėstytojai, kurie tada pedagoginį darbą dirbo dau- 
giau iš idėjos, negu už atlyginimą. Varganas buvo jų atlyginimas, bet už- 
tat buvo didelis pareigos jausmas! Visi vargome vienodai - pedagogai ir 
studentai, vienodai su baime laukdavome rytdienos, ypač prieš masinius 
Lietuvos žmonių trėmimus, vienodai susijaudinę stebėdavome, kas jau 
negrįžtamai dingo iš auditorijos... Laikas tada buvo toks, kad iš akių žvilgs- 
nio, lakoniško, dažnai nebaigto sakinio suprasdavome vieni kitus. Su dės- 
tytojais visuomet bendravome tarsi su vyresniaisiais šeimos nariais. 

Mums, pirmiesiems pokario studentams, labai pasisekė, nes turėjo- 
me progos klausytis profesorių Antano Bistricko, Juozo Dalinkevičiaus, 
Prano Jodelės, Kazio Sleževičiaus, Kazimiero Vasiliausko ir kitų iškilių 
dėstytojų, kurių gilios profesinės Žinios, erudicija, elegantiškas dėstymo 
bei bendravimo su studentais būdas įsiminė visam gyvenimui ir ne vieną 
paskatino sekti jų pėdomis. 

Ano meto mokslininkai ir pedagogai išaugo laisvajame pasaulyje, jų 
dar nebuvo palietusios bolševizmo bacilos. Todėl nenuostabu, kad visi 
profesoriai ir dėstytojai buvo labai geranoriški, tolerantiški, visada pasi- 
rengę padėti auklėtiniams. Jie labai imponavo profesinėmis žiniomis, nes 
beveik visi buvo baigę mokslus arba stažavęsi garsiuose Vakarų Europos 
universitetuose, buvo bendravę su garsiais užsienio specialistais. Be to, jie 
buvo gerai žinomi ir sulaukę užsienio mokslininkų pripažinimo, dėl to jie 
buvo mums sektinas pavyzdys. 

Prisimindami studijų dienas, su gilia pagarba minime ne tik iškiliuo- 
sius profesorius, bet ir tada dirbusius jaunesnius pedagogus — docentus, 
dėstytojus, asistentus. Visi jie geranoriškai stengėsi perteikti mums su- 

kauptas profesines Žinias, savo asmeniniu pavyzdžiu mokė mus tapti vi- 
suomenei naudingais piliečiais. Su gilia pagarba šiandien prisimename 
Balį Garmų, Klemensą Kaušinį, Vytautą Klimavičių, Mykolą Kosčiauską, 
Justiną Mikucką, Joną Paulauską, Ričardą Pesį, Bronių Petrulį, Viktorą 
Ražaitį, Mikalojų Remišauską, Anatolijų Rozenbliumą, Stasį Vabalevičių, 
Stasį Vasauską ir kitus, kurių kiekvienas buvo puikus savo profesijos Ži- 
novas, šaunus pedagogas, įdomi asmenybė. Ačiū Jums! Jūs vedėte mus 
gyvenimo keliu, padėjote tapti gerais žmonėmis ir specialistais! 


Per negailestingo laiko prizmę visuomet išryškėja „kas“ yra „kas“. Po 
daugelio metų ypač malonu prisiminti pirmąjį mūsų dekaną profesorių 
Antaną= BI STRIC K Ą - santūrų, geraširdišką, puikų specialistą, 
racionalų pedagogą. Antanas gimė 1900 m. sausio 24 d. Šiaulių apskrities 
Radviliškio valsčiaus Kaulinių kaime, ūkininkų šeimoje. Pradinę mokyk- 
lą jis lankė Radviliškyje, o 1910 m. įstojo į Šiaulių gimnaziją, kurioje mokė- 
si iki vokiečių okupacijos pradžios (per Pirmąjį pasaulinį karą). Karo me- 
tais gyveno tėviškėje. Baigiantis karui, Siauliuose susikūrė lietuvių gim- 
nazija, ir Antanas joje tęsė mokslą. 1919 metais jis įstojo savanoriu į Lietu- 
vos kariuomenę ir tarnavo Kaune, Panevėžyje, Siauliuose. Jam buvo su- 
teiktas vyresniojo puskarininkio laipsnis. Vėliau buvo aktyvus šaulys. Gim- 
naziją Antanas baigė 1922 m. birželio 13 d. ir rudenį įstojo į Lietuvos uni- 
versiteto Technikos fakulteto Statybos skyrių. Studijų metais jis techniku 
dirbo įvairius statybos darbus: 1924 m. vasarą Šiaulių miesto valdyboje, 
vadovaujamas inžinieriaus K. Reisono, 1925 m. vasarą statė Teisingumo 
ministerijos rūmus, 1926 m. dirbo Ukmergės kelių valdyboje. 1927 m. 
A. Bistrickas dirbo hidrometrinių tyrinėjimų, kuriems vadovavo profe- 
sorius S. Kolupaila, grupėje. 1928 m. pradžioje A. Bistrickas — darbų vyk- 
dytojas Ateitininkų rūmų statybvietėje (darbų vadovas inž. F. Vizbaras). 
1931 m. jis buvo dviejų gyvenamųjų namų statybos Kaune darbų vykdy- 
vasario 13 d. A. Bistrickas apgynė diplominį projektą „Geležinis tiltas per 
Nemuną ties Jurbarkų“. Jam buvo įteiktas statybos inžinieriaus diplo- 
mas, kurį pasirašė VDU rektorius profesorius V. Čepinskis ir Technikos 
fakulteto dekanas profesorius K. Vasiliauskas. 

Nuo 1932 m. birželio 15 d. iki 1933 m. kovo 1 d. jaunesniuoju inžinie- 
riumi A. Bistrickas dirbo Geležinkelių valdybos Kelio ir statybos direkci- 
joje Kaune. Tuomet jis buvo pakviestas dirbti į VDU jaunesniuoju asisten- 
tu. 1935 m. rugsėjo pradžioje jis paskiriamas vyresniuoju asistentu ir šias 
pareigas ėjo iki 1941 m. kovo pradžios. 

1936 m. rugsėjo 15 d. A. Bistrickas savo lėšomis išvyko į Vienos 
aukštąją technikos mokyklą ir vienerius metus stažavosi pas profesorių 


Mūsų PROFESŪRA 03 


Hertmaną (tiltų klausimais) bei docentą Girkmaną (plieno suvirinimo klau- 
simais). Po to A. Bistrickas paprašė VDU rektorių pratęsti stažuotę dar 
vienerius metus (iki 1938 m. rugsėjo 1 d.). Vadovaujaimas profesoriaus 
Melanio, Vienoje jis parengė daktaro disertaciją. 1940 m. gruodžio 21 d. 
VDU Statybos fakulteto taryba (pirmininkas profesorius S. Kolupaila) pri- 
pažino mokslų kandidato (daktaro) laipsnį, o 1941 m. balandžio 18 d. 
Lietuvos SSR švietimo komisaras A. Venclova patvirtino A. Bistricką VDU 
docentu. 1941 ... 1944 m. jis buvo VDU Statybos fakulteto prodekanas, o 
1944 m. rugsėjo 13 d. paskirtas Statybos fakulteto dekanu. š 

Docentas A. Bistrickas atliko karo metu susprogdintų Vilniaus Zalio- 
jo, Raudondvario, Kauno Panemunės ir kitų Lietuvos tiltų statinius skai- 
čiavimus, dalyvavo komisijose jiems atstatyti. 

Nuslinkus frontui į Vakarus ir atidarius VDU, 1944 m. rugpjūčio 1 d. 
doc. A. Bistrickui buvo pasiūlyta eiti Medinių ir plieninių konstrukcijų bei 
tiltų katedros vedėjo pareigas. 1945 m. kovo3 d. VAK A. Bistrickui patvir- 
tino docento vardą. 1945 m. birželio 7 d. VDU Mokslo tarybos teikimu Lietu- 
vos SSR švietimo komisaras J. Žiugžda A. Bistricką paskyrė profesoriumi. 

1945 m. rudenį, kai buvome priimti į VDU Statybos fakultetą studen- 
tais, priėmimo dokumentą ir studijų knygeles savo parašu patvirtino de- 
kanas A. Bistrickas. Jis su studentais visada maloniai kalbėdavosi, patar- 
davo, niekuomet nematėme jo rūškano, nepatenkinto veido. 

Įkūrus KPI, A. Bistrickas dirbo Inžinerinių konstrukcijų katedroje, o 
1961 m. - Metalinių konstrukcijų katedroje. 1970 m. rugsėjo 1 d. Gelžbeto- 
ninių konstrukcijų ir Metalinių konstrukcijų katedros buvo sujungtos, o 
naujoji katedra pavadinta Statybinių konstrukcijų katedra. Į ją buvo per- 
keltas ir prof. A. Bistrickas. 

Nuo 1938 m. prof. A. Bistrickas skaitė plieninių konstrukcijų, nuo 1941 
metų - plieninių tiltų, medinių konstrukcijų disciplinų paskaitas. 1950 m. 
laidos kelių specialybės studentams jis septintame ... devintame semestruose 
skaitė plieninių tiltų, o statybininkams —- medinių konstrukcijų disciplinų 
paskaitas. Jis kalbėdavo aiškiai, neskubėdamas, akcentuodavo ypač įsimin- 
tinus dalykus. Paskaitų skaitymo būdas rodė aukštą profesoriaus vidinę 
„ kultūrą, didelę pedagoginę patirtį, gilią erudiciją. Klausantis profesoriaus 
A. Bistricko paskaitų, neatrodė, kad šios disciplinos yra labai sunkios. Tik 
vėliau įžvelgėme jų plotmę ir svarbą. Per egzaminą jis dažnai pateikdavo 
netikėtą klausimą, paprašydavo paaiškinti konstrukcijų derinius, domėjosi, 
kokius skaitėme literatūros veikalus. Studentams, norintiems gauti didesnę 
stipendiją, kartais tekdavo perlaikyti egzaminą. Profesorius tada sakydavo: 
„Bus arba trejetas, arba penketas. Ketverto nebus!" Tačiau nepasitaikydavo, 
kad šis papildomas egzaminas būtų nesėkmingas. Profesorius A. Bistrickas 
buvo praktikuojantis katalikas ir to net nemėgino slėpti. Gal todėl ir jo 
profesoriaus vardo pripažinimo procesas — toks paslaptingas. 

Prof. A. Bistricko straipsniai apie tiltus, geležies strypų suvirinimą 
yra paskelbti žurnale „Technika ir ūkis“. 1954 m. prof. A. Bistrickas pa- 
rengė leidinį „Medinių konstrukcijų elementai“, o 1958 m. - vadovėlį „Me- 
dinės konstrukcijos“. 1960 m. pasirodžiusios knygos „Pastatų konstruk- 
cijos“ jis yra bendraautoris. Prof. A. Bistrickas buvo aktyvus Lietuvos in- 
žinierių ir architektų sąjungos narys, buvo renkamas jos valdybos, revizi- 
jos komisijos nariu. Profesorius Antanas Bistrickas mirė 1974 metų balan- 
džio 4 dieną Kaune. 


Nelabai linkęs bendrauti (daugiausia tik studijų, mokslo tyrimų rei- 
kalais) docentas Edvardas BO RKAUSKAS visiems skiepijo meilę 
darbui, pasirinktajai statybininko profesijai, mokė racionaliai organizuoti 
darbų procesus. E. Barkauskas gimė 1908 m. spalio 13 d. Rusijoje, Tulos 
gubernijos Jefremovo apskrities Podolhy kaime, kur motina dirbo valsty- 
binėje parduotuvėje. Borkauskų šeima į Lietuvą sugrįžo prieš Pirmąjį 
pasaulinį karą, ir Edvardo tėvas gavo ūkvedžio tarnybą Biržų apskrities 
Zasinyčių dvare. Pradinį mokslą įgijęs sunkiais karo metais Edvardas 1921 
metais įstojo į Panevėžio gimnaziją ir 1927 m. ją baigė. Po to jis trejus me- 
tus privačiai mokė gimnazijos mokinius ir, susitaupęs lėšų, 1930 metais 
išvyko studijuoti į Čekijos aukštąją technikos mokyklą (Česka Vysoka škola 
technicka) Brno mieste. Jis mokėsi uoliai ir 1936 m. gavo vandens statybos 
(hidrotechnikos) inžinieriaus diplomą. 

Grįžęs į Lietuvą, 1937 ... 1940 m. E. Borkauskas dirbo inžinieriumi 
Kauno miesto savivaldybės Statybos skyriuje, o po to perėjo į statybos 
kooperatyvą „Talka“, kuris tais pat metais buvo pertvarkytas į Komunali- 
nės statybos trestą. Jame dirbo iki 1946 m. birželio 15 d. 

1946 m. rudenį E. Borkauskas buvo priimtas dėstytoju į VDU. Iš pra- 
džių jis buvo paskirtas Topometrijos katedros asistentu, 1947 m. - Hidro- 
technikos katedros, o 1948 m. - Trobesių konstrukcijų katedros vyresniuoju 
dėstytoju, bet visą laiką dėstė statybos darbų organizavimo, ekonomikos 
ir darbo bei gaisrinės saugos disciplinas. Įkūrus KPI, jis dirbo vyresniuoju 
dėstytoju Statybos darbų organizavimo katedroje, 1954 m. apgynė techni- 
kos mokslų kandidato (daktaro) disertaciją „Alfa pusvandenio gipso iš 
vietos žaliavos susidarymo sąlygų tyrimai", o 1957 m. jam suteiktas mokslo 
docento vardas. 1957 ... 1960 m. jis dirbo KPI Statybos fakulteto prodeka- 
nu, o 1961 m. buvo išrinktas Statybos darbų organizavimo katedros vedė- 
ju. 1970 m. doc. E. Borkauskas buvo perkeltas į VISI ir patvirtintas Staty- 
bos ekonomikos ir organizavimo katedros vedėju. Nuo 1976 m. dirbo tos 
pačios katedros docentu. 1968 m. docentui E. Borkauskui buvo suteiktas 
Lietuvos nusipelniusio statybininko garbės vardas. 

Docentas E. Borkauskas — vadovėlio „Statybos darbų technologija" 
(1960) bendraautoris, jo mokslo straipsniai paskelbti „Mokslo ir techni- 

kos“, „Žemės ūkio“, „Statybos ir architektūros“ žurnaluose, aukštųjų mo- 
kyklų mokslo darbuose. Docentas Edvardas Borkauskas mirė 1994 metų 
kovo 2 dieną Vilniuje. 


Labai santūrus, lėtoko būdo, bet geranoriškas Jonas ČEICYSnuo- 
dugniai aiškindavo melioracijos mokslo vingrybes, pateikdavo daug nau- 
jovių, supažindindavo su ateities idėjomis ir perspektyvomis. Jonas Ceičys 
gimė 1901 m. gruodžio 17 d. Rokiškio valsčiaus Kalnelių kaime. Pradinį 
mokslą įgijo tėviškėje, o gimnaziją lankė Rokiškyje. Baigęs šeštąją klasę, jis 
įstojo į Dotnuvos žemės ūkio technikumą ir 1924 m. įgijo kultūrtechniko 
kvalifikaciją. Iki 1927 m. pabaigos J. Čeičys dirbo kūultūrtechniku Žemės 
ūkio ministerijoje, o po to, gavęs Respublikos stipendiją, išvyko į Vienos 
aukštąją žemės ūkio mokyklą ir 1933 m. gavo melioracijos inžinieriaus 
diplomą. Grįžęs į Lietuvą, J. Čeičys dirbo Žemės ūkio ministerijoje. 1935 .. 
1938 m. jis buvo Kėdainių aukštesniosios kultūrtechnikų mokyklos direk- 
torius. Vykstant Žemės ūkio ministerijos pertvarkai, 1938 m. jis buvo pa- 
skirtas naujai sukurto Melioracijos departamento direktoriumi ir šias 
pareigas ėjo iki 1940 m. birželio. 1941 ... 1944 m. J. Čeičys dirbo Vandens 
ūkio direkcijos Technikos skyriaus vedėju, vadovavo VDU Melioracijos 
katedrai ir skaitė paskaitas Statybos fakulteto studentams. 1941 m. liepos 
30 d. VDU Statybos fakulteto taryba J. Čeičiui suteikė adjunkto vardą. 

Artėjant Antrojo pasaulinio karo frontui iš Rytų, J. Čeičys išvyko į 
Austriją, kur tada gyveno jo šeima. Tačiau 1945 m. pabaigoje grįžo į Lietuvą 
ir buvo paskirtas VDU Melioracijos katedros vedėju. 1948 m. J. Čeičys 
apgynė mokslų kandidato (daktaro) disertaciją, o netrukus jam buvo su- 
teiktas mokslo docento vardas. 1948 ... 1950 m. J. Ceičys taip pat dirbo 
dėstytoju ir Lietuvos ŽŪA. 

1950 m. lapkričio 10 d. buvo įkurtas Lietuvos MA Melioracijos insti- 
tutas, ir doc. J. Čeičys paskirtas jo pirmuoju direktoriumi. Direktoriavo jis 
iki 1959 m. Vėliau šiame institute jis dirbo Agromelioracijos ir Kultūrtech- 
nikos skyrių vedėju. Remdamasis paskelbtais savo mokslo darbais, J. Čeičys 
parengė daktaro disertaciją „Melioracijos klausimai Lietuvoje“, ir 1968 m. 
jam buvo suteiktas habilituoto daktaro laipsnis. 

Doc. J. Čeičys parengė šiuos mokslo darbus: „Dirvožemių melioraci- 
ja“ (1951), „Melioracijos terminų žodynas“ (1960). „Melioracijos darbų 
septynmetis Lietuvos respublikoje" (1960), „Žemės ūkio melioracijos“ (1965). 
Habilituoto daktaro Jono Čeičio gyvenimas baigėsi tragiškai — dėl ligos 
1970 m. liepos 22 d. jis savo noru pasitraukė iš gyvenimo... 


Vaikystėje pažinęs kelionių į tolimus kraštus "skonį", studijų lai- 
kais negailestingai raikęs marių bangas vyresnysis dėstytojas Romualdas 


96 STUDIJŲ IR POLĖKIŲ METAI 


DAČINSKA Svisą gyvenimą susiejo su ekskursijomis po hidrotechni- 
kos platybes. Štai jo gyvenimo ekskursija: „Gimiau 1914 m. gegužės 26 d. 
Charbine, Mandžiūrijoje. Mano tėvas tada ten dirbo Kinų Rytų geležinke- 
lio sąskaitininku. Jis labai mėgo keliauti ir per atostogas, naudodamasis 
teise nemokamai važiuoti geležinkeliu, su visa šeima ekskursuodavo po 
Mandžiūriją - nuo Altajaus kalnų iki Korėjos. Tos kelionės mano vaikiš- 
koje vaizduotėje paliko neišdildomą įspūdį. Rusų pradinėje mokykloje 
Šuančenpu mokiausi 1921 ... 1925 metais. 1925 m. tėvai per Sibirą grįžo į 
Lietuvą, ir apsigyvenome Kaune. Gerai nemokėdamas lietuvių kalbos, 
1925 ... 1927 m. lankiau Kauno rusų gimnaziją, o 1927 m. rugsėjį perėjau į 
„Aušros“ berniukų gimnaziją, kurią baigiau 1933 metais. 1929 ... 1941 m. 
buvau jūrų skautas ir skautų draugovės vadovas, organizavau buriavimo 
kursus Šventojoje, vadovavau kelionei burlaiviu „Šaulys“ į Švediją. 

1933 m. rudenį įstojau į VDU Technikos fakulteto Statybos skyrių. 
1935 m. rugsėjo 17 d. buvau pašauktas į Lietuvos kariuomenę. Vienerius 
metus tarnavau aspirantu Karo mokykloje ir man buvo suteiktas jau- 
nesniojo leitenanto laipsnis. 1936 m. rudenį grįžau į universitetą tęsti stu- 
dijų. Tada įstojau į atsargos karininkų korporaciją „Ramovė“. 1941 m. va- 
sario 1 d. buvau priimtas į VDU Statybos fakulteto Hidrotechnikos kated- 
rą laborantu. 1943 m. vasario 16 d. apgyniau diplominį projektą ir įgijau 
diplomuoto statybos inžinieriaus kvalifikaciją. Netrukus buvau paskirtas 
Hidrotechnikos katedros jaunesniuoju asistentu, o 1944 m. rugpjūčio 1 d. 
— vyresniuoju dėstytoju. Tada man taip pat buvo pavesta eiti Hidrotech- 
nikos katedros vedėjo pareigas. Daug teko darbuotis kuriant Hidrotechni- 
kos laboratoriją, kuriai vadovavau iki 1952 metų. Katedros vedėju dirbau 
iki 1947 m. vasario. 

1947 m. kovo mėnesį Lietuvos MA Geologijos ir geografijos institute 
pradėjau dirbti jaunesniuoju mokslo bendradarbiu. 1951 m. pradžioje grį- 
žaujau į KPI Hidrotechnikos katedrą vyresniuoju dėstytoju ir šias pareigas 
ėjau iki 1953 m. gruodžio pabaigos. 1954 m. sausio pradžioje įstojau į aspi- 
rantūrą LŽŪA Hidroįrenginių katedroje. Baigęs aspirantūrą 1957 m., vėl 
grįžau į KPI Hidrotechnikos katedrą. 1974 m. rugsėjo 23 d. išėjau į pensiją. 

VDU 1950 m. laidos studentams pirmajame kurse dėsčiau braižybą, o 
ketvirtame semestre skaičiau hidraulikos disciplinos paskaitas. Vėliau jau 
KPI Mašinų gamybos fakulteto trečiojo kurso studentams skaičiau hid- 
raulikos ir hidraulinių įrenginių, o Santechnikos fakulteto studentams — 
hidraulikos ir aerodinamikos disciplinų paskaitas. 

Kartu su katedros bendradarbiais J. Macevičiumi, D. Palukaičiu, 
A. Vaidakavičiumi, J. Kunigėliu, V. Paliūnu ir J. Žilevičiumi 1966 m. išlei- 
dome „Hidraulikos“ vadovėlį, „Mokslo ir gyvenimo“ žurnale buvo pa- 
skelbtas mano straipsnis „Nuo vandens rato iki turbinos". 

1948 m. „Komunisto“ žurnale buvau kaltinamas, kad „buvęs vokiečių 
pataikautojas“, „paskaitose nutyli tarybinius laimėjimus". Tačiau po pa- 
tikrinimo universiteto vadovybė leido toliau dirbti dėstytoju. 1951 m. ge- 
gužės.. „lapkričio mėnesiais buvau „Šešupės“ kolūkio hidroelektrinės sta- 
tybos vadovas. Šioje statybvietėje tada dirbo apie 700 studentų ir 90 uni- 
versiteto personalo narių. 

Universitete buvo atkakliai siūloma stoti į komunistų partiją, bet pa- 
vyko išsisukti. 1953 m. gegužės 10 d. buvau areštuotas, tardomas. Ragino 
bendradarbiauti su KGB, žadėjo pagalbą, grasino. Nesutikau, todėl galuti- 
nai sužlugo mano viltys apginti mokslų kandidato (daktaro) disertaciją“. 


Energingas, greitakalbis, geranoriškas, mandagus, visada su jam bū- 
dinga draugiška šypsenėle, dėstęs lege artis, non multa sed multum (meis- 
triškai, trumpai, turiningai) — toks šiandien menasi profesorius 


+ Juozas DALINKEVIČIUS. Tai buvo puikus specialistas, mokėjęs 


įžvelgti reiškinių esmę, palikęs ryškų pėdsaką Lietuvos moksle. Nors so- 
vietmečiu buvo norima sumenkinti jo nuopelnus, jis buvo atkakliai puola- 
mas, bet, būdamas teisus, atsilaikė, išliko tvirtas ir nepalaužiamas. Mums, 
studentams, ypač didelę pagarbą kėlė profesoriaus erudicija, mokslinė lek- 
sika. Supratome, kad profesorius - europinio masto mokslininkas. Į šį pa- 
saulį Juozas atėjo 1893 m. birželio 13 d. Ukmergės apskrities Pamūšio kai- 
me, ūkininko šeimoje. Pirmąjį elementorių pažino jau namuose. 1903 ... 
1911 metais mokėsi Gardino gimnazijoje ir gavo jos atestatą su sidabro 
medaliu bei paskatinimo astronomijoje atžyma. 1911 m. jis įstojo į Petrapi- 
lio universiteto Fizikos ir matematikos fakultetą, bet po metų, išlaikęs kon- 
kurso egzaminus, geologijos ir kalnų pramonės mokslus pradėjo studi- 
juoti Petrapilio kalnakasybos institute. Nuo pat pirmųjų studijų metų ak- 
tyviai dalyvavo geologinėse ekspedicijose, hidrotechninių tyrinėjimų darbuo- 
se. 1919 m. J. Dalinkevičius Kalnakasybos institute pradėjo dirbti asistentu, 
nors aukštojo mokslo diplomo dar neturėjo, nes buvo neišlaikęs visuomeni- 
nių mokslų disciplinų egzaminų ir neapgynęs diplominio projekto. 

1924 m. J. Dalinkevičius atvyko į Kauną. Iš pradžių jis dirbo Lietuvos 
universiteto Gamtos muziejaus vyresniuoju laborantu, o 1926 m. sausio 
11 d. buvo priimtas į Technikos fakulteto Cheminės technologijos skyrių 
šeštojo semestro studentu. 1930 m. vasario 17 d. apgynė diplominį projek- 
tą ir jam buvo suteikta inžinieriaus technologo kvalifikacija. 1932 ... 1933 
metais VDU komandiravo jį į Graco (Austrija) universitetą, kur tobulinosi 
minerologijos ir geologijos srityje. Ten jis parengė ir 1933 m. apgynė dak- 
taro disertaciją „Lietuvos terciarinės nuogulos ir Šventosios upės vidurinio 
devono oldredas, kaip jų substratas“ ir tapo minerologijos bei geologijos 
mokslų daktaru. 1935 m. birželio 4 d. J. Dalinkevičius VDU apgynė daktaro 
habilitacinį darbą „Lietuvos kreida“ ir jam buvo suteiktas venia legendi. 

Petrapilio kalnakasybos instituto Markšeiderijos ir geodezijos kated- 
roje J. Dalinkevičius iki 1924 m. dirbo asistentu, topografinės bei kalnaka- 
sybos geometrijos ir specialiosios geologinės disciplinos dėstytoju. Nuo 
1925 m. birželio 2 d. Lietuvos universiteto Geologijos (vėliau Minerologi- 
jos ir geologijos) katedroje dirbo vyresniuoju laborantu, 1930 m. balan- 
džio 10 d. buvo paskirtas jaunesniuoju, o 1931 metų kovo 24 d. - vyres- 
niuoju asistentu. Katedros docentu ir Geologijos kabineto vedėju patvir- 
tintas 1936 m. kovo 16 d. Grąžinus Vilnių Lietuvai, 1940 m. vasarą kai 
kurios VDU specialybės ir katedros buvo perkeltos į Vilniaus universi- 
tetą, tarp jų ir Geologijos katedra. Vilniuje doc. J. Dalinkevičius iš pradžių 
vadovavo Geologijos kabinetui, o 1941 m. buvo išrinktas Geologijos kated- 
ros vedėju. 1941 m. spalio 11 d. doc. J. Dalinkevičius buvo pakviestas ir 
VDU jo įsteigtos Inžinerinės geologijos katedros vedėju (iš pradžių šias 
pareigas ėjo kaip antraeilininkas, o nuo 1942 m. pavasario — šios pareigos 
buvo pagrindinės). Katedrai jis vadovavo iki 1948 m., o po to dirbo tik 
Vilniuje. Profesoriaus vardas J. Dalinkevičiui buvo suteiktas 1940 m. lap- 
kričio 10 d. Abiejuose universitetuose jis dėstė daugiau kaip 10 įvairių ge- 
ologijos disciplinų. 

1941 m. rugsėjo 22 d. J. Dalinkevičius buvo išrinktas Lietuvos MA 
nariu korespondentu. Nors šių pareigų sovietinė valdžia nepripažino, bet 
1946 m. prof. J. Dalinkevičius vėl tapo Lietuvos MA akademiku. 1941 m. 
lapkritį ... 1944 m. liepą jis dirbo MA Geologijos instituto direktoriumi. 
1963 m. prof. J. Dalinkevičius išėjo į pensiją, bet katedroje liko profesoriumi 
konsultantu, aktyviai dalyvavo ir Geologijos instituto mokslo veikloje. 

Praktinį geologo stažą J. Dalinkevičius kaupė jau nuo 1913 m. Iš pra- 
džių jis dirbo praktikantu, vėliau savarankiškai tyrinėjo geologinius proce- 
sus ties Petrapiliu, Estijoje (1913), Kryme (1916), Kazachstane (1917), 
Jamburge (1918... 1919), pagal Vymės upę Komijos šiaurėje (1919), Karelijoje 
(1920), Donbase (1922 ir 1923). Nuo 1925 m. geologinius tyrimus jis vykdė 
Lietuvoje ir paskelbė keletą mokslo darbų. Per keliones į Vakarų ir Rytų 
Europą aplankė ir geologiniu požiūriu gerai pažino Latviją, Estiją, Belgiją, 
Austriją, Rytų Alpes, kai kurias Jugoslavijos ir Italijos sritis, Centrinės 
Rusijos karbono baseiną. Be to, jis aplankė daugelį Rytų ir Vakarų Europos 
geologinių organizacijų ir muziejų, susipažino su jų veikla. 1921 m. antra- 
jame markšeiderių suvažiavime Petrapilyje buvo organizacinio komiteto 
ir prezidiumo narys. 1937 m. Lietuvai atstovavo XVII tarptautiniame geo- 
logų kongrese Maskvoje, 1940 m. pavasarį Kaune organizavo lietuvių ir 
latvių geologų suvažiavimą. 1941 m. balandį J. Dalinkevičius dalyvavo in- 
ternacionalinės asociacijos kvarterui tirti (INOUA) suvažiavime Voroneže. 

Mokslo tyrimus J. Dalinkevičius pradėjo dar Petrapilyje, susidomėjęs 
grafinių metodų taikymu astronomijoje ir geologijoje. Grįžęs į Kauną, dau- 
giausia dėmesio skyrė Lietuvos geologinėms, stratigrafinėms, hidroge- 

ologinėms ir mineralinių žaliavų gavybos problemoms nagrinėti. Prof. 
J. Dalinkevičius tyrė Lietuvos gelmių geologinę sąrangą, parengė Lietuvos 
geologijos žemėlapį. Jis sukūrė Lietuvos geologų mokyklą, tyrinėjo beveik 
visas mūsų krašto geologijos sistemas. Tyrė jis ir mineralines medžiagas, 
jų naudojimo galimybes. Prof. J. Dalinkevičius buvo pirmasis Lietuvos ge- 
ologas, 1947 m. mokslo tyrimais prognozavęs, kad Lietuvoje gali būti naf- 
tos. Tai pasitvirtino tuomet, kai 1968 m. ištryško pirmasis naftos fontanas. 

Prof. J. Dalinkevičius parengė ir išleido šiuos mokslo veikalus: „Kal- 
nų geometrija (1923), „Lietuvos moliai“ (1931), „Lietuvos devonas ir jo 
ryšiai su Latvijos devonu“ (1932), „Lietuvos kreida“ (1934). Profesorius 
Juozas Dalinkevičius mirė 1980 metų vasario 26 dieną Kaune. Palaidotas 
tėviškėje - Pamūšio kapinėse. 


Šiek tiek užsidaręs, tarsi prislėgtas, ramaus būdo docentas Jonas 
DEKSNYS buvo „sausokas“ dėstytojas, bet geranoriškas ir nuoširdus, 
dėl to visų labai mėgiamas. Jis sukaupė daug vertingos istorinės medžia- 
gos, nemažai jos paskelbė spaudoje, bet politinėse kryžkelėse jam buvo 
nelemta tapti mokslininku. J. Deksnys gimė 1904 m. gruodžio 2 d. Rokiškio 
apskrities Juodupės valsčiaus Buteniškio vienkiemyje. Baigęs pradinę mo- 
kyklą, jis įstojo į Rokiškio gimnaziją ir 1925 m. gavo brandos atestatą. Bū- 
damas gimnazistu J. Deksnys tėviškėje susipažino su ten dirbusiu mati- 
ninku. Šie matavimo darbai taip sudomino jaunuolį, kad jis nutarė studi- 
juoti geodeziją. 

1928 m. J. Deksniui buvo skirta valstybės stipendija, ir jis išvyko stu- 
dijuoti į Čekijos aukštosios technikos mokyklos (Ceskė Vysokė Učeni Tech- 
nicke) Žemės matavimo inžinerijos skyrių Prahoje. 1930 m. gruodžio 31 d. 
jis gavo šios mokyklos diplomą, kurį 1932 m. birželio 6 d. nostrifikavo 
Lietuvos švietimo ministras. Lietuvoje J. Deksnys pora metų dirbo mati- 
ninku. 1932 m. birželio 15 d. VDU Technikos fakulteto dekano profeso- 
riaus K. Vasiliausko prašymu inž. J. Deksnys buvo priimtas jaunesniuoju 
asistentu į prof. S. Dirmanto vadovaujamą katedrą. 

Įkūrus matavimo tarnybą Kaunui planuoti ir tvarkyti, jos vedėju bu- 
vo pakviestas J. Deksnys. Jis organizavo ir atliko pagrindinius Kauno ma- 
tavimus: 1932 ... 1933 m. miesto precizinę niveliaciją, 1936 ... 1937 m. - 
miesto ir apylinkių trianguliaciją. Šie darbai buvo labai aukštos kokybės. 
Net po 60 metų jais dar tebesinaudojama. 

1933 m. Aukštesniojoje kultūrtechnikų mokykloje Kėdainiuose buvo 
įkurta geodezijos specialybė. Jau tada buvo numatyta kurti Lietuvos že- 
mės kadastrą, todėl visiškai naujai fotogrametrijos ir kadastro disciplinai 
dėstyti buvo pakviestas J. Deksnys. 1940 m. gruodžio 1 d. VDU Statybos 
fakulteto taryba suteikė J. Deksniui mokslų kandidato (daktaro) laipsnį, o 

1941 m. kovo 14 d. - docento vardą. Tačiau netrukus prasidėjo Vokieti- 
jos-Sovietų Sąjungos karas, ir dėl to nei mokslinis laipsnis, nei vardas jam 
nebebuvo patvirtinti. 

VDU J. Deksnys dėstė topometriją, fotogrametriją, matavimų istoriją. 
1943 m. uždarius universitetą, jis dirbo nelegaliai ir, negaudamas jokio 
atlyginimo, konsultavo diplomantus. 1944 m. rugsėjo 30 d. VDU rektorius 
prof. A. Purėnas docentą J. Deksnį paskiria Topometrijos katedros vedėju. 

1929 ... 1941 m. J. Deksnys parašė keliolika mokslo straipsnių, kurie 
buvo atspausdinti Lietuvos žurnaluose „Matininkų ir kultūrtechnikų bal- 
sas“, „Žemėtvarka ir melioracija“, „Technika ir Ūkis“, „Zememeričsky vest- 
nik“ (Čekija). Svarbiausieji jo mokslo straipsniai - „Miestų matavimo rei- 
kalai“, „Geodezinė terminologija“, „Gamta, urbanizmas, geodezija ir mes“ 
ir kt. Sovietmečiu J. Deksnys buvo kritikuojamas, kad nuo 1941 m. nustojo 
bendradarbiavęs spaudoje ir tuo rodo pasyvią priešpriešą komunistinei 
santvarkai Lietuvoje. Universiteto komunistų nepasitenkinimą kėlė ir tai, 
kad J. Deksnys buvo religingas ir to neslėpė. 

1946 m. Topometrijos ir Geodezijos bei astronomijos katedros buvo 
sujungtos į vieną Geodezijos katedrą, į kurią J. Deksnys perkeltas vyres- 
niuoju dėstytoju. 1952 ... 1953 m. J. Deksnys antraeiles pareigas dar ėjo ir 
Lietuvos ŽŪA. Dirbdamas KPI, jis parengė mokslo darbą „Būdai Lietuvos 
teritorijos altitudėms perskaičiuoti į Baltijos sistemą“, kurį taikant buvo 
racionaliai rengiami melioracijos projektai. Šį darbą 1953 m. teigiamai api- 
būdino Žemės ūkio projektavimo institutas. Geodezijos katedroje išdirbęs 
24 metus, 1956 m. rugsėjo 7 d. KPI rektoriaus įsakymu vyresnysis dėstyto- 
jas J. Deksnys iš darbo buvo atleistas. Tais pat metais J. Deksnys buvo 
priimtas vyriausiuoju geodezininku į Vandens ūkio projektavimo institu- 
tą, kuriame dirbo iki 1974 metų. Institute J. Deksnys parengė šiuos didelės 
apimties mokslo darbus: „Lietuvos teritorijos reperių išdėstymo schemos 
ir altitudžių katalogas“, „Lietuvos hidrografinis žemėlapis 200 000“, 
„Lietuvos rajonų dvispalvės hidrografinės schemos M 1 : 10 000“. Jis iš 
įvairių šaltinių surinko upių, ežerų vardus ir nužymėjo takoskyros linijas 
tarp upių baseinų. Vėliau šią medžiagą panaudojo Lietuvos MA Lietuvių 
kalbos institutas ir 1963 m. išleido „Lietuvos upių ir ežerų vardyną"“, kuris 
ir dabar naudojamas sudarant žemėlapius. Net ir būdamas pensininkų, 
J. Deksnys labai domėjosi mokslo tyrimais, rinko medžiagą pagal temas 
„Lietuvos vietovardžių kaita XII... XX amžiuose“, „Suvalkijos žemių nuo- 
savybės kaita nuo Vytauto Didžiojo laikų iki XX amžiaus“, „Kauno mies- 
to geodezinių darbų vykdymo studija". Docentas Jonas Deksnys mirė 1989 
metų kovo 30 dieną Kaune. Palaidotas Karmėlavos kapinėse. 

Jaunas ir talentingas pedagogas docentas Balys G ARMUS stu- 
dentų buvo gerbiamas už principingumą, negatyvų požiūrį į okupantus. 

Teigu ne bolševikinė inteligentijos žiugdymo ir tautos naikinimo politika, 

tai B. Garmus, kaip ir daugelis perspektyvių specialistų laisvoje Lietuvoje, 
būtų išvykęs į Vakarus pasisemti mokslo žinių ir Lietuvoje būtų pasiekęs 
labai daug ne tik profesijoje, bet taip pat moksle, visuomenėje. Deja, oku- 
pantai atliko pragaištingą vaidmenį: virš B. Garmaus galvos visą laiką ka- 
bojo Damoklo kardas, kuris kiekvieną akimirką galėjo nukristi... Docentas 
B. Garmus prisimena: „Gimiau 1919 m. sausio 27 d. Kauno apskrities 
Pakuonio valsčiaus Būčkiemio kaime, ūkininko šeimoje. 1930 m. baigiau 
Pakuonio pradinę mokyklą ir, savarankiškai pasirengęs, 1931 m. išlaikiau 
egzaminus į Kauno „Aušros“ berniukų gimnazijos antrąją klasę. 1938 m. 
gavau brandos atestatą ir rudenį įstojau į VDU Technikos fakulteto Statybos 
skyrių. Po penkerių metų jau Statybos fakultete apgyniau diplominį pro- 
jektą „Gelžbetoninis viadukas pėstiesiems Aukštuosiuose Sančiuose“ ir 
1943 m. gruodžio 22 d. įgijau diplomuoto statybos inžinieriaus kvalifika- 
ciją. 1944 m. vasario 15 d. pradėjau dirbti laborantu Kauno geležinkelių 
depe, bet po mėnesio buvau priimtas į VDU Statybinės statikos katedrą 
aspirantu. Nuslinkus frontui į Vakarus, 1944 m. rugpjūčio 1 d. pradėjau 
dirbti jaunesniuoju asistentu, o 1947 m. rugsėjo 1 d. buvau paskirtas 
vyresniuoju dėstytoju. 1944 ... 1953 metais mėgstamą pedagoginį darbą 
dirbau ir Kauno politechnikume: dėsčiau matematiką, medžiagų atspa- 
rumą, teorinę ir statybinę mechaniką. Be to, 1950 ... 1957 metais antraeili- 
ninko pareigas ėjau dar ir Lietuvos ŽŪA. 

KPI Statybinės mechanikos katedroje parengiau ir apgyniau diserta- 
ciją „Apie aukštų statinių ant tampraus ir tampriai plastingo pagrindo sta- 
bilumą“. Disertaciją teigiamai apibūdino oticialieji oponentai, ir 1958 m. 
rugsėjo 26 d. man buvo suteiktas technikos mokslų kandidato (daktaro) 
laipsnis. 1961 m. gegužės 31 d. VAK patvirtino mokslo docento vardą, 
kurį man buvo suteikusi KPI Mokslo taryba. 1959 m. Statybinės mechani- 
kos katedros dėstytojai išleido „Medžiagų atsparumo“ vadovėlį, kurio ben- 
draautoris esu ir aš. 1979 m. rugsėjo 1 d. buvau perkeltas į Medžiagų at- 
sparumo katedrą, o 1983 m. rugsėjo 1 d. išėjau į pensiją. 

Studijų metais ir jau dirbdamas universitete aktyviai dalyvavau stalo 
teniso, šachmatų, sportinės žūklės varžybose. 

1985 ... 1991 m. Statybinių konstrukcijų katedroje dirbau dėstytoju už 
valandinį atlyginimą. Vėliau dar buvau priimtas vyresniuoju mokslo ben- 
dradarbiu, bet 1994 m. kovo 22 d. išėjau į rentą". 


Visada optimistiškas, kupinas naujų sumanymų, idėjų docentas 
Leonas GASTIL A -aktyvus sporto renginių, automobilizmo, kelio- 
nių propaguotojas ir organizatorius, produktyvus mokslininkas, paren- 
gęs daug automobilių srities knygų, straipsnių. Štai docento gyvenimo pa- 

sakojimas: „Gimiau 1918 m. spalio 12 d. Sankt Peterburge, kur mano tėvai 
buvo evakuoti per Pirmąjį pasaulinį karą. Į Kauną grįžome 1920 m. Mo- 
kiausi „Aušros“ berniukų gimnazijoje. Mėgau techniką, sportą. Per dieną 
dviračiu nuvažiuodavau į Alytų ir grįždavau atgal, dalyvavau šuolių nuo 
tramplino varžybose, su jūrų skautais, vadovaujant profesoriui 5. Kolupailai, 
organizuodavome keliones baidarėmis. Neišblėso iš atminties įspūdingi 
laužai Rambyno papėdėje pas Martyną Jankų, Anykščiuose pas rašytoją 
Antaną Vienuolį, Punios šile, Palangoje, Neringoje ir kitur. 1933 m. irkline 
valtimi nuplaukėme į Palangoje vykusį Pasaulinį skautų sąskrydį, kuria- 
me dalyvavo skautų organizacijos įkūrėjas P. Baden-Povelas. 

Gimnazijoje vadovavau fizikų būreliui. Gaminome raketas, aitvarus. 
1936 m. gavau brandos atestatą, o rudenį įstojau į VDU Technologijos fa- 
kulteto Mechanikos skyrių. 1941 m. liepos 5 d. apgyniau diplominį pro- 
jektą ir man buvo įteiktas technologijos inžinieriaus mechaniko diplomas. 
Po to pradėjau dirbti Kauno „Liviela“ fabriko techniniu vedėju, o amatų mo- 
kykloje ir Aukštesniojoje technikos mokykloje dėsčiau technines disciplinas. 

1944 m. frontui nuslinkus į Vakarus, pradėjau dirbti Metalo apdoroji- 
mo pramonės tresto Gamybos skyriaus viršininku, o rudenį - vyresniuoju 
dėstytoju VDU. 1940 ... 1947 m. Transporto mašinų katedros vedėju dirbo 
automobilizmo mokslus studijavęs Prancūzijoje ir įgijęs VDU Technikos 
fakulteto diplomą atsargos brigados generolas Juozas Barzda-Bradauskas. 
Kai NKVD jį suėmė, katedrai vadovavo inžinierius Titas Balčiūnas. Ta- 
čiau 1948 m. jis mirė, ir katedros vairą teko perimti man. 

Keliai ir automobiliai — labai tampriai viena su kita susijusios sritys, 
todėl, bendradarbiaudamas su Kelių katedra, 1949 m. kelių specialybės 
penktojo kurso studentams skaičiau automobilių ir traktorių, taip pat au- 
totransporto disciplinas. 1950 m. įsteigus KPI, Transporto mašinų katedra 
pavadinta Automobilių katedra. Jai vadovavau iki 1964 m. 

1950 m. rugpjūčio 27 d. Kauno valstybiniame universitete apgyniau 
technikos mokslų kandidato (daktaro) disertaciją, o 1952 m. vasario 23 d. 
man suteiktas mokslo docento vardas. 1950 ... 1955 m., eidamas antraeiles 
pareigas, vadovavau naujai įsteigto Lietuvos MA Melioracijos instituto 
Mechanizacijos sektoriui. Buvau išrinktas KPI Mokslo tarybos sekretoriu- 
mi, Lietuvos ŽŪA ir Teismo ekspertizės instituto mokslo tarybų nariu. 
1966 m. Maskvos liaudies ūkio parodoje buvau apdovanotas sidabro me- 
daliu ir pinigine premija už stendą „Reakcija-2“ vairuotojų psicho- 
motorinėms reakcijoms tirti. 

Parengiau knygas: „Vairuotojo mėgėjo vadovas" (1960), „Motociklai“ 
(1961), „Motociklai, motoroleriai, mopedai“ (1976), „Energija, automobili- 
niai degalai ir jų tausojimas“ (1981), „Automobilių ir traktorių varikliai“ 
(1974) ir „Automobilių ir traktorių teorija ir konstravimo pagrindai" (1978). 

Taibuvo pirmieji lietuviški vadovėliai aukštųjų mokyklų studentams. „Me- 
lioracijos darbų mechanizacija“ (1953) - pirmoji šios srities lietuviška kny- 
ga. „Lietuviškojoje S atspausdinti 156 mano straipsniai 
transporto klausimais. 1981 . . 1985 m:- redagavau periodinį leidinį „Ke- 
liai, mašinos, žmonės.“ 1960 m. pasiūliau Kačerginėje įrengti žiedinę au- 
tomobilių lenktynių trasą, būdavau šio „Nemuno žiedo“ varžybų organi- 
zacinio komiteto narys, techninės komisijos pirmininkas. Dirbdamas VISI, 
konsultavau seniai pradėtą ir tik 1996 m. išleistą „Vokiečių-lietuvių auto- 
mobilių terminų žodyną“. 1993 m. birželio 30 d. išėjau į rentą. Tačiau ir 
dabar talkininkauju įvairiuose leidiniuose, rengiu straipsnius naujai 
„Lietuviškajai enciklopedijai". | 


Kruopštus, pareigingas, mėgiamas už nuoširdumą, jautrumą, inžine- 
rinę erudiciją, sunkiai mokęsis ir dirbęs sudėtingais revoliucijos, pilieti- 
nio karo bei Stalino represijų laikais vyresnysis dėstytojas Aleksandras 

—-GUDANECAS (Gudonis) visuomet atjausdavo ir studentą, ir dėsty- 
toją, stengėsi kuo galėdamas padėti, patarti. Gimė jis 1900 m. spalio 6 d. 
Kaune. Jo tėvas, kilęs iš Raseinių valsčiaus, buvo baigęs Panevėžio moky- 
tojų seminariją ir 1886 ... 1915 m. mokytojavo įvairiose to meto Kauno ir 
Vilniaus gubernijų vietovėse. Tolimi Gudanecų (Gudonių) giminaičiai ir 
dabar tebegyvena Raseinių ir Tauragės apskrityse. Per Pirmąjį pasaulinį 
karą Gudanecų šeima buvo evakuota į Mogiliovo srities Mstislavlio mies- 
tą, kurio apylinkių kaimo mokyklose mokytojavo Aleksandro tėvas. 

Pradinį išsilavinimą jaunasis Aleksandras įgijo mokyklose, kuriose 
dirbo tėvas, o 1915 m. pradėjo mokytis Mstislavlio mokytojų seminarijoje, 
kuri taip pat buvo evakuota iš Panevėžio. 1919 m. A. Gudanecas įstojo į 
Maskvos kelių inžinierių institutą, bet dėl sunkių gyvenimo sąlygų studi- 
jas teko nutraukti. 1923 m. jis pradėjo dirbti inžinieriumi Oršos geležinke- 
lio mazge, o po to perkeltas į Sočio ... Tuapsės ruožą. 1929 m. jis buvo komandi- 
ruotas į Baku ... Džulfos geležinkelio ruožą. 1930 m. sujungus visas statybos 
organizacijas į Užkaukazės geležinkelių valdybą, A. Gudanecas buvo per- 
keltas į Gruzijos sostinę Tbilisį ir čia darbavosi iki 1939 m. Tbilisyje jis vėl 
pradėjo neakivaizdines studijas Užkaukazės transporto inžinierių insti- 
tuto Autokelių fakultete ir 1935 m. gavo autokelių inžinieriaus diplomą. 

1939 m. pavasarį A.Gudanecas grįžo į Baku ir įsidarbino 
Azerbaidžano vyriausiojoje kelių valdyboje. 1942 m. rugpjūtį jis buvo 
pašauktas organizuoti gynybos darbus Baku zonoje. Tačiau netrukus 
susirgo Maltos drugiu, po to ilgai gydėsi, o 1943 m. buvo pripažintas 
antros grupės invalidu. 1945 m. liepos 25 d. A. Gudanecas buvo priim- 
tas dėstytoju į Baku pramonės instituto Kelių katedrą ir dėstė kelių spe- 
cialybės disciplinas. 

1920 m. Gudanecų šeima ruošėsi grįžti į Lietuvą, bet susirgo tėvas, 
vaikai mokėsi įvairiose mokyklose, todėl pasiliko Rusijoje. Po daugelio 
metų Aleksandras Gudanecas ryžosi grįžti į gimtąjį kraštą, ir 1948 m. rug- 
pjūčio 21 d. buvo priimtas vyresniuoju dėstytoju į Kauno VDU Mechani- 
kos fakulteto Medžio technologijos katedrą. Tačiau pagrindinį akademinį krūvį 
jis turėjo Kelių katedroje ir 1949 m. balandžio 7 d., dekanui B. Petruliui pra- 
šant, rektoriaus įsakymu A. Gudanecas buvo perkeltas į Kelių katedrą. 
Čia jis dėstė kelių tiesimo mašinų, kelių tiesimo darbų organizavimo ir 
ekonomikos disciplinas, vadovavo kursiniams ir diplominiams projektams. 
Jis intensyviai rinko medžiagą apie Lietuvos žvyro telkinius savo daktaro 
disertacijai ir buvo sukaupęs labai daug vertingų duomenų, bet dėl ligos 
nespėjo jų apdoroti ir paskelbti. 1952 m. rugsėjo 1 d. jis buvo perkeltas į 
KPI Įmonių organizavimo ir ekonomikos katedrą, o 1961 m. gegužės 21 d. 
— į Statybos technologijos ir organizavimo katedrą. 1962 m. spalio 15 d. jis 
išėjo į pensiją. Mūsų turimomis žiniomis vyresnysis dėstytojas Aleksan- 
dras Gudanecas mirė 1969 m. Tuapsėje. 


Nepalenkiama humanistė, kultūros ir meno puoselėtoja, tauri 
skriaudžiamųjų užtarėja, puiki pedagogė - tokia menasi dėstytoja Elena 
HOLCMANIEN |. Gimė ji 1891 m. rugpjūčio 30 d. Jenoje (Vokietija) 
vokiečių fiziko profesoriaus Zigfrido Čapskio, „Carlo Zeisso“ fabriko moks- 
į Breslavo karališkosios akademijos Meno ir pedagogikos skyrių. Po to ji 
dar studijavo Jenos universiteto Filosofijos bei Pedagogikos fakultetuose 
ir 1919 m. gavo aukštojo mokslo diplomą. Studijų metais kurį laiką ji to- 
bulino prancūzų kalbos žinias Paryžiaus universitete. Jau 1914 m. ji 
pradėjo mokytojauti žinomo pedagogo Pauliaus Geheebo mokykloje 
Oberhambache. Per Pirmąjį Pasaulinį karą ji mokytojavo Jenos viduri- 
nėse mokyklose. 

1923 m. kartu su vyru Maksu E. Holcmanienė atvyko į Kauną, priėmė 
Lietuvos pilietybę. Iki 1935 m. ji mokytojavo vokiečių gimnazijoje Kaune, 
1940 ... 1941 m. dirbo vokiečių kalbos dėstytoja Vilniaus pedagoginiame 
institute. Vokiečių okupacijos metais dirbo mokytoja ir vertėja Kaune. 

Elena Holcmanienė kartu su savo vyru Kaune vadovavo Pribačio 
knygynui ir knygų užsienio kalbomis leidyklai, kuri išleido daug kultū- 
ros leidinių, vadovėlių. 1940 m. sovietinė valdžia leidyklą uždarė. Vokie- 
čiams okupavus Lietuvą, Maksas Holcmanas viešai pareiškė pasipiktinimą 
nacių žiaurumais Lietuvoje, dėl to jis buvo suimtas su dukra Marija, ir 
abu sušaudyti. 

Elena Holcmanienė su dukra Margarita ir Lietuvos šviesuoliais (Sofija 
Čiurlioniene, poetu Benediktu Rutkausku ir kt.) gelbėjo persekiojamus žy- 

dus, organizavo jų slėpimą ir išlaikymą. Ji pati išaugino iš. Kauno“ geto iš- 
gelbėtą žydaitę Frumą (dabar inžinierė Kučinskienė Kaune). E. Holcmanienė 
buvo profesionali dailininkė ir labai mėgo piešti, ypač vaikų portretus. Po 
mirties buvo surengtos jos paveikslų parodos Jenoje, Vilniuje, Kaune ir 
kitur. 1945 m. E. Holcmanienė NKVD buvo suimta. ištremti į Kazachstaną, 
bet pažįstamų pastangomis išgelbėta. 

1944 m. lapkritį E. Holcmanienė priimta vokiečių kalbos dėstytoja į 
VDU. 1946... 1947 m. mūsų laidos studentams ji dėstė vokiečių kalbą. Nors 
akademinių valandų buvo labai mažai, bet įsiminė jos mokymo maniera, 
pagrįsta individualiais pokalbiais, dvasiniu bendravimu, gėrio ir grožio 
idėjų propagavimu. E. Holcmanienė per vokiečių kalbos paskaitas drąsiai 
pabrėždavo Vakarų kultūros humanistines idėjas, todėl 1951 m. iš KPI bu- 
vo atleista. Po to iki 1957 m. ji dėstė vokiečių kalbą muzikos mokykloje, 
darbavosi kultūros ir meno baruose. 1963 m. ji su dukra grįžo į Vokietiją. 
Jos gyvenimas baigėsi tragiškai - 1968 m. rugpjūčio 25 d. Elena Holcmanie- 
nė žuvo autoavarijoje. 


Vienas pirmųjų senosios kartos Lietuvos atstovų, sąžiningai ir rū- 
pestingai kūręs Lietuvos universitetą ir ilgai jam vadovavęs profesorius 
Pranas J ODEL Ė ne tik plėtojo mokslo tyrimus, rūpinosi Lietuvos 
statybinių medžiagų problemomis, bet didelį dėmesį skyrė jaunajai kartai 
auklėti, inžinieriams rengti. P. Jodelė gimė 1871 m. vasario 13 d. Utenos 
apskrities Užpalių valsčiaus Kuprių kaime, ūkininko šeimoje. Brandos ates- 
tatą gavo Oriolo gubernijos Livne miesto gimnazijoje. Vėliau jis mokėsi 
Charkovo veterinarijos institute ir 1896 m. sėkmingai baigė studijas. 
1898 m. jis gavo ir Maskvos universiteto Bakteriologinio instituto diplo- 
mą. Po to P. Jodelė susidomėjo statybinių medžiagų technologija ir 1900 
metais įstojo į Kijevo politechnikos instituto Cheminės technologijos 
skyrių. 1906 m. spalio 23 d. jam buvo suteikta inžinieriaus technologo kva- 
lifikacija. 1905 m. P. Jodelė pradėjo dirbti Briansko cemento fabriko direk- 
toriaus pavaduotoju, bet 1906 m. buvo pakviestas į Kijevo politechnikos 
instituto Statybinių ir mineralinių medžiagų katedrą laborantu. Vėliau čia 
dirbo asistentu. Jis parašė keletą mokslo straipsnių, išlaikė adjunkto egza- 
minus ir 1909 m. jam buvo suteiktas docento vardas. Susipažinti su sta- 
tybinių medžiagų bandymais P. Jodelė buvo komandiruotas į Berlyną, 
o susipažinti su cheminės technologijos laboratoriniais bandymais - 
1910 m. į Ciurichą. Nuo 1912 m. jis ėjo ekstraordinarinio profesoriaus 
pareigas. Politechnikos institute P. Jodelė dėstė statybinių medžiagų 
technologijos discipliną. 

Per vasaros atostogas P. Jodelė labai domėdavosi Lietuvos statybinė- 
mis medžiagomis ir jau nuo 1908 m. vykdė geologinius tyrinėjimus. Tada 


106 STUDIJŲ IR POLĖKIŲ METAI 


jis įkūrė „Cemento pasitikėjimo bendrovę“ ir buvo svarbiausias jos akci- 
ninkas (investavo 20 000 rublių), suprojektavo pirmąjį Lietuvoje cemento 
fabriką su šachtine krosnimi ties Valkininkais ir vadovavo jo statybai. 
1913 m. jame buvo pagaminta pirmoji produkcija. 

P. Jodelė savo prašymu 1912 m. paliko Kijevo politechnikos institutą 
ir pradėjo dirbti Prekybos ir pramonės ministerijoje. Prasidėjus Pirmajam 
pasauliniam karui, buvo pašauktas į Rusijos armiją veterinaru, bet netru- 
kus buvo perkeltas į Kaukazo inžinerinį dalinį. Rusijos armijoje jis gavo 
papulkininkio laipsnį. 

1918 m. pavasarį P. Jodelė grįžo į Lietuvą ir įsidarbino Lietuvos že- 
mės ūkio ir valstybės miškų departamente: iš pradžių pirmos eilės giri- 
ninku Valkininkų girininkijoje, o vėliau — specialistu geologu Vandenų ir 
durpynų inspekcijoje. 

1922 metų vasario 16 dienos Lietuvos Respublikos Prezidento įsaky- 
mu P. Jodelė paskirtas Lietuvos universiteto Technikos fakulteto dekanu 
ir patvirtintas Statybinių medžiagų technologijos katedros ordinariniu 
profesoriumi. 1927 ... 1928 m. jis buvo mokslo reikalų prorektorius. 1928 ... 
1929 metais profesorius P. Jodelė paskirtas Lietuvos universiteto rektoriumi, 
0 1932 ... 1940 m. dirbo ūkio reikalų prorektoriumi. Jis buvo visų universiteto 
rūmų statybos komisijos pirmininkas. 1940 m. profesoriui P. Jodelei už nuo- 
pelnus statant VDU klinikas Medicinos fakultetas suteikė garbės daktaro 
laipsnį. 1936 m. įsteigus Lietuvos energijos komitetą, prof. P. Jodelė vado- 
vavo žemės turtams tirti komisijai, kuri tyrinėjo klintis Mažeikių apskri- 
ties Menčių, Kirdonių, Vegerių apylinkėse, mergelį prie - Skirsnemunės, 
gipsą - Biržų ir Pasvalio valsčiuose. 

Prof. P. Jodelė 1940 m. iš VDU pasitraukė, bet iki 1941 m. vasaros 
buvo Lietuvos geologinių tyrinėjimų ir statybinių medžiagų tresto kon- 
sultantas. Vokietijai okupavus Lietuvą, jis tęsė tarnybą Statybinių medžiagų 
treste, bet greit buvo atleistas, nes raštu pareiškė, kad vokiečiai naikina 
Lietuvos pramonę. Sovietų Sąjungai vėl okupavus Lietuvą, 1944 m. spalio 2 d. 
VDU Technologijos fakulteto dekanas prof. J. Indriūnas, remdamasis fakul- 
teto tarybos posėdžio nutarimu, prašė rektorių skirti P. Jodelę Neorgani- 
nės technologijos katedros profesoriumi. Lietuvos švietimo komisaras 
J. Žiugžda patvirtino šį teikimą. 1945 m. prof. P. Jodelei buvo suteiktas 
Lietuvos nusipelniusio mokslo veikėjo garbės vardas. 

Mums mokantis antrajame kurse, prof. P. Jodelė, jau gerokai senstelė- 
jęs, bet žvalus, energingas, dėstė statybinių medžiagų discipliną. Nesku- 
bėdamas labai aiškiai jis supažindindavo su įvairiomis medžiagomis, ypač 
vietinėmis, pabrėždavo jų svarbą ir gyvenamiesiems, ir pramonės pasta- 
tams statyti, keliams tiesti. Įsiminė profesoriaus sukritikuota Sovietų 5ą- 
jungos penkmetiniame plane numatyta plytų gamybos politika. Atsi- 

žvelgdamas į statybų mastą, profesorius lentoje pateikė plytų poreikio skai- 
čiavimus. Paaiškėjo, kad numatytų pagaminti plytų toli gražu nepakaks. 
Mums tada pirmą kartą buvo proga suabejoti penkmečio planu.... Per eg- 
zaminą profesorius būdavo pakantus; „nekankindavo" mūsų statybinių 
medžiagų technologijos subtilybėmis, o mes gerbėme profesorių už tai, 
kad jis buvo Lietuvos aukštojo mokslo puoselėtojas, statybinių medžiagų 
pramonės pradininkas. 1949 m. prof. P. Jodelė išėjo į pensiją. 

Prof. P. Jodelė yra knygų „Statybinių medžiagų bandymų vado- 
vas" (1911, rusų kalba.), „Geologiniai tyrinėjimai su Lietuvos geologiniais 
daviniais“ (1922), „Statybos medžiagų technologija" (1923), „Cemento kie- 
tėjimo teorija“ (1927). „Statybinės medžiagos“ (1948) autorius. 1924 ... 1928 
metais jis redagavo Lietuvos universiteto Technikos fakulteto mokslo darbų 
leidinį „Technika“ ir paskelbė jame nemažai savo straipsnių. 1936 ... 1940) 
metais prof. P. Jodelė kartu su bendradarbiais aprašė Lietuvos naudin- 
gųjų iškasenų tyrimo darbus. Be to, jis bendradarbiavo „Švietimo darbe“, 

„Tautos ūkyje“, „Technikoje ir ūkyje“ ir kituose žurnaluose. Jis buvo 1918 
metais įkurtos Lietuvos technikų draugijos pirmininkas, o 1924 m. per- 
tvarkius šią draugiją į Lietuvos inžinierių ir architektų sąjungą, taip pat 
kurį laiką jai vadovavo. Prof. P. Jodelė buvo apdovanotas D. L. K. Gedi- 
mino trečiojo laipsnio (1928) ir antrojo laipsnio (1932) ordinais. Profeso- 
rius Pranas Jodelė mirė 1955 m. gruodžio 8 d. Kaune. 


Tvirto stoto, ryžtingai nusiteikęs, tarpfakultetinėse virvės traukimo 
varžybose - galiūnų kapitonas docentas Klemensas KAU ŠINIS buvo 
racionalus dėstytojas, produktyvus mokslininkas, puikus Žmogus. 
Klemensas gimė 1906 m. sausio 14 d. Utenos apskrities Molėtų valsčiaus 
Juršiškės vienkiemyje, ūkininkų šeimoje. 

Nors tėvai turėjo apie 27 ha, bet Žemė buvo nederlinga (smiltynai), o 
šeima - devyni Žmonės, todėl vos užtekdavo duonos prasimaitinti. Nuo 
pat mažų dienų Klemensas padėdavo dirbti kitus ūkio darbus. Pirmojo 
pasaulinio karo metais vokiečiams okupavus mūsų kraštą, mažojo 
Klemenso gyvenimo sąlygos pasikeitė, nes iš bandos liko tik viena karvu- 
tė ... Taigi buvo daugiau laisvo laiko ir 1918 m. rudenį tėvas jį nuvežė į 
Vilnių. Cia jis įstojo į Lietuvių gimnazijos pirmąją klasę. Gimnaziją baigė 
1925 metais. 

K. Kaušinį domino techniškieji mokslai, todėl 1925 m. rudenį jis įstojo 
į Lietuvos universiteto Technikos fakulteto Statybos skyrių. Kaune gyve- 
nimo sąlygos buvo nelengvos, nes pradėjo studijuoti, turėdamas tik 10 
litų. Jei ne lietuviškas užsispyrimas, tai studijų turbūt nebūtų baigęs. Ta- 
čiau, atkakliai dirbdamas, jis atliko nustatytą minimumą, ir 1927 m. rude- 
nį jam buvo paskirta stipendija (iš pradžių pusė, paskui - du trečdaliai ir 

pagaliau — visa). Nuo to laiko viskas pasikeitė į gerąją pusę, nes, būdamas 
aukštesnio kurso studentu, turėjo daugiau progos per vasaros atostogas gau- 
ti apmokamą praktikos darbą statybvietėse. 1933 m. pradžioje K. Kaušinis 
baigė universitetą ir vasario 20 d. pradėjo dirbti Utenos apskrities savival- 
dybėje inžinieriaus pavaduotoju. Tačiau 1935 m. gegužės 15 d. jis buvo 
pašauktas atlikti karo tarnybą ir tarnavo karo mokykloje kariūnu aspiran- 
tu. 1934 m. lapkričio 15 d. jis dirbo sauskelių referentu Statybos inspekci- 
joje Kaune, o 1935 m. kovo 1 d. pradėjo dirbti inžinieriumi konstruktoriu- 
mi Karo butų valdyboje. Po metų K. Kaušinis buvo pakviestas į Vytauto 
Didžiojo universiteto Technikos fakultetą asistentu. 1940 m. rugsėjo 15 d. 
jis buvo paskirtas vyresniuoju asistentu, o 1941 m. sausio 1 d. - vyresniuo- 
ju dėstytoju. 

Vokiečių okupacijos metais K. Kaušinis VDU dirbo adjunktu. 1944 m. 
Lietuvą vėl okupavus Sovietų Sąjungai, jis tęsė darbą VDU, o vėliau - KPI. 
1956 m. K. Kaušinis iš Architektūrinių konstrukcijų katedros buvo perkel- 
tas į Žemės ūkio statybos katedrą vyresniuoju dėstytoju. 1961 m. K. Kaušinis 
apgynė disertaciją, ir 1962 m. gegužės 26 d. VAK jam patvirtino technikos 
mokslų kandidato (daktaro) laipsnį. Netrukus jis buvo išrinktas Gyvenvie- 
čių planavimo ir tvarkymo katedros docentu. Nuo 1964 m. jis dvejus metus 
laikinai ėjo katedros vedėjo pareigas. 1967 m. gegužės 17 d. K. Kaušinis gavo 
docento diplomą. Vėliau jis dirbo Statybos katedroje, o 1976 m. liepos 1 d. 
išėjo į pensiją. Tačiau 1977 ... 1986 m. po porą mėnesių KPI jis dar dirbda- 
vo dėstytoju. Doc. K. Kaušinis parengė nemažai mokslo darbų. Be to, jis 
yra vadovėlio „Pastatų konstrukcijos“, II dalis, bendraautoris. Docentas 
Klemensas Kaušinis 1995 m. gegužės 20 d. išėjo į Anapilį. 


Caro laikais įgijęs aukštąjį mokslą, labai patiklus, kartais gal šiek 
tiek net naivokas, puikus geležinkelių srities specialistas docentas Jonas 
KIŠKINA S- ilgametis Kelių katedros darbuotojas. Didžiulis jo nuo- 
pelnas yra tas, kad jo iniciatyva VDU buvo įsteigtas Kelių skyrius (specia- 
lybė), pradėta kurti kelių laboratorinė bazė, imta plėtoti mokslo tyrimo 
darbus, parengti pirmieji kelių inžinieriai. J. Kiškinas gimė 1884 m. rugsė- 
jo 1 d. Kursko gubernijos Fatežo mieste. Pradinį mokslą jis įgijo gimtajame 
mieste, o gimnaziją baigė 1903 m. Kurske ir tų pat metų rudenį įstojo į 
Petrogrado kelių inžinierių institutą, kuriame 1910 m. birželio 8 d. jam 
buvo įteiktas inžinieriaus diplomas. Jau po mėnesio J. Kiškinas pradėjo 
dirbti Rusijos Šiaurės ... Vakarų geležinkelio valdyboje. Iš pradžių jis buvo 
paskirtas ruožo viršininko padėjėju Šeštokų geležinkelio stotyje, o po trijų 
mėnesių perkeltas į Rudiškių geležinkelio stotį. Nuo 1911 m. liepos 1 d. tas 
pačias pareigas ėjo Virbalio geležinkelio stotyje, o 1914 m. sausio 10 d. 
išvyko į Gatčinos stotį netoli Petrogrado. Energingas jaunas inžinierius 

1914 m. balandžio pradžioje paskiriamas geležinkelio ruožo viršininku 
Rygos stotyje, o po metų perkeliamas į Volko stotį. 

1918 m. vasarį vokiečiams okupavus Pabaltijį, J. Kiškinas neteko tar- 
nybos, bet metų pabaigoje, pasitraukus vokiečiams, buvo paskirtas Latvijos 
celežinkelių valdybos Kelių tarnybos viršininku. 1919 m. pavasarį vokie- 
čiams vėl staiga užėmus Rygą, J. Kiškinas buvo atleistas iš tarnybos ir at- 
važiavo į Lietuvą. Čia 1920 m. birželio 7 d. jis buvo pakviestas užimti 
Lietuvos geležinkelių valdybos Kelių tarnybos Centralizacijos skyriaus vir- 
šininko pareigas. 1924 m. rudenį jis pradėjo dirbti neetatiniu dėstytoju 
Aukštesniojoje technikos mokykloje. 1926 m. sausio 1 d. J. Kiškinas buvo 
paskirtas Kelių valdybos Sauskelių tarnybos inžinieriumi. Čia jis dirbo iki 
1927 m. rugsėjo pradžios, o vėliau buvo priimtas į Aukštesniąją technikos 
mokyklą etatiniu mokytoju. 1939 m. rugsėjo 15 d. J. Kiškinas buvo pa- 
skirtas šios mokyklos inspektoriumi. 

Lietuvą okupavus Sovietų Sąjungai, 1940 m. spalio 9 d. VDU Techno- 
logijos fakulteto dekanas doc. dr. V. Jakovickas pakvietė inžinierių J. Kiškiną 
Architektūros skyriuje dėstyti statikos ir dinamikos discipliną. Paskui jis 
buvo paskirtas Kelių katedros adjunktu, o 1941 m. balandžio 18 d. LSSR liau- 
dies švietimo komisaras A. Venclova savo įsakymu pripažino J. Kiškinui do- 
cento vardą. Vokiečių okupacijos metais J. Kiškinas buvo atleistas iš 
universiteto, paskui vėl priimtas, bet tik adjunktu. 

Aukštesniojoje technikos mokykloje J. Kiškinas aktyviai darbavosi 
mokslo baruose. 1930 m. jis išleido knygą „Gelžbetonis. Teorija ir skaičia- 
vimai“, o vėliau VDU studentams - „Skėlimo įtempimų reikšmė gelžbeto- 
nio pastatus projektuojant“ (1933), „Gelžbetonio pabėgiai“ (1936). 

Frontui nuslinkus į Vakarus, 1944 m. rugpjūčio 1 d. J. Kiškinui buvo 
grąžintas docento vardas ir jis paskirtas VDU Kelių katedros vedėju. Tada 
laikinai jam buvo pavestos ir Statybos fakulteto dekano pareigos. 1945 m. 
kovo 3 d. Sovietų Sąjungos V. AK J. Kiškinui patvirtino docento vardą. Sta- 
tybos fakultete jis dėstė teorinės mechanikos discipliną, o vėliau - geležin- 
kelių disciplinas. Per paskaitas lentoje jis labai kruopščiai braižydavo brė- 
žinius ir schemas, o per egzaminą griežtai reikalaudavo užrašyti tik tas 
pačias raides, kurias jis buvo pažymėjęs lentoje. Buvo labai „kietas“ egza- 
minuotojas. Teorinės mechanikos egzaminą tekdavo laikyti net kelis kar- 
tus (V. Sūdžius - 7, J. Puzinas - 5 kartus). 

1947 m. doc. J. Kiškinas apgynė disertaciją ir 1949 m. sausio 4 d. VAK 
jam patvirtino mokslų kandidato (daktaro) laipsnį. Kelių katedros vedėju 
doc. J. Kiškinas buvo renkamas ir Kauno politechnikos institute. Jis labai 
skaudžiai pergyveno tuomet, kai 1956 m. birželio 27 d. per konkursą 
buvo neišrinktas Kelių katedros vedėju. Nuo naujųjų mokslo metų, pa- 
čiam prašant, buvo perkeltas į KPI Statybos fakulteto Žemės ūkio statybos 

katedrą. 1960 m. rugsėjo 1 d. KPI rektorius profesorius K. Baršauskas 
doc. J. Kiškiną, jam pačiam pageidaujant, atleido į pensiją ir pareiškė pa- 
dėką už ilgametį nepriekaištingą darbą aukštojoje mokykloje. Tačiau doc. 
J. Kiškinas nusprendė dar kurį laiką likti pedagogu, ir rektorius atšaukė savo 
įsakymą. Dėl pablogėjusios sveikatos 1961 m. vasario 1 d. doc. J. Kiškinas 
visiškai atsisveikino su aukštąja mokykla ir pasirinko pensininko dalią. 
Docentas Jonas Kiškinas mirė 1975 m. rugsėjo 13 d. Kaune. 


Nepriklausomos Lietuvos inteligentijos atstovas profesorius Vytau- 
tas KLIMAVIČIUS buvo savitos pasaulėžiūros, neabejotinai 
Lietuvos patriotas, taktiškas, niekada neatsisakantis padėti, patarti. 
Vytautas gimė 1910 m. spalio 24 d. Vilkaviškio apskrities Paežerių vals- 
čiaus Obšrutų kaime, kurio mokykloje tada mokytojavo jo tėvas. Prasidė- 
jus Pirmajam pasauliniam karui, tėvai su visa šeima pasitraukė į Rusiją ir 
apsigyveno Riazanėje. Į Lietuvą jie grįžo 1918 m., ir Alytaus apskrities 
Krokininkų kaime tėvas vėl ėmė mokytojauti. 

Pradinį išsilavinimą Vytautas gavo namuose. 1919 m. tėvą paskyrus į 
Alytaus vidurinę mokyklą, Klimavičiai persikėlė gyventi į Alytų. Čia 1920 
metais Vytautas įstojo į šios vidurinės mokyklos pirmąją klasę. 1923 ... 
1924 m. jis sunkiai sirgo ir vienerius metus nelankė mokyklos. Vėliau Aly- 
taus vidurinė mokykla buvo pertvarkyta į gimnaziją, ir Vytautas 1929 m. 
joje gavo brandos atestatą. Rudenį jis įstojo į Lietuvos universiteto Techni- 
kos fakulteto Statybos skyrių Kaune. Mokėsi pavyzdingai ir nuo 1932 m. 
iki 1933 m. rugpjūčio 15 d. gavo stipendiją. Pasunkėjus materialinei būklei 
(ėmė studijuoti ir Vytauto brolis), jis atsisakė stipendijos ir nuo 1933 m. 
rugpjūčio 15 d. pradėjo bibliotekininko darbą Technikos fakulteto bibliote- 
koje. Tarnyba šiek tiek sutrukdė mokslą, dėl to tik 1935 m. spalio 23 d. jis 
apgynė diplominį projektą „Liaudies namai Alytuje“. 1935 m. gruodžio 1 d. 
buvo išrinktas asistentu prof. K. Vasiliausko vadovaujamojoje Statikos ka- 
tedroje. Laisvu nuo paskaitų ir pratybų metu jis gilino Žinias, ir 1937 m. 
pavasarį Technikos fakulteto taryba jį komandiravo specializuotis ir ruoš- 
ti daktaro disertaciją į Vienos aukštąją technikos mokyklą, bet dėl politi- 
nių motyvų Švietimo ministerija neleido važiuoti. Tad teko galvoti apie 
mokslo darbo rengimą Lietuvoje. Dėl literatūros ir aparatūros stokos Tech- 
nikos fakultete šis darbas ėjosi sunkiai. Prasidėjus Antrajam pasauliniam 
karui, tyrimus teko atidėti. Be mokymo darbo universitete, nuo 1936 
metų V. Klimavičius rengė nemažai įvairių statybinių konstrukcijų pro- 
jektų. 1940 m. spalio 1 d. jis buvo išrinktas Statybos fakulteto docentu ir 
dėstė rėminių konstrukcijų, statybos statikos, medžiagų atsparumo dis- 
ciplinas. Be to, buvo Statybos fakulteto Medžiagų atsparumo laboratorijos 
vedėjas ir vedė studentų laboratorinius darbus. 

Nuslinkus 1944 m. vasarą karo frontui link Žemaitijos ir atkūrus 
VDU, V. Klimavičius grižo į Statybos fakultetą ir netrukus buvo paskirtas 
prodekanu. 1945 m. birželį ... 1946 m. rugpjūtį jis dirbo mokslo reikalų 
prorektoriaus padėjėju. Kadangi VAK docento vardo nepatvirtino, tai 1948 
metų rugsėjo 16 d. V. Klimavičius iš docento pareigų buvo atleistas, ir rekto- 
rius jį paskyrė vyresniuoju dėstytoju. 1953 m. kovo 13 d. V. Klimavičius 
Lietuvos MA Chemijos ir cheminės technologijos institute apgynė diserta- 
ciją „Sijų ant tampraus pagrindo skaičiavimo be Vinklerio hipotezės klau- 
simu“ ir jam buvo suteiktas technikos mokslų kandidato (daktaro) laips- 
nis. 1954 m. gegužės 15 d. V. Klimavičius paskirtas Hidrotechnikos fakul- 
teto dekanu, o 1956 m. birželio 4 d. išrinktas Statybinės mechanikos kated- 
ros vedėju. 1957 m. balandžio 24 d. VAK jam patvirtino docento vardą. 
1960 m. gruodžio 1 d. docentas V. Klimavičius buvo atleistas iš dekano 
pareigų ir paskirtas prodekanu, o 1962 m. pradžioje atsisakė ir šių parei- 
gų. 1974 m. lapkričio 23 d. Statybinės mechanikos katedra buvo likviduo- 
ta, ir doc. V. Klimavičius perkeltas į Statybinių konstrukcijų katedrą. 1980 
metų rugsėjo 1 dieną jis buvo išrinktas Statybinių konstrukcijų katedros 
profesoriumi. 

Mokydamasis gimnazijoje, 1925 ... 1927 m. jis buvo moksleivių socia- 
listų „Aušrininkų“, o 1931 ... 1935 m. - tos pačios studentų draugijos narys. 
Baigęs studijas, jis iš tos draugijos išstojo, bet su ja palaikė draugiškus santy- 
kius. 1937 m. ji užsidarė dėl per mažo narių skaičiaus. 1933 m. V. Klimavičius 
buvo įtariamas priklausąs eserų organizacijai ir areštuotas, bet ištardžius 
po trijų dienų paleistas, nes įtarimas nepasitvirtino. V. Klimavičius nieka- 
da nepriklausė jokiai nelegaliai organizacijai, nors su kai kuriais tų orga- 
nizacijų nariais buvo draugiški santykiai. Antrą kartą jis buvo suimtas 1936 
metų vasarą, kai buvo kilę ūkininkų maištai. Kartu buvo suimta dar apie 
15 žmonių, daugiausia inteligentų (studentų, agronomų, teisininkų ir kt.), 
tarp jų ir Vytauto brolis. Visi buvo kaltinami organizavę tą ūkininkų judė- 
jimą. To iš tikrųjų nebuvo. Kaltinimas buvo provokacinis. Tik dėl iškilių 
visuomenės veikėjų energingų žygių ir ketinimų apie tai plačiai paskelbti 
spaudoje visi suimtieji buvo paleisti, o pats provokatorius, kuris taip pat 
buvo suimtas, nuteistas kalėti. 

Iki 1940) m. birželio mėn. 15 d. V. Klimavičius buvo Inžinierių draugijos, 
Studentų kooperatyvo, Autoklubo ir SSSR tautų kultūrai pažinti draugijos 
narys. Prof. V. Klimavičius yra vadovėlio „Medžiagų atsparumas" (1959), „Sta- 
tybinė mechanika" (1965) bendraautoris, parengė leidinius „Tamprumo te- 
orijos pagrindai", „Aukštų pastatų dinaminė skaičiuotė vėjo apkrovai" (1968) 
ir kt.Profesorius Vytautas Klimavičius mirė 1982 metų spalio 16 dieną. 

Darbštumas, atkaklumas, originali mokslo tyrimų mintis, naujų ra- 
cionalių geodezijos matavimų metodų paieškos ir jų praktinis taikymas — 

tai savybės, ypač būdingos profesoriui Mykolui KOSČIAUSKUIL. 
Štai profesoriaus gyvenimo kelias: „Gimiau 1913 m. vasario 8 d. Plungėje, 
amatininkų šeimoje (motina — siuvėja, tėvas - kalvis). Tėvas jaunas mirė, 
ir tik motinos dideliu rūpesčiu bei pastangomis 1932 m. baigiau Plungės 
gimnaziją. Dar mokydamasis gimnazijoje, padėdavau tėvui kalvėje, o po 
jo netekties, 1930 ... 1931 metais, parėjęs iš gimnazijos, jau pats vienas 
savarankiškai dirbdavau kalvėje. 

Baigęs gimnaziją, troškau studijuoti mechaniką. Tačiau tam nebuvo 
lėšų. Atsitiktinai „Lietuvos Aide" užtikau skelbimą, kad į Aukštesniąją 
kultūrtechnikų mokyklą Kėdainiuose priimami abiturientai, kurie prieš 
mokslo metų pradžią siunčiami į apmokamą gamybinę praktiką. Iš klasės 
auklėtojo pasiskolinau šimtą litų ir po abitūros egzaminų išvažiavau į 
Kėdainius, o iš ten - dirbti man tada nežinomų melioravimo darbų. Per 
praktiką susitaupiau šiek tiek lėšų studijų pradžiai, o mokykloje nuo pir- 
mojo kurso gavau stipendiją. Baigęs šios mokyklos tris kursus, gavau kul- 
tūrtechniko atestatą, bet nutariau mokytis ketvirtajame kurse, kuriame bu- 
vo pradėti ruošti geodezininkai matininkai. Studijas šioje mokykloje bai- 
giau 1936 m. ir man buvo suteikta geodezininko kvalifikacija. Tais pat me- 
tais buvau pašauktas atlikti karo prievolę ir buvau priimtas į Karo mo- 
kyklą. Ją baigiau 1937 m. ir įgijau jaunesniojo leitenanto laipsnį. 

Tada ir prasidėjo mano — specialisto geodezininko - veikla. Per ga- 
mybines praktikas daugiausia teko dirbti upių geodezinių bei topografinių 
tyrinėjimų ir miestų matavimo darbus. Demobilizuotas iš kariuomenės, 
buvau paskirtas savarankiškai matuoti Gargždus žemės sklypų valdymui 
pagal činčo teisę likviduoti. Tačiau su matavimais susieti juridiniai klausi- 
mai ir problemos man mažai rūpėjo, todėl, pusmetį padirbėjęs Žemės tvar- 
kymo departamente, pradėjau ieškoti techniškesnio darbo. Susisiekimo 
ministerijai tada vadovavo buvęs Aukštesniosios kultūrtechnikų mokyk- 
los direktorius inžinierius geodezininkas Jokūbas Stanišauskis. Jis mane 
priėmė į ministerijos Žemių įsavinimo skyrių. Čia dirbau geodezinius dar- 
bus, kurie buvo reikalingi įsavinant žemes inžineriniams statiniams staty- 
ti. Teko rengti „Žemaičių plento“ Laukuvos ... Rietavo ruožo ir Nidos 
gyvenvietės plėtros žemių įsavinimo planus. 

Po metų buvau komandiruotas į Lietuvos energijos komitetą atlikti 
Neries ir Šventosios upių geodezinius ir topografinius tyrinėjimus. Darbų 
kompleksą sudarė šių upių trianguliacija, lauko poligonometrija, topog- 
rafinė nuotrauka ir trečiosios klasės niveliacija. Iš pradžių dirbome trise: 
vienas inžinierius ir du technikai. Vėliau mums buvo paskirti trys inter- 
nuoti lenkų kareiviai, kurių vienas buvo inžinierius magistras. Lauko po- 
ligonometriją jis siūlė vykdyti žurnale „Žemėtvarka ir melioracija" jo re- 
komenduojamu paralaktiniu metodu. Iš pradžių abejojau, ar matavimai 

šiuo metodu būs tikslūs. Praktika parodė, Ead tikslumas pakankamas. Ta- 
da ir susidomėjau paralaktiniu linijų matavimu. | 

Sovietams pertvarkant Lietuvos įstaigas, Lietuvos energijos komite- 
tas buvo likviduotas, o aš buvau paskirtas į Nemuno laivininkystės valdy- 
bą. Vos tik pradėjęs čia dirbti (tyrinėjau Nemuno ruožą tarp Kauno ir 
Alytaus), gavau kvietimą studijuoti geodeziją VDU ir pažadą, kad bus skir- 
ta stipendija. Nutariau įstoti į universitetą, nors, okupavus Lietuvą sovie- 
tams, gyvenimas staiga labai pablogėjo. Visos santaupos labai nuvertėjo, 
nes vienas litas buvo prilygintas dešimčiai kapeikų. 

Į VDU Geodezijos skyriaus pagreitinto mokymo grupę buvo priimta 
20 studentų. Studijų sąlygos buvo labai sunkios. Į paskaitas ateidavo tik 
ke:i studentai. Tarp jų ir aš. Geodezijos ir astronomijos katedros vedėjas 
mane, stropų studentą, Topometrijos katedros vedėjui rekomendavo la- 
borantu. Tada vedžiau B. Daugelytę, kuri buvo baigusi baleto studiją ir 
lirbo mašininke sekretore. 

1943 m. vokiečių okupacinė valdžia uždarė universitetą. Aš tuomet 
jau buvau pradėjęs ruošti diplominį projektą. Įsidarbinau Lietuvos susi- 
siekimo ministerijos Vandenų valdyboje. Vėl buvau pasiųstas tęsti 
Šventosios topografinius tyrinėjimus Kovarsko ... Anykščių ... Rubikių ruo- 
že. Dirbti buvo pavojinga, nes tose vietovėse buvo nemažai sovietinių par- 
tizanų. 

1943 m. rudenį VDU studentams buvo organizuoti kursai. Juose bu- 
vau pakviestas dėstyti topometriją (geodeziją). Dauguma studentų į pa- 
skaitas ateidavo labai išvargę: ne vienas per paskaitas net užmigdavo. Po 
paskaitų (iš senamiesčio) grįžti naktį buvo net pavojinga, nes gatvės buvo 
neapšviestos, pasitaikydavo plėšikaujančių. Keletą kartų naktimis Kaunas 
buvo bombarduojamas. Vieną naktį bomba nukrito prie prof. S. Dirmanto 
buto (A. Mickevičiaus gatvėje). Duoną gaudavome pagal korteles, bet ji 
buvo labai prasta, per paskaitas kartais girdėdavosi net studentų pilvų 
gurgesiai ... 1944 m. pavasarį buvau komandiruotas į Žemaitiją tyrinėti 
Virvytės. Nuvažiavus į tyrinėjimų vietą, paaiškėjo, kad statiniams nėra 
cemento. Jį turėjo pristatyti iš Sventosios uosto. Cemento laukiau Plungėje. 
Belaukiant atėjo vasara. Prie Lietuvos priartėjo karo frontas. Netekau ry- 
šio su vadovais. Vokiečiai pradėjo gaudyti jaunus vyrus apkasų kasti. Į jų 
rankas buvau pakliuvęs ir aš. Pabėgau ir su šeima pasislėpiau kaime. 

1944 m. rudenį Sovietų Sąjungai užėmus Žemaitiją, grįžome į Kauną. 
Po didelių vargų vėl buvau priimtas į VDU. Baigėsi mano šešerius metus 
trukusi gamybinė inžinerinė veikla. Tai buvo sunki, bet įvairi ir turtinga 
patirties inžinerinė veikla. Ir dabar esu įsitikinęs, kad techniškosios mo- 
kyklos absolventas, nepadirbėjęs gamyboje,- ne inžinierius. 

Universitete buvau priimtas asistentu į VDU Topometrijos katedrą, o 

po kelių mėnesių paskirtas vyresniuoju dėstytoju. Man buvo pavesta dės- 
tyti topometriją (geodeziją), topografinę braižybą ir skaičiavimo techniką. 
Įdomiausia buvo dėstyti topometriją statybinių specialybių studentams. Dau- 
guma šių studentų gimnazijos atestatus buvo gavę prieš vienerius ... dvejus 
metus, dažnas pergyvenęs karo negandas. Kai kurie jų buvo neturtingi, men- 
kai apsirengę ir nepavalgę. Tačiau visus juos jungė vienas noras — noras mo- 
kytis, noras tapti inžinieriumi. Tai buvo geriausi mano klausytojai per visą 
maždaug 60 metų pedagoginio darbo laikotarpį. Šių studentų nuo 0 
tojo tikslo neatbaidydavo nei skurdus maistas, nei šaltos auditorijos. Dau- 
gelis jų buvo priešiškai nusistatę okupacinei valdžiai. Vėliau padėtis po tru- 
putį keitėsi: atsirado komjaunuolių ir vienas kitas VKP (b) narys. 

Statybinio profilio geodezijos vadovėlių lietuvių kalba tada nebuvo. 
Geodeziją dėsčiau pagal vokiškus vadovėlius. Keletą metų rusiškais va- 
dovėliais negalėjau naudotis, nes nemokėjau rusų kalbos. Vėliau su ben- 
draautoriais parengėme net keturis geodezijos vadovėlius. Paskaitoms 
ruošdavausi taip, kad galėčiau dėstyti nesinaudodamas užrašais. Laikiausi 
postulato: dėstau be užrašų, dėl to taip pat turiu teisę studentus egzami- 
nuoti mintinai. 

Tada VDU dar nebuvo reikalaujama dirbti mokslo darbą. Savo profe- 
sijos draugams nemažai pasakodavau apie savo vykdytą paralaktinę po- 
ligonometriją. Kai kurie kolegos paragino mane parašyti apie šį metodą 
išsamų straipsnį. Šia tema laisvalaikiu parašiau studiją. Ją parodžiau ka- 
tedros vedėjui doc. M. Ratautui, ir jis pasiūlė šią studiją pateikti kaip mokslų 
kandidato disertaciją. Tada dar mažai kas žinojo, kaip ginamos mokslo 
kandidato disertacijos. Teko išlaikyti dviejų specialybių kandidatinio mini- 
mumo egzaminus ir rengti ne technikos, o geografijos mokslų disertaciją. 
Ją apgyniau 1948 m. - vienas pirmųjų VDU. 1950 m. man buvo suteiktas 
docento vardas. Netrukus buvo pasiūlyta dirbti Lietuvos MA Melioraci- 
jos institute mokslo reikalų direktoriaus pavaduotoju. Juo buvau penke- 
rius metus. Esu parengęs apie 50 mokslo straipsnių inžinerinės geodezijos 
ir melioracijos klausimais. Juose daugiausia dėmesio skyriau statybų ir jų 
įvairių stadijų geodeziniams darbams. 

1950 m. pertvarkius VDU, geodezijos specialybė buvo panaikinta. Geo- 
dezininkų Lietuvos ūkiui dar labai trūko, todėl kartu su baigusiais VDU 
inŽinieriais teko padėti nemažai pastangų, kad po kelerių metu būtų gali- 
ma ją atkurti. Visa tai buvo padaryta 1957 ... 1962 metais, kai dirbau Geo- 
dezijos katedros vedėju. 

1968 m. mirė žmona Balbina. Su ja praleidome sunkius karo metus, 
įtemptą darbą komandiruotėse, užauginome sūnų, kuris pasirinko tėvo 
specialybę ir dabar vadovauja vienai geodezinei įmonei. 1969 m. Geodezi- 
jos katedra buvo perkelta į VISI. Persikėlimo rūpesčiais pasidalijau su žmo- 

na Aldona. Ji, gydytoja terapeutė, jau daugiau kaip 30 metų rūpinasi ma- 
no sveikata, mielai bendrauja su mano kolegomis. Jai nuolat padedant, 
tapau vienu seniausių VGTU kolektyvo narių. | 
1981 m. man buvo suteiktas profesoriaus Gardas, Už nuopelnus 
Lietuvai 1997 m. buvau apdovanotas D. L. K. Gedimino PESE laips- 
nio ordinu. Dabar esu rentininkas"“. 


Gerokai prašokęs vidutinį ūgį, plačiapetis, stambokas, bet energin- 
gas, turėjęs subtilų humoro jausmą, kurį suprasti buvo galima tik gerokai 
įsiklausius, profesorius Vytautas KRISCIUNAS imponavo puikiu 

sauskelių disciplinos dėstymu, racionalių konstrukcijų pavyzdžiais, moder- 
Pasvalyje, pradinės mokyklos mokytojo š šeimoje. Pirmojo pasaulinio karo 
metais šeima buvo pasitraukusi į Rusiją ir į Lietuvą grįžo tik 1921 m. Pra- 
dinį išsilavinimą jaunasis Vytautas įgijo Radviliškio mokykloje. Vėliau mo- 
kėsi Šiaulių realinėje gimnazijoje, ir ten jam buvo įteiktas brandos ates- 
tatas. 1930 m. jis įstojo į VDU Technikos fakultetą. Baigęs tris kursus, pra- 
dėjo dirbti Kauno miesto savivaldybės Statybos skyriuje, todėl studijos 11- 
giau užtruko. Diplominį projektą „Geležinis tiltas per Jūrą ties Kvėdarna“ 
V. Kriščiūnas apgynė 1938 m. balandžio 6 d., ir jam buvo suteikta statybos 
inžinieriaus kvalifikacija. 
tirtį ir buvo paskirtas techniku, vėliau - inžinieriumi. Baigęs 2 jis 
dirbo Kauno miesto savivaldybės Miesto tvarkymo skyriaus viršininku 
net iki 1944 m. rugpjūčio, kai Kauną užėmė sovietinė armija. 

Jam vadovaujant, buvo tiesiamos naujos gatvės, vandentiekio ir ka- 
nalizacij os linijos, įrengiamos naujos aikštės ir skverai, astaltuojamos Kauno 
susipažinti su gatvių asfaltavimo darbais Vokietijoje, asfalto gamybos ir 
klojimo mašinomis, domėjosi asfalto gamybos technologija ir galimybė- 
mis asfaltą gaminti Lietuvoje. Grįžęs į Kauną, pateikė savivaldybei pasiū- 
lymus, kuriems buvo pritarta, Huparstos reikalingos mašinos bei įrengi- 
vaujant, 1939 metų rudenį centrinėse Kauno gatvėse buvo paklota bando- 
mųjų ruožų asfalto danga, o per porą metų buvo asfaltuotos centrinės 
Kauno gatvės. 
institute „Lietstatprojekte" AR Ravi ej 1944 m. gruo- 
džio 15 d. pakviečiamas dėstyti VDU Statybos fakultete. Sio fakulteto ta- 
ryba jį išrinko Kelių katedros vyresniuoju dėstytoju. Kelių specialybės stu- 
dentams sauskelių discipliną jis dėstė iki 1948 m. rudens. 

nistro pavaduotoju ir persikėlė gyventi į Vilnių. Jam vadovaujant, buvo 
pradėta statyti Vilniaus šiluminė elektros jėgainė, Akmenės cemento fab- 
padėjo jas laiku užbaigti. Tačiau statybos ministro pavaduotoju jis dirbo 
neilgai. 1951 m. sausį iš ministro pavaduotojo pareigų jis buvo atleistas, 
nes nebuvo komunistų partijos narys ir, neva, blogai suprojektavo rekon- 
struojamo Lietuvos KP CK pastato posėdžių salės denginius. Jie esą per 
įrodė, kad visos konstrukcijos yra pakankamai patikimos. Po to jis prade- 
da dirbti vyriausiuoju inžinieriumi „Litgiprogorstrojaus“ projektavimo 
institute Vilniuje. Vėliau šis institutas buvo pavadintas „Miestų statybos projek- 
tavimo institutu“ (MSPI). Čia jis dirbo iki 1960 m. Netrukus V. Kriščiūnas, 
kaip antraeilininkas, pradėjo dirbti vyresniuoju dėstytoju Vilniaus dailės 
institute. Cia jis skaitė teorinės mechanikos, medžiagų atsparumo, statybi- 
nės mechanikos, aukštosios matematikos disciplinas architektūros specialy- 
bės studentams, konsultavo diplomantus, padėjo jiems nagrinėti diplomi- 
buvo išrinktas eiti docento pareigas. Tuomet jis pradėjo šlaitinių stogų lai- 
kančiųjų konstrukcijų tyrimus ir 1957 m. gruodžio 13 d. KPI Mokslo tary- 
boje sėkmingai apgynė disertaciją „Medienos panaudojimo stogų medi- 
nėse konstrukcijose ekonomiškumo klausimu“ ir įgijo technikos mokslų 
kandidato (daktaro) laipsnį. 

matematikos katedros vedėju. Juo dirbo tik iki 1960 m. birželio, nes perėjo 
dirbti į KPI Vilniaus vakarinį skyrių. Cia jis jau nuo 1957 m. rugsėjo 1 d. 
dirbo Braižybos ir braižomosios geometrijos katedroje. Taigi, be pagrindi- 
tosiose mokyklose. 

1960 m. KPI Vilniaus vakarinis skyrius buvo pertvarkytas į fakultetą 
(KPI VF) ir jame pradėti rengti inžinieriai statybininkai. Organizuojama 
Statybos katedra, kurios žinioje buvo visos statybinio profilio disciplinos. 
1960 m. rugpjūtį šios katedros vedėju išrinktas Vytautas Kriščiūnas. Ypa- 
tingą dėmesį jis skyrė dėstytojams parinkti: kvietė patyrusius specialistus 
iš projektavimo institutų, statybos organizacijų. 1961 metų vasario 15 d. 

dikos komisijos narys, Statybos ministerijos Technikos tarybos narys. Dar 
1955 m. jis įstojo į Architektų sąjungą, o 1957 m. buvo išrinktas įjos valdy- 

bą. Kiekvieną visuomeninį darbą jis atlikdavo labai kruopščiai i ir nuošir- 
džiai. 1965 m. doc. V. Kriščiūnui suteiktas Lietuvos nužipEiojasio statybi- 
ninko garbės vardas. 

1965 m., KPI VF pertvarkius į KPI Vilniaus filialą, bis įkurtos dar 
52 katedros — Statybinių asi ir sk 9 Pastarajai ka- 

bet ir po to skaitė asies konsultuodavo eloaaža is VISI Mokslo 
tarybos teikimu 1976 m. birželio 11 d. jam buvo patvirtintas profesoriaus 
vardas. 
mą dirbęs technikos srities samybos i ir mokslo tyrimo darbą, rasdavo lai- 
ko ir savo pomėgiams. Vienas iš jų - akvarelė. Labai maloniai jis sėsdavo 
prie molberto, dėl to bute ant sienų kabojo daug paties nutapytų paveikslų. 
1979 m. pradžioje prof. V. Kriščiūnas išėjo į pensiją, bet katedroje to- 
liau dirbo profesoriumi konsultantu. Jis pradėjo kaupti medžiagą apie Pa- 
statų konstrukcijų katedrą, jos dėstytojus ir 1988 m. parengė katedros veik- 
los istoriją nuo 1971 iki 1988 m. Joje išsamiai aprašė katedros mokymo, 
metodikos ir mokslo tyrimo darbą, dėstytojus, kurie čia dirbo. 
žingsnius. Net j jau sulaukęs aštuoniasdešimties, jis energingai dalyvavo 
svarbiausiuose Sąjūdžio renginiuose. Katedros dėstytojai jį išrinko Sąjū- 
džio organizatoriumi. 1990 m. vasario 16 d. VISI iškilmingame posėdyje, 
skirtame Lietuvos S na A atkūrimo 72- tosioms metinėms pa- 

dotas Antakalnio kapinėse Vilniuje. 


„ Nuoširdų, paprastą dėstytoją docentą Izidorių LIES Į prisime- 
name išjo įdomių pasakojimų apie Prancūziją, apie jo atliktų darbų epi- 
zodus. I. Liesis gimė 1901 m. rugpjūčio 19 d. Rokiškio apskrities Obelių 
valsčiaus Kriugiškio kaime, ūkininko šeimoje, besigiminiuojančioje su po- 
etu Antanu Strazdeliu. Jis mokėsi Kriaunose, vėliau — Kauno Simono 
Daukanto mokytojų seminarijoje. 

1921 ... 1930 m. I. Liesis dirbo Lietuvos kariuomenės štabo raštinėje, o 
1930 ... 1931 m. lankė topografijos kursus ir, juos baigęs, buvo perkeltas į 
Karo topografijos skyrių topografu. Čia jam buvo suteiktas kapitono laips- 
nis. 1934 m. rudenį I. Liesiui buvo skirta Lietuvos krašto apsaugos minis- 
terijos stipendija, ir jis dvejus metus studijavo Paryžiaus aukštojoje geo- 
dezijos mokykloje prie Service geographigue de V Armie. Grįžęs į Lietuvą, 

jis privalėjo penkerius metus ir šešis mėnesius tarnauti Lietuvos kariuo- 
menėje. 1941 m. vasarą Lietuvos karo topografai, tarp jų ir I. Liesis, tada 
jau inkorporuoti į sovietų armiją, sudarinėjo Sovietų Sąjungai reikalingus 
planus. Prasidėjus Sovietų SąjungosVokietijos karui I. Liesis laikinai pasi- 
slėpė, o frontui nuslinkus į Rytus, kaip civilis grįžo į Kauną. 

1941 m. rudenį L. Liesis pradėjo dirbti VDU Geodezijos ir astronomijos 
katedroje laborantu. Prancūzijoje įgytas I. Liesio diplomas Lietuvoje ne- 
buvo nostrifikuotas, todėl jis pradėjo studijas pagreitinto mokymo geode- 
zijos grupėje, 1943 m. apgynė diplominį projektą ir buvo paskirtas vyres- 
niuoju asistentu. Be to, jis dar dirbo Susisiekimo ministerijos Vyriausiojoje 
vandens ir energijos valdyboje Upių tyrinėjimų tarnybos vedėju. 1944 m. 
rugpjūčio 1 d. sovietinė valdžia I. Liesį patvirtino VDU Statybos fakulteto 
Geodezijos ir astronomijos katedros vyresniuoju dėstytoju. Tada katedro- 
je jis dirbo tik iki 1944 m gruodžio 31 d., nes buvo pašauktas į sovietinę 
armiją atlikti karo tarnybą. Pasibaigus karui, jis buvo paleistas į atsargą ir 
1945 m. liepos 14 d. vėl priimtas į VDU. 

1961 m. I. Liesis apgynė disertaciją „Žemės plutos vertikalieji judesiai 
Lietuvos teritorijoje“ ir įgijo geografijos mokslų kandidato (daktaro) laipsnį. 
1963 m. jam buvo suteiktas docento vardas. Tais pat metais jis buvo iš- 
rinktas Geodezijos katedros vedėju, paskutiniuoju Kaune, nes 1969 m. ši 
katedra buvo perkelta į VISI. Doc. I. Liesiui tada teko nemaloni misija pa- 
dalinti inventorių ir paskirstyti darbuotojus KPI ir VISL Šį darbą jis atliko 
sėkmingai. Po to doc. I. Liesis dirbo Šildymo ir vėdinimo katedroje, o nuo 
1971 m. iki pensijos 1985 m. liepos 1 d. - Statybos katedroje. 

Doc. I. Liesis dėstė topometrijos, geodezijos, astronomijos, aukštosios 
ir inžinerinės geodezijos disciplinas. Kartu su docentu J. Deksniu jis reda- 
gavo į lietuvių kalbą išverstą P. Orlovo „Geodezijos“ vadovėlį. Paskaitas 
jis skaitydavo labai metodiškai, išraiškingai ir suprantamai. Docentas 
I. Liesis paskelbė apie 20 mokslo straipsnių, skaitė pranešimus konferen- 
cijose Lietuvoje ir užsienyje. 

Docentas Izidorius Liesis mirė 1993 m. rugpjūčio 7 d. Palaidotas 
Romainių kapinėse netoli Kauno. 


Labai energingas, viskuo besidomintis, nuoširdžiai bendraujantis su 
studentais ir dėstytojais docentas Vytautas LIKEVIČIU Svisuomet 
sugebėdavo patarti, pasiūlyti racionalius sprendimus ir dažnai buvo va- 
dinamas „vaikščiojančia enciklopedija“. Per paskaitas jis pateikdavo dau- 
gybę gamybos pavyzdžių, organizuodavo įdomias ekskursijas. Tačiau dėl 
įvairių reikalų jis negalėdavo susikaupti vienam darbui, dėl to dažnai nuo 
vienos temos „šokdavo“ prie kitos. Vytautas gimė 1905 m. balandžio 23 d. 
Rostove prie Dono. Jo tėvai, anų laikų sąlygomis negalėdami gauti darbo 

savo gimtinėje, bioo priversti duoną užsidirbti svetur: tėvas gavo tarnybą 
Rostovo geležinkelių valdyboje. Jaunasis Vytautas ten baigė pradinę mo- 
kyklą ir įstojo į gimnaziją, bet 1920 m. nutraukė mokslą, nes, pasibaigus 
pilietiniam karui ir pasikeitus politinei < sąntvarkai, su tėvais ir sesute grįžo 
į Lietuvą. Čia tėvas pradėjo tarnauti Lietuvos geležinkelių valdyboje, o 
Vytautas įstojo į Kauno aukštesniąją komercijos mokyklą. Čia jis mokėsi 

vakarais, o dieną dirbo. Komercijos mokyklą jis baigė 1925 m. ir tais pat 
metais buvo priimtas studentu į Lietuvos universiteto Technikos fakulte- 
to Statybos skyrių. Studijuodamas keletą metų dirbo įvairiose statybvietė- 
se, nes šeimos materialinė būklė buvo sunki, ypač po tėvo mirties 1929 m. 
ir sunkiai susirgus seseriai Birutei (ji mirė 1934 m.). Praktiniai darbai kar- 
tu buvo ir privaloma techninė praktika. Iš pradžių 1928 m. V. Likevičius 
dirbo Vilijampolės tilto statybvietėje, 1929 m. statė namą Aleksote, o 1930 
metais - „Lietūkio“ centro valdybos pastatą Kaune. Be to, dirbo tiesiant 
1aują Telšių ... Kretingos geležinkelį, o 1931 m. Kauno savivaldybėje 
vadovavo miesto tvarkymo darbams. 

1936 m. kovo 11 d. V. Likevičius apgynė diplominį projektą „Aero- 
dromas su angarais“ ir jam buvo įteiktas rektoriaus prof. Mykolo Riomerio 
ir Technikos fakulteto dekano prof. Silvestro Grinkevičiaus parašais pa- 
tvirtintas diplomas. Baigęs studijas, V. Likevičius pradėjo dirbti inžinie- 
riumi Lietuvos geležinkelių valdyboje. Netrukus jis buvo komandiruotas 
į Čekoslovakiją ir Prahoje 4,5 mėnesio stažavosi ir specializavosi. Grįžęs į 
Kauną, jis buvo paskirtas Lietuvos geležinkelių valdybos Eksploatacijos 
direkcijos Techninio skyriaus viršininku. Šias pareigas ėjo iki 1940 metų 
vidurio, kai sovietinė valdžia pradėjo pertvarkyti Lietuvos geležinkelius 
pagal sovietinius standartus. 1940 m. spalio 21 d. V. Likevičius buvo pa- 
kviestas į VDU Statybos fakulteto Kelių katedrą vyresniuoju asistentu ir 
pradėjo dėstyti geležinkelių disciplinas. 

Vokiečių okupacijos metais V. Likevičius dar tamavo ir Kauno verslų 
ūkio direkcijos Technikos skyriuje. 1944 m. vasarą iš Rytų grįžtantį karo 
frontą jis su šeima sutiko žmonos tėviškėje Pakruojo valsčiuje, o 1944 m. 
rugpjūčio 13 d. buvo priimtas į VDU Kelių katedrą vyresniuoju dėstytoju 
ir pradėjo tvarkyti atkurtą universitetą. 

Pasibaigus karui, 1945 m. pavasarį vyr. dėstytojas V. Likevičius buvo 
komandiruotas į Karaliaučiaus universitetą ir ten surinko daug vertingų 
istorinių dokumentų, raštų, knygų Vytauto Didžiojo universitetui. 

Vyr. dėstytojas V. Likevičius dėstė geležinkelių SCB ir ryšio, geležin- 
kelių eksploatacijos, kelių tiesimo mašinų, kelių eksploatacijos, kelių tiesi- 
mo medžiagų disciplinų paskaitas, vadovavo laboratoriniams darbams, 
kursiniams ir diplominiams projektams. 1954 ... 1955 m. jis buvo Maskvos 
inžinerinio statybos instituto neakivaizdinis aspirantas. Tyrinėjo įvairias 

Lietuvos kelių tiesimo medžiagas, daugiausia dolomitus. 1962 m. liepos 1 d. 
V. Likevičius KPI buvo išrinktas docentu. Jis yra vadovėlio „Kelių tiesi- 
mas“ (1967) bendraautoris, parengė mokslo tyrimo straipsnių dolomitų 
naudojimo kelių dangoms klausimais. 

1969 m. Kelių katedrą perkėlus į VISI, doc. V. Likevičius liko KPI Šil- 
dymo ir vėdinimo katedroje. Sunkios ligos pakirstas jis mirė 1970 m. sau- 
sio 5 d. ir palaidotas Kauno Eigulių kapinėse. 


Sumanus, tvirtai einąs pasirinktu tiesos ir doros keliu pulkininkas 
Juozas LISTOPADSKISprisimena, kad universitete karinių studijų 
metais jam dažnai kildavusi mintis, kokią Tėvynę gins jo mokomi jaunuo- 
liai. Šis klausimas jam buvęs labai svarbus, nes toli gražu ne vis vien, už 
kokią Lietuvą jiems tektų paaukoti gyvybę... Juozas Listopadskis gimė 
1899 m. kovo 27 d. Marijampolės apskrities Antanavo valsčiaus Griešių kai- 
me, triklasę mokyklą lankė Čystoje Būdoje. Po to jis mokėsi Marijampolės 
realinėje gimnazijoje ir, baigęs penktąją klasę, 1920 m. įstojo į Lietuvos karo 
mokyklą. 1921 m. tapo karininku, buvo paskirtas į LDK Vytauto Didžiojo 
pulką ir dalyvavo neutralios zonos apsaugoje nuo lenkų puolimų. Po to 
jis tarnavo Kaune, lankė kariuomenės fizinio lavinimo kursus. 1925 m. jis 
žaidė garsioje Lietuvos futbolo komandoje LFLS. 

Savarankiškai pasirengęs, 1928 m. J. Listopadskis Ukmergės gimnazijoje 
išlaikė egzaminus ir gavo brandos atestatą, o rudenį įstojo į Lietuvos uni- 
versiteto Teisių fakultetą. Tačiau, tarnaujant kariuomenėje, studijuoti bu- 
vo sunku, ir J. Listopadskis, išlaikęs egzaminus, 1932 m. buvo priimtas į 
Aukštuosius karininkų kursus. Juos baigė 1934 m. ir įgijo Generalinio šta- 
bo karininko vardą bei majoro laipsnį. 1940 m. kovą buvo paskirtas Lietuvos 
karo mokyklos bataliono vadu. 

Lietuvą okupavus Sovietų Sąjungai, J. Listopadskis buvo paliktas tar- 
nauti sovietinėje kariuomenėje. Vietoj pulkininko leitenanto laipsnio jam 
buvo suteiktas papulkininkio laipsnis. 

1941 m. birželio 18 d. J. Listopadskiui telegrama buvo įsakyta vykti į 
Maskvos Frunzės karo akademiją. Kilus Vokietijos-Sovietų Sąjungos karui, 
lapkritį akademija buvo evakuota į Taškentą. Siame mieste J. Listopadskis 
praleido apie pusantrų metų. Akademijoje jis buvo laikomas pavyzdingu 
dėstytoju, jo kursantai gerai pasiruošdavo karinės taktikos pratyboms, ge- 
rai išlaikydavo egzaminus. Nors darbas akademijoje ir sekėsi, bet nuolati- 
niai areštai, darbuotojų „valymai“ visą laiką keldavo nerimą, nervindavo. 
1943 m. gegužės pirmosios paradui akademija grįžo į Maskvą. 

1944 m. rugpjūtį J. Listopadskis buvo paskirtas vadinamosios Lietu- 
viškosios pėstininkų atsargos divizijos štabo viršininku, bet netrukus bu- 
vo atšauktas ir 1945 m. vasarį išsiųstas į frontą Kurliandijoje (Latvija). Klai- 

kias karo dienas J. Listopadskis aprašė savo atsiminimų knygoje „Laisvės 
ir vergijos metai“ (1993). Pasibaigus karui, jis buvo paskirtas VDU Kari- 
nės katedros viršininku, bet šias pareigas ėjo labai trumpai. Po to dirbo 
vyresniuoju dėstytoju, o nuo 1951 m. - Lietuvos ŽŪA vyresniuoju dėsty- 
toju. 1956 m. išėjo į pensiją. Pulkininkas Juozas Listopadskis mirė 1971 m. 
birželio 8 d. Kaune. 

Per karinės taktikos pratybas J. Listopadskis labai išsamiai aiškinda- 
vo karinių mokslų „mandrybes“, bet jos mus mažai domino. Mums labiau 
imponuodavo optimistiškas pulkininko požiūris į gyvenimą, darbą, moks- 
lą, jo šilti ir širdingi pasakojimai apie karo baisybes. Prisimindamas jau- 
nystės dienas, jis ypač globojo mūsų sportininkus, „sirgo“ už ASK futbolo 
komandą. Jo nuoširdus domėjimasis, parama karinių studijų, egzami- 
nų metu, visam gyvenimui paliko malonius įspūdžius apie pulkininką 
J. Listopadskį. Iš to meto Karinės katedros dėstytojų iki šiol maloniai prisi- 
meneme tik vienintelį pulkininką Juozą Listopadskį. 


Labai taktiškas, uždaro būdo, principingas, geranoriškas - tokį prisi- 
mename profesorių Stasį L U K O ŠI ŪN Ą. Reiklus jis buvo ne tik 
studentams, bendradarbiams, bet ir sau. Nors ir nebuvo labai iškalbus, 
bet jo paskaitos buvo aukšto lygio, jis pateikdavo daug naujovių, idėjų, 
skatinančių ieškoti, dirbti, kurti. S. Lukošiūnas gimė 1913 m. lapkričio 15 d. 
Trakų apskrities Žąslių valsčiaus Bučionių kaime. Pradinę mokyklą lankė 
tėviškėje, o 1926 m. įstojo į Jonavos vidurinę mokyklą (progimnaziją). 1930 m. 
pradėjo mokytis Aukštesniojoje technikos mokykloje Kaune. 1935 m. gavo 
šios mokyklos statybos techniko diplomą ir rudenį pradėjo studijas VDU 
Statybos fakulteto Statybos skyriuje. Studijuodamas įsidarbino VDU Ke- 
lių katedroje laborantu. 1941 m. S. Lukošiūnas sėkmingai apgynė diplo- 
minį projektą „Plieno tiltas per Nerį ties Eiguliais“ ir jam buvo suteikta 
statybos inžinieriaus kvalifikacija. 1942 m. pradžioje S. Lukošiūnas buvo 
paskirtas Kelių katedros jaunesniuoju, o 1943 m. lapkričio 1 d. - vyresniuo- 
ju asistentu. Be tiesioginio darbo universitete, S. Lukošiūnas nuo 1942 m. 
kovo pradžios mokytojavo ir Aukštesniojoje technikos mokykloje. 

1944 m. Sovietų Sąjungai vėl okupavus Lietuvą ir atkūrus VDU, 
S. Lukošiūnas buvo paskirtas Kelių katedros vyresniuoju dėstytoju. Dirb- 
damas šioje katedroje, jis pradėjo Lietuvos vietinių medžiagų ir jų naudo- 
jimo kelių dangoms tyrimus. 1953 m. 5. Lukošiūnas buvo Maskvos auto- 
mobilių ir kelių instituto (MADI) neakivaizdinis aspirantas ir 1954 m. bir- 
želį apgynė technikos mokslų kandidato (daktaro) disertaciją „Optimalūs 
žvyro mišiniai Lietuvos fizinėmis bei geografinėmis sąlygomis". Diserta- 
ciją teigiamai įvertino oficialieji oponentai prof. M. Volkovas ir doc. 
F. Pantelejevas (Maskva), ir 1955 m. kovo 1 d. VAK patvirtino mokslų 

kandidato (daktaro) laipsnį. 1958 m. jam buvo suteiktas mokslo docento 
vardas. 1956 m. S. Lukošiūnas išrinktas KPI Kelių katedros vedėju. 1962 .. 
1976 m. jis KPI dirbo docentu: iki 1969 m. Kelių katedroje, o perkėlus šią 
katedrą į Vilnių, - Šildymo ir vėdinimo katedroje, vėliau - Statybos kated- 
roje. 1983 m. rugsėjo 23 d. 5. Lukošiūnas buvo išrinktas eiti šios katedros 
profesoriaus pareigas. 

Prof. 5. Lukošiūnas yra leidinio „Autokeliai ir jų eksploatacija" (1955), 
vadovėlio „Kelių tiesimas“, I ir II dalies (1967 ir 1972), leidinio „Že- 
mės darbai statyboje" (1961) bendraautoris, parašė straipsnių kelių tie- 
simo medžiagų ir dangų projektavimo klausimais. 1968 metų pradžio- 
je S. Lukošiūnas stažavosi Varšuvos, Krokuvos ir Gdansko politechnikos 
institutuose. Profesorius Stasys Lukošiūnas mirė 1987 m. kovo 17 d. Palai- 
dotas Kauno Karmėlavos kapinėse. 


Ramaus būdo, nesikarščiuojantis, puikaus intelekto, nuoseklus min- 
čių reiškėjas profesorius Juozas M ACEVIČIU S- pirmojo ryškio 
žvaigždė hidrotechnikos mokslo horizonte! Profesorius prisimena: „Gimiau 
1919 m. gruodžio 1 d. Odesoje (tada Rusijos mieste). Sugrįžę į Lietuvą, 
tėvai apsigyveno Marijampolėje. Ten lankiau pradinę mokyklą ir baigiau 
keturias gimnazijos klases. Po to tėvai persikėlė į Kėdainius. Čia baigęs 
šeštąją gimnazijos klasę, įstojau į Aukštesniąją kultūrtechnikų mokyklą ir 
1939 m. pavasarį gavau kultūrtechniko diplomą. Po to atlikau privalo- 
mąją karo tarnybą ir 1940 m. spalio 1 d. įstojau į VDU Statybos fakulteto 
Hidrotechnikos ir melioracijos skyrių. Mokytis teko sunkiais karo metais, 
o baigiant studijas, vokiečių okupacinė valdžia uždarė universitetą. Di- 
plominį projektą apgyniau 1943 m. lapkričio 19 d. ir įgijau diplomuoto 
inžinieriaus kvalifikaciją. Jau nuo 1942 m. gruodžio 1 d. VDU Hidrologi- 
jos ir hidraulikos katedroje dirbau laborantu, o nuo 1943 m. gruodžio 
1 d. - asistentu. Universitete padėdavau prof. 5. Kolupailai vesti hidrauli- 
kos ir hidrometrijos pratybas. Be to, vadovaujamas profesoriaus, dirbau 
mokslo tyrimo darbą, t. y. nagrinėjau Nemuno vandens debitų pokyčius, 
Dubysos nuotakį. 

Nuslinkus karo audrai per Žemaitiją į Vakarus, 1944 m. rudenį grįžau 
į Kauną ir vėl pradėjau dirbti VDU asistentu. 1944 ... 1945 mokslo metais 
dėsčiau hidrometrijos discipliną statybos specialybės studentams. Tada 
pradėjau mokslo darbą „Šventosios nuotakis“. 1945 m. sausio 20 d. VDU 
rektoriui prof. A. Purėnui prašant, LSSR liaudies švietimo komisaro 
J. Žiugždos įsakymu man buvo suteiktas vyresniojo dėstytojo vardas ir 
buvau paskirtas Hidrologijos ir hidraulikos katedros vedėju. 1947 ... 1948 
mokslo metais hidrometrijos discipliną dėsčiau 1950 m. laidos studen- 
tams, kurių net du - docentai J. Zilevičius ir K. Dabužinskas - vėliau 

dirbo Hidrotechnikos katedroje. 1948 ... 1960 m. antraeilininku dirbau 
Lietuvos MA Technikos, vėliau Melioracijos institute jaunesniuoju ir vy- 
resniuoju mokslo bendradarbiu, Hidrologijos skyriaus vedėju. 1951 m. pra- 
džioje apgyniau disertaciją “Šventoji ir jos nuotakis"; ir 1951 m. gegužės 
29 d. VAK patvirtino geografijos mokslų kandidato (daktaro) laipsnį. 1952 m. 
spalio 25 d. man buvo suteiktas mokslo docento vardas. Hidrotechnikos 
katedros vedėju buvau renkamas VDU ir vėliau KPI (iki 1990 m.). Statybos 
fakulteto studentams skaičiau hidraulikos pagrindų, skaičiavimo techni- 
kos, Mechanikos fakulteto studentams - hidraulikos, Lengvosios pramo- 
nės fakulteto studentams — hidraulikos ir hidraulinių TE disciplinų 
pi skaitas. 

Svarbiausi mokslo darbai: „Vidutinis metinis upių nuotakis ir LSSR 
vandens balansas“ (1961), vadovėlis „Hidraulika“ (1966) - kartu su ben- 
dradarbiais, daktaro disertacijos monografija „Lietuvos upių hidrologinių 
charakteristikų skaičiavimo metodai“ (1969), „Hidraulika ir hidraulinės 
m šinos“ (1984) - kartu su doc. A. Vaidakavičiumi. 1965 m. kartu su vyr. 
mokslo bendradarbiais J. Burneikiu, J. Jablonskiu ir M. Lasinsku už moks- 
lo darbą „Lietuvos SSR upių kadastras“ mums buvo paskirta Lietuvos res- 
publikos premija. 

1969 m. apgyniau geografijos mokslų daktaro disertaciją ir 1971 m. 
liepos 27 d. VAK patvirtino habilituoto daktaro laipsnį, 0 1972 m. kovo 1 d.- 
mokslo profesoriaus vardą. 1979 m. man buvo suteiktas Lietuvos nusipel- 
niusio mokslo veikėjo garbės vardas. Nuolat vadovavau aspirantų, kurių 
devyni apgynė kandidato (daktaro) disertacijas, mokslo darbams. 1993 m. 
liepos 1 d. išėjau į pensiją. 


Profesorius Jonas M ATULIONIS buvo labai griežtas ir reiklus, 
turbūt didžiausias „kirvis“, bet prielankus visiems, nuoširdžiai troškusiems 
įminti matematikos „mįsles“. J. Matulionis gimė 1906 m. vasario 25 d. Mask- 
voje, darbininkų šeimoje. Būdamas trejų metukų, kartu su tėvais grįžo į 
Lietuvą. Tėvas, šiek tiek sutaupęs pinigų kelionei, išvažiavo laimės ieškoti 
į Ameriką. Motina liko su dviem mažamečiais vaikais. Šeima gyveno iš 
pripuolamų motinos uždarbių ir kartkartėmis tėvo atsiunčiamos pinigi- 
nės paramos. Pirmas raides Jonas pažino Utenos pradinėje mokykloje. Jau 
tada jis turėjo didelį polinkį prie „rašto“. Į tai atsižvelgdama, motina iš 
paskutiniųjų ryžosi leisti jį toliau mokytis. Pasunkėjus pragyvenimui, brolis 
išėjo į kaimą tarnauti, o Jonas įstojo į Utenos „Saulės“ progimnaziją. 

Mokslas sekėsi gerai, ir iš klasės į klasę Jonas kopė su pagyrimais. 
Didžiausi rūpesčiai užgriuvo tuomet, kai mirė motina, palikusi Joną vos 
13 metų. Po motinos mirties jis pateko giminių „prieglobstin“ piemenauti 
ir kitiems ūkio darbams dirbti, bet įsiprašė, kad žiemą leistų į mokyklą. 

Gyvenimas buvo nepaprastai sunkus. Iš ryto nevalgęs Jonas eidavo iš kai- 
mo į mokyklą, kuri buvo už penkių kilometrų, o grįžęs namo turėdavo 
dirbti įvairius ūkio darbus. Pamokas ruošdavo mokykloje per pertraukas, 
nes neturėjo vadovėlių. Baigęs penkias progimnazijos klases, jis turėjo pa- 
sirinkti: pildyti grįžusio tėvo valią ir eiti dirbti arba pats siekti mokslo. 
Pasirinko antrąjį kelią ir su 30 litų kišenėje iškeliavo į Panevėžį. Nusišyp- 
sojo laimė: iš 18 kandidatų, norinčių įstoti į šeštąją klasę, buvo priimti tik 
trys, tarp jų ir Jonas. Graudžiai sunki buvo pradžia. Badavo, bet mokslo 
nemetė. Kai kurie mokytojai, pastebėję vargingą Jono gyvenimą, iš pra- 
džių jam padėjo, vėliau, sužinoję, kad yra slaptai veikusios gimnazijoje 
aušrininkų organizacijos narys, atsitraukė. Su tėviške santykiai buvo nu- 
trūkę. Gyveno tik iš pamokų. Perėjus į aštuntąją klasę, sveikata visiškai 
sušlubavo. Gydytojai pripažino visišką nusilpimą ir patarė pailsėti. O kur 
rasti poilsį? Mokslo nenutraukė, bet pavasarį prieš pat abitūros egzami- 
nus Jonas taip nusilpo, kad net apkurto. Susirūpino draugai ir mokiniai. 
Gimnazijos daktaro ir knygyno vedėjos rūpesčiu bei pastangomis Jonas 
buvo nusiųstas į Kauną operuotis. Pasveiko tik po intensyvaus aštuonių 
mėnesių gydymo. 

1926 m. Jonas įstojo į Lietuvos universitetą Kaune studijuoti matema- 
tikos mokslų. Čia gyvenimas buvo taip pat sunkus. Pirmaisiais studijų 
metais tik sugrįžęs Kalėdų atostogų jis pirmą kartą papietavo... Tačiau at- 
kakliai mokėsi, bet už tai užmokėjo brangiausia kaina - sveikata. 

1930 m. baigęs studijas, J. Matulionis turėjo nemažai skolų, daugiau- 
sia ligoninėms. Tuometiniam Lietuvos banko Panevėžio skyriaus direkto- 
riui A. Jurgučiui pasiūlius, jis sutiko tarnauti jo vadovaujamame skyriuje. 
Ten tarnavo dvejus metus ir atsilygino visas skolas. Ilgiau nebegalėjo tar- 
nauti, nes sveikata vėl pašlijo, o ir Jono tikslas buvo pedagoginis darbas. 
1932 m. jis paėmė vienerių metų nemokamas atostogas sveikatai pataisy- 
ti, bet visų neišnaudojo. Netrukus įteikė prašymą mokytojauti. 1933 m. 
lapkritį buvo paskirtas Raseinių gimnazijos matematikos mokytoju. 
Raseiniuose mokytojavo trejus metus. 1934 m. balandžio 24 d. J. Matulionis 
apgynė diplominį darbą „Hėoldero ir Cezario vidurkiai“, o po to Lietuvos 
švietimo ministro įsakymu jam buvo pripažintas mokytojo vardas ir teisė 
mokyti matematikos, fizikos bei kosmografijos aukštesniosiose, vidurinė- 
se bei kitose žemesniosiose mokyklose. 1936 m. rugsėjo 1 d. J. Matulionis, 
jam pačiam prašant, paskirtas mokytoju į Vilkaviškio dr. J. Basanavičiaus 
gimnaziją. 1938 m. rugpjūčio 23 d. tarnybos reikalais jis vėl grąžintas į 
Raseinių gimnaziją inspektoriumi. 1940 m. lapkritį J. Matulionis buvo lai- 
kinai paskirtas šios gimnazijos direktoriumi. 

1941 m. J. Matulionis buvo priimtas į VDU asistentu. 1944 m. spalio 
25 d. VDU Technologijos fakulteto taryba vienbalsiai nutarė pripažinti Ma- 

tematikos kaisdišs vyr. dėstytojui J. Matulioniui mokslų kandidato (dak- 

taro) laipsnį, o 1945 m. kovo 5 d. švietimo komisaras J.Žiugžda leido jam 
eiti Matematikos katedros vedėjo pareigas: 1945 m. liepos 27 d. VDU Moks- 
lo taryba J. Matulioniui suteikė docento vadą, kurį tik 1948 m. gruo- 
džio 18 d. VAK patvirtino. | | | 

Įkūrus KPI, docentas J. Matulionis 1951 ... 1962 m. buvo Elektrotech- 
nikos fakulteto dekanas, o po to iki 1976 m. dirbo prodekanu. 1960 m. 
apgynė disertaciją, ir jam buvo suteiktas pedagogikos kandidato (dakta- 
ro) laipsnis. 1990 m. rugpjūčio 28 d. Inžinerinės ekonomikos fakulteto ta- 
ryba doc. J. Matulionį išrinko eiti profesoriaus pareigas. 

1950 m. doc. J. Matulionis parengė „Aukštosios matematikos" vado- 
vėlį, kuris buvo labai papuliarus tarp studentų. Šio vadovėlio pasirodė 
net penkios laidos. 1973 m. doc. J. Matulioniui už šį vadovėlį ir matemati- 
kos paskaitas buvo suteikta Lietuvos mokslo premija. Pedagogikos klausi- 
mais jis rašė straipsnius „Lietuvos mokyklos“, „Mokyklos ir gyvenimo", 
„Tautos mokyklos“ žurnaluose. Norėdamas pažinti žmones ir nematytus 
kraštus, 1935 m. jis dalyvavo Turizmo draugijos organizuotoje ekskursijo- 
je po Lenkiją, Austriją, Italiją ir Vokietiją. 1934 ... 1940 m. jis buvo Skautų 
draugijos narys, o 1938 m. tapo kandidatu į Lietuvos tautininkų sąjungą, 
bet, kaip pažymi pats profesorius J. Matulionis, buvo „savo tiesioginės 
vyriausybės verčiamas". Ilgai dirbęs Bendrosios matematikos katedros ve- 
dėju, profesorius J. Matulionis 1988 m. rudenį pasirinko pensininko dalią. 
Profesorius Jonas Matulionis mirė 1991 m. birželio 6 d. Kaune. 


2 “ Vingiuotas ir sunkus buvo profesoriaus Justino MIKUCKO 
kelias į mokslą, į pažinimą. Jis atkakliai ir užsispyręs darbavosi laikmečio 
statybų baruose, vertė mokslo dirvonus, parengė specialybės disciplinų 
leidinius. J. Mikuckas gimė 1912 m. sausio 30 d. Šakių apskrities Lekėčių 
valsčiaus to paties pavadinimo kaime, ūkininko šeimoje. 1925 m. baigė 
Lekėčių keturmetę pradinę mokyklą ir, išlaikęs egzaminus, įstojo į Vilkijos 
vidurinės mokyklos antrąją klasę. Gavęs keturių klasių pažymėjimą, 
1928 m. Justinas įstojo į Aukštesniosios technikos mokyklos Statybos sky- 
rių Kaune ir 1933 m. jam buvo įteiktas techniko diplomas. Tais pat metais 
jaunasis technikas pradėjo studijuoti VDU Technikos fakulteto Statybos 
skyriuje. Mokydamasis Aukštesniojoje technikos mokykloje ir universi- 
tete, J. Mikuckas dirbo įvairiuose statybų objektuose, norėdamas užsidirbti 
lėšų pragyvenimui ir praktiškai pagilinti Žinias: Telšių ... Kretingos gele- 
žinkelio ir Aukštaičių plento ruožuose, Kauno automatinio telefono sto- 
ties rūmų, Seredžiaus naujo kareivinių rajono pastatų statybvietėse ir kitur. 

1941 m. rugpjūčio 15 d. J. Mikuckas buvo priimtas techniku į VDU 
Trobesių (statybos) katedrą. 1942 m. liepos 15 d. jis apgynė diplominį pro- 

| jektą “Geležinkelio stoties rūmai Šiauliuose“ ir gavo VDU rektoriaus prof. 
J. Gravrogko bei Statybos fakulteto dekano prof. S. Kairio parašais pa- 
tvirtintą statybos inžinieriaus diplomą. 1942 m. rugpjūčio 1 d. jaunasis 
inžinierius buvo priimtas į VDU Trobesių katedrą asistentu, o 1944 m. va- 
sario 16 d. - pakeltas vyresniuoju asistentu. VDU J. Mikuckas vedė trobe- 
sių konstrukcijų disciplinos pratybas, skaitė statybos enciklopedijos pa- 
skaitas Technologijos fakulteto studentams. Nuo 1944 m. rudens tas pa- 
čias disciplinas dėstė ir Kauno politechnikume. 

Nuslinkus karo frontui į Vakarus ir atkūrus VDU, J. Mikuckas 1944 m. 
rugpjūčio 1 d. buvo paskirtas vyresniuoju dėstytoju ir Trobesių katedros 
vedėju. 1945 m. lapkričio 9 d. VDU Statybos fakulteto taryba J. Mikucką 
išrinko docentu. Katedrai jis vadovavo iki 1965 m. 1946 ... 1949 metais 
J. Mikuckas dirbo Statybos fakulteto prodekanu. 1948 m. rugsėjo 15 d. 
doc J. Mikuckas apgynė disertaciją, ir jam buvo suteiktas technikos moks- 
lų kandidato (daktaro) laipsnis, 0 1951 m. patvirtintas mokslo docento var- 
das. 1971 m. lapkričio 24 d. KPI Statybos ir santechnikos fakulteto Mokslo 
taryba doc. J. Mikucką išrinko profesoriumi. 

1943 m. J. Mikuckas aktyviai talkino katedros vedėjui profesoriui 
J. Šimoliūnui rengiant mokslo straipsnių rinkinį „Statyba“ (IV tomas), kartu 
su profesoriumi P. Jodele parengė leidinį „Statybinės medžiagos“ (1948), 
parašė vadovėlį „Statybos pagrindai“ (1957), bendradarbiavo sudarant 
„Rusų-lietuvių kalbų politechninį žodyną“ (1959). Doc. J. Mikuckas yra 
knygelės „Molio trobesių statyba“ autorius, vadovėlio „Pastatų konstruk- 
cijos“ (1962) bendraautoris. J. Mikuckas buvo Lietuvos technikų draugi- 
jos, VDU korporacijos „Sūduviai“ ir Studentų šaulių kuopos narys. Profe- 
sorius Justinas Mikuckas mirė 1978 m. birželio 1 d. Kaune. 


Pedagogo veiklą pradėjęs dar kaimo mokykloje docentas Jonas 
PAULAUSKAS metalinių konstrukcijų discipliną dėstė labai nuosek- 
liai, išsamiai aiškindamas visas konstrukcijų mandrybes. Visuomet jautė- 
me, kad dėstytojas yra „seno sukirpimo“. Jis dažnai per paskaitas pateik- 
davo Vakarų pavyzdžių, nuotraukų. Atmintyje liko, kaip dėstytojas, ly- 
gindamas sovietines GOST ir vokiškas DIN normas, neatsargiai išdrįso 
pakritikuoti GOST'ą. Žinoma, po to jam teko ilgai, sunkiai aiškintis ir „pri- 
sipažinti“ suklydus... 

Jonas Paulauskas gimė 1910 m. kovo 24 d. Raseinių apskrities Girkalnio 
valsčiaus Graužų kaime, gausioje (aštuoni vaikai) neturtingų ūkininkų šei- 
moje. Jonas lankė gimtojo kaimo pradinę mokyklą ir, per vasarą pasimo- 
kęs, 1924 m. rudenį išlaikė egzaminus į Raseinių gimnazijos antrąją klasę. 
1925 m. mirė tėvas, todėl mokytis pasidarė labai sunku. Baigus trečiąją 
klasę, paramą jam suteikė šiaulietis dėdė, ir Jonas įstojo į Šiaulių berniukų 

gimnaziją. 1927 m. jis gavo keturių klasių baigimo pažymėjimą ir nutarė 
mokytis Šiaulių mokytojų seminarijoje. 1931 m. jis baigė mokytojų semi- 
nariją ir buvo paskirtas Raseinių apskrities Lydavėnų pradinės mokyklos 
mokytoju. Nors darbas mokykloje ir sekėsi, bet jį labiau viliojo technikos 
sritis. Metus padirbėjęs mokytoju-ir susitaupęs kelis šimtus litų, 1932 m. 
Jonas įstojo į Kauno VDU Technikos fakultetą. Tačiau negausios santau- 
pos greit „ištirpo“ ir po metų vėl teko grįžti į pradinę mokyklą. 

Trejus metus Jonas mokytojavo Kauno apskrities pradinėje mokykloje, 
o 1936 m. gegužės 15 d. buvo priimtas techniku į Lietuvos susisiekimo 
ministerijos Kelių valdybą Kaune. Cia dirbdamas tvarkė ir studijų reika- 
lus. 1939 m. Jonas atsisakė tarnybos ir atsidėjo vien tik studijoms univer- 
sitete. 1942 m. birželio 12 d. J. Paulauskas apgynė diplominį projektą ir, 
tapęs statybos inžinieriumi, buvo paskirtas Geležinių konstrukcijų ka- 
tedros asistentu. Karo frontui nuslinkus į Vakarus, jis dirbo Medinių ir 
plieninių konstrukcijų bei tiltų katedroje. Įsteigus KPI, jame dėstė. 1962 m. 
J. Paulauskas apgynė disertaciją, kurioje nagrinėjo medienos nuovargio 
ribas, veikiant ciklinei skėlimo apkrovai, ir jam buvo suteiktas technikos 
mokslų kandidato (daktaro) laipsnis. 1966 m. J. Paulauskui buvo patvir- 
tintas mokslo docento vardas. 1969 ... 1970 m. jis vadovavo Metalinių 
konstrukcijų katedrai. 1970 m. J. Paulauskas buvo perkeltas į VISI ir do- 
centu dirbo iki 1977 m. Jis parengė knygas „Plieninių konstrukcijų pagrin- 
dai" (1955), „Plieninės konstrukcijos“ (1961), o vadovėlio „Metalinės kon- 
strukcijos“ (1977) jis bendraautoris. Docentas Jonas Paulauskas mirė 1990 


m. liepos 7 d. Vilniuje. 


Nuo pat pirmųjų paskaitų docentas Ričardas PES Y S mūsų, pirma- 
kursių, dėmesį patraukė energinga ir judria dėstymo maniera, impulsyvia 
dar nepažįstamos disciplinos — braižomosios geometrijos — postulatų in- 
terpretacija. Jis buvo labai galantiškas, „linksmų plaučių“, nevengė sod- 
resnio žodžio. Pats nuo jaunų dienų patyręs našlaičio dalią - buvo atjau- 
tus, geranoriškas. R. Pesys gimė 1908 m. birželio 22 d. Vladimire (Rusija). 
Tada jo tėvas ten tarnavo vaistinėje. 1920 m. Pesių šeima sugrįžo į Lietuvą. 
Tėvas įsidarbino Vilkaviškio savivaldybės vaistinėje padėjėju, bet 1925 m. 
staiga mirė. 

Pradinį mokslą Ričardas įgijo Rusijos mokykloje. Pramokęs lietuviš- 
kai, 1922 m. jis įstojo į Kupiškio vidurinės mokyklos antrąją klasę, bet ne- 
trukus grįžo į Suvalkiją 17 mokėsi Marijampolės bei Vilkaviškio gimnazi- 
jose. 1928 m. jis gavo Vilkaviškio gimnazijos brandos atestatą. 1929 m. 
mirė ir motina, tad 21-erių metų Ričardui teko rūpintis ne tik savimi, bet ir 
dešimtmečiu broliuku. Neturėdami giminių, kurie paremtų, po motinos 
mirties jie abu persikėlė į Kauną. Cia Ričardas pradėjo dirbti Lietuvos 

kariuomenės štabo Karo topografijos skyriuje topografu. Vis dėlto rude- 
nį R. Pesys įstojo į Lietuvos universiteto Technikos fakultetą, kartu padė- 
damas gimnazijoje besimokančiam broliui. 

Versti studijų dirvonus R. Pesiui sekėsi sunkiai, nes daugiausia teko 
rūpintis brolio ir savo paties pragyvenimo reikalais. 1938 m. R. Pesys 
sukūrė šeimą, o 1939 m. atsidėjo tik studijoms universitete. Sunkiais vo- 
kiečių okupacijos metais R. Pesys pradėjo dirbti VDU Statybos fakultete 
laborantu, netrukus — techniku. 1942 m. birželio 20 d. R. Pesys apgynė 
diplominį projektą „Plieninis viadukas Žaliakalnis ... Aukštieji Šančiai" ir 
gavo statybos inžinieriaus diplomą. Po to jis buvo paskirtas Tiltų katedros 
asistentu, 0 1944 m. rudenį - vyresniuoju dėstytoju. 

Nuo 1945 m. gegužės 15 d. R. Pesys ėjo VDU Grafikos darbų katedros 
vedėjo pareigas. 1950 m. laidos Statybos fakulteto studentams jis dėstė 
braižomosios geometrijos discipliną ir labai vaizdžiai aiškindavo įvairių 
statybinių konstrukcijų sankirtos elementus, jų padėtį įvairiose projekci- 
jose. Tai vėliau pravertė studijuojant kitas technines disciplinas. 

1951 m. R. Pesys apgynė disertaciją „Sijyno skaičiavimo ir konstravi- 
mo klausimai" , ir 1951 m. gegužės 4 d. VAK jam patvirtino mokslų kandi- 
dato (daktaro) laipsnį. 1953 m. sausio 24 d. jam buvo patvirtintas mokslo 
docento vardas. 1961 m. doc. R. Pesiui buvo suteiktas Lietuvos nusipel- 
niusio statybininko garbės vardas. 1962 m. jis buvo išrinktas KPI Statybos 
fakulteto dekanu, bet dėl pašlijusios sveikatos 1965 m. kovo 20 d. rektorių 
prašė atleisti iš šių pareigų. Nuo 1962 m. iki pat mirties docentas R. Pesys 
buvo KPI Metalinių konstrukcijų katedros vedėjas. 1969 m. liepos 12 d. 
docentas Ričardas Pesys staiga mirė Kaune. 


Labai taktiškas, ramaus būdo, niekada nekeliantis balso profesorius 
Bronius PETRULIS- pavyzdingas dėstytojas, atjautus dekanas, 
kūrybingas mokslininkas. Profesorius prisimena: “Gimiau 1913 m. rug- 
sėjo 15 d. Panevėžio apskrities Ramygalos valsčiaus Aukštadvario kai- 
me, ūkininko šeimoje. Pradinėje mokykloje ir progimnazijoje mokiausi 
Ramygaloje, o 1929 m. įstojau į Panevėžio gimnaziją. Gavęs šeštosios kla- 
sės baigimo pažymėjimą, 1931 m. buvau priimtas į Aukštesniąją kultūr- 
technikų mokyklą Kėdainiuose. 1934 metais man buvo įteiktas šios mo- 
kyklos techniko diplomas. 

1934 ... 1940 m. dirbau Lietuvos žemės ūkio ministerijos Melioracijos 
departamente. Savarankiškai rengiau labai didelį Rekyvos durpyno eks- 
ploatavimo projektą ir susijusį su juo Šiaušės upelio (Dubysos intako) sau- 
sinimo projektą (apie 60 km ilgio). Šie darbai truko apie šešerius metus. Be 
melioracijos darbų, 1939 ... 1940 m. dirbau rengiant ir įgyvendinant Šiau- 
lių miesto vandentiekio projektą. 

1940 m. rugsėjį buvau priimtas į VDU Statybos fakulteto Hidro- 
technikos melioracijos pagreitinto mokymo giupę, sudarytą iš Kėdainių 
kultūrtechnikų mokyklą baigusių absolventų. 1942-m. lapkričio 1 d., dar 
studijuodamas, pradėjau dirbti VDU Stątybos fakulteto Miestų sanitarijos 
kabineto laborantu. 1943 m. spalio 1 d. apgyniau diplominį projektą ir 
įgijau hidrotechnikos bei melioracijos inžinieriaus diplomą. 

Nuslinkus karo frontui į Vakarus, 1944 m. rugpjūčio pradžioje buvau 
paskirtas VDU Melioracijos katedros asistentu. 1944 ... 1945 mokslo me- 
tais, be vandentiekio pratybų, hidrotechnikos specialybės pirmojo ir ant- 
rojo kursų studentams teko skaityti melioracijos disciplinos paskaitas. Be 
to, antraeilininku dirbau Vandentiekio bei kanalizacijos tresto vyriausiuoju 
inžinieriumi ir, atstatant Kauno vandentiekio įmonę, įgijau didelę patirtį 
miesto sanitarijos srityje. 

1945 m. rugpjūčio 1 d. VDU rektoriui prof. A. Purėnui paprašius, LSSR 
švietimo komisaro įsakymu man buvo suteiktas vyresniojo dėstytojo var- 
das, ir buvau paskirtas Melioracijos katedros vedėju. Vokiečių okupacijos 
metais įgytieji diplomai sovietinės valdžios nebuvo pripažinti, todėl 1946 
m. spalio 9 d. diplominį projektą teko ginti iš naujo. 

1949 m. kovo mėnesį buvau paskirtas VDU Statybos fakulteto prode- 
kanu, o spalio mėnesį - dekanu. Nuo 1950 m. pabaigos dirbau KPI Van- 
dentiekio ir kanalizacijos katedros dėstytoju, o 1952 m. gruodžio pradžio- 
je įstojau į vienmetę aspirantūrą. 1954 m. apgyniau disertaciją „Kauno ra- 
jono hidrogeologinės sąlygos ir jų racionalus panaudojimas vandentiekiui“ 
ir 1954 m. gruodžio 12 d. VAK man patvirtino geologijos bei mineralogi- 
jos mokslų kandidato (daktaro) laipsnį. Netrukus buvo patvirtintas ir moks- 
lo docento vardas. 1954 m. rugsėjo pradžioje buvau paskirtas KPI Hidro- 
technikos fakulteto prodekanu, o 1956 m. išrinktas Vandentiekio ir kanali- 
zacijos katedros vedėju. 1961 ... 1984 m. dirbau KPI Vandentiekio ir kana- 
lizacijos katedros docentu, o 1984 m. rugpjūčio 31 d. VAK man patvirtino 
profesoriaus vardą. 1988 m. rugsėjo 1 d. buvau perkeltas į KPI Cheminės tech- 
nologijos fakulteto Inžinerinės ekologijos katedrą profesoriumi, o 1992 m. 
liepos 1 d. išėjau į rentą. 

Kartu su prof. S. Vabalevičiumi ir doc. V. Burbuliu 1965 m. išleidome 
vadovėlį „Santechniniai įrengimai pastatuose“, o 1976 m. kartu su docen- 
tais A. Sakalausku ir V. Stankevičiumi - knygą „Vandens kokybės gerini- 
mas miestų ir pramonės įmonių vandentiekiuose“. 1982 m. su bendra- 
darbiais išleidome „Vandentiekio“ vadovėlį, kuriuo studentai naudojasi 
ir dabar. Esu parengęs apie 90 mokslo darbų, paskelbęs bemaž 100 straips- 
nių. Vadovavau penkiems aspirantams, kurie sėkmingai apgynė daktaro 
disertacijas. Lankiausi Suomijoje, Vengrijoje, Kanadoje, kur teko susipa- 
žinti su vandentiekio ir kanalizacijos įmonių darbu". 

Puikus dėstytojas ir matematinių išvedžiojimų virtuozas docentas 
Medardas RATAUTAS buvo nepaprastai subtilus ir santūrus. Per 
šventinius ir proginius minėjimus jis virkdydavo smuiką ir keldavo vi- 
siems pasigėrėjimą. "Tai asmenybė, kuriai didžiausią pagarbą jaučiame 
iki šiol. M. Ratautas gimė 1887 m. birželio 7 d. Ukmergės apskrities Veprių 
valsčiaus Ratautų kaime, mažažemio valstiečio šeimoje. Nors tėvas turėjo 
tik 12 ha Žemės ir vertėsi nelengvai, bet visuomet buvo kaimo gyvenimo 
sūkury, aktyviai dalyvavo 1863 m. sukilime. 

Pradinį mokslą Medardas įgijo mokomas motinos. Jo teta gyveno 
Vilniuje, todėl jaunasis Medardas įstojo į Vilniaus I gimnaziją. Jis mokėsi 
labai gerai, dėl to nuo antrosios klasės gavo stipendiją, buvo atleidžiamas 
nuo mokesčio už mokslą ir priimtas į bendrabutį, kuriame buvo visiškai 
išlaikomas. 1905 m. keli klasės draugai už nelegalią politinę veiklą paša- 
linami iš gimnazijos. Su jais solidarizuojasi visi abitūros klasės mokiniai, 
tarp jų ir M. Ratautas. Vis dėlto 1906 m. jiems buvo leista laikyti baigia- 
muosius egzaminus, ir M. Ratautas gavo brandos atestatą, atžymėtą si- 
dabro medaliu. Tais pat metais jis įstojo į Petrogrado universiteto Fizikos 
ir matematikos fakultetą, bet, neturėdamas lėšų pragyventi, po pirmojo 
kurso turėjo jį apleisti ir perėjo į Maskvos matavimų institutą, kuriame 
jam buvo išrūpinta stipendija. Vasarą Medardas lėšų užsidirbdavo, 
dalyvaudamas įvairiuose geodeziniuose tyrinėjimuose, o žiemą - groda- 
mas smuiku Maskvos kavinėse. 

Caro valdžia lietuviams draudė gauti tarnybą savame krašte ir net 
artimose vietovėse, todėl 1913 m. baigęs institutą M. Ratautas mokytojavo 
Ufos matininkų mokykloje, kur dėstė geodeziją ir fiziką. 1916 m. vasarį jis 
buvo pašauktas į kariuomenę, Petrograde baigė Karo topografijos mo- 
kyklą ir 1917 m. buvo komandiruotas į rumunų fronto štabą. 1918 m. 
pavasarį iš tarnybos kariuomenėje pasitraukė ir civiliu tarnautoju dir- 
bo Ukrainos karo topografijos įstaigoje Odesoje. Gavęs artimesnę savo 
specialybei mokytojo vietą matininkų mokykloje, 1918 metų rudenį 
M. Ratautas persikėlė į Poltavą. Be to, Poltavos liaudies universitete dar 
dėstė matematiką. 

1922 m. rudenį M. Ratautas grįžo į Lietuvą ir 1923 m. kovo 1 d. pradėjo 
dirbti Žemės tvarkymo departamento matininku revizoriumi Ukmergės 
apskrityje, o 1927 m. įsteigus Geodezijos skyrių —- nuo balandžio 28 d. bu- 
vo skyriaus vedėjas. Netrukus buvo įsteigtas Karo topografijos skyrius, ir 
M. Ratautas 1929 m. kovo 1 d. bataliono vado teisėmis paskirtas šio sky- 
riaus vedėju bei trianguliacijos darbų vykdytoju. Karo topografijos sky- 
riuje M. Ratautas ne tik aktyviai dalyvavo sudarant Lietuvos teritorijos 
trianguliacijos tinklą, bet pagal tarptautinį dešimties Baltijos valstybių susi- 
tarimą taip pat vadovavo Žemės formos Baltijos jūros baseine tyrinėjimų 

darbams. Šių darbų klausimais M. Ratautas dalyvavo tarptautinėse konfe- 
rencijose Berlyne, Kopenhagoje, Taline, Helsinkyje, Leningrade, Maskvoje. 
1928 ... 1929 metais Potsdame.jis nustatė Šternieko aparato konstantas, o 
1936 m. Helsinkyje komparavo Jederino vielas. M. Ratauto atliktus Lietuvos 
trianguliacijos darbus Sarbonos universiteto prof. E. Martonas 1939 m. api- 
būdino šitaip: „Matyti, kad Lietuvos valstybinės trianguliacijos vykdymas 
yra gerame kelyje ... Buvo sukurtas veikalas, kurio rimtumas įkvepia sim- 
patiją ir pagarbą“. Šiuos darbus teigiamai įvertino ir JAV armijos žemėla- 
pių tarnybos viršininkas F. Noughas bei kitas garbus amerikiečių geodezi- 
ninkas V. Lambertas. 

1929 ... 1941 m. M. Ratautas antraeilininkų dirbo ir Aukštesniojoje kul- 
tūrtechnikų mokykloje Kėdainiuose. Čia jis dėstė pagrindines geodezijos 
disciplinas. 1940 m. spalio 1 d. M.Ratautas buvo pakviestas į VDU ad- 
junktu ir paskirtas naujai organizuotos Geodezijos ir astronomijos kated- 
ros vedėju. Hitlerinės Vokietijos okupacijos metais uždarius universitetą, 
jis mokė studentus nelegaliai. 

Nuslinkus į Vakarus karo frontui 1944 metais ir atkūrus VDU, 
M. Ratautas buvo patvirtintas Geodezijos ir astronomijos katedros vedė- 
jų, o 1945 m. jam buvo suteiktas docento vardas. 

Ilgus metus dirbdamas pedagogu, doc. M. Ratautas sukaupė turtingą 
šio darbo patirtį ir įnešė didelį indėlį į VDU ir KPI pedagoginę praktiką. Jo 
mokiniai maloniai prisimena sistemingas, lengvai suprantamas aukšto- 
sios geodezijos, mažiausių kvadratų metodo, matematinės kartografijos 
arba instrumentų mokslo paskaitas, per kurias labai dažnai buvo nagrinė- 
jami sudėtingi teoriniai klausimai. 

Be pedagoginio ir metodikos darbo, doc. M. Ratautas rengė ir mokslo 
darbus, tarp kurių paminėtini šie: pirmos klasės trianguliacija Lietuvoje, 
miestų tvarkymo geodeziniai darbai, gravimetriniai darbai, Baltijos trian- 
guliacijos kampų matavimai, karo topografijos skyriaus metraštis ir kt. Jis 
parengė didelį darbą apie pirmos klasės trianguliacijos tikslumą, taip pat 
„Sterinės trianguliacijos" vadovėlį studentams geodezininkams. Kartu su 
kitais katedros bendradarbiais docentas M. Ratautas 1957 m. išleido 32 
spaudos lankų darbą „Geodezija“, spaudai parengė vadovėlį „Bendrosios 
ir inžinerinės geodezijos pagrindai" ne geodezijos specialybės studentams. 
Šio vadovėlio didesnę pusę doc. M. Ratautas parašė jau būdamas pensi- 
ninkas. Mokslininkas yra paskelbęs straipsnių „Matininko“ (1926), „Mū- 
sų žinyno" (1934, 1935), „Kosmoso“ (1935, 1939), „Žemėtvarkos ir melio- 
racijos“ (1935) ir kituose žurnaluose. 

Didelį indėlį doc. M. Ratautas įnešė ruošdamas kvalifikuotus peda- 
gogus, teikdamas konsultacijas rengiantiems mokslo darbus instituto dar- 
buotojams, taip pat ir organizacijoms, atliekančioms geodezinius matavi- 

mus. Jo sprendiniai įvairiais geodeziniais klausimais buvo išsamūs, labai 
originalūs ir aiškūs. Doc. M.Ratautas kurį laiką buvo KPI Mokslo tarybos 
sekretorius, Statybos fakulteto VEK pirmininkas. 1957 m. dėl sveika- 
tos išėjęs į pensiją doc. M. Ratautas nenutraukė ryšių su KPI: jis kon- 
sultuodavo disertantus, recenzuodavo diplominius projektus. Be to, doc. 
M. Ratautas buvo aistringas muzikos mėgėjas, ne kartą yra koncertavęs 
scenoje dėstytojams ir studentams su savo mėgiamu smuiku. Jis buvo la- 
bai kuklus, reiklus sau, katedros darbuotojams ir studentams, mokėjo su 
visais bendrauti. Docentas Medardas Ratautas mirė 1971 metų balan- 
džio 4 dieną Kaune. 


Talentingas sportininkas, Amsterdamo olimpinės ugnies blyksnių nu- 
šviestas docentas Viktoras R AŽAITIS vėliau tauriai nešė Lietuvos 
statybų, tiltų ir kitų statinių projektuotojo bei konstruktoriaus deglą. 
Viktoras gimė 1907 m. lapkričio 9 d. Marijampolės apskrities Sasnavos 
kaime, mokėsi Rygiškių Jono gimnazijoje, o 1926 m. pradėjo studijuoti 
Lietuvos universiteto Technikos fakulteto Elektrotechnikos skyriuje. Po 
metų į šio fakulteto Architektūros katedrą atėjo architektas Vytautas 
Landsbergis-Žemkalnis. Jis tada buvo gavęs užsakymus suprojektuoti net 
keletą bažnyčių, Vilkaviškio kunigų seminariją, Karmelitų parapijos na- 
mus Kaune. Vilkaviškio vyskupijos Statybų komitetams, vykdžiusiems sta- 
tybos priežiūrą, atstovavo kunigas Mykolas Ražaitis, Viktoro vyresnysis 
brolis. Tada V. Ražaitis ir susipažino su Romoje mokslus baigusiu archi- 
tektu V. Landsbergiu, kuris paragino V. Ražaitį studijuoti statybos moks- 
lus užsienyje, o brolis Mykolas pažadėjo remti. 

1928 m. V. Ražaitis, jau žinomas Lietuvoje lengvaatletis, laimėjo ieties 
metimo kontrolines varžybas ir buvo įtrauktas į Lietuvos rinktinę daly- 
vauti Amsterdamo olimpinėse žaidynėse. Į finalą, deja, jis nepateko, bet 
tai buvo pirmasis Lietuvos lengvaatlečių startas. Netrukus jis įstojo į Liežo 
(Belgija) universiteto Statybos skyrių ir 1934 m. įgijo civilinės ir pramoni- 
nės statybos inžinieriaus kvalifikaciją. Grįžęs į Lietuvą, nuo pat savo pro- 
fesinės veiklos pradžios dirbo statybų konstruktoriumi. Pusmetį padirbė- 
jęs Alytaus miesto ir apskrities inžinieriumi, nuo 1935 m. tarnavo kariuo- 
menėje ir projektavo Lietuvos krašto apsaugos ministerijos objektus, dau- 
giausia gamybos paskirties pastatus. Prie Radviliškio (Linkaičiuose) bu- 
vusioms ginklų dirbtuvėms kartu su architektu B. Elsbergu suprojektavo 
elektrinės, dujų generatoriaus ir liejyklos pastatus, taip pat parengė lėktu- 
vų angaro Panevėžyje projektą, priešlėktuvinę slėptuvę Kaune. 1937... 
1939 m. V. Ražaitis dirbo Klaipėdoje ir buvo Statybos akcinės bendrovės 
Projektavimo ir Statybos skyrių viršininkas. Dar 1934 m. V. Landsbergio 
suprojektuotam Smeltės mikrorajonui Klaipėdoje 1937 ... 1939 m. 

V. Ražaitis sukonstravo ir pastatė gyvenamuosius namus, vaikų darželį ir 
lopšelį, Šventojoje - gyvenamuosius namus žvejams ir kt. | 

Vokietijai okupavus Klaipėdos kraštą, V. Ražaitis vėl pradėjo dirbti Kau- 
ne. Iki sovietinės okupacijos jis projektavo įvairius laikinosios sostinės, 
Šiaulių ir Telšių objektus, o nuo 1940 m. - daugiausia pramonės įmones. 
Įsteigus Pramonės projektavimo trestą, jis paskiriamas vyriausiuoju pro- 
jektų inžinieriumi. V. Ražaičiui vadovaujant, tada buvo parengti kai ku- 
rių Panevėžio cukraus fabriko pastatų, Kauno „Drobės“ ir kitų fabrikų 
rekonstrukcijos projektai. Vokiečių okupacijos metais V. Ražaitis buvo pa- 
skirtas Statybos akcinės bendrovės vyriausiuoju inžinieriumi. Jam vado- 
vaujant, buvo suprojektuoti Biržų grūdų malūno technologiniai ir statybi- 
niai įrenginiai, taip pat parengtas Radviliškio stiklo fabriko rekonstrukci- 
jos projektas. 

Po karo, iki 1950 m. dirbdamas „Lietstatprojekto“ vyriausiuoju inži- 
nieriumi, V. Ražaitis vadovavo Kauno „Drobės“ per karą sugriautų kor- 
pusų, Kauno miesto vandentiekio stoties Eiguliuose atstatymo darbams. 
Tada taip pat buvo parengtas Biržų „Siūlo“ projektas, kurį V. Ražaitis 
dažnai prisimindavo. Tais laikais stambesnius projektus tekdavo apginti 
atitinkamoje Maskvos žinyboje. Sovietų Sąjungos lengvosios pramonės mi- 
nistru tuomet dirbo M. Kosyginas, vėliau tapęs valstybės premjeru. Posė- 
dyje N. Kosyginas reikalavo sumažinti buitines patalpas: tualetus, dušus, 
prausyklas. Esą darbininkai vis tiek jomis nesinaudos. O V. Ražaitis įrodi- 
nėjo, kad „nesinaudos, jei bus per mažai. Kai bus pakankamai - tikrai nau- 
dosis. Tai rodo Europos patirtis“. Tada N. Kosyginas nusileido ir projektą 
patvirtino. 

1950 ... 1959 m. V. Ražaitis — „Lietprojekto“ vyriausiasis konstrukto- 
rius. Tai bene atsakingiausios statybos inžinieriaus pareigos. V. Ražaitis, 
parinkdavo pastato arba statinio statybines medžiagas, konstrukcines siste- 
mas, statybos technologiją, kontroliavo, kaip įgyvendinamas projektas, ir 
konsultavo. 1952 ... 1954 m. jam vadovaujant, buvo parengtas nuo gaisro 
per karą nukentėjusio plieninio viaduko virš geležinkelio atstatymo projek- 
tas, suprojektuoti du tiltai per Vilnelę šiluminėms magistralėms. Daug pa- 
daryta ir Kaunui. Tai „Limos“ fabriko katilinės kaminas, silikatinių plytų 
fabrikas „Bitukas“, Nemuno krantinių špuntinių sienų rekonstrukcija, ka- 
nalizacijos perpylimo stotis Šančiuose, „Metalo“ fabriko rekonstrukcija ir 
kiti projektai. Nuo 1955 m. V. Ražaitis daugiausia vadovavo statybinių 
medžiagų gamybos bei statybos industrijos objektų konstrukcijų projek- 

tams. Jis yra tiltų Kėdainiuose bei Pasvalyje projektų vyriausiasis konstruk- 
torius. Tačiau labiausiai jis didžiavosi 1956 m. suprojektuotu kabamuoju 
tiltu Vilniuje. Šis 192 m ilgio plieninis tiltas per Nerį, skirtas šiluminei ma- 
gistralei ir pėstiesiems, yra greta Lazdynų tilto. Dabar jis labai apleistas. 

1960 m. V. Ražaitis iš pramonės statybos projektavimo instituto buvo 
pakviestas į Kauno politechnikos institutą. 1962 m. jam buvo suteiktas 
mokslo docento vardas Gelžbetoninių konstrukcijų katedroje. KPI jis pa- 
rengė metodikos ir mokslo darbų, oponavo disertacijas, dalyvavo mokslo 
konferencijose. 

Doc. V. Ražaitis neabejotinai buvo vienas žymiausių ir statybinių kon- 
strukcijų ekspertų. Jo ekspertizių aktai dažnai prilygsta rimtiems mokslo 
straipsniams, nes buvo atliekami nuodugnūs pastatų pagrindų ir statybi- 
nių konstrukcijų tyrimai, detalūs ir sudėtingi patikrinamieji skaičiavimai, 
kartais pateikiami ir toms konstrukcijoms stiprinti sprendiniai. Docentas 
V. Ražaitis mirė 1991 m. liepos 20 d. Palaidotas Kauno Romainių kapinėse 


Enciklopedistas, ne tik statybinės mechanikos, bet taip pat ir kitų in- 
žinerinių disciplinų subtilybių universalus žinovas docentas Mikalojus 
REMIŠAUSKAS buvo reiklus, bet geranoriškas, kolegiškas. Kai 
N. Chruščiovas paskelbė pagalbos žemės ūkiui vajų, KPI „paaukojo“ 
M. Remišauską - išsiuntė jį į Merkinės MTS. Pasakojama, kad, pabuvojęs 
kurį laiką merdinčiame ūkyje, Mikalojus pasiūlė jį likviduoti, o visas žemes 
apsodinti mišku... Netrukus jis grįžo į KPI. M. Remišauskas gimė 1907 m. 
gruodžio 19 d. Baltstogėje (dabar Bialistokas, Lenkija). Čia tuo metu ka- 
riuomenėje tarnavo jo tėvas. Tarnybos reikalais tėvai gyveno Vilniuje, 
Gardine, Varšuvoje, Lietuvos Brastoje, todėl mažojo Mikalojaus pradinio 
mokslo mokytojai skiepijo jam žmogiškąsias dvasines vertybes, darbo po- 
mėgį, meilę ir pagarbą artimui. 

Prasidėjus Pirmajam pasauliniam karui, Remišauskai buvo evakuoti 
į Charkovą. Čia Mikalojus pradėjo mokytis gimnazijoje ir gavo penkių kla- 
sių baigimo pažymėjimą. 1921 m. M. Remišauskas su tėvais grįžo į Kauną. 
1922 ... 1923 m. jis dirbo šaltkalvio padėjėju „Amlito“ autoremonto dirb- 
tuvėse. 1923 m. mirus tėvui, tarnavusiam Karo butų skyriuje raštininku, 
Remišauskai persikėlė gyventi į Vilkaviškį. Čia Mikalojus dirbo papirosų 
fabrike. 1925 m. jis įstojo į Vilkaviškio gimnaziją ir 1929 m. gavo brandos 
atestatą. 1929 ... 1930 m. jis atliko privalomąją kario tarnybą aspirantų kur- 
suose, ir jam buvo suteiktas jaunesniojo leitenanto laipsnis. 

1930 m. M. Remišauskas pradėjo studijuoti Lietuvos universiteto Tech- 
nikos fakulteto Statybos skyriuje Kaune. Dėl varganų gyvenimo sąlygų jis 
negalėjo nuosekliai studijuoti, nes tekdavo užsidirbti duoną sau ir padėti 
šeimai (motina — muzikos mokytoja - ne visuomet turėdavo pamokų, se- 
suo buvo invalidė, brolis gyveno atskirai). 1936 ... 1937 m. Mikalojus dirbo 
pas rangovą A. Dėdelę Babtų gelžbetoninio tilto statybvietėje darbų vyk- 
dytoju, Kauno Šančių gimnazijos statybvietėje techniku, 1938 ... 1940 m. - 

akcinėje „Elektros“ Gaus S t. y. projektavo Rekyvos elektrinę, kaip 

1940 metai - tai M. Remnišausko, kaip pedagogo; laka, vi- 
suomenininko, intensyvios veiklos pradžia: spalio 1 d. jis buvo priim- 
tas techniku į VDU Statybinės statikos katedrą. Vokiečių okupacijos me- 
tais M. Remišauskas universitete dirbo laborantu. Nors nebuvo baiges stu- 
dijų, bet tada jau dėstė teorinę mechaniką, statybinę statiką. Uždarius uni- 
versitetą, 1943 ... 1944 m. M. Remišauskas neoficialiai dėstė braižomąją 
geometriją. 

1944 m. rugpjūčio 1 d. M. Remišauskas. paskiriamas Statybinės me- 
chanikos katedros asistentu, 1944 m. sausį - Medinių ir plieninių konstruk- 
cijų bei tiltų katedros vyresniuoju dėstytoju, o vėliau — vėl Statybinės 
mechanikos katedros vyresniuoju dėstytoju. 1947 m. jam buvo suteikta 
statybos inžinieriaus kvalifikacija. 1950 m. laidos kelių specialybės stu- 
dentams šeštajame ir septintajame studijų semestruose vyr. dėstytojas 
M. Remišauskas vedė statybinės statikos pratybas. Jis labai gyvai populia- 
riais uždaviniais iliustruodavo statikos teoremas, pateikdavo daugybę sa- 
vo darbo praktinės veiklos pavyzdžių. 

Vyr. dėstytojas M. Remišauskas visuomet rūpestingai atlikdavo ir pe- 
dagogo, ir visuomenininko pareigas, paklusniai vykdydavo vyresnybės 
nurodymus. Jis, kaip demokratas, tiesiog negalėjo atsisakyti pasiūlymo 
stoti į komunistų partiją, o vėliau partijai pakvietus „kelti“ žemės ūkį, jis 
pakluso ir šiam „kvietimui“: 1954 m. M. Remišauskas, visą gyvenimą pra- 
leidęs mieste, siunčiamas direktoriauti į Merkinės mašinų ir traktorių sto- 
tį. Iš akademinės aplinkos atėjusiam žmogui darbo sąlygos buvo labai sun- 
kios ir neįprastos. Čia nebuvo kur pritaikyti savo žinių, o pasisemti ką 
nors naujo nebuvo iš ko. Merkinėje M. Remišauskas dirbo apie trejus me- 
tus. Per šį laikotarpį jo intelektas pasipildė nebent naujais anekdotais! 

1957 m. vasarį M.Remišauskas grįžta į KPI. 1961 m. jis išrenkamas 
eiti docento pareigas, o 1962 m. - katedros vedėju KPI Klaipėdos filiale. 
1965 m. jam suteiktas nusipelniusio inžinieriaus vardas. 1968 m. docen- 
tas M. Remišauskas pakviečiamas į KPI Vilniaus filialą. Statybos specialy- 
bės studentams jis skaitė statybinės statikos, dinamikos, patvarumo dis- 
ciplinų paskaitas, parengė metodikos leidinių. Jis yra „Statybinės statikos" 
vadovėlio bendraautoris. Disertacijos M. Remišauskas neparengė. Dėl 
daugybės reikalų, konsultacijų, pagalbos studentams, aspirantams, in- 
žinieriams jis tiesiog negalėjo susitelkti mokslo tyrimams. 1974 m. doc. 
M. Remišauskas išėjo į pensiją, bet nenutraukė ryšių su institutu, katedra. 
Jis redaguodavo aspirantų disertacijas, kolegų knygas ir vadovėlius.Mė- 
go keliones. Jis vienas su kuprine ant nugaros keliavo Baikalo pakrantė- 
mis, pabuvojo šio ežero saloje, o paskui vaizdingai pasakodavo kelionės 

įspūdžius. Docentas Mikalojus Remišauskas mirė 1985 m. spalio 18 d. Jo 
palaikus priglaudė Vilniaus Rokantiškių kapinių smėlis. 


| Labai kuklus, santūrus, nepaprastai darbštus ir energingas — tai bū- 
dingiausi profesoriaus Anatolijaus ROZENBLIU M O bruožai. 
Gerbėme profesorių už jo erudiciją, paprastumą, geranoriškumą, turtingą 
praktikos patirtį. Pagarbą kėlė ir sunkus jo gyvenimas, ištvermė vokiečių 
okupacijos metais. A. Rozenbliumas gimė 1902 m. liepos 2 d. Baltstogėje 
(dabar Bialistokas, Lenkija). Tėvas buvo provizorius, aukštąjį mokslą įgi- 
jęs Jurjeve (dabar Tartu, Estija). Jis dirbo įvairiose vaistinėse iš pradžių 
vaistininko padėjėju, o vėliau - vaistinės vedėju. 1903 m. visa šeima persi- 
kėlė į Kauną. Čia jaunasis Anatolijus lankė pradinę mokyklą ir 1912 m., 
išlaikęs konkursinius egzaminus, įstojo į gimnaziją. Pirmojo pasaulinio 
karo metais jis mokėsi Vitebsko ir Petrogrado gimnazijose. Pasibaigus ka- 
rui, Rozenbliumų šeima grįžo į Lietuvą, ir 1920 m. Anatolijus baigė rusų 
gimnaziją Kaune. 

Baigęs gimnaziją, A. Rozenbliumas įstojo į Berlyno „Sternsches“ kon- 
servatorijos rojalio klasę („Ausbildungsklasse“). Čia jis susidomėjo tech- 
nikos mokslais. 1922 m. vasarį jis įstojo į Vienos aukštąją technikos mo- 
kyklą ir, nebaigęs konservatorijos, pradėjo studijuoti šios mokyklos Staty- 
bos fakultete. Vienoje studijavo vieną semestrą ir 1922 m. rugsėjo pradžio- 
je perėjo į Koetheno (Vokietija) aukštosios pramonės mokyklos Statybos 
fakulteto Geležies ir gelžbetonio statybos skyrių. Labai pablogėjus tėvų 
gyvenimo sąlygoms, Anatolijus nuo 1925 metų pradžios iš jų nebegavo 
jokios paramos ir turėjo verstis pats. 1925 m. Berlyno firmoje 
„Traegelagergemeinschaft Dellschau und Co" jis dirbo apmokamu prakti- 
kantu. Be to, jis skambindavo rojaliu įvairiuose orkestruose. 

1927 m. rugpjūtį A. Rozenbliumas parengė anais laikais labai sudėtingą 
diplominį projektą „Gelžbetoninė fabriko halė su šešis kartus statiškai ne- 
išsprendžiamais rėmais“ (darbo vadovas prof. dr. M. Fischeris), labai ge- 
rai išlaikė „vyriausiuosius egzaminus“ ir įgijo inžinieriaus kvalifikaciją. 

1928 m. pradžioje jis buvo priimtas į „Ingenieurbiuro Kuhn und 
Schaim" firmą Berlyne inžinieriumi konstruktoriumi, o netrukus pradėjo 
dirbti savarankiškai. Be kita ko, ten atliko pastato „Warenhaus Michels- 
Berlin, Leipziger Str.“ visus statinius skaičiavimus. 

1929 m. pradžioje A. Rozenbliumas grįžo į Lietuvą ir buvo pašauktas 
atlikti privalomąją kario tarnybą Karo butų valdyboje Kaune, Sančiuose. 
Atlikęs kario prievolę, buvo priimtas į tą pačią valdybą laisvai samdomu 
specialistu ir ten dirbo iki 1936 m. pabaigos. Karo butų valdyboje 
A. Rozenbliumas atlikdavo visų to meto konstrukciniu požiūriu sudėtin- 
gų pastatų statinius skaičiavimus ir nubraižydavo gelžbetonio, plieno bei 

medžio konstrukcijų brėžinius. Jis parengė ir daugelio pastatų projektus. 

Pagal A. Rozenbliumo projektus buvo, be kita ko, pastatytas didžiausias 
Lietuvoje plieninis angaras lėktuvams Linksmadvaiyje; du plieniniai an- 
garai Zokniuose ir daug kitų pastatų. Pagal jo statinius skaičiavimus ir 
konstrukcinius brėžinius buvo pastatytos taip pat artilerijos dirbtuvės 
Šančiuose ir Linkaičiuose, daugelio kareivinių pastatai ir kt. 

Ne tarnybos metu A. Rozenbliumas suprojektavo (atliko skaičiavi- 
mus, parengė brėžinius) VDU tyrimų laboratorijos korpusą Vydūno alėjo- 
je, Karininkų ramovę, Centrinį paštą, VDU medicinos fakulteto rūmus Kau- 
ne. 1936 m. jis parengė Alytaus tilto per Nemuną projektą ir visus brėži- 
nius. Šis tiltas, pastatytas 1936 ... 1937 m., buvo laikomas didžiausiu gelž- 
betonio tiltu ne tik Lietuvoje, bet ir didžiausiu tokios konstrukcijos tiltu 
Pabaltijyje. 

1936 m. pabaigoje A. Rozenbliumas išėjo iš tarnybos Karo butų val- 
dyboje ir, įvairių įstaigų, inžinierių, architektų ir rangovų samdomas arba 
kviečiamas, atlikdavo statinius skaičiavimus, rengdavo konstrukcinius brė- 
žinius arba ištisus projektus. Jis yra parengęs Kauno sporto halės projektą 
ir visus brėžinius, taip pat atliko visus statinius skaičiavimus ir parengė 
visus konstrukcinius brėžinius Šiaulių Rekyvos elektrinės pastatams, ra- 
dijo stočiai Babtuose, Kauno Šančių gimnazijai ir Kauno aukštesniajai tech- 
nikos mokyklai. Be to, jis buvo teismo ekspertas Kauno autobusų garažo 
Šančiuose griuvimo byloje, atliko patikrinamuosius sugriuvusio garažo 
skaičiavimus, ir daugelį kitų darbų bei projektų. 

Lietuvą okupavus Sovietų Sąjungai, buvo organizuotas Pramonės sta- 
tybos trestas Kaune. Siame treste A. Rozenbliumas dirbo nuo jo įkūrimo 
dienos, t.y. nuo 1940 m. rugpjūčio 1 d., Statybos skyriaus vyriausiuoju 
inžinieriumi. Iš šio tresto vėliau išaugo „Pramprojekto“ projektavimo orga- 
nizacija, kurioje 1940 m. spalio 1 d. A. Rozenbliumas buvo paskirtas Kon- 
strukcijų skyriaus vyriausiuoju inžinieriumi. 1940 m. spalio 1 d. antraei- 
lininku jis pradėjo dirbti tiltų dėstytoja VDU Statybos fakultete. Nuo 1941 m. 
sausio 16 d. A. Rozenbliumas dirbo tik universitete. 

Prasidėjus karui ir Vokietijai okupavus Lietuvą, A.Rozenbliumas su 
šeima pateko į koncentracijos stovyklą, kurioje išbuvo iki 1944 m. kovo 29 d. 
Tada jis su Žmona pabėgo iš stovyklos ir pasislėpė pas vieną kaimietį. Ten 
jie slapstėsi tol, kol atėjo sovietinė armija. 1944 m. rugpjūčio 1 d. inžinierius 
A. Rozenbliumas grįžo dirbti į VDU. Būdamas koncentracijos stovykloje, 
jis stengėsi gilinti savo specialybės Žinias, ir kartkartėmis tai jam pavyk- 
davo. VDU A. Rozenbliumui buvo pavesta dėstyti gelžbetonio konstruk- 
cijų, masyviųjų tiltų disciplinas ir eiti Gelžbetonio konstrukcijų ir tiltų ka- 
tedros vedėjo pareigas. Sovietinėje Lietuvoje A. Rozenbliumui nebuvo pri- 
pažintas Vokietijoje įgytas inžinieriaus diplomas, todėl jam teko parengti 

diplominį projektą Kauno universiteto diplomui įgyti. Šį savo darbą 
„Gelžbetonio angaro projektas“ jis apgynė 1945 m. birželio 30 d., o liepą 
išlaikė ir marksizmo-leninizmo disciplinos egzaminą! 

Pokario metais A. Rozenbliumas parengė daug projektų sugriautam 
Lietuvos ūkiui atstatyti, konsultuodavo statybos konstrukcijų darbo ir stip- 
rinimo klausimais. 

1948 m. birželio 30 d. Kauno universiteto taryboje vyresnysis dėsty- 
tojas A. Rozenbliumas apgynė disertaciją “Betono ir skiedinių optimalių 
sudėčių nustatymo klausimu“, ir jam buvo suteiktas mokslų kandidato 
(daktaro) laipsnis. 1949 m. kovo 4 d. VAK patvirtino šią nutartį. 1949 m. 
rugsėjo 15 d. A. Rozenbliumui suteiktas ir docento vardas. 

Įkūrus KPI, doc. A. Rozenbliumas 1951 m. buvo paskirtas Inžineri- 
nių konstrukcijų katedros vedėju. 1958 m. už gelžbetoninių arkų trobesių 
denginiams sukūrimą jam paskirta Lietuvos valstybinė premija. 1961 m. 
KPI įkurta Gelžbetoninių konstrukcijų katedra ir jos vedėju pakviečiamas 
doc. A. Rozenbliumas. 

Plėtodamas mokslo tyrimus, doc. A. Rozenbliumas 1967 m. Minsko 
politechnikos institute apgynė disertaciją „Apie plyšius, įtempimus ir de- 
formacijas, susidarančius jėgų veikiamose gelžbetoninėse konstrukcijose“, 
ir jam buvo suteiktas technikos mokslų habilituoto daktaro laipsnis, kurį 
tų pačių metų gruodžio 16 d. patvirtino V AK. Įdomu, kad docento 
A. Rozenbliumo disertacijos vienas oponentas buvo prof. A. Čyras, studi- 
jų metais klausęs A. Rozenbliumo gelžbetonio disciplinos paskaitų. 1968 m. 
A. Rozenbliumas tapo profesoriumi. 

1969 m. įkūrus VISI, prof. A. Rozenbliumas pakviečiamas dirbti Spe- 
cialiųjų konstrukcijų (vėliau - Metalinių konstrukcijų) katedros vedėju. 

Prof. A. Rozenbliumas parengė leidinius „Hidrauliniai cementai ir be- 
tonai“ (1947), „Mūrinės konstrukcijos“ (1956; 1964 rusų kalba), „Gelžbe- 
toninių ir mūrinių konstrukcijų pagrindai“ (1969), daug metodikos kny- 
gelių. Po ilgos ir sunkios ligos profesorius Anatolijus Rozenbliumas mirė 
1973 m. gegužės 27 d. Palaidotas Vilniaus Antakalnio kapinėse. 


Pirmame kurse fizikos paskaitas mums skaitė profesorius Kazys 
SLEŽEVIČIUS.VDU pirmųjų rūmų salėje jis labai garsiai aiškindavo 
fizikos dėsnius, rūpestingai braižydavo schemas ir diagramas. Jis kalbė- 
davo labai sklandžiai ir logiškai, dėl to mes puikiai viską supratome. Vi- 
sur jutome gilią profesoriaus erudiciją ir eleganciją. K. Sleževičius gimė 
1890 metų kovo 18 d. Tauragės apskrities Eržvilko valsčiaus Daugėlių kai- 
me. Kaziui gimus, po mėnesio mirė tėvas. Visa ūkininkavimo našta gulė 
ant motinos pečių. Kaziui jau vaikystėje teko ganyti bandą, dirbti įvairius 
kitus ūkio darbus. Namie pramokęs skaityti ir rašyti, jis kažkokiu būdu pasi- 

rengė ir 1902 m. išlaikė egzaminus į pirmąją gimnazijos klasę Rygoje. Per- 
ėjus į penktąją klasę, teko pačiam rūpintis pragyvenimu, nes dėdė (tėvo bro- 
lis), kuris su Kazio motina valdė 40 ha ūkį, siūlė stoti į kunigų seminariją. 
Motina laikėsi nuošaliai. Kaziui atsisakius, iš pradžių dar šiek tiek šelpė, 
bet, baigęs šeštąją klasę, Kazys iš namų beveik nieko nebegaudavo. Be to, ir 
namiškiai nebuvo turtingi, nes mokėsi dar ir vyresnysis brolis Mykolas. 

1910 m. Kazys įstojo į Odesos universiteto. Matematikos ir gamtos fa- 
kulteto Matematikos skyrių. Studijuodamas universitete, pradėjo domėtis 
meteorologija, iš šios srities parengė ir diplominį darbą, kurį apgynė 1916 m. 
lapkričio 16 d., ir gavo pirmojo laipsnio diplomą. | 

Tada dar vyko Pirmasis pasaulinis karas, todėl, baigus studijas, 
Kaziui teko stoti į karo mokyklą. Tapęs leitenantu, K. Sleževičius buvo 
paskirtas į Maskvą. Rusijoje jau buvo prasidėjusi revoliucija. 1917 m. lap- 
kritį iš kariuomenės jis buvo demobilizuotas kaip mokytojas ir išvyko į 
Odesą. Čia baigė vienerių metų pedagogų kursus ir 1918 ... 1920 m. įvai- 
riose Odesos mokyklose dėstė fiziką ir matematiką. 

1921 m. gegužės 1 d. Kazys grįžo į Lietuvą ir kaip karininkas buvo 
pašauktas į Lietuvos kariuomenę. 1921 ... 1923 m. buvo Karo mokslo sky- 
riaus reikalų vedėjas. Be to, jis dar mokytojavo Kauno mokytojų seminari- 
joje ir Suaugusiųjų gimnazijoje. 1922 m. buvo paskirtas šios gimnazijos 
direktoriumi. 1922 m. pabaigoje K. Sleževičius buvo pakviestas į Lietu- 
vos universitetą fizikos asistentu ir metrologijos bei geofizikos lektoriu- 
mi, o 1923 m. spalio 1 d. išrinktas geofizikos docentu ir nuo tos dienos 
demobilizuotas iš kariuomenės. Pradėjęs skaityti paskaitas universitete, 
K. Sleževičius pats parengė Geofizikos katedrai mokslo priemones, organi- 
zavo fizikos laboratoriją ir biblioteką. Ištisas vasaras jis praleisdavo 
Lietuvos geofizinių tyrinėjimų ekspedicijose. 

1930 m. K. Sleževičius buvo paskirtas eiti ordinarinio profesoriaus 
pareigas. Po to jis buvo išrinktas Geofizikos ir meteorologijos katedros ve- 
dėju. 1930 ... 1934 m. K. Sleževičius atliko Lietuvos gravimetrinius stebėji- 
mus. 1935 m. jis pradėjo tyrinėti Lietuvos magnetinį lauką ir 1936 ... 1938 m. 
kartu su bendradarbiais parengė Lietuvos magnetinę nuotrauką, magne- 
tizmo žemėlapį. 

Atgavus Vilnių, prof. K. Sleževičius 1940 m. buvo perkeltas į Vilniaus 
universitetą ir paskirtas Meteorologijos ir klimatologijos katedros vedėju. 
1945 m. kovo 3 d. Sovietų Sąjungos V. AK patvirtino K. Sleževičiui profeso- 
riaus vardą. 1945 ... 1946 m. prof. K. Sleževičius dėstė labai patraukliai dėstė 
fiziką, ir tai studentus skatino stropiai gilintis į fizikos mokslo slėpinius. 

Prof. K. Sleževičius dalyvavo Pabaltijo geofizinės komisijos darbuose 
ir konferencijose, kurios vyko Vokietijoje, Suomijoje, Danijoje, Sovietų 
Sąjungoje. Jis parengė mokslo veikalus „Gravimetriniai darbai Lietuvoje 

su Sternecko aparatu ties trianguliacijos signalais" (1934), „Gravimetri- 
niai darbai 1934 m. ir svorio jėgos greitėjimas Lietuvoje (1936), „Lietuvos 
magnetinė nuotrauka, padaryta 1936 ... 1938 metais“ (1941). Jo mokslo 
straipsniai geofizikos ir metrologijos klausimais paskelbti „Kosmoso“, 
„Kultūros“, „Mūsų žinyno“, „Gamtos“ žurnaluose. 

Prof. K. Sleževičius politinių partijų veikloje nedalyvavo, visuome- 
nines ir mokyklų organizacijas rėmė darbu. Jis buvo Mokytojų profesinės 
sąjungos, Gamtininkų draugijos, Varpininkų šelpimo fondo, Draugijos už- 
sienio lietuviams remti ir kt. draugijų valdybų narys, aktyvus organizato- 
rius. Prof. K. Sleževičius buvo taip pat uolus mokslo populiarintojas. Jo 
pranešimai susirinkimuose, konferencijose, per radiją turėjo bendravals- 
tybinę svarbą. Jis visuomet stengėsi pateikti ką nors naujo, buvo geofizi- 
kos ir metrologijos taikomųjų Žinių sklaidos iniciatorius. Profesorius Ka- 
zys Sleževičius mirė 1953 m. sausio 15 d. Vilniuje. 


Per vieną savaitinę paskaitą mes nebegalėjome išmokti prancūziškai, 
bet visada domindavo dėstytojo Vytauto SOBLI O pasakojimai apie 
Prancūziją, Paryžių, maloniai nuteikdavo bendravimo maniera, gerano- 
riška draugiška šypsena, imponuodavo jo diplomatiniai sugebėjimai. 
V. Soblys gimė 1903 m. vasario 27 d. Kelmėje. Pradinę mokyklą baigė 
Kuršėnuose, vidurinę (progimnaziją) - Šiauliuose. 1919 m. jis įstojo į 
Šiaulių dvimečius mokytojų kursus, o vėliau, jau dirbdamas pradinėje mo- 
kykloje, mokėsi Šiaulių mokytojų seminarijoje, kurią baigė 1925 m. Gerai 
mokėdamas prancūzų kalbą, V. Soblys ryžosi studijoms Prancūzijoje: iš 
pradžių tobulinosi Tulūzos universitete, vėliau Sorbonos universitete 
Paryžiuje ir 1931 m. liepos 2 d. baigė kalbotyros ir pedagogikos studijas. 
Grįžęs į Lietuvą, jis atliko kario tarnybą šarvuočių rinktinėje, o 1932 ... 
1934 m. dėstė prancūzų kalbą suaugusiųjų gimnazijoje (J. Tumėno bran- 
dos kursuose). 1934 m. rudenį jis buvo pakviestas Aukštųjų kūno kultū- 
ros kursų pedagoginių disciplinų lektoriumi ir mokslo reikalų inspekto- 
riumi. 1932 ... 1935 m. jis buvo Užsienio reikalų ministerijos Intelektuali- 
nio bendradarbiavimo komisijos generalinis sekretorius. 1935 ... 1937 m. 
V. Soblys dirbo Klaipėdos Pedagoginio instituto direktoriumi. 1937 m. jis 
buvo paskirtas Kultūros reikalų departamento direktoriumi ir kartu liko 
Pedagoginiame institute lektoriumi. Nuo 1940 m. rudens V. Soblys dirbo 
Utenos gimnazijos lietuvių ir prancūzų kalbų mokytoju, nuo 1941 m. ru- 
dens - Siaulių II gimnazijos mokytoju. Nuslinkus karo frontui į Vakarus, 
1944 m. rudenį V. Soblys pradėjo dirbti prancūzų kalbos dėstytoju Kauno 
taikomosios dailės institute, o 1945 m. lapkričio 1 d. buvo priimtas dėsty- 
toju į VDU Istorijos ir filologijos fakulteto Svetimų kalbų katedrą (ėjo ant- 
raeiles pareigas). Prasidėjus „kadrų valymui“ universitete, 1946 m. rug- 

pjūčio 1 d. V. Soblys buvo atleistas. Po to jis dirbo „Kauno tiesos“ korekto- 
riumi, ekonomistu „Sanite“. 1951 m. buvo priimtas į KPI Svetimų kalbų 
katedrą vyresniuoju dėstytoju (iš pradžių valandiniu dėstytoju, vėliau — 
pusę etato). Kurį laiką jis dirbo ir ŽŪA.Vytautas Soblys mirė 1968 metų 
lapkričio 9 dieną Kaune. 

V. Soblys atstovavo Lietuvai viešojo švietimo Koikišndijose ŽŽ iagajė 
(1934, 1935, 1937), Tautų Sąjungos tarptautinėje intelektualinio bendra- 
darbiavimo komisijos XVI sesijoje (1934), tautinio auklėjimo kongrese 
Paryžiuje (1937). Jis gerai mokėjo dar ir vokiečių, anglų, rusų kalbas. 
V.Soblys yra parengęs straipsnių apie prancūzų pedagogą IL. Piaget, 
rašytoją J. Rousseau. | 


Lėtoko būdo, bet labai malonų docentą Mikalojų S T O N Į sunkiais 
pokario metais mes - antrakursiai - įsiminėme kaip labai prielankų deka- 
ną. Atrodė, kad tarsi vienintelis jo rūpestis buvome mes! Visur ir visuo- 
met jis stengdavosi mums padėti, patarti, užjausti. Mikalojus Stonys gimė 
1896 m. lapkričio 27 d. Liepojoje. Pradinę mokyklą ir gimnaziją lankė gim- 
tajame mieste. Kilus Pirmajam pasauliniam karui, Stonių šeima pasitrau- 
kė į Rusiją, ir Mikalojus brandos atestatą gavo Maskvos gimnazijoje. Su 
tėvais grįžęs į Lietuvą, 1921 m. M. Stonis įstojo į Aukštųjų kursų technikos 
skyrių, o įkūrus Lietuvos universitetą, studijas tęsė Technikos fakulteto 
Statybos skyriuje. Studijuodamas iki 1923 m. dirbo braižytoju Lietuvos 
krašto apsaugos ministerijoje, vėliau Susisiekimo ministerijos Telšių ... 
Klaipėdos ir kitų geležinkelio ruožų tyrinėtojų grupėse piketažininku, o 
1925 ...1927 m. - Lietuvos geležinkelių valdyboje Kaune techniku. Baig- 
damas studijas, M. Stonis jau inžinieriumi dirbo Aleksoto ir Vilijampolės 
tiltų statybvietėse. 1928 m. birželio 13 d. jis apgynė diplominį projektą 
“Gelžbetoninis tiltas per Mušą“ ir gavo statybos inžinieriaus diplomą. Nuo 
1929 m. Klaipėdos uosto direkcijoje jis dirbo vyresniuoju inžinieriumi ir 
vadovavo naujo baseino, uosto molų įrengimo darbams. Norėdamas ge- 
riau susipažinti su vandens keliais, uostais ir jų įrenginiais, 1930 m. 
M. Stonis lankėsi Kopenhagoje, Hamburge ir Amsterdame, o 1937 m. - 
Karaliaučiaus, Dancigo ir Stetino miestuose. 1939 m. jis buvo paskirtas 
Lietuvos susisiekimo ministerijos Vandens kelių valdybos inžinieriumi. 
Okupavus Lietuvą Sovietų Sąjungai, M. Stonis buvo pakviestas dirbti in- 
žinieriumi į Kauno miesto vykdomojo komiteto Vandentiekio ir kanaliza- 
cijos skyrių. Vokiečių okupacijos metais jis visą laiką dirbo Lietuvos Rau- 
donojo Kryžiaus technikos skyriuje vyresniuoju inžinieriumi. 

Nuslinkus karo frontui į Vakarus, 1944 m. M. Stonis buvo priimtas į 
VDU Hidrotechnikos katedrą asistentu, o 1945 m. kovo 14 d. paskirtas 
vyresniuoju dėstytoju. 1946 m. birželio 6 d. VDU taryba jį išrinko docentu, 

bet vėliau V.AK šio teikimo nepatvirtino. Tada M. Stonis statybos specia- 
lybės studentams skaitė vandens kelių ir uostų discipliną. 1946 m rugsėjį 
... 1947 m. balandį M. Stonis buvo Statybos fakulteto dekanas, o nuo 1947 m. 
sausio iki 1949 m. spalio vadovavo Hidrotechnikos katedrai. 1953 ... 1954 m. 
jis dirbo Braižomosios geometrijos katedroje, po to Geodezijos katedroje, 
o 1956 m. lapkričio 1 d. išėjo į pensiją. Docentas Mikalojus Stonis mirė 
1961 m. rugsėjo 26 d. Kaune. 


"“ Stepono S TUL GI NSK I O tėvas Vincentas Stulginskis, Šiaulių 
apskrities Šaukėnų valsčiaus bežemis valstietis, neturėdamas darbo Tė- 
vynėje, išvyko jo ieškoti į Peterburgą. Čia 1908 m. balandžio 19 d. gimė 
Steponas. Neužilgo šeima persikėlė į Rževą. 1918 m. Stulginskiai grįžo į 
Lietuvą, į Šaukėnų valsčių. Čia 1919 m. tėvas buvo Šaukėnų valsčiaus vyk- 
domojo komiteto narys, todėl, okupavus Šaukėnus vokiečiams, jis buvo 
suimtas ir išvežtas į Vokietiją. Iš tenai tėvui pavyko pabėgti, bet, grįžęs iš 
vokiečių nelaisvės, Nepriklausomoje Lietuvoje jis buvo areštuotas už tai, 
kad dirbo sovietiniame vykdomajame komitete. Tėvui būnant vokiečių 
nelaisvėje ir vėliau sėdint Kauno kalėjime, motina ir jaunasis Steponas la- 
bai vargo, nes motina buvo silpnos sveikatos ir beveik negalėjo uždirbti 
pragyvenimui. Tėvui grįžus iš kalėjimo, šeima persikėlė į Šiaulius, kur gy- 
venimo sąlygos buvo labai sunkios. Negaudamas tarnybos, tėvas pradėjo 
verstis smulkia prekyba. 

Šiauliuose Steponas pradėjo lankyti gimnaziją, kurią baigė 1927 m. 
Mokydamasis gimnazijoje, jis vertėsi pamokomis ir dirbo kitus darbus. 
Šitaip jis užsidirbdavo knygoms ir kartu padėdavo šeimai. 1928 m. rudenį 
S. Stulginskis pradėjo architektūros studijas Prahos aukštojoje technikos 
mokykloje. Čia pragyvenimo sąlygos taip pat buvo sunkios. Teko ir ba- 
dauti...1933 m. S. Stulginskis baigė studijas ir gavo inžinieriaus architekto 
diplomą. Grįžęs į Lietuvą, jis keletą mėnesių niekur negavo darbo. Pagaliau 
pavyko įsidarbinti techniku Telšių miesto savivaldybėje. 1934 m. jis buvo pri- 
imtas Telšių apskrities inžinieriumi. Būdamas Telšiuose, S. Stulginskis supro- 
jektavo ir statė Telšių gimnazijos rūmus, ligoninę, kino teatrą, gyvenamuo- 
sius namus Plungėje ir kituose apskrities miesteliuose, parengė Luokės mies- 
telio planavimo projektą. 1938 m. jis buvo perkeltas į Šiaulius miesto inžinie- 
riumi. Čia pradėjo miesto planavimo darbus. Būdamas Telšiuose ir 
Šiauliuose, daug rašė specialybės leidiniuose ir dienraščiuose įvairiais sta- 
tybos, miestų planavimo, žemėtvarkos, architektūros, pramonės, statybos 
įstatymų, pigių butų statybos, kovos su žemės spekuliavimu ir kitais klau- 
simais. Dėl straipsnio, kuriame buvo pateikti spekuliavimo žeme fak- 
tai, spekuliantų jis buvo net patrauktas į teismą, bet, įrodžius teis- 
me faktus, jis buvo išteisintas. 1937m. S. Stulginskis buvo komandi- 

ruotas į Berlyną ir Drezdeną susipažinti su architektūros ir urbanistikos 
naujovėmis, o 1939 m. - į Karaliaučių ir Berlyną L su šių miestų 
visuomeninių pastatų statybomis. 

1940 m. balandį S. Stulginskis persikėlė dirbti į į Kauno statybos ins- 
pekciją. Čia jis parengė miestų planavimo ir miestų statybos įstatymų pro- 
jektus. Sovietų Sąjungai okupavus Lietuvą, 1940 m. liepą jis buvo paskir- 
tas Statybos departamento inspektoriumi. Be to, jis padėjo organizuoti Ko- 
munalinio ūkio komisariatą, kuriame buvo paskirtas Miestų planavimo 
valdybos viršininku. Tada S. Stulginskis buvo pakviestas į VDU skaityti 
statybos įstatymų ir architektūros istorijos disciplinų paskaitas, o į Lietu- 
viškąją enciklopediją — redaguoti architektūros skyrių. 1941 m. pradžioje 
jis padėjo organizuoti projektavimo institutą „Komprojektą“, į kurį perėjo 
dirbti iš Komunalinio ūkio komisariato, šiam išsikėlus į Vilnių. Vokietijai 
okupavus Lietuvą, „Komprojektas“ buvo pertvarkytas į Statybos valdy- 
bą, kurioje S. Stulginskis buvo paliktas urbanistu - miestų planuotoju, o 
vėliau jam buvo pavesta laikinai eiti direktoriaus pareigas (iki 1942 m. 
vasario). Dirbdamas šioje įstaigoje, jis parengė Telšių ir apskrities sugriautų 
miestelių (Tverų, Žarėnų, Varnių ir Rietavo) planavimo projektus. Per 
visą vokiečių okupacijos metą S. Stulginskis dirbo VDU. Uždarius uni- 
versitetą, paskaitas studentams jis skaitė slaptai. Sovietinei armijai vėl 
užėmus Kauną 1944 m. vasarą, S. Stulginskiui buvo pavesta organizuoti 
Kauno vyriausiojo architekto valdybą. Vyriausiuoju architektu jis dirbo 
nuo 1944 m. rugpjūčio iki gruodžio, o vėliau buvo paskirtas Architektūros 
reikalų valdybos Miestų planavimo skyriaus viršininku. Atkūrus VDU, jis 
buvo Miestų planavimo katedros steigėjas ir pirmasis jos vedėjas. 1944 m. 
spalio 12 d. Statybos fakulteto taryba S. Stulginskiui suteikė docento var- 
dą. 1949 m. docentas S. Stuginskis buvo NKVD areštuotas ir uždarytas į 
Lukiškių kalėjimo rūsius. Netrukus jis buvo ištremtas į Jekibastūzo anglių 
kasyklų šachtas, vėliau - į Džeskazgano vario kasyklas. Iš tremties jis grį- 
žo 1954 m. Docentas S. Stulginskis dirbo Statybos reikalų komiteto Mies- 
tų planavimo skyriuje vyriausiuoju specialistu. 

1928 ... 1933 m. S. Stulginskis buvo Prahos lietuvių studentų draugi- 
jos narys, o paskutiniais metais - pirmininkas, 1934 ...1940 m. jis darbavo- 
si Lietuvos inžinierių ir architektų draugijoje. Docentas Steponas Stulgins- 
kis mirė 1995 metų kovo 17 dieną Vilniuje. 


BB Santūrus, elegantiškas, nepamainomas chemijos mokslų žinovas pro- 
fesorius Balys S TUL PIN AS gimė 1916 m. gegužės 1 d. Telšių apskri- 
ties Rešketėnų kaime. Studijavo VDU ir 1942 m. spalio 15 d. apgynė teori- 
nį diplominį projektą „Tirpstančio stiklo fabrikas Panevėžyje“ bei labora- 
torinį diplominį projektą „Šarminio modulio įtaka tirpstančio stiklo tirpa- 

lų PH" ir įgijo cheminės technologijos inžinieriaus kvalifikaciją. 1945 m. 
rugsėjo 1 d. jis buvo paskirtas VDU Fizinės chemijos katedros vyresniuoju 
dėstytoju. 1948 m. rugsėjo 29 d. VDU Technologijos fakulteto tarybos 
posėdyje apgynė disertaciją „Elektrolitinis mangano išskyrimas iš van- 
dens tirpalų“, kurią teigiamai apibūdino oficialieji oponentai profe- 
soriai P. Jodelė ir K. Baršauskas bei docentas V. Kaikaris, ir B. Stulpinui 
buvo suteiktas mokslų kandidato (daktaro) laipsnis. 1949 m. kovo 9 d. 
V AK šį nutarimą patvirtino. 

1946... 1947 mokslo metais B. Stulpinas Geodezijos specialybės studen- 
tams dėstė chemiją. Ypač įsiminė dėstytojo dėmesys įvairiems cheminiams 
junginiams, chemijos „stebuklams“ laboratorinių darbų metu. 

1950 m. spalio 7 d. B. Stulpinui buvo patvirtintas mokslo docento var- 
das. 1949 ... 1964 m. jis buvo išrinktas Neorganinės chemijos katedros ve- 
dėju, o 1964 ... 1982 m. — Bendrosios chemijos katedros vedėju. 1968 m. 
kartu su kitais bendradarbiais B. Stulpinui buvo paskirta Lietuvos valsty- 
binė premija. 1974 m. balandžio 19 d. jis apgynė daktaro disertaciją ir tų 
pat metų liepos 22 d. VAK B. Stulpinui patvirtino technikos habilituoto 
daktaro laipsnį, o 1975 m. kovo 31 d. ir mokslo profesoriaus vardą Bendro- 
sios chemijos katedroje. 

1976 m. prof. B. Stulpinui buvo suteiktas Lietuvos nusipelnusio mokslo 
veikėjo vardas. Kartu su kitais bendraautoriais jis yra parengęs vadovė- 
lius „Bendroji chemija“ (1974), „Bendrosios chemijos laboratoriniai dar- 
bai" (1969). 1984 m. liepos 1 d. prof. B. Stulpinas išėjo į pensiją ir buvo 
paliktas Bendrosios chemijos katedros konsultantu. 1992 m. birželio 30 d. 
jam buvo paskirta renta. 


sl Visą studijų metą nenuilstantis mūsų vadovas buvo profesorius 
Stasys V ABALEVIČIUS.Jis buvo mūsų dėstytojas, dekanas ir 
prorektorius, patarėjas ir užtarėjas. S. Vabalevičius gimė 1901 m. liepos 21 d. 
Kauno apskrities Raudondvario valsčiaus Vaškainių kaime. Netrukus tė- 
vai persikėlė į Kauną, ir pradinę mokyklą mažasis Stasys čia baigė dar 
prieš Pirmąjį pasaulinį karą.1915 m. Vabalevičių šeima pasitraukė į 
Rusijos Roslavlio miestą. Ten Stasys mokėsi gimnazijoje ir baigė keturias 
klases. 1918 m. Vabalevičiai grįžo į Kauną. Iš pradžių Stasys dirbo darbi- 
ninku, o 1921...1924 m. tarnavo Lietuvos kariuomenėje. Tada vakarais jis 
lankė Aukštesniąją technikos mokyklą ir 1926 m. tapo statybos techniku. 
Po to dirbo įvairiuose Kauno miesto savivaldybės objektuose. Susitaupęs 
lėšų, S. Vabalevičius 1930 m. išvyko studijuoti į Prahos aukštąją technikos 
mokyklą, ir 1936 m. gruodžio 17 d. jam buvo suteikta hidrotechnikos inži- 
nieriaus kvalifikacija. Grįžęs į Lietuvą, vėl dirbo Kauno savivaldybėje: pro- 
jektavo ir statė įvairius vandentiekio ir kanalizacijos įrenginius. 

1937 m. S. Vabalevičius pradėjo dirbti neetatiniu asistentu profeso- 
riaus S. Kairio vadovaujamoje VDU Sanitarijos katedroje (nuo 1940 m. - 
vyresniuoju dėstytoju). Sovietų Sąjungai okupavus Lietuvą, 1940 m. bir- 
želio 25 d. jis buvo paskirtas Kauno viceburmistru, bet šias pareigas ėjo tik 
kelis mėnesius. Rudenį jis vėl grįžo į Kauno savivaldybę skyriaus vedėju, 
o 1941 m. balandį buvo pakviestas į „Komprojektą“ direktoriaus pava- 
duotoju. Vokiečių okupacijos metais universitetas buvo jo pagrindinė dar- 
bavietė - Santechnikos katedroje jis dirbo vyresniuoju asistentu. 

Sovietinei kariuomenei užėmus Kauną, S. Vabalevičius buvo paskir- 
tas Kauno vykdomojo komiteto pirmininko pavaduotoju ir iki 1946 metų 
kovo vadovavo miesto komunalinio ūkio įrenginių atstatymo darbams. 
Be to, prof. S. Kairiui pasitraukus į Vakarus, S. Vabalevičius perėmė ir 
VDU Sanitarijos katedros vedėjo vairą. 1944 m. spalio 30 d. Statybos fa- 
kulteto taryba S. Vabalevičiui suteikė docento vardą, kurį Sovietų Sąjungos 
V.AK patvirtino 1948 m. gruodžio 17 d. 1946...1947 m. docentas Stasys 
Vabalevičius buvo VDU ūkio ir administracijos reikalų prorektorius, o 1947 
metų liepos 12 d. paskiriamas Statybos fakulteto dekanu. Šias pareigas jis ėjo 
iki 1949 m. rudens, kai vėl buvo paskirtas mokymo reikalų prorektoriumi. 

Įkūrus KPI, doc. S. Vabalevičius 1950 ... 1954 m. buvo Vandentiekio 
ir kanalizacijos katedros vedėjas, taip pat Hidrotechnikos fakulteto deka- 
nas, 1954 ... 1955 metais - mokslo reikalų prorektorius. 1955 m. docentas 
Stasys Vabalevičius Lietuvos ŽŪA apgynė disertaciją, ir 1955 m. gegužės 
31 d. jam buvo suteiktas technikos mokslų kandidato (daktaro) laipsnis. 

1955 m. pabaigoje doc. 5. Vabalevičius paskiriamas Valstybinio sta- 
tybos ir architektūros reikalų komiteto pirmininku Vilniuje ir šias parei- 
gas ėjo iki 1960 m. spalio. Po to vėl grįžo į KPI Vandentiekio ir kanalizaci- 
jos katedrą. 1961 m. rugsėjo 25 d. doc. S. Vabalevičius buvo išrinktas Van- 
dentiekio ir kanalizacijos katedros vedėju, o 1961 ... 1965 m. dirbo Hidro- 
technikos fakulteto, vėliau Santechnikos fakulteto dekanu. 1962 m. vasa- 
rio pradžioje doc. S. Vabalevičius buvo išrinktas eiti profesoriaus pareigas 
Vandentiekio ir kanalizacijos katedroje, o 1965 m. balandžio 25 d. VAK šį 
vardą jam patvirtino. 

Dėl pašlijusios sveikatos prof. S. Vabalevičius 1975 m. birželio 1 d. 
rektorių paprašė atleisti iš katedros vedėjo pareigų. 1976 m. rugsėjo 30 d. 
jis išėjo į pensiją ir buvo paskirtas profesoriumi konsultantu. Profesorius 
Stasys Vabalevičius mirė 1985 m. lapkričio 24 d. 


Lietuvos pirmosios tautinės olimpiados nugalėtojas, originalus skulp- 
tūros meistras, neišsenkamos energijos mokslininkas, puikios erudicijos 
dėstytojas, savo kūrybos polėkiu užkrečiantis studentus ir bendradarbius 
docentas Stasys V ASAUSKAS gimė 1907 m. gegužės 4 d. Biržų 

apskrities Joniškėlio valsčiaus Vildūnų kaime, mažažemio ūkininko šei- 
moje. Stasio Vasausko krikštatėvis buvo NKVD nužudytas Lietuvos mi- 
nistras Kazys Bizauskas, kurio giminės šaknys taip pat Vildūnų kaime. Be 
Stasio, šeimoje dar augo penki broliai ir trys seserys. Viena jų - Nastazija,-- 
rašto išmokusi pas kaimo daraktorių, vėliau skaityti ir rašyti išmokė ir 
Stasį. Pasirengęs pas privatų mokytoją ir išlaikęs egzaminus, 1920 m. jis 
įstojo į Joniškėlio vidurinę mokyklą (progimnaziją), kurią baigė 1923 m. 
Po to jis mokėsi Panevėžio gimnazijoje ir 1927 m. gavo brandos atestatą. 

Gimnazijoje S. Vasauskui labai patiko dailėdara. Jam sekdavosi kurti 
skulptūrinius darbus. Panevėžio gimnazijos mokytojas, žinomas Lietuvos 
skulptorius J. Zikaras, S. Vasauską net kvietė mokytis Kauno meno mo- 
kykloje. Iš pradžių buvo labai nelengva apsispręsti, ką studijuoti, bet nu- 
galėjo techniškieji mokslai. 

1927 m. rudenį 5. Vasauskas įstojo į Lietuvos universiteto Technikos 
fakultetą. Iš pradžių Stasiui padėdavo tėvai, dar ir pats užsidirbdavo, brai- 
žydamas brėžinius. Tačiau po 1928-jų nederliaus metų pagalba iš namų 
nutrūko. Stasys pradėjo gyventi savarankiškai, daugiausia užsidirbdamas 
braižyba. 1930 m. jis pradėjo tarnauti Hidrometrijos biure: iš pradžių dar- 
bininku, vėliau — techniku. Čia jis dalyvavo prof. S. Kolupailos vadovau- 
jamuose upių tyrinėjimuose, taruodavo malūnėlius ir sudarinėdavo lygtis 
vandens greičiui matuoti. 1934 ... 1935 m. jis atliko kario prievolę aspiran- 
tu Karo mokykloje, o po to vėl grįžo į ankstesniąją tarnybą ir dirbo iki 1936 m. 
Gavęs Lietuvos krašto apsaugos ministerijos stipendiją, S. Vasauskas atsi- 
dėjo tik studijoms universitete. 1939 m. pradžioje jis atliko praktiką Ko- 
penhagos (Danija) automobilių surinkimo dirbtuvėse ir susipažino su ga- 
mybos technologija, įrenginiais. Diplominiame projekte „Automobilių su- 
rinkimo dirbtuvės" S. Vasauskas siūlė tokias dirbtuves įsteigti ir Kau- 
ne. Šį projektą jis apgynė 1939 m. birželio 14 d. ir įgijo diplomuoto inžinie- 
riaus mechaniko kvalifikaciją. Po to jis tarnavo Lietuvos kariuomenės Ka- 
ro technikos štabe. Čia jam buvo suteiktas leitenanto laipsnis. 

Lietuvą okupavus Sovietų Sąjungai, VDU prašant S. Vasauskas 1940 m. 
gruodžio 28 d. buvo paleistas į atsargą ir pradėjo dirbti asistentu VDU 
Statybos fakultete. 1941 m. kovo 25 d. jis buvo paskirtas vyresniuoju dės- 
tytoju. Vokiečių okupacijos metais jis dirbo VDU Statybinės mechanikos 
katedros dėstytoju ir Medžiagų atsparumo laboratorijos vedėju. 

1944 m. vasarą 5. Vasauskas su šeima mėgino pasitraukti į Vakarus, 
bet atsidūrė sovietinės armijos užnugaryje, dėl to teko grįžti į Kauną. 
S. Vasauskas vėl tęsė darbą VDU. Labai sunkus buvo 1945 ... 1952 metai, 
slėgė nuolatinė tremties baimė, nes du broliai ir sesuo buvo išvežti į Sibirą, 
vienas brolis - Lietuvos savanoris, kovojęs ties Giedraičiais, kitas - Nepri- 
klausomos Lietuvos policininkas, NKVD sušaudytas Tuskulėnuose. 

1944 m. siusis 4 d. VDU Statybos fakulteto taryba už mokslo 
tyrimus S. Vasauskui suteikė mokslų kandidato (daktaro) laipsnį, bet ne- 
patvirtino VAK. Plėtodamas mokslo tyrimus universitete ir vėliau KPI, 
dėstytojas S. Vasauskas 1952 m. apgynė technikos mokslų kandidato (dak- 
taro) disertaciją „Plieno kietumas, kietumo ir stiprumo ryšys", o 1957 me- 
tais jam buvo suteiktas mokslo docento vardas. Medžiagoms tirti docen- 
tas S. Vasauskas sukūrė dinaminio įspaudo prietaisą, o jo 1962 m. pasiūly- 
toji “kietumo diagramos“ koncepcija taikoma ir dabar. 

1962 ... 1968 m. doc. S. Vasauskas buvo pirmasis KPI Medžiagų atspa- 
rumo katedros vedėjas, o vėliau, iki pensijos 1991 m., katedroje dirbo do- 
centu. 1967 m. doc. S. Vasauskui suteiktas nusipelniusio inžinieriaus var- 
das, o 1969 m. paskirta Lietuvos respublikos mokslo premija. 

Doc. S. Vasauskas yra knygų ir vadovėlių „Medžiagų atsparumas“ 
(1959 ir 1969), „Rusų-lietuvių kalbų politechninis žodynas" (1959), „Me- 
chaniniai medžiagų bandymai“ (1963), „Kontaktinis stiprumas ir kietu- 
mas“ (1975) autorius arba bendraautoris. Be to, jis yra paskelbęs daug 
straipsnių Žurnaluose, mokslo darbuose. 

Studijų metais S. Vasauskas aktyviai reiškėsi sporte: jis buvo Akade- 
minio sporto klubo ir Kauno jachtklubo narys, Akademinio jaunimo spor- 
to sąjungos vadovas. 1938 m. pirmojoje Lietuvos tautinėje olimpiadoje per 
akademinio irklavimo varžybas jis iškovojo aukso medalį. 

Išėjęs į pensiją, doc. S. Vasauskas prisiminė jaunystės dienų pomėgį - 
skulptūrą ir sukūrė profesorių K. Vasiliausko, S. Kolupailos ir kitus barel- 
jefus. Ilgaamžiškumo receptą doc. S. Vasauskas apibūdina šitaip: „Meilė 
žmogui ir savo profesijai, kasdieninis darbas, sportas, pagarba kitam žmo- 
gui, be pykčio ir pavydo širdyje. Be to, reikia daug judėti, vaikščioti ir 
prėskai maitintis". 


Vienas Lietuvos universiteto Technikos fakulteto kūrėjų, ilgus metus 
buvęs jo dekanas, medžiagų atsparumo ir statybinės mechanikos mokslo 
korifėjus profesorius Kazimieras V ASILIAUSK AS mūsų atmintyje 
išliko kaip tobulas pedagogas. Visada labai korektiškai, geranoriškai šyp- 
sodamasis jis aiškindavo medžiagų atsparumo mokslo principus ir subti- 
lybes, tiksliai braižydavo sudėtingus brėžinius lentoje. Niekas ir nepyk- 
davo tuomet, kai, nepavykus egzaminui, profesorius šypsodamasis saky- 
davo: „Kolega, ateisite kitą kartą“ K. Vasiliauskas gimė 1879 m. kovo 17 d. 
Šiaulių apskrities Baisogalos valsčiaus Paberžėlių kaime, kuriame jo tėvai 
— Teklė Joneliūnaitė ir Juozas Vasiliauskas, žemdirbiai nuomininkai,- bu- 
vo laikinai apsigyvenę. Tėvai netrukus persikėlė į Skėmių valsčiaus 
Skamaičių kaimą. „Ten kaip sapnas prabėgo mano kūdikystės vargingos 
dienos“ ,- vėliau prisimindavo profesorius. Neturėdamas savo žemės, tė- 

' vassu visa šeima vėl nusigavo į kitą kaimą - į Girvabalius, netoli Baisoga- 
los. Per vasaras mažasis Kaziukas padėdavo tėvams ūkio darbuose, gany- 
davo bandą, o žiemą lankė lietuviškos spaudos draudimo meto slaptąją 
lietuvišką mokyklą. 1890 m. jis pradėjo lankyti Vėprių valstybinę liaudies 
mokyklą, kurią baigė per dvejus metus. 

Giminių remiamas, Kazys išvyko mokytis į Mintaują. Vienerius me- 
tus pasimokęs privačiai, jis įstojo į Mintaujos klasikinę gimnaziją, kurios 
atestatą gavo 1901 m. Gimnazijoje K. Vasiliauskas ypač domėjosi mate- 
matika ir gamtos mokslais. Tų pat metų rugsėjo pabaigoje jis įstojo į Rygos 
politechnikos instituto Mechanikos fakultetą. Paramos iš namų beveik ne- 
gaudavo, todėl pragyvenimui užsidirbdavo pamokomis. Studijų metais 
jis atliko tris ilgalaikes praktikas geležies dirbtuvėse: 1903 m. Družkov- 
koje (Jakaterinoslavo gubernijoje), 1904 m. - mechaninėje dirbtuvėje ir lie- 
jykloje Šiauliuose, 1905 ... 1906 m. - Petro Vileišio geležies dirbinių ga- 
mykloje Vilniuje. 

1907 m. birželio 7 d. K. Vasiliauskas įgijo inžinieriaus technologo kva- 
lifikaciją ir pradėjo dirbti Briansko garvežių gamybos įmonėje. Netrukus 
jis grįžo į Lietuvą - į Šiaulių mechanines dirbtuves. Tačiau 1909 m. 
K. Vasiliauskas perėjo į nuolatinę tarnybą apskrities inžinieriumi ir archi- 
tektu Suvalkų Kalvarijoje. Čia sukūrė šeimą, čia užklupo Pirmasis pasau- 
linis karas, ir K. Vasiliauskas su šeima buvo evakuotas į Rusijos gilumą. 
1915 m. vasarą jis apsigyveno Riazanėje, o netrukus persikėlė į Kazanę ir 
buvo paskirtas į apygardos karo butų valdybą, iš kurios demobilizavosi 
1918 m. birželį. Šiame mieste K. Vasiliauskas pirmąkart buvo įtrauktas į 
pedagoginę veiklą, kuri jį viliojo jau nuo gimnazijos laikų. Dar 1916 m. jis 
buvo priimtas į Kazanės politechnikos mokyklą mokytoju ir šias pareigas 
ėjo iki grįžimo į Lietuvą. 

Vilniuje K. Vasiliauskas pateko į vokiečių okupuotą sritį, dėl to kurį 
laiką buvo net bedarbis. 1918 m. lapkričio 11 d. jis pradėjo dirbti Svietimo 
ministerijos ypatingųjų reikalų tarnautoju, o gruodžio mėnesį buvo pa- 
kviestas į Plentų, vandens kelių ir miestų valdybą, kuri netrukus su 
visa Lietuvos vyriausybe persikėlė į Kauną. Šioje valdyboje inžinierius 
K. Vasiliauskas dirbo iki 1922 m. Nuo 1920 m. jis dėstė Aukštuosiuose 
kursuose ir mokytojavo Aukštesniojoje technikos mokykloje. 

1922 m. vasario 16 d. K. Vasiliauskas buvo pakviestas į Lietuvos uni- 
versiteto Technikos fakulteto Statybinės statikos katedrą vedėju (šiai ka- 
tedrai jis vadovavo iki universiteto pertvarkymo 1950 m.). Tada jis dėstė 
medžiagų atsparumo, statybinės statikos disciplinas. Jau nuo studijų lai- 
kų jis buvo labai atsidėjęs mokslui ir visuomet šioje srityje ką nors kurda- 
vo. 1918 m. „Inžinierių mechanikų žinyno“ žurnale jis paskelbė pirmąjį 
straipsnį „Stūmoklio bicentrinio judėjimo diagrama“. Universitete jis or- 

ganizavo tuo metu bene turtingiausią Pabaltijyje Medžiagų atsparumo la- 
boratoriją, kurioje, be mokomųjų darbų, buvo atlikta daug valstybinių ir 
privačių firmų bandymų. 

1930 m. K. Vasiliauskui buvo suteiktas O oissekaus vardas. Jis yra 
parengęs vadovėlių, daug mokslo straipsnių. Svarbesni jų: „Apskritimo 
būdas statikoje“ (1929), „Elementarinis medžiagų atsparumo kursas“ 
(1935), „Infliuentės ir jų fiktyviniai krūviai" (1939), „Medžiagų atsparu- 
mas“ (1941), „Medžiagų atsparumo pagrindai“ (1949), „Statybinės stati- 
kos pagrindai“ (1953) ir kt. 

Atsižvelgdamas į prof. K. Vasiliausko parengtus mokslo darbus, VDU 
1939 m. jam pripažino habilituoto daktaro laipsnį. 1927 ... 1933 m. ir 1936... 
1940 m. profesorius K. Vasiliauskas buvo VDU Technikos fakulteto deka- 
nas. 1951 ... 1956 m. jis vadovavo KPI Statybinės mechanikos katedrai. 
1946 m. prof. K. Vasiliauskas buvo išrinktas Lietuvos MA nariu korespon- 
dentu, o 1957 metais - SSSR Statybos ir architektūros akademijos akade- 
miku. 1947 metais jam buvo suteiktas Lietuvos nusipelniusio mokslo veikėjo 
garbės vardas. 

Prof. K. Vasiliausko darbuose yra ryški originali mokslo mintis, api- 
bendrinti ir moksliškai pagrįsti nagrinėjamieji reiškiniai bei metodai. Jo 
mokslo darbuose gausu originalių idėjų, kurios dalykiniu ir metodologi- 
niu požiūriu praturtina statybinės mechanikos mokslą (Kleiperono lygčių 
konfigūracijos nariai, subfliuentės ir kt.). Išradingumo dvasia jam neduo- 
davo ramybės jau nuo jaunų dienų. Jis parengė projektą mašinos kinema- 
toriaus, kuris galėtų vykdyti žmogaus valią pagal jo raštišką nuorodą. 
Profesorius Kazimieras Vasiliauskas mirė 1957 m. lapkričio 24 d. Palai- 
dotas Kauno Petrašiūnų kapinėse. 


"> Darcaro laikais įgijęs aukštąjį mokslą, Aukštųjų kursų ir Lietuvos uni- 
versiteto amžininkas docentas Valerijonas V ER BI CKIS mus „fuk- 
sus“ mokė piešimo meno. Mums jis atrodė jau ganėtinai senyvo amžiaus, 
bet kiekvienam įdėmiai padėdavo tobulinti piešinį. Ketvirtajame kurse dės- 
tė šildymo ir vėdinimo discipliną. Dėstė neįdomiai, bet šios labai reikalin- 
gos statybininkams disciplinos pagrindus sugebėjome įsigyti ir už tai do- 
centui esame dėkingi. Docentas mėgo tvarką, dėl to kiekvieną paskaitą 
klausytojai turėdavo užsirašyti. Nebūdavome labai korektiški: tame są- 
raše atsirasdavo ir įvairių istorinių asmenybių...V. Verbickis gimė 1885 m. 
gruodžio 10 d. Panevėžyje. Pradinį mokslą įgijo namie, o vėliau vieną žie- 
mą lankė liaudies mokyklą. Po to jis mokėsi Panevėžio realinėje gimnazi- 
joje ir 1906 m. jam buvo įteiktas brandos atestatas. Tais pat metais jis įstojo 
į Petrapilio civilinių inžinierių institutą ir, 1915 m. apgynęs architektūros 
srities diplominį projektą, gavo pirmojo laipsnio diplomą. Nuo 1908 m. 


150 ė STUDIJŲ IR POLĖKIŲ METAI 


V. Verbickis taip pat mokėsi ir Petrapilio archeologijos institute, kuriame 
studijavo archeologiją, paleografiją ir kitas mokslo disciplinas. 1913 m. 
V. Verbickis buvo sukaupęs daug medžiagos apie Rusijos trobesius pla- 
nuojamajai 1915 m. žemės ūkio parodai, bet dėl karo paroda neįvyko. Per 
Pirmąjį pasaulinį karą V. Verbickis dirbo architektu Maskvoje, po to grįžo 
į Nepriklausomą Lietuvą ir trumpai mokytojavo Vilniuje. 1920 m. jis buvo 
pakviestas piešimo dėstytoju į Aukštųjų kursų Technikos fakultetą. Vė- 
liau Lietuvos universitete jis dėstė ir šildymo bei vėdinimo discipliną. 1940 m. 
gruodžio 31 d. V. Verbickiui buvo suteiktas mokslų kandidato (daktaro) 
laipsnis Kompozicijos ir piešybos katedroje, bet iki karo pradžios 1941 m. 
nebuvo patvirtintas. Vokiečių okupacijos metais V. Verbickis buvo paskir- 
tas adjunktu. Lietuvą vėl okupavus sovietinei armijai, 1944 m. rugpjūčio 
24 d. V. Verbickis paskiriamas VDU Piešimo katedros vedėju, o gruodžio 
23 d. buvo išrinktas docentu. 1948 m. lapkričio 27 d. VAK jam patvirtino šį 
vardą. 1960 m. gruodžio 16 d. V. Verbickis KPI apgynė disertaciją „Oro 
pralaidumo įtaka medinių sienų šilumos nuostoliams". Tai puiki dovana 
jo 75-erių metų jubiliejui! Netrukus V. Verbickiui buvo patvirtintas moks- 
lų kandidato (daktaro) laipsnis. 

Aukštojoje mokykloje dirbęs ilgiau kaip 50 metų, doc. V.Verbickis 1973 m. 
birželio 14 d. išėjo į pensiją. Tačiau 1975 ... 1978 m. jis po porą mėnesių 
(tiek buvo leidžiama pensininkui) dirbdavo dėstytoju KPI. 

Doc. V. Verbickis parengė leidinius „Centrinio šildymo sistemos“ 
(1931), „Vietinis šildymas" (1940) ir kt. Docentas Valerijonas Verbickis mi- 
rė 1979 m. vasario 15 d. 


= Santūraus, skvarbaus, analitinio žvilgsnio Algirdas ŽUKAUSKAS 
tolimais 1949 metais buvo mūsų kurso šiluminės technikos disciplinos dės- 
tytojas. Jau tada jis labai vaizdžiai apibūdindavo energetinius šilumos po- 
kyčius, nagrinėjo Lietuvos energetines problemas. Algirdas gimė 1923 m. 
vasario 2 d. Biržuose, agronomo Alfonso Žukausko šeimoje. Vidurinį išsi- 
lavinimą įgijęs Kaune, po to studijavo VDU Mechanikos fakultete. Studijų 
metais ne tik uoliai mokėsi, bet ir žaidė šachmatais. Jis buvo Lietuvos čem- 
pionas, dalyvavo daugelyje turnyrų. 

1947 m. A.Žukauskas apgynė diplominį projektą ir jam buvo suteikta 
inžinieriaus mechaniko šiluminininko kvalifikacija. Baigęs studijas, 1947 ... 
1950 m. jis dirbo asistentu ir vyresniuoju dėstytoju savo Alma Mater, o 
pertvarkius universiteto struktūrą, - 1951 ... 1953 m. — KPI. 1952 m. 
A.Žukauskas tobulinosi Maskvos energetikos instituto Teorinių šilumos 
technikos pagrindų katedroje. 1953 m. jis apgynė disertaciją ir įgijo tech- 
nikos mokslų kandidato (daktaro) laipsnį. Tais pat metais jis buvo pakvies- 
tas į Lietuvos MA ir išrinktas Fizikos bei technikos instituto direktoriumi. 

1956 m. A. Žukausko pastangomis buvo įkūrtas Lietuvos MA Energetikos 
bei elektrotechnikos institutas (dabar - Lietuvos energetikos institutas) 
energetikos ir šilumos fizikos mokslo problemoms nagrinėti. Šiam institutui 
jis vadovavo iki 1966 metų. 1963 m. A.Zukauskas kitame Maskvos ener- 
getikos institute (ENIN) apgynė hbilituoto daktaro disertaciją, kurioje bu- 
vo nagrinėjami konvekciniai šilumos mainai klampių skysčių srautuose. 

1957 ... 1965 m. A.Zukauskas vadovavo Lietuvos mokslo ir techni- 
kos komitetui. 1966 m. jis tapo Lietuvos MA viceprezidentu ir šias pa- 
reigas ėjo iki 1992 m. 1967 m. jam buvo suteiktas profesoriaus vardas. 
1975 m. prof. A.Zukauskui suteikta Lietuvos Respublikos mokslo pre- 
mija. 1990 m. A.Žukauskas pradėjo vadovauti Lietuvos MA Technikos 
mokslų skyriui. 

Prof. A. Žukauskas yra šilumos mainų ir šilumos fizikos mokyklos 
Lietuvoje pradininkas, daugelį metų tyrinėjęs šilumokaitos procesus įvai- 
raus pobūdžio kanaluose ir vamzdžiuose, dujų srautuose. Akademiko 
A. Žukausko pasiūlyti šilumos technikos metodai taikomi sprendžiant ši- 
lumos mainų skysčiuose klausimus. 

Prof. A. Žukauskas yra šių mokslo veikalų autorius arba bendraauto- 
ris: “Vamzdžių pluoštų šilumos atidavimas skersiniame skysčio sraute“ 
(1968), “Šilumos atidavimas turbulentiniame skysčio sraute" (1973), "Kon- 
vekciniai mainai šilumokaičiuose“ (1982) ir kt. 

Prof. A. Žukauskas skaitė paskaitas Anglijos, Japonijos, JAV, Jugosla- 
vijos, Turkijos, Vokietijos universitetuose ir mokslo centruose. Jis yra apie 
600 mokslo straipsnių autorius arba bendroautoris, parengė 15 plačiai ži- 
nomų monografijų. 

1986 m. prof. A.Zukauskui suteiktas Tarptautinio šilumos ir masės 
mainų centro apdovanojimas. 1992 m. jis tapo Didžiosios Britanijos inži- 
nierių mechanikų draugijo garbės nariu, 1995 m. Rusijos gamtos mokslų 
akademija jį išrinko užsienio nariu. Prof. A. Zukauskui suteiktas ir VGTU 
garbės daktaro vardas. Už nuopelnus Lietuvos mokslui prof. A.Žukauskas 
apdovanotas D.L.K. Gedimino ketvirto laipsnio ordinu. 

Akademikas Algirdas Zukauskas tragiškai žuvo 1997 m. rugpiūčio 2 d. 


Palaidotas Vilniaus Antakalnio kapinėse. 

Kurso bičiuliai 
Doc. dr. Linas Vidugiris 


1945 m. pavasarį kažkur toli Vakaruose nugriaudėjo paskutinė Ant- 
rojo pasaulinio karo kanonada. Visur dar buvo griuvėsiai, seniai netaiso- 
mi keliai, išmalti karo mašinų ratų ir vikšrų... Sugriautam ūkiui atstatyti 
reikėjo daug specialistų, ypač statybininkų. 

Jau pirmąją taikią vasarą nedrąsiai pravėrėme Vytauto Didžiojo uni- 
versiteto Statybos fakulteto duris ir įteikėme prašymus priimti į pirmąjį 
kursą studentais. Vieni buvome septyniolikmečiai, tiesiog iš vidurinės mo- 
kyklos suolo, kiti brandos atestatą gavę karo metais ir jau spėję daug ką 
primiršti. Daugelis jau buvo padirbėję mokytojais, raštininkais, darbinin- 
kais, kalbėjo įvairiomis lietuvių kalbos tarmėmis, bet visi labai norėjo mo- 
kytis, tapti statybos inžinieriais. 

Stojamieji egzaminai, žinoma, gąsdino, bet reikalavimai tada neatro- 
dė itin griežti: išsprendei kad ir su klaidomis matematikos uždavinius, 
sugebėjai šiaip taip nupiešti išrikiuotus ąsotėlį, piramidę ir knygą, ir jau 
esi kandidatas į studentus. Tačiau daugelis buvome priimti sąlyginai, ir 
tas stojamųjų egzaminų skolas reikėjo likviduoti iki pirmosios egzaminų 
sesijos. Idėjinių darbuotojų mandatų komisija — socialistinio teisingumo ir 
moralės saugotoja - tada nebuvo sudaryta, todėl būsimųjų studentų atsi- 
jojimo mašina dar neveikė. Taigi nė vienas nebuvo „nupurtytas“. Ir štai 
apie 200 jaunuolių tapo Statybos, Geodezijos, Kelių, Hidrotechnikos ir 
Architektūros skyrių studentais. Po poros metų buvo įkurtas Architektū- 
ros fakultetas, ir studentai architektai nuo mūsų atsiskyrė. 

Universiteto ūkis po karo buvo apverktinos būklės. Antruosiuose rū- 
muose, kuriuose dažniausiai rinkdavomės į paskaitas, kai kurie langai buvo 
išdužę, nes nebuvo stiklo. Auditorijos inventorius — tai mokyklinė lenta, 
dėstytojo stalas ir keletas kaimiškų suolų. Norintieji atsisėsti į paskaitas 
ateidavo gerokai anksčiau, kiti mokslo žinių semdavosi stovėdami arba 
susirangę ant grindų. Niekas universitetui neparūpindavo kuro, todėl au- 
ditorijose buvo šalta. Ir dėstytojai, ir studentai vilkėjome paltus, o doc. 
J.Kiškinas ateidavo net su karakulio kepure. 1946 m. rudenį buvo organi- 
zuota studentų išvyka į Zapyškio miškų ūkį pasigaminti malkų. Tada dau- 

sel pirmą kartą iš Kauno laivu plaukėme Nemunu. Pora savaičių pjovė- 
me medžius, pjaustėme malkas, krovėme į jas į rietuvės... „ Žinorna, ilgainiui 
sąlygos gerėjo. : 

Materialinius trūkumus atsvėrė profesorių, docentų, dėstytojų erudi- 
cija ir pasišventimas, mūsų jaunystės veržlumas. Lietuviškų vadovėlių ne- 
buvo, o rusų kalbos dar menkai temokėjome, todėl Žinių teko semtis iš 
dėstytojų lūpų, paskubomis jas fiksuojant užrašuose. Ypač įspūdingos 
būdavo aukštosios matematikos paskaitos. Docentas J. Matulionis viena 
ranka mažoje lentoje kreida rašydavo ilgiausias integralų ir diferencialų 
formules, kita čia pat jas nutrindamas, vis ragindavo: „Vyrai, nesėdėkit 
kaip „čemodanai“, „užsirašykit formules!“ Kas nespėdavo jų „nufotogra- 
fuoti“, ieškojo pagalbos mitresnių kolegų užrašuose. Docentas J. Matu- 
lionis turbūt ir buvo didžiausias „kirvis“, nes dėl jo ypatingo reiklumo 
antrajame kurse mokslo draugų gerokai sumažėjo. O tie „čemodanai“, ku- 
riems pavyko įveikti matematikos barjerą, po to sėkmingai baigė studijas. 
Aplamai akademinė savaitė buvo labai įtempta. Auditorijose ir laborato- 
rijose praleisdavome apie 40 ... 48 valandas. Universitete viešpatavo aka- 
deminė dvasia. Dėstytojai buvo griežti per paskaitas ir egzaminus, bet ge- 
ranoriški bičiuliai ir nuoširdūs vyresnieji draugai kitu metu. Ypač jausda- 
vome malonią dekanų profesorių Antano Bistricko, Broniaus Petrulio, 
Stasio Vabalevičiaus paramą. Nepaprastai šviesius prisiminimus paliko 
profesorių Juozo Dalinkevičiaus, Prano Jodelės, Anatolijaus Rozenbliumo, 
Kazimiero Vasiliausko paskaitos, žinių perteikimo metodika ir jų gilu- 
mas. Net jau įgijus darbo patirtį, ne kartą mieliau atsiversdavome studen- 
tiškus užrašus, negu vis gausėjančios techninės literatūros žinynus. 

Įtemptai klausydamiesi paskaitų šaltose auditorijose, mėgdavome ir 
papokštauti. Docentas J. Kiškinas per geležinkelių disciplinos paskaitą aiš- 
kino, kad pro nuleistą semaforą traukiniui jokiu būdu negalima važiuoti, 
o kolega Kazys su rimčiausia veido išraiška pareiškia: „Mano dėdė - ma- 
šinistas, jis sugebėtų pravažiuoti!“ Susijaudinęs docentas jau pakeltu bal- 
su vėl porina, kad važiuoti draudžiama, nes gali įvykti avarija. Kolega 
tvirtina savo nuomonę, 0 auditorija leipsta juokais... Tačiau ginčas greitai 
baigiasi, ir vėl sparčiai krebžda plunksnos. 

Nelengvos buvo ir studentų buities sąlygos. Maisto korteles (iš- 
skyrus duonos talonus) tekdavo atiduoti studentų valgyklai, kurioje val- 
gydavome pietus. Nors studentai juokdavosi, kad šioje valgykloje pirma- 
sis patiekalas - kopūstų sriuba, antrasis - kopūstų apkepas, o trečiasis — 
pasaldintas kopūstų antpilas, bet kito pasirinkimo nebuvo. Duonos (drėg- 
nos forminės) dienos norma - tik 600 gramų, ir ji bematant pradingdavo 
sveikų studentų skrandžiuose. Laimingi buvo tie, kuriuos produktais pa- 
remdavo tėvai arba giminės, bet dažnokai tekdavo lankytis pas juos į sve- 

“čius. Žinoma, nemažai buvo ir tokių kurso bičiulių, kurie seilę varvinda- 
vo, stebėdami, kaip kolega kremta kaimišką dešrą. Beveik visi studentai 
gaudavo 13 červoncų per mėnesį stipendiją, nors paprasta bandelė kai- 
nuodavo apie červoncą. Daugeliui studentų tokia stipendija buvo svar- 
biausias pragyvenimo šaltinis. Studentų profsąjungos komitetas retkar- 
čiais parūpindavo vieną kitą taloną drabužiui nusipirkti, bet dažniausiai 
tekdavo keliauti į Kauno „talkučkę“. 

Kurso studentai buvome draugiški, stengdavomės vieni kitiems pa- 
dėti. Nors laikai buvo sunkūs, vyko „klasių kova“, tarp kurso draugų vy- 
ravo tautinės nuotaikos, girdėdavosi net antitarybinių diskusijų, bet sau- 
gumo informatorių neatsirado. Tada mūsų kurse komjaunuoliams suskai- 
čiuoti nereikėjo ir vienos rankos pirštų, bet ir jie buvo draugiški. Vienas jų 
buvo giliai įsitikinęs gražiais komunizmo idealais ir karštai ginčydavosi 
su kolegomis, tvirtai gindavo savo pažiūras. Kartą net teko stebėti, kaip 
kirpykloje prie jo iki ausų išmuilinto veido įraudęs kirpėjas mosuoja skus- 
tuvu ir aukštais tonais diskutuoja komunizmo teorijos klausimais. Taigi 
mūsų kolega nebijodavo rizikuoti net savo gerkle! 

Dauguma kurso bičiulių aktyviai dalyvavo meno saviveikloje, spor- 
te. Aleksandras Čyras įkūrė universiteto vyrų kvartetą. Jis buvo ir muzi- 
kantas, ir dirigentas, ir puikus šokėjas, medikių ir filologių numylėtinis! 
Aleksandras vadovavo dar ir Statybos fakulteto akordeonistų ansambliui, 
kuris per šventines eisenas visuomet žygiuodavo mūsų fakulteto kolonos 
priešakyje. Kvartete ypač išsiskirdavo mūsų Antano Kudzio balsas. Jis ne 
tik visų mokslų Žinovas, bet ir puikus krepšininkas, vėliau gynęs net Res- 
publikos rinktinės garbę. Linas Apuokas - Lietuvos bokso čempionas, ASK 
krepšinio rinktinės narys. Justas Morkūnas buvo ASK futbolo komandos 
kapitonas, o lengvosios atletikos trumpųjų nuotolių bėgimo varžybose uni- 
versitete jo niekas nepralenkdavo. Kazys Blaževičius — šachmatų meist- 
ras, dažnai partiją žaidęs net nežiūrėdamas į lentą. Vytautas Vitkauskas — 
nepamainomas dainų vedantysis, visada pirmas užplėšdavęs „Ąžuolėlio 
šakos linko...“ 

Statybos fakultetas dažnai tapdavo universiteto meno ir sporto var- 
žybų nugalėtoju. Nemažai prie to prisidėdavo ir veiklūs kurso bičiuliai. 
Prisimename, kai per vieną universiteto studentų olimpiadą Statybos fa- 
kultetas iškovojo pirmąją vietą. Dekanas S. Vabalevičius pakvietė mus į 
alinę putojančio alučio bokalu atžymėti pergalę. Greitai prasidėjo dainos, 
kurios buvo nutrauktos pasirodžiusių saugumo darbuotojų (pretekstas — 
nedainavome tarybinių dainų apie Staliną), mes iškrapštyti iš alinės, o de- 
kanas nuvestas į saugumą pasiaiškinti. Gerai, kad jį po kelių valandų „aiški- 
nimosi“ paleido. Tradiciškai fakultete būdavo atžymimos imatrikuliaci- 
jos ir mediumo šventės. Tada jaunystės entuziazmas, taip pat alutis lieda- 

vosi per kraštus. Po mūsų kurso mediumo universitete buvo uždrausta 
organizuoti šias šventes. 

Įdomiai ir naudingai būdavo organizuojamos šaidaiiai gamybinės 
praktikos. Kurso bičiuliai ne tik atstatinėjo Lietuvos pramonės įmones ir 
gyvenamuosius namus, tiltus ir viadukus, tiesė ir rekonstravo kelius, bet 
dirbo jie ir kitų respublikų statybvietėse. Keli mūsiškiai, vadovaujami A.Sa- 
bonio stoto dėstytojo K. Kaušinio, ištisus du mėnesius atstatinėjo sugriau- 
tąjį Stalingradą. Įsitikinome, kad šimtą kartų lengviau ardyti tarybinius 
rūmus, negu caro palikimo pastatus. Tad keiksnodavome carą, o tai labai 
patikdavo tenykščiams vadovams. Neblogai sutardavome su studentais 
praktikantais iš kitų Sovietų Sąjungos aukštųjų mokyklų, bet įpročių ir 
charakterių skirtumai buvo ryškūs. Kai atveždavo stipendijas, jie kelias 
dienas nepasirodydavo darbe, o kai baigdavosi pinigai, vėljų nebūdavo... 
„Negi dirbsi alkanas!“ — sakydavo. Jie vis klausdavo, kada mums atveš 
stipendiją. Kai pasakėme, kad stipendiją už praktiką mums sumokėjo dar 
prieš išvažiuojant iš Kauno, jie labai stebėjosi: „Ir Jūs dar turit?" Atsakyda- 
vome, kad mokame planuoti! 

Diplominius projektus rengėme universiteto antrųjų rūmų palėpės 
auditorijoje. Nors skaičiavome sijų ir plokščių įrąžas ir infliuentes, upių 
debitus, kelių bei automagistralių parametrus ir dar daug ką, bet galinėjo- 
mės ir prie teniso stalų, šachmatų ir šaškių lentų. Baigiant rengti diplomi- 
nius projektus, pasklido žinia, kad jaunieji inžinieriai bus išsiųsti į didžią- 
sias Sovietų Sąjungos statybas, nes ten labai trūksta specialistų. Nesusi- 
gundę tokia perspektyva, kurso bičiuliai vieningai auditorijoje paliko di- 
plominio projekto brėžinius ir būriu patraukė protestuoti į Laisvės alėją 
(tada vadintą Stalino prospektu). Tokios protesto demonstracijos sovieti- 
nėje santvarkoje buvo ne tik nepageidaujamos, bet tiesiog nusikalstamos. 
Tad garsas apie nepatenkintus studentus greit pasiekė Vilnių. Po kelių 
dienų buvo gauta žinia, kad jaunųjų specialistų skirstymo į darbavietes 
klausimai peržiūrėti, ir daugumas jaunųjų inžinierių paliekami Lietuvoje. 
Patenkinti pirmąja mažyte pergale kolegos vėl kibo į darbą. 

Ir štai diplominiai projektai apginti. Net 72 diplomai įteikti mūsiš- 
kiams — statybos, kelių, hidrotechnikos ir geodezijos absolventams. Visi 
buvome kupini ryžto puošti mūsų kraštą naujais gyvenamaisiais namais, 
pramonės įmonių korpusais, hidrojėgainėmis, naujais tiltais, keliais ir au- 
tomagistralėmis, labai reikalingais geodezinių matavimų tinklais. 

Gausus mūsiškių ir svečių būrys susirinko į atsisveikinimo vakarą 
„Metropolio“ restorane. Šventiška pakili nuotaika, draugiški linkėjimai ir 
šampano purslai liejosi iki vėlumos... Paskutiniai atsisveikinimo tostai, pas- 
kutiniai rankų paspaudimai, ir visi išsiskirstėme savosios Lemties pasitik- 
ti. Kokia ji bus, kaip susiklostys kurso bičiulių gyvenimas? 

Pasklaidykime šios knygos puslapius ir pakeliaukime kurso bičiulių 
gyvenimų vingiais... 


Tylus, ramus, neaukšto ūgio, neišsiskiriantis iš kitų studentų, drąsiai 
su draugais diskutuodavęs įvairiais studijų ir politiniais klausimais buvo 
Antanas AMBRAZAITIS. Antanas gimė 1925 metų sausio 16 d. 
Šiaulių apskrities Šiaulėnų valsčiaus Jasaičių kaime, Viktorijos ir Stasio 
Ambrazaičių šeimoje. Antanas buvo vyriausias vaikas šeimoje (sesuo 
Teresė gimė 1929 metais, o brolis Alfonsas — 1931 metais). Nepriklauso- 
moje Lietuvoje tėvas buvo Šaulių sąjungos narys. Prasidėjus Antrajam pa- 
sauliniam karui, pasak Siaulėnų valsčiaus vykdomojo komiteto ir LKP sek- 
retoriaus universitetui atsiųsto rašto, jis (tevas) buvo „baltasis partizanas, 
įsijungė į visas akcijas prieš tarybinę santvarką“. 1944 m. rudenį jis buvo 
represuotas ir 1945 m. spalio pradžioje mirė Kemerovo srities lageryje. 

1932 m. Antanas pradėjo mokytis Jokūbiškių pradinėje mokykloje ir 
1936 m. ten baigė ketvirtąjį skyrių. Penktąjį ir šeštąjį skyrius jis lankė Šiau- 
lėnuose, bet 1938 m., išgąsdintas šunų, susirgo ir pradinę mokyklą baigė 
tik 1939 m. Tų pačių metų rugsėjo 1 d. Antanas įstojo į Radviliškio pro- 
gimnaziją. Vėliau ji buvo išplėsta į gimnaziją. 1945 m. Antanas joje gavo 
brandos atestatą, atžymėtą aukso medaliu. Gimnazijoje jis buvo akiyvus 
literatų būrelio narys, redagavo gimnazijos laikraštėlį „Mokslo dienos“. 

1945 m. liepos 13 d. Antanas įteikė prašymą VDU rektoriui priimti jį i 
Technologijos fakultetą, bet mokslo metų pradžioje nutarė pereiti į Gec- 
dezijos skyrių. Universitete mokėsi uoliai ir 1950 m. birželį sėkmingai aį:- 
gynė diplominį projektą. 

1950 m. vasarą tėviškėje Antanas buvo suimtas. Iš pradžių buvo kali- 
namas Šiaulėnuose, o po to — Kaune. Per tardymus buvo žiauriai muša- 
mas (dėl to jis vėliau ir mirė). Buvo nuteistas penkerius metus lagerio ir 
kalėjo Archangelsko srityje. Lageryje Antanas kartu kalėjo su Kauno uni- 
versitete marksizmą mums dėsčiusiu A. Airapetianu. Sis armėnas per pa- 
skaitas, aišku, liaupsindavo „sovietinį rojų“, bet už kažkokias nuokrypas 
nuo marksizmo „šventojo rašto" pateko į lagerį. Grįžęs į Lietuvą, Anta- 
nas pasakojo, kad A. Airapetianas lageryje nesivaržydamas keikdavo mark- 
sizmą. 1953 m. Antanas buvo amnestuotas ir grįžo į Lietuvą. Visą laiką 
dirbo Radviliškio rajono savivaldybės architekto grupėje geodezininku. 

Nepagydomai sutrikus inkstų funkcijoms, Antanas mirė 1960 m. rug- 
pjūčio 10 d. Palaidotas Radviliškio senosiose kapinėse. 

Antano - didžio patrioto, gabaus, darbštaus ir pareigingo inžinieriaus, 
Lietuvos tautinės mokyklos auklėtinio, kuriam taip ir neteko pasidarbuoti 
savo mylimos ir laisvos Tėvynės labui, mirtis - skaudi netektis. 

Kresnas, boksininko augumo, visuomet judrus, su cypsena pasitin- 
kantis draugus menasi Linas AP UOK A S. Savo gyvenimo kelią prisi- 
mena pats Linas: „Gimiau 1928 m. lapkričio 23 d. Zarasų apskrities Duse- 
tų valsčiaus Pakniškių kaime. Tėvai turėjo 5 ha žemės. Iki šešerių metų 
gyvenome kaime, o vėliau, pablogėjus gyvenimo sąlygoms, tėvai turėjo 
apleisti ūkį. Išvažiavome duonos pelnytis pas kitus. Po kelių mėnesių mi- 
rė tėvas, ir keturi vaikai likome su motina. Nuo tada ir prasidėjo bastyma- 
sis po Lietuvą. Keliavome nuo vieno ūkininko pas kitą, iš vieno dvaro į 
kitą, kol pagaliau atsidūrėme Noreikiškių dvare prie Kauno. Nors moky- 
tis pradėjau šešerių metų, bet, šeimai taip bevažinėjant, keitėsi mokyklos 
ir mokytojai. Sunku būdavo prisitaikyti prie kiekvienos mokyklos reika- 
lavimų. Vasarą dirbdavau įvairius žemės ūkio darbus, o mokiausi žiemą. 
Tik jau Kaune motina galutinai apsistojo, čia pagaliau baigiau pradinę mo- 
kyklą ir kažkaip netyčia patekau į gimnaziją. Visą laiką mokiausi IX gim- 
nazijoje, ir tik tuomet, kai sovietinė armija 1944 m. vasarą įžengė į Lietuvą, 
naujųjų mokslo metų pradžioje mokytis perėjau į IV gimnaziją ir, pasibai- 
gus karui, ten gavau brandos atestatą. 

1945 m. rudenį įstojau į VDU Statybos fakulteto Statybos skyrių, bet 
po vienerių metų rektorių prašiau perkelti į Hidrotechnikos skyrių. Akty- 
viai dalyvavau universiteto sportiniame gyvenime. Dar gimnazijoje bu- 
vau pradėjęs boksuotis, o jau studijų metais tapau net Lietuvos lengvo 
svorio bokso čempionu. 1947 metais Lietuvos rinktinėje kartu su Algirdu 
Šociku Maskvoje kovojome Sovietų Sąjungos komandinėse pirmenybėse. 
Atkakliai rungtyniaudavome ir lengvosios atletikos takeliuose. Iki pat stu- 
dijų pabaigos žaidžiau pagrindinėje ASK krepšinio komandoje, ir dažnai 
su KKI varžydavomės net dėl Lietuvos čempiono vardo. 

Baigiant universitetą, „šaukštą deguto“ įpylė Dusetų valsčiaus LKP 
sekretorius, kuris universitetui raštu pranešė, kad tėvo brolis su šeima 
1948 m., kaip buožė, deportuotas į Sovietų Sąjungos gilumą, o pusbrolis 
Antanas buvo partizanas ir sėdi kalėjime. Tačiau mes jau seniai nebegyve- 
nome Dusetų rajone, ir universitete jokių sankcijų nepatyriau. 

1950 m. birželį apgyniau diplominį projektą ir įgijau diplomuoto hid- 
rotechnikos inžinieriaus kvalifikaciją. Buvau paskirtas į S55R Mašinų ga- 
mybos ministeriją ir turėjau važiuoti į Klaipėdą, bet atsirado galimybė 
tobulintis Kaune: buvau pakviestas į naujai įsteigtą Lietuvos MA Meliora- 
cijos institutą jaunesniuoju mokslo bendradarbiu. 1951 m. rudenį pradėjau 
dirbti Žemės ūkio projektavimo institute vyresniuoju inžinieriumi, vėliau 
— grupės vadovu, projektų vyriausiuoju inžinieriumi. 1959 metais perėjau 
į Pramonės statybos projektavimo institutą. Čia vadovavau Antanavo (Ma- 
rijampolės rajonas), Aukštadvario (Trakų rajonas), Kruostos (Kėdainių ra- 
jonas) hidroelektrinių, Panevėžio, Marijampolės ir kitų užtvankų projek- 

tams. Šiame institute dirbau Hidrotechnikos skyriaus vyriausiuoju spe- 
cialistu, viršininku. Teko darbuotis Genplanų bei Perspektyvinio projek- 
tavimo ir Pramonės mazgų skyriuose. Į pensiją išėjau 1990 metais. 

Užauginome dukrą Birutę ir sūnų Liną. Dabar, gyvenimo saulėlydyje, 
krapštausi sode ir dažnai prisimenu ringą, krepšinio aikštelę, studijų bi- 
čiulius. O ką man daugiau veikti?" 

Šią savo autobiografiją parašė pats Linas, bet staigi mirtis 1999 m. 
gruodžio 18 d. netikėtai nutraukė jo gyvenimo giją... 


— Žymiausias statybininkas tarp „daktarų“ ir žymus „daktaras“ tarp 
statybininkų Jonas B ABRAVIČIUS rašo: „Nepajutau, kaip prabėgo 
Atgimimo dienos. Didžiausią darbą jos padarė: išvedė Lietuvą į Nepri- 
klausomybės kelią. Tačiau pasirodė, kad mūsų dvasinis gyvenimas ne toks 
visuotinis, ne toks patvarus. Kai kurie Lietuvos piliečiai pavargo, nusimi- 
nė ir mano, kad dabartinė tikrovė yra labai nutolusi nuo siektosios svajo- 
nės. Aišku, turime neužmiršti, kad daugelio nūdienės Lietuvos bėdų prie- 
žastis yra sunkus praeities paveldas. Į laisvą Lietuvą vieni atėjo tiesiai, kiti 
— iš savo sovietinių klystkelių. Šiai lietuvių kategorijai priklausau ir aš. 
Perkainoti savo klaidingą gyvenimą turbūt niekam yra nelengva - kausto 
moralinės atsakomybės baimė, baimė prarasti buvusį prestižą. Norėčiau, 
kad čia dėstomos mintys būtų suprastos kaip mano gyvenimo bent dalinė 
išpažintis. 

Lengviausia praeities blogį pateisinti to meto sąlygomis ir aplinkybė- 
mis. Tačiau taip samprotauti negalima: susipainioja sąvokos, ir tikras ko- 
laboravimas virsta tylia rezistencijos forma. 

Sovietinė tikrovė juk buvo labai sudėtinga. Manau, kad daugelį, taip 
pat ir mane, tarnauti okupantams pastūmėjo baimė — baimė dėl savęs, dėl 
tėvų, dėl šeimos, dėl ateities. Ne visi taip elgėsi. Lietuva niekuomet neuž- 
mirš tų, kurie su ginklu rankose kovojo ir žuvo už jos laisvę. Tačiau ir 
tokiems veikėjams kaip aš nedera gyviems lįsti į žemę — ko gero ji taip 
lengvai mūsų nepriims. Esu įsitikinęs, kad reikia rasti sau vietą naujojoje 
Lietuvoje. Visi turime siekti, kad partija, kuri save laikė istorine politine 
jėga ir kurios nariu teko nelaimė ir man būti, kiek galima greičiau rastų 
sau vietą istorijos sąvartyne. Juk neįmanoma ilgiau toleruoti, kad ši „gru- 
pė draugų“, 1992 metais dėl nesusipratusių mūsų piliečių atėjusi į val- 
džią, toliau griautų jaunos valstybės pamatus. Ne paslaptis, kad sovie- 
tinio gyvenimo nuostatų tęstinumas ir atsakomybės už praeitį neigimas 
kai kuriems visuomenės nariams yra priimtinas. Tačiau tai pažeidžia dau- 
gumos teisingumo poreikio jausmą, trukdo piliečiams telktis siekiant ben- 
drų Lietuvos ateities tikslų ir yra viena iš didesnių kliūčių kelyje į atvirą 
pilietinę visuomenę. Reikia grįžti prie krikščioniškųjų gyvenimo normų. 

Daugelis iškilių Lietuvos kūrėjų garsiai prabilo apie tikėjimo svarbą tau- 
tos clvasiai, jos moralei. Viešai kai kad sovietmetis beatodairišku 
ateizmu labai sužalojo mūsų tautos sielą. | 

Visiems pesimistams ir niurzgliams noriu pasakyti, kad tautai reikėjo 
tos didingos Atgimimo šventės, reikėjo eisenų su žvakėmis, reikėjo ir Bal- 
tijos kelio, laužų prie parlamento rūmų. Reikėjo, kad mūsų vaikai ir vai- 
kaičiai išgirstų „Lietuva, tėvyne mūsų“ ,.išmoktų „Tėve mūsų“. Metas 
mums visiems pabusti, kad pečiais pakeltume Atkūrimo naštą. Nepriklau- 
somybė - didelis darbas, ir savaime niekas neateis. Turime dirbti atsirai- 
toję rankoves, blaiviomis galvomis ir pagal protėvių papročius. Šis vargas 

— mielas, šviesus, nes prasmingas ir skirtas gimtajai šalelei bei josios žmo- 
nėms. 

Po šios įžangos grįžtu į tolimą praeitį. Dievo apvaizda lėmė, kad gi- 
miau religingoje ūkininko šeimoje ir nuo mažens gavau tvirtus auklėjimo 
pagrindus. Turbūt tai ir padėjo galutinai nesuklupti po sunkia sovietme- 
čio našta. Tėvas - Nepriklausomos Lietuvos savanoris - gavo Vištyčio vals- 
čiuje 12 ha žemės. Tame gražiame pasienio miestelyje ir išvydau šį pasau- 
lį. Čia vėliau gimė brolis Vytautas ir sesuo Danutė. Vištyčio bažnyčios 
klebonas įrašė metrikuose mano gimimo dieną - 1928 m. sausio 18-oji. Tė- 
vas dar turėjo tarnybą ir miestelyje —- buvo Vištyčio valstybinio degtinės 
monopolio parduotuvės vedėjas. Pagal tą laikmetį jis buvo ganėtinai apsi- 
švietęs, galvojo apie savo vaikų ateitį ir nutarė, kad mums bus geriau įsi- 
kūrus netoli apskrities centro. 1935 m. Babravičių šeima persikėlė gyventi 
į Marijampolę. Kartu buvo įsigytas ir naujas ūkis prie miesto. Tad 1935 m. 
pradėjau lankyti pradinę mokyklą Marijampolėje ir 1939 m. baigiau šeštą- 
jį skyrių. O kokie laimingi vaikystės metai! Gyvenome pasiturinčiai, tėvas 
buvo aktyvus Šaulių sąjungos narys, „Lietuvos aido“, „Trimito“ puose- 
letojas. Gilūs tėvų religiniai įsitikinimai turėjo įtakos, kad 1939 m. rudenį 
pirmosios reformuotos klasės slenkstį peržengiau Marijonų gimnazijoje. 
1940 m. vasarą mūsų šalį užgriuvo nepataisoma nelaimė - ją okupavo So- 
vietų Sąjunga. Marijonų gimnazija buvo uždaryta, ir likimas lėmė moky- 
tis Rygiškių Jono berniukų gimnazijoje. Šios gimnazijos suolas ištikimai 
man tarnavo iki brandos atestato egzaminų - iki 1945 m. birželio. Sunkūs 
tai buvo laikai: sovietų, po to - nacių, vėl sovietų nelaisvė... Tačiau buvo- 
me jauni, kupini energijos ir gerų norų. Visi mokytojai buvo dideli Tėvy- 
nės patriotai ir, nepaisydami okupacinio režimo, darė viską, kad išsaugo- 
tų mūsų jaunas jėgas Lietuvos ateičiai. Mes jiems uŽ tai esame nepaprastai 
dėkingi ir su didele meile juos visuomet prisimename. Aukštesnėse klasė- 
se gaudavome nelegalios, pogrindinės patriotinės spaudos. Ją godžiai skai- 
tydavome, ir aš nežinau nei vienos išdavystės. Toks mūsų gyvenimas ne- 
liko okupantų nepastebėtas. Mergaičių ir berniukų gimnazijų direktoriai 

" Z. Masaitis ir A. Januševičius 1943 metais buvo suimti ir po keleto mėne- 
sių mirė Štuthofo koncentracijos stovykloje. Okupacijų metai praretino ir 
gimnazistų būrį: 1939 metų rudenį mokslą pradėjo net penkių pirmųjų 
klasių moksleiviai, o finišą 1945 metų pavasarį pasiekė tik vienos klasės 
abiturientai. 

Baigęs gimnaziją, be didelių abejonių pasirinkau inžinerinės studijas 
ir įstojau į VDU Statybos fakulteto Statybos skyrių. Šis mano pasirinkimas 
bent iš dalies padėjo išvengti sovietinės okupacijos kataklizmų. Tačiau 
kaip besistengiau, bet, tapęs inžinieriumi, vis tiek prieš savo valią pakliu- 
vau į sovietinę „mėsmalę“, sunaikinusią daugelį mūsiškių. Vienintelė pra- 
eities laikų paguoda tai, kad likimo valia nuėjau dirbti į sveikatos apsau- 
gos sistemą. Čia triūsiau 18 metų. Teko vadovauti daugiau kaip 350 medi- 
cinos įstaigų statybų Lietuvoje. Keletas tokių įstaigų iškilo ir Sūduvos 
krašte — Marijampolėje, Kazlų Rūdoje, Vilkaviškyje, Šakiuose. Nors jau 
esu pensininkas, bet su šia sveikatos sistemos šaka ryšių nenutraukiau. 
Mano įkurta nuosava projektavimo firma tęsia medicinos objektų projek- 
tavimo darbus, tad įgyta inžinieriaus statybininko patirtis dar tebeduoda 
neblogus vaisius. 

Šeimyninis gyvenimas taip pat susiklostė neblogai. Vyriausieji du sū- 
nūs Gintautas ir Saulius, gimę iš pirmosios santuokos, - inžinieriai, sukū- 
rę savo šeimas ir padovanoję man tris vaikaičius. Naują kvėpavimą sutei- 
kė antrosios vedybos. Gimė sūnus Jonas, kuris šiemet verčia jau dešimtąją 
gyvenimo vagą. Tikiuosi, kad esu jauniausias tėvas tarp kurso bičiulių ir 
manau, jog niekam nepavyks pagerinti šio rekordo! Esu laimingas ir labai 
patenkintas naująja šeima. Be jokios abejonės, tai naujosios mano gyveni- 
mo draugės nuopelnas. 

Savo kuklius prisiminimus noriu baigti kunigo Vaclovo Aliulio 
žodžiais: 

„Išmintimi, dora ir triūsu 

Prikelsime Tėvynę mūsų!“ 


Nors dabar daugelis ieško savo kilmingos praeities šaknų, bet Juozas 
BAJORAS tuonesigiria: „1928 m. vasario 3 d. gimiau Bajorų šeimoje, 
bet didikų titulo neturiu! Tėvai buvo Vilkaviškio apskrities Bartninkų vals- 
čiaus Skerpėjų kaimo tik vidutiniokai ūkininkai. 

Pradinę mokyklą lankiau Laukeliškiuose, vėliau - Bartninkuose, o 1938 
m. įstojau į Vilkaviškio gimnazijos pirmąją klasę. Tėvas buvo silpnos svei- 
katos ir galynėtis su ūkio darbais jam buvo sunku. Daugelį darbų tekdavo 
dirbti man, todėl mokslui likdavo mažai laiko. 1943 m. mirė tėvas, ir visi 
ūkio darbai užgulė mano pečius... Nors ir sunkiai, bet 1944 m. pavasarį 
gavau Vilkaviškio gimnazijos brandos atestatą. 

Frontui grįžtant iš Rytų, Vilkaviškio rajonas pateko į baisų karo sūku- 
rį. Buvome evakuoti į Marijampolės apskritį. Karo viesulas nušlavė visus 
mūsų pastatus, sunaikino gyvulius, pasėlius.- Laukai buvo užminuoti, ir 
grįžti į tėviškę buvo nebeįmanoma. Duoną teko užsidirbti kitur. Apsigy- 
venome pas dėdę Vilkaviškio apskrities Žaliosios valsčiuje ir jiems padė- 
davome ūkio darbuose. Čia gyvendamas, kurį laiką darbavausi agrono- 
mo padėjėju Šapalų tarybiniame ūkyje. Ūkio komjaunimo sekretorius at- 
kakliai vertė stoti į komjaunimą, bet atsisakiau. Jo iniciatyva nemalonių 
reikalų turėjau su vietiniais stribais ir Vilkaviškio saugumiečiais, bet vis- 
kas baigėsi laimingai. Padedant dėdei Alytaus klebonui, gavau metrikus 
su pakoreguotais gimimo metais (1928) ir, trejais metais pajaunėjęs, išven- 
giau tarnybos sovietinėje kariuomenėje. 

1945 m. vasarą įteikiau prašymą VDU rektoriui priimti mane studen- 
tu į Statybos fakulteto Statybos skyrių. Baigęs pirmąjį kursą, studijas nu- 
tariau tęsti šio fakulteto Hidrotechnikos skyriuje. 

Studijų metais žaidžiau šachmatais, stalo tenisą ir, gyvendamas ben- 
drabutyje, dainavau bendrabučio chore. Mus profesinių gudrybių rengę 
dėstytojai paliko geriausius prisiminimus. 

Mokydamasis penktajame kurse, valgykloje sutikau buvusį Šapalų 
tarybinio ūkio komjaunimo sekretorių, kuris taip pat studijavo universi- 
tete. Trumpai pasikalbėję, išsiskyrėme. Vėliau iš kitų studentų sužinojau, 
kad jis žadėjęs mane „sutvarkyti“. Turbūt jo pastangomis Bartninkų rajo- 
no vykdomojo komiteto pirmininkas ir LKP sekretorius universitetui raš- 
tu pranešė, kad „studento J. Bajoro tėvai smetoniniais ir vokiečių okupaci- 
jos metais valdė 21 ha ūkį ir laikė vieną tarną. Užėjus tarybų valdžiai, jo 
tėvai negrįžo gyventi į Skerpėjų kaimą.“ Nors pagal šį raštą ir bandyta 
sudaryti „buožės“ įvaizdį, bet universitete man jokios sankcijos nebuvo 
taikomos. 

1950 m. spalio 7 d. sėkmingai apgyniau diplominį projektą ir po po- 
ros savaičių Kauno vandens kelių techniniame ruože pradėjau dirbti inži- 
nieriumi. Čia vykdėme Nemuno, Kuršių marių, Minijos, Klaipėdos kana- 
lo vandens kelių techninę priežiūrą. Teko dirbti plaukiojančios kaušinės 
žemkasės vadu, darbų vykdytoju, tyrinėtojų grupės viršininku. Dabar ren- 
giu techninę informaciją. Taigi visas mano gyvenimas prabėgo bendrau- 
jant su Nemunu! 

Šeimą sukūriau 1958 metais. Žmona - medicinos sesuo. Užauginome 
dvi dukras. Vyresnioji, baigusi Vilniaus universiteto anglų kalbos studi- 
jas, dirba mokytoja ir gyvena kartu su mumis. Jaunylė baigė Kauno medi- 
cinos institutą, ištekėjo ir augina tris mūsų vaikaičius. Visa mūsų šeima 
Atgimimą sutiko su didžiuliu džiaugsmu. Esame laimingi, kad Lietuva 
tapo laisva“. 

Šį pasaulį išvydęs gausioje šeimoje, kaip sakoma, matęs ir šilto, ir šal- 
to, Stanislovas BAR TUSIS prisimena: '1924 m. lapkričio 21 d. gimiau 
Tauragės apskrities Žygaičių valsčiaus Prišmantų kaime. Buvau pagran- 
dukas - tryliktasis vaikas šeimoje. Man buvo tik septyneri, kai mirė tėvas, 
eidamas dar tik 55-sius metus: po gripo persišaldė ir susirgo plaučių už- 
degimu, o medicina padėti buvo bejėgė. 

Liko 29 ha ūkis. Jį valdė vyriausias brolis. Tarp mūsų buvo beveik 
20-ties metų skirtumas. Namiškiai pasakojo, kad, grįžus broliui iš ka- 
riuomenės, jį pradėjau vadinti „dėde“! Iš trylikos vaikų užaugome tik 
septyni. Visiems teko daug ir sunkiai dirbti, kad galėtumėme išsimai- 
tinti. Gal todėl tėvai nelabai galėjo leisti vaikų mokytis. Nors aš ir labai 
gerai baigiau pradinę mokyklą, bet vienerius metus dar ganiau bandą. 
Žinoma, svajojau mokytis gimnazijoje. Brangiai tada kainavo mokslas. 
Atidarius Žygaičiuose pradinės mokyklos penktąjį ir šeštąjį skyrius, 
vėl išsiveržiau į mokslus. 

Labai patikdavo aritmetika. Prisimenu, visų mokslo metų uždavinius 
išspręsdavau per 2...3 mėnesius. Sąsiuvinius pasidarydavome patys, išardę 
popierinius cemento maišus. Kai baigiau šeštąjį skyrių, mokytojas net at- 
ėjo į namus raginti brolį ir mamą, kad leistų mane toliau mokytis. Deja, jie 
nepritarė. Tačiau aš jau buvau gudresnis. Pasiskolinau dviratį ir slapčia 
nuvežiau į Tauragę (18 km) pareiškimą, kad priimtų į gimnaziją. Kai atėjo 
1939 m. rugsėjo 1 d., brolis vis dėlto nuvežė mane, visą mantą ir šiek tiek 
maisto į Tauragę. 

Jau anksčiau buvau susitaręs, kad prisiglausiu pas tėvo pusseserę, 
gyvenančią prie Tauragės. Nors žiemą tekdavo miegoti nešildomame, len- 
tomis apkaltame kambarėlyje, bet tenai gyvenau visą laiką ir kasdien nu- 
kulniuodavau iki gimnazijos apie tris kilometrus. Netrukus kartu apsigy- 
veno ir mano bendraklasis, su kuriuo baigėme šeštąjį skyrių Žygaičiuose. 
Jis turėjo smuiką, o aš - vokišką armoniką. Mes neblogai pagrodavome, 
todėl kaimo jaunimas mėgdavo organizuoti šokius. Mokantis gimnazijo- 
je, vienas politinis įvykis keitė kitą: prasidėjo karas, sekė rusų, vokiečių ir 
vėl rusų okupacija. Vokiečiai atėmė gimnazijos rūmus, todėl teko mokytis 
nepritaikytose patalpose ir jausti baimę, kad mūsų nepaimtų darbams į 
Vokietiją. Du kartus buvau pakliuvęs į vokiečių rankas: vieną kartą pasi- 
sekė pabėgti jau iš paskirstymo punkto, kitą kartą varomą išgelbėjo 
gimnazijos direktorius. 

1945 m. rudenį tapau studentu. Studijuoti buvo sunku, nes visko trū- 
ko. Dažnai iš Tauragės į Kauną važiuodavau dviračiu arba pakeleivinėmis 
mašinomis, o traukiniu į Kauną tekdavo bildėti net pusantros paros. Kar- 
tais negaudavome bilietų ir važiuodavome net ant vagono stogo. Man taip 
keliauti teko net du kartus! 

Nebuvau itin stropus studentas. Slėgė nuolatinė įtampa: bijojau, kad 
neišbuožintų tėvų, neišaiškintų jų ryšių su miškiniais. Vis dėlto po truputį 
stūmiausi į priekį. Pirmaisiais, metais turėjau akademinį įsiskolinimą iš 
matematikos, vėliau jau sekėsi gerai.-Didžiausią įspūdį paliko profe- 
sorių K. Vasiliausko ir J. Dalinkevičiaus paskaitos, o rengiant diplominį 
projektą, ypač daug padėjo vadovas docentas A. Rozenbliumas. | 

Kambaryje gyvenau su bendraklasiu, vėliau bendrakursiu A. Rando- 
manskiu, po to su kitu gimnazijos klasės draugu - J. Merkeliu. Veterinari- 
jos akademijoje jį per paskaitą suėmė enkavedistai. Apkaltino bendradar- 
biavimu su miškiniais. Mirė jis kalėjime, berods, 1948 metais. 

Studijuodamas penktajame kurse, vedžiau Vilniuje mediciną studi- 
juojančią klasės draugę. Pagal paskyrimą išvykome į Klaipėdą, bet uosta- 
miestyje teko dirbti tik nepilnus metus: buvau mobilizuotas į sovietinę 
armiją. Ir kaip tik tada, kai buvo ką tik gimusi duktė. Nepadėjo jokie pra- 
šymai atidėti išvyką į armiją arba atleisti nuo tarnybos. Taigi palikau žmo- 
ną ligoninėje, o pats išvykau į Černiachovską (Įsrutį). Buvau paskirtas į 
statybos pulką. Statėme karinį aerodromą. Teko vadovauti betono mazgo, 
gelžbetonio gamyklos statybai, aerodromo lėktuvų pakilimo ir nusileidi- 
mo takų įrengimo darbams. Po to dirbau vyresniuoju inžinieriumi gamy- 
bos ir techniniame skyriuje. 

1953 m. rugpjūtį buvau demobilizuotas ir, atvykęs į Vilnių, įsidarbi- 
nau Statybos ministerijoje. Čia dirbome, berods, tik keturi ar penki lietu- 
viai. Pradėjęs dirbti Gamybos skyriaus viršininko pavaduotoju, kilau kar- 
jeros laiptais: tapau Statybos organizacijų skyriaus viršininku, Gamybos 
valdybos viršininku, o 1963 m. — statybos ministro pavaduotoju. 1980 ... 
1989 m., dirbdamas „Orgtechstatybos“ tresto valdytoju, buvau patekęs ir 
į „bėdą“, nes 1981 m. leidau organizuoti tresto patalpose Lietuvos blaivi- 
ninkų organizacijos steigiamąjį susirinkimą. Į šį susirinkimą suvažiavę 
žmonės be pagrindinės veiklos - blaivybės - propagavo, skleidė ir Lietu- 
vos nepriklausomybės idėją. Už tai buvau respublikos vadovybės, parti- 
nių organizacijų smarkiai kritikuojamas, net gavau papeikimą ir jaučiau 
vis didėjančią nemalonę. 

Mėgau keliones, medžioklę, sportą. Daug kartų tarnybiniais reikalais 
teko buvoti visose Sovietų Sąjungos respublikose, taip pat Sočio, Adlerio, 
Krymo kurortuose. Užsienyje lankiausi Belgijoje, Vengrijoje, Čekoslova- 
kijoje, Bulgarijoje, Vokietijoje, Olandijoje, Liuksemburge. 

Džiaugiausi Atgimimu, Sąjūdžiu, Baltijos keliu. Neužmirštamos die- 
nos ir naktys, praleistos prie Parlamento, televizijos bokšto. Esu laimin- 
gas, kad sulaukiau Tėvynės laisvės“. 

Šitaip savo gyvenimo kelią Stasys aprašė 1999 m. pavasarį, o 2000 m. 
kovo 12 d. jis išėjo į Anapilį. 

Gimnazijoje puoselėjęs literatūros studijų viltis, pasikeitus politinei 
padėčiai, Leonas BAR ZDZIUK A S pasirinko humanišką ir taikią 
specialybę, kurios postulatus įgyvendino vėliau ilgus metus. Leonas gimė 
1929 m. sausio 12 d. Panevėžio apskrities Kupiškio valsčiaus Virbališkių 
kaime. Pradinė mokykla buvo jo tėviškės kaimynystėje, todėl Leonas kar- 
tais ir per pertrauką nuskuosdavo į namus. 

Baigęs keturis skyrius, Leonas ruošėsi namuose ir 1940 m. išlaikė eg- 
zaminus į Kupiškio gimnazijos trečiąją klasę. Tačiau rudenį vidurinė mo- 
kykla buvo atidaryta Skapiškyje, todėl ten mokėsi vienerius metus. Vo- 
kiečių okupacijos metais vėl grįžo į Kupiškio gimnaziją. 1944 m. pradžioje 
Leonas buvo įstojęs į generolo P. Plechavičiaus vadovaujamą Vietinę rink- 
tinę. Tada gimnazijoje jam buvo išduotas brandos atestatas. 

Vengdamas tarnybos sovietinėje armijoje, rudenį Leonas keleriais me- 
tais „pajaunėjo“ ir mokytojavo Linkuvos gimnazijoje. 1945 m. rudenį jis 
tapo VDU Statybos fakulteto Statybos skyriaus studentu, o 1950 m., apgy- 
nęs diplominį projektą, įgijo statybos inžinieriaus kvalifikaciją. Baigęs stu- 
dijas, Leonas buvo paskirtas į „Glavgidroenergostroi“ valdybos darbavie- 
tę Narvoje. 1950 m. rugsėjo 16 d. universiteto rektorius prof. J. Kupčinskas 
į valdybos užklausimą raštu pranešė, kad jauni inžinieriai L. Barzdžiukas 
ir P. Janulevičius sutiko važiuoti Į Narvą. Tačiau Leonas stengėsi pasilikti 
Lietuvoje ir įsidarbino Kaimo ir kolūkių statybos valdyboje Vilniuje. 1951 
metų vasario 3 dieną šios valdybos viršininkas prašė jau KPI rektorių prof. 
K. Baršauską išduoti L. Barzdžiukui diplomą, nes valdybai labai reikalin- 
gi specialistai. 

Tarnybos sovietinėje armijoje Leonui nepavyko išvengti - vestuvių 
dieną, 1951 m. gruodžio 8 d., jis buvo pašauktas į statybos dalinį ir dirbo 
įvairiose Sovietų Sąjungos vietovėse. Nors ne kartą prašėsi demobi- 
lizuojamas, bet tik pablogėjus sveikatai 1977 m. kovo 22 d. buvo atleistas 
iš karinės tarnybos. Karinis laipsnis - papulkininkis. 

Demobilizavęsis Leonas dar vienerius metus dirbo Vilniaus vykdo- 
mojo komiteto Kapitalinės statybos skyriuje, po to Valstybinėje statybos 
inspekcijoje ir kelerius metus (iki mirties 1987 m. birželio 29 d.) Statybos 
treste inžinieriumi. 

Leono žmona Domininka — Kauno technologijos universiteto Lietu- 
vių kalbos katedros docentė, dukra Violeta (1953) - socialinių mokslų dak- 
tarė, KTU docentė, sūnus Evaldas (1955) - architektas, „Kauno plano“ di- 
rektorius. 

Leonas labai mėgo muziką, gerai grojo akordeonu, turėjo literato gys- 
lelę: rašė eilėraščius vaikams, proginius eilėraščius, net buvo pradėjęs ra- 
šyti romaną... 

Solidus, kresnas, pypkę traukiantis vyriškis, pirmaisiais studijų me- 
tais mums atrodęs greičiau inžinierius, o ne pirmojo kurso studentas, bu- 
vo Vaclovas BER ANKIS. Vėliau jis draugiškai bendravo ir su jaunai- 
siais, ir su vyresniaisiais kolegomis. Vaelovas gimė 1919 m. spalio 29 d. 
Kėdainių apskrities Dotnuvos valsčiaus Vaidatonių kaime. Teodoros ir Juo- 
zo Berankių šeimoje Vaclovas buvo vienturtis sūnus. 

Pradinę mokyklą Vaclovas lankė gimtajame kaime ir 1931 m. gavo 
keturių skyrių baigimo pažymėjimą. Po to jis ketverius metus dirbo 10 
hektarų tėvų ūkyje, o 1935 m. įstojo į Dotnuvos amatų mokyklą ir joje 
dvejus metus mokėsi šaltkalvio amato. 1937 ...1939 m. vėl darbavosi gim- 
tinės sodyboje ir privačiai ruošėsi laikyti egzaminus į gimnaziją. 1939 m. 
vasarą jis sėkmingai išlaikė penktosios klasės egzaminus Kauno „Pavasa- 
rio“ suaugusiųjų gimnazijoje ir buvo priimtas į šeštąją klasę. Gimnazijoje 
mokėsi tik vienerius metus ir, gavęs šešių klasių pažymėjimą, 1940 m. 
rudenį įstojo į Aukštesniąją kultūrtechnikų mokyklą Kėdainiuose. 1943 
metų gegužės 11 dieną Vaclovui buvo įteiktas šios mokyklos diplomas. 
Po to jis keturis mėnesius dirbo trianguliacijos matavimo darbus Žemės 
tvarkymo departamente, o rudenį vėl grįžo į tėvų ūkį. Karo frontui nu- 
slinkus į Vakarus, V. Berankis 1944 m. rugpjūtį ... spalį dirbo kelio meistru 
Kėdainių plentų valdyboje, o po to pradėjo studijuoti Lietuvos ŽŪA ir 
dirbo Dotnuvos žemės tvarkymo valdyboje matininku. 

Pasibaigus Antrajam pasauliniam karui, Vaclovas nutarė tobulintis 
geodezijos srityje ir 1945 m. rudenį pradėjo studijas VDU Statybos fakul- 
teto Geodezijos skyriuje. Turėdamas šiek tiek patirties ir teorinių žinių, jis 
sėkmingai mokėsi ir 1950 m. apgynė diplominį projektą. 

Baigęs studijas, V. Berankis buvo paskirtas į Kauno srities Architektū- 
ros reikalų valdybą ir 1950 m. rugpjūčio 1 d. tapo skyriaus geodezininku. 
1959 m. jis dirbo Techninėje projektavimo kontoroje, o 1961 m. buvo per- 
keltas į Pramonės statybos projektavimo institutą. Vėliau Vaclovas buvo 
paskirtas Kauno rajono architekto gamybinio personalo vadovu, o 1967 
metais pradėjo dirbti inžinieriumi Komunalinio ūkio projektavimo insti- 
tute. 1968 m. jis vėl pakeitė darbavietę, t.y. perėjo į Kolūkių projektavimo 
institutą. 1970 metais pradėjęs darbuotis Techninės inventorizacijos biure, 
Vaclovas čia dirbo septynerius metus. Po to porą metų geodezininku dir- 
bo „Granito“ susivienijime, bet geresnes sąlygas susirado Inžinerinių tyri- 
nėjimų institute. Tačiau, atšventęs savo 60-ties metų jubiliejų, 1979 m. lap- 
kričio 1 d. išėjo į pensiją. 

Vaclovas Berankis mirė 1988 m. gegužės 22 d. Palaidotas Karmėlavos 
kapinėse netoli Kauno. 

Visada turėjęs savitą požiūrį į gyvenimą, į meilę, į tautą, net į Europą, 
Kostas B ERŽANSKIS rašo: „Gimiau 1926 m. kovo 10 d. Telšiuose. 
Būdamas pusmetinukas, jau pats mokėjau suptis prie sijos pakabintame 
lopšyje. Sykį atėjęs kaimynas paklausė „Koks čia automatas sūpuoja? „Iš- 
girdęs mamos atsakymą, tik tiek tepasakė „Musėt tas tava vaks su vėl- 
sakojo, kad mama ją taip gausiai apdovanojo, taip gausiai apdovanojo... 

1932 m. pradėjau mokytis Telšių seserų vienuolių pradinėje mokyk- 
loje. Jau tada buvau puikus pieno išnešiotojas!: O mokydamasis Telšių 
Simono Daukanto pradinės mokyklos penktajame ir šeštajame skyriuose, 
visą miestą Žinojau kaip savo penkis pirštus! 1939 m. pradėjau lankyti 
Telšių Motiejaus Valančiaus gimnazijos mišriąją klasę. Jeigu kuris iš kla- 
sės draugų burbtelėdavo, tai per pertrauką duodavau „pauostyti“ kumš- 
tį. Tačiau niekas taip ir nesužinojo, kas buvo tas slaptasis „agentas“, kuris 
mūsų klasę padarė ramiausią ir... šiandien tiek daug mokslo daktarų tu- 
rinčią... O kai tapau Telšių šachmatų čempionu, tėvukas tik tiek tepasakė: 
„Atsimink, nuo karalių laikų yra sakoma: „Dikeije - kapūs, mondreije — 
tiurmūs". 

1945 m. mokiausi Telšių mokytojų seminarijoje, bet pedagogu neteko 
dirbti, nes rudenį įstojau į VDU Statybos fakultetą. Kai sykį matematikos 
dėstytojas J. Matulionis per algebros kartojimo pratybas vienam kurso „iš- 
minčiui“, stovinčiam prie lentos, ganėtinai griežtai pareiškė: „Sėsk, čemo- 
dane!",o po to kreipėsi įvisus, klausdamas, kas išspręs,- išėjau kurso drau- 
gų reabilituoti. Tik kažkas švelniai padrąsino: „Neskubėk ir neperšokinėk 
veiksmų!“ Kaibaigiau, dėstytojas klausia: „Tai kokią gimnaziją baigei, koks 
mokytojas tave mokino? “. „Bronius Valiušaitis“ - atsakiau. „Geraijis mo- 
kino! O į kokį skyrių įstojai?" Kai išporinau, kad hidrotechniku noriu būti, 
pridūrė: „Galėsi po balas braidyti!" 

1950 m. pavasarį apgyniau diplominį projektą ir pakėliau sparnus į 
tolimąjį Altajų - Ust-Kamenogorską, kur į vandenyną savo vandenis pluk- 
do pusantro kilometro pločio Irtyšius. Ten tarp uolų statėme milžinišką 
hidroelektrinę. Darbo ir gyvenimo sąlygos buvo nelengvos, bet kartais Žie- 
mą, spiginant Altajaus kalnuose net 40 laipsnių šaltukui, kai keliai ir gele- 
žinkeliai užpustyti, į šachmatų turnyrą pėsčias ilgoką kelią nukul- 
niuodavau... Vėliau patraukiau gilyn į Sibirą ir atsidūriau netoli Kinijos 
sienos - Buchtarmos HES statybvietėje. Ši užtvanka aukštesnė net už Nia- 
garos krioklį, ir jos statybos darbai labai sudėtingi. Dešimt metų teko gy- 
venti toli nuo Tėvynės. 1960 metais grįžau į Lietuvą ir pradėjau dirbti 
Lietuvos MA Statybos ir architektūros institute Kaune. Cia susidomėjau 
plonasienio gelžbetonio, t.y. armocemento tyrimais. Buvo pagamintos di- 
džiulės (net 13 metrų ilgio) armocemento plokštės —- gamybinių pastatų 

denginiai, o aš buvau pripažintas išradėju ir racionalizatoriumi. Dabar jau 
nebevergauju nei ministrams, nei direktoriams - dirbu, ką noriu! 

Sūnus „apsiplunksnavo“ prieš dešimtmetį; ir jo nebematau. Juk ir 
žvirbliai savo vaikų nebeatpažįsta po poros mėnesių. Gyvenimas turi bū- 
ti skiriamas ne vaikams, ne tautai, ne Europai, o civilizacijos pažangai 
spartinti!“ 


Dar vaikystėje klausydamasis nuostabių mamos pasakų, Kazys 
BLAŽEVIČIU S išsiugdė pagarbą darbui ir žinių troškulį. Jis tapo 
darboholiku ir nejaukiai jaučiasi, jeigu tenka veltui leisti laiką net per atos- 
togas. O knygos Kazį vilioja visą gyvenimą, ir jam sunku praeiti pro kny- 
gyną, nepažvelgus į naujų knygų lentyną. Kazys rašo: „Gimiau 1926 metų 
kovo 4 dieną Kėdainių valsčiaus Babėnų kaime. Lankiau Dotnuvos pradi- 
nę mokyklą, o 1938 metais įstojau į Kėdainių gimnaziją. Jos rūmai buvo 
tik ką pastatyti, moderniški, pedagogų kolektyvas - rinktinis, dvasia — 
patriotinė. 

Kai patrankų dundesys jau girdėjosi Rytuose, ir raudonasis maras ne- 
sulaikomai slinko į Vakarus, nemažas mūsų klasės berniukų būrys tapo- 
me plechavičiukais. Marijampolėje valgėme kareivišką košę, marširavo- 
me, ruošėmės ginti Tėvynę. Buvome jauni, patiklūs, tikėjome istoriniu 
teisingumu. Vieną gegužės vakarą gavome komandą skubiai dingti, ką 
tuoj pat ir padarėme. 

Grįžęs į namus, nepasinaudojau lengvata gauti atestatą be egzaminų 
ir 1944 m. birželį išlaikiau brandos egzaminus. Pasirodė, kad pasielgiau 
apdairiai. Netrukus užplūdo „išvaduotojai“. Vengdamas tarnybos sovie- 
tinėje kariuomenėje, mėnesį pabuvojau „kaimo liktarna“ Bubių mokyk- 
lėlėje, o išgirdęs, kad Dotnuvos žemės ūkio akademijoje studentai atlei- 
džiami nuo tarnybos kariuomenėje, tapau kandidatu į agronomus. 

ZŪA rektoriumi tada dirbo labai doras žmogus, garsus bitininkas pro- 
mas juos nuo kariuomenės. Akademija dar alsavo prieškario tautine dva- 
sia, klausėmės garsių ano meto profesorių paskaitų. Kartą iš bendrabučio 
kambario, kuriame gyvenome keli gimnazijos klasės draugai, aplankyti 
namiškių išvyko Jeronimas Gaižauskas ... ir nebegrįžo. Netrukus jis gulė- 
jo pamestas ant grindinio netoli gimtinės. Pavasarį Kėdainiuose ant grin- 
cdinio mačiau penkis ar šešis girių ąžuolus su karių uniformomis, šalmais. 
Gimnazijos ir akademijos dvasia, apylinkėse aidėję okupantų ir jų talki- 
ninkų šūviai bei ant grindinio suguldyti partizanų lavonai visam gyveni- 
mui nulėmė mano pilietinę poziciją. 

Agronomija manęs neviliojo, todėl, pasibaigus karui, patraukiau į Kau- 
ną laimės ieškoti. Eidamas iš geležinkelio stoties, su lagaminėliu rankoje, 

atsitiktinai patekau į VDU antruosius rūmus, Statybos fakulteto raštinę. 
Dokumentus priėmęs orus geraširdis darbuotojas (vėliau paaiškėjo, kad 
tai buvo profesorius A. Bistrickas) čia pat pradžiugino, kad esu priimtas 
be stojamųjų egzaminų. Taip ir tapau statybininku. Būčiau paėjėjęs dar 
vieną kvartalą, gal mechaniku būčiau ... 

Kaip ir daugelis kurso draugų, buvau plikas kaip tilvikas, neturėjau 
net „smulkių“. Kol buvo šilta, trainiojausi po įvairius bendrabučius, Žie- 
mai pavyko įsikurti apleistame ir nekūrenamame universiteto bendrabu- 
tyje priešais saugumo rūmus.Viename kambaryje gyvenau su pokštinin- 
ku A. Keleru ir vyresniu bei rimtesniu A. Alyta. 

Kad galėčiau pragyventi, uždarbiavau laikydamas egzaminus už 
pažįstamus politechnikume, ruošdavau braižomosios geometrijos darbus 
kurso draugams, žaidžiau iš pinigų šachmatais. Buvau „nuodėmingas“: 
plechavičiukas, gimimo metai netikri, suklastoti, ne komjaunuolis. Po po- 
ros metų buvau išmestas iš bendrabučio. 1947 m. rudenį pradėjau dirbti 
„Ąžuolo“ artelėje darbų vykdytoju, vėliau - vyresniuoju inžinieriumi. Taip 
ir prasistumdžiau iki diplominio projektavimo pradžios. Zinoma, buvo ir 
neramių dienų, bet lydėjo laimė. 

Malonų, labai pagarbų atsiminimą apie save paliko studijų draugas 
Vytautas Smailys, buvęs jau komjaunuolis, pirmas pradėjęs ryžtingai gin- 
ti prof. J. Dalinkevičių, kai kompartija buvo nutarusi pašalinti jį iš univer- 
siteto. Universitete kartą gavau žinią, kad ant kadrų skyriaus viršininko 
stalo guli mano studento kortelė. Laukė dideli nemalonumai. Tą ar kitą 
dieną vyko šachmatų varžybos berods su Vilniaus universitetu. Pirmoje 
lentoje žaidė A. Žukauskas (vėliau akademikas), antroje - aš. Nors lentoje 
mano pozicija buvo gera, bet nuotaika - net labai slogi. Tai pastebėjo 
A.Žukauskas ir paklausė, kas man kelia nerimą. Papasakojau jam. Po to 
pas viršininką manęs niekad nepakvietė... Malonius prisiminimus paliko 
pulk. J. Listopadskio paskaitos ir ypač išvykos į Ąžuolyną. Jo paraginti, 
traukdavome patriotines dainas. Be žodžių buvo aišku, kad pulkininkas 
J. Listopadskis - balta varna Karinėje katedroje, ir priverstinis karo moks- 
lų dėstymas rusų kalba jam buvo šlykštus. Tačiau netgi jaunųjų komu- 
nistų dėstytojų ir partijos veikėjų smerkti perdaug negalima. Architektū- 
ros fakulteto studentas komunistas Jonas Sabaliauskas žinojo, kad buvau 
Vietinės rinktinės karys, bet studijas baigti netrukdė. Tik kada panorau 
stoti į aspirantūrą, gavau jo parengtą ir prorektoriaus prof. B. Abraičio 
pasirašytą charakteristiką, kurioje nurodyta, kad stodamas į universitetą 
nuslėpiau tarnybą generolo P. Plechavičiaus armijoje. Neseniai toji cha- 
rakteristika man labai pravertė apiforminant mano kario - savanorio sta- 
tusą. Džiugu ir tai, kad buvę kolegos, dėl susiklosčiusių aplinkybių tapę 
komunistų partijos nariais, nenuėjo „šuns keliais“, o liko ištikimi tautai ir 

Tėvynei. Ypač pagarbius žodžius teko išgirsti iš LLKS prezidiumo nario, 
jau a. a. Vinco Bazilevičiaus, apie studijų draugą Joną Babravičių. Anot 
gerb. Vinco, Lietuvai būtų buvę labai gera, jeigu tokių komunistų, kaip 
Jonas, būtų kuo daugiau. Manau, kad panašiai galima apibūdinti ir kitus 
kolegas - partiečius. Siaubinga buvo tai, ką, užlipus ant bendrabučio (Lais- 
vės al. 3) stogo, naktį tekdavo matyti Saugumo rūmuose... Tol, kai susi- 
prato didelius langus uždengti užuolaidomis. . 
Dirbdamas artelėje, neturėjau laiko rengti diplominį projektą, todėl 
samdžiau „negrus“. Baigęs studijas, į paskyrimo vietą Klaipėdoje ne- 
nuvykau. Diplomą „Išsipirkau“ vėliau. Po to dirbau „Starto“ kombinato 
vyresniuoju inžinieriumi, „Žemprojekto“ konstruktoriumi. Mėginau stoti 
į aspirantūrą, bet atsirūgo tarnyba Vietinėje rinktinėje. 1953 m. pradžioje 
pradėjau dirbti MA Fizikos-technikos instituto Statybos sektoriuje jaunes- 
niuoju mokslo bendradarbiu. Kandidatinę disertaciją (daktaro) apgyniau 
1957 m. Iki 1977 m. dirbau MA Statybos ir architektūros institute. Mano 
vadovautajam kolektyvui 1977 m. buvo paskirta respublikos premija. Vė- 
liau, iki pensijos, dirbau KPI Klaipėdos fakulteto Statybinių disciplinų ka- 
tedros vedėju, katedros docentu. 

Vedžiau 1948 m. Užauginome du sūnus, dabar džiaugiuosi anūke ir 
anūku. Žmoną palaidojau 1988 m. 

Prasidėjus Atgimimui, įsitraukiau į atgimstančios Tėvynės visuo- 
meninę veiklą, jaučiu pareigą pagal savo išgales prisidėti prie sunkaus 
tautos vadavimosi iš bolševizmo. Visuomeninę veiklą pradėjau Sąjūdyje 
ir Knygnešio draugijoje. Teko prisidėti prie „Lietuvos mokyklos", Knyg- 
nešių sienelės, paminklų knygnešiams statybos, organizavau jų atidengi- 
mo iškilmes, publikavau straipsnius knygnešystės tematika, aplankiau 
daug mokyklų su pranešimais apie knygnešystės gadynę, pirmąjį tautinį 
atgimimą, 1918 ... 1922 metų laisvės kovas, partizanų kovas pokario me- 
tais. Dabar esu Knygnešio draugijos Kauno skyriaus pirmininkas, Politi- 
nių kalinių ir Tremtinių organizacijų Kaune koordinacinės tarybos narys, 
Lietuvos Sąjūdžio Kauno tarybos pirmininkas, Lietuvos Vietinės rinkti- 
nės karių, Lietuvos kariuomenės kūrėjų - Savanorių sąjungos (1918 m. 
tėvas buvo savanoris) narys, man pripažintas kario savanorio statutas. 2000 
metų balandžio 3 dienos Respublikos Prezidento dekretu esu apdovano- 
tas Lietuvos kariuomenės kūrėjų savanorių medaliu, o Mindaugo karūna- 
vimo - Valstybės dienos proga - Nepriklausomybės medaliu. 

Jaunystėje mėgau šachmatus, dabar - publicistiką. Pirmą rimtesnį pub- 
licistinį straipsnį parašiau 1992 m. spalio 25 d. naktį, kai sužinojau siau- 
bingus Seimo rinkimų rezultatus. Po to ir prasidėjo popieriaus „gadini- 
mas“. Turiu slaptą svajonę - išleisti straipsnių rinkinį“. 

Gyvenimo kelrode žvaigžde pasirinkęs tiksliuosius mokslus Jonas 
BRAZAUSKASbuvoaistringas gamtos mylėtojas, grožio ir meno 
puoselėtojas. Į šį pasaulį Jonas atėjo 1922 m. gruodžio 16 d. Raseinių ap- 
skrities Šiluvos valsčiaus Valaktiškių kaimo ūkininko šeimoje. Be Jono, 
dar augo jaunesnis brolis Povilas, tragiškai žuvęs 23 metų. Tėvai buvo 
labai darbštūs, dori ir tvarkingi, gražiai tvarkėsi savo sodyboje. Dėl melio- 
racijos jie turėjo apleisti namus ir likusį gyvenimą praleido Jono namuose. 
Tėvas sulaukė 97 metų, motina - viso šimto! 

Jonas 1934 m. baigė Šaukoto pradinę mokyklą ir kurį laiką dirbo tėvų 
ūkyje. Dvejus metus pasimokęs privačiai, 1939 metais išlaikė egzaminus į 
Kelmės gimnazijos trečiąją klasę. Baigęs penktąją klasę, jis persikėlė į Ra- 
seinių gimnaziją. Čia gavo šeštos klasės baigimo pažymėjimą ir, vengda- 
mas priverstinės prievolės vykti į Reicho darbo tarnybą, 1942 m. įstojo į 
Aukštesniąją kultūrtechnikų mokyklą Kėdainiuose. Ten mokėsi iki 1945 
metų pavasario ir baigė tris kursus, bet, pertvarkius mokyklą ir perkėlus 
ją į Kauną, Jonas studijas nutraukė. Tada jis pradėjo tarnauti Kėdainių 
plentų valdyboje, vėliau dirbo techniku Žemėtvarkos valdyboje. 

1945 m. rudenį Jonas prašė VDU rektorių priimti jį hospitantu į Staty- 
bos fakulteto Geodezijos skyrių, nes baigiamuosius egzaminus Aukštes- 
niojoje kultūrtechnikų mokykloje galėjo laikyti tik 1946 m. Gavęs šios mo- 
kyklos diplomą, rekomendavus VDU Statybos fakulteto dekanui docen- 
tui J. Mikuckui, Jonas buvo priimtas studentu į Geodezijos skyrių. 1950 
m. pavasarį jis sėkmingai apgynė diplominį projektą. 

Baigęs studijas, Jonas buvo paskirtas į Žemės ūkio ministerijos “Glav- 
selelektro“ valdybą, bet ministerija jam leido dirbti kitame jos padalinyje 
— Šiaulių srities Žemės tvarkymo ir sėjomainų valdyboje vyresniuoju in- 
žinieriumi. Po metų Jonas grįžo į Kauną, bet 1952 m. buvo pašauktas į 
sovietinę armiją. Statant aerodromą prie Krustpilio Latvijoje, jis dirbo ge- 
odezininku, o vėliau Kaliningrado srities miškuose raketinių aikštelių sta- 
tybvietėje. Tada labai pablogėjo Jono sveikata, todėl netrukus buvo ope- 
ruotas ir gyveno tik su vienu inkstu. Be abejonės, dėl to sutrumpėjo jo 
gyvenimas. 1954 m. Jonui pavyko demobilizuotis. Jis dirbo projektavimo 
institutuose, o 1971 m. buvo perkeltas į Inžinerinių tyrinėjimų institutą. 
1979 m. Jonas įsidarbino „Energosetprojekto“ tyrinėjimų grupės inžinie- 
riumi. Vėliau buvo paskirtas viršininku. Čia dirbdamas, išėjo į pensiją. 

Jonas niekad nebuvo nei komjaunuolis, nei komunistų partijos narys. 
Visą gyvenimą jis tvirtai laikėsi tėvų ir mokytojų įskiepytų principų, buvo 
labai rūpestingas sūnus savo tėvams ir geras tėvas savo vaikams. Jono 
žmona Konstancija - pedagogė, dukra Marija - farmacininkė, sūnus Kęs- 
tutis — KPI Statybos ir santechnikos fakulteto absolventas. 

Jonas labai mėgo gėles ir jų daug augindavo prie savo namo. Daug 
keliaudavo po gimtąjį kraštą, žavėjosi Vakarų Ukrainos gamta, Sankt 
Peterburgo istoriniais paminklais. Jis buvo aistringas kolekcionierius: su- 
rinko vertingą monetų kolekciją, kuri po jo mirties dingo. Liko tik “Ex 
libris“ kolekcija, kuri keletą kartų eksponuota parodose. Jonas surinko ir 
gausią grožinės literatūros (ypač lituanistinės) biblioteką. | 

Mirė Jonas Brazauskas 1995 metais kovo 14 dieną. Palaidotas Prienų 
kapinėse. 


— Nuopatpirmųjų studijų metų prisimename energingą, visuomet žva- 
lų, maloniai besišypsantį Julijoną BU N D Z Ą. Gimė Julius 1925 m. 
rugsėjo 1 d. Vilkijos valsčiaus Jautakių kaime, gausioje darbininko šeimo- 
je (tėvas dirbo Kauno vandens kelių valdyboje): išaugo keturi broliai ir 
keturios seserys. Julius — pats jauniausias. Dabar jau visi mirę. 

Juliaus vaikystė buvo skurdi. Nuo pat mažens teko daug dirbti: mezgė- 
joms seserims padėdavo vynioti siūlus, vasarą, dar mokydamasis Vilkijos 
pradinėje mokykloje (ją baigė labai gerais pažymiais), padėdavo žvejams. 
Žxejodavo naktimis. Už sugautą lašišą papildomai gaudavo litą. Lankyti 
gimnaziją Julius galėjo tik Kaune, bet dėl lėšų stygiaus teko pasilikti na- 
muose. Tik tuomet, kai 1939 m. rudenį Vilkijoje buvo atidaryta progimna- 
zija (vėliau gimnazija), jis pradėjo lankyti pirmąją klasę. Vokiečių okupa- 
cijos metais tėvas buvo atleistas iš darbo, dėl to Juliui pasidarė kur kas 
sunkiau mokytis. Tada vasaromis jis pats uždarbiaudavo. 

1945 m. pavasarį Julius gavo brandos atestatą, o rugsėjo 18 d. buvo 
priimtas studentu į VDU Statybos fakulteto Statybos skyrių. Mokėsi jis 
uoliai ir sėkmingai susidorodavo su visomis akademinėmis užduotimis. 
Rengiant kursinius projektus, dažnai konsultuodavo kurso draugus. 1950 
metais Julius apgynė diplominį projektą ir įgijo statybos inžinieriaus kva- 
lifikaciją. 

Skirstymo į darbą komisija Julių paskyrė į Statybos ministerijos Vil- 
niaus statybos trestą. Pirmasis įsimintinas Juliaus statomas objektas - mo- 
kykla Konarskio gatvėje. Darbininkai buvo kaliniai, su kuriais dirbti buvo 
labai sunku. Po darbo Julius grįždavo labai pavargęs ir fiziškai, ir mora- 
liškai. 1952 m. vasario 23 d. jis buvo pašauktas į sovietinę armiją, bet, pa- 
blogėjus sveikatai, lapkričio mėnesį buvo demobilizuotas. Vilniuje Julius 
įsidarbino Pramonės statybos projektavimo institute. Nuo 1954 metų jis 
visą laiką dirbo vyriausiuoju projektų inžinieriumi. Stambesni jo projek- 
tuoti statiniai: „Spartos“ kojinių fabrikas, Vilniaus spaudos rūmai, Vilniaus 
troleibusų parkai, dujų pilstymo stotys ir kiti. Institute buvo pareigingas, 
kruopštus. Dažnai buvo apdovanojamas piniginėmis premijomis, pagyri- 
mo raštais. 

1950 m. Julius sukūrė šeimą. Kartu su žmona Ele (gydytoja) jie išaugi- 
no dvi dukras: Jūratę (baigė Vilniaus konservatorijos fortepijono ir vargo- 
nų klasę) ir Eloną (baigė Petrogrado teatro, muzikos ir kinematografijos 
institutą). 

1992 m. sausio 2 d. Julius pasirinko pensininko dalią. Mirė jis 1996 
metais spalio 29 d. Palaidotas Vilniaus Rokantiškių kapinėse. 


Asmens dokumentuose parašyta, kad Julius BU R OK AS gimė 
1929 m. rugsėjo 14 d. Panevėžio apskrities Kupiškio valsčiaus Gyvakarų 
kaime, ūkininkų šeimoje. Tačiau, prasidėjus antrajai sovietinei okupacijai, 
jis "pajaunėjo" net penkeriais metais. Julius buvo neaukšto ūgio, todėl toks 
metų skirtumas tada niekam nekėlė abejonių. Be Juliaus, šeimoje dar augo 
sesuo Genė ir broliai Leonas, Petras ir Antanas. Tėvai turėjo tik 14 ha že- 
mės, todėl gausi šeima vertėsi nelengvai. Tačiau Julių nusprendė leisti mo- 
kytis. Pasimokęs namuose, Gyvakarų pradinėje mokykloje Julius 1936 m. 
pradėjo mokytis iš karto antrajame skyriuje, o 1938 m. pavasarį baigė ke- 
turklasę. Vasarą intensyviai mokėsi penktojo ir šeštojo skyrių disciplinas 
ir sėkmingai išlaikė egzaminus į Kupiškio gimnazijos pirmąją klasę. Mo- 
kydamasis antrojoje klasėje, Julius susirgo. Panevėžio ligoninėje jam buvo 
padaryta galvos operacija, bet pavasarį jis vėl sugebėjo pasivyti klasės drau- 
gus. Julius ypač mėgo matematiką ir užsienio kalbas. Jis ganėtinai gerai 
kalbėdavo vokiškai, o lotynų kalbos mokytojas P. Striupas jį rodydavo 
pavyzdžiu kitiems klasės draugams. Brandos atestatas Juliui buvo įteik- 
tas 1944 m. pavasarį, kai jau kažkur girdėjosi grįžtančio fronto kanona- 
dos. Rudenį jis vėl susirgo, bet šį kartą odos liga. Gydėsi ištisus metus. 

1945 m. rugpjūčio pabaigoje VDU rektoriui Julius įteikė prašymą pri- 
imti studentu į Statybos fakulteto Architektūros skyrių. Jis nebuvo geras 
piešėjas, todėl tik pradėjęs studijas paprašė perkelti į Statybos skyrių. Ju- 
lius buvo labai rūpestingas, neatidėliodamas rengė projektus, kursinius 
darbus. Diplominį projektą apgynė 1950 m. 

Julius buvo paskirtas į Žuvų pramonės ministerijos Klaipėdos staty- 
bos trestą, bet žmona pagal paskyrimą dirbo Kaune, dėl to Julius į pajūrio 
miestą neišvyko. Iš pradžių dirbo Lentvario statybos valdyboje, o vėliau 
įsidarbino Kauno architektūrinėse dirbtuvėse. 

Juliaus gyvenimo gija nutrūko tragiškai - jis nuskendo 1951 m. liepos 
12 d., maudydamasis Nemune, žmonos akivaizdoje. Palaidotas gimtojo 
Gyvakarų kaimo kapinėse. 


1945 m. rudenį pradėjome studijas, ir štai gausiame kurso bičiulių 


būryje pasirodė Liudmila CESNOKOVAIT Ė(Gomolickienė) — 
maloni aštuoniolikmetė, dažnai varstoma kolegų vylingų žvilgsnių. 

Liudmila prisimena: „Gimiau 1927 m. birželio 29 d. Klaipėdoje, Šeimoje, 
be manęs, dar augo seserys Margarita ir Nina. Netrukus mano tėvai išvy- 
ko į Žemaitiją, dėl to pradinę mokyklą pradėjau Jankyti Plungėje. Tačiau 
greitai persikėlėme į Kauną, nes tėvas čia.pradėjo dirbti Geležinkelių val- 
dyboje (vėliau Plentų valdyboje), o aš nuo antrojo skyriaus mokiausi jau 
Kauno Jablonskio pradinėje mokykloje. 1939 m. rudenį įstojau į „Aušros“ 
mergaičių gimnaziją. Nepastebimai pralėkė nerūpestingos mokslo dienos, 
ir 1945 m. man buvo įteiktas brandos atestatas. 

Kur studijuoti? Pasirinkau vyrišką specialybę — VDU Statybos fakul- 
teto Statybos skyrių. Tarp šimto kurso jaunuolių buvome tik kelios mer- 
gaitės! Žinoma, kurso draugų dėmesio mums nestigo. Be to aš buvau pa- 
skirta net kurso seniūne. Kursiniai projektai, įskaitos, egzaminai vijo vie- 
nas kitą, ir nepastebimai pamečiui Žengiau iš kurso į kursą. 1949 m. balan- 
džio 26 d. su kurso draugu Mykolu sumainėme aukso žiedus, o gruodį 
nuskambėjo paskutinės paskaitos skambutis. Diplominį projektą dėl šei- 
myninių priežasčių apgyniau tik rudenį ir įgijau statybos inžinieriaus 
kvalifikaciją. 

Buvau paskirta į Lietuvos SSR žemės ūkio ministerijos Respublikinę 
statybos bei montažo kontorą, bet vyras skirstymo į darbą komisijos buvo 
paliktas Kaune, todėl ir aš inžinerinę veiklą pradėjau Kauno srities žemės 
ūkio valdybos Kapitalinės statybos skyriuje. Vėliau dirbau Žemės ūkio 
technikume techninės priežiūros vyriausiąja inžiniere, projektavimo ins- 
titutuose santechnike, vyriausiąja inžiniere, grupės vadove, skyriaus vy- 
riausiąja šilumininke, sektoriaus viršininke. 1983 m. už Vilniaus šiltna- 
mių kombinato projektą buvau apdovanota S5SR Ministrų Tarybos pre- 
mija. Į pensiją išėjau 1983 m., bet po to dar dešimt metų dirbau „Sanito“ 
projektavimo ir konstravimo skyriuje. 

Studijų metais jaučiau dekano profesoriaus S. Vabalevičiaus globą. 
Vėliau jis padėjo ir mano jaunesniajai seseriai Larisai įstoti į KPI 

Su Mykolu užauginome dukrą Lidiją ir sūnų Rostislavą. Mano pomė- 
gis — siūti ir megzti.“ 


Atkakliai kasdien grumdamasis su įvairiomis gyvenimo negando- 
mis, Mečislovas CI AP AS visada buvo pakantus savo draugams ir 
nedraugams, rūpestingai ieškojo savojo būties kelio, tauriai puoselėjo jau- 
nystės idealus. Stai Mečislovo gyvenimo prisiminimai: „Gimiau 1923 m. 
balandžio 19 d. Raseinių apskrities Kelmės valsčiaus Užmedžių kaime. 
Pradinę mokyklą lankiau Pakražantyje. 1935 m. mirus tėvui (motina buvo 
mirusi 1928 m.), mokiausi ir ketvirtąjį skyrių baigiau jau Šiaulėnuose, o 
šeštąjį — Šiluvoje. Ten gyvenau pas tėvo brolį kunigą Antaną Čiapą, kuris 
mane išlaikė ir globojo. Vidurinį mokslą įgijau Kelmės gimnazijoje. 

Gimtajame Užmėdžių kaime gyvenome keturi broliai našlaičiai, ku- 
rių vyriausias Vytautas, tarnavęs Nepriklausomos Lietuvos kariuomenėje, 
1940 m. atsisakė priimti raudonosios armijos priesaiką. Tada Lietuvos ka- 
riuomenės antrajame pėstininkų pulke Raseiniuose net 20 vyrų atsisakė 
keisti priesaiką. Dėl šios brolio priešpriešos sovietiniams atėjūnams NKVD 
ir KGB „akys ir ausys" mane lydėjo per visą okupaciją. 

Norėjau studijuoti mediciną, bet buvau nepriimtas. VDU rektoriaus 
profesoriaus A. Purėno (tikro lietuvio!) pasiūlymu tapau Statybos fakul- 
teto hospitantu. 1950 m. apgyniau diplominį projektą ir gavau inžinie- 
riaus statybininko diplomą. 

Pirmoji paskyrimo vieta - Klaipėda, Baltijos laivų statyklos statybvie- 
tė, kurioje dirbo kaliniai, t. y. ūkininkai, nuteisti už tai, kad nepristatė grū- 
dų ir mėsos prievolių. Po metų, kaip karininkas, buvau pašauktas į sovie- 
tinę armiją. Statėme aerodromus Panevėžyje, Černiachovske, o vėliau 
Kolos pusiasalio Afrikandoje, Mončegorske, Oleinėje. Tarnybą aš baigiau 
Rygoje, įgijęs inžinieriaus leitenanto laipsnį. Aukščiausia karinės karjeros 
pakopa — bataliono vado pavaduotojas. Maloniai prisimenu karinėje tar- 
nyboje susitikimus su mielais kurso draugais Česlovu Gerliaku ir Leonu 
Barzdžiuku. 

1955 m. buvau demobilizuotas ir grįžau į Klaipėdą. Dėl tarnybos ka- 
riuomenėje ir dar karininku labai pagerėjo mano įvaizdis Klaipėdos ko- 
munistų partijos vadovų akyse. Ilgą laiką apsaugos "skraiste" man buvo 
kurso draugo Jono Babravičiaus pareigos. Jam išvykus į Vilnių, iš karto 
pajutau, jog pasikeitė politinė nuotaika mano atžvilgiu. Klaipėdos parti- 
jos komiteto pirmasis sekretorius J. Gureckas asmeniškai susidomėjo ma- 
nimi, išsikvietė ir pasakė: „Drauge Čiapai, Jūsų brolis, pabėgęs į Kanadą, 
rašo antitarybinius laiškus, tėvas Boleslovas Čiapas buvo Kelmės šaulių 
būrio narys. Mes Jus patikrinome, dirbote gerai, sąžiningai, bet toliau dirbti 
tarybinės organizacijos vadovu neturite moralinės teisės“. Tai buvo 1980 
metai. 

Brolis Vytautas, atsisakęs priimti sovietinės kariuomenės priesaiką, 
prasidėjus karui 1941 m., su draugais nuginklavo apsaugą (jie iš Pabradės 
poligono buvo vedami nežinia kur) ir pabėgo. Vokiečių kareiviams oku- 
pavus Vilniaus kraštą, jie pasidavė ir buvo paleisti namo. Artėjant antrajai 
sovietinei okupacijai, brolis Vytautas dingo ir tik po 12 metų sužinojau, 
kad jis gyvena Kanadoje (dabar jau miręs). 

Nepamiršiu to, kad, atkūrus Lietuvos Nepriklausomybę, Klaipėdoje 
man buvo pavesta per pusę nakties sunaikinti Stalino paminklus, o jų bu- 
vo ganėtinai daug. Tą darbą atlikau su malonumu. Taigi visas mano gyve- 
nimas buvo gynimasis nuo kaltės, kuria nebuvau nusikaltęs. Nesigailiu, 
kad tapau statybininku ir dar kartą pasirinkčiau šią specialybę, bet, deja, 

tokios galimybės nebebus... Labai apgailestauju ir negaliu dovanoti tiems, 
kas panaikino Statybos ministeriją, taip pat tiems, kurie dėl to tylėjo ir 
dabar tyli... SOS !!" | 


"Aleksandras Č YR A S visada darniai bendravo su muzika, bet uni- 
versitete labai domėjosi techninėmis disciplinomis, ypač statybine mecha- 
nika. Baigęs studijas, visą savo kūrybingą gyvenimą paskyrė mokslui ir 
pedagoginei veiklai. Daugybė jo mokinių, klausiusių jo paskaitas, būrys 
aspirantų, rengusių mokslų kandidato (daktaro) disertacijas, jo bendra- 
darbiai visuomet prisimena paskatinančius žodžius mokytis, tobulėti, kurti, 
puoselėti naujas idėjas, dirbti Lietuvos labui. Aleksandras savo biografijo- 
je rašo: „Gimiau 1927 m. kovo 15 d. Merkinėje, provizoriaus šeimoje. Be 
manęs, dar augo brolis Petras (1957 metais baigė KPI) ir sesuo Ona (1952 
metais baigė KMI). 

Pradinę mokyklą lankiau gimtajame miestelyje ir 1939 m. baigiau šeš- 
tąjį skyrių. Tada Merkinėje gimnazijos dar nebuvo, todėl tėvai, kad būtų 
geros sąlygos ne tik mokytis, bet ir gyventi, parinko Kauno jėzuitų gim- 
naziją. Gyvenimas bendrabutyje buvo įdomus ir naudingas. Keldavomės 
šeštą ryto, kad iki pamokų suspėtumėme susitvarkyti, papusryčiauti ir 
pasimelsti. Kunigas A. Brizgys per mišias pagalbininku dažnai kviesdavosi 
mane. Po mišių visa mokinių diena - sistemingas mokymasis, nors užtek- 
davo laiko žaidimams, išvykoms į miestą. 

Gyvendamas Merkinėje, tėvų namuose, mėgau skambinti pianinu, to- 
dėl mokyklos muzikos mokytojas bažnyčioje pasodino prie vargonų. Ne 
tik grodavau, bet ir giedodavau! Net kardinolui V. Sladkevičiui esu grojęs 
Merkinėje per mišias. Mokydamasis gimnazijoje Kaune, privačiai mokiausi 
muzikos, o mokslo metų baigiamajame koncerte fortepijonu skambinau 
keletą muzikos kūrinių. 

1940 m. Merkinėje buvo atidaryta vidurinė mokykla, todėl mokytis 
grįžau į gimtinę. Mokykloje domėjausi literatūra ir 1943 m. laimėjau net 
literatūros rašinio konkursą, apie ką buvo parašyta tuometiniame laikraš- 
tyje „Ateitis“. 1945 m. sėkmingai išlaikiau abitūros egzaminus. Man buvo 
įteiktas ne tik brandos atestatas, bet ir aukso medalis. 

Studijuoti nutariau statybos mokslus ir 1945 m. rudenį įstojau į VDU 
Statybos fakulteto Statybos skyrių. Mokantis trečiajame kurse, mirė tėve- 
lis. Mamytė niekur nedirbo, o dar ir sunegalavo. Sesuo ir brolis irgi mokė- 
si, tad visi rūpesčiai užgulė mano pečius... 1948 m. pradėjau dirbti Statybi- 
nės mechanikos katedroje laborantu. Prof. K. Vasiliauskui padėjau tvar- 
kyti ir redaguoti „Statybinės mechanikos“ vadovėlį. Džiaugiuosi, kad ben- 
dravau su muzika: vadovavau ne tik fakulteto kolegų kvartetui, bet ir Po- 
litechnikumo chorui, fakulteto bičiulio A. Tamaševičiaus akordeonu gro- 

"davau vidurinių mokyklų, Kūno kultūros instituto šokių vakaruose. Uni- 
versitete buvau meno saviveiklos olimpiadų vienas organizatorių. 1950 
metais apgyniau diplominį projektą ir gavau statybos inžinieriaus diplo- 
mą cum laude. 

Baigęs studijas, buvau paliktas aspirantu Statybinės mechanikos ka- 
tedroje pas prof. K. Vasiliauską. Disertaciją „Statybinių konstrukcijų ty- 
rimo optiniu metodu klausimu“, kurioje nagrinėjau optinius konstrukcijų 
įtempių modeliavimo metodus, apgyniau 1954 m., ir VAK patvirtino tech- 
nikos mokslų kandidato (daktaro) laipsnį. 1958 m. man buvo suteiktas 
mokslo docento vardas. 1958 m. pradėjau dirbti KPI Vilniaus vakariniame 
fakultete, o 1960 m. buvau išrinktas šio fakulteto dekanu. Kai fakultetas 
išaugo į filialą, 1961 m. buvau paskirtas jo prorektoriumi. 

Plėtodamas mokslo tyrimus, susidomėjau matematinio programavimo 
metodų taikymu deformuojamoms konstrukcijoms optimizuoti, atsižvel- 
giant į medžiagų plastines savybes. Kuriant tamprių ir plastinių konstruk- 
cijų optimizavimo teoriją bei skaičiavimo metodus, buvo sukurti ne tik 
fundamentalieji pagrindai, bet parengtas ir praktinis jų taikymas. Visi šie 
klausimai buvo nagrinėjami habilituoto daktaro disertacijoje „Matemati- 
nio programavimo metodai tampriai plastingoms vienmatėms sistemoms 
skaičiuoti“, kurią apgyniau KPI Mokslo tarybos posėdyje 1966 m. sausio 
pradžioje. Habilituoto daktaro laipsnį V AK patvirtino 1966 m. liepos 4 d., 
o 1968 m. balandžio 26 d. man buvo suteiktas ir profesoriaus vardas. 1960 
... 1976 m. vadovavau Mechanikos, o vėliau Statybinės mechanikos kated- 
rai. 1969 m. įkūrus Vilniaus inžinerinį statybos institutą, buvau paskirtas 
pirmuoju jo rektoriumi. 

Už matematinių optimizavimo metodų taikymą statybinės mecha- 
nikos srityje 1968 m. buvau apdovanotas B. Galiorkino premija, o 1976 m. 
ir 1993 m. — Lietuvos valstybine premija. 1979 m. balandžio 13 d. man 
buvo suteiktas Lietuvos nusipelniusio mokslo veikėjo garbės vardas. 1985 
m. buvau išrinktas Lietuvos MA tikruoju nariu. Įvertindama mano laimė- 
jimus mechanikos srityje, Veimaro aukštoji statybos ir architektūros mo- 
kykla 1985 m. man suteikė garbės daktaro vardą ir 1994 m. Lenkijos Mokslų 
Akademija — užsienio nario vardą. 1996 m. buvau apdovanotas L. D. K. 
Gedimino trečiojo laipsnio ordinu. 

Esu JAV, Rusijos, Ukrainos, Lietuvos keleto tarptautinių mechanikos 
srities žurnalų redkolegijų narys, „Lietuvos mechanikos rinkinio“ žurna- 
lo steigėjas ir redaktorius. Buvau išrinktas Lenkijos teorinės ir taikomo- 
sios mechanikos draugijos (1982) ir Rusijos nacionalinio teorinės ir taiko- 
mosios mechanikos komiteto (1985) užsienio nariu. 1974 m. buvau pa- 
kviestas skaityti paskaitų į Romos, Milano universitetus, tarptautinį me- 
chanikos centrą Udinę (Italijoje), dalyvavau tarptautinėse konferencijose 


KuRSO BIČIULIAI 177 


Vokietijoje, Čekijoje, Kanadoje, Brazilijoje ir kitur. Esu parengęs kelias mo- 
nografijas, tarp kurių paminėtinos „Tiesinio programavimo metodai tam- 
prių plastinių sistemų skaičiavimui“ (1969), „Optimizacijos teorija kieto 
deformuojamo kūno ribinėje analizėje“ (1971), taip pat vadovėlius „Staty- 
binė mechanika. Teorija ir algoritmai“ (1989), „Statybinė mechanika" 
(1990). Mokslo straipsnių sąraše - beveik 200 pavadinimų. | 

Nuo 1955 m. gyvenimo keliu kartu žengiame su žmona Irena. Mūsų 
sūnūs Vytautas, Gediminas ir dukra Rūta mums padovanojo jau septynis 
anūkus! Visi pragyventi metai - prasmingi. Tik gydytojai sako, kad jeigu 
bent keleriais metais anksčiau būčiau pradėjęs ilsėtis, tai sveikata šian- 
dien būtų kur kas geresnė". 


— Tarp kurso draugų Kazys DABUŽINSK A S būdavo linksmai 
nusiteikęs, sąmojingas ir atjautus, visada pasirengęs padėti. Puikios jo bū- 
do savybės - draugiškumas, darbštumas, inteligencija, mokėjimas bendrau- 
ti su draugais, kolegomis, studentais - jį lydėjo visą gyvenimą. Gimė Ka- 
zys 1923 m. spalio 8 d. Utenos apskrities Anykščių valsčiaus Vaišiutiškių 
kaime, pasiturinčio ūkininko šeimoje. ĮŽengęs į septintuosius metus, pra- 
dėjo lankyti Mačionių pradinę mokyklą ir ją baigė 1933 m. Kazio tėvai 
turėjo 31 ha ūkį, bet septynių vaikų (dar penki Kazio broliai ir sesuo) ran- 
kos padėdavo greitai sudoroti lauko ir namų darbus. Kazį buvo nutarta 
leisti “į mokslus". 1941 m. jis baigė Utenos gimnaziją. Vokiečių okupacijos 
metais Kazys kurį laiką darbavosi tėvų ūkyje, o 1943 m. įstojo į VDU Sta- 
tybos fakultetą. Kai vokiečių okupacinės valdžios įsakymu universitetas 
buvo uždarytas, Kazys grįžo į tėviškę ir netrukus buvo priimtas Utenos 
apskrities valdybos raštvedžiu. Iš Rytų sugrįžusio fronto griausmui nu- 
slinkus į Vakarus, Kazys mokytojavo pradinėje mokykloje, o pasibaigus 
Antrajam pasauliniam karui, jis vėl nuvežė pareiškimą į VDU. Studijų me- 
tais jis neturėjo jokių mokslo problemų, aktyviai dalyvaudavo studentų 
saviveiklos renginiuose, o kurso draugų stalo teniso varžybose mažai kas 
galėjo su juo galynėtis. 

Už tai, kad tėvai turėjo daugiau kaip 30 ha žemės, 1947 m. univer- 
sitete virš Kazio galvos buvo susikaupę grėsmingi debesys. Statybos fakul- 
teto dekanas doc. S. Vabalevičius K. Dabužinską ir P. Garbauską laikė la- 
bai panašiais (beveik dvyniais...). Tada dekanas rimtam pokalbiui du kar- 
tus Kazį kvietė į savo kabinetą. „Abu kartus, - prisimena Povilas, - iš ko- 
ridoriaus vietoj Kazio nusivedė mane. Žinodamas temos rimtumą, aš nie- 
kada neišsigyniau, kad esu ne Dabužinskas, ir nuolankiai išklausydavau 
jo monologą. Pagaliau dekanas klausdavo, ar aš, t. y. Kazys, noriu moky- 
tis? Atsakydavau, kad labai noriu. Po šių pokalbių Kazį aš visada infor- 
muodavau, apie ką buvo kalbėta. Kitą dieną po antrojo pokalbio dekanas 

"vėl pasikvietė mane, jau P. Garbauską. Pirmiausia atsiprašė, kad per klai- 
dą buvau kviečiamas pokalbiui, o po to padarė priekaištą, kodėl aš nepa- 
sisakiau, kad esu ne K. Dabužinskas. Ką aš tada sumečiau, nebeprisimenu, 
bet Kazys liko studentu". 

Baigęs studijas ir gavęs inžinieriaus hidrotechniko diplomą, Kazys 
pradėjo dirbti Lietuvos MA Energetikos ir elektrotechnikos institute ir bu- 
vo priimtas į aspirantūrą. 1953 m. jis pradėjo dirbti šio instituto jaunes- 
niuoju mokslo bendradarbiu. 1955 m. jis apgynė technikos mokslų kandi- 
dato (daktaro) disertaciją „Lietuvos SSR mažųjų hidroelektrinių hidrotech- 
ninių statinių eksploatacijos pagerinimo būdai“, kurioje nagrinėjo hidro- 
techninių statinių deformacijų ir avarijų priežastis, pateikė rekomendaci- 
jas šių statinių konstrukcijai tobulinti ir jų eksploatavimui racionalizuoti. 
Netrukus Kazys buvo paskirtas vyresniuoju mokslo bendradarbiu. 1957 
.. 1966 m. jis dirbo Hidrotechnikos ir melioracijos instituto mokslo reikalų 
direktoriaus pavaduotoju. 1959 m. rugsėjo 23 d. VAK K. Dabužinskui su- 
teikė vyresniojo mokslo bendradarbio vardą. 1966 m. vasarį Kazys buvo 
priimtas dėstytoju į KPI Hidrotechnikos katedrą, ir netrukus instituto moks- 
lo taryba jį išrinko eiti docento pareigas. 1968 m. kovo 1 d. jam buvo pa- 
tvirtintas mokslo docento vardas. Tų pačių mokslo metų pabaigoje Kazys 
buvo išvykęs stažuotis į Čekoslovakiją i ir tobulinosi uždarojo drenažo fil- 
tracinių skaičiavimų srityje. 

1969 m. rugsėjo 1 d. Kazys buvo išrinktas Lietuvos ŽŪA Hidrotechni- 
nių įrenginių katedros vedėju, o 1977 m. - Hidromelioracijos ir žemė- 
tvarkos fakulteto dekanu. Šias pareigas jis ėjo iki netikėtos mirties 1985 m. 
gegužės 5 d. 

Docentas Kazys Dabužinskas daug nuveikė ŽŪA telkdamas dėstyto- 
jų kolektyvą, plėtodamas materialinę bei techninę mokymo bazę. Jis labai 
didelį dėmesį skyrė jaunimui auklėti, buvo tikras studentų draugas. Išti- 
kus kokiai nors bėdai, studentai visada būdavo dekano K. Dabužinsko 
užtariami ir paguodžiami. Doc. K. Dabužinskas labai domėjosi ŽŪA labo- 
ratorijų korpuso statyba, jų šiuolaikine įranga. Jis nuolat rūpinosi aukštos 
kvalifikacijos inžinierių hidrotechnikų ir žemėtvarkininkų rengimu, me- 
todikos tobulinimu. Kazys vykdė hidrotechninių statinių hidraulinius ty- 
rimus ir paskelbė daugiau kaip 60 mokslo ir populiarių straipsnių. Jis yra 
leidinių „Melioracija — visaliaudinis reikalas“ (1959), „Žemės ūkio melio- 
ratoriaus žinynas“ (1960, 1967), „Žemės ūkio elektrifikavimas“ (1961), 
„Melioracija Lietuvoje“ (1970), „Hidraulika“ (1985) autorius, bendraau- 
toris arba sudarytojas. 

Doc. K. Dabužinskas buvo Lietuvos MA Mokslo tarybos narys pro- 
blemai „Vandens išteklių kompleksinis naudojimas“ tyrinėti, Lietuvos 
žemės ūkio mokslo bei technikos draugijos Melioracijos sekcijos biuro 

sekretorius. Už vaisingą mokslo ir pedagoginę veiklą Kazys buvo apdo- 
vanotas įvairiais to meto medaliais ir garbės raštais. Tačiau didžiausias 
docento Kazio Dabužinsko veiklos įvertinimas.yra jo darbai, santarvė su 
draugais, bendradarbiais. Tad Kazys ilgai išliks jį pažinojusiųjų širdyse. 

1951 m. Kazys vedė Lionginą Ravickaitę. 1952 m. gimė sūnus Alvy- 
das, 1954 m. - dukra Vida. Abu vaikai baigė aukštąsias mokyklas, abu 
gyvena Kaune. Jie tėvams padovanojo po du anūkus. 

Kazys palaidotas Kauno rajono Ringaudų kapinėse. 


Mažai šnekus, nelinkes bendrauti Vincas DAPKŪNASbuvo 
draugiškas, pastabus, kai reikėdavo - paslaugus. Gimė jis 1922 m. gruo- 
džio 23 d. Lazdijų valsčiaus Salų kaime. Septynerių metų pradėjo lankyti 
Vieštartų pradinę mokyklą, o 1938 m. rugsėjo pradžioje išlaikė egzaminus 
į Lazdijų gimnazijos trečiąją klasę. Kasmet sėkmingai kopė iš klasės į kla- 
sę ir 1944 m. pavasarį jam buvo įteiktas brandos atestatas. Sovietų Sąjun- 
gai vėl okupavus Lietuvą, 1944 m. rudenį Vincas įsidarbino Lazdijų plen- 
tų valdyboje ir buvo atleistas nuo tarnybos sovietinėje armijoje. 1945 m jis 
įstojo į VDU Statybos fakultetą. Iš pradžių gyvenimo sąlygos Kaune buvo 
ypač sunkios, nes nuvažiuoti maisto pas tėvus, kurie gyveno pasienio 
zonoje, be leidimo buvo neįmanoma. 

Baigęs studijas, Vincas buvo paskirtas į 5S55SR Mašinų gamybos minis- 
terijos Kaliningrado statybos valdybą. Nemokant rusų kalbos, dirbti buvo 
labai sunku, todėl netrukus Vincas, niekam nieko nesakęs, viską paliko ir 
grįžo į Lietuvą. Čia jis įsidarbino inžinieriumi statybininku Lazdijų MTS, 
vėliau Vincas dirbo Druskininkų statybos organizacijoje, Elektrėnuose, Kai- 
šiadoryse, Lazdijuose. 1971 m. pradžioje jis paliko gimtąjį kraštą ir pradė- 
jo dirbti Akmenės statybos valdyboje sąmatininku, o nuo 1971 m. rugpjū- 
čio 10 d. iki pensijos (1982 m. gruodžio 24 d.) dirbo Mažeikių statybos 
valdyboje sąmatininku, laboratorijos vyriausiuoju inžinieriumi. Išėjęs į pen- 
siją, jis susirgo (dalinis paralyžius) ir grįžo į tėviškę. Ten jį slaugė tėvai, o 
jiems mirus, - šalia gyvenantis brolis su šeima. 

1998 metų kovo 26 dieną Vincas Dapkūnas išėjo į Anapilį. Palaidotas 
Lazdijų kapinėse. 


Pavasariu švytinčiu veidu, visuomet draugiškai bendraujanti su kur- 
so bičiuliais - tokia ir dabar Janina DEG U TI EN Ė (Anužaitytė). Turi- 
ningas Janinos gyvenimas! Įdomu: „Gimiau 1923 metų balandžio 8 dieną 
Kėdainių apskrities (dabar Raseinių rajonas) Ariogalos valsčiaus Valakė- 
lių kaime, ūkininko šeimoje. 

Iš pradžių lankiau Stenionių, o po to Ariogalos pradinę mokyklą. 1936 
metų rudenį pradėjau mokytis Kėdainių gimnazijoje. Norėdama išvengti 

Reicho darbo tarnybos, 1942 m. nelaikiau brandos egzaminų ir gavau tik 
nebaigtos gimnazijos pažymėjimą. Tais pačiais metais įstojau į VDU Filo- 
sofijos-filologijos fakultetą laisvąja klausytoja. Labai įdomios būdavo 
profesorių P. Skardžiaus, A. Maceinos, J. Ambrazevičiaus, Z. Ivinskio ir 
kitų dėstytojų paskaitos. Į kai kurias paskaitas ateidavo ir kitų fakultetų 
studentai, net ir miesto inteligentai. Lankydavome operos teatrą ir žavėjo- 
mės K. Petrausko, A. Kučingio, A. Dambrauskaitės, pradedančio solisto 
J.Stasiūno ir kitų dainavimu. Retsykiais tekdavo dalyvauti literatūros va- 
karuose, kuriuose eiles skaitydavo B. Brazdžionis, H. Nagys ir kiti poetai. 
1943 m. universitetas buvo uždarytas, todėl nutariau mokytis Kauno me- 
dicinos seserų mokykloje. Lietuvą okupavus sovietinei armijai, 1944 m. 
rudenį vėl buvau priimta į VDU, tik į Statybos fakultetą. Kartu mokiausi 
ir Medicinos seserų mokykloje, nes ten galėjau gyventi nešildomame 
bendrabutyje ir vieną kartą per dieną pavalgyti valgykloje. Studijoms lik- 
davo tik laisvos dienos po naktinio budėjimo ligoninėje. Baigusi Medici- 
nos seserų mokyklą, netekau bendrabučio, o tėvai, sudegus visai sodybai 
bei turtui ir broliui išėjus į kariuomenę, man negalėjo padėti. Tada mane 
labai aktyviai ragino tapti komjaunuole, ir buvo pavojus, kad gali patyri- 
nėti mano praeitį ir sužinoti, kad pirmosios sovietinės okupacijos metu iš 
Kėdainių pabėgau dėl grėsusio arešto. 1948 m. ištekėjau ir nutariau išva- 
žiuoti toliau nuo Kauno bei Kėdainių, - vienerius metus mokytojavau Sei- 
rijų mokykloje. Pamilau Dzūkiją ir nuoširdžius dzūkus. Su kai kuriais 
buvusiais mokiniais bendrauju dar ir dabar. 

Vyrui pradėjus dirbti, grįžau į universitetą ir 1950 m., apgynusi di- 
plominį projektą, įgijau statybos inžinierės kvalifikaciją. Buvau paskirta į 
Kauno srities Kolūkių statybos valdybą, o vėliau dirbau „Pergalės“ turbi- 
nų gamykloje, Kauno spaustuvėje, Kaimo ir kolūkių statybos tresto aikš- 
telėje. 1955 m. pradėjau dirbti Kauno medžio apdorojimo technikume ūkio 
reikalų direktoriaus pavaduotoja ir moksleiviams skaičiau kai kurias 
paskaitas. 1958 m. buvau priimta į Kauno miesto vykdomojo komiteto Ka- 
pitalinės statybos skyrių. Po penkerių darbo metų primygtinai buvo siū- 
loma stoti į TSKP, bet kategoriškai atsisakiau, todėl teko palikti šią darba- 
vietę... Po to man buvo pasiūlyta dirbti dėstytoja Kauno politechnikume. 
Ten radau tarsi antruosius namus, kuriuose puikiai bendravo visi didelio 
kolektyvo dėstytojai. 

1971 ... 1972 m. Maskvos svetimųjų kalbų institute neakivaizdžiai mo- 
kiausi prancūzų kalbos ir ruošiausi dirbti dėstytoja Alžyre. 1972 m. rude- 
nį atvykau į Anabos kalnakasybos ir metalurgijos pramonės institutą ir 
jame dirbau dvejus metus. Nors visiškai nesirengiau, bet iš pradžių teko 
dėstyti mašinų detalių discipliną. Pasirodo, trys katedros dėstytojai (uk- 
rainiečiai) mano sąskaita pasilengvino sau darbą. Be to, man ir akademinį 

krūvį paskyrė Asi Bubai didesnį, negu sau. Tačiau su šitaip paskirstytų 
krūviu nesutiko direktorius (arabas), dėl to krūvis man buvo sumažintas 
per pusę. 

Kai kurie sovietiniai dėstytojai studentus arabus apibūdindavo nege- 
riausiai ir siūlydavo visokiausių būdų jiems sutramdyti. Man to visiškai 
neprireikė, nes, nuėjusi į auditoriją, radau protingus ir gerus vaikinus. Iš 
karto užsimezgė kuo pagarbiausi santykiai, įgijau didelį jų prielankumą, 
o dėstyti įdėmiai klausančiai auditorijai buvo malonu. Per paskaitas daž- 
niausiai užtekdavo laiko tik dėstyti medžiagą, kurią jie užsirašinėjo, nes 
nebuvo vadovėlių. Praktikos darbus jie rengdavo savarankiškai namuo- 
se. Studentus egzaminuodavo visi keturi katedros dėstytojai kartu, bet ma- 
no studentai niekad negaudavo neigiamų pažymių. 

Laisvalaikiu daug vaikščiodavome po apylinkes, - norėjome kuo dau- 
giau pažinti gamtą ir žmones. Laukuose daug vynuogynų, sodų, kuriuose 
žydi nuostabiai kvepiantys Žiedai, noksta citrusiniai vaisiai, auga palmės, 
bet tik dekoratyviosios. Kelių tinklas Alžyre yra tankus, visi keliai asfal- 
tuoti. Eismas — intensyvus, vairuotojai mitrūs ir labai drausmingi, gal to- 
dėl neteko matyti avarijų. Miestų centrinėje zonoje namai įrengti labai pa- 
togiai gyvensenai, aprūpinti saugos nuo saulės įrenginiais, bet prie- 
miesčiuose - tikri lūšnynai. Arabai yra mandagūs, geraširdžiai, labai jaut- 
rūs žmonės, o ypač kai moki bent keletą arabiškų žodžių. Jie yra labai 
pagarbūs ir prielankūs seniems žmonėms. Anaboje tada dirbo lietuvių šei- 
ma. Nors išvažiuoti už miesto pagal sovietinius nurodymus buvo drau- 
džiama, bet jų automobiliu kartu aplankėme tolesnių vietovių šventyklas, 
amfiteatro griuvėsius, karštų vandenų šaltinius, nuostabiomis spalvomis 
švytinčias uolas, užmiesčio paplūdimius. 

Per atostogas patogiu autobusu išvykome į Sacharą, žinoma, apsirū- 
pinę vandeniu, europietiškų maistu ir paklodėmis, kurias tiesėmės ir „ge- 
riausiuose“ viešbučiuose. Per Atlaso kalnus kelias vingiuoja tarpekliais 
šalia upių. Kalnai kai kur apaugę mišku, kai kur stačios plikos uolos, vie- 
tomis padengtos net sniegu. Maždaug už 200 km pasiekėme egzotišką Kon- 
stantinos miestą, įsikūrusį ant daugybės kalvų, per tarpeklius sujungtų 
viadukais. Netoli Sacharos privažiavome XVIII a. prancūzų archeologų 
atkastą Tirugalo miestą, kuris dar pirmajame mūsų eros amžiuje buvo įkur- 
tas romėnų karo veteranams gyventi ir gintis nuo kalniečių antpuolių. Ta- 
čiau penktajame mūsų eros amžiuje kalniečiai jį vis dėlto sugriovė, iškirto 
aplink augusius kedrų miškus. Vėliau šis miestas buvo užneštas smėliu ir 
visų užmirštas. Atkastojo miesto gatvės yra grįstos tašytais akmenimis, 
įrengta kanalizacija. Miesto centre stovėjo šventykla imperatoriui - die- 
vui. Uoloje iškaltas amfiteatras, netoli yra didelė turgaus aikštė, biblio- 
teka, didelės pirtys, šventyklos Afrikos dievams, vėliau pastatytos ir krikš- 

" čioniškosios bažnyčios. Visų šių pastatų išlikę tik pamatai, sienų fragmen- 
tai, mozaikos grindys, kurių nuostabūs piešiniai ir šiandien atrodo nauji. 
Matėme įdomų muziejų, kuriame daug senovės statulų. Viskas menkai 
saugoma, todėl tikriausiai grobstoma. 

Pravažiavę gražų Hurės kalnyną, patekome į „Sacharos vartų“ tar- 
peklį ir pasiekėme visiems girdėtąją Sacharą. Iškart pasidarė šilčiau, 
pamatėme palmių gojelius. Važiavome skurdžia ir retai augmenija apau: 
gusia lyguma. Retsykiais stebėdavome žemas ir plačias beduinų palapines, 
o aplink - asilų, avių, ožkų arba kupranugarių kaimenes. Toliau augme- 
nija visiškai išnyko ir driekėsi tik gražios geltonos smėlio kopos. Kai kur 
tarp jų žaliavo palmės, netoli stovėjo maži akmeniniai gyvenamieji name- 
liai. Tai retos oazės, kurias jungia patogus kelias, toje negyvenamoje gel- 
tonų kalvų ir lygumų jūroje. 

Pravažiavome El-Ouedą, vadinamą „tūkstančio kupolų“ miestu, ku- 
riame visi balti nameliai dengti kupolo formos stogais. Tugurto mieste 
įsiminė kolona su užrašu, kad čia Sacharos centras. Pernakvoję „Trans- 
continentalio“ viešbutyje, rytą kieme pastebėjome vyrus, kurių veidai už- 
dengti taip, kaip arabų moterų. Mums paaiškino, kad tai tuaregai, švie- 
siaplaukiai, mėlynakiai, kalbą savita kalba, monogamai. Iš kur jie atsirado 
tarp arabų, niekas dar negali pasakyti. 

„Akmeninėje Sacharoje“, kurioje vyrauja tvirtos uolos pagrindas, su- 
stojome Gardajos mieste. Jis išplitęs ant septynių akmeninių kalvų, tarp 
kurių žemumose auga palmės ir kita naudinga augmenija. Čia visos pal- 
mės brandina vaisius. Vienos kalvos vietiniai gyventojai pasakojo, kad jų 
gyvenvietėje nėra vargšų, nes visi vienas kitam padeda. Kalva aptverta 
aukšta akmens tvora, kurios visi vartai nakčiai užrakinami. Namai čia — 
akmeniniai, su plačiais stogais, su dideliais rūsiais, kuriuose per karščius 
gyvena visa šeima. Turtingos šeimos turi savo palmių oazę ir ten augina 
daržoves, ilsisi palmių pavėsyje. Per šią kelionę sukorėme apie 5000 km ir 
sukaupėme daugybę malonių įspūdžių. 

Grįžusi į Lietuvą, politechnikume dirbau iki pensijos (1978 m.), bet su 
buvusiais bendradarbiais palaikau artimus ryšius ir dabar. Per atostogas 
vasarą kur nors keliaudavome. Esame aplankę Sankt Peterburgą, Mask- 
vą, Rygą, Taliną, Tbilisį, Samarkandą, Bucharą, Chivą, važiavome Gruzi- 
nų karo keliu. Sešis kartus po mėnesį automobiliu važinėjome po Cekoslo- 
vakiją, Vokietiją, Lenkiją, aplankėme jų miestus ir miestelius, pilis, rūmus, 
muziejus, senovinius kvartalus. Lietuvoje savaitgaliais pabuvojome dau- 
gelyje gražių mūsų šalies kampelių, bet dar daug planų nespėjome įgy- 
vendinti, nes mano Draugas 1992 m. išėjo Anapilin. Mane dabar dažnai 
traukia medicinos įstaigos, kaip turbūt ir priklauso mūsų amžiuje...“ 

Dar šeimoje pratintas padėti saviesiėms, dalintis džiaugsmais ir ne- 
pritekliais, visuomet optimistiškas, energingas ir paslaugus — toks mums 
išlieka atmintyje Bronius D I L Y S. Gimė Bronius 1921 metų balandžio 
28 dieną Ukmergės apskrities Šešuolių. valsčiaus Mišniūnų kaime. Bro- 
niaus tėvai — Veronika ir Mykolas Diliai - buvo mažažemiai ūkininkai 
(turėjo tik 6 ha žemės). Šeimoje augo penki vaikai: dukros Elena (1917 ... 
1986), Janė (1924) bei sūnūs Leonas (1928) ir Vytautas (1930). 

1929 m. Bronius lankė Mišniūnų pradinę mokyklą, o 1933 ... 1934 m. 
mokėsi Šešuolių pradinės mokyklos penktajame ir šeštajame skyriuose. 
1937 m. Bronius įstojo į Ukmergės amatų mokyklą, kurią baigė 1941 m. ir 
įgijo šaltkalvio specialybę. 1941 m. rudenį jis įstojo į Vilniaus politechni- 
kumą, kuriame mokėsi su pertraukomis (per karą slapstėsi nuo tarnybos 
vokiečių kariuomenėje). 1945 m. Bronius baigė technikumą ir įgijo kelių 
techniko specialybę. Rudenį jis įstojo į VDU Statybos fakulteto Kelių sky- 
rių. Mokytis universitete buvo sunku, tekdavo labai daug dirbti, nes buvo 
silpnos vidurinio mokslo žinios (mokslas amatų mokykloje ir karo metu 
su didelėmis pertraukomis politechnikume). 1950 m. Bronius apgynė di- 
plominį projektą ir gavo kelių inžinieriaus diplomą. 

1950 m. vasarą jis buvo paskirtas Vilniaus srities Kelių skyriaus vy- 
resniuoju inžinieriumi, o panaikinus sritis- Automobilių transporto ir plen- 
tų ministerijos Vietinių kelių skyriaus viršininku. Kai kolūkių ūkinei veiklai 
sustiprinti Berija išleido įsakymą specialistus iš ministerijų perkelti į kolū- 
kius, 1954 m. balandžio pradžioje Bronius buvo paskirtas Pakruojo rajono 
MTS direktoriumi. Pamatęs šios stoties būklę (buvęs direktorius atleistas 
už girtuokliavimą, technika sukiužusi, kieme - neišbrendamas purvynas), 
tarnybos atsisakė. Po to Broniui buvo pavesta organizuoti Rokiškio tar- 
prajoninę melioracijos stotį (MSV) ir jis buvo paskirtas šios stoties direkto- 
riumi. Darbas sekėsi gerai. Broniaus vadovaujama stotis pirmavo respub- 
likoje. Po poros metų prie Rokiškio MSV buvo prijungta Obelių MTS. Su- 
jungiant šias stotis, rajono valdžia direktoriumi norėjo skirti Obelių MTS 
direktorių, bet ministerija paliko B. Dilį. Dar po metų buvo panaikinta 
Rokiškio rajono Kavoliškių MTS ir MSV perkelta į Kavoliškį. Ir šį kartą 
stočiai vadovauti buvo paliktas B. Dilys, nors šiam ministerijos nutari- 
mui labai priešinosi vietinė partinė valdžia (Bronius buvo nepartinis). 

1961 m. tarprajoninės MSV buvo pertvarkytos į rajonines, ir B.Dilys 
perkeltas į Šilutės MSV Pagėgių melioracinę statybos aikštelę viršininku. 
1969 m., pačiam pageidaujant, Bronius grįžo arčiau tėviškės — į Utenos 
MSV. Pirmus metus Utenoje dirbo darbų vykdytoju ir statė Klovinių už- 
tvanką. Vėliau vadovavo Melioracijos valdybos Kapitalinės statybos sky- 
riui, organizavo gyvenamųjų namų melioratoriams ir Utenos gelžbetonio 
gamyklos statybas. 

Į pensiją išėjo 1988 m. Po sunkaus insulto priepuolio Bronius mirė 
1991 m. lapkričio 3 d. Palaidotas naujosiose Utenos kapinėse. 

Bronius mėgo iškylauti, aplankė daugelį Sovietų Sąjungos vietovių, 
pabuvojo keliose užsienio šalyse. 

Žmona Ona - mokytoja. Vyresnioji dukra Gražina (1955 m.) yra bai- 
gusi Vilniaus universiteto Matematikos fakultetą. Kurį laiką dirbo universi- 
tete, o dabar gyvena ir dirba programuotoja JAV. Jos vyras Kęstutis 
Sutkus, Vilniaus universitete įgijęs fizikos mokslų kandidato (daktaro) 
laipsnį, buvo pasiųstas stažuotis į Niujorko universitetą. Dabar jis yra ha- 
bilituotas fizikos daktaras ir dirba tame pačiame Niujorko universitete. 
Anūkė Monika mokosi aukštosios mokyklos (highschool) dešimtoje kla- 
sėje. Anūkas Mantas 1996 m. baigė Vasario 16-tosios gimnaziją Vokietijo- 
je, o dabar kompiuterių srityje studijuoja Niujorke. Antroji dukra Aušra 
(1959) baigė Vilniaus pedagoginį institutą. Ji yra taip pat matematikė ir 
dirba mokytoja Utenoje. 


Dar Šiaulių gimnazijoje pamėgęs vandens ir ledo sportą, Povilas 
GARBAUSKAS savo kūrybos dienas susiejo su hidrotechnika ir per 
gyvenimo vandenyną plaukė „vėjo kupinomis burėmis“. Štai Povilo pri- 
siminimai: „Gimiau 1923 m. vasario 14 d. Šiauliuose. Buvau vienturtis šei- 
moje. Pradinę mokyklą pradėjau lankyti 1930 m. Iš mažens nebuvau labai 
rimtas ir drausmingas, todėl kasmet buvau keliamas į kitą mokyklą. Gal- 
vota, kad kita mokykla pakeis mano būdą, bet mokytojų lūkesčiai neišsi- 
pildė... Mokiausi „patenkinamai“, o gal arčiau „gerai“, nes niekada nebu- 
vau paliktas klasėje kartoti kurso antrus metus. 1936 m. baigęs šešiametę, 
tėvelių liepiamas, įstojau į Šiaulių berniukų gimnaziją. Tada tėveliai ver- 
tėsi smulkiu bizniu - turėjo arbatinę, todėl dėl pragyvenimo neturėjau di- 
delių rūpesčių. Gyvenome miesto centre, žydų kvartale, todėl nemažai 
teko bendrauti su žydukais. Jau buvau šiek tiek išmokęs ir jų kalbos, o 
mano tėvelis laisvai kalbėjo žydiškai. 

Gimnazijoje patekau į naują aplinką ir pasinėriau į sportą. Vasarą plau- 
kiodavau ir buriuodavau, o žiemą slidinėdavau ir žaidžiau ledo ritulį. Siose 
sporto šakose atstovavau miesto rinktinėms. 1943 m. išklausęs buriavimo 
kursus ir išlaikęs egzaminus, įgijau tolimojo plaukiojimo jachtos kapitono 
teises. Gimnazijoje buvau Jaunųjų šaulių sąjungos narys ir šaudymo var- 
žybose laimėjau pirmąją vietą. Tada turėjau nuosavą mažojo kalibro šau- 
tuvėlį ir jau buvau įgijęs nemažą šaudymo patirtį. Nuo pirmosios klasės 
dainavau gimnazijos chore, todėl sekmadieniais giedodavome bažnyčio- 
je. Buvau „balsingas“, ir apie mane spietėsi klasės draugai - buvau jų „ve- 
dantysis“. Mokantis pirmojoje klasėje, pasikeitė kapelionas. Jau per pir- 
mąją pamoką nustebome, kai jis pradėjo klausinėti, kas nebuvo pamaldo- 

se bažnyčioje ir įvairiais kitais pamaldų klausimais. Kai per kitą tikybos 
pamoką prisipažinau nebuvęs pamaldose, kapelionas pareiškė man pa- 
stabą. Visa klasė Žinojo, kad esu uolus bažnyčios lankytojas ir giedorius. 
Po to ne tik nustojau lankęs bažnyčią, bet it nemažai klasės berniukų tapo 
senosios lietuviškos religijos šalininkais — pagonimis. 

Mūsų klasėje mokėsi du vokiečių tautybės mokiniai Fricas Kūras ir 
Povilas Garburgas. Su pastaruoju klasės žurnale buvome įrašyti šalia vie- 
nas kito. Mano bendravardis man nepatiko, nes mokytojai mano geresnius 
pažymius kartais parašydavo jam. Aš prašydavau, kad jis mokytojams 
apie tai pasakytų, bet jis to nedarydavo. Vokietijai 1938 metais okupavus 
Klaipėdos kraštą, klasėje vokiečius apkūlėme, o savo bendravardžiui ant 
galvos užpyliau rašalo... Pastebėjęs, kad sugadinau jo drabužius, žinoma, 
gailėjausi tai padaręs. 1940 m. mūsų vokiečiai repatrijavo į tėvynę. Kilus 
karui ir Vokietijai okupavus Šiaulius, labai nustebau gatvėje pastebėjęs 
savo bendravardį su esesininko uniforma. Bandžiau nesusitikti, bet nepa- 
vyko. Labai buvau nustebęs, kad į mano „pokštą“ su rašalu j jis pažiūrėjo 
kaip į mokinių išdykavimą. Nusivedęs į karinę kavinę, pavaišino kava, ir 
draugiškai pasikalbėję išsiskyrėme. Daugiau jo nebemačiau. Rusas už to- 
kį poelgį mane būtų išsiuntęs į Sibirą. 

Netrukus vokiečiai pradėjo gaudyti jaunuolius darbams į Vokietiją. 
Ir aš su keliais draugais, dabar gyvenančiais Kanadoje, buvau išvežtas dirbti 
į Karaliaučių. Karinės pramonės įmonėje gaminome artilerijos sviedinius. 
Darbo ir buitinės sąlygos buvo gana sunkios, bet pakenčiamos. Gyvenome 
Karaliaučiaus priemiestyje be jokios apsaugos. Turėjome gamyklos išduo- 
tus asmens pažymėjimus, galėjome laisvai vaikščioti po miestą. Be mais- 
to, už darbą gaudavome dar šiek tiek ir pinigų. Po kelių mėnesių pradėjau 
galvoti apie pabėgimą, nes ilgėjausi tėviškės. Vieną šeštadienio vakarą trau- 
kiniu pasiekiau Klaipėdą, o iš čia ties Bajorais perėjau į Lietuvą ir trauki- 
niu „zuikiu“ parvažiavau į Šiaulius. Dėl nuolatinių gaudynių mokytis ne- 
galėjau. Mat buvau labai perspektyvus vokiečių armijos karys. Įsidarbi- 
nau Šiaulių geležinkelio stotyje budėtoju praktikantu. Taigi legalizavau 
savo egzistenciją. Gimnaziją baigiau 1943 m. Pasikeitus okupantams, vėl 
grėsė mobilizacija. Nuo 1944 m. rudens iki studijų dirbau Šiaulių “Elnio" 
odų kombinate vandentiekio montuotoju. Čia gerų meistrų aplinkoje daug 
ko išmokau ir metų pabaigoje jau savarankiškai montavau sudėtingus 
vamzdynus. 

1945 m. Jono Žilevičiaus prikalbintas įstojau į VDU Statybos fakulteto 
Statybos skyrių. 1948 m. kartu su Jonu ir dar keliais mokslo draugais tapo- 
me hidrotechnikais. Tais pačiais metais kartu su Jonu suorganizavome pir- 
muosius pokario metų buriavimo kursus. Į pirmąjį susitikimą atvyko gau- 
sus jaunimo būrys - pilna universiteto pirmųjų rūmų salė. Jonui susirgus, 

„man vienam teko organizuoti vasaros stovyklas, vežti kursantus į Trakus 
ir čia juos praktiškai mokyti. Tada aš aktyviai buriavau ir keletą metų su 
Lietuvos rinktine dalyvavau sąjunginėse buriavimo pirmenybėse. Tai ska- 
tino mūsų respublikos jachtklubo sportinio buriavimo plėtrą. Šių kursų 
klausytojų mokiniai perplaukė net Atlanto vandenyną! 

Su visomis studijų problemomis susidorojau sėkmingai ir 1950 metų 
birželį apgyniau diplominį projektą. Tada.baigusius hidrotechnikus skir- 
davo įstambių hidroelektrinių statybvietes, t. y. į kalinių lagerius, nes šiose 
Vidaus reikalų ministerijos priklausomybės statybvietėse darbo jėga bu- 
vo kaliniai. Buvau paskirtas į „Svyrstroi“ prie Leningrado. Norėdamas 
išvengti tokio „malonaus“ darbo, įstojau į aspirantūrą. Tačiau netrukus, 
pačiam prašant, dėl „ligos“ nutraukiau aspirantūros studijas ir 1950 m. 
pabaigoje pradėjau dirbti „Sovchozmeliovodstroiprojeto“ projektavimo bei 
statybos kontoroje Melioracijos ir hidrotechnikos sektoriaus viršininku. 
Nors ir skambus buvo šios organizacijos, kurioje dirbo apie 100 žmonių, 
pavadinimas, bet ji buvo pati apolitiškiausia respublikoje: joje nebuvo nei 
komjaunimo, nei partinės organizacijų. Per visą jos gyvavimo laikotarpį 
nedalyvavome jokiose šventinėse demonstracijose, net „nepasirašinėjome“ 
obligacijų. Šioje organizacijoje man pavyko „apsisaugoti“ nuo karininko 
laipsnio'ir mano kariniuose dokumentuose liko įrašas „Nepodležit oficers- 
komu sostavu“. Šis įrašas man garantavo tolesnį ramų gyvenimą. 1957 m. 
ši kontora buvo likviduota. Tuomet buvau perkeltas vyriausiuoju inžinie- 
riumi į Vandens ūkio projektavimo institutą. 

1962 m. įsidarbinau Hidrotechnikos ir melioracijos mokslo tyrimo ins- 
titute skyriaus vedėju. Darbų profilis - žemės ūkio objektų aprūpinimas 
vandeniu. Čia dirbdamas, sukūriau technologiją bei įrankius žemės ūkio 
vandentiekių ir drėkinimo sistemų polietileniniams vamzdžiams pakloti. 
Rajonų gamybininkai kursuose buvo apmokyti, kaip montuoti polietile- 
ninius vamzdynus, buvo pagaminta ir jiems išdalinta po komplektą rei- 
kalingų šiems darbams įrankių. Pirmas toks vandentiekis pradėjo veikti 
Vilainių, šalia Kėdainių, ganykloje. Po to tokie vandentiekiai buvo įrengti 
įvairių ūkių tūkstančių hektarų ganyklose. 

Rimtai ruošiausi mokslo tyrimo darbui, bet instituto vadovybė pra- 
dėjo „terorizuoti“ darbuotojus kauniečius, kad jie su šeimomis persikeltų 
iš Kauno į Vilainius. Buvau priverstas vėl keisti darbavietę ir 1964 m. pra- 
dėjau dirbti Vandens ūkio projektavimo instituto Žuvininkystės skyriaus 
viršininku. Šis skyrius buvo kompleksinis ir stambus: jame dirbo apie 130 
inžinierių. Darbai labai įvairūs: stambūs žuvininkystės ūkiai su tvenki- 
niais ir gamybiniais pastatais, šiuolaikinės drėkinimo sistemos ganykloms 
ir daržams, Nemuno žemupio polderinės sausinimo sistemos įrenginiai 
(saugos pylimai, siurblinės, keliai ir kt.). Dirbdamas institute, intensyviai 

diegiau tvenkinių šachtines vandens pralaidas, dėl to kur kas ekonomiš- 
kiau buvo įrengiami tvenkiniai, paprastesnė jų priežiūra. 

1969 m. pareiškiau norą išvykti dirbti į užsienį. Sąjunginės melioraci- 
jos ir vandens ūkio ministerijos pavedimu man buvo patikėta organizuoti 
ekspediciją į į Ganos respubliką Afrikoje. Ten mes turėjome suprojektuoti 
ir įrengti ryžių auginimo plantaciją. Lietuvoje buvo sukomplektuotas in- 
žinerinis personalas, mechanizatoriai, vertėjai ir kt. Taip pat buvo numa- 
tyti visi reikalingi mechanizmai ir medžiagos. Visa tai Maskvos aukštose 
ministerijos instancijose buvo aprobuota ir patvirtinta. Tačiau mano išvy- 
ką blokavo Kauno KGB, nes nesutikau įtraukti į EPS Eos darbuotojų 
sudėtį jų nurodyto žmogaus. 

1989 m. išėjau į pensiją. Iki 1991 m. birželio institute dar dirbau pagal 
sutartį. Po to savo vardu buvau įregistravęs individualiąją įmonę, bet pa- 
stebėjau, kad tai pavojingas verslas, todėl netrukus ją likvidavau. Dabar 
pakeičiau specialybę, t. y. pasidariau mediku! Įsidarbinau vyriausiojo gy- 
dytojo pavaduotoju „vartų reikalams" (sargu!). Pareigomis, darbu ir atly- 
ginimu esu patenkintas. 

Iš gausaus merginų būrio 1948 metais žmona aš išsirinkau Janiną 
Margevičiūtę. 1952 m. gimė sūnus Sigitas, o 1953 m. - Algirdas. 1967 m. 
Šiauliuose mirė abu mano tėvai. Juos palaidojau Kauno Petrašiūnų kapi- 
nėse, nes Šiauliuose artimųjų nieko nebeliko ir nebūtų kam prižiūrėti jų 
kapo. Abu sūnūs baigė aukštąsias mokyklas. Sigitas jau buvo neblogai 
įsikūręs Vilniuje, tačiau, sunkios ligos pakirstas, mirė 1998 m. Jaunylis gy- 
vena Jonavoje. Mus džiugina trys anūkai, kurių vyriausias dirba gatavų 
drabužių parduotuvės direktoriumi Taline. 

Štai toks margas kaip genys mano gyvenimas... 


“"Neaukšto ūgio žemaitis Česlovas GERLI AK A S buvo tvirto 
būdo, atkaklus, patikimai išsaugojęs tėvų ir mokytojų įskiepytus patrioti- 
nius jausmus. Česlovas šitaip pasakoja apie savo gyvenimo vingius: „Gi- 
miau 1927 m. rugpjūčio 20 d. Kelmėje, tarnautojų šeimoje. Tėvai, kilę iš 
Kražių apylinkių, gyveno Kelmėje. Šeimoje buvau jauniausias, trečiasis 
vaikas. Tėvas dirbo Kelmės policijos nuovadoje. Vėliau jis buvo perkeltas 
į Salantus, o po to - į Skuodą. Baigęs Skuodo pradinės mokyklos keturis 
skyrius, 1938 m. išlaikiau egzaminus ir buvau priimtas į Skuodo gimnaziją. 
Grąžinus Lietuvai Vilnių ir Vilniaus kraštą, tėvą perkėlė į Trakus. Ne- 
ilgai teko gyventi Trakuose. Netrukus prasidėjo pirmoji sovietinė okupa- 
cija. Pašalinus tėvą iš tarnybos policijoje, persikėlėme gyventi į Kelmę. Dvy- 
lika metų negyvenome Kelmėje. Tai turbūt ir išgelbėjo nuo pirmųjų trėmi- 
mų 1941 m. birželį. 

Prasidėjus karui, netoliese kritęs artilerijos sviedinys sunkiai sužeidė 
tėvą, kuris greitai mirė. Aš tęsiau mokslą Kelmės gimnazijoje. Kai gimna- 
zijos patalpas užėmė vokiečių kariuomenė, mokslas nebuvo nutrauktas. 
Mokytojai, klebonas ir vietiniai žmonės dėjo daug pastangų, kol buvo su- 
rastos patalpos kiekvienai klasei. Klasės buvo įrengtos klebonijoje, net zak- 
ristijoje, priemiesčio ūkininkų namuose. Karas ėjo į pabaigą, prasidėjo ant- 
roji sovietinė okupacija. Klasėje likau vienas berniukas tarp šešiolikos mer- 
gaičių! Vyresnieji, kurie jau buvo šaukiami į sovietinę kariuomenę, išsi- 
lakstė, kai kurie tapo partizanais. 

Gavęs brandos atestatą, 1945 m. rudenį studijas pradėjau VDU Staty- 
bos fakulteto Statybos skyriuje. Pradžia buvo sunki. Pasilikusi Kelmėje 
motina turėjo išlaikyti studentus seserį ir mane. Brolis buvo areštuotas ir 
kalėjo Balchašo lageryje. 

1950 m. Kelmės vykdomasis komitetas ir rajono LKP (b) universitetui 
pranešė apie mūsų antitarybinę šeimą. Aš ir sesuo buvome pakviesti į uni- 
versiteto specialiąją komisiją. Sesuo buvo pašalinta iš Medicinos fakulte- 
to, o man, padedant geriems mūsų dėstytojams, pirmiausia dekanui prof. 
S. Vabalevičiui, M. Remišauskui, A. Rasteikai, pavyko išlikti studentu. Ka- 
dangi nebuvo daug vilčių, kad man bus leista baigti studijas, dėstytojas 
M. Remišauskas, paėmęs mano studijų knygelę, surinko visus paskutinės 
sesijos egzaminų ir įskaitų dėstytojų parašus. Vėliau egzaminus laikiau 
„antrą kartą“. Tėviškėje nesirodydavau, motina kiekvieną pavasarį 
slapstydavosi nuo galimo trėmimo. 

Po studijų buvau paskirtas į Vilniaus statybos trestą, bet čia nebuvau 
maloniai sutiktas, nes statybininkai praktikai nepageidavo diplomuotų in- 
žinierių. Pradėjau dirbti Vilniaus pieno kombinato ir konditerijos fabriko 
statybvietėje darbų vykdytoju. Darbininkais dirbo kaliniai. Darbai buvo 
atliekami prastai. Svarbiausia skatinimo priemonė - rusiški keiksmažo- 
džiai ir nuolatinis girtuokliavimas. Šitoks darbas man nepatiko, svajojau 
dirbti projektavimo institute. 

Dar universitete mums buvo suteikti karininkų laipsniai. Netrukus 
mus pradėjo mobilizuoti į karines statybas. Tai sužinojęs, savavališkai nu- 
traukiau darbą treste ir pradėjau dirbti Rygos „Vojenprojekto“ Vilniaus 
filialo kontoroje. Jie sutiko priimti „pabėgėlį“. Tačiau šis mano sumany- 
mas nepavyko: statybos treste jau buvau įrašytas į mobilizuojamųjų atsar- 
gos karininkų sąrašą, patvirtintą karinės apygardos. Teko prisisegti leite- 
nanto žvaigždutę ir pradėti tarnybą aerodromų statybos daliniuose. Juose 
praleidau ketverius metus, ilgiausiai - Murmansko srityje. Kartu su mani- 

mi „pakliuvo“ ir bendrakursis Mečys Čiapas. Taigi šalia buvo draugas! 
Pradėjus statyti raketodromus, pasidarėme nebepatikimi. Karinė vadovy- 
bė patenkino mano prašymus, ir buvau demobilizuotas. 

1955 m. grįžau į Vilnių ir pradėjau dirbti projektavimo institute, kuris 
tada vadinosi „Litgiprogorstrojumi“. Nuo tada keitėsi instituto pavadi- 
nimas, keitėsi ir mano pareigos (vyresnysis inžinierius; projektų vyriau- 
sias konstruktorius, skyriaus viršininkas, projektų vyriausias inžinierius, 
projektų vadovas). Teko projektuoti daugybę Vilniaus objektų. 

Asmeninis gyvenimas klostėsi normaliai: vedžiau vėlokai (sulaukęs 
39 metų). Žmona Osvalda - architektė. Sulaukėme dviejų sūnų, abu baigė 
Vilniaus dailės akademiją. Vyresnysis, Vytenis,- architektas, jaunesnysis, 
Kęstutis,- menotyrininkas. 

Nepriklausomybe tikėjau visą okupacijos laiką. Šeimoje i ir su artimiau- 
siais draugais švęsdavome Vasario 16-ją. Prasidėjus Atgimimui, sujudo 
visa Lietuva, tarp jų - ir aš: Sąjūdis, mitingai, budėjimas prie Seimo rūmų 

„„ Nepriklausomybė daug ką pakeitė gyvenime ir darbe. Gaila, kad visa 
tai atėjo tada, kai mano aktyvaus darbo laikotarpis baigiasi... 


Geologijos paviliotas Mykolas GOMOLICKA S autobiografijoje 
rašo: „Gimiau 1923 metų balandžio 5 dieną Viekšniuose, mokytojo šeimo- 
je. Be manęs, mūsų šeimoje augo dar dvi seserys. Pradinę mokyklą bai- 
giau Viekšniuose ir įstojau į Mažeikių gimnaziją. Čia 1934 m. baigiau tris 
klases, ir tėvai persikėlė į Kauną. Iš pradžių mokiausi Kauno „Aušros“ 
gimnazijoje, vėliau rusų gimnazijoje. 1937 m. įstojau į Kauno aukštesniąją 
technikos mokyklą, kurioje 1943 m. birželio 17 d. gavau Susisiekimo sky- 
riaus techniko diplomą. 

1943 m. rudenį pradėjau dirbti techniku braižytoju Geležinkelių val- 
dyboje, bet netrukus perėjau į Plentų valdybą, o 1944 m. rudenį buvau 
perkeltas į Kauno pirmąją plentų valdybą vyresniuoju techniku. 

1945 m. rugsėjo 22 d. buvau priimtas į Kauno VDU Statybos fakulteto 
Statybos skyrių. Studijų metais domėjausi inžinerinė geologija ir techniku 
dirbau profesoriaus M. Kaveckio vadovaujamos katedros laboratorijoje. 
Čia gerai susipažinau su aparatūra, prietaisais, laboratorinių darbų meto- 
dika ir 1950 m. sausio 23 d prof. M. Kaveckis net prašė rektorių palikti 
mane katedroje asistentu. 

Diplominį projektą, kuriame nagrinėjau Biržų ir Pasvalio rajonų kars- 
tinius procesus, rengiau vadovaujamas prof. M. Kaveckio. Medžiagą pro- 
jektui teko rinkti vasarą, todėl diplominio projekto gynimas buvo atidėtas 
iki rudens. 1950 m. spalio 6 d. VEK posėdyje man buvo suteikta inžinie- 
riaus statybininko kvalifikacija. 

Baigęs studijas, pradėjau dirbti Lietuvos SSR Ministrų Tarybos Pro- 
jektavimo instituto Kauno skyriuje. Iš pradžių - inžinieriumi, vėliau vyres- 
niuoju geologu, grupės viršininku. Reorganizavus projektavimo organi- 
zacijas, 1954 m. buvau perkeltas į Pramonės statybos projektavimo insti- 

tutą Tyrinėjimų skyriaus grupės vadovu. Vėliau dirbau vyresniuoju spe- 
cialistu, sektoriaus vadovu, Tyrinėjimų ir Techninio skyrių vyriausiuoju 
geologu. 

Su žmona Liudmila užauginome dukrą ir sūnų. Į pensiją išėjau 
1991 m. Dabar mėgstu pasikapstyti sode ir darže, pasvajoti apie nepaste- 
bimai prabėgusį gyvenimą ir nespėtus atlikti darbus..." 


Santūrus, draugiškas studentas, pavyzdingas darbuotojas, gyvenime 
besivadovaujantis principu, kad labor improbus omnia vincit (atkaklus 
darbas viską nugali), rūpestingas vyras ir tėvas Jonas GRAZY Svisada 
maloniai bendravo su studijų draugais, vėliau su bendradarbiais, buvo 
visų mėgiamas ir gerbiamas. Jonas gimė 1921 m. rugpjūčio 13 d. Anykščių 
valsčiaus Vikonių kaime, ūkininkų šeimoje. Be Jono, Gražiai augino dar 
vieną dukterį (vyresnę už Joną) ir tris sūnus. 

Sulaukęs septynerių metų, Jonas pradėjo lankyti Vikonių pradinę mo- 
kyklą. Po to mokėsi Anykščių progimnazijoje, o brandos atestatą gavo 
Ukmergės gimnazijoje tais metais, kai Sovietų Sąjunga okupavo Lietuvą. 
Grįžtant namo iš gimnazijos į Anykščius, visas kelias buvo užkimštas so- 
vietinės kariuomenės. Tai buvo 1940 m. birželio pabaiga. Namuose Jonas 
padėjo ūkininkauti, nes tėvas sunkiai sirgo, o broliai buvo labai jauni. 1941 
metais mirė tėvas, ir visi šeimos rūpesčiai užgulė Jono pečius. 

1942 m. rugsėjo 12 d. Jonas vedė. Į žmonas paėmė kaimynų dukrą 
Oną Jurginytę, trimis metais jaunesnę už save. Jaunavedžiai gyveno atski- 
rai: jis savo namuose, 0 ji - savo, bet susitikdavo kasdien. Taip gyventi 
vertė karo metais susidariusios aplinkybės. 1944 m. vasarą sovietinei ar- 
mijai užėmus Anykščius, vengdamas mobilizacijos, Jonas pradėjo dirbti 
kelio remontininkų Anykščiuose. Ten dirbo iki karo pabaigos. 1944 m. spa- 
lio 7 d. gimė sūnus Arvydas. 

Pasibaigus karui, 1945 m. rudenį Jonas įstojo į VDU Statybos fakulte- 
to Kelių skyrių. 1946 m. pradžioje į Kauną gyventi atvažiavo ir žmona su 
sūnumi. Tik tada prasidėjo normalus šeimos gyvenimas. Iš pradžių gyve- 
no Aukštuosiuose Šančiuose (privačiame bute), vėliau persikėlė į miesto 
centrą, nes žmona gavo kambarį komunaliniame bute. Zmona dirbo sana- 
toriniame lopšelyje seserimi auklėtoja. Gyvenimo sąlygos buvo labai sun- 
kios. Be to, sunkiai susirgo sūnus. Teko ilgai gydyti ir nuolat prižiūrėti, 
todėl į paskaitas Jonas dažnai ateidavo neišsimiegojęs. 

1950 m. baigęs studijas, Jonas buvo paskirtas į Vilniaus kelių valdy- 
bą. Ir vėl žmona su sūnumi liko Kaune, o Jonas gyveno Vilniuje, bet kiek- 
vieną šeštadienį po darbo atvažiuodavo į Kauną. Po metų buvo paskirtas 
Utenos kelių valdybos vyriausiuoju inžinieriumi. Tuomet žinybiniame bute 
susirinko jau visa Gražių šeima. 1952 metais iš Utenos Jonas buvo perkel- 

tas į Panevėžio kelių valdybą. 1959 m. gimė antrasis sūnus Vilius. 1965 m. 
įkūrus Panevėžio penktąją kelių statybos valdybą, J: Gražys buvo paskir- 
tas vyriausiuoju inžinieriumi. 

Visą savo gyvenimą Jonas atidavė darbai Liu buvo darbas, o 
tik po to - šeima. Dirbo ir vis bijojo, kad nepažemintų pareigose, nes ne- 
priklausė partijai, daug kartų buvo verčiamas stoti į TSKP. Taip be jokių 
atostogų dirbo dešimt metų. Tik vienuoliktaisiais, pablogėjus sveikatai (šir- 
dies priešinfarktinė būklė), pirmą kartą paėmė atostogas ir išvažiavo į sa- 
natoriją. Nuo to laiko jau kasmet atostogaudavo. 

1977 m. dėl širdies infarkto Jonas apie pusę metų nedirbo, turėjo li- 
gonlapį. Pasigydęs vėl pasinėrė į darbą. Kai vieną kartą atvykęs kores- 
pondentas jo paklausė, koks yra jo pomėgis, jis nedvejodamas atsakė: „Dar- 
bas!" Ir iš tiesų taip buvo. Po darbo visada dar nešdavosi įvairiausių raštų, 
kuriuos nagrinėdavo namuose. Gražiai gyveno netoli valdybos (žinybi- 
niame bute), todėl vakarais Jonas dar nueidavo pasižvalgyti po valdybos 
teritoriją ir tik tada ramiai galėdavo miegoti. Laisvalaikiu labai mėgo skai- 
tyti. Daug skaitė literatūros, susijusios su darbu. Prenumeruodavo daug 
žurnalų, laikraščių, labai mėgo radijo ir televizijos laidas. 

Jonas dirbo iki pat mirties - 1987 m. vasario 3 d. Palaidotas Panevė- 
žio kapinėse. 


. Vaikystėje nerūpestingai lakstęs po Kauno Aukštųjų Šančių hipodro- 
mo plynę, Povilas GRIGALIŪN A S vėliau bėgiojo vingriais studijų 
takais, hidrotechninių statybų trasomis, o dabar - ristele „nuo infarkto“. 
Štai Povilo gyvenimo maršrutas: „Esu gimęs 1926 m. liepos 20 d. Kaune, 
darbininkų šeimoje. Abu tėvai dirbo audėjais: motina - „Drobės",o tėvas 
— „Litekso“ fabrike. Be manęs, šeimoje dar augo broliai Vytautas (1930) ir 
Romualdas (1931). 

Vaikystė prabėgo nerūpestingai lakstant su trumpikėmis Aukštųjų 
Šančių Hipodromo gatvės rajone. 1934 m. pradėjau lankyti pradinę mo- 
kyklą ir, 1939 m. išlaikęs šeštojo skyriaus egzaminus, įstojau į Kauno VI 
gimnaziją. 1941 m. baigiau antrąją (sovietinę - šeštąją) klasę, ir man, kaip 
darbininkų vaikui, buvo paskirtas kelialapis į vaikų stovyklą Palangoje. 
Neilgai teko džiaugtis Baltijos jūros maudynėmis: 1941 m. birželio 22 d. 
ankstyvą rytmetį pirmojo vokiečių lėktuvų antskrydžio bombos uždegė 
mūsų vilą, kurioje dar tebemiegojome. Po kelių dienų sugrįžau į Kauną, o 
rudenį vėl mokiausi gimnazijoje. Karo metais pragyventi buvo labai sun- 
ku, todėl dažnai tekdavo tenkintis maisto daviniu pagal korteles. Teko 
prisiminti net tolimus giminaičius, gyvenančius kaime, ir juos aplankyti... 

1944 m. rugpjūčio 1 d. sovietinė armija vėl įžengė į Kauną. Buvo pa- 
skelbta 1926 m. gimimo ir vyresnių vyrų mobilizacija. Kaip ir daugelis, iš 

„pradžių slapsčiausi, o vėliau gavau Panemunės bažnytinių metrikų tuščią 
blanką, į kurį įrašiau naujuosius gimimo metus - 1928. Taip ir išvengiau 
mobilizacijos! 

1945 m. birželio 25 d. gavau brandos atestatą, tik jau VII gimnazijos, 
o rudenį įstojau į VDU Statybos fakulteto Statybos skyrių. 1946 m. nuta- 
riau studijas tęsti Hidrotechnikos skyriuje. Pirmąją gamybinę praktiką at- 
likau nedidelės Taraldžių hidroelektrinės prie Šetekšnos statybvietėje. 
Elektrinė buvo statoma talkomis, per kurias ūkininkai buvo verčiami ve- 
žimais vežti gruntą ir kitas medžiagas. Kad būtų dirbama sklandžiai, sta- 
tybos aikštelėje budėdavo ginkluoti stribai... Studijų metais dirbau Kauno 
inventorizacijos biure ir įgijau tam tikrą projektų rengimo patirtį. 1950 m. 
birželį sėkmingai apgyniau diplominį projektą. Buvau paskirtas į 555R 
Elektros stočių ministerijos hidroelektrinės prie Narvos upės Leningrado 
srityje statybvietę. 

Išvykau kartu su bendrakursiu Petru Janulevičiumi. Priėmė mus dirbti 
meistrais su 70 rublių mėnesiniu atlyginimu. O ten buvo viskas dar bran- 
giau, negu Lietuvoje... Atėjo Žiema, o aš neturėjau palto. Iš tokios algos 
nenusipirksi! Gerai, kad iš statybos valdybos sandėlio gavau darbo dra- 
bužius, batus, šimtasiūlę. Iš pradžių būsimosios statybininkų gyvenvietės 
teritorijoje tiesėme kelius, statėme namus. Žavėjo puiki gamta, Narvos upė 
su didžiuliu kriokliu, senos pilies griuvėsiai. Malonūs būdavo susitikimai 
su estais, karelais. Darbų vykdytojas laikė mus „vakariečiais“, o mane kar- 
tais vadindavo „amerikanskij nabliudatelį!“ 

Visą laiką kankino Lietuvos ilgesys, ir nebeiškentęs po pusmečio pa- 
rašiau prašymą atleisti iš darbo. Man atsakė, kad atleisti jaunojo specialisto 
negali, bet gali perkelti į Ufos hidroelektrinės statybvietę. Sutikau ir ... 
grįžau į Kauną. Pagal senąją darbo knygelę lengvai įsidarbinau pro- 
jektavimo kontoroje. Tačiau po metų, tikėdamasis geresnio uždarbio, iš- 
vykau į Šiaulių melioracijos mašinų stotį. Dirbau darbų vykdytoju. 1954 
metais vedžiau, bet neturėjome, kur gyventi. Nutarėme statyti namą. Ga- 
vau sklypą, padariau projektą. Tačiau kaip gauti cemento, plytų, medie- 
nos ir daugybę kitų medžiagų? Teko „kombinuoti“ ir visą laiką „drebėti“. 
Pasistatėme mažytį namelį, nes toks mums dviems buvo leistinas plotas. 

1959 m. įstojau į KPI neakivaizdinę aspirantūrą. Egzaminus išlaikiau, 
bet disertacijos neparašiau: kartą pajutau, kad širdis „repetuoja infarktą“, 
ir nutraukiau aspirantūros studijas. 

Šiauliuose dirbau „Komprojekte“, Žemės ūkio projektavimo institu- 
te. Po keliolikos metų panorau judresnio darbo: perėjau į Šiaulių vykdo- 
mojo komiteto Statybos skyrių. Čia dažnai „degdavo“ statybos darbų pla- 
nas, tekdavo pasirašyti ir neužbaigtų darbų aktus. Kartą patikrinti, kaip 
vykdomi statybos darbai, kokia jų kokybė, atvyko Statybos reikalų komi- 

teto Statybos kontrolės skyriaus viršininkas, buvęs kurso draugas Vytau- 
tas Sūdžius. Jis išaiškino, kad priimta daug neužbaigtų darbų ir viešame 
skyriaus darbuotojų susirinkime, kuriame dalyvavo ir miesto valdžia, ga- 
vau daug pylos. Sėdėjau kamputyje ir tylėjau... Maniau, kad ir po susirin- 
kimo vėl būsiu baramas, bet, inspektoriams išvažiavus, buvau net pagir- 
tas, kad savo parašu gyniau gamybos planą! 

Inžinerinių tyrinėjimų institute, kai jau kelis metus gaudavau ne tik 
algą, bet ir pensiją, kartą viršininkas pasiūlė: „Ar negalėtum paduoti pra- 
šymą atleisti iš darbo?" Sutikau. „Savo noru“ - tai garbinga! 

Iš pradžių dar ilgėjausi darbo, kartais sapnuodavau projektus, bet da- 
bar džiaugiuosi, kad nebereikia skubėti į institutą. Juk galiu daugiau laiko 
skirti išvykoms į gamtą, kelionėms po Lietuvą. Rytais ristele „bėgu nuo 
infarkto“, dalyvauju senimo šokių ratelyje, dainų ir šokių šventėse kon- 
certuojame net Vilniuje!“ 


== Patarlė „Neskubėk - nepavėluosi!", mūsų nuomone, būdinga Petrui 

JANULEVIČIU I. Ramiai reaguodamas į į studijų peripetijas, darbo 
vingrybes, jis sėkmingai buriavo į savo užmojų uostą. Petras pasakoja: 
„Gimiau 1927 m. vasario 10 d. Biržų apskrities Vaškų valsčiaus Nemeik- 
šiūnų kaime, ūkininkų šeimoje. Be manęs, dar augo sesuo Elzė, broliai 
Bronius, Jonas ir Ignas. Septynerių metų pradėjau mokytis Skrebotiškio 
pradinėje mokykloje, o penktąjį ir šeštąjį skyrius lankiau Biržų „Aušros“ 
pradinėje mokykloje. 1939 m. įstojau į Biržų gimnazijos pirmąją klasę ir, 
pasibaigus Antrajam pasauliniam karui, 1945 m. birželį gavau brandos 
atestatą. 1945 m. rugsėjo 18 d. buvau priimtas studentu į VDU Statybos 
fakulteto Statybos skyrių. 

Tėvai turėjo 20 ha ūkį, dėl to 1949 m. kovo 25 d. buvo ištremti į Irkut- 
sko sritį, o kartu su jais sesuo ir brolis Bronius. 1950 m. balandžio 16 d. 
Vaškų valsčiaus LKP (b) sekretorius universitetui pranešė, kad „tėvai nau- 
dojosi samdomąja darbo jėga (vokiečių okupacijos metais — taip pat). Iš- 
tremti kaip buožinis elementas. Yra ištremtų ir giminių. Likęs Lietuvos 
SSR teritorijoje Janulevičius Petras, aišku, yra nepatenkintas tarybine san- 
tvarka". 

Baigęs studijas sutikau dirbti S55R Elektros stočių ministerijos Nar- 
vos HES statybvietėje, todėl jokios sankcijos nebuvo taikomos. Diplominį 
projektą apgyniau sėkmingai ir, gavęs statybos inžinieriaus diplomą, 1950 
m. rudenį kartu su kurso draugu Povilu Grigaliūnu išvykau į Narvą. Sta- 
tybvietėje buvau paskirtas hidroelektrinės pastato statybos darbų vykdy- 
toju. Atlyginimas - ubagiškas (70 rublių per mėnesį). Vertėmės labai sun- 
kiai. Po gero pusmečio Povilas „pakėlė“ sparnus į tėviškę. Likau vienas... 
1955 m. rudenį Narvos elektrinė buvo baigta statyti, ir man buvo pasiū- 

lyta vykti į Lietuvą statyti Kauno hidroelektrinę. Žinoma, mielai sutikau. 
Kaune tris mėnesius dirbau laikinuoju pradedamos statyti elektrinės va- 
dovu. Vėliau dirbau Techniniame skyriuje, po to, jau vadovaujant kurso 
draugui Jonui Velaniškiui,- betonavimo darbų aikštelėje. 1960 m. pradė- 
jus veikti visiems HES agregatams, įsidarbinau Kauno namų statybos kom- 
binate vyriausiuoju technologu. 1987 m. išėjau į pensiją. 

Už ilgametį darbą buvau apdovanotas Estijos Aukščiausiosios Tary- 
bos garbės raštu (1955), Darbo Raudonosios vėliavos ordinu (1958), kartu 
su bendradarbiais - S55R Ministrų Tarybos premija už Kauno Kalniečių 
mikrorajono statybą. i 

Seimą sukūriau 1957 m. Žmona Marija — braižytoja, bibliotekininkė, 
dabar jau pensininkė. Užauginome dukrą Liviją. Mus jau džiugina penke- 
rių metukų anūkė Augustina. 

Kelionių nemėgau ir nemėgstu. Atgimimą visa šeima sutikome su di- 
deliu džiaugsmu. Tik gaila, kad gyvenimėlis jau prabėgęs... Pasikrapštau 
sode, pamąstau apie nelinksmą pensininko dalią..." 


mo. Vaikystėje pažinęs aukštuomenės gyvenimą ir daug iškilių Lietuvos 
žmonių, Algimantas J U ŠKA netapo nepasiekiama „žvaigžde“ ir iki 
šiol nuoširdžiai bendrauja su visais studijų bičiuliais. Visą savo gyvenimą 
Algis prisimena labai išsamiai: “Gimiau 1926 m. balandžio 10 d. Kaune, 
tarnautojų šeimoje. 1926 m. gegužės 23 d. gimdytojų bute Pasvalyje Jo 
Ekscelencija ministeris kunigas M. Krupavičius mane pakrikštijo Algiman- 
to Antano vardais. Savo antrąjį vardą sužinojau tik 1992 m., kai pasui gau- 
ti reikėjo pateikti metrikus. Be manęs, šeimoje dar augo seserys Nijolė 
(1928) - dabar pramonės ekonomistė, Danguolė (1938) - finansų bei 
kredito ekonomistė, Aušra (1942) — hidrotechnikė ir brolis Saulius (1935) 
— fizikas. Jie gyveno arba tebegyvena Vilniuje. 

Pradinę mokyklą lankyti pradėjau Kaune 1934 m. Vėliau mokiausi 
Pasvalyje, Biržuose, o penktąjį ir šeštąjį skyrius lankiau Kaune. 1938 m. 
įstojau į Kauno V gimnazijos pirmąją klasę, bet brandos atestatą gavau 
1944 m. Ramygalos gimnazijoje. Išvyka, t.y. pabėgimas iš Kauno į Ramy- 
galą 1943 m., buvo susijusi su vokiečių okupacinės valdžios ketinimu tė- 
vą (astronomą, visuomenės veikėją) suimti ir išvežti į koncentracijos sto- 
vyklą. Apie tai pranešė draugai. Atvykę okupantai Juškų jau neberado. 

1944 m. kovo viduryje įstojau į generolo P. Plechavičiaus Vietinę rink- 
tinę ir buvau pasiųstas į Karo mokyklą Marijampolėje, iš kurios 1944 m. 
gegužės 12 d. buvome paleisti neribotų atostogų. Vėliau pora mėnesių bu- 
vau partizanų daliniuose Ramygalos apylinkių miškuose. 

1944 m. rudenį, pataisęs gimimo metus iš 1926 m. į 1928 m., įstojau į 
VDU Statybos fakulteto Statybos skyrių, bet studijas pradėjau tik 1945 m. 

rudenį. 1948 ... 1949 m. buvau Statybos fakulteto studentų profsąjungos 
pirmininku. Tada mane privertė stoti į komjaunimą. Nors vėliau, jau dirb- 
damas gamybinėse organizacijose, turėjau daug pasiūlymų stoti į komu- 
nistų partiją, bet pavyko išsisukti ir likti nepartiniu. 1950 m. apgyniau di- 
plominį projektą ir įgijau statybos inžinieriaus kvalifikaciją. Buvau paskir- 
tas dirbti į Statybos ministerijos Antrąjį s2r Kaune. Darbų vykdytoju 
dirbau Kaune ir Baisogaloje. 

1952 m. sausio 9 d. buvau paimtas į sovietinę kariuomenę. Tarnavau 
Latvijoje ir Lietuvoje. Pagal sovietų vyriausybės įsaką 1960 m. balandžio 5 
d. buvau demobilizuotas, įgijęs inžinieriaus majoro laipsnį. 

1960 ... 1969 m. dirbau Vilniaus statybos treste: iš pradžių Gamybinio 
techninio skyriaus viršininku, o 1962 m. - vyriausiojo inžinieriaus pava- 
duotoju. 1969 m. buvau paskirtas Statybos ministerijos Gyvenamųjų na- 
mų ir komunalinių objektų statybos skyriaus viršininku. Nuo 1988 m. iki 
1991 m. (būdamas jau pensininkas) dar dirbau „Vilniaus“ projektavimo ir 
statybos susivienijimo viršininko pavaduotoju. 

Su Regina susituokėme 1948 m. balandžio 6 d. Tais pačiais metais 
gruodžio 20 d. gimė duktė Audronė. Ji baigė aukštąjį mokslą (teisininkė), 
bet, susirgusi kepenų vėžiu, 1994 m. mirė. Liko jos du vaikai: Mindaugas 
(1972) baigė vidurinę mokyklą ir dirba statybos organizacijoje ir Ramunė 
(1980) - Teisės akademijos studentė. 1952 m. balandžio 12 d. sulaukėme 
sūnaus Algimanto (dabar automechanikas). Jis su žmona Sofija augina sūnų 
Liutaurą (1977) - Vilniaus Gedimino technikos universiteto studentą. Zmo- 
na Regina ne tik pati augino mūsų vaikus, bet vėliau padėjo auginti ir 
anūkus. Ji net 25 metus dirbo Lengvosios pramonės ministerijos archyvo 
vedėja (dabar - pensininkė). 

Labai mėgau turistines keliones ir lankiausi Lenkijoje (1964, 1965), 
Čekoslovakijoje (1964, 1972), Vengrijoje (1968), Suomijoje (1967, 1969). Te- 
ko buvoti Maskvoje, Sankt Peterburge, Rygoje, Taline, Tbilisyje, Jerevane, 
Juodosios jūros pakrantės miestuose nuo Tuapsės iki Batumio. Visur do- 
mėjausi miestų įžymybėmis, muziejais, teatrais. Suomijoje restorane teko 
matyti net striptizą, kas Sovietų Sąjungoje tada buvo netoleruojama! 

Niekada nepamiršiu draugystės su bendrakursiu Jonu Velaniškiu. Ji 
prasidėjo dar Ramygalos gimnazijoje. Studijų metais kartu gyvenome, o 
vėliau draugavome iki pat Jono mirties. 

Labai įsiminė prieškariniai susitikimai su iškiliais valstybės žmonė- 
mis. Nors dar buvau paauglys, bet teko juose dalyvauti kartu su tėvu. 
1935 m. Kaune prie Nemuno tėvas bendravo su „Lituanikos II" lakūnu 
Feliksu Vaitkumi (turiu ir nuotrauką). 1937 m. ar 1938 m. tėvo automobi- 
liu „Ford“ buvome nuvykę į Užulėnį aplankyti Lietuvos Prezidento Anta- 
no Smetonos. Biržuose dažni svečiai buvo poetas Pranas Lembertas su šei- 

ma. Apie 1938 m. mūsų namuose lankėsi rašytojas filosofas Vilhelmas 
Vydūnas ir sukėlė didelį mamos susirūpinimą, kaip šį vegetarą pavai- 
šinti. 1938 m. ar 1939 m. aplankėme rašytoją Antaną Vienuolį-Žukauską 
Anykščiuose ir nakvojome jo namuose. 1939 metais Juškų vasarnamyje 
Pažaislyje lankėsi lietuvybės puoselėtojas ir skleidėjas okupuotoje Lietuvos 
sostinėje Vilniuje Pranas Žižmaras (turiu nuotrauką). 1941 ... 1943 m. gy- 
venome rašytojo, profesoriaus Vinco Mykolaičio-Putino name Vaižganto 
gatvėje Kaune, todėl ne kartą teko su juo susitikti. Bendravome ir su dai- 
nininku Kipru Petrauskų. Malonus prisiminimas yra tėvo bičiulio rašytojo 
Antano Vaičiulaičio 1979 m. dovanota knyga „Vakaras sargo namelyje“ su 
įrašu „Mielam Algimantui Juškai, Lietuvos statytojui— Antanas Vaičiulaitis". 
Labai įsiminė visos matytos Europos vyrų krepšinio pirmenybių rung- 
tynės 1939 m. Kaune, kai Lietuvos vyrų krepšinio rinktinė tapo Europos 
čempione.“ 


Nelinkęs bendrauti Alfonsas KANAPECKA S apie save rašo 
labai trumpai: „Gimiau 1928 metais birželio 19 dieną Panevėžio apskrities 
Subačiaus valsčiaus Barsiukynės kaime. Mūsų šeima buvo gausi: sesuo 
Janė (1930) ir broliai Jonas (1929), Stasys (1933), Jurgis (1935), Vladas 
(1936). Tėvai buvo vidutiniokai ūkininkai (turėjo 19 ha žemės), bet dirba- 
mos — tik 6 ha. Pradinę mokyklą lankiau Raguvėlėje. 1936 m. mirė tėvas. 
Nors likome pulkelis mažamečių vaikų, bet motina šiaip taip įstengė leisti 
mane į gimnaziją. Kažkur tolumoje dundant dusliems pirmiesiems Ant- 
rojo pasaulinio karo kanonados garsams, 1939 m. rugsėjo pirmąją nedrą- 
siai peržengiau Anykščių gimnazijos slenkstį. Nežiūrint visų karo meto 
negandų, 1945 m. birželį išlaikiau paskutinius abitūros egzaminus ir ga- 
vau brandos atestatą. 

Studijas pradėjau VDU Statybos fakulteto Statybos skyriuje. Nors po 
karo daug ko stigo, bet studijų metai prabėgo greit ir paliko daug neišdil- 
domų prisiminimų. 1950 m. birželį apgyniau diplominį projektą ir netru- 
kus pradėjau dirbti Lietuvos statybos ministerijos Akmenės cemento fab- 
riko Statybos valdyboje. 1952 m. atvykau į Vilnių ir buvau priimtas į „Pram- 
projekto“ Statybos skyrių. Čia vyriausiuoju konstruktoriumi tebedirbu ir 


dabar". 


Greitakalbis, mėgstantis bendrauti, nuoširdus ir taktiškas Bonifacas 
KASPARAITIS visuomet sukdavosi draugų būryje. Gimė Bonifacas 
1925 m. liepos 8 d. Šakių apskrities Sintautų valsčiaus Šunkarių kaime, 
mažažemio ūkininko šeimoje (tėvai turėjo 5 ha ūkį). Be jo, šeimoje dar 
augo sesuo Genovaitė, broliai Albinas ir Steponas. Pradinę mokyklą Boni- 
facas baigė Valagbūdyje. Po to dvejus metus nesimokė ir 1938 m. išlaikė 

egzaminus į Šakių gimnazijos pirmąją klasę. 1944 m. pavasarį gavęs bran- 
dos atestatą, buvo įstojęs į mokytojų kursus Kaune, bet, iš Rytų artinantis 
frontui, grįžo namo. 1944 m. vasarą Bonifacą ir kai kuriuos kitus Šakių 
krašto jaunuolius vokiečiai išvežė darbams į Rytprūsius. Teko dirbti sun- 
kius Tilžės ... Įsručio geležinkelio remonto darbus, o maisto davinys buvo 
labai menkas. Į Lietuvą Bonifacas grįžo 1945 m. žiemą labai suvargęs ir 
nusilpęs. Netrukus susirgo ir iki pavasario gydėsi. 

1945 m. rudenį jis buvo priimtas į VDU Statybos fakulteto Geodezijos 
skyrių. Mokėsi uoliai ir, būdamas studentu, 1946 ... 1947 metais dirbo Ze- 
mės ūkio ministerijos Žemės tvarkymo valdyboje - rengė labai reikalin- 
gus 1: 10000 mastelio valsčių planus. 

Baigęs studijas, 1950 ... 1956 m. dirbo inžinieriumi ir grupės vadovu 
Žemės ūkio ministerijos Žemės tvarkymo valdybos skyriuje geodezijos, 
žemės naudmenų kartografavimo ir žemėtvarkos darbus Šiaulių, Pasva- 
lio, Pakruojo, Panevėžio ir kituose rajonuose. Jo vadovaujama grupė 1953 
.. 1956 m. parengė maždaug 120 tūkstančių hektarų mūsų respublikos 
plotų 1 : 10 000 mastelio topografinę nuotrauką. Nemažas yra asmeninis 
Bonifaco indėlis rengiant Lietuvos trečios ir ketvirtos eilės niveliavimo 
sistemą. 1957 m. Bonifacas buvo paskirtas Žemės tvarkymo valdybos Vy= 
riausiuoju inžinieriumi geodezininku. 1961 metais tokias pat pareigas jis 
ėjo naujai įsteigtame Žemėtvarkos projektavimo institute. Bonifacas buvo 
vienas vyriausiųjų redaktorių rengiant bei spausdinant įvairius Lietuvos 
žemėnaudų ir reljefo 1 : 300 000 mastelio žemėlapius, administracinį, gam- 
tos ir kultūros paminklų 1 : 600 000 mastelio žemėlapius, taip pat rengiant 
Lietuvos respublikos dirvožemių 1 : 50 000 mastelio žemėlapį ir daug ki- 
tų. Drauge su kitais dviem kolegomis Bonifacas yra Lietuvos sienų ženkli- 
nimo gelžbetoninio riboženklio bendraautoris. 

Vadovaujant B. Kasparaičiui, buvo parengti Lietuvos planai ir žemė- 
lapiai, kurie ir dabar naudojami mokslo, mokymo, žemėtvarkos, meliora- 
cijos, miškotvarkos, aplinkosaugos bei kitose srityse. Tai labai svarbūs 
kraštotvarkos darbų dokumentai. 

1991 m. B. Kasparaitis išėjo į pensiją, bet neilgai džiaugėsi užtarnautu 
poilsiu - 1997 m. gegužės 7 d. Bonifacas mirė. Palaidotas Vilniaus Salto- 
niškių kapinėse. 


Pamėgęs gražaus miškingo gimtojo Šimonių krašto erdves, Bronius 
KAVOLIŪNA S visuomet imponavo laisva dvasia alsuojančia jau- 
nyste, įdomiais kūrybos polėkiais. Į šį pasaulį Bronius atėjo 1926 m. kovo 
15 d. Panevėžio apskrities Simonių valsčiaus Alotų kaime. Broniaus tėvai 
turėjo 24 ha ūkį ir augino dar dvi dukteris ir du sūnus. 

1933 ... 1937 m. Bronius lankė Alotų pradinę mokyklą, o penktąjį sky- 
rių 1938 m. baigė Svėdasuose. Išlaikęs egzaminus, rudenį buvo priimtas į 
Kupiškio gimnazijos pirmąją klasę. Penktoji klasė tada buvo prilyginta 
šeštajai. Gavęs jos baigimo pažymėjimą, 1942 m. rugpjūčio 1 d. Bronius 
įstojo į Kauno tarpdiecezinės kunigų seminarijos antrąjį licėjinį kursą. 1944 
metais seminarijoje išlaikė nustatytus egzaminus ir įgijo vidurinio mokslo 
baigimą atitinkantį dokumentą. Sovietų Sąjungai antrą kartą okupavus 
Lietuvą, 1944 m. jis mokytojavo Linkuvos gimnazijoje. 

1945 m. rugsėjo pradžioje Bronius buvo priimtas studentu į VDU Sta- 
tybos fakulteto Statybos skyriaus pirmąjį kursą. Su įvairiomis studijų prob- 
lemomis jis susidorodavo sėkmingai ir 1950 m. pradžioje pradėjo rengti 
diplominį projektą. Tačiau į darbavietę Krasnodare išvykti Bronius nesu- 
tiko, todėl prieš pat diplominio projekto gynimą (1950 m. birželio 12 d.) 
jis buvo pašalintas iš universiteto kaip nepateikęs vidurinės mokyklos ates- 
tato. 1950 ... 1951 m. Bronius dirbo Kauno turbinų gamykloje techninės 
priežiūros inžinieriumi. 1951 m. birželį eksterno teisėmis išlaikė abitūros 
egzaminus buvusioje Kauno „Aušros“ gimnazijoje ir, gavęs brandos ates- 
tatą, diplominį projektą apgynė jau KPI. 

1951 ... 1965 m. Bronius dirbo „Žemprojekte“, o po to iki 1973 metų — 
Komunalinio ūkio projektavimo instituto Kauno filialo vyriausiuoju inži- 
nieriumi. Po to jis vėl grįžo į „Žemprojektą“ ir iki 1987 metų gegužės dir- 
bo vyriausiuoju specialistu. 

Žmona Liuda - taip pat inžinierė ir dirba tame pačiame „Žemprojek- 
te", sūnūs — Rimantas ir Andrius - elektrotechnikos inžinieriai. 

Bronius staiga mirė 1994 m. kovo 7 d. Kaune. 


Impulsyvus, kiekviena proga surandantis šmaikštų žodį Alfonsas 
KELERAS buvo tas orientyras, į kurį dažnai nukrypdavo kurso drau- 
gų žvilgsniai. Alfonsas gimė 1926 m. rugsėjo 24 d. Ukmergės apskrities 
Deltuvos valsčiaus Šaukuvos vienkiemyje. Tėvas dirbo malūnininku, vė- 
liau lentpjūvės darbininku, cecho viršininku. Šeimoje dar augo Alfonso 
broliai Eduardas (Kauno medicinos akademijos docentas), Vytautas (inži- 
nierius, miręs) ir seserys Janina (inžinierė tekstilininkė), Irena (inžinierė 
chemikė, mirusi). 

Pradinį mokslą Alfonsas įgijo Ukmergės Šv. Vincento draugijos pra- 
dinėje mokykloje, o penktąjį ir šeštąjį skyrius lankė Ukmergės antrojoje 
pradinėje mokykloje. 1938 m. Alfonsas įstojo į Ukmergės gimnazijos pir- 
mąją klasę ir 1944 m. pavasarį gavo brandos atestatą. Vasarą jis lankė 
pedagogikos kursus, o rudenį pradėjo mokytojauti Ukmergės apskrities 
Taujėnų valsčiaus Šalnų pradinėje mokykloje. 

Alfonsas mėgo pedagoginį darbą ir tam skirdavo daug laiko. Šį jo 
darbo laikotarpį prisimena mokytoja Genovaitė Čėkauskaitė-Bilevičienė: 
„Vos praūžus frontui, 1944 m. rugsėjo pirmąją į Šalnų pradinę mokyklą 
atvažiavo dirbti jaunas mokytojas Alfonsas Keleras. Mokykla buvo mano 
tėvelių Čekauskų namuose. Čia apsigyveno ir naujasis mokytojas. Tai bu- 
vo darbštus, mylintis mokinius mokytojas. Sunkios tada buvo darbo sąly- 
gos kaime: nebuvo sąsiuvinių, vadovėlių, pieštukų, žibalo. Mokytojas iš 
namų atsinešdavo net spalvotų pieštukų, todėl mokiniai labai džiaugda- 
vosi, nes visi mėgo piešti. Su silpnesniais mokiniais mokytojas dirbdavo 
net prie žvakės. Jeigu būdavo geras oras, tai per pertraukas jis žaisdavo su 
mokiniais kieme. Tada Alfonsui buvo vos 18 metų. Šalnų kaimas prie pat 
miško, iš kurio mūsų namus dažnai aplankydavo partizanai. Mokytojas 
su jais irgi bendraudavo, aprūpindavo spaudos leidiniais, klausydavo 
„Amerikos balso“. 

Neilgai Alfonsas dirbo Šalnų mokykloje: 1945 m. vasario 1 d. jis išvy- 
ko mokytojauti į Vilniaus rajono Marijampolio pradinę mokyklą ir įstojo į 
Vilniaus valstybinio universiteto Fizikos matematikos fakulteto pirmąjį 
kursą. Tačiau, pasibaigus karui, jis prašė perkelti studijuoti į VDU Staty- 
bos fakultetą. Studijų metais Kaune aktyviai sportavo, žaidė ASK stalo 
teniso rinktinėje. 

Baigęs studijas, Alfonsas buvo paskirtas į „Svirstroi“ statybvietę Lenin- 
grado srityje, bet dėl TBC ligos neišvyko ir įsidarbino Kauno kaimo ir ko- 
lūkių statybos valdyboje. Vėliau dirbo Sveikatos apsaugos ministerijos sta- 
tybos organizacijoje ir Statybos ministerijoje Vilniuje. 

Mirė Alfonsas 1973 m. vasario 28 d. Vilniuje. 

Žmona Irena - lietuvių kalbos mokytoja, duktė Virginija - gydytoja, 
sūnus Artūras — inžinierius. 


Kurso draugų varomoji jėga, įvairių renginių sumanytojas ir organi- 
zatorius neabejotinai buvo Antanas KU D ZY S. Jis su visais draugiškai 
bendraudavo, visur buvo studentų atstovas. Štai taip Antanas apibūdina 
savo gyvenimo kelią: „Gimiau 1925 m. gegužės 19 d. Alytaus apskrities 
Seirijų miestelyje, siuvėjų Julijos Šatikauskaitės ir Prano Kudzio šeimoje. 
Tėvas - Vyties Kryžiaus I laipsnio kavalierius, aktyvus Nepriklausomy- 
bės kovų 1918 ... 1920 metais dalyvis. Sesuo Julija ir brolis Juozas - VDU 
Medicinos fakulteto absolventai. Gimtinėje 1937 m. baigiau šešis pradinės 
mokyklos skyrius ir tais pačiais metais įstojau į Alytaus gimnaziją, kurios 
brandos atestatą gavau 1943 m. balandį. Po to mokytojavau Noragėlių ir 
Seirijų pradinėse mokyklose, o nuo 1944 m. spalio 1 d. - Seirijų progimna- 
zijoje. 

1945 metų birželį Kaune lankiau fizikos mokytojų kursus, kurių va- 
dovas prof. K. Baršauskas paskyrė mane seniūnu. Po to tobulinausi doc. 
J.Matulionio vadovaujamuose matematikos mokytojų kursuose. Čia nu- 
sprendžiau studijuoti statybą. Mesti mokytojo darbą man padėjo buvęs 
mano mokytojas ir Alytaus švietimo skyriaus vedėjas K. Klimavičius. 

1945 m. rudenį pradėjau studijuoti VDU Statybos fakultete. Čia akty- 
viai sportavau, buvau Akademinio sporto klubo (ASK) ir Zalgirio draugi- 
jos bei Lietuvos krepšinio rinktinių narys, dainavau A. Cyro vadovauja- 
mame studentų kvartete. Visa tai man netrukdė gerai mokytis, nes uoliai 
lankydavau paskaitas, pratybas. Gyvenau K. Donelaičio gatvėje šalia uni- 
versiteto antrųjų rūmų. Ateidavau labai anksti, sėdėdavau pirmame suo- 
le, visada perskaitydavau ankstesnių paskaitų užrašus, sąžiningai atlik- 
davau laboratorinius darbus ir kursinius projektus. Padėdavau kurso drau- 
gams ir pats tobulėjau. 

Paprastai atmintyje ir širdyje ilgam išlieka nuostabūs prisiminimai 
apie pirmąsias pažintis naujoje mokykloje arba darbavietėje. Prisimenu, 
kaip gydytojų kabineto laukiamajame susipažinau su guviu ir šmaikščiu 
lieknu jaunuoliu iš Merkinės A. Cyru, sporto aikštyne - su jautriu draugu 
L. Apuoku, per stojamuosius egzaminus - su bičiuliu V. Niuneva ir kitais. 
Senatvėje labai smagu prisiminti, kad nebuvo nei nesimpatiškų, nei ne- 
draugiškų bendrakursių. 

Trumpuose prisiminimuose neįmanoma surašyti visų bent svarbiau- 
sių, įdomiausių ir pokario metais studentijai būdingų kasdienybės vaiz- 
delių. Prie šių kasdienybių reikėtų priskirti darbą nešildomose auditorijo- 
se ir laboratorijose, paltais apsirengusių, pirštiniuotų bei nuo šalčio susti- 
rusių dėstytojų ir studentų akademinius santykius, penkiolikos červoncų 
stipendiją, už kurią buvo galima nusipirkti turguje kilogramą sviesto, ir 
kt. Studijavome sunkiais ir neramiais laikais, kai iš auditorijų dažnai buvo 
išvedami kurso draugai, dirbę pogrindyje ir palaikę ryšius su partizanais. 
Prisimenu kai kuriuos neužmirštamus 1945 ... 1947 metų įvykius, kurių 
organizatorius ir svarbiausias veikėjas VDU buvo kurso draugas Jonas 
Poškus. Dėl jo įgimto kuklaus ir nesavanaudiško būdo vis dar nepaskelbti 
duomenys apie universitete vykusią studentų bei dėstytojų aktyvią ir pa- 
syvią antisovietinę veiklą. 

Dar 1944 ... 1945 mokslo metais, kai mokytojavau Seirijų progimna- 
zijoje, per mokytojus Antaną Motiejūną ir Joną Gutauską palaikiau ryšius 
su Dainavos apygardos partizanais. Per stojamuosius egzaminus sutikau 
Joną Poškų, su kuriuo 1937 ... 1940 metais mokiausi Alytaus gimnazijoje. 
Jonas vokiečių okupacijos metais baigė Vilniaus aukštesniosios technikos 
mokyklos Statybos skyrių, Lenkijos „Generolo Vilko“ partizanų organi- 
zuotą karo taktikos bei žvalgų mokyklą ir jam buvo suteiktas poručiko 

laipsnis. Kartu su bendraminčiais Jonas, turėjęs kapitono laipsnį, organi- 
zavo Lietuvos Laisvės armiją, saugos būrius. Vokiečių kariuomenei trau- 
kiantis iš Lietuvos, Jonas su draugais prisirinko Vilniuje ginklų ir įsijungė 
į Dzūkijos partizanų gretas, dalyvavo Mėrkinės puolimo, kuriam vadova- 
vo Adolfas Ramanauskas (Vanagas), ir kitose operacijose. Man pavyko 
padėti Jonui tapti studentu ir gauti reikalingus dokumentus. Jonas drau- 
gavo su Janina Ramanauskaite. Jos klasės draugė buvo mano būsimoji žmo- 
na, kurią Jonas gerai pažinojo, mane su ja supažindino ir supiršo. 

„Tauro“ apygardos "Birutės" rinktinės partizanų štabo viršininkas bu- 
vo įpareigojęs Joną po studento skraiste organizuoti VDU ir ŽŪA užkons- 
piruotą pogrindį. Iš pradžių Jonas buvo Kauno mieste ir jo apylinkėse vei- 
kiančios Juozo Raulinaičio partizanų grupės narys, o vėliau paskirtas “Tau- 
ro“ apygardos "Birutės" rinktinės Kauno senamiesčio kuopos vadu. Or- 
ganizavo ir asmeniškai dalyvavo ginkluotose operacijose Kaune ir jo apy- 
linkėse. 

1947 m. birželio 13 d. Ožeškienės gatvės antruoju numeriu pažymėta- 
me name NKVD areštavo Joną, jo brolį Juozą, pusbrolį Vaclovą Poškų ir 
„Tauro“ apygardos ryšių ir žvalgybos karininką Antaną Lukšą, dabartinį 
Lietuvos politinių kalinių ir tremtinių sąjungos pirmininką, „Birutės“ rink- 
tinės vado legendinio Juozo Lukšos (Daumanto) brolį. Po jų suėmimo 
saugumiečiai bute įrengė pasalą, į kurią papuolė ir mano Žmona su savo 
tėvu bei kiti su pogrindžiu nesusiję asmenys, todėl vėliau jie buvo paleisti. 
Tardomas ir kankinamas Jonas nieko neišdavė, buvo nuteistas mirti. Vė- 
liau ši bausmė pakeista 25 metų lageriu. Išėjęs į laisvę, Jonas dirbo Sibiro 
statybose, pasižymėjo kaip gabus statybinių organizacijų vadovas, o 1991 
metais buvo reabilituotas. 

Prasidėjus studijoms, Jonas pasiūlė man platinti pogrindinę literatūrą 
ir dalyvauti studentų komiteto veikloje. Šis komitetas rūpinosi neturtingų 
studentų buitimi, organizuodavo labdarą. Galėjau aktyviai dalyvauti iš 
JAV ir kitur gautų drabužių bei maisto produktų dalybose. Studentų šal- 
pos ir savišalpos vardu legaliais ir nelegaliais būdais buvo galima parū- 
pinti partizanams pinigų, apavo, maisto ir medikamentų. Kartais maišai 
su šia labdara ir piniginių aukų dėžute stovėdavo auditorijos gale, bet nie- 
kas iš kurso draugų niekam neprasitarė, nors ir žinojo arba spėjo, kam 
visa tai skirta. Aktyvūs mūsų rėmėjai buvo VDU Fizikos katedros prof. 
K.Baršauskas ir doc. S. Vičas, Matematikos katedros doc. J. Matulionis ir 
I.Saudargas. Po daugelio metų paaiškėjo, kad dalis lėšų buvo skirta parti- 
zano Juozo Lukšos kelionei į Vakarus. 

Jonas buvo baigęs technikumą, todėl tuo pat metu jis galėjo būti ir 
bendrakursis Jonas ir Rolando slapyvardį turintis partizanas. Mes vykdy- 
davome mums nepažįstamo vado Rolando nurodymus. Jono pogrindinė 

veikla buvo taip organizuota, kad, kam nors įkliuvus, niekas neturėjo duo- 
menų nurodyti arba įskųsti kitą asmenį. Suvokiau, kad kurse yra daugiau 
Jono pagalbininkų, pavyzdžiui, Jonas Rimdžius (su juo mokėsi Vilniaus 
technikume), Juozas Puzinas (su Jonu kurį laiką drauge gyveno), Linas 
Apuokas (mūsų brangus draugas ir kartu Žžaidėme krepšinį), Kostas Ba- 
liukevičius (Tylius) iš Technologijos fakulteto (vėliau išėjo pas Dainavos 
partizanus ir ten žuvo), Vytautas Svirskas iš ŽŪA ir kiti. Tikriausiai jie 
gaudavo iš Rolando ir sudėtingų užduočių. Labdarą skirstydavo Mečislo- 
vas Ivanauskas. Jis kartais ateidavo į universitetą ir aiškindavo, kad norįs 
pakartoti kai kurias paskaitas ir likviduoti akademinį įsiskolinimą, o aš 
tuo „tikėjau“. 

Turėjome sukompromituoti marksizmo ir leninizmo dėstytojus ir šias 
disciplinas. Su Jonu nutarėme, kad tą pačią dieną visuose fakultetuose, 
prasidėjus VKP(b) arba politinės ekonomijos paskaitoms, visi studentai 
demonstratyviai išeis iš auditorijų, palikdami jose rusakalbius dėstytojus. 
Mūsų fakultete tik keli studentai pasiliko auditorijose, bet kituose fakulte- 
tuose šis protestas nepavyko. Būtumėme labai nukentėję, bet, užtariami 
dekano S. Vabalevičiaus, išsisukome. 

Ištrėmus Joną ir jo štabą, mūsų organizacijos aktyvi veikla nutrūko. 
Tačiau šiandien džiaugiuosi gyvais ir mirusiais kurso draugais, kurie, ne- 
bijodami įspėjimų ir persekiojimų, po karinio rengimo mokymų žygiuo- 
davo per miestą, dainuodami partizanų dainą „Palinko liepos šalia kelio" 
ir kitas dainas. Manau, kad Jonas Poškus buvo ta vilties kibirkštis, dėl 
kurios mūsų kurse ir universitete neužgeso Tėvynės meilės aukuras. 

1950 m. birželį apgyniau diplominį projektą ir VDU prorektoriaus 
S.Vabalevičiaus dėka buvau paliktas dirbti universitete. 1950 m. pabaigoje 
VDU suskilo į dvi aukštąsias mokyklas - KPI ir KMI. Kaip politiškai nepa- 
tikimas dėstytojas buvau iš darbo pašalintas. Iki 1960 m. liepos dirbau 
„Žemprojekto“ ir „Pramprojekto“ institutuose. Mėginau įstoti į Lietuvos 
MA (1952) ir KPI (1954) aspirantūrą, bet nebuvau priimtas. Politinė padė- 
tis keitėsi, ir 1955 m. rudenį tapau KPI Statybinės mechanikos katedros, 
vadovaujamos prof. K. Vasiliausko, aspirantu. Nors 1958 m. pradžioje di- 
sertacija buvo užbaigta, bet jos gynimas buvo atidėliojamas, nes kažkas 
redakcijose ir spaustuvėse sunaikindavo mano rankraščius. Tik po metų 
KPI Mokslo taryboje apgyniau mokslų kandidato (daktaro) disertaciją „Įra- 
žų pasiskirstymo iš anksto įtemptose gelžbetoninėse nekarpytose sijose 
klausimų“. 

1960 m. vasarą su šeima persikėliau į Vilnių ir pradėjau dirbti KPI 
Vilniaus filialo Vakarinio fakulteto Statybos katedros docentu. Padėjau 
dešimčiai politinių kalinių bei tremtinių išlaikyti egzaminus ir studijuoti 
KPI Vilniaus filiale. Tarp jų, ir pirmieji mano mokiniai iš tremtinių 
šeimų — R. Vadlūga, A. Sniukšta, E. Zavadskas. 

Vilniuje per ketverius metus parašiau habilituoto daktaro disertaciją 
„Trumpalaike apkrova veikiamų žiedinio skerspjūvio gelžbetoninių ele- 
mentų darbo tyrimai", kurią 1967 m. sausį apgyniau Maskvos betono ir 
gelžbetonio mokslo tyrimo institute. Darbo rezultatai buvo įdiegti projek- 
tuojant ir įrengiant aukštos įtampos elektros tiekimo linijų atramas. Už šį 
darbą 1974 m. ir už vadovėlį „Gelžbetoninės konstrukcijos“ 1982 m. man 
buvo paskirtos valstybinės premijos. Susidomėjau nauja mokslo šaka — 
patikimumo teorija. Už monografiją „Gelžbetoninių konstrukcijų patiki- 
mumo vertinimas" 1988 m. man buvo paskirta S5S5R Aukštojo ir specialio- 
jo viduriniojo mokslo ministerijos geriausių mokslo darbų premija. 

1967 m. tapau profesoriumi. Po to kelis mėnesius padėjau Make- 
donijos inžinieriams, atstatantiems žemės drebėjimo sugriautą sostinę 
Skoplę. 1980 m. buvau išrinktas Lietuvos MA nariu korespondentu, o 1990) 
m. - tikruoju jos nariu (akademiku). 1965 ... 1992 metais vadovavau VISI, 
o vėliau VGTU Gelžbetoninių konstrukcijų katedrai ir laboratorijai. Ka- 
dangi 1992 m. reorganizuojant universitetą reikėjo iš katedros atleisti du 
dėstytojus, tai išėjau į rentą, galvodamas, kad ir toliau be papildomo atly- 
ginimo dirbsiu katedroje ir fakultete. Tačiau netrukus buvau pašalintas iš 
katedros ir iš universiteto. 

Nors buvau aktyvus technikos mokslų aukštosios mokyklos Vilniuje 
organizatorius ir pirmasis šio universiteto profesorius, bet per 40 metų 
jubiliejines šventes universiteto vadovybė manęs nepaminėjo, net VGTU 
ženklo neįteikė. Atvirkščiai, iš gimtosios mokslo įstaigos istorijos muzie- 
jaus išėmė mano nuotrauką. Šiuo metu dirbu Architektūros ir statybos 
institute Kaune, o Klaipėdos universiteto Jūrų technikos fakultete skaitau 
magistrantams technikos sistemų patikimumo disciplinos paskaitas. Su- 
gretinus pokarinę ir dabartinę universitetų akademinę dvasią, galima teigti, 
kad patriotizmas, pilietiškumas, profesinis išsilavinimas ir dorovė anks- 
čiau buvo laikomi specialistų ir mokslininkų vertybe, o dabar išprusimo 
esmė - verteiviškumas. Apgailėtina, kad kai kurie mokslo ir mokymo insti- 
tucijų vadovai tai propaguoja. 

Tapęs profesoriumi, prisiminiau, kad prieškarinėje Lietuvoje moksli- 
ninkai mokėjo kelias užsienio kalbas, todėl šeštadieniais ir sekmadieniais 
studijavau ne tik užsienio kalbas, bet ir gimtąją kalbą, susidomėjau lietu- 
viškosios terminijos problemomis. Parengiau rusų-lietuvių ir anglų- 
lietuvių, taip pat penkiakalbį statybos ir jai artimų mokslo bei technikos 
sričių terminų žodynus. Drauge su kalbininku profesoriumi A. Rosinu su- 
kūrėme ir sugrąžinome gyvenimui apie 500 gražių skambių lietuviškų ter- 
minų. Išmokęs užsienio kalbų, galėjau susipažinti su pasaulinėmis techni- 
kos mokslo naujovėmis, skaityti paskaitas ir pranešimus užsienio univer- 
sitetuose ir tarptautinėse konferencijose. 

Esu šešių monografijų, šešių vadovėlių, trijų žodynų ir apie 300 mokslo 
darbų autorius bei bendraautoris. Dalyvauju Europos betono komiteto, 
Tarptautinės tiltų ir konstrukcijų asociacijos, Europos mechanikų draugi- 
jos ir Tarptautinės statinių tyrimo ir standartų tarybos veikloje. Esu Buda- 
pešto technikos universiteto garbės daktaras (1988) ir tarptautinės Leo- 
nardo da Vinci programos TERECO vykdytojas. 

Žmona Birutė Veličkaitė yra technikos mokslų kandidatė (daktarė), 
sūnus Vytautas (1952) - statybos ekonomikos ir vadybos inžinierius, sū- 
nus Algirdas (1956) paruošė ir apgynė technikos mokslų daktaro diser- 
tacijas Lietuvoje ir Japonijoje. 

Mus džiugina keturios vaikaitės!“ 


= Pirmomis studijų dienomis trečiąjį dešimtmetį baigiantis Leontijus 
KUZNECOVAS mums, daugumai tik ką palikusiems mokyklos 
suolą, atrodė labai solidus, elegantiškas, santūrus studentas. Leontijus pri- 
simena: „Gimiau 1916 m. birželio 30 d. Tauragės apskrities Labardžių 
kaime, nes ten mokytojavo tėvai. Netrukus jie persikėlė į Šiaulių apskri- 
ties Užvenčio valsčiaus Kolainių pradinę mokyklą. Ten gyvenome iki 1936 
m. Kai jau kelis vaikus reikėjo leisti į gimnaziją (jų augome septyni), tėvai 
išvyko į Kauną ir įsidarbino rusų mokykloje. 

Pradinę mokyklą lankiau Kolainiuose. Paskui vienerius metus mo- 
kiausi lietuvių pradinėje mokykloje, o vėliau, tėvams padedant, rengiausi 
stoti į gimnaziją. 1928 m. išlaikiau egzaminus į Raseinių gimnazijos antrą- 
ją klasę. Raseiniai nuo tėvų gyvenamosios vietos buvo tolokai (apie 65 
km), todėl, dvejus metus pasimokęs, persikėliau į Kražių „Žiburio“ gim- 
nazijos ketvirtąją klasę. Tada jau mokėmės trys broliai ir sesuo. Kražiuose 
nuomojome butą ir gyvenome savarankiškai. Kražių gimnaziją lankiau 
iki 1936 m. vasaros ir baigiau septintąją klasę. Netrukus ši mokykla buvo 
uždaryta. Vėl grįžau į Raseinius. Čia mokiausi iki 1938 m. ir aštuntojoje 
klasėje, gavęs nepatenkinamą lietuvių kalbos pažymį, išstojau iš mokyk- 
los. 1938 ... 1940 m. tarnavau Lietuvos kariuomenės inžineriniame batalio- 
ne: iš pradžių Radviliškyje, vėliau — Kaune. Radviliškyje baigiau moko- 
mąją kuopą ir įgijau puskarininkio laipsnį. Įsimintinas 1939 m. rudenį 
žygis į Lietuvai grąžintą Vilnių! 1940 m rugsėjį pradėjau dirbti Kauno vyk- 
domojo komiteto Butų skyriuje, vėliau - Bendrojo skyriaus sekretoriumi. 

Brandos atestatą gavau 1941 m., išlaikęs abitūros egzaminus Švieti- 
mo ministerijos Valstybinėje egzaminų komisijoje. Nors rudenį įstojau į 
VDU Statybos fakultetą, bet vokiečių okupacijos metais studijas teko nu- 
traukti. Iš pradžių vienoje dirbtuvėlėje dirbau šaltkalviu, o 1942 m. susi- 
radau „švaresnį“ darbą - „Riešuto“ baldų fabriko sąskaitininku. 1943 m. 
gavau šaukimą stoti į vokiečių kariuomenę. Po pakartotinio šaukimo pa- 

vasarį išvykau į kaimą pas dėdę ir iki vėlyvo rudens slapsčiausi. Grįžęs į 
Kauną, gyvenau niekur neprisiregistravęs, niekur nedirbau. 1944 m. rug- 
pjūtį vėl pradėjau dirbti Kauno vykdomojo komiteto Bendrojo skyriaus 
vedėju, o 1945 m. balandį - III progimnazijos mokytoju. 

1945 m. rudenį grįžau į VDU Statybos fakulteto Statybos skyrių. Stu- 
dijuodamas dar dirbau gimnazijoje karinio rengimo vadovu, vėliau bib- 
liotekininku. Baigęs studijas, 1950 m. buvau pakirtas į SSSR Mašinų ga- 
mybos ministerijos statybvietę Leningrado srityje. Tačiau atsisakiau išvykti 
iš Kauno, nes čia gyveno seni tėvai ir dirbo žmona. 

Kaune pradėjau dirbti miškotvarkos inžinieriumi geodezininku, o 1956 
metais persikėliau į Vilniaus statybos trestą. Iš pradžių dirbau darbų sau- 
gos inžinieriumi, vėliau - darbų vykdytoju. Tačiau negavęs Vilniuje žadė- 
to buto, grįžau į Kauną ir metus dirbau Statybos treste. 1957 m. pradėjau 
projektuotojo karjerą: vienuolika metų dirbau „Žemprojekte“, trumpai — 
„Kelprojekte“, „Komprojekte“ „po to trejus metus - Maisto pramonės pro- 
jektavimo biure, penkerius - Zemės ūkio projektavimo institute. Iš čia 1976 
metais išėjau į pensiją. 

Šeimą sukūriau 1949 m. Užauginome dvi dukras, kurios mus pra- 
džiugino keturiomis anūkėmis. Žmona, nesulaukusi auksinių vestuvių, 
mirė 1999 m. birželio 9 d. Kas beliko man: pažaidžiu su anūkėmis, pasi- 
darbuoju sode, prisimenu taip greitai prabėgančio gyvenimo malonias aki- 
mirkas. Norėčiau sulaukti, kad Nepriklausomybę atgavusioje Lietuvoje 
visiems būtų geriau ir lengviau gyventi, kad kiekvienas žmogus pajustų 
laisvo gyvenimo prasmę. Juk gerai prisimenu jaunystės metų Lietuvą“. 


—--Sudėtingais ir sunkiais pokario studijų metais būdamas „šeimos gal- 
va“, Stasys L APEL IS imponuodavo logiška mąstysena, racionaliais 
pasiūlymais, draugiška pagalba kurso draugams. Stasys prisimena: „Gi- 
miau 1921 m. liepos 24 d. Rokiškio apskrities Juodupės valsčiaus Pakapės 
kaime. Tėvai buvo žemdirbiai. Jie nuomojo 20 ha ūkį, nes tėvų proseneliai 
rusų caro įsakymu už lietuvybę buvo ištremti į Sibirą, o ūkis konfiskuo- 
tas. Šeimoje dar augo mano brolis Pranas (1922), seserys Stefanija ir Janina. 
1928 m. pradėjau lankyti Sodelių pradinę mokyklą. Čia mokiausi tik 
vienerius metus, nes buvusio dvaro pastate Veduviškio kaime buvo įsteigta 
nauja mokykla, kurią baigiau 1932 m. 1935 m. įstojau į Dotnuvos žemes- 
niąją amatų mokyklą. Baigęs pirmąją klasę, persikėliau į Panevėžio vidu- 
rinę amatų mokyklą ir 1939 m. įgijau elektrotechniko specialybę. Vėliau, 
jau dirbdamas, mokiausi savarankiškai pagal „Savišvietos“ pamokas. 1941 
metais įstojau į Kauno aukštesniąją technikos mokyklą, kurią lankiau iki 
jos uždarymo vokiečių okupacijos metais. 1944 m. eksternu išlaikiau abi- 
tūros egzaminus Rokiškio gimnazijoje ir man buvo įteiktas brandos ates- 

tatas. Po to dar mokytojavau Rokiškio apskrities Panemunio pradinėje mo- 
kykloje 

1945 m. įstojau į VDU Statybos fakulteto Statybos skyriaus pirmąjį 
kursą ir 1950 m., apgynęs diplominį projektą, įgijau statybos inžinieriaus 
kvalifikaciją. Baigęs studijas, buvau paskirtas inžinieriumi į Pramonės sta- 
tybos projektavimo institutą Kaune. Netrukus gavau šaukimą į sovietinę 
armiją. Iš instituto išėjau, nes buvo pasiūlyta dirbti inžinieriumi statybi- 
ninku Juodupės „Nemuno“ vilnonių audinių fabrike. Be to, buvo užtik- 
rinta, kad būsiu atleistas nuo tarnybos armijoje. 1952 m. buvau paskirtas 
šio fabriko vyriausiuoju mechaniku. 

1954 m. Lengvosios pramonės ministerijos įsakymu buvau paskirtas 
Panevėžio linų kombinato vyriausiuoju inžinieriumi, o 1957 m. - direkto- 
riumi. 1961 m. buvau perkeltas dirbti į Vilniaus PKB „Puntukas“: iš pra- 
džių projektavimo darbų vyriausiuoju inžinieriumi, o 1970 m. —- PKB vy- 
riausiuoju inžinieriumi. 1986 m. buvau paskirtas Lengvosios pramonės 
ministerijos Projektų ir sąmatų ekspertizės skyriaus vedėju, o 1988 m. kar- 
tu su bendraminčiais įkūrėme Buitinio gyventojų aptarnavimo koopera- 
tyvą. 1991 m. šis kooperatyvas buvo perregistruotas į uždarąją akcinę ben- 
drovę „Laja“, kurioje dirbau direktoriumi. Turiu apdovanojimų, kurie šiuo 
metu neteko prasmės. 

Šeimą sukūriau 1942 metais. Žmona tada buvo taip pat mokinukė. 
Vėliau ji baigė akušerių mokyklą. Karo metais gyventi buvo labai sunku, 
nes reikėjo kovoti ne tik už duonos kąsnį, bet ir už savo, ir kitų laisvę. 
Ačiū Dievui, mums pasisekė išvengti trėmimų ir kalėjimų. 1941 m. Kaune 
dalyvavome išsivadavimo iš sovietinės okupacijos kovose. 

Išauginome sūnų Narcizą (1951) ir dukrą Rūtą (1958). Sūnus baigė 
VISI ir įgijo statybininko specialybę. Dabar jis yra Vilkpėdės UAB „Būs- 
tas“ direktorius. Dukra baigė Vilniaus universitetą ir dirba finansininke. 
Laisvalaikiu rašiau eilėraščius, kurie turbūt ir liks nepublikuoti... Per atos- 
togas organizuodavome turistines keliones po įvairias Lietuvos ir Sovietų 
Sąjungos vietoves. Po buvusią Sovietų Sąjungą teko pakeliauti ir tarnybi- 
niais reikalais. Lankiausi Vengrijoje, Vokietijoje, Čekoslovakijoje, Lenkijoje. 
Dabar esu pensininkas, niekur nebedirbu. Pensiją gaunu pakankamai ge- 
rą ir užtenka jos pragyventi. Sode turiu namelį, vairuoju automobilį. Esu 
laisvas žmogus!“ 


7 Ramus, atrodo niekur neskubantis, ne savo valia aplankęs „devynias 
marias“ Albertas LOPAITIS visuomet ilgėjosi nepamirštamų vaikys- 
tės takų atgaivos, gimtojo miesto idilės, nepakartojamo mūsų krašto- 
vaizdžio žavesio. Albertas šitaip aprašo savo gyvenimą: „Gimiau 1924 m. 
sausio 17 d. Kaune. Tėvas buvo pašto tarnautojas, motina šeimininkavo 

namuose. Vyresnysis brolis: 1944 m. buvo pašauktas į sovietinę armiją ir 
žuvo fronte, o sesers ir tėvų jau taip pat nebėra tarp gyvųjų... 

Pradinę mokyklą pradėjau lankyti septynerių metų, o 1937 m. įstojau 
į Kauno VI gimnaziją. Būdamas moksleiviu, pradėjau dirbti ir vėliau dir- 
bau visą studijų metą. Ir kuo tik nedirbau: ir tabelininku, ir tiekėju, ir eko- 
nomistu, ir planuotoju, net registratoriumi poliklinikoje! Reikėjo dirbti, 
nes buvau vienintelis darbingas žmogus šeimoje. Argi ne Džekas Londo- 
nas? Vokiečių okupacijos metais suaugusiųjų gimnazijoje 1944 m. gavau 
brandos atestatą, o 1945 m. rudenį įstojau į VDU Statybos fakulteto Staty- 
bos skyrių. Su studijų problemomis susidorojau sėkmingai ir 1950 m. ap- 
gyniau diplominį projektą. 

Baigęs studijas, buvau pašauktas į sovietinę armiją ir apie penkerius 
metus tarnavau inžinieriumi specialiuose aerodromų statybos daliniuose 
Kryme, Ukrainoje, Latvijoje, Archangelske. Rengiausi stoti į Maskvos ka- 
rinę akademiją mokytis neakivaizdiniu būdu „ant generolo“, rengiausi 
persikraustyti į Arkties vandenyno Naujosios žemės salą, bet netikėtai su- 
sirgau ir gerą pusmetį gulėjau Archangelsko ligoninėje. Joje gulėdamas, 
sugalvojau, kad geriau būti basam, alkanam, miegančiam ant pliko akme- 
nų grindinio, „kad tik Šančiuose“... Po to suteikė man kapitono laipsnį, 
pripažino invalidu, demobilizavo, išdavė raštą, kuriame buvo reikalau- 
jama aprūpinti gyvenamuoju plotu, įteikė bilietą nemokamai kelionei iki 
Kauno ir „au revoir"! 

Kaune įsidarbinau „Pramprojekte“ projektuotoju konstruktoriumi. 
Šiame institute dirbau 30 metų, iš jų 10 metų - Statybos skyriaus viršinin- 
ku (tai ir buvo karjeros viršūnė!). Įsiminė suprojektuotos statybinės 
konstrukcijos Kauno, Kėdainių, Panevėžio gelžbetonio gamykloms, „Pram- 
projekto“ rūmams Kaune, žemės ūkio mašinų gamykloms Naujojoje Vil- 
nioje ir Rokiškyje. Mėgau rengti pagalbinę medžiagą projektuotojų dar- 
bui paspartinti: požeminių ir metalinių konstrukcijų darbo brėžinių pa- 
vyzdžius, kolonų pamatų ruošinius ir daugybę kitų. Vieni šių darbų buvo 
pripažinti naujos technikos elementais, kiti - racionalizaciniais pasiūly- 
mais. Esu apdovanotas „Garbės ženklo“ ordinu, trimis medaliais, 15 gar- 
bės raštų. 

O koks mano šeimyninis gyvenimas? Žmona - gydytoja, Kauno kli- 
nikų Nervų ligų skyriaus vedėja; duktė - KPI absolventė, skaičiavimo ma- 
šinų specialistė, sūnus - gydytojas. 

Per atostogas automobiliu esame apkeliavę visą Žemaitiją, aplankė- 
me beveik kiekvieną jos kaimą, ypač kalvotojoje jos zonoje (ten net Lopai- 
čių kalnas yra!). Pabuvojome ir Aukštaitijoje, ypač jos Rytų ežerų krašte, 
taip pat Dzūkijoje, Latvijoje. Esu pasidaręs „kalnus“ tų kelionių nuotrau- 
kų, prigaudęs „tonas“ šapalų ir lydekų. 

Keli mano gyvenimo paradoksai: buvau Kryme, mačiau tolumoje 
dunksančius kalnus, mačiau Krymo stepę, Simferopolį, bet taip ir neteko 
pažvelgti į Juodąją jūrą ir jos egzotines pakrantes; Baltijos jūrą, skalaujan- 
čią Lietuvos krantus, pamačiau vėliau negu Baltąją jūrą, esančią toli Šiau- 
rėje... 

| Mano gyvenimo kelyje pasipainioję visokie encefalitai, tuberkuliozės, 
akmenligės, insultai, infarktai ir gimimo metrikai (juose įrašyti juk gimi- 
mo metai) privertė mane 1987 m. tapti pensininku... Ilgai be darbo neiš- 
kenčiau ir įsidarbinau Kauno klinikose liftininku. Dirbau ne dėl pinigo, 
nes liftininko atlyginimas tikrai „ubagiškas“, bet kad galėčiau atlikti nuo 
jaunumės įprastą ritualą: anksti rytą keltis, nusiprausti, nusiblizginti ba- 
tus, papusryčiauti ir keliauti į tarnybą. Laisvalaikiu mėgstu bendrauti su 
penkiais anūkais, bet jie dar maži. Mėgstu dirbti sode, keliauti po Kauną 
ir jo apylinkes su fotoaparatu, tik, žinoma, jau ne automobiliu. 

Šilčiausiu žodžiu miniu mūsų Statybos fakulteto dekaną profesorių 
S. Vabalevičių. Labai sunkią mano gyvenimo akimirką Jis morališkai man 
padėjo, patikėjęs manimi. Manau, kad savo darbu ir gyvenimu Jo pasiti- 
kėjimą pateisinau. Prisimenu ir sovietinės armijos karininką I. Bekmaną 
(ar tik ne vokietis?). Jis mane išmokė nepasiduoti įprastam rusiškam ko- 
mandavimui, palydimam serija keiksmažodžių, taikyti tik apgalvotus 
sprendinius statybose, pasitikėti ir gerbti pavaldžius žmones. 

Cest la vie!“ 


Ramus, principingas, visuomet pasakantis savo nuomonę Zenonas 
MACKEVIČIUSnoriaibendravo su bendrakursiais, buvo jų mėgia- 
mas. Zenonas gimė 1926 m. rugpjūčio 15 d. Rokiškio apskrities Obelių 
miestelyje. Motina buvo siuvėja, tėvas —- nuosavos smulkių prekių par- 
duotuvės prekeivis. 

Pradinę mokyklą Zenonas lankė Obeliuose. Baigęs jos šešis skyrius, 
1938 m. įstojo į Rokiškio gimnazijos pirmąją klasę. Mokytis pasidarė labai 
sunku, kai 1939 m. mirė tėvas, o motina mažai galėjo Zenonui padėti. Vo- 
kiečių okupacijos metais Zenonas jau pats mokydavo atsiliekančius moks- 
leivius, taip užsidirbdamas šiek tiek lėšų. 1944 m. pavasarį jis išlaikė abi- 
tūros egzaminus ir gavo brandos atestatą su pagyrimu, o frontui nuslin- 
kus į Vakarus, mokytojavo Panemunėlio pradinėje mokykloje. 1945 m. 
vasarą jis dar dirbo Rokiškio kūno kultūros ir sporto komitete instrukto- 
riumi. 

1945 m. rudenį Zenonas buvo priimtas studentu į VDU Statybos fa- 
kulteto Statybos skyrių. Pokario meto pragyvenimo sąlygos buvo neleng- 
vos, todėl Zenonas po paskaitų dar dirbo korektoriumi „Valstiečių laik- 
raščio“ redakcijoje. Jau universitete Zenonas susidomėjo pastatų šildymo 

klausimais ir parengė diplominį po „Drobės“ fabriko šildymas ir 
vėdinimas“. 
Baigęs studijas, Zenonas iki 1952 m. vasario > dirbo“ inžinieriumi Pra- 


monės projektavimo instituto Šildymo i ik vėdinimo skyriuje. Tada jis buvo 
pašauktas į sovietinę armiją ir tarnavo karinio dalinio santechnikos darbų 
vadu Velikyje Lukiuose. 1954 m. kovo pradžioje buvo demobilizuotas ir, 
grįžęs į Lietuvą, priimtas „Pramprojekto“ Šildymo ir vėdinimo skyriaus 
viršininku. Zenonas labai domėjosi specialybės naujovėmis, publikavo 
straipsnius ir tapo pripažintu savo srities specialistu. Įgijęs didelę gamy- 
binio darbo patirtį, Z. Mackevičius 1966 m. buvo pakviestas docentu į KPI 
Šildymo ir vėdinimo katedrą. Docento vardas jam buvo patvirtintas 1967 
m. Zenonas buvo darbštus, sumanus ir geras vadovas bei pedagogas, ger- 
biamas bendradarbių už gilias profesines Žinias, savo specialybės autori- 
tetas Lietuvoje. 

Šeimą Zenonas sukūrė 1950 metais. Žmona Genovaitė buvo moky- 
toja. Mackevičiai išaugino dukrą Audronę (gydytoja) ir sūnų Gintarą (in- 
žinierius). Klastinga liga Zenono gyvenimo giją nutraukė 1995 m. spalio 
24 d. Amžino poilsio jis atgulė Karmėlavos kapinėse. 


Labai muzikalus, subtilių manierų, draugiškas ir atviraširdis Vladas 
MARCINKEVIČIU S įsiminė jau nuo pirmųjų susitikimų auditori- 
joje. Šis įvaizdis nepakito ir iki šių dienų. Vladas pasakoja: „Gimiau 1925 
m. gegužės 5 d. Šiauliuose. Tėvas buvo labai darbštus, griežtas, tvarkin- 
gas ir geras. Specialybę jis įgijo dar gyvendamas su tėvais Rygoje, o grįžęs 
į Lietuvą, 40 metų dirbo Šiaulių geležinkelio depe tekintoju. Mama augi- 
no tris vaikus, tvarkė namų ūkį ir jos gyvenimo tikslas buvo visus mus 
išleisti į mokslus. Jaunesnioji sesuo tapo stomatologe ir dirbo Telšiuose. 
Mirė 1975 m. Vyresnioji sesuo — taip pat medikė. Baigusi studijas Kaune, 
ten ir pasiliko. Ištekėjusi persikėlė į į Telšius, o vėliau į Klaipėdą. Čia dirbo 
vaikų ligų gydytoja, apgynė mokslų kandidato (daktaro) disertaciją, bet 
1996 m., sulaukusi 75 m., mirė. 

Pradinę mokyklą lankiau gimtajame mieste, vėliau mokiausi Šiaulių 
gimnazijos parengiamosiose prieklasėse. Nepriklausomoje Lietuvoje bai- 
giau tik pirmąją ir antrąją klases. Puikiai prisimenu paskutinę 1940 m. bir- 
želio pamoką, kai lietuvių kalbos mokytoja su ašaromis akyse pranešė, 
kad netekome Nepriklausomybės, nes rusų tankai jau peržengė Lietuvos 
sieną ... 

Gimnazijoje labai maloni buvo mokytoja R. Sondeckienė, kuri įdo- 
miai aiškindavo Lietuvos istoriją. Skulptorius P. Aleksandravičius mokė 
piešti. Lietuvių kalbos mokytojas S. Anglickis buvo poetas ir skiepijo Tė- 
vynės meilę. Mokytojas T. Stonys sakydavo, kad jo tikslas - išmokyti tai- 

 syklingai rašyti, nes inteligentui tai esą ypatingai svarbu. Labai aukštos 
kvalifikacijos lietuvių kalbos mokytojas J. Adomaitis nepaprastai artistiškai 
dėstydavo literatūrą ir iki šių dienų paliko malonius prisiminimus. Nuo 
pat mažens man patikdavo klausytis smuiko garsų. Svajojau įstoti į Šiau- 
lių muzikos mokyklą, ir mano svajonė išsipildė. Taigi teko lankyti dvi 
mokyklas, o tai buvo tikrai nelengva. 

Prasidėjus Sovietų Sąjungos-—Vokietijos karui ir Lietuvą okupavus vo- 
kiečiams, mokiausi I gimnazijoje, o grįžus sovietinei armijai, 1944 m. pra- 
dėjau dirbti geležinkelių valdyboje. Vakarais lankiau Šiaulių suaugusiųjų 
gimnazijos abitūros klasę ir 1945 m. pavasarį gavau brandos atestatą. Mu- 
zikos mokykloje mokiausi trejus metus. 

1945 m. rudenį įstojau į VDU Statybos fakultetą. Iš matematikos sto- 
jamųjų egzaminų raštu gavau neigiamą balą, bet buvau priimtas į pirmąjį 
kursą kandidatu su sąlyga, kad per kelis mėnesius šį akademinį įsiskolini- 
mą likviduosiu. Manydamas, kad šio „barjero“ galiu neįveikti, nuspren- 
džiau laikyti egzaminus į Kauno konservatoriją. Stai čia egzaminus išlai- 
kiau, ir buvau priimtas studentu į pirmąjį kursą. Daug dirbdamas vaka- 
rais, išlaikiau matematikos egzaminą ir taip pat tapau VDU studentu. Tai- 
gi reikėjo pasirinkti, kur tęsti studijas. 

Šiaulių miestas per karą buvo beveik visiškai sugriautas. Paklausęs 
tėvo patarimo, kad reikės daug inžinierių, pasirinkau statybininko spe- 
cialybę. VDU įgytos Žinios iš gelžbetonio (doc. A. Rozenbliumas), meta- 
linių konstrukcijų (vyr. dėstytojas J. Paulauskas) gyvenime labai pravertė. 
Tačiau labiausiai įsimintinas matematikos dėstytojas J. Matulionis, kuris 
artistiškai mokėjo gąsdinti jaunus studentus. Per matematikos pratybas, 
peržvelgęs auditoriją, sakydavo: „Ko ten, vaikine, slepiesi už kaimyno nu- 
garos, eikš prie lentos!“ O kai išsigandęs studentas nesusidorodavo su už- 
duotimi, pasipildavo: „Atsitrauk toliau nuo lentos, pačiupinėk skaičius, 
pauostyk, gal ką sugalvosi. Matau, kad nedraugauji su matematika, o nori 
būti inžinieriumi. Stok geriau į humanitarinį fakultetą ar mokykis istori- 
jos!" Kartą, parašęs lentoje uždavinį, pakvietė kaimiškos išvaizdos stu- 
dentą, ironiškai tardamas: „Parodyk, ką sugebi!“ O šis neskubėdamas pri- 
ėjo prie lentos, paėmė kreidos gabalą ir pradėjo spręsti uždavinį. Dėstyto- 
jas pradėjo įdėmiai stebėti, atsitraukė nuo lentos (visa auditorija nutilo) ir 
stebėjo, kaip šis studentas, prirašęs beveik visą lentą, trenkė paskutinį taš- 
ką, kad net kreida sutrupėjo jo rankose. Dėstytojas pakeltu balsu prabilo: 
„Gerai, jaunuoli, būsi inžinierius, kur baigei gimnaziją?“ O šis studentas 
buvo Vytautas Sūdžius! Turbūt dėstytojas suprato, kad ne visuomet rei- 
kia juoktis iš tų, kurie dar ne viską moka, bet nori siekti užsibrėžto tikslo. 

Po penkerių metų sėkmingai baigiau studijas ir buvau paskirtas į So- 
vietų Sąjungos Elektros stočių ministerijos Leningrado srities Podporožės 

hidroelektrinės statybvietę. Ten nuvykęs 1950 m. rugsėjo 26 d., buvau nu- 
stebintas ir pritrenktas: statybvietės teritorija buvo aptverta aukšta dviejų 
eilių spygliuota viela! Prieiti prie jos ir prisiliesti buvo: draudžiama, nes 
įjungta aukštos įtampos elektros srovė. | 

Hidroelektrinės, kuri buvo statoma. prie Svyrės upės, statybos mastai 
buvo nepaprastai dideli. Man atvykus, buldozeriais ir ekskavatoriais bu- 
vo iškasta nauja upės vaga, o jos buvusiame dugne pradėti užtvankos sta- 
tybos žemės darbai. Taigi ir aš tapau šio didžiulių darbų objekto „sraigte- 
liu“, čia prasidėjo mano antrieji universitetai. Teko ir pačiam mokytis ir 
darbininkams aiškinti brėžinius. Ypač svarbu buvo įrengti stabilius atra- 
minės sienos pamatus, kad jų nepaplautų upės vanduo ir nesugriautų už- 
tvankos. Čia dirbdamas supratau, koks atsakingas yra statybininko darbas. 

Iš pradžių buvau paskirtas į Techninį skyrių ir teko stebėti, kad dar- 
bai būtų vykdomi pagal darbo brėžinius, rengti ataskaitas. Statybos aikš- 
telė — tai tik dalis visos didžiulės statybos. Dar buvo didžiulis skiedinio 
mazgas su inertinių medžiagų ir cemento sandėliais, lentpjūvės medienai 
ruošti, armatūros ir vamzdžių sandėliai ir dar daug kas. Netoli buvo bara- 
kai, aptverti spygliuota viela, su bokšteliuose saugančiais sargybiniais. Ba- 
rakuose gyveno kaliniai. Tai buvo pagrindinė darbo jėga. Sunkiausiomis 
gyvenimo sąlygomis jie pusvelčiui atlikdavo pagrindinius statybos darbus. 

Šioje statybvietėje dirbau ilgiau kaip metus. Buvo baigiamos rengti 
užtvankos atraminių sienų konstrukcijos, įpusėti pagrindinio hidroturbi- 
nų pastato betonavimo šuliniai, pradėti pagrindinio pastato metalinių kon- 
strukcijų karkasai. Išryškėjo visos hidroelektrinės kontūras. Tačiau, taip 
intensyviai dirbdamas, susirgau, ilgai gulėjau ligoninėse. Maniau, kad ne- 
besugrįšiu į Lietuvą... Savo prašymu buvau atleistas ir, nesulaukęs hidro- 
elektrinės statybos pabaigtuvių, grįžau į Šiaulius. 

1951 m. gruodį pradėjau dirbti didžiausioje Šiaulių projektinėje orga- 
nizacijoje - Respublikinėse architektūrinėse dirbtuvėse. Projektavau pasta- 
tų pamatus, denginius, gelžbetonines sijas, stogų konstrukcijas. Retkar- 
čiais tekdavo projektuoti ir individualius gyvenamuosius namus. Jų pro- 
jektus derindavau su miesto vyriausiuoju architektu. Susipažinęs su ma- 
no projektais, jis pakvietė dirbti į Vyriausiojo architekto gamybinę grupę. 
1953 m. balandžio pradžioje čia pradėjau dirbti projektuotoju. 

1955 m. sukūriau š šeimą. Žmona, baigusi KPI architektūros specialy- 
bės studijas, buvo paskirta į Šiaulius. Sulaukėme dviejų dukrų. Viena bai- 
gė Kauno dailės akademiją, kita - Šiaulių pedagoginį institutą. Jaunesnio- 
ji pasirinko drabužių modeliuotojos darbą. Šiauliuose į jai neblogai sekėsi. 
Su savo darbais aplankė Prancūziją, Vokietiją, Daniją, Olandiją. Atsitikti- 
nai perskaičiusi skelbimą laikraštyje apie galimybę išlošti „žaliąją kortą" 
ir išvykti į JAV, užpildė anketą, pasiuntė reikalingus dokumentus ir po 

"kurio laiko ... išvyko į Kaliforniją. Rašo, kad patenkinta, bet labai pasiilgu- 
si Tėvynės. Vyresnioji dukra taip pat išvyko į JAV. Ten gyveno pusantrų 
metų, pamatė didžiuosius miestus, Čikagoje surengė savo dailės darbų 
parodą. 

1959 m. Vyriausiojo architekto gamybinė grupė buvo likviduota ir 
įsteigta Techninė projektavimo kontora. Buvau paskirtas vyriausiuoju inži- 
nieriumi. 1963 m. ši kontora reorganizuota į „Komprojektą“ (Šiaulių sky- 
rių). Aš buvau paskirtas projekto vyriausiuoju inžinieriumi, o 1965 m. — 
skyriaus vyriausiuoju inžinieriumi. 

Įdomus buvo pagrindinės Šiaulių Vilniaus gatvės rekonstrukcijos pro- 
jektas. Kilo mintis uždaryti eismą šios gatvės atkarpoje, įrengti čia pėsčių- 
jų zoną, kavinukes po atviru dangumi. Iš pirmo žvilgsnio — nieko čia ypa- 
tingo, bet, rengiant darbo brėžinius, reikėjo numatyti privažas prie par- 
duotuvių, nuo stogų tekančio vandens rinktuvus, lietaus nuotekynės įren- 
ginius ir daug kitų įvairių naujovių. Darbo buvo užtektinai, bet sudėtin- 
giausia — derinti projektą. Norėdamas šiek tiek apsidrausti, paskambinau 
Statybos reikalų komiteto pirmininko pavaduotojui A. Rasteikai. O jis lė- 
tai paaiškino: „Jei viskas bus gerai suprojektuota, statybininkai gerai įvyk- 
dys darbus ir nebus nusiskundimų, - tylėsim, o jei ne, - bausim!“ Visi 
svečiai ir šiauliečiai gerai įvertino šią pėsčiųjų zoną, o man pavyko išvengti 
bausmės! Taigi šiauliečiai pirmieji Lietuvoje sukūrė pėsčiųjų gatvę. Vė- 
liau ir Kaune buvo rekonstruota Laisvės alėja. 

Originalus ir Šiaulių miesto vykdomojo komiteto pastato rekonstruk- 
cijos projektas. Plečiant šį administracinį pastatą, teko sujungti buvusį „Ka- 
pitolio“ teatrą ir gyvenamąjį namą, kuriame kadaise gyveno iškilus visuo- 
menės veikėjas J. Šliūpas. Kai sėkmingai įveikėme visas problemas, re- 
konstrukcija visi buvo patenkinti. 

Šiaulių vykdomojo komiteto pirmininkas buvo labai energingas ir ak- 
tyvus. Jis sumanė mieste įsteigti inžinierių namus. Mūsų institutas buvo 
įpareigotas parengti šių namų projektą. Ir taip iš buvusios senos mūrinės 
mokyklos teko pastatyti naują pastatą, bet su viena sąlyga - turi išlikti 
bent viena senoji siena, nes kitaip bankas nefinansuos statybos darbų. Pro- 
jekte buvo numatytos įvairios paskirties patalpos, salės, o, svarbiausia, 
suprojektavome tunelį ir kėglių žaidimo salę! 

„Komprojekte“ dirbau 20 metų. Per šiuos metus buvo daug nuveik- 
ta, daug įvairių projektų įgyvendinta. Ir kartais susimąstai, kad ne veltui 
gyvenai tuos metus, nes visur liko pėdsakai... Už savo veiklą esu gavęs 
daug įvairių medalių, pagyrimo raštų, kuriuos dabar galiu parodyti tik 
savo anūkams. Kelis kartus buvau išvykęs į užsienį kaip turistas, bet da- 
bar tiesiog nusišypsoti tenka, nes gali važiuoti į visas pasaulio šalis kada 
ir kur nori. Dabar esu pensininkas, dirbu sode, darže, namuose ir džiaugiuosi 
anūkais“. 

-— Geranoriškas, labai darbštus, visuomet draugiškai bendraujantis, dė- 
mesingas ir nuoširdus - tokį Vaclovą M ELISIAK Ą prisimename ir 
šiandien. Vaclovas gimė per Naujuosius - 1927 - Metus Šiauliuose, savival- 
dybės Finansų skyriaus tarnautojo šeimoje. Be Vaclovo, dar augo jo sesuo 
Irena (ekonomistė) ir brolis Aleksandras (architektas). Pradinę mokyklą 
1933 m. Vaclovas pradėjo lankyti gimtajame mieste. Ją baigęs, 1939 m. įstojo 
į Šiaulių I gimnaziją. 1945 m. jis gavo brandos atestatą ir rudenį buvo 
priimtas studentu į VDU Statybos fakulteto Geodezijos skyrių. Universi- 
tete Vaclovas mokėsi gerai ir 1950 m. sėkmingai apgynė diplominį projektą. 

Dirbti buvo paskirtas į Kauno srities Žemės tvarkymo ir sėjomainų 
valdybą. Panaikinus sritis, dirbo Kauno Žemės ūkio technikume, Lietuvos 
ŽŪA dėstytoju. 1956 m. Vaclovas vėl grįžo į Žemėtvarkos valdybą. Čia jis 
subūrė grupę jaunų darbuotojų, kurie pradėjo tobulintis labai sudėtingos 
topografinės braižybos srityje. Iš grupės išaugo didelis padalinys. Organi- 
zavus institutą, Vaclovas buvo paskirtas skyriaus viršininku. Siose parei- 
gose dirbo iki pensijos (1992 m.). Per 36 metus institute Vaclovas paliko 
ryškų kartografo geodezininko pėdsaką žemėtvarkoje. Jam vadovaujant, bu- 
vo rengiami aukštos kokybės topografiniai planai, įvairių mastelių ūkių, rajo- 
nų, respublikos žemėlapiai ir atlasai. Vaclovas savo skyriaus darbais išgarsi- 
no institutą ne tik Lietuvoje, bet ir visoje tuometinėje Sovietų 5ąjungoje. 

Rašytojai, poetai, kiti meno žmonės gražino Lietuvą apsakymais, ei- 
lėmis, paveikslais, skulptūromis arba kitokiomis meninės išraiškos prie- 
monėmis. Vaclovo vadovaujamas kolektyvas sugebėjo kurti kitokį meną, 
t. y. Lietuvą vaizdavo įvairių mastelių žemėlapiuose. Jų gamyba - labai 
kruopštus, lakios fantazijos menas ir mokslas. Rengiant žemėlapius, rei- 
kia plačios kūrybinės minties, precizinių rankų ir didelės kantrybės. Visa 
tai Vaclovas ir jo darbuotojai turėjo. Šiandien Lietuva turi daug žemėla- 
pių, kurie yra pirmoji pažintis su Tėvyne jaunajai kartai, užsieniečiams, 
mokslininkams, planuotojams, istorikams, projektuotojams, visiems 
gyventojams. Už šį sudėtingą ir Lietuvai labai reikalingą darbą Vaclovui 
Melisiakui 1985 m. buvo suteikta Lietuvos valstybinė premija. 

Šeimą Vaclovas sukūrė 1953 m. Su žmona Ona (medicinos seserimi) 
jie išaugino dvi dukras. Jūratė su vyru ir sūnumi dabar gyvena JAV. Jie 
yra laimėję “Žaliąją kortą“ ir ten dirba, o sūnus mokosi. Antroji dukra Dai- 
va darbuojasi Kaune. Jau auga ne tik trys Melisiakų anūkai, bet ir du pro- 
anūkiai! 

Vaclovą prisimena jo žmona Ona: „Vaclovas buvo Žmogus tikrąja to 
žodžio prasme. Niekada nemačiau jo įširdusio, pikto. Per 42 mūsų ben- 
dro gyvenimo metus niekada nėra pavadinęs kokiu nors negeru žodžiu, 
ar būtumėme susipykę. Jeigu kas kreipėsi pagalbos, Vaclovas visada iš- 
klausydavo, stengėsi padėti. Turtų nesusikrovėme, bet jeigu draugas arba 

bendradarbis ateidavo pasiskolinti pinigų (jų neturėjome), tai Vaclovas 
minutei atsiprašydavo ir eidavo skolintis jų iš kaimyno, žmogaus nepalik- 
davo bėdoje. Ne visada tą skolą ir grąžindavo, bet Vaclovas skolininkui 
niekada to neprimindavo. Žmones Vaclovas vertino ne pagal laipsnius 
arba titulus (nors jis pats ir buvo kilęs iš kilmingos šeimos), o tik pagal jų 
dorą, gėrį. Man Vaclovas niekada nemirė: kasdien pasikalbu su juo, klau- 
siu patarimo, iki šios dienos su vaikais minime jo gimimo dieną, varda- 
dienį, išėjimo į Anapilį datą". 

1994 m. gruodžio 4 d. klastinga mirtis staiga nutraukė prasmingą Vac- 
lovo gyvenimą tada, kai Lietuva atkūrė Nepriklausomybę, prasidėjo in- 
tensyvi ūkinė ir kultūrinė veikla, kuriai Vaclovas nebuvo abejingas. 

Vaclovas palaidotas Kauno Romainių kapinėse. 


“" Labai santūrus, šiek tiek uždaro būdo, bet linkęs bendrauti Algirdas 
MIKULĖNAS visuomet būdavo draugų būryje, dalindavosi jaunat- 
viškais džiaugsmais ir rūpesčiais. Algirdas gimė 1927 metų sausio 20 d. 
Utenos valsčiaus Graužupių kaime. Jo tėvai turėjo 20 ha ūkį ir augino pen- 
kis vaikus (be Algirdo, du sūnus ir dvi dukras). Garbaus amžiaus yra su- 
laukusi dar energinga Algirdo motina Veronika (1903). Algirdo seserys 
mokytojauja Kaune. 

Pradinę mokyklą Algirdas pradėjo lankyti šešerių metukų Utenoje, o 
1939 m. rudenį įstojo į Utenos gimnaziją, kurios brandos atestatas jam bu- 
vo įteiktas 1945 m. pavasarį. Rudenį Algirdas buvo priimtas į VDU Staty- 
bos fakulteto Statybos skyrių, o 1950 m. apgynė diplominį projektą. 

Baigęs studijas, Algirdas dirbo S55R Mašinų gamybos ministerijos sta- 
tybos organizacijoje Klaipėdoje vyresniuoju darbų vykdytoju. 1951 m. jis 
buvo pašauktas atlikti karinę tarnybą sovietinėje armijoje ir inžineriniuo- 
se daliniuose Kaliningrade, Baranovičiuose dirbo aerodromų įrengimo dar- 
bus. 1957 m. buvo demobilizuotas ir įsidarbino Lietuvos statybos ministe- 
rijos Technikos skyriaus vyriausiuoju inžinieriumi, vėliau buvo paskirtas 
to paties skyriaus viršininku. 1958 m. Algirdas perkeltas į Gamybos val- 
dybą: iš pradžių dirbo viršininko pavaduotoju, o vėliau - viršininkų. Vi- 
sus gamybos reikalus tvarkė gerai, dėl to 1969 m. jam buvo pasiūlyta dirb- 
ti statybos ministro pavaduotoju. Jam tiesiogiai vadovaujant, per viene- 
rius metus buvo pastatyti dviejų galingų cemento gamybos linijų įrengi- 
niai Naujojoje Akmenėje, sėkmingai vykdomos kapitalinės statybos už- 
duotys Siaurės Lietuvoje. 1973 m. Algirdas pradėjo dirbti Vilniaus namų 
statybos kombinato direktoriumi, bet 1976 m. vėl grįžo į Statybos ministe- 
riją. 1990 m. jis išėjo į pensiją, bet dar dirbo „Elfos“ fabriko Statybos sky- 
riaus viršininko pavaduotoju. Algirdas buvo labai darbštus, sąžiningas ir 
draugiškas, turėjo įgimtas darbo organizatoriaus savybes. 1965 m. jam 
suteiktas nusipelniusio statybininko vardas. 

1954 m. Algirdas sukūrė šeimą. Žmona Marija : — medicinos mokslų 
kandidatė (daktarė), klinikinės ligoninės vyriausiojo gydytojo pavaduo- 
toja ir Vilniaus universiteto Gydytojų tobulinimosi fakulteto docentė. Duk- 
ra Laima (1958) - gydytoja, Vaikų ligoninės skyriaus vedėja, sūnus Rai- 
mundas - atvirosios įmonės direktorius. 

Algirdas pabuvojo visose Sovietų Sąjungos respublikose, Kurilų sa- 
lose, aplankė Vokietiją, Jugoslaviją. Jis dažnai lankydavosi tėviškėje. Čia 
susirinkdavo visa šeima ir artimieji giminės, tarp jų ir Pupų Dėdės sūnus. 

Algirdas mirė po širdies operacijos dėl komplikacijų 1995 m. kovo 
21 d. Palaidotas Vilniaus Saltoniškių kapinėse. 


Kazio MIL V I D O gyvenimas - mūsų tautos skaudžios istorijos 
iliustracija. Kazys gimė 1925 m. vasario 18 d. Šeduvoje, gydytojų š šeimoje. 
1933 m. Milvidų šeima persikėlė į Kauną, Totorių gatvėje pasistatė gražų 
namą ir, kaip daugelis to meto inteligentų, gyveno turiningą ir prasmingą 
gyvenimą. Kazys lankė gimnaziją kartu su Stasiu Lozoraičiu, Gediminu 
Merkiu, Algiu ir Vytautu Černeckiais ir kitais to meto iškilių Lietuvos vei- 
kėjų vaikais, kurių likimai ateityje tapo labai panašūs. 

Kartu su daugeliu mūsų tautiečių 1941 m. birželio 14 d. Milvidų šei- 
ma buvo ištremta į Sibirą. Kazys su mama pateko į Kamenio miestą prie 
Obės, tėvas — į Sevurallagą. 1942 m. vasarą Kazys ir mama Lenos upe bar- 
žomis nuplukdomi į Šiaurę ir patenka į Jakutską. Kazys ten dirba statybo- 
se. Rudenį jis įstojo į Jakutsko autotransporto technikumo Statybos sky- 
rių, kurį baigė 1944 m. 

Gyventi atšiauriomis Jakutsko sąlygomis buvo pavojinga Kazio gy- 
vybei. Būtinai reikėjo keisti gyvenimo sąlygas. Tai padaryti padėjo rašy- 
tojo Augustino Griciaus šeima. Kazys su mama buvo perkelti į Ferganą. Trem- 
tinių sunkią dalią gelbėjo mamos profesija. Ji buvo dantų gydytoja. Laimingo 
atsitiktinumo dėka Kaziui su mama 1946 m. sausio pradžioje pavyko grįžti į 
Tėvynę. Pačiais žiauriausiais bolševizmo siautėjimo metais į Tėvynę grįžtan- 
čių lietuvių gyvenimas nebuvo rožėmis klotas. Vargo ir Kazys. 

1946 m. vasario 13 d. Kazys buvo priimtas į VDU Statybos fakulteto 
Statybos skyrių hospitantu. Dekano docento J. Mikucko užtartas, 1946 m. 
rudenį jis jau pilnateisis studentas. Neramūs buvo laikai. Dažnai pasiges- 
davome tai vieno, tai kito kurso draugo. 1949 m. kovo 25 d. prasidėjo vie- 
nas didžiausių mūsų tautos trėmimų. Tą dieną Kazį ištiko antra didžiulė 
nelaimė. Kartu su visa šeima buvo ištremta jo sužadėtinė KKI studentė 
Laimė Akelaitytė, knygnešių sienelėje įvardinto iškilaus knygnešio Juozo 
Akelaičio dukra. Jonavos stotyje Kazys dar spėjo su tremtiniais bent iš 
tolo atsisveikinti. Vėliau knygnešio šeimai jis siuntinėjo spaudą, įvairias 
sėklas, kiek galėdamas padėjo. 

1949 m. rudenį Kazys auditorijoje nepasirodė. Mat buvo išvykęs į 
Sibirą pas sužadėtinę. Vietinė milicija už nelegalų atvykimą paėmė Kazio 
dokumentus ir nenorėjo jo išleisti į Lietuvą. Tik 1949 m. gruodį Kaziui 
pavyko ištrūkti ir grįžti į Kauną. Tačiau pavėlavo, nes jau buvo išbrauktas 
iš studentų sąrašų. Tik dekanui docentui B. Petruliui tarpininkavus, Ka- 
zys grįžo į auditoriją, sėkmingai išlaikė visus baigiamosios sesijos egza- 
minus ir parengė diplominį projektą. 

1950 m. birželį didelis mūsiškių būrys gavome diplomus, rinkomės 
darbavietes. Kazys pasiprašė nukreipiamas į 555R Elektros stočių minis- 
teriją į Irkutską. Ten vedė Laimę ir dirbo Angaros hidroelektrinės statyb- 
vietėje. Sibire Milvidai susilaukė sūnaus Arvydo. 

1955 m. Kazys su šeima grįžo į Tėvynę ir apsigyveno Kaune. Čia susi- 
laukė dukters. Iš pradžių jis dirbo statybos organizacijose, o nuo 1958 m. 
iki pat mirties ėjo įvairias pareigas „Zemprojekte“. Bendradarbių buvo 
mėgiamas už linksmą būdą, šmaikštų liežuvį ir gilų profesinį išprusimą. 

Kazys buvo prisiekęs filatelistas, kolekcininkas, turėjo sukaupęs la- 
bai vertingą lietuviškų pašto ženklų kolekciją, kurioje puikavosi net 
S.Dariaus ir S. Girėno parskraidintų laiškų vokai. Tik Atgimimo laikais 
tapo žinoma, kad okupacijos metais Kazys parengė ir perdavė į užsienį 
Lietuvos pašto ženklų istorijos rankraštį. 1978 m. Jungtinėse Amerikos Vals- 
tijose pasirodė anglų kalba kreidiniame popieriuje labai gražiai išleista 
knyga „Postage stams of Lithuania". Tituliniame lape šalia žymiausių iš- 
eivijos filatelistų bendraautorių, padėjusių išleisti knygą, pavardžių, vie- 
toj pagrindinio knygos autoriaus Kazio Milvido pavardės skaitome 
KAZIMIERAS LIETUVIS! Pamąstykime apie Kazį - Kazimierą Lietuvį - ir 
pagalvokime, ką gero paliksime mes... 

Jau sunkiai sirgdamas, Kazys 1979 m. balandžio 20 d. užbaigė rengti 
„Lietuvos pašto antspaudų, naudotų 1918 ... 1940 m., katalogą". Jame pa- 
teikti 1747 pašto antspaudų aprašai. Specialistų nuomone, tai unikalus ka- 
talogas, gal net neturintis analogų svetur. 

Kazio ir mano šeimos daugelį metų artimai bendravome, kartu apva- 
žiavome gražiausius Lietuvos kampelius, keliavome po Krymą, atos- 
togavome prie Baltijos. Kartu užaugo mūsų vaikai. Visi labai skaudžiai 
pergyvenome Kazio ligą ir ankstyvą jo netektį. Labai gaila, kad Kazimie- 
ras Lietuvis nesulaukė Laisvės, kurios jis iš mūsų visų labiausiai troško... 
Į Anapilį Kazys išėjo 1980 m. liepos 9 d. Palaidotas Kauno Petrašiūnų ka- 
pinėse, kairėje centrinio tako — Milvidų giminės kape. 

Kazys buvo puikus mūsų krašto žinovas, išradingas ir nenustygstantis 
vietoje, galantiškas ir aštrialiežuvis, geranoriškas ir jautrios širdies. Man 
Kazys buvo vienas artimiausių draugų. Jis mano atmintyje išliko rūpes- 

tingu, savo šeimą mylinčiu žmogumi, didžiu patriotu, tauria asmenybe. 
Tokie žmonės Lietuvai šiandien būtų labai reikalingi. 

Kazio Milvido gyvenimo kelią aprašė jo mokslo ir gyvenimo draugas 
Kazys Blaževičius. SA 


Atlapaširdis, draugiškas, su visais randantis bendrą kalbą Kazys 
MISELIS neskubėdamas plukdo gyvenimo laivą ir neabejoja pasiek- 
siąs savo Svajonių uostą. Kazio prisiminimai: „Gimiau 1921 m. birželio 16 
dieną Panevėžio apskrities Vadoklių miestelyje, amatininkų šeimoje (tė- 
vas buvo batsiuvys, motina - siuvėja). Tėvas buvo išvykęs uždarbiauti į 
Kanadą ir, grįžęs po ketverių metų, nusipirko namelį ir 0,5 ha sklypą 
Vadokliuose. Septynerių metų pradėjau lankyti Vadoklių pradinę mokyklą 
ir po trejų metų ją baigiau. Vėliau mokiausi Ramygalos vidurinėje mokyk- 
loje. Čia baigęs šeštąją klasę, 1939 m. įstojau į Panevėžio berniukų gimna- 
ziją. Šios gimnazijos brandos atestatas man buvo išduotas 1941 m. prieš 
pat prasidedant karui. 

Karo metais buvo sunku gyventi, todėl iki 1942 m. dirbau Panevėžio 
maitinimo ir aprūpinimo žemės ūkio produktais skyriuje. Tų metų rudenį 
buvau įstojęs į VDU, bet dėl studentų gaudynių darbams į Reicho darbo 
tarnybą studijas greitai teko nutraukti. 1942 ... 1943 m. dirbau Panevėžio 
valstybinių ūkių inspekcijoje. Kai iš šios inspekcijos buvau atleistas, vo- 
kiečių saugumo darbuotojai mane sulaikė ir išvežė į Rusiją darbams staty- 
bos batalione. Tenai buvau iki 1944 m. pavasario. Kai mūsų dalinys buvo 
perkeltas į Salako miestelį netoli Utenos, tuomet pabėgau ir iki 1944 m. 
vasaros slapsčiausi, dirbau pas gimines. 1945 m. rudenį vėl įstojau į VDU 
Statybos fakulteto Statybos skyrių ir 1950 m. birželį, apgynęs diplominį 
projektą, įgijau statybos inžinieriaus kvalifikaciją. Po to buvau paskirtas į 
Vidaus reikalų ministeriją statybos inžinieriumi. Tačiau ši ministerija ne- 
atsiuntė jokių paskyrimo dokumentų ir neatsakė į KPI užklausimo raštą. 
Pats buvau nuvykęs į ministeriją Vilniuje. Apie darbo sąlygas nieko nesu- 
žinojau, bet ir nebuvau atleistas. Tad susiradau darbą Statybos remonto 
kontoroje Kaune ir 1951 m. balandį pradėjau ten dirbti. Inžinieriaus diplo- 
mas man buvo išduotas tik 1951 m. vasarą. Po to inžinieriumi dirbau Že- 
mės banke, Komunalinių įmonių kombinate, Statybos treste, Pramonės 
statybos projektavimo institute, „Orgtechstrojuje“, iš kurio 1981 m. išėjau 
į pensiją“. 


Geriausias futbolininkas tarp statybininkų ir galantiškiausias kelinin- 
kas Justas M ORKŪNA S štai ką rašo: „Gimiau 1928 m. sausio 12 d. 
Radviliškyje, ūkininkų šeimoje. Be manęs, dar augo brolis Povilas ir sesuo 
Adolfina. 1935 ... 1939 m. lankiau Stačiūnų pradinę mokyklą. Per vasarą 

"pasimokęs, 1939 m. rugpjūtį išlaikiau egzaminus į Šiaulių I gimnazijos 
pirmąją klasę. Čia baigiau septynias klases, o rudenį dėl karo padarinių 
teko persikelti į Radviliškį. Ten 1945 m. pavasarį gavau brandos atestatą. 

Pasibaigus karui, įstojau į VDU Statybos fakulteto Kelių skyrių. Ne- 
pastebimai bėgo studijų metai: rengėme kursinius projektus, laikėme eg- 
zaminus. Universitete aktyviai sportavau: žaidžiau futbolą universiteto 
ASK rinktinėje, dalyvaudavau lengvosios atletikos varžybose. Kai futbolo 
rungtynėse galynėdavomės su Kūno kultūros institutu, mūsų sirgalių pri- 
sirinkdavo pilnos stadiono tribūnos! Labai mėgau lengvosios atletikos bė- 
gimo varžybas ir net laimėjau 100 metrų rungtį Kauno studentų sparta- 
kiadoje. 1948 m. gegužės 20 d. Stačiūnų valsčiaus partorgas universitetui 
pranešė, kad tėvas palankus buržuazinei santvarkai, priešingas kolektyvi- 
zacijai. Tačiau kaip pagarsėjęs universiteto sportininkas likau studentu. 
Buvau paskirtas Kauno srities Kelių skyriaus inžinieriumi ir jau liepos vi- 
duryje atvykau į darbavietę. 

1952 m. buvau pašauktas į sovietinę armiją. Kelių inžinieriumi iš pra- 
džių dirbau Kolos pusiasalyje. Per neįžengiamus miškus teko tiesti medi- 
nių rąstų kelius, kuriuos po to užpildavome gruntu. Ten dirbau pusantrų 
metų. Vasaros Kolos pusiasalyje labai karštos, įkyriai puldavo muselės 
„Mmuškara“, o žiemą būdavo labai daug sniego (daugiau kaip metro sto- 
rio) ir labai šalta. Gyvendavome palapinėse, todėl naktį plaukai kartais 
prišaldavo prie palapinės... Darbai, žinoma, ir žiemą nenutrūkdavo. Miš- 
kuose būdavo labai daug baltųjų meškų, bet jos nebuvo piktos ir žmonių 
nepuldavo. 

Iš Kolos pusiasalio mūsų dalinys buvo perkeltas į Mongoliją. Ten tar- 
navau daugiau kaip dvejus metus: tiesėme geležinkelį nuo Ulan Batoro 
iki Dzamin Ude miestelio prie Kinijos sienos. Mongolijoje žiemos šaltes- 
nės (iki - 507 C), o vasaros karštesnės (iki + 509 C). Pavasaris ir ruduo 
trunka tik po pora savaičių, o po to arba dideli karščiai, arba dideli šalčiai. 
Sniego nedaug, bet pučia stiprūs vėjai. Ulan Batoras - europietiško tipo 
miestas, bet labai skurdžioje Gobi dykumoje. Mongolai gyvena jurtose, o 
jų gyvuliai (karvės, avys, kupranugariai) lauke būna ištisus metus. Žiemą 
jie labai suliesėja, daug jų žūva, nes tada jie minta skurdžia žole, kurios 
kvadratinio metro plote yra ne daugiau kaip 6 ... 8 krūmeliai. Vasarą gy- 
vuliai, Žinoma, atkunta. 

Mongolams dar labai toli iki europietiško gyvenimo. Dykumoje labai 
stokoja vandens, todėl vietiniai gyventojai buvo patenkinti, kai kareiviai 
išgręžė artezinius šulinius. Kareiviams buvo labai pavojinga draugauti su 
mongolų merginomis, nes po to dažnai tekdavo kreiptis į medikus... Mon- 
golai labai džiaugėsi nutiestuoju geležinkeliu, visada jų būdavo pilni trau- 
kiniai. Gyvenome mediniuose barakuose. Žiemą kilnojamąsias krosneles 

pasikūrendavomė statybų atliekomis ir kupranugarių išmatomis, kurių 
pririnkdavo kareiviai. 

1956 m. balandį baigėme tiesti geležinkelį, Aš basi demobilizuotas 
ir grįžau į Lietuvą. Iki 1959 m. dirbau Kauno vykdomojo komiteto Butų 
eksploatacijos skyriaus viršininku, o vėliau — Kauno „Pramprojekte“ ir 
Namų statybos kombinate inžinieriumi. 1991 m. išėjau į pensiją. 

1958 m. sukūriau š Ei, Žmona Irena — mokytoja, dukra - Kauno ši- 
lumos tinklų inžinierė“ 


Visą gyvenimą rūpestingai kalkuliuojantis statybų išlaidas Antanas 
MOTIEJŪNAS nešykšti draugiškų š šypsnių, kolegiškų patarimų, 
įdomių pasiūlymų. Štai į jo „išpažintis“: „Esu krikštytas 1925 m. lapkričio 
27 d. Ši data ir yra mano gyvenimo pradžia Biržų apskrities Pabiržės para- 
pijos Užgulbinės kaime. Tėvai turėjo 5 ha žemės. Seimoje dar augo sesuo 
Emilija (1923) ir brolis Adolfas (1930). 

Keturmetę pradinę mokyklą baigiau Gulbinuose ir buvau laimingas, 
kad moku skaityti, rašyti ir net procentus skaičiuoti. Penktojo ir šeštojo 
skyrių „mokslus“ tęsiau Pabiržėje. 1939 m. buvo kritinis taškas — labai 
norėjau toliau mokytis ir net gavau pranešimą, kad esu priimtas į Biržų 
gimnazijos pirmąją klasę, bet tėvai suabejojo, ar turės tiek lėšų. Tik didelio 
atkaklumo ir ašarų dėka pavėluotai tapau gimnazistu. Aišku, tėvams bu- 
vo labai sunku, daug ko reikėjo atsisakyti, nes butui, knygoms, uniformai, 
už mokslą reikėjo daug mokėti. Jau antrojoje gimnazijos klasėje pradėjau 
užsidirbti, mokydamas atsiliekančius mokinius ir dirbdamas spaustuvės 
knygrišykloje. 

Prasidėjęs karas nesutrukdė toliau mokytis. 1943 metais, padedant 
Pabiržės valsčiaus viršaičiui, išsisukau nuo darbo tarnybos Vokietijoje. 1944 
metais pasisekė atjaunėti dvejais metais ir išvengti mobilizacijos į raudo- 
nąją armiją. Šitaip 1945 m. sėkmingai baigiau Biržų vidurinę mokyklą. Karo 
laikotarpio sunkumai ir nepritekliai užgrūdino ir paskatino toliau moky- 
tis. Net šiandien stebina, iš kur buvo toks didelis noras mokytis. 1945 m. 
tapau VDU Statybos fakulteto Statybos skyriaus studentu. Studijų metai — 
pats įdomiausias gyvenimo laikotarpis. Entuziastingai lankiau paskaitas, 
domėjausi literatūra. Didelę pagarbą jaučiau statybos disciplinų dėsty- 
tojams profesoriams K. Vasiliauskui, P. Jodelei, A. Rozenbliumui. Taigi 
statybos abėcėlę per penkerius metus išmokau nuo A iki Z. Dideliais su- 
gebėjimais negalėjau pasigirti, bet kruopščiu darbu stengdavausi neatsi- 
likti nuo pirmaujančių, nei vieno sesijinio egzamino neteko perlaikyti. Ne- 
išskiriami draugai buvome su Petru Janulevičiumi nuo gimnazijos pirmo- 
sios klasės iki šių dienų. Kurso kolegos buvo vieningi ir draugiški studijų 
metais ir susitikimuose kas penkeri metai, ir praėjus jau beveik 50 metų. 

1950 m. pavasarį apgyniau diplominį projektą ir buvau paskirtas į 
VDU Architektūros katedrą asistentu, bet labai norėjau dirbti statybvietėse. 
Vedžiau pratybas ir laboratorinius darbus, bet kartu ruošiausi aspirantū- 
rai Maskvos inžinieriniame statybos institute. Deja, visi geri norai žlugo, 
kai 1951 metais buvau pašauktas į sovietinę armiją. Statėme įvairius kari- 
nius objektus, dabar niekam nereikalingus, ir tik 1962 m. dėl sveikatos 
buvau nurašytas į atsargą. Neturėjau teisės išvykti į užsienį, net į turistinę 
kelionę, nes dirbau slaptuose objektuose. Po to turėjau problemų su kari- 
niu komisariatu, nes, grįžęs iš armijos, išdrįsau atstatyti dokumentuose 
tikrąją 1925 metų gimimo datą. Taip 11 metų teko išbraukti iš gyvenimo... 

Kolega statybos ministras R. Sakalauskas pasiūlė padirbėti jo vado- 
vaujamos ministerijos objektuose: Elektrėnų statybos valdyboje statėme 
Vievio paukščių fabriką, Vievio grūdų produktų kombinatą, Kaišiadorių 
klijų fabriką. 

1969 m. draugų B. Avižienio ir Č. Gerliako buvau „pertemptas“ dirb- 
ti į Miestų statybos projektavimo instituto Sąmatinę grupę. Pirmas rimtas 
darbas buvo Lietuvos operos ir baleto teatro sąmata. Dėl projekto autorės 
architektės N. Bučiūtės kūrybos objekto sąmatinė vertė nuo 2,7 milijono 
rublių išaugo iki 14,5 milijono. Teko gerokai paprakaituoti atremiant eks- 
pertizių atakas. Kiti objektai - Valstybinis dramos teatras, Lietuvos vieš- 
butis, Universalinė parduotuvė - buvo „lengvesni“. 1985 m. išėjau į pensi- 
ją, bet su sąmatomis nesiskiriu, nes labai svarbu šiek tiek užsidirbti, kad 
šeima galėtų normaliai gyventi. 

Labai didžiuojuosi šeima, kurią sukūriau 1964 m. , eidamas jau 39 
metus. Žmona Birutė padėjo įveikti visas šeimynines kliūtis. Duktė Diana 
(1965) - architektė restauratorė, stažavosi JAV, ištekėjo, dabar gyvena Tek- 
saso valstijoje, augina dukrelę Emilę (1998). Sūnus Dainius (1972) - staty- 
bos inžinierius konstruktorius. Irgi vedęs, augina sūnų Karolį (1997). Ra- 
mu, kad yra giminės tąsa, nes gyvenimo prasmė - mylėti gyvenimą, savo 
profesiją, šeimą, draugus. Sunkumais niekada nesiskundžiau. Dabar, kai 
atėjo gyvenimo saulėlydis, pagal dainos žodžius „Kas gera prisiminkime, 
kas bloga - lai išblės". 


Šiek tiek uždaro būdo, bet visuomet optimistiškai nusiteikęs, drau- 
giškas ir kolegiškas Vytautas N IU NEV A noriaisu visais bendrauda- 
vo, nagrinėdavo savo studijų problemas, planuodavo ateities perspekty- 
vas. Vytautas gimė 1927 m. liepos 2 d. Kaune. Jo tėvas Petras Niuneva, 
mokytojaudamas Šiluvos vidurinėje mokykloje, įstojo į Lietuvos universi- 
teto Teisių fakultetą ir 1930 m. gavo teisininko diplomą. Pradėjęs teisi- 
ninko karjerą, jis Kaune vienerius metus dirbo teismo kandidatu, o po to 
buvo paskirtas Vilkijos teismo teisėju. 1932 metais P. Niuneva vėl grįžo į 

Kauną ir dirbo notaro pavaduotoju, Sakalas 1935 m. jis buvo paskirtas 
Kauno apygardos teismo teisėju ir juo dirbo iki 1940 m. birželio. SSSR 
okupavus Lietuvą, jis buvo išsiųstas į Panevėžį dirbti teismo tardytoju. 
Vytauto motina buvo taip pat mokytoja, bet 1933 m. pradėjo studijuoti 
VDU Gamtos-matematikos fakultete, o 1934 m. perėjo į Medicinos fakul- 
tetą. Studijas baigė 1941 m. Jai buvo suteikta gydytojos kvalifikačija. 

Vokiečių okupacijos metais Vytauto tėvai išvyko į Šiluvos valsčiaus 
Kušeliškės kaimą. Čia motina dirbo gydytoja, o tėvas padėdavo broliui 
ūkininkauti. Vytautas tada pradėjo mokytis Raseinių gimnazijoje. Per ka- 
rą ši gimnazija buvo sugriauta, todėl 1944 metų rudenį j jis lankė jos aštun- 
tąją klasę Betygaloje. Čia Vytautas dar ir mokytojavo suaugusiųjų gimna- 
zijoje. 1945 m. liepos 24 d. gavęs brandos atestatą, jis grįžo pas tėvus, kurie 
nuo 1944 m. rudens jau dirbo Kaune: tėvas - Darbo rezervų valdybos Mo- 
kymo skyriaus inspektoriumi, motina - Higienos instituto Bakteriologijos 
skyriaus vedėja. 

1945 m. rudenį Vytautas pradėjo studijuoti VDU Statybos fakulteto 
Statybos skyriuje. Sėkmingai susidorodamas su visomis studijų proble- 
momis, jis pamečiui žengė iš kurso į kursą. 

Darbo rezervų valdybai išsikėlus į Vilnių, Vytauto tėvas 1946 metais 
pradėjo dirbti VDU Darbininkų ir valstiečių parengiamuosiuose kursuose 
matematikos mokytoju, bet 1946 m. spalio 12 d. staiga mirė. Dar vienas 
smūgis Vytautui buvo Betygalos LKP (b) komiteto 1949 m. segužės 23 d. 
pranešimas universitetui, kad P. Niuneva turėjo dvarą, kuriame esanti įkur- 
ta MTS. Tai raštu paneigė Kauno prokuroras J. Inčiūra, kuris asmeniškai 
pažinojo Niunevų šeimą, todėl Vytautui universitete nebuvo taikomos 
jokios sankcijos. 

Baigęs studijas, Vytautas buvo paskirtas į Komunalinio ūkio ministe- 
rijos Klaipėdos valdybą, bet dėl plaučių TBC gydymo į Klaipėdą neišvyko 
ir 1951 m. sausio 15 d. KPI rektorių paprašė išduoti universiteto diplomą. 
Iš pradžių Vytautas dirbo inžinieriumi namų valdyboje, o 1951 ... 1953 m. 
Lietuvos MA Fizikos bei technikos institute jaunesniuoju mokslo bendra- 
darbiu. Po to jis darbavosi projektavimo institutuose konstruktoriumi, Po- 
žeminių darbų tresto vyriausiuoju darbų vykdytoju, „Kauno statybos“ Ga- 
mybos skyriaus viršininko pavaduotoju. Vis dėlto neigiamą įtaką Vytauto 
darbo karjerai turėjo pakartotinis kaltinimas (1962), kad jis esąs dvarinin- 
ko sūnus. 

„Mūsų tėvas buvo šviesus žmogus, į kurį sunkią valandą kreip- 
davomės ne tik mes, bet ir visa giminė. Ir visada visi sulaukdavome dė- 
mesio, pagalbos arba protingo patarimo. Atsimename vieną mėgstamiausių 
tėvo posakių: „Padaryk mane visažinančiu, o aš tave - turtingu!“ ,- pri- 
simena Vytauto dukros Rima ir Vitalija. 

Vytautas Niuneva mirė 1986 m. birželio 19 d., 0 1991 m. vasario 19 d. 
į Niunevų šeimos amžinojo poilsio vietą Kauno Eigulių kapinėse atgulė ir 
Vytauto žmona Irena. 

„Vytautas suvaidino lemiamą vaidmenį mano gyvenime" „- prisimena 
kurso draugas Kazys Blaževičius. „1953 m. vasarį sutikau Vytautą Lais- 
vės alėjoje. Jis pasiskundė, kad mokslo darbas jo nevilioja ir norįs ištrūkti 
iš Fizikos bei technikos instituto Statybos sektoriaus. Sektoriaus vadovas 
docentas F. Bielinskas sutinkąs Vytautą atleisti su sąlyga, jeigu vietoj sa- 
vęs pasiūlys kitą darbuotoją. Po poros dienų tuo kitu darbuotoju tapau aš. 
Esu dėkingas atsitiktinumui, kad sutikau Vytautą, ir nuo tada mano gy- 
venimas pakrypo svajotąja linkme“. 


Aukštas, lieknas, geraširdis, draugiškas Povilas NORKUS buvo 
maloniai sutinkamas visų, visada nuoširdžiai talkino kolegoms. Povilas 
gimė 1922 metų balandžio 18 dieną Raseinių apskrities Kelmės valsčiaus 
Padvarningų kaime. Tėvai turėjo tik 11 ha žemės, todėl išauginti šešis vai- 
kus buvo nelengva. 1931 m. Povilas pradėjo lankyti Nemakščių valsčiaus 
Žalpių pradinę mokyklą ir po trejų metų ją baigė. Didelei šeimai duoną 
tekdavo užsidirbti ir kitur. Povilas, ganydamas pasiturinčio ūkininko ban- 
dą, pats pasiruošė ir 1935 m. išlaikė egzaminus į Kelmės gimnazijos ant- 
rąją klasę. Nors nebuvo stiprios sveikatos, bet sėkmingai žengė iš klasės į 
klasę ir 1941 m. gavo brandos atestatą. 

Prasidėjus karui, Povilas gyveno tėvų namuose, o vasarą Šiauliuose 
baigė mokytojų kursus ir mokytojavo Kelmės valsčiaus Šaudininkų, o po 
vienerių metų - Kupriškių pradinėse mokyklose. 1942 m. VDU rektoriui 
Povilas įteikė prašymą priimti jį studentu į Statybos fakultetą. Tačiau jo 
prašymas buvo atmestas, nes Povilas nenuvyko į Reicho darbo tarnybą. 
Sovietų Sąjungai vėlokupavus Lietuvą, jis dirbo Budų apylinkės skaityklos 
vedėju. 

Nuslinkus frontui į Vakarus, Povilas dėl TBC nebuvo pašauktas į so- 
vietinę armiją. Nors jis 1945 m. rugsėjį ir įstojo į VDU, bet po to dar gydėsi 
Alytaus "TBC ligoninėje ir 1946 m. universitetui pateikė ligonlapį. Nenorė- 
damas atsilikti, Povilas ypač atkakliai studijavo visas disciplinas ir 1950m. 
birželį sėkmingai apgynė diplominį projektą. Baigęs studijas, Povilas pra- 
dėjo dirbti Statybos ministerijos Pirmajame statybos treste Vilniuje darbų 
vykdytoju. Čia dirbo ketverius metus, o vėliau iki pat pensijos - „Pram- 
projekte“ Vilniuje. 

Povilas mirė 1995 m. balandžio 14 d. Palaidotas Vilniaus Rokantiškių 
kapinėse. 

Vienintelis tarp kurso draugų po studijų dirbęs toje pat darbavietėje, 
pavyzdingas dėstytojas ir šeimos tėvas, visą gyvenimą propagavęs inži- 
nierių kelininkų vienybę, turįs didelį autoritetą. tarp kelių srities specialis- 
tų ir jų mėgiamas Evaldas PAL ŠAITIS prisimena: „Gimiau 1923 m. 
vasario 18 d. Panevėžyje, tarnautojų šeimoje. Tėvas Leonas buvo matinin- 
kas. Jis mirė jaunas: tada aš buvau tik šešerių metukų. Augindama duk- 
terį Aldoną ir mane, mama vertėsi sunkiai, bet stengėsi mus mokyti. Pane- 
vėžyje lankiau pradinę mokyklą, o vėliau mokiausi ir gimnazijoje. 1941 
metais abitūros egzaminai buvo labai įtempti, nes per juos kelis klasės 
draugus su tėvais NKVD ištrėmė į Sibirą. 

1941 m. rudenį įstojau į VDU Mechanikos fakultetą. Dar mokydama- 
sis gimnazijoje domėjausi aviacija (buvau sklandytojas), dėl to ir pasirin- 
kau šią specialybę. Pirmieji studijų metai buvo labai sunkūs. Gyvenau ne- 
šildomame bendrabutyje, todėl rašalą ir parkerį pasiimdavau į lovą, nes 
bijojau, kad neužšaltų. Nebuvau itin stropus studentas, bet su užduotimis 
šiaip taip susidorodavau. 

1943 m. vokiečių okupacinė valdžia uždarė universitetą ir išvaikė stu- 
dentus. Aplenkdamas kelyje buvusius vokiečių kontrolės postus, pėsčias 
parėjau iš Kauno iki Ramygalos. Kad nepakliūčiau į vokiečių kariuomenę, 
pradėjau dirbti kelio meistro padėjėju Joniškėlio ... Žeimelio siaurojo ge- 
ležinkelio ruožo kelio distancijoje. Cia ir prasidėjo mano — kelių specialis- 
to — karjera. 

1944 m. Lietuvą vėl okupavus sovietams, pradėjau dirbti Biržų kelių 
eksploatacijos valdyboje kelio meistru. Tada labai trūko specialistų, turin- 
čių bent kokį techninį išsilavinimą, o aš jau buvau dirbęs tiesiant siaurąjį 
geležinkelį, be to, dar buvęs studentas, todėl mane paskyrė vyresniuoju 
kelio meistru. Tada aš, antrąjį kursą pradėjęs studentas mechanikas, su- 
projektavau-bent penkis medinius tiltus ir vadovavau jų statybos darbams. 
Išduosiu paslaptį: man padėjo iš ruso karininko gauta knyga „Karo tiltai“ 
(rusų kalba). Ją turiu ir dabar. 

1945 m. tęsiau studijas VDU, bet jau Statybos fakultete. Teko pradėti 
nuo pirmojo kurso, nes Kaune paliktą studijų knygelę pradangino mano 
bičiulis K. Cijūnėlis, pasitraukęs į Vakarus. Dekanato archyve radau tik 
matematikos pirmosios dalies ir piešimo bei braižybos egzaminų lapelius. 
įjo paties pasirašytą egzaminų lapelį, šyptelėjęs pasakė: „Jeigu kartą išlai- 
kei, tai išlaikysi ir antrą kartą, - reikės tik šiek tiek pakartoti“. O man teko 
labai daug mokytis, nes per dvejus metus buvau primiršęs matematiką. 

Pirmųjų pokario metų studijos buvo nelengvos. Sėdėdavome su pal- 
tais šaltose auditorijose. Dėstytojai per paskaitas taip pat būdavo su pal- 
tais, o doc. J. Kiškinas - net su aukšta karakulio kepure! Nebuvo ir norma- 

lių suolų, nes vokiečiai juos sunaikino arba sukūreno. Tačiau buvo sunku 
tik pirmaisiais metais, nes vėliau auditorijose buvo šilčiau, jau atsirado ir 
suolai. 

1944 m. vedžiau. Žmona Emilija - medicinos sesuo, Pasvalio rajono 
pasiturinčio ūkininko Jono Talkevičiaus dukra. Kartu gyvename jau 55 
metus ir neblogai sutariame. Sulaukėme dviejų vaikų. Mūsų pirmagimis 
Ramūnas (1948) —- habilituotas technikos mokslų daktaras, profesorius, 
VGTU Transporto vadybos katedros vedėjas. Marti Vita - architektė. Džiau- 
giamės dviem anūkais - Ramune ir Vyčiu. Ramunė baigė KKI, bet moky- 
tojauti nepanoro ir dirba Lietuvos avialinijų stiuardese. Vytis, baigęs vi- 
durinę mokyklą, dirba aerodrome ir neakivaizdžiai studijuoja VGTU. Duk- 
ra Rasa (1959) - kelių inžinierė, žentas Rimas - inžinierius santechnikas. 
Kurį laiką abu dirbo pagal specialybę, bet, pamatę, kad neįmanoma galą 
sudurti su galu, ėmė verstis komercija. Jie dirba daug, ir jiems sekasi. Au- 
gina vaikus Eglutę ir Žilviną (abu dar moksleiviai). 

Baigęs studijas, likau dirbti asistentu Kelių katedroje. Iš pradžių tik- 
rai buvo sunku. Pirmaisiais darbo metais turėjau net 38 savaitines akade- 
minių studijų valandas. Bet buvau dar jaunas ir su tokiu nemažu krūviu, 
labai geranoriškai katedros bendradarbių padedamas, neblogai susidoro- 
davau (bent man taip atrodė). Neapsakomai džiaugiausi, kai po didelių 
vargų pavyko gauti pirmuosius laboratorinius prietaisus bitumui tirti. Taigi 
aš pirmasis, padedamas vyresniojo laboranto V. Jasulaičio, turėjau garbės 
1951 m. vesti pirmuosius kelių tiesimo medžiagų disciplinos laboratori- 
nius darbus. 

Doc. J. Kiškino paragintas, 1954 m. įstojau į neakivaizdinę aspiran- 
tūrą Maskvos automobilių ir kelių institute (MADI). Darbui vadovavo nuo- 
stabus Žmogus, labai pamėgęs lietuvius prof. V. Babkovas. Disertaciją 1961 
metais apgyniau Kijeve. 1963 m. tapau docentu. 

Prisimenu labai šviesias to laikotarpio asmenybes — profesorius 
K.Baršauską, 5. Vabalevičių, B. Petrulį, docentą M. Remišauską ir kitus. 
Dirbdamas katedroje, sutikau daug puikių žmonių, su kuriais buvo malo- 
nu bendrauti. Prisimenu profesorius J. Šimkų, J. Kivilšą, S. Roką, kated- 
ros docentus K. Sakalauską, A. Juzėną, savo grupės draugą L. Vidugirį, 
jaunuosius specialistus K. Skerį, A. Laurinavičių, K. Petkevičių ir kt. 
Malonu, kai buvę mano studentai, dabar kelių inžinieriai, užimantys aukš- 
tus postus, pasidžiaugia, kviečia apsilankyti, o kartais ir mane aplanko. 

Mane dažnai klausia, ar aš nesigailiu pasirinkęs kelininko ir dar dės- 
tytojo profesiją. Tvirtai galiu pasakyti,- jeigu gyvenčiau iš naujo, vėl rink- 
čiausi tą pačią profesiją. Labai didžiuojuosi tuo, kad sovietiniais laikais 
išlikau nepartinis, nors buvo daug kartų siūloma. Žinoma, tai pakenkė 
karjerai, bet aš jos ir nesivaikiau. Džiugu, kad prisidėjau ruošiant 1350 

inžinierių kelininkų, vadovavau 167 diplomantų darbams, dviems sėk- 
mingai apgynusiems disertacijas aspirantams, parengiau apie 190 mokslo 
darbų, kurių daugiau kaip 140 paskelbti spaudoje: Esu knygų „Žemės dar- 
bai statyboje" (1961), „Kelių tiesimas", Lir II d. (1967, 1972), „Kelių eksplo- 
atacija" (1990), „Automobilių kelių terminų aiškinamasis žodynas“ (1995), 
„Kelių katedrai 75" (1997), „Lietuvos automobilių kelių eksploatacijos to- 
bulinimas“ (1977), „Automobilių kelių žiemos tarnybos problemos“ (1990) 
autorius ir bendraautoris. Parašiau 37 straipsnius „Lietuviškajai tarybinei 
enciklopedijai“ ir aštuonias metodikos knygeles studentams. 1999 m. iš 
spaudos išėjo „Automobilių kelių projektavimo" knyga, kurią parengėme 
kartu su docentu L. Vidugiriu. | 

Stažavausi Maskvos, Kijevo, Talino ir kitose aukštosiose mokyklose 
bei institutuose. Aplankiau JAV, Vokietiją, Lenkiją, Siriją, buvusios Sovie- 
tų Sąjungos respublikų sostines bei kraštus. Šiose išvykose padariau kele- 

tą tūkstančių spalvotų skaidrių, kurias dažnai naudojau per paskaitas stu- 

dentams ir visuomenei. 

Nuo 1994 m. rudens esu pensininkas, bet aktyvaus darbo nenutraukiau 
- rašau knygas ir straipsnius. Paskutinis iš jų - „Pirmasis Nepriklausomoje 
Lietuvoje nutiestas plentas — „Žemaičių plentas" (1998)“. 

Jeigu manęs kas paklaustų, kuo labiausiai džiaugiuosi, atsakyčiau — 
atgautąja Tėvynės laisve!" 


Visuomet kurso draugų apsupta, švytinti jaunatvišku žavesiu ir pa- 
vasariška nuotaika, noriai besidalijanti studijų įspūdžiais ir įvairių discip- 
linų konsultacijomis Nijolė PILKAUSKAITĖ (Dackevičienė) buvo 
tarsi švyturys, skatinantis jaunuolius koreguoti savo šnekamąją kalbą, bū- 
ti atidžiais ir galantiškais. Savo gyvenimo kelią Nijolė apibūdina šitaip: 
„Gimiau 1926 m. lapkričio 7 d. Utenoje, o vaikystę praleidau tėvų ūkyje 
Utenos valsčiaus Nemeikšių kaime. 1933 m. pradėjau lankyti Utenos pra- 
dinę mokyklą ir, ją baigusi, 1939 m. rudenį įstojau į Utenos gimnaziją. 
Tada jau tik vasarą džiaugdavausi tėviškės namų jaukumu, nepamiršta- 
mais laukais ir pievomis. 1945 m. birželio 27 d. gimnazijoje baigėsi egza- 
minai, ir gavau brandos atestatą. 

Dar vaikystėje domino tėviškės statybos, todėl nutariau studijuoti vy- 
rišką specialybę ir 1945 m. vasarą įteikiau prašymą VDU rektoriui priimti 
mane studente į Statybos fakulteto Statybos skyrių. Studijavau sėkmingai 
ir ramiai. Tačiau 1947 m. Utenos vykdomojo komiteto pirmininkas ir LKP 
rajono sekretorius raštu rusų kalba universitetui pranešė, kad „studen- 
tės N. Pilkauskaitės tėvas Smetonos valdžios metais buvo konsulas Italijo- 
je “. Rektorius užrašė rezoliuciją: „Išsiaiškinti!“ Tačiau jokių sankcijų ne- 
patyriau. 1949 metų gegužės 19 d. universitetui raštu vėl pranešta, kad 

„N. Pilkauskaitės tėvai išbuožinti ir 1949 m. kovo mėnesį išvežti už Lietu- 
vos ribų. Kad tėvas buvęs Lietuvos konsulas Italijoje, N. Pilkauskaitė nei- 
gia“. 1949 m. rugsėjo 28 d. Utenos rajono vadovai universitetui vėl rašo: 
„N. Pilkauskaitės tėvas buvo Respublikinės kelių valdybos narys, žemės 
savo ūkyje nedirbo, o Smetonos ir vokiečių laikais nuolat laikė samdinius". 
Tėvas, žinoma, nebuvo joks diplomatas, bet vis dėlto buvo išvežtas į Sibirą. 

Baigusi studijas, 1950 m. rugsėjo 1 d. pradėjau dirbti Kauno srities 
Komunalinio ūkio skyriuje, iš pradžių inžiniere, vėliau — skyriaus virši- 
ninke. Nuo 1951 m. vasaros dirbau Žemės ūkio, Miestų ir kaimų, vėliau 
Miestų statybos projektavimo institute Kaune, o 1963 m. buvau perkelta į 
Vilniaus miestų projektavimo institutą. 1982 m. vasario 14 d. tapau Ko- 
munalinio ūkio ministerijos Vandentiekio ir kanalizacijos gamybinio su- 
sivienijimo vyriausiąja specialiste. 1988 m. liepos 15 d. buvau pakviesta 
dirbti ekspertizės vadove į „Projektų ekspertizės valdybos" valstybinę įmo- 
nę, kurioje dirbu ir dabar. Teko atlikti Būtingės naftos terminalo, Genčių 
naftos gavyklos komplekso Kretingoje ir kitų projektų ekspertizes. Dau- 
gelio projektų technologiniams procesams naudojami Vakarų valstybių 
firmų įrenginiai, todėl gamybos klausimais lankiausi Olandijoje, Danijoje, 
Švedijoje, Anglijoje, Prancūzijoje (jau net du kartus grožėjausi Paryžiaus 
Monmartru, Eifelio bokštu, Luvro muziejumi ir daugybe kitų įdomybių)". 


—-- Tikras sūduvis iš Smaluotnugarių krašto, didelis optimistas, su visais 
nuoširdžiai bendraujantis Vaclovas PRANAITIS pasakoja: „Gimiau 
1927 metų kovo 2 dieną Marijampolės apskrities Kazlų Rūdos valsčiaus 
Kajackiškių kaime. Tėvai, Magdalena ir Jonas Pranaičiai, turėjo 7,5 ha smė- 
lėtos žemės. Pro sodybą vingiavo vieškelis ir geležinkelis, o už jų - vaiko 
akimis didelė, plati upė Pilvė. Mūsų sodyboje vykdavo Šalniškės seniūni- 
jos susirinkimai, o žiemą troboje - miško varžytinės. Tad su sesute Birute 
prisiklausydavome visko, tiesiog mokėmės iš gyvenimo. 

Lankiau Armališkių pradinę mokyklą, kuri buvo tik už pusantro ki- 
lometro nuo namų ir tilpo kaimyno trobos viename gale. Mus mokė mo- 
kytojas J. Gvazdinskas. Jį mėgo ne tik mokiniai, jų tėvai, bet ir visi apylin- 
kės gyventojai. Mokytojo iniciatyva vykdavo gegužinės, vaidinimai ir va- 
karonės. Pradinę mokyklą baigiau 1938 metais, kai Lietuva šventė Nepri- 
klausomybės dvidešimtmetį. Pasodinome prie mokyklos jubiliejinį 4žuo- 
liuką. Visi gavome po labai gražią Kazio Binkio knygą „Naujoji Lietuva“ 
su Prezidento A. Smetonos ir švietimo ministro J.Tonkūno faksimilėmis, 
mokytojo J. Gvazdinsko ir apskrities mokyklų inspektoriaus J. Jarumbavi- 
čiaus parašais. Si knyga ir dabar puošia mano knygų lentyną. 

Penktąjį ir šeštąjį skyrius lankiau Kazlų Rūdoje. Kasdien rytą su kai- 
mo vaikais traukdavome penkis kilometrus per girią, o po pamokų vėl 

grįždavome pėstute namo. Žiemą į mokyklą važinėjome automatrisa. Čia, 
miestelyje šalia geležinkelio stoties, mokytis mumš buvo gera ir įdomų, 
nes vandens prisipilti sustodavo net ir tarptautiniai traukiniai. Atmintin 
giliai įstrigo 1939 metų kovo pabaiga, kai vieną rytą mūsų gerbiamas 
mokytojas S. Grigaitis įėjo į klasę su karine uniforma, labai nusiminęs, 
giliai susimąstęs, ir pasakė, kad šiandien pamokų nebus, nes Vokietija pa- 
reikalavo atiduoti Klaipėdą. Laukiama Lietuvos vadovybės sprendimo. 
Mums pasidarė baisu. Juk gali kilti karas. 

Mokantis šeštajame skyriuje (1939 m.), jau pačią pirmąją mokslo me- 
tų dieną žmonių lūpose skambėjo žodis „karas“. Ir netrukus Kazlų Rūdos 
geležinkelio stotyje pamatėme pirmuosius karo pabėgėlius ir internuotus 
lenkų kareivius bei karininkus. Spalį buvo grąžintas Lietuvai Vilnius, ku- 
rio ilgus metus ilgėjosi mūsų tėvai. Džiaugėmės visi kartu ir svajojome 
apie pirmąją kelionę į Vilnių, į Gedimino pilį. Tačiau Žmonės nuogąstavo. 
Mat tuo pat metu į Lietuvą buvo įvestos Sovietų Sąjungos karinės įgulos. 

Dar viena įdomi detalė, susijusi su Kazlų Rūda. Po daugelio metų 
teko viešėti Kanadoje, Pasaulinėje Monrealio parodoje „Expo - 67". Lan- 
kydamasis lietuvių išeivių šeimoje, susitikau buvusį Kazlų Rūdos gele- 
žinkelio stoties viršininką A. Žukauską, kuris man papasakojo, kaip jam 
1940 metų vasarą teko palydėti iš Vokietijos į Kauną grįžtantį pirmos kla- 
sės vagone Augustiną Voldemarą. Mano pašnekovas sakė, jog negalįs nie- 
kaip suprasti, kodėl tokiu neaiškiu (pavojingu) metu jis vyksta į Kauną, 
ramiai skaitydamas prie vagono lango kažkokią knygą. Kaune jį pasitiko 
du valdininkai, kurie A. Žukauskui padėkojo už palydą. Jam neišpasakytai 
buvę gaila A. Voldemaro. 

Iš mokyklos išėjau gerokai ūgtelėjęs, šio to išmokęs ir sužinojęs. Tėvai 
išleido mane mokytis į Marijampolės Rygiškių Jono gimnaziją. Kasdien 
20 kilometrų iš Bebruliškės stotelės į Marijampolę važinėjau automatrisa. 
Karo metais, kai nebevažinėjo keleiviniai traukiniai ir automatrisos, teko 
nuomotis kambariuką ir šeštadieniais po pamokų į tėviškę važiuoti dvira- 
čiu arba eiti pėsčiomis. 

Sunkus buvo laikmetis, bet mes mokėmės. Gimnazijos vadovybė ir 
visi mokytojai visomis išgalėmis stengėsi apsaugoti mokinius nuo įvai- 
riausių pavojų, darė viską, kad gaivališkai neprasiveržtų okupantams prie- 
šiškos nuotaikos ir nebūtų nereikalingų aukų. 

Daug pergyvenimų visiems suteikė 1942 m. gegužės 13 dieną jauni- 
mo organizuota demonstracija. Tą dieną į Reicho transporto tarnybą turė- 
jo būti išvežta iš kareivinių apie 500 Suvalkijoje sugaudytų vyrų. Gerai 
prisimenu, kai, atėjęs rytą į gimnazijos kiemą, sutikau moksleivius, sku- 
bančius iš jo. Jie aiškino, kad pamokos prasidės vėliau, o dabar reikia kny- 
gas palikti klasėje ir rinktis prie kareivinių. O ten jau buvo susirinkę su- 

gaudytų vyrų tėvai, artimieji, daug moksleivių, miesto ir apylinkių gy- 
ventojų. Ištisa minia! Skambėjo patriotinės dainos, šūksniai, girdėjosi mo- 
tinų ir mylimųjų aimanos. Nežiūrint policininkų pastangų, minia su tri- 
spalve patraukė į miesto centrą. Buvo norima karo komendantui įteikti 
memorandumą, kad sugautieji vyrai būtų paleisti. Priartėjus miniai prie 
komendantūros, pasigirdo griausmingas kulkosvaidžio tra-ta-ta. Žmonės 
išsigando ir išsiskirstė. 

Be galo sukrėtė visus mokinius žinia, kai 1943 metų kovo 16 dieną 
gestapas staiga suėmė mūsų gimnazijos direktorių A. Januševičių, kūno 
kultūros mokytoją L. Puskunigį, tėvų komiteto pirmininką J. Budrį, mer- 
gaičių gimnazijos direktorių, buvusį mūsų klasės matematikos mokytoją 
Z. Masaitį. Jie atsidūrė Stuthofo koncentracijos stovykloje. Gyvas liko tik 
L. Puskunigis, kuris po karo buvo ištremtas į Sibirą. Jo nepalaužė net Stut- 
hofo ir Sibiro kančios, jis liko kilniaširdis ir dvasiškai stiprus. 

Buvome dar labai jauni ir nepatyrę, ne visuomet sugebėdavome įver- 
tinti padėtį, nuspėti, kas laukia mūsų ir mūsų mokytojų ir kas bus pasibai- 
gus karui, ką likimas žada už įsitikinimus ir taurias idėjas. Su didžiausia 
pagarba prisimenu mokytojus S. Gecevičiūtę, L. Puskunigiį, V. Juronį, 
V.Bazilevičių, J. Kamaitį, L. Klemą, Z. Masaitį, V. Brazdžių. Tai jie, negai- 
lėdami jėgų, audringais ir sunkiais karo metais dalijo mums mokslo ži- 
nias, skleidė gilias humaniškumo idėjas, ugdė Tėvynės meilę, mokė įveik- 
ti įvairias gyvenimo kliūtis, vedė doros keliu. 

Su didžiuliu dvasiniu polėkiu mus mokė lietuvių kalbos ir literatū- 
ros, taip pat lotynų kalbos klasės auklėtojas Vincas Bazilevičius. Jo aiškus, 
skambus balsas, pabrėžtinai pasakytas žodis, sakinys, gilioje mintyje pa- 
slėpta potekstė žadino mūsų protus, vertė mąstyti. Jo Žmogiškas orumas, 
savigarba, ištikimybė kilniems idealams ugdė mumyse žmogiškas savy- 
bes. Jis stebino mus žinių gausa, atmintimi. Sibiro lageriuose jam teko būti 
kartu su poetu A. Miškiniu. Jis padėjo išsaugoti poetui psalmes - jas išmo- 
ko mintinai. Grįžęs iš Sibiro, jis deklamuodavo šias psalmes kaip talisma- 
ną per televizijos laidas ir mūsų susitikimus. 

Buvo likę dveji metai mokytis, kai mes su klasės draugu Algirdu Šatu 
sumanėme baigti dvi klases per vienerius metus. Išsiaiškinome, kad abi- 
tūros egzaminus galima laikyti eksternu, tik reikia mokyklos vadovybės 
sutikimo. Pradėjome nuo klasės auklėtojo J. Kabelkos. Per pertrauką pa- 
prašėme sutikimo nutraukti mokslą ir savarankiškai ruoštis pavasarį lai- 
kyti abitūros egzaminus eksternu. Jis šypsodamasis pareiškė, kad savo 
gyvenime sutikęs nemažai avantiūristų, todėl labai nesistebi mūsų pasi- 
rinkimu ir neprieštaraus, jeigu su tuo sutiks gimnazijos inspektorius. Juo 
buvo ilgametis mūsų matematikos ir fizikos mokytojas L. Klemas. Jis pri- 
ėmė mus savo bute. Išgirdęs mūsų apsilankymo tikslą, jis pakilo nuo pie- 

tų stalo, pakėlęs akinius virš kaktos, truputį pamąstė ir, žvelgdamas pro 

langą į aukštų medžių viršūnes, sutiko leisti laikyti egzaminus eksternu 

tik su ta sąlyga, jeigu nestudijuosime specialybių, kur dėstoma matematika. 

Mes su tuo pasiūlymu lengvai sutikome,sėkmingai išlaikėme abitūros eg- 
zaminus ir gavome brandos atestatus. 

Mūsų laukė jau naujas gyvenimo etapas. Mokytojų seminarijoje pa- 
mačiau kvietimą mokytis kaimo mokytojų rengimo kursuose Kaune. Įjuos 
ir įstojau. Tačiau rūpėjo ir universitetas. Išsiaiškinau sąlygas ir nu- 
sprendžiau stoti į VDU Statybos fakulteto Kelių skyrių. Atsimenu, per 
stojamuosius egzaminus fiziką laikiau pas prof. K. Baršauską, su kuriuo 
vėliau teko daug bendrauti. Tačiau į universitetą manęs nepriėmė, nes ne- 
pateikiau brandos atestato. Mat, norint atgauti jį iš mokytojų kursų, reikė- 
jo švietimo ministro leidimo. Tokių kursantų buvo net septynetas. Tuo- 
met aš pirmą kartą pamačiau Vilnių. Švietimo ministras J. Ziugžda mums 
leidimo taip ir nedavė, motyvavęs, jog trūksta kaimo mokytojų. Mus iš- 
gelbėjo ministro sekretorė. Ji patarė nenusiminti ir atvykti pirmadienį, kai 
ministras bus išvykęs į VDU imatrikuliacijos aktą. Tuomet ministro pava- 
duotoja M. Meškauskienė tikriausiai patenkinsianti mūsų prašymą. Taigi, 
pasinaudoję gerosios sekretorės patarimu, mes tapome VDU studentais. 

Pirmajame kurse mokėmės 27 būsimieji kelių inžinieriai. Mūsų mo- 
kymo planuose buvo numatyta rengti plataus profilio inžinierius, kad mo- 
kėtume projektuoti, tiesti ir eksploatuoti automobilių kelius ir geležinke- 
lius. Studijuoti buvo nelengva. Trūko popieriaus. Užrašus rašėme konto- 
rų knygų, išmėtytų karinių dokumentų antrojoje lapo pusėje. Laisvu nuo 
studijų ir atostogų metu padėdavome universitetui remontuoti auditori- 
jas, baldus, pastatus, ruošti žiemai kurą, maisto atsargas valgyklai. Kai 
kuriems mūsiškiams teko saugoti vokiečius belaisvius, kurie VDU Fizi- 
kos fakulteto rūmų griuvėsiuose rinko ir valė plytas, dėjo jas į rietuves. 
Šios plytos buvo naudojamos universiteto pastatams remontuoti. Rytais 
anksti eidavome į Aleksote esančią belaisvių stovyklą, imdavome į rankas 
ginklą ir kartu su italais antifašistais konvojuodavome juos į darbo vietą, 
o vakare - atgal į stovyklą. Pietaudavome su belaisviais iš vieno katilo. 

Mums dėstė Lietuvos technikos ir mokslo pasaulyje žinomi profeso- 
riai J. Dalinkevičius, P. Jodelė, K. Sleževičius, K. Vasiliauskas, statybinių 
konstrukcijų specialistai V. Ražaitis ir A. Rozenbliumas. Kelių tiesimo ir 
eksploatavimo disciplinas dėstė, kursiniams projektams, mokomosioms 
ir gamybinėms praktikoms vadovavo docentas J. Kiškinas, dėstytojai 
V.Krikščiūnas, V. Likevičius, S. Lukošiūnas ir A. Gudanecas. Juos mes ger- 
bėme už meilę mūsų mokslo sričiai, specialybei, pedagoginį meistriškumą, 
taktą ir pagarbą studentams. 

1947 metais, per vasaros atostogas, su V. Močiekumi dirbau Kelių ka- 
tedros organizuotoje ekspedicijoje Lietuvos respublikinės reikšmės keliams 
inventorizuoti. Taip mudu ant universiteto „polutorkės“ sparnų prava- 
žiavome daugeliu Lietuvos kelių. Sunkvežimiui sustojus kas puskilomet- 
ris, mes nušokdavome nuo sparnų ir vienas Žvyrkelio ašyje, o kitas už 
griovio iškasdavome duobeles ir išmatuodavome kelio dangos ir grunto 
sluoksnio storį už griovio. Paimdavome kelio dangos, sankasos grunto pa- 
vyzdžius ir atiduodavome kėbule sėdintiems dėstytojams S.Lukošiūnui, 
V.Likevičiui ir A. Gudanecui. Jie užrašydavo visus duomenis atitinkamuose 
žurnaluose. Be to, tyrėme ir aprašėme visus esančius trasoje karjerus. Su- 
kauptą medžiagą dėstytojai naudojo mokslo tyrimams. Mes abu gerai su- 
sipažinome su istoriniais Lietuvos keliais, įvairių regionų gruntais ir geo- 
morfologija. Sutikome daug įdomių Lietuvos žmonių, pažinome įvairių 
etnografinių rajonų Žmonių buitį ir papročius. 

Pirmą gamybinę praktiką atlikau Prūsijoje, Gumbinės ... Įsručio gele- 
žinkelio ruože. Tuomet šio krašto geležinkeliai priklausė Lietuvos gele- 
žinkelių valdybai. Ten važiuodavau Maskvos ... Karaliaučiaus traukiniu 
ant pašto vagono laiptelių. Teko dirbti darbininku, vėliau brigadininku 
dubleriu. Remontavome pagrindinę magistralę, vėliau ardėme Gumbinės 
„. Tilžės dvivėžio geležinkelio vieną kelią. Tada tose vietovėse dar gyveno 
nemažai vokiečių, o kartais sutikdavome senyvų moterų, kurios dar mo- 
kėjo lietuviškai. Vienoje stotelėje netoli Tilžės ant stoties rūmų puikavosi 
dar ir lietuviškas užrašas - Žilinai. 

Antrąją gamybinę praktiką atlikau su Justu Morkūnu Lietuvos gele- 
žinkelių kelio mašinų stotyje. Čia susipažinome su mechanizuotu balasto 
prizmės rengimu ir remontu. Dirbome balastuotuvu, traukiamu lokomo- 
tyvo, beveik visuose Lietuvos geležinkelių ruožuose. Jame ir gyvenome. 
Vieną kartą, važiuodami iš Viduklės į Radviliškį, patyrėme avariją. Loko- 
motyvui dar nepravažiavus iešmų, pora jo kairės pusės ratų nusprūdo 
nuo bėgių. Šioje judrioje magistralėje sustojo traukinių eismas. Labai grei- 
tai į įvykio vietą atvažiavo milžiniški geležinkelio kranai iš Radviliškio, 
sulėkė Lietuvos geležinkelių vadovybė, milicija. Galingi kranai mosavo 
ilgomis strėlėmis, bet negalėjo pajudinti lokomotyvo iš vietos. Pagaliau iš 
Radviliškio drezina atvažiavo darbininkų brigada. Jie ramiai, nesikarš- 
čiuodami ir atlikdami tikslius judesius, kaišiojo po ratais įvairias medines 
trinkeles, lenteles, pleištus. Naudojo paprasčiausius kėliklius (domkratus). 
Ir taip pamažu lokomotyvo ratus pakėlė ant bėgių. Mums prikabino kitą 
lokomotyvą, ir tęsėme pradėtą darbą. Aš tuomet pamačiau, kad Žmogaus 
sumanumas bei įgūdžiai kartais pranoksta ir galingiausią techniką. 

"Temą diplominiam projektui pasirinkau iš geležinkelių srities. Sešto- 
kų ... Alytaus ruožui turėjau tam tikrų sentimentų. Savo akimis mačiau šį 

geležinkelio ruožą išardžiusį dviejų lokomotyvų traukiamą milžinišką kab- 
lį. Atlikę juodą darbą, piktadariai skubėjo pro. mano tėviškę į Kazlų Rūdą. 
Parengiau ir apgyniau diplominį projektą pažymiu “labai gerai". Esu la- 
bai dėkingas ilgamečiam Kelių katedroš vedėjui šviesios atminties doc. 
J.Kiškinui už vertingus patarimus ir nuoširdų vadovavimą rengiant šį pro- 
jektą. Baigęs studijas, tikru geležinkelininku netapau. Pusantrų metų dir- 
bau Kelių katedros vedėjo doc. J.Kiškino asistentu. Būsimus gele- 
žinkelininkus mokiau projektuoti geležinkelio sankasą, nustatyti jos sta- 
bilumą, vadovavau gamybinei praktikai Gorkyje, Kirove, Asbeste (Rytų 
Urale), Ordžonikidzėje (Siaurės Kaukaze). 

1951 metais įstojau į aspirantūrą KPI Inžinierinės geologijos katedro- 
je. Vadovaujamas iškilaus Lietuvos geologo prof. M. Kaveckio, tyrinėjau 
karstinių procesų išplitimą Šiaurės rytų Lietuvoje ir jų inžinierinę svarbą. 
Sudariau paviršinių karstinių formų išplitimo Žemėlapį, tyrimo rezulta- 
tus paskelbiau spaudoje. 1954 ... 1956 m. dirbau vyresniuoju dėstytoju, o 
1956 metų kovo pradžioje buvau pakviestas dirbti Hidrotechnikos fakul- 
teto dekano doc. V. Klimavičiaus pavaduotoju. Dekanas buvo mūsų dės- 
tytojas, labai darbštus, nuoširdus, pareigingas Žmogus, tikras studentų bi- 
čiulis. Dirbdamas su šviesios atminties doc. V. Klimavičiumi ir gerbiamu 
KPI rektoriumi prof. K. Baršausku, praėjau puikią vadybos ir demokra- 
tijos mokyklą. Tai man labai padėjo tolesniame darbe. 

1959 metais, prof. K.Baršauskui pasiūlius, buvau paskirtas Lietuvos 
valstybinio aukštojo ir specialiojo vidurinio mokslo komiteto pirmininko 
V. Kuzminskio pavaduotoju (nuo 1966 metų ministro H. Zabulio pava- 
duotoju). Pasitelkus mokslininkus ir specialistus, man teko kurti vieningą 
Lietuvos aukštųjų mokyklų ir technikumų valdymo, specialistų rengimo 
ir mokslo tyrimų organizavimo sistemą, nubrėžti jos darbo gaires ir prin- 
cipus, perimti visas aukštąsias mokyklas ir technikumus iš sąjunginių ir 
respublikinių žinybų. Subūrus kūrybingą ir iniciatyvų ministerijos dar- 
buotojų kolektyvą, toliau teko stiprinti veikiančias mokslo ir mokymo įstai- 
gas, plėsti jų tinklą, aprūpinti jas finansiniais ir materialiniais ištekliais, 
plėsti jų materialinę techninę bazę. 

Esu labai dėkingas VISI Pagrindų ir pamatų katedros vedėjams pro- 
fesoriui J. Šimkui ir docentui A. Alikoniui už tai, kad jis man sudarė sąly- 
gas nuolat dirbti antraeilėse pareigose mokslo ir pedagoginį darbą. 1968 
metais VISI Mokslo tarybos nutarimu man buvo suteiktas mokslo docen- 
to vardas. Visuomenei naudingą darbą atlikau ir dirbdamas Lietuvos stu- 
dentų sporto tarybos pirmininku, Lietuvos kūno kultūros ir sporto komi- 
teto kolegijos nariu, Lietuvos paminklų apsaugos ir kraštotyros draugijos 
centro tarybos, Mokslo techninių draugijų Lietuvos respublikinės tarybos, 
Švietimo, aukštųjų mokyklų ir mokslo įstaigų darbuotojų profsąjungos 

"Lietuvos respublikinio komiteto prezidiumų nariu, Lietuvos-Čeko- 
slovakijos draugystės draugijos prezidiumo pirmininko pavaduotoju. 

Dabar, kai žvelgiu į nueitą kelią, matau, kad šie 28 darbo metai Aukš- 
tojo ir specialiojo vidurinio mokslo ministerijoje darniai dirbant su minist- 
ru prof. H. Zabuliu ir kitais kolegomis, su aukštųjų mokyklų ir techniku- 
mų vadovais buvo labai prasmingi, paliko ženklius pėdsakus Lietuvoje. 
1987 m. antrojo LKP CK sekretoriaus N. Mitkino pastangomis buvau pri- 
verstas išeiti į pensiją. Tačiau gerbiamam prof. A. Čyrui maloniai pakvie- 
tus užimti docento vietą, dirbau VISI Geotechnikos katedroje. Tada prasi- 
dėjo studijų ir mokslo reforma, buvo rengiamasi institutą pertvarkyti į uni- 
versitetą. Malonu buvo dirbti VGTU, kuris kartu su visa Lietuva pakilo 
naujai kūrybai. 1994 m. atsisveikinau su universitetu, katedra, bet ryšiai 
su universitetu nenutrūko. 

1965 m. man buvo suteiktas Lietuvos nusipelniusio inžinieriaus gar- 
bės vardas. Esu vadovėlių „Inžinerinė geologija“ (1965, 1979), „Kelių tie- 
simas“ (1972) bendraautoris. Mano parengti straipsniai buvo spausdina- 
mi technikos žurnaluose, kultūros ir švietimo leidiniuose, dienraščiuose. 

Mano žmona Regina - lituanistė. Daug dešimtmečių ji dirbo redak- 
tore „Minties“ ir „Mokslo“ leidyklose ir kai kurių mūsų kurso kolegų raš- 
tus išrašė gražia, skambia lietuvių kalba, prisidėjo rengiant politechnikos 
terminų žodyną. 2000 metais sulaukėme savo auksinių vestuvių. Užaugi- 
nome du vaikus. Sūnus Regimantas — fizikas, Vilniaus universiteto do- 
centas, daktaras, turi keturis vaikus. Jo dukros Daina - architektė, Aistė — 
VGTU verslo vadybos magistrantė, Eglė - dar septintokė, sūnus Regiman- 
tas — Dizaino aukštesniosios mokyklos studentas. Mūsų dukra Laimutė — 
architektė, dirba dėstytoja VGTU ir augina dukrą Agnę - dvyliktokę. 

Labai mėgstu kraštotyrą ir turizmą. Lietuvoje jau beveik nėra vieto- 
vės, kurios nebūtų aplankiusi mūsų šeima. Išvažinėjome Latviją, Estiją, 
Baltarusiją, Vakarų Ukrainą, Užkarpatę ir Karaliaučiaus kraštą. Su ger- 
biamu docentu V. Likevičiumi keliavau po Piatigorsko kraštą, Gruzinų 
karo keliu. Aplankiau Tbilisį, Juodosios jūros kurortus (nuo Batumio iki 
Rostovo). Su turistų grupėmis aplankiau Bulgariją, Čekoslovakiją, Lenki- 
ją, Suomiją, buvau Miuncheno ir Maskvos olimpiadose, Monrealio pasau- 
linėje parodoje. Komandiruotas pabuvojau Jugoslavijoje, Švedijoje, Turki- 
joje, Uzbekijoje, Vengrijoje, Vokietijoje. 

Rašydamas šiuos prisiminimus, jaučiu praėjusių dienų ilgesį ir neiš- 
blėsusį vienybės jausmą — visi buvome ir esame Vytauto Didžiojo univer- 
siteto vaikai. Tad ir būkime visi kartu!“ 


Tik pagal tarmę spręsdavome, kad lygumų vėjo nugairintas Leonas 
PUODZIUKYNAS - suvalkietis, nes būdo savybėmis jis labiau 

panašus į mielą dzūkelį! Savo gyvenimo kelią pats Leonas aprašė šitaip: 
„Gimiau 1926 m. vasario 4 d. Marijampolės apskrities Višakio Rūdos 
valsčiaus Gulioniškės kaime, ūkininkų šeimoje. Mano tėvelis, Juozas Puo- 
džiukynas, baigiantis Pirmajam pasauliniam karui, dalyvavo Lietuvos va- 
davimo kovose, už ką buvo apdovanotas net dviem Vyčio kryžiaus ordi- 
nais. Kaip Nepriklausomybės kovų dalyviui tėveliui iš Antanavo dvaro 
buvo skirta 8 ha žemės Vilkaviškio apskrities Pilviškių valsčiaus Užuoga- 
nų kaime. Pastatęs trobesius, 1928 m. čia įsikūrė su visa šeima: žmona 
Ona ir trimis vaikais (be manęs, dar buvo brolis Algirdas ir sesuo Danutė). 
Užuoganuose šeima pagausėjo dar trimis seserimis (Gražina, Milda, Rūta). 

1936 m. tėvai ūkį pardavė ir prie Kretingos nusipirko apleistą lent- 
pjūvę, kurią suremontavę pradėjo pjauti rąstus. Čia dar gimė Aldona, Bi- 
rutė ir Saulius. Augome devyni vaikai, bet viskuo pasidalindavome! Vy- 
resnieji padėdavome tėveliui ir, išnešiodami pjuvenas iš po gaterio, net 
užsidirbdavome po 50 centų. Kaldavome girnas malūnui. Tai primena iki 
šiol nešiojama po oda įstrigusi titnago skeveldra... 

1932 m. pradėjau lankyti Gaisrių pradinę mokyklą, o 1938 m., baigęs 
Kretingos pradinės mokyklos šeštąjį skyrių, įstojau į Kretingos gimnazi- 
jos antrąją klasę. Geriausiai prisimenu gimnazijos mokytojus Juozą Kojelį, 
vėliau išvykusį į JAV, ir Eduardą Balsį, kuris mūsų gimnazijoje pradėjo 
kompozitoriaus kelią. 1943 m. išlaikiau abitūros egzaminus ir gavau bran- 
dos atestatą. 1944 ... 1945 m. mokytojavau kaimyninėje Kurmaičių pradi- 
nėje mokykloje. 1945 m. rugpjūčio 15 d. Kretingos valsčiaus vykdomojo 
komiteto pirmininkas išdavė „ištikimybės liudijimą", kuriame nurodė, kad 
vokiečių okupacijos metais dirbau lentpjūvėje, o išvežtų nei į Sovietų 54- 
jungą, nei į Vokietiją nėra. Beje, savo lentpjūvę tėvas 1946 m. turėjo per- 
duoti Kretingos pramkombinatui. 

1945 m. rugsėjį buvau priimtas studentu į VDU Statybos fakulteto 
Statybos skyrių. Nuo antrųjų mokslo metų tapau kurso seniūnu. Studijų 
metais ypač įsiminė profesoriai K. Vasiliauskas, mandagiai aiškinęs: „... 
čia „a“ mažučiukas“, P. Jodelė, labai propagavęs molį ir kitas vietines me- 
džiagas, J. Dalinkevičius, astronomas — mėgėjas, savo namuose įrengęs 
tikrą observatoriją. 

1950 metais gavau statybos inžinieriaus diplomą ir buvau paskirtas į 
Klaipėdos statybos trestą. Cia dirbau tik vienerius metus, nes 1951 m. bu- 
vau pašauktas į sovietinę armiją statyti aerodromą Černiachovske. Dir- 
bau kuopos vado pavaduotoju technikai. Man buvo suteiktas jaunesniojo 
leitenanto, vėliau - leitenanto laipsnis. Po vienerių metų buvau paskirtas 
statybos bataliono inžinieriumi. Baigus statyti aerodromą, 1953 m. rudenį 
buvau demobilizuotas ir Kaune pradėjau dirbti Tarybinių ūkių projekta- 
vimo institute vyriausiuoju projekto inžinieriumi. 

1956 m. buvau pakviestas į KPI Statybos darbų organizavimo katedrą 
vyresniuoju dėstytoju. Čia dirbant, teko papildomai atlikti daug ūkiskai- 
tinių mokslo tyrimo darbų - užsidirbti „antrąją algą“! Vienas tokių darbų 
buvo „Plonasienių betoninių blokų naudojimas statyboje“. Buvo įrodyta, 
jog šie blokai yra ekonomiški, jų šiluminė izoliacija 2,5 karto didesnė, ne- 
gu reglamentuojama normose. Iš tokių blokų, pripildytų pjuvenų ir gesin- 
tų kalkių mišinio, pasistačiau namą savo šeimai. Iki šiol už šildymą moka- 
me mažiau, negu kaimynai... Buvo ir „mokslo“ nesėkmių. Tuos pačius 
blokelius rūsio antžeminėms sienoms pripildžiau ne įprastinio pjuvenų ir 
kalkių mišinio, o šlakbetonio. Pavasarį paaiškėjo, kad šlake liko negesintų 
kalkių, kurios „susprogdino“ beveik visus rūsio blokus... Taigi, norint pa- 
keisti suskilusius blokelius, neišardžius perdangos, teko pasitelkti visą in- 
žinerinę išmonę. 

1964 m. kartu su bendraautoriumi Z. Greičiumi parengėme ir išleidome 
300 puslapių vadovėlį „Techninis normavimas ir sąmatos statyboje". 1969 
metais apgyniau technikos mokslų kandidato (daktaro) disertaciją „Ra- 
cionalus namų statybos kombinatų išvystymas ir išdėstymas Lietuvoje“. 
1970 m. buvau pakviestas dirbti į VISI, o 1973 m. man buvo patvirtintas 
mokslo docento vardas. 1981 m. grįžau į KPI Statybos katedrą, kurioje 
dirbau anksčiau ir kuriai dabar vadovavo studijų draugas profesorius 
Z.Tamutis. 1986 m. išėjau į pensiją. 

Labai mėgau keliauti. Dirbdamas KPI ir VISI, per komandiruotes su- 
sipažinau su įvairiais pažangiausių statybų objektais šiapus Uralo ir net 
iki Uzbekijos, taip pat Užkaukazėje. Į įdomesnes vietas stengdavausi nu- 
važiuoti dar kartą su šeima. Po kelionės į Vidurinės Azijos respublikas 
atmintyje išliko unikali gamta ir rytietiška architektūra. 

Su žmona Eugenija užauginome ir išleidome į mokslus tris vaikus 
(Jonas baigė VISI, Birutė —- KPI, Aras - KMI)". 


Jau nuo pat mažens pažinęs laikinosios sostinės gyvenimą, Juozas 
„PUZINAS kurso draugams, atvykusiems iš tolimos provincijos, tuo 
nesididžiuodavo, su visais būdavo draugiškas, komunikabilus, paslaugus. 
Juozas gimė 1928 m. balandžio 6 d. Kauno apskrities Pažaislio valsčiaus 
Pabiržių kaime, mažažemių ūkininkų šeimoje. Be Juozo, dar augo trejais 
metais jaunesnė sesuo Janina. Pradinę mokyklą Juozas lankė Palemone, o 
1939 m. įstojo į Kauno V gimnaziją. Sovietinė valdžia 1944 m. rudenį visus 
berniukus, kurie mokėsi gimnazijoje, perkėlė į Kauno IV gimnaziją. 1945 
metų birželio 28 d. Juozas gavo brandos atestatą ir tų pat metų rugsėjį 
buvo priimtas studentu į VDU Statybos fakulteto Kelių skyrių. 

Kaip ir kiti šio skyriaus mokslo draugai, Juozas studijavo automobi- 
lių kelių ir geležinkelių disciplinas, bet labiau mėgo plieno magistralių 

tyrinėjimų ir projektavimo darbus. Studijų metais jis domėjosi parašiutiz- 
mo sportu ir buvo atlikęs nemažai individualių bei grupinių šuolių. Di- 
plominiame projekte nagrinėjo per karą sugriauto Alytaus .. . Šeštokų ge- 
ležinkelio ruožo atstatymo klausimus. 1950 m. Statybos fakulteto VEK po- 
sėdyje Juozui buvo suteikta kelių inžinieriaus kvalifikacija, bet jis buvo 
paskirtas ne į geležinkelių valdybą, o į Lietuvos autotransporto ir plentų 
ministerijos padalinį Kaune. Vėliau jis buvo perkeltas į „Lietautokelpro- 
jektą“, kuriame dirbo iki 1963 m. Po to vienerius metus darbavosi pro- 
jekto inžinieriumi „Žemprojekte“, o 1964 ... 1967 m. - grupės vadovu 
„Pramtransniiprojekte“. 1967 m. kovo 9 d. Juozas grįžo į Kelių projektavi- 
mo institutą ir dirbo projekto vyriausiuoju inžinieriumi, vėliau — grupės 
vadovu. 1971 m. lapkričio 22 d. Juozas įsidarbino Vandens ūkio pro- 
jektavimo institute grupės vadovu. 1979 m. sausio 1 d. jam buvo paskirta 
antros grupės invalido pensija. 

Sunkios ligos pakirstas, Juozas 1979 m. rugpjūčio 1 d. išėjo Anapilin. 


Nuo mažens šiaulietis, nepamainomas studijų meto sporto varžybų 
ir kolegų sueigų organizatorius, Lietuvos statybų naujų idėjų sumanyto- 
jas ir vykdytojas Romualdas S AKALAU SKA S su visais maloniai 
bendraudavo, visada ištiesdavo pagalbos ranką. Štai Romualdo gyveni- 
mo keliai, keleliai: „Gimiau 1928 m. spalio 14 d. Šiauliuose. Gimtajame 
mieste lankiau pradinę mokyklą, o Šiaulių gimnazijoje 1945 m. gavau bran- 
dos atestatą. 

Kur studijuoti? Tapti statybininku paskatino tėvelis, kuris iki karo pa- 
statė daugelį medinių tiltų Žemaitijoje, tiesė Žemaičių plentą Nemakščių 

.. Viduklės ruože, atstatė daug karo sugriautų pastatų Šiauliuose. Jis bu- 
vo puikus specialistas, mokėdavo suburti žmones ir sunkiais pokario me- 
tais organizuoti darbus. Ir namuose viską patys remontuodavome. Taigi 
nedvejodamas įstojau į VDU Statybos fakulteto Statybos skyrių. Iš Šiaulių 
berniukų gimnazijos abiturientų kartu pradėjome studijuoti su Žigmu 
Tamučiu (neseniai mirusiu KTU profesoriumi), Vaclovu Melisiaku (taip 
patjau mirusiu). Abitūros klasėje, ruošiantis šimtadieniui, susipažinau su 
savo būsimąja žmona Sofija, kuri iš Šiaulių taip pat išvyko studijuoti į 
VDU Medicinos fakultetą. Visus studijų metus draugavome ir susituokė- 
me 1950 metais. 

Studijų metais mano geriausias draugas buvo Kazys Milvidas. Gyve- 
no jis Žaliakalnyje prie Kauko laiptų (jo tėvelių namas Totorių gatvėje bu- 
vo nacionalizuotas). Dažnai bendraudavome, susitikinėdavome su savo 
būsimomis žmonomis Sofija ir Laimute, kuri studijavo KKI. Neužilgo kar- 
tu su tėveliais, broliu ir seserimi ji buvo ištremta į Irkutsko sritį. Koks gy- 
venimo sutapimas! Jos tėvelis, kaip knygnešys, amžiaus pradžioje buvo 

ištremtas į tos pačios gubernijos tą patį kaimą. Kazys vasarą buvo nuva- 
žiavęs pas juos, o grįžęs ir baigęs studijas paprašė paskiriamas į Angaros 
HES statybvietę. Tenai jis parsivežė Laimutės šeimą (tėvelis buvo jau mi- 
ręs), surengė su Laimute vestuves, o vėliau grįžo kartu į Kauną. Tai tikrai 
gražios ir didelės meilės pavyzdys. Likome iki Kazio mirties geri draugai, 
esu jo dukters Dalios krikštatėvis. 

Mūsų kursas buvo labai draugiškas, veiklus. Dalyvaudavome įvai- 
riose olimpiadose, meno saviveiklos renginiuose, visuomet būdavau fa- 
kulteto slidininkų, dviratininkų varžybų dalyvis. Nors Kauno ąžuolyne, 
dabartiniame Dainų slėnyje, nusileidžiant slalomu lūžusi slidė išbarškino 
keturis krūminius dantis, bet slidinėju visą gyvenimą. 

Studijavau ganėtinai kruopščiai, nuosekliai konspektuodavau paskai- 
tas, kartais gana sunkiai dėl mažai miegotos nakties. Įdomios būdavo pro- 
fesorių K. Vasiliausko, P. Jodelės, J. Dalinkevičiaus, A. Rozenbliumo, 
S.Vabalevičiaus ir daugelio kitų dėstytojų paskaitos. Kruopščiai ruošda- 
vausi egzaminams, dėl to nereikėdavo „špargalkų“. Tačiau kartą, per sep- 
tynių egzaminų sesiją, grupės studentai paruošėme atsakymus į elektro- 
technikos disciplinos egzamino klausimus pavieniuose lapuose. Kai iš- 
traukiau bilietą, draugai man perdavė paruoštą atsakymą, bet dėstytojas 
inž. L. Valentinas tai pastebėjo ir mane klausinėjo iš viso kurso. Gavau 
trejetą. Prieš studijų pabaigą dekanatas pasiūlė tos vienintelės disciplinos 
egzaminą perlaikyti, kad gaučiau diplomą su pagyrimu. Ir vėl savaitę klai- 
džiojau elektrotechnikos "labirintuose", o kitas dėstytojas, net neklausęs, 
parašė ketvirtą. Su inžinieriumi L. Valentinu teko bendrauti jau dirbant 
Statybos ministerijoje. Jis kurį laiką buvo Elektromontavimo darbų tresto 
valdytojas, bet apie mano pražangą neužsimindavo. O man tai liko visam 
gyvenimui! 

Baigus studijas, universiteto rektorius prof. J. Kupčinskas siūlė dirbti 
Statybos fakultete asistentu, bet aš kategoriškai atsisakiau, tvirtindamas, 
kad noriu įgyti statybų patirties ir tik po to dirbti su studentais. Dabar, kai 
po 38 darbo metų grįžau į aukštąją mokyklą, manau, jog mano tuometinis 
pasirinkimas buvo teisingas. 

Iš pradžių dirbau Šiaulių statybos valdyboje darbų vykdytoju. Mano 
tiesioginis gamybos mokytojas buvo tuometinis valdybos vyriausiasis in- 
žinierius P. Jarašiūnas, kuris mus, jaunus inžinierius, skatino dirbti kūry- 
biškai, ieškoti naujovių ir jas taikyti. Nors ir neilgai teko dirbti su juo, bet 
jis mano atmintyje liko kaip šviesi erudito statybininko asmenybė. Statė- 
me Šiaulių srities ligoninę, kurioje, jam padedant, buvome įrengę skie- 
dinio ir betono mazgą, taikėme pažangias darbų vykdymo technologijas. 
Statybvietėje dažnai lankydavosi tuometinis srities LKP pirmasis sekre- 
torius M. Šumauskas ir statybos eiga būdavo patenkintas. Prisimenu sta- 

tonu, kurį taip mėgdavo mūsų valio viršininkas, ir, „Pagyręs mano dar- 
bą, išvyko. 

Statybvietėje buvau vienintelis i inžinierius, neturėjau nei meistrų, nei 
dešimtininkų, o beveik šimtas Žmonių tada dirbdavo po vieną arba po 2 

. 3 Žmones grandyje. Apie bendras brigadas ir kalbos tuomet nebuvo. 
Pirmą penkių Žmonių mūrininkų brigadą subūriau statant lisoninės kati- 
linę, nes turėjau tik du darbininkus, mokančius mūryti. Todėl nuolat tek- 
davo rūpintis, kad visi turėtų darbo, medžiagų ir už atliktą darbą gautų 
užmokestį. 

1951 m. birželio 10 d. Sovietų Sąjungos karo jūrų laivyno ministro 
įsakymu buvau pašauktas iš atsargos ir paskirtas statybos dalinio būrio 
vadu Taline. Tą pačią dieną Šiauliuose gimė sūnus, kurį pamačiau tik po 
šešių savaičių. Po metų buvau perkeltas dirbti statybos darbų vykdytoju, 
vėliau statybos aikštelės viršininku. Šalia Talino statėme naują naftos pro- 
duktų bazę laivynui. Statybvietėje dirbo visas batalionas, daug subrango- 
vinių karinių organizacijų, civilių Žmonių. Tai buvo gera darbo ir gyveni- 
mo mokykla, nes teko savarankiškai spręsti sudėtingus gamybos klausi- 
mus, rūpintis jauna šeima, kuriai apgyvendinti nebuvo jokių sąlygų. Pa- 
dedamas būrio kareivių apleistame pastate pats susiremontavau vieną 
kambarį, kuriame apsigyvenome keturiese (kartu atvyko ir Žmonos se- 
suo, kad žmona galėtų dirbti gydytoja, nors darbą gavo tik po poros me- 
tų). Po trejų metų bendrame bute su patogumais gavome du kambarius. 
Tai buvo didžiausia laimė! Taline gyvenome beveik šešerius metus. 

Po tėvelio mirties Šiauliuose liko viena mama. Norėdamas grįžti į na- 
mus ir jai padėti, pradėjau rašyti raportus, kad mane demobilizuotų, ir po 
pusmečio grįžau į Šiaulius. 1957 m. pradėjau dirbti Statybos tresto valdy- 
bos vyriausiuoju inžinieriumi. Netrukus tuometinio statybos ministro 
V.Grincevičiaus buvau pakviestas dirbti Statybos ministerijos Gamybos 
valdybos viršininku. 

Dirbant ministerijoje, teko kurti specializuotas organizacijas, domėtis 
technikos pažanga. Tada Lietuvos vadovai į vadovaujančias pareigas pra- 
dėjo skirti vietinius specialistus. Ministro pavaduotoju buvau paskirtas 
dar būdamas nepartinis. Tik vėliau iš statybos ministro A. Bialopetravičiaus 
sužinojau, kad jis už mane laidavo, jog įstosiu į partiją. Teko jo pažadą 
tesėti. 

Po metų buvo mažinama ministrų pavaduotojų, todėl man, kaip 
jauniausiam, buvo pasiūlyta grįžti viršininku į Gamybos valdybą. Aš at- 
sisakiau, nes šiai valdybai vadovavo kurso draugas S. Bartušis. Tuo me- 
tu buvo laisva Vilniaus statybos tresto vyriausiojo inžinieriaus vieta, į ku- 

rią aš ir paprašiau perkeliamas. Vilniaus statybos trestas tada buvo vie- 
nintelė stambi organizacija, statanti Vilniuje, Vilniaus ir Trakų rajonuose. 
Buvo pradėti statyti stambiaplokščiai namai Elektrėnuose ir Vilniuje. Me- 
tinė statybų programa sudarė 36 milijonus tuometinių rublių. Tai buvo 
patys kūrybiškiausi mano, kaip gamybininko, treji darbo metai. Taikėme 
įvairias pažangias technologijas, darbo organizavimo formas. Pastatėme 
Vingio parko estradą, Statybininkų kultūros rūmus, „Gintaro“ viešbutį, 
„Lietuvos“ kino teatrą ir daugelį kitų objektų. 

Augau pats (tapau Respublikos nusipelniusiu statybininku) ir ugdžiau 
pavaldžių organizacijų vadovus. Darbo krūvis, tenkantis tresto vyriausia- 
jam inžinieriui, buvo didžiulis, todėl pirmoji papildoma tresto pareigybė, 
kurią įvedžiau jau dirbdamas statybos ministru, buvo tresto vyriausiojo 
inžinieriaus pavaduotojas. Tresto kolektyvas dirbo sėkmingai, dažnai tarp 
Lietuvos statybininkų laimėdavo pirmąsias vietas, buvome Žinomi val- 
džios institucijose. 

Statybos ministrą A. Bialopetravičių paskyrus Valstybinio plano ko- 
miteto pirmininko pirmuoju pavaduotoju, man buvo pasiūlyta užimti jo 
postą. Ilgokai atsisakinėjau dėl savo jauno amžiaus (32 metai), dar nepa- 
kankamos patirties. Prisimenu tuometinį pokalbį su LKP CK pirmuoju sek- 
retoriumi A. Sniečkumi, kai jis savo kabinete, pasisodinęs priešais save, 
sugriovė mano prieštaravimus sakydamas: „Ar jūs norite, kad aš pakel- 
čiau telefono ragelį ir pakviesčiau iš toliau (supratau, kad iš Rusijos) at- 
vykti dirbti ministru. Atsiras ne mažiau kaip šimtas norinčių. Jus mes žino- 
me, baigėte mūsų aukštąją mokyklą, dirbate gerai. Tai ką mes turėtume 
rinktis?" Teko sutikti, gavus pažadą, kad būsiu remiamas. Tuo įsitikinau 
vėliau, ypač skiriant į įvairias pareigas vietinius specialistus. Sunku būtų 
papasakoti, kas buvo pastatyta Lietuvoje, kol dirbau statybos ministru, 
bet ministerija nuolat ugdė vietinius statybų vadovus, kūrė ir stiprino sta- 
tybos organizacijas, statybos pramonės įmones. Mano pavaduotojais bu- 
vo paskirti kurso draugai S. Bartušis ir A. Mikulėnas. Nuolatinį dėmesį 
skyrėme darbų ir gaminių kokybei, pažangiems statybos ir naujiems eko- 
nominio skatinimo būdams diegti. Todėl mūsų statybininkai dažnai pir- 
maudavo tarp Latvijos, Estijos ir Baltarusijos statybininkų, su kuriais siejo 
bendradarbiavimo sutartys. Vėliau, susikūrus sąjunginei statybos minis- 
terijai, šis bendradarbiavimas išsiplėtė. Visuomet mūsų statybininkai bu- 
vo pirmūnų gretose. Be to, bendravome su Vokietijos, Vengrijos, Čekoslo- 
vakijos statybos ministerijomis. Ministerijoje, trestuose susibūrė pajėgūs, 
darbštūs kolektyvai, laiku ir kokybiškai atliekantys gamybos užduotis. 
Todėl sunku buvo atsisveikinti su jais, kai kelerius metus spaudus, buvau 
pervestas į sąjunginę ministeriją pirmuoju pavaduotoju. Tačiau ten dir- 
bau tarsi ilgalaikėje komandiruotėje. Visą laiką galvojau grįžti į Lietuvą. 

Statybos užmojai, ypač ministerijos kontroliuojamų objektų; buvo di- 
džiuliai. Dažnai tekdavo važinėti kartu su užsakovų, specialiųjų ministe- 
rijų atstovais po Rusijos sritis, kitas sąjungines respublikas. Paprastai tek- 
davo imtis įvairiausių priemonių statyboms spartinti. Ministerijoje buvo 
įvestas pasirinktinis patikrinimas. Dėl to labai pagerėjo vykdymo draus- 
mė. Tačiau ši mano iniciatyva ir darbas, kuriuo buvo siekiama galutinių 
statybos rezultatų (užbaigti statinius nustatytu laiku), pradėjo nebepatikti 
ministrui, kuris mėgo vadovauti tik centralizuotai ir asmeniškai. Jis pasi- 
darė priešiškas mano iniciatyvoms. Tai paskatino mane grįžti į Lietuvą. 
Tačiau praėjo devyni mėnesiai, kol buvau atleistas. Pusę laiko teko tiesio- 
giai vadovauti Naugardo azotinių trąšų gamyklos nitraamofoso komplekso 
(su japoniškais įrengimais) statybai, kad ji būtų užbaigta. Nors ministras 
buvo geras specialistas, bet labai impulsyvaus, sunkaus būdo žmogus. 
Daugiau su juo nebendravau. Su kolegomis, jo pavaduotojais, kai kuriais 
statybinių organizacijų vadovais palaikau draugiškus santykius iki šiol. 

Po ketverių darbo metų Maskvoje, grįžęs į Vilnių, jau kitą dieną bu- 
vau paskirtas Statybos reikalų komiteto pirmininku. Teko skubiai susipa- 
žinti su nauju darbu projektavimo, statybos mokslo tyrimų srityse, bet tai 
buvo įdomu ir kūrybinga. Prisimenu, kiek daug dėjome pastangų, kad 
būtų įgyvendinta mūsų Statybos ir architektūros mokslo tyrimo instituto 
mokslininkų pasiūlyta statybinio gipso gamybos iš fosfogipso atliekų tech- 
nologija. Komitetas nuolat organizuodavo kompleksinius miestų, rajonų 
architektų darbo patikrinimus ir aptarimus vietose. Tai duodavo abipusę 
naudą. Statinių kokybei gerinti daug pasidarbavo ilgametis mūsų komite- 
to Statybos inspekcijos viršininkas, kurso draugas V. Sūdžius. Malonu, 
kad jis sėkmingai dirba šioje srityje ir dabar. Komitete dirbau iki 1988 m., 
kai jis buvo likviduotas ir sujungtas su Statybos ministerija. 

VISI rektoriui prof. A. Čyrui maloniai pasiūlius, nuo 1988 m. rudens 
dirbu VGTU Statybos technologijos katedroje. 1990 m. man patvirtintas 
mokslo docento vardas. Skaitau pastatų statybos ir remonto organizavi- 
mo, technologijos, statinių eksploatavimo ir statybos priežiūros disciplinų 
paskaitas, vadovauju bakalaurų ir magistrų baigiamiesiems darbams. 

Baigdamas galiu drąsiai pasakyti, kad visi mano kūrybos laimėjimai 
susiję su mėgiama statybos inžinieriaus profesija. Visada stengiausi dirbti 
kruopščiai, sąžiningai. Bendraudamas su žmonėmis, įsigilindavau į jų 
gyvenimo problemas ir stengdavausi jiems padėti. Patys visą amžių gy- 
venome tik iš algų, turto nesusikrovėme. Tačiau geras vardas, kurį įgijau 
ilgus metus dirbdamas statybų srityje,- didžiulė vertybė. 1995 m. buvau 
apdovanotas D. L. K. Gedimino ketvirtojo laipsnio ordinu. 

Mus džiugina sūnaus skulptoriaus ir dukters medikės sėkmingi dar- 
bai, penkių vaikaičių nepabostantis klegesys"“. 

Gerokai vyresnis už daugelį kurso draugų, gal todėl nelabai mėgs- 
tantis draugauti, pasitikintis savo jėgomis ir atkakliai siekiantis užsibrėž- 
tojo tikslo, darbštus ir pareigingas — toks iš studijų įsiminė Aleksandras 
SASNAUSKAS. Staijo gyvenimo kelias: „Gimiau 1923 m. liepos 3 
dieną Kėdainių apskrities Baisogalos valsčiaus Gaukių kaime. Šešerių metų 
pradėjau lankyti Baisogalos pradinę mokyklą. Mokslas sekėsi gerai, ir tė- 
vas nutarė leisti mane į gimnaziją. 1933 m. mokiausi Šeduvos progimna- 
Zijoje, o 1937 m. rugsėjo pirmąją įstojau į Šiaulių berniukų gimnaziją ir 
1941 m. gavau brandos atestatą. 

Tėvų žemės tik mažesnioji dalis buvo dirbama. Nederliaus metais ji 
buvo įskolinta. Be manęs, gimnaziją lankė ir sesuo Ona, todėl dėl lėšų sty- 
giaus vertėmės sunkiai. Atkakliai mokiausi pats, o paruošęs pamokas, mo- 
kydavau atsiliekančius moksleivius. Taip užsidirbdavau šiek tiek lėšų pra- 
gyventi. Vokiečių okupacijos metais, iki 1942 m. liepos, dirbau tėvų ūkyje, 
bet, nenorėdamas pakliūti į Reicho darbo tarnybą arba į užfrontę trans- 
porto talkininku, įstojau į geležinkelių tarnybą Radviliškyje. Iš pradžių 
dirbau darbininku, o vėliau iki 1944 m. vasaros - raštininku. Nuo sunkaus 
ir intensyvaus darbo pašlijo sveikata, dėl to turėjau ilgai gydytis ir pa- 
sveikau tik 1945 m. pradžioje. Tada pradėjau dirbti Baisogalos tarybinio 
ūkio buhalteriu sąskaitininku, o 1945 m. rudenį įstojau į VDU Statybos 
fakulteto Kelių skyrių. 

1947 m. balandžio 11 d. Baisogalos valsčiaus partorgas universitetui 
pranešė, kad tėvas sabotavo grūdų prievolės vykdymą ir dėl to buvo per- 
duotas liaudies teismui. Į kolūkį įstojo tik 1950 m., todėl bijojau, kad nebū- 
čiau pašalintas iš universiteto. Tačiau studijas pavyko baigti sėkmingai ir 
1950 m. birželį apgyniau diplominį projektą. Buvau paskirtas į Kauno mies- 
to tvarkymo trestą. 

1952 m. buvau pašauktas į sovietinę armiją ir stačiau specialiuosius 
objektus Kurše (Latvijoje), bet po metų buvau demobilizuotas. 1953... 1954 
metais dirbau Kauno statybos tresto Gamybinių įmonių kombinato vyriau- 
siuoju inžinieriumi, 1955 ... 1960 m. - „Nemuno“ gamykloje statybos inži- 
nieriumi, o 1960 ... 1964 m. — Kauno grūdų produktų kombinato vyriau- 
siojo inžinieriaus pavaduotoju. 1965 ... 1971 m. buvau MSPI projektuotojų 
grupės vadovas. 

Žmona Liudvika - gydytoja. Išauginome du sūnus. 

Labai mėgau poilsiauti su šeima ir vienas Baltijos pajūryje. Į Palangą 
ir Nidą važiuodavau kelis kartus per metus. Automobiliu važinėjau net 
44 metus. Dabar jau 18 metų gaunu invalido pensiją". 

Taip 1999 m. pavasarį apie save rašė dar pats Aleksandras, bet 2000 
metų kovo 15 d. jis negrįžtamai paliko mus, išėjo Anapilin ... 

Kilęs iš garsiojo aludarių krašto, valiūkiškai nuoširdus i ir draugiškas, 
atkaklus medžiotojas, nenuilstantis grybautojas, „aistringas turizmo mė- 
gėjas Bronius SID AUG A -netik biržiečių alaus; bet ir vengriškojo 
vyno žinovas. Bronius pasakoja: „Gimiau 1925 m. lapkričio 30 d. Biržų 
apskrities Nemunėlio Radviliškio miestelyje. Metrikuose esu užrašytas dar 
ir Viktoro vardu, o vyskupas, šerdamas per veidą, suteikė ir Aleksandro 
vardą. 

Tėvas Adolfas buvo darbininkas, o mama Ona — namų šeimininkė. 
Mano senelis Antanas Sidauga Žeimelio valsčiaus Jovaišių kaime turėjo 
36 hektarus žemės, o mama yra kilusi iš baudžiauninkų. Šeimoje augau su 
broliu Henriku (1930). Jis mokėsi Biržų vidurinėje mokykloje, o po to stu- 
dijavo Vilniaus universitete. Baigęs studijas, buvo išsiųstas dirbti į Sibirą, 
kur gyvena ir dabar. 

Kai tėvai persikėlė gyventi į Rokiškio apskrities Panemunio valsčių, 
1932 m. pradėjau lankyti Daliečių, o nuo ketvirtojo skyriaus - Zablačiaus 
pradinę mokyklą. Penktąjį ir šeštąjį skyrių 1938 m. baigiau Juodupės vals- 
čiaus Onuškio pradinėje mokykloje. Tais pat metais tėvai apsigyveno 
Biržuose, ir aš pradėjau mokytis Biržų gimnazijoje. 1941 m. prasidėjus ka- 
rui, mokytis buvo labai sunku, nes visko trūko. Kad nepakliūčiau į Reicho 
darbo tarnybą arba vokiečių kariuomenę, 1943 ... 1944 m. dirbau Biržų 
miškų urėdijos Medienos sandėlyje. Brandos atestatą gavau 1944 m. Fron- 
tui nuslinkus į Vakarus, vengdamas tarnybos sovietų armijoje, pradėjau 
dirbti Biržų apskrities Paruošų įstaigoje malūnų kontrolieriumi. 

1945 m. rugsėjį buvau priimtas studentu į VDU Statybos fakultetą. 
Nors pokario metais studijos ir buvo sunkios, bet jos buvo tokios mielos ir 
pralėkė kaip viena akimirka... Diplominį projektą apgyniau 1950 m. ir ga- 
vau inžinieriaus diplomą su pagyrimu. 

Baigęs studijas, buvau paskirtas į „Glavselektro“ trestą. Čia dirbda- 
mas, stačiau hidroelektrinę prie Virvytės Tryškiuose, tvarkiau tresto ūki- 
nę bazę Vilniuje, dirbau Projektavimo ir konstravimo biure. 1951 m. „Glav- 
selektro“ tresto projektavimo biuras buvo prijungtas prie „Žemprojekto“, 
dėl to persikėliau dirbti į šį institutą Kaune. Tačiau prof. M. Kaveckio 
pakviestas, 1951 metų spalio pradžioje pradėjau dirbti KPI Inžinerinės 
geologijos katedroje asistentu. Antraeiles pareigas „Žemprojekte“ ėjau iki 
1958 metų. 

1954 m. KPI buvau priimtas į aspirantūrą. 1961 m. Vilniaus universi- 
tete apgyniau disertaciją „Lietuvos smėlio gruntų statybinės savybės“ ir 
man buvo suteiktas technikos mokslų kandidato (daktaro) laipsnis. 1964 
metų balandį buvau paskirtas KPI Hidrotechnikos fakulteto prodekanu, o 
1968 m. sausį - perkeltas dirbti į KPI Vilniaus filialo Statybos ir ekonomi- 
kos fakultetą prodekanu. Tais pat metais man buvo suteiktas mokslo do- 

"cento vardas ir, įkūrus Miestų statybos fakultetą, buvau išrinktas šio fa- 
kulteto dekanu. Fakultetui vadovavau iki 1975 m., kai tapau VISI Vakari- 
nio ir neakivaizdinio mokymo prorektoriumi. 1978 m. buvau paskirtas 
VISI Mokymo reikalų prorektoriumi, ir šias pareigas ėjau iki 1990 m. 1982 
metais man buvo suteiktas profesoriaus vardas. Išėjęs iš administracinių 
pareigų, iki 1993 m. dirbau Vilniaus technikos universiteto Geotechnikos 
katedroje. 1993 m. tapau pensininku. 1975 m. man buvo suteiktas nusipel- 
niusio dėstytojo vardas. 

Kartu su bendraautoriais parengtą „Inžinerinės geologijos" vadovėlį 
1965 m. išleido „Minties“ leidykla, o 1979 m. - „Mokslo“ leidykla. Monog- 
rafijas apie Lietuvos gruntus „Lietuvos gruntų statybinės savybės" (1973) 
ir „Lietuvos molio ir smėlio gruntų statybinės savybės" (1979, rusų kalba) 
išleido „Mintis“. Metodikos nurodymų laboratoriniams ir praktikos dar- 
bams atlikti esu parengęs daugiau kaip dvidešimt. 

Vedžiau 1954 m. Zmona Joana - pedagogė, lietuvių kalbos ir literatū- 
ros specialistė. Kaune dirbo dabartinėse „Jėzuitų“ ir „Saulės“ vidurinėse 
mokyklose. Persikėlus gyventi į Vilnių, buvo Antano Vienuolio ir XVIII 
vidurinės mokyklos direktorė, S. Nėries vidurinės mokyklos direktoriaus 
pavaduotoja. Dabar - pensininkė. Išauginome dukrą Jūratę ir sūnų Kasty- 
tį. Abu aukštojo mokslo diplomus gavo VISI: Jūratė - statybos inžinierė, 
Kastytis - kelių inžinierius. Džiaugiamės anūkais Simu ir Tadu. Vienas — 
devintokas, kitas —- penktokas. 

Mėgstu gamtą, todėl daug laisvalaikio praleidžiu grybaudamas, meš- 
keriodamas, medžiodamas. Grybaudamas skersai išilgai išvaikščiojau Pa- 
kaunės Ežerėlio ir Lekėčių miškus. Gyvendamas Vilniuje, dažniausiai gry- 
bauju Varėnos ir Perlojos miškuose, Labanoro girioje. Meškeriodamas esu 
išbraidęs daugybės ežerų ir upelių pakrantes, o medžiodamas —- išmin- 
džiojęs didelius Lietuvos laukų ir miškų plotus. 

Pabuvojau beveik visose buvusios Sovietų Sąjungos respublikose, bet 
niekada nebuvau Šilalėje. Turistinėse ir tarnybinėse išvykose esu buvęs 
Bulgarijoje, Rumunijoje, Vengrijoje, Vokietijoje, Lenkijoje, Cekijoje, Slova- 
kijoje. Per vasaros atostogas pora kartų savo automobiliu keliavome po 
Vengriją. Šios kelionės buvo pačios įdomiausios ir įspūdingiausios. Jos 
paliko daug prisiminimų ne tik apie aplankytas nuostabias Vengrijos vie- 
tas, maudymąsi Balatono ežere, bet ir dabar dar tebejaučiamą vengriško 
vyno skonį. 

Džiaugiuosi, kad mūsų karta, pradėjusi savo gyvenimą Nepriklau- 
somoje Lietuvoje, jį užbaigs laisvę atgavusioje Tėvynėje. Tik Kūdna, kad 
Nepriklausomybė grįžo vėlokai, ir mes savo patirties bei energijos jau ne- 
galime atiduoti Lietuvai, nes jau esame „solidaus amžiaus". 

Nenuilstantis dainos mylėtojas, rūpestingas ir stropus studentas, pa- 
reigingas ir reiklus inžinierius, visada pasirengęs padėti, patarti draugui, 
bendradarbiui - tokį prisimename Antaną -STRUS Ą. Antrojo sūnaus 
pirmąjį verksmą Ona ir Jonas Sirusai, ūkininkavę Kėdainių apskrities Bai- 
siogalos valsčiaus Juodupių kaime, išgirdo 1927 m. vasario 18 d. Be Anta- 
no, tėvai augino dar sūnus Bronių (1919), Vladą (1939) ir dukrą Eleną (1931). 

Vaikystės dienas, kaip rašė pats Antanas, linksmai žaidė mamos akių 
horizonte! Augmėnų pradinė mokykla buvo netoli nuo tėviškės, todėl jau 
šešerių metų sulaukęs peržengė jos slenkstį ir, 1937 m. baigęs keturmetę, 
rudenį įstojo į Šeduvos „Saulės“ privačios gimnazijos prieklasę ir po dve- 
jų metų gavo šešių skyrių baigimo pažymėjimą. 1939 m. rugsėjo pirmąją 
Antanas -jau pirmos klasės moksleivis, o brandos atestatas jam buvo įteik- 
tas 1945 m. pavasarį. 

1945 m. rudenį jis buvo priimtas studentu į VDU Statybos fakulteto 
Statybos skyrių. Universitete mokėsi pavyzdingai, aktyviai dalyvavo aka- 
deminio choro veikloje. Antanas buvo ne tik choro dainininkas, bet rūpi- 
nosi choro plėtra, finansiniais reikalais, renginių organizavimu. 

1950 m. apgynęs diplominį projektą, pradėjo dirbti Kauno pirmajame 
statybos treste darbų vykdytoju, o 1953 m. buvo perkeltas į Ministrų Tary- 
bos Valstybės kontrolės komisiją. Čia jis darbavosi iki 1972 metų. Po to 
buvo paskirtas Maisto pramonės ministerijos Statybos ir remonto teritori- 
nės valdybos viršininku, 1978 m. — Buitinio aptarnavimo ministerijos Na- 
mų statybos ir butų remonto tresto viršininku. Antanas labai mėgo turisti- 
nes keliones: jis lankėsi daugelyje Sovietų Sąjungos miestų, taip pat Suo- 
mijoje, Vengrijoje, Rumunijoje, Bulgarijoje. 1991 m. pasirinko pensininko 
dalią. 

Antano žmona - inžinierė technologė, dukra - statybos inžinierė, sū- 
nus - ekonomistas. 

Sužalotas chuligano, Antanas mirė 1993 m. sausio 18 d. Palaidotas 
Vilniaus Rokantiškių kapinėse. 


 Stropus studentas, ištvermingas sportininkas, reiklus inžinierius, 
nuoširdus draugas Vytautas SM A IL Y S visada atkakliai gynė prasmin- 
go gyvenimo sampratą, kovojo dėl visų žmonių šviesesnės ateities. Gimė 
Vytautas 1925 m. vasario 26 d. Panevėžio valsčiaus Venslaviškių kaime, 
Nepriklausomybės kovų savanorio ūkininko šeimoje. Be Vytauto, dar au- 
go sesuo Aldona (pedagogė), broliai Bronius (ekonomistas) ir Povilas („auk- 
sinių rankų“ meistras). 
Mokėsi Vytautas Panevėžio gimnazijoje. 1943 m. baigęs septintąją kla- 
sę, vengdamas Reicho darbo tarnybos, dirbo Bigailių durpyne, vėliau — 
Statybos valdyboje. Sovietinei armijai antrą kartą okupavus Lietuvą, įsidar- 

bino Panevėžio siaurojo geležinkelio ruože iešmininku, o vakarais mokėsi 
gimnazijoje. 1945 m. pavasarį gavo brandos atestatą ir rudenį buvo pri- 
imtas į VDU Statybos fakulteto Geodezijos skyrių. Universitete Vytautas 
ne tik gerai mokėsi, bet ir aktyviai sportavo, buvo įtrauktas į Lietuvos 
lengvosios atletikos rinktinę. Ilgų distancijų bėgimo rungtyse jis dažniau- 
siai aplenkdavo visus savo varžovus. Diplominį projektą rengė rūpestin- 
gai ir jį sėkmingai apgynė. 

Baigęs studijas, Vytautas buvo paskirtas į Lietuvos žemės ūkio minis- 
terijos Žemės tvarkymo ir sėjomainų valdybą ir 1950 m. vasarą čia pradė- 
jo dirbti. Sėkmingai padirbėjęs valdyboje, buvo paskirtas gamybos grupės 
vadovu Eišiškių rajone ir tuojau susidūrė su absurdiškomis instrukcijo- 
mis. Tada Vytautas pasakė: „Negaliu būti tik priedas prie instrukcijos!". 
Tai buvo jo gyvenimo devizas. Tam reikėjo daug drąsos, jėgų, tai suteikė 
jam įvairių nuoskaudų ir padarė jo gyvenimą Žžaižaruojantį ir prasmingą. 

Būdamas analitinio mąstymo ir pedantiškai tikslus (tai būdinga geo- 
dezininkams), jis analizavo padėtį, sukritikavo viršininką (nemokantį lie- 
tuviškai) ir pateikė konstruktyvių pasiūlymų. Tačiau Vytautas buvo at- 
leistas iš grupės vadovo pareigų. Tada jis pasakė Žmonai: „Esu ilgų dis- 
tancijų bėgikas, o čia tik pradžia". Netrukus jo pasiūlymai pasiekė protin- 
gus darbuotojus, viršininkas buvo atleistas, o Vytautas grąžintas į anks- 
tesnes pareigas. Deja, ir tolesnėje veikloje jis daug ką pradėdavo pirmas ir 
gaudavo per „galvą“. Visada veikė taip, kad būtų racionalu ir geriau Žmo- 
nėms, o ne vykdytų neprotingas instrukcijas ir įtiktų viršininkams. 
ūkio nuosmukį, labai sunkų kolūkiečių gyvenimą, svarstė, kaip būtų gali- 
ma pagerinti jų buitį. Nutarė pats eiti dirbti kolūkio pirmininku. Žmona 
paliko pedagogikos dėstytojos darbą Pedagoginiame institute, ir 1955 m. 
Vytautas su šeima išvažiavo į Vilkijos rajono Seredžiaus apylinkės kolūkį 
pirmininkauti. Su jam būdinga energija ėmėsi darbo. Iš pradžių sumanė 
pastatyti karvidę talkininkaujant KPI Statybos fakulteto studentams. Ta- 
da būdavo reikalaujama laikyti daug galvijų, bet buvo visiškai nesvarbu, 
kad karvės teduodavo vos kelis litrus pieno. Niekas nedrįso nesilaikyti tų 
griežtų instrukcijų, bet štai Vytautas nepabūgo, net gal pirmas visoje 
Lietuvoje. Buvo ir daugiau absurdiškų dalykų, kuriuos Vytautas kritika- 
vo. Prasidėjo konfliktai su rajono vadovais, kurie nusprendė atsikratyti 
tokio pirmininko, bet tai jiems pavyko tik per antrą susirinkimą, suklasto- 
jus balsavimo rezultatus (priskaičiavo savo atsivežtų Žmonių pulko bal- 
sus). Kolūkiečiai labai rėmė savo pirmininką, nes matė jį protingai ir sąži- 
ningai dirbantį jų naudai (tai patvirtino griežtos revizijos). 

1956 m. Vytautas pradėjo dirbti Kelmės rajono Kražių apylinkės MTS. 
Dirbo gerai, ir jam vėl buvo pasiūlytas pirmininko postas „Naujos vagos“ 


KuRsO BIČIULIAI 261 


kolūkyje Pakražantyje. Tikėdamasis, kad galės laisviau racionaliai dirbti, 
1959 m. Vytautas įstojo į komunistų partiją. Tačiau i išėjo atvirkščiai. Rajo- 
no partinei vadovybei ypač nepatiko, kad jis per daug iniciatyvus, per 
daug išmanantis tai, ko jam nederėtų išmanyti, ir dar nemėgstantis su jais 
paūžauti. Po trejų įtempto darbo metų, gerokai aptvarkius kolūkį, teko jį 
palikti. Vytautas matė, kokios didžiulės reformos reikalingos kolūkiuose, 
ir tikėjosi jas įgyvendinti, įgijęs mokslo laipsnį. Todėl pradėjo dirbti Pakra- 
žančio vidurinėje mokykloje matematikos mokytoju ir rengėsi stoti į aspi- 
rantūrą. Nors jau buvo perkopęs per 40 metų, išimties tvarka priimamas į 
stacionarią aspirantūrą Žemės ūkio ekonomikos mokslo tyrimo institute. 
Disertacijos tema - „Visuomeninio ir asmeninio ūkio derinimas“ (vado- 
vas profesorius M. Gregorauskas). 

Visus mokslų kandidato egzaminus išlaikė, bet, pasibaigus trejų me- 
tų aspirantūros laikotarpiui, disertacija nebuvo baigta, nors vadovas gerai 
ją vertino. 1969 m. Vytautas pradėjo dirbti Kapsuko (dabar Marijampolės) 
rajono „Černiachovskio“ kolūkio vyriausiuoju ekonomistu. Čia susidūrė 
su kolūkio pirmininku V. Adomavičiumi, turinčiu labai stiprų užnugarį 
LKP CK Vilniuje. Vytautas turėjo ne tik palikti kolūkį, bet vos darbą gavo 
melioracijos valdyboje darbininku. Be to, jam buvo sutrukdyta ginti jau 
užbaigtą disertaciją. 

1978 m. svarstant SSSR konstitucijos projektą visuotiniame me- 
lioratorių susirinkime, Vytautas pasiūlė tikrai gerų argumentuotų patai- 
sų demokratijos, didesnio respublikų savarankiškumo, ginklavimosi ma- 
žinimo ir kitais klausimais. Vytautui čia buvo proga partijos darbuoto- 
jams išsamiau išdėstyti demokratijos svarbą. Tačiau KGB darbuotojas 
nedviprasmiškai pasakė: „Nustok, nes gali nukentėti net žmona, vaikai!" 
Nors žmonai buvo mėginta pakenkti darbe, bet Kapsuko pedagoginės 
mokyklos direktorius V. Černeckis apgynė. 

Vytautas norėjo išjudinti žmonių protus, paskatinti nebijoti pasakyti 
savo nuomonę, nes į kalėjimą už tai negali pasodinti. Galėjo tik pašalinti iš 
partijos, kas Vytautui ir buvo pritaikyta. Jis dar apeliavo į LKP CK ir So- 
vietų Sąjungos KP CK, važiavo į Vilnių ir į Maskvą, nebijodamas aukš- 
čiausiose komunistų partijos instancijose pasakyti, kad atėjo laikas tikra- 
jai demokratijai. Išgirskite! Girdėjo, nes apeliacinį Vytauto pareiškimą, ku- 
riame glaustai buvo nušviesta tikros demokratijos svarba ir reziumuota, 
kad tik dialoge gimsta tiesa, prieš perduodant CK svarstė komisijos Vil- 
niuje ir Maskvoje. Ten dar buvo galima ilgokai diskutuoti, bet Vytautas 
gerai suprato, kad pašalinimas iš partijos bus patvirtintas. 

Vytautas leido laikraštėlį „Demokratas“, kuriame rašė: „Gyvenu vie- 
ną kartą ir turiu pasakyti tai, ką Žinau“ . Žinojo daug, nes visą gyvenimą 
analizavo politiką, įvairių partijų veiklą užsienyje, aspirantūroje gerai iš- 
studijavo ekonomiką. 


262 STUDIJŲ IR POLĖKIŲ METAI 


1986 metų vasario 19 d. staigi mirtis nutraukė Vytauto ilgos distan- 
cijos bėgimą. Dabar nesvarbu, kokia vieta užimta, bet svarbu tai, kad jis 
kovos už humaniškumą, demokratiją estafetę perdavė jaunajai kartai — 
sūnui Algimantui (psichologas), dukroms Liudai (pedagogė) ir Daivai (me- 
dicinos sesuo), šešiems anūkams ir vienai anūkei. 

Žmona Irena (pedagogė psichologė) prisimena: „Vytauto daugia- 
briaunė veikla jo vaikams buvo humaniškumo, sąžiningumo ir darbštu- 
mo pavyzdys. Nors mes gyvenome labai kukliai, bet šeimoje buvo santar- 
vė ir sanklausa. Vaikai buvo įpratinti dirbti ir dabar tėvelį visuomet mini 
su didžia meile bei pagarba. Dėkoju likimui, kad man teko gyventi su to- 
kia nuostabia asmenybe, jai pritarti, o sunkiuose gyvenimo vingiuose vie- 
nas kitą paremti. Vytauto buvau labai mylima ir gerbiama". 

Vytautas palaidotas Marijampolės kapinėse. 


Nuoširdžiam, pareigingam, draugiškam Antanui STANKU Ine- 
buvo lemta įgyvendinti daugelio kūrybinių užmojų ir polėkių, bet jis pali- 
ko ryškų pėdsaką. Antanas gimė 1928 m. lapkričio 10 d. Kaune. 1934 m. 
pradėjo lankyti Jono Jablonskio pradinę mokyklą, o 1939 m. įstojo į Kauno 
III gimnazijos pirmąją klasę. Vėliau mokėsi VIII gimnazijoje, o 1945 m. 
pavasarį jam buvo įteiktas IV gimnazijos brandos atestatas. 

1945 m. vasarą Antanas VDU rektoriui įteikė prašymą priimti stu- 
dentu į Statybos fakulteto Architektūros skyrių, bet spalio pradžioje su- 
galvojo studijuoti Statybos skyriuje. Universitete mokėsi labai gerai, akty- 
viai dalyvavo Statybinių konstrukcijų katedros mokslo būrelyje. 1950 me- 
tais apgynęs diplominį projektą, Antanas gavo statybos inžinieriaus di- 
plomą cum laude. 

Baigęs studijas, dirbti buvo paliktas universitete. Iš pradžių paskirtas 
asistentu Grafikos darbų katedroje, vėliau — Inžinerinės geologijos kated- 
roje, o 1951 m. spalio 7 d. - Statybinės mechanikos katedroje, kurioje dar- 
bavosi visą laiką. 

1952... 1955 m. Antanas buvo prof. K. Vasiliausko aspirantas. 1957m. 
jis sėkmingai apgynė technikos mokslų kandidato (daktaro) disertaciją 
“Optinio metodo taikymo kai kurioms konstrukcijoms ant tampraus pa- 
grindo skaičiuoti klausimu“ ir 1958 m. lapkričio 12 d. VAK jam patvirtino 
mokslų kandidato (daktaro) laipsnį. 1963 m. kovo 21 d. Antanui buvo pa- 
tvirtintas ir mokslo docento vardas. 

Antanas daugelį metų skaitė medžiagų atsparumo disciplinos paskai- 
tas Mašinų gamybos fakulteto studentams, aktyviai reiškėsi mokslo ir me- 
todikos srityse, buvo „Medžiagų atsparumo“ leidinio redkolegijos narys. 
Jis yra paskelbęs apie 50 mokslo darbų, parengęs nemažai mokymo prie- 
monių. 

Žmona Audronė - gydytoja stomatologė, dukros Daiva (1958) baigė 
KPI Automatikos fakultetą, o Vaida (1964) - KMI Farmacijos fakultetą. 
Antanas buvo didelės erudicijos specialistas, mėgiamas ir gerbiamas stu- 
dentų, ir bendradarbių. Po sunkios lišos Antanas mirė 1982 m. gegužės 
8 d. Palaidotas Kauno Romainių kapinėse. 


Žemaitiško atkaklumo užgrūdintas, gausioje šeimoje nelepintas, jau 
„nuo pat mažens išmokęs dalintis džiaugsmais ir nepritekliais Vytautas 

SŪDŽIUS maloniai prisimena gyvenimo peripetijas: „Buvau laimės 
kūdikis. Mano tėvai buvo labai dori, darbštūs žemdirbiai. Augome dvyli- 
ka brolių ir seserų, iš jų dešimt ir dabar keliauja per pasaulį. Beveik neteko 
badauti ir „sėdėti“. Mokslas sekėsi. Nelaimės, ligos, o kartais ir mirties 
šešėlis pralėkdavo pro šalį tarsi Disnėjaus pasaulio atrakcionuose. Darbo 
dešimtmečiai ėjo lygiu keliu. Džiaugiausi šeima. Tikiuosi, kad ir finalas 
bus laimingas. 

Nuo Tauragės apskrities Švėkšnos valsčiaus Pakalniškių kaimo, ku- 
riame gimiau 1928 m. birželio 15 d., pradinė Gediminaičių mokykla buvo 
tik už poros kilometrų. Kaukšėdami medinėmis klumpėmis, kartu ją lan- 
kėme trejus metus kartu su jauniausia sesute. Pakeliui ant plono pelkių 
ledo pasitaikydavo įlūžti, bet išsikapanodavome, išsigręždavome drabužė- 
lius, pakeliui spėdavome apdžiūti, tad nuo mamos ir nekliūdavo. 

Vėliau prasidėjo mokslai Tauragės apskrities Švėkšnos „Saulės“ 
gimnazijoje. Karas atbloškė į mūsų gimnaziją puikių mokytojų iš sostinės: 
Joną Kriaučiūną, Kazį Alminą, Aliciją Rugytę ir daug kitų. Tad karo pa- 
baigą sutikome ne tik su brandos atestatu, bet ir nemažu žinių bagažu 
žemaitiškoje galvoje. Prie atestato buvo ir „aukso medalis“, tad durys į 
VDU buvo atviros. 

Potraukis į statybą ir mechaniką išryškėjo jau vaikystėje. Dar neturė- 
jau ir dešimties, kai, supjaustęs daržinės duris, sukaliau Sargiui būdą. Sė- 
dynę nuo tėtės diržo išgelbėjo potraukis į mechaniką. Mat tuo pat metu, 
išardęs du seserų ratelius („kalvaratus“), sumeistravau šiokį tokį dviratį. 
Tėtis labai sielvartavo dėl supjaustytų durų, o mama - dėl ratelių. Guos- 
damiesi vienas kitam, pamiršo ir rykštes. 

Iš studijų metų (1945 ... 1950 m.) labiausiai įsiminė statybinių medžiagų 
egzaminas pas profesorių Praną Jodelę. Nors buvau stropus studentas, 
bet pasitaikė praleisti paskaitas ir praktikos darbus apie kalkes. Per egza- 
miną kaip tyčia ištraukiau bilietą apie jas. Klausėsi, klausėsi profesorius 
mano „aiškinimų“ ir sako: „Kartą jaunas inžinierius liepė darbininkams 
tokiu metodu gesinti kalkes. Taip padarę, užmaišė skiedinį mūrui. Mūry- 
dami pirštais rankiojo ir mėtė lauk kalkių gabaliukus. Kai kalkės praėdė 
jiems pirštus, supykę pagavo tą inžinierių ir išplakė“. „Supratau, profeso- 

- riau, ateisiu kitą kartą“ — išstenėjau. „Nėra kada“, - parašė ketvertą ir pa- 
leido „išplaktą“ būsimąjį inžinierių. 

Vadovaudamasis devizu „Sveika siela - sveikame kūne“, parengiau 
ir apgyniau diplominį projektą — „Kauno „Inkaro“ stadionas“. Gerai „pa- 
kaustytas“ vadovo docento A. Rozenbliumo, suprojektavau įmantrias gelž- 
betonines tribūnas, kurių niekas taip ir neįstengė pastatyti. Tačiau diplo- 
mą gavau „su pagyrimu“. 

Kartu su kolega Jonu Velaniškiu buvome paskirti į Gorkio (Nižnij Nov- 
gorodo) hidroelektrinės statybvietę. Tai buvo mūsų antrasis universite- 
tas. Pertverti Volgą, pastatyti 450 megavatų galingumo hidroelektrinę, nau- 
ją Zavoložjės miestą, stambias variklių, medžio apdorojimo ir kitas ga- 
myklas - nelengvas uždavinys. Dirbo trylika specializuotų valdybų, apie 
10 tūkstančių darbininkų, daugybė bokštinių, ožinių, portalinių, strėlinių 
kranų ir kitokių kėlimo mechanizmų. Pradėję dirbti meistrais, per metus 
iškopėme iki valdybų vyriausiųjų inžinierių. Įspūdingiausios akimirkos — 
hidroelektrinės statybos daubos užliejimas ir pirmojo agregato paleidi- 
mas. Prisiminimui liko hidroelektrinės prieigoje pastatytas obeliskas, ant 
kurio tarp pasižymėjusių statybininkų pavardžių iškaltos Jono Velaniškio 
ir mano. Guli stalčiuje ir pirmasis apdovanojimas - „Garbės ženklo“ ordi- 
nas, kurio dabar niekas nebegerbia. 

Per atostogas Kaune sutikome porą nuostabių merginų, kurios pasi- 
ryžo mus lydėti ne tik į Gorkį, bet ir per visą gyvenimą. Žmona Aleksan- 
dra dirbo centrinėje ligoninėje gydytoja ftiziatre. Menkai temokėdama ru- 
siškai, sugebėjo puikiai bendrauti ir su pacientais, ir su kolegomis, bet vi- 
są laiką labai ilgėjosi Lietuvos. 1957 metais, paleidus hidroelektrinę visu 
pajėgumu, grįžome į Vilnių. 

Buvęs mūsų dekanas Stasys Vabalevičius, tuo metu dirbęs Valstybi- 
nio statybos ir architektūros reikalų komiteto pirmininku, man pasiūlė už- 
imti šio komiteto Valstybinės statybos kontrolės skyriaus viršininko pos- 
tą. Sutikau ir visam laikui likau statybos inspektoriumi. Keitėsi įstaigos 
pavadinimas, keitėsi ir inspekcijos pavadinimas, tik 35 metus nesikeitė 
šios inspekcijos viršininkas. 

Kas neprisimena šaunios sovietinės direktyvos: „statyti greitai, gerai 
ir pigiai“. Prioritetas buvo suteiktas „greitai ir pigiai". Viską lėmė plano 
vykdymo rodikliai. Kad reikia statyti gerai, kalbėta daug, bet daryta ma- 
žai. Todėl ir statybos kokybę kontroliuojančių tarnybų būklė buvo nepa- 
vydėtina. Kolegos kartais sakydavo, kad pastangos užkirsti kelią niekalui 
— tai Don Kichoto kova su vėjo malūnais, todėl neverta tam aukoti gyveni- 
mo, nes kokybė vis tiek kasmet prastėja. Tokių frazių nešykštėdavo ir vals- 
tybės veikėjai iš aukštų tribūnų. Jiems pasiūlydavau palyginti pastatus, 
pastatytus penktajame dešimtmetyje ir pastaraisiais metais. Juk pastarieji 

kur kas gražesni, patogesni ir patvaresni, nors jų kvadratinis ar kubinis 
metras kainuoja gerokai pigiau. Iš dalies tai patvirtindavo Lietuvoje pa- 
statyti statiniai, nes, palyginus su kitų respublikų statiniais, jie buvo tobu- 
lesni. Tai rodo ir mūsų statybininkų apdovanojimai aukščiausiomis pre- 
mijomis šalies statybų kokybės konkursuose. 1968 m. lankydamasis Dani- 
joje, įsitikinau, kad Vilniaus Lazdynai kur kas įdomesi, negu Kopenhagos 
mikrorajonai. Žinoma, konstrukcijų išpildymo kokybė gerokai prastesnė. 

Neaplenkdavo mūsų statybininkų ir nesėkmės. Kasmet 5 ... 6 statybo- 
se įvykdavo griūtys, tarp jų ir tokios skaudžios, kaip Jonavos azotinių trą- 
šų gamyklos 10 aukštų administracinio korpuso, šios gamyklos skysto amo- 
niako rezervuaro avarijos, konstrukcijų griūtis ir gaisras Panevėžio stiklo 
fabrike ir kt. Jų tyrimas panašus į detektyvų darbą. Tačiau nesėkmės ir 
kolegų pesimistinis kokybės vertinimas manęs negąsdino. Ilgainiui gerai 
susipažinau su Lietuvos statybomis, įgijau nemažą patirtį, anot statybi- 
ninkų, išsiugdžiau „uoslę“ statybos niekalui ir taisyklių pažaidoms. Ta- 
čiau ir statybininkai perprato mano darbo metodus. Todėl pasitaikydavo 
ir kurioziškų atsitikimų. Kartą Kaune tikrinome ką tik pastatytą devynia- 
aukštį namą. Paprastai apžiūrėdavau tik stogą, viršutinį ir pirmąjį aukš- 
tus bei rūsį. Tačiau šį kartą intuityviai pareikalavau atidaryti ir tarpinius 
aukštus. O juose - nei tinko, nei grindų, nei įrangos! Pasirodo, statybinin- 
kai buvo įsitikinę, kad Sūdžius pagal savo įprotį tikrins tik viršutinį ir 
apatinį aukštus, todėl, nespėję Naujiems Metams užbaigti namo statybos, 
nutarė jį atiduoti naudoti puikiai apdailinę tik „tikrinamus“ aukštus. De- 
ja, nepasisekė. Buvo ir ašarų, ir juoko, ir raudonų ausų! 

Nemažai teko pasidarbuoti rengiant įstatymų, Vyriausybės nutarimų 
ir normatyvinių dokumentų, reglamentuojančių statybos tvarką ir koky- 
bę, projektus. Statybų techninei priežiūrai gerinti miestuose ir rajonuose 
buvo įkurti kapitalinės statybos skyriai. Tik Lietuvoje buvo organizuota 
individualių namų statybos techninė priežiūra, parengti teisės aktai dėl 
atsakomybės už savavališką statybą, statinių naudojimo ir statybos tai- 
syklių pažaidas, dėl teritorijų planavimo ir statybos valstybinės priežiū- 
ros ir daug kitų. 

Už nuopelnus plėtojant statybos pramonę 1964 metais man suteiktas 
Lietuvos nusipelnusio statybininko garbės vardas. 1990 m. tapau pensi- 
ninku, Valstybinės statybos inspekcijos vairą perdaviau jaunesniems spe- 
cialistams. Dabar dar dirbu šios inspekcijos skyriaus viršininku. 

Sūnus Juozas - statybos ir kelių mašinų inžinierius. Iš tikrųjų jis yra 
taip pat statybininkas. Padovanojo mums tris anūkus - Jurgį, Moniką ir 
Godą, kuriais labai džiaugiamės. 

Negalėjau apkeliauti viso pasaulio. Pabuvojau tik buvusiose sovieti- 
nėse respublikose, Vokietijoje, Danijoje, Jungtinėse Amerikos Valstijose. 

: Nežiūrint to, gyvenimas prabėgo greitai ir įdomiai. Jeigu grįžtų jaunystė, 
tikrai būčiau statybininkas!“ 


—- Tikras suvalkietis, atkaklus studentas, drįsdavęs pasiginčyti net su 
dekanu Algirdas ŠATAS pasakoja: „Gimiau 1927 metų birželio 12 d. 
Marijampolėje. Tėvai tada turėjo namą, nemažą žemės sklypą ir gyveno 
pasiturinčiai. Kai man ėjo ketvirti metukai, mirė tėvas. Netrukus motina 
namą pardavė ir netoli Marijampolės Steponiškių kaime nusipirko mažą 
3,36 ha ūkelį. Tačiau vienai apdoroti ir tiek žemės buvo sunku, todėl ūkelį 
išnuomojo. Nors ir labai vargdama, motina stengėsi mane leisti į mokslą. 
Baigęs Puskelnių pradinę mokyklą, aš penktąjį ir šeštąjį skyrius lankiau 
Marijampolės antrojoje pradinėje mokykloje. 1940 m. įstojau į Rygiškių 
Jono gimnaziją ir 1944 m. gegužės pabaigoje gavau šešių klasių baigimo 
pažymėjimą. Po to, pasirengęs savarankiškai, kitų metų birželio 25 d. eks- 
ternu išlaikiau egzaminus brandos atestatui gauti. 

1945 m. liepos 5 d. įstojau į Mokytojų rengimo kursus Kaune, bet jų 
nebaigiau, nes nutariau studijuoti VDU. Išlaikęs stojamuosius egzaminus, 
buvau priimtas į Statybos fakulteto Statybos skyrių, bet netrukus iš uni- 
versiteto buvau pašalintas kaip savavališkai nutraukęs kursų studijas. Tik 
1945 m. rugsėjo 17 d. LSSR švietimo komisaro pavaduotojai sutikus, galė- 
jau mokytis universitete. Metus pasimokęs ir geriau susipažinęs su kito- 
mis specialybėmis, 1946 m. lapkričio 20 d. rektorių A. Purėną paprašiau 
perkelti į Kelių skyrių. 

Studijų metai prabėgo nepastebimai... 1950 m. birželį apgyniau dip- 
lominį projektą ir įgijau kelių inžinieriaus kvalifikaciją. 

Baigęs studijas, buvau paskirtas į Vyriausiąją kelių valdybą. Kelerius 
metus dirbau jos padaliniuose, o vėliau - statybos, statybos kontrolės or- 
ganizacijose, Mokslo ir technikos informacijos institute, projektavimo ins- 
titute. Į pensiją išėjau 1992 m.“ 


Nors kelyje į gyvenimo tikslą teko įveikti daug kliūčių, bet Bronius 
ŠED Y Satkakliai ž Žingsniuoja savosios Svajonės link ir neabejoja sėkme. 
Štai Broniaus gyvenimo kelias: „Gimiau 1923 m. spalio 22 d. Tauragės ap- 
skrities Šilalės valsčiaus Cipariškės kaime. Šeimoje augome trys vaikai, 
tarp jų aš buvau vyriausias. Pradinę mokyklą lankiau Pajūryje ir jos ketu- 
ris skyrius baigiau 1934 metais. Dėl materialinių nepriteklių tik po metų, 
išlaikęs egzaminus, įstojau į Tauragės gimnaziją. Žengiant iš klasės į kla- 
sę, mokslo metai vijo vieni kitus, ir 1941 m. gavau brandos atestatą. 

Prasidėjus Vokietijos-Sovietų Sąjungos karui, sudegė mūsų trobesiai. 
Tolesnius mokslus teko atidėti ir imtis savarankiško darbo. Kai frontas 
nuslinko į Rytus, buvo organizuojami pradinių mokyklų mokytojų kur- 

sai, nes sovietinės okupacijos metais daug mokytojų buvo deportuota į 
atšiaurius Rusijos rajonus. Tokius kursus jaunesniojo mokytojo cenzui įgyti 
lankiau Panevėžyje ir vėliau kurį laiką mokytojavau Obelyno pradinėje 
mokykloje. Tačiau noras mokytis lėmė tai, kad 1942 m. įstojau į VDU Sta- 
tybos fakulteto Statybos skyrių. Mokiausi tik vieną-semestrą, nes vokiečių 
okupacinė valdžia uždarė universitetą. Teko grįžti į tėviškę ir duoną pel- 
nytis mokytojaujant aplinkinėse Vizbarų, Cipariškės, o vėliau Pagėgių pra- 
dinėse mokyklose. Pagerėjus materialinėms sąlygoms, 1945 metais vėl grį- 
žau į VDU. Studijų metai prabėgo nepastebimai, ir 1950 m., apgynęs di- 
plominį projektą, įgijau statybos inžinieriaus- kvalifikaciją. 

Baigęs studijas, iki 1952 m. dirbau Kaimo elektrifikacijos valdybos 
treste, o nuo 1955 m. tarnavau kariuomenėje. Demobilizuotas iki 1986 me- 
tų dirbau Žemės ūkio statybos projektavimo institute - iš pradžių eiliniu 
inžinieriumi, o prieš išeidamas į užtarnautą poilsį, — vyriausiuoju kon- 
struktoriumi (11 metų). Tapęs pensininku, darbo nenutraukiau ir tais pat 
metais įsidarbinau „Sanito“ vaistų gamybos įmonėje, kurioje dirbu dar ir 
dabar. Tai projektuotojo darbas, suteikiantis galimybę įdiegti į praktiką 
įgytas teorines Žinias. 

1950 m. sukūriau šeimą. Žmona - architektė, dirba Valstybiniame Čiur- 
lionio muziejuje. Sulaukėme dviejų sūnų. Laisvalaikiu bitininkauju sode“. 


Draugickas, atidus, pareigingas Jonas S I DI ŠK LS, gal net pats 
nekreipdamas į tai dėmesio, vadovavosi patarle „Ką darai, daryk gerai!“ 
ir per gyvenimo verpetus sėkmingai buriavo savojo „laimės žiburio“ link. 
Štai Jono gyvenimo farvateris: „Kada gimiau? Mano močiutė sakydavo, 
kad prieš Kalėdas - švento Tomo dieną. Pagal to meto vardyną - tai būtų 
1925 m. gruodžio 21 d. Mano tėčiui ši data kažkodėl nepatiko. Turbūt no- 
rėdamas, kad suaugesnis patekčiau į kariuomenę, jis šią datą truputį pa- 
koregavo, ir Vilkaviškio vyskupijos Pažėrų parapijos gimimo metrikų kny- 
goje mano gimimo data - 1926 m. sausio 8 d. Vėliau pasirodė, kad tėčio 
pataisa visiškai nereikalinga arba ji buvo nepakankama. Todėl po 19 metų 
aš pats padariau antrą pataisą, „gimdamas“ 1928 m. sausio 8 d... 

Mano gimtinės Pabartupio kaimas yra Marijampolės apskrities 
Veiverių valsčiaus Kazlų Rūdos miškų masyvo rytiniame pakraštyje. Kai- 
mas pavadintas per jo laukus tekančio Bartupės upelio, kuris Žiemkelio 
pelkėse įsilieja į Pilvę, vardu. Vaikystėje - tai buvo gražus vingiuotas ir 
duburiuotas upeliukas, pavasarį užtvindydavęs pievas ir žemumas taip, 
kad nei išeisi, nei išvažiuosi. Žmonės tada sakydavo: „Pats polaidis!“ Da- 
bar čia yra tik gilus tiesus melioracijos kanalas. 

Tėvai - ūkininkai Jonas Šidiškis (1891 ... 1981) ir Antanina Štuopytė 
(1900 ... 1966) - susituokė 1924 m. Jie sulbukė trijų sūnų ir trijų dukrų. Aš 
tarp jų — vyriausias. 

Tėtis iš mano senelio paveldėjo 28,41 ha supelkėjusios nederlingos 
žemės ir per Pirmąjį pasaulinį karą sudegintos sodybos pamatus. Būda- 
mas nepaprastai darbštus ir sumanus, pasistatė naujus trobesius, įveisė 
didelį sodą, nusausino ir pagerino Žemę, įsigijo visas reikalingas Žemės 
ūkio mašinas. Mūsų ūkis buvo laikomas pavyzdingųu. 

1933 m. pradėjęs lankyti Pažėrų pradinę mokyklą, 1937 m. ją baigiau 
labai gerais pažymiais. Didžiulę įtaką padarė pirmasis mano mokytojas 
Jonas Siminskas, įskiepijęs Tėvynės meilę, žinių troškimą ir darbštumą. 
Jis ragino tėtį leisti mane mokytis. Veiverių pradinės mokyklos penktaja- 
me skyriuje pajutau, kad moko ne ką daugiau nei mano pirmasis mokyto- 
jas, todėl „peršokau“ šeštąjį ir išlaikiau egzaminus į Veiverių progimnazi- 
jos pirmąją klasę. Nuo 1938 m. rugsėjo pirmosios aš - Veiverių progimna- 
zijos mokinys. Kartu mokėsi dar keturi pradinės mokyklos klasės drau- 
gai, todėl nebuvo liūdna. Kas pusmetis už mokslą reikėdavo mokėti. Ati- 
džiai patikrinęs pažymių knygelę, tėtis atskaičiuodavo 37, 5 lito. 

Paskutinę antrųjų mokslo metų dieną neskubėjome eiti namo, bet ma- 
tematikos mokytojas Jonas Narijauskas griežtai įspėjo: „Vaikučiai, niekur 
neužtrukite, tuoj pat bėkite namo!“ Eidami vieškeliu iš Veiverių į Pažėrus, 
sutikome tris lengvuosius automobilius: pirmajame ir trečiajame sėdėjo 
karininkai, o viduriniame pažinau Lietuvos Respublikos Prezidentą An- 
taną Smetoną. Buvo 1940 m. birželio 15 d. pavakarys... 

1940 m. vasara. Lietuva jau LTSR. Rugsėjo pirmąją susirinkome ne į 
trečiąją, bet į septintąją klasę. Naujas direktorius, nauji mokytojai, nauja 
tvarka... O 1941 m. birželio 14 d. į Sibirą ištremtas ir ten mirė mano pirma- 
sis mokytojas J. Siminskas. Vėliau buvo numatyta ištremti ir mūsų šeimą. 

1941 m. Veiverių progimnazija tapo gimnazija, o 1944 m. gavau jos 
pirmosios laidos brandos atestatą. Geriausius prisiminimus paliko gim- 
nazijos direktorius istorikas Jonas Švoba, JAV išleidęs knygą „Seiminė ir 
prezidentinė Lietuva“, ir lotynų kalbos mokytojas Algirdas Matulaitis, 
1945 metais pakviestas dėstyti VDU, bet, nukritęs nuo vagono buferio 
Mauručių geležinkelio stotyje, žuvo po traukinio ratais. Abu buvo pui- 
kūs savo dalykų žinovai. 

Per atostogas aš su sesute, taip pat gimnaziste, tėvams padėdavome 
dirbti ūkio darbus, nes nuo 1941 m. darbininkų jau nebesamdydavo. Mo- 
kėjau dirbti visus ūkio darbus, net kaustyti arklį. Atmintyje liko 1942 me- 
tų vasara, kai, sunkiai susirgus tėčiui, mamos vadovaujamas vienas nu- 
pjoviau visus javus, o su penkiolikmete sesute suvežėme juos ir sukro- 
vėme po stogu. 

Saulėta 1944 m. vasara. Nenumaldomai artėja frontas. Rusai liepos 
mėnesį ties Darsūniškiu forsuoja Nemuną. Dėdė Tomas Šidiškis siūlo kar- 
tu su juo trauktis į Vokietiją, bet „šeimos taryba“ pasiūlymo nepriima. 

Liepos 31 d. pasirodo sovietinė kariuomenė. Vaduodamas tėtį, vienkinkiu 
vežimu vežu šaudmenis link fronto prie Šakių. Po savaitės su kaimynu 
pabėgame ir grįžtame namo. - 

Paskelbiama 1909 ... 1926 m. gimusių vyrų mobilZačijs Kad nepa- 
kenkčiau šeimai, rengiuosi | į šaukimo punktą, bet paskutinę akimirką su- 
žinau, kad mūsų krašto vyrai šaukiami nepaklūsta, solidarizuojuosi su 
jais ir pasidarau nelegalu. Mūsų sodyboje stovį kariuomenė, todėl slaps- 
tausi pas gimines ir kaimynus, o kareiviams išvažiavus,- tėviškėje. Lai- 
mingai baigiasi kelios kritiškos akimirkos. Nematydamas slapstymosi per- 
spektyvų, 1945 m. pradžioje įsigijau fiktyvų gimimo liudijimą ir išvykau 
ieškoti darbo į Kauną. Valstybinio durpių pramonės tresto kadrų skyrius 
nukreipė mane į Ežerėlio durpių įmonę, kurioje sąskaitininku ir buhalte- 
riu dirbau iki rugpjūčio. 

Mano svajonė - studijos aukštojoje mokykloje. Įveikęs visas kliūtis 
(dokumentai...), 1945 m. rugsėjo pradžioje buvau priimtas studentu į VDU 
Statybos fakulteto Statybos skyrių. Patiko ir sekėsi studijuoti. Ypač įsimi- 
nė profesoriaus J. Dalinkevičiaus inžinerinės geologijos paskaitos, 
vyresniojo dėstytojo M. Remišausko statikos darbai. 

Brendo negeri įvykiai tėviškėje. 1948 m. lapkritį buvo suimtas tėtis ir 
užbuožinių mokesčių nesumokėjimą nuteistas vienerius metus kalėti, kon- 
fiskuojant turtą. 1949 m. kovo pabaigoje į Irkutsko sritį buvo ištremta ma- 
ma ir dešimtmetis broliukas. 1949 m. vasarą kariuomenė nugriovė ir išve- 
žė sodybos trobesius... Buvome nubuožinti. Negana to, 1950 m. gegužės 
28 d. Veiverių valsčiaus vykdomojo komiteto pirmininkas ir LKP komite- 
to sekretorius pranešė universitetui, kad „studento Jono Šidiškio tėvas 
turėjo 28,41 ha žemės ir naudojosi samdomąja darbo jėga. Jo motina ir 
brolis išsiųsti už LSSR ribų kaip buožės ūkis. Tėvas už buožinių mokesčių 
nesumokėjimą buvo nubaustas vienerių metų kalėjimu ir dabar, kaip ne- 
turintis teisės gyventi tame pačiame valsčiuje, gyvena Garliavoje“. Buvau 
iškviestas į universiteto specialųjį skyrių ir man buvo pasiūlyta patikslinti 
anketinius duomenis. Tada viską parašiau teisingai pagal to meto būklę. Į 
klausimą, kodėl buvau nurodęs per pusę mažiau tėvų žemės, atsakiau, 
kad labai norėjau būti priimtas į universitetą... Skirstymo į darbavietes 
komisija pakvietė mane paskutinį ir paskyrė į Ust Kamenogorsko HES 
statybvietę Rytų Kazachstane. Nors visi šie įvykiai ir trukdė ramiai studi- 
juoti, bet vis dėlto parengiau ir apgyniau diplominį projektą. 

Universiteto karinė katedra manęs neatestavo, likau eilinis. Todėl ir 
vėliau buvau mokomas: padarė mane radiotelegrafistu, o po to - zenitinių 
raketinių dalinių operatoriumi. 

Į paskirtąją darbavietę neišvykau, o įsidarbinau Prienų rajono Kaimo 
ir kolūkių statybos skyriuje techniku. Ten mano kvalifikacija buvo nerei- 

: kalinga, ir ieškoti rimtesnio darbo grįžau į Kauną. „Žemprojekto“ direk- 
torius E. Kraujelis mano paslaugų atsisakė, bet, rekomendavus studijų 
draugui Povilui Garbauskui, 1951 m. balandžio 4 d. buvau priimtas dirbti 
„Sovchozmeliovodstroiprojekto“ kontoroje vyresniuoju inžinieriumi. Ne- 
trukus šios kontoros prašymu KPI rektorius prof. K. Baršauskas leido iš- 
duoti diplomą. Kai ši kontora buvo reorganizuota į „Litsovchozprojekto“ 
respublikinę projektavimo kontorą, 1953 m. kovo 26 d. buvau paskirtas 
Statybos sektoriaus viršininku. 1957 m. rugsėjo pradžioje buvau perkeltas 
dirbti į „Žemprojekto“ institutą ir paskirtas skyriaus viršininku. 1966 m. 
sausio pradžioje mane paskyrė Techninio skyriaus viršininku, 1983 m. 
gruodžio pradžioje - instituto vyriausiojo inžinieriaus pavaduotoju. 1990 
metų balandžio 4 d. išėjau į pensiją. 

Karjeros vengiau ir į TSKP nestojau. Nežinau, už ką 1965 m. buvau 
apdovanotas LSSR Aukščiausiosios Tarybos garbės raštu. 1978 m. man 
buvo suteiktas Nusipelniusio inžinieriaus garbės vardas“. 


i 

Ramaus būdo, neskubantis Mykolas ŠV ABAUSK A Satkakliai 
įveikdavo studijų kliūtis, o vėliau sėkmingai žengė statybų distancija. Štai 
Mykolo prisiminimai: „Iš nebūties atėjau į šį pasaulį 1922 m. rugsėjo 15 
dieną ūkininkų - Jadvygos ir Felikso Švabauskų — šeimoje. Be manęs, dar 
augo broliai Silvestras (1927), Henrikas (1932) ir Jonas (1936). 

Pagal tų laikų administracinį paskirstymą gyvenome Trakų apskri- 
ties Aukštadvario valsčiaus Kaliūkščių kaimelio viensėdyje, netoli Ver- 
knės upės ir didelio ošiančio šilo. Kalvotų apylinkių gamtovaizdžiai, kaip 
man atrodė, buvo nepakartojamo grožio. Mano tėvai paveldėjo 9 hektarus 
derlingos žemės, kurią visi dirbome ir gana gerai gyvenome. Po Antrojo 
pasaulinio karo mūsų žemė, kaip ir visų Lietuvos gyventojų, buvo nacio- 
nalizuota, gyvenimo sąlygos iš esmės pasikeitė, ir vertėmės labai sunkiai. 
Sulaukęs aštuonerių metukų, pradėjau lankyti už trijų kilometrų nuo mū- 
sų sodybos esančią Karapolio pradinę mokyklą. Mano mokytojai Natalija ir 
Juozas Piliai, kuriuos visuomet maloniai prisimenu, su savo aštuonerių metų 
dukrele 1941 m. birželio 14 d. buvo išvežti į Sibirą ir iš ten nebesugrįžo... 

1937 m. baigęs pradinę mokyklą, mokiausi Aukštadvario progimna- 
zijoje, kuriai vadovavo tais laikais gerai žinomas pedagogas Česlovas 
Markšaitis. Čia teko gyventi moksleivių bendrabutyje, kurį organizavo ir 
materiališkai rėmė mūsų kapelionas kunigas Petras Celiešius. Progimna- 
zijoje jis dėstė tikybą, matematiką ir lotynų kalbą. Karo metais jis vadova- 
vo moksleivių ateitininkų organizacijai. 1944 m. kunigas pasitraukė į Va- 
karus. Mirė Jungtinėse Amerikos Valstijose, sulaukęs 82 metų amžiaus. 

1940 m. baigęs Aukštadvario progimnaziją, įstojau į Vilniaus aukš- 
tesniąją technikos mokyklą (technikumą), kuriai vadovavo inžinierius 

J.Lapšys. Po karo jis tragiškai žuvo. Technikumą baigiau 1945 m. ir įgijau 
statybos techniko kvalifikaciją. Mokydamasis technikume, galvojau pasi- 
rinktosios specialybės studijas, tęsti aukštojoje mokykloje, todėl matemati- 
kos žinioms pagilinti papildomai 1 lankiau paskaitas Vilniaus universiteto 
Fizikos ir matematikos fakultete. Čia išklausiau pirmojo kurso disciplinas. 

1945 metų rudenį buvau priimtas studentu į VDU Statybos fakulteto 
Statybos skyrių. Sėkmingai įveikęs penkerių metų studijas, 1950 m. apgy- 
niau diplominį projektą ir įgijau statybos inžinieriaus kvalifikaciją. 

Baigęs studijas, buvau paskirtas į Lietuvos statybinių medžiagų pra- 
monės ministerijos Projektavimo ir konstravimo biurą Vilniuje ir 1950 metų 
vasarą čia pradėjau dirbti. 1951 m. rudenį buvau pašauktas į sovietinę ar- 
miją. Baigęs karinę tarnybą, nuo 1953 m. iki 1973 m. darbavausi Vilniaus 
miesto vykdomojo komiteto Kapitalinės statybos valdyboje vyresniuoju 
inžinieriumi. Čia aktyviai stačiau stambiaplokščius pastatus, daugiausia 
gyvenamuosius namus, septintajame, devintajame ir aštuonioliktajame 
kvartaluose. Be to, teko organizuoti Aukštųjų Panerių prekybos bazių sta- 
tybą ir požeminių komunikacijų tiesimo darbus. Dirbau ir dešiniajame Ne- 
ries krante“. 

Atkakliai siekęs užsibrėžtojo tikslo — tapti statybos inžinieriumi ir 
puošti mūsų šalį pastatais, skirtais taikos labui, Pranas ŠVEDA Sneta- 
po savo svajonių herojumi, bet, prieš savo valią, ilgus metus buvo privers- 
tas statyti karinius objektus... Stai Prano pasakojimas: „Gimiau 1924 m. 
lapkričio 16 d. Alytaus apskrities Stakliškių valsčiaus Trečionių kaime, 
ūkininkų šeimoje. Tėvai turėjo tik 12 ha žemės, bet išaugino aštuonis vai- 
kus: penkias dukteris ir tris sūnus. Aš buvau pats vyriausias. Mokiausi 
Stakliškių pradinėje mokykloje, kurios šešis skyrius baigiau 1939 m. Po to 
tris klases baigiau Aukštadvario progimnazijoje, o brandos atestatą gavau 
1945 m. Alytaus gimnazijoje. 

Pasibaigus Antrajam pasauliniam karui, pradėjau studijuoti VDU Sta- 
tybos fakulteto Statybos skyriuje. Universitete visuomet laiku paruošdavau 
kursinius projektus, išlaikydavau egzaminus, akademinių skolų neturėjau. 

1950 m. pavasarį apgynęs diplominį projektą, buvau paskirtas dirbti į 
Šiaulių srities vykdomojo komiteto Kaimo ir kolūkių statybos valdybą vy- 
resniuoju inžinieriumi. Čia dirbau iki 1951 m. liepos 3 d. ir tada per prie- 

vartą buvau pašauktas į besikuriančius karinius statybų dalinius. Karinis 
komisariatas nukreipė mane į Kaliningrado srities Černiachovsko miestą. 
Pradėjus karinę tarnybą, man buvo suteiktas jaunesniojo leitenanto inži- 
nieriaus laipsnis. Ten tarnavau penkerius metus. Kai 1956 m. dukrą reikė- 
jo leisti į mokyklą, o Kaliningrado srityje lietuviškų mokyklą nebuvo, man 
reikalaujant, buvau paskirtas į tokį pat dalinį Šiauliuose ir čia vadovavau 

"planavimo skyriui. Kariniame dalinyje tarnavau iki 1977 m. rugsėjo 22 d. 
Taigi pačius brandžiausius metus prieš savo valią turėjau paaukoti be- 
prasmiškai tarnybai. Nors ir buvau įvairiais būdais verčiamas ir agituoja- 
mas stoti į komunistų partiją, bet kategoriškai atsisakiau. Dėl to grasino 
išsiųsti į tolimąją Šiaurę, neskyrė į aukštesnes pareigas, nesuteikė karinio 
laipsnio. Tai atsiliepė mano sveikatai. Tarnybą sovietinėje armijoje bai- 
giau, turėdamas papulkininkio inžinieriaus laipsnį, kuris man buvo su- 
teiktas prieš 14 metų. Jei būčiau buvęs TSKP narys, aukštesnį laipsnį man 
būtų suteikę gerokai anksčiau, nes pulkininko laipsnį suteikdavo, ištarna- 
vus papulkininkiu penkerius metus. 

Demobilizuotas dar dešimt metų dirbau Šiaulių teritoriniame inven- 
torizacijos biure. 

Su būsimąja žmona Anele Valeckaite kartu mokiausi Alytaus gimna- 
zijoje. Susituokėme 1949 m. vasario 12 d., kai Anelė baigė VDU Medicinos 
fakulteto Farmacijos skyrių. Ištekėjusi ji buvo palikta dirbti Kaune, nes aš 
dar mokiausi penktajame kurse. Gyvenimo kryželį kartu nešėme 41-rius 
metus. 1990 m. sausio 13 d. Anelė mirė, trumpai sirgusi kraujo vėžiu. Šiaulių 
vaistinėse ji visą laiką dirbo provizore. 

Išauginome tris vaikus: dukras Ireną (1949), Aldoną (1954) ir sūnų 
Algimantą(1957). Irena baigė Vilniaus universiteto Chemijos fakultetą ir 
buvo paskirta į Lietuvos MA Chemijos institutą. Čia ji apgynė mokslų 
kandidatės (daktarės) disertaciją ir tęsė mokslo tyrimo darbą. Aldona įgi- 
jo ekonomistės specialybę VISI ir dabar komercinėje firmoje Vilniuje dirba 
finansininke. Sūnus Algimantas baigė tik vidurinę mokyklą. Paskutiniais 
mokslo metais jis pateko į automobilio avariją, buvo sužeistas ir tapo ant- 
ros grupės invalidu. Dirbti jis negali ir gyvena su manimi Šiauliuose. 

Be tarnybos reikalų, svarbiausias mano „pomėgis“ buvo ir yra šeima. 
Trims vaikams užauginti ir išmokslinti reikėjo įdėti daug darbo ir lėšų. 
Tam skyrėme visą mūsų uždarbį. Mums niekas nepadėjo, todėl gyveno- 
me kukliai, neįsigijome nei automobilio, nepasistatėme namo. 

Dabar esu pensininkas, dirbu tik namų darbus, nes dukros gyvena 
Vilniuje, todėl viską tenka pačiam padaryti". 


Geraširdis dzūkas, siekęs mokslo Zigmas TALETAVIČIU Snebu- 
vo gyvenimo lepinamas, skaudžios negandos jo nepalaužė, bet išmokė 
būti tvirtu ir ištvermingu. Štai ką pasakoja dzūkas Zigmas apie save: „Gi- 
miau 1927 m. sausio 1 d. Alytaus apskrities Seirijų valsčiaus Kundrenėlių 
kaime, ūkininkų - Veronikos ir Miko Taletavičių - šeimoje. Be manęs, dar 
augo sesuo Ona (1921), broliai Vladas (1917) ir Antanas (1939). 

Pradinę mokyklą lankiau Vainiūnuose. Ją baigęs 1936 m., vienerius 
metus piemenavau ir dirbau kitus ūkio darbus. 1937 m. įstojęs į Lazdijų 

pradinės mokyklos penktąjį skyrių, lygiagrečiai mokiausi ir šeštojo sky- 
riaus disciplinas, o pavasarį sėkmingai išlaikiau baigiamuosius egzami- 
nus. Per vasarą pasiruošęs, rugpjūčio pabaigoje išlaikiau ir pirmosios kla- 
sės egzaminus. Tad 1938 m. pradėjau mokytis Lazdijų gimnazijos antrojo- 
je klasėje. Nors mokiausi gerai, bet, susiklosčius sunkioms šeimos mate- 
rialinėms sąlygoms (tėvai - ligoti, o nuo tėviškės iki Lazdijų - net 28 km), 
mokslą gimnazijoje teko nutraukti. Vokiečiams okupavus Lietuvą, 1941 
metų spalio pradžioje išvykau mokytis į Kėdainių kultūrtechnikų mokyk- 
lą. Gyvenimo sąlygos Kėdainiuose buvo labai sunkios: nebuvo nei ben- 
drabučio, nei valgyklos, todėl gyvenome kaip kas išmanėme. Pasiekti iš 
Kėdainių tėviškę buvo didžiulis rūpestis, nes karo metais nebuvo regulia- 
raus susisiekimo. Iš Kauno 100 km iki savo tėviškės su vyresniuoju broliu 
Vladu, kuris tada mokėsi Kaune, ne kartą yra tekę keliauti ir pėstute... 

1944 m. gavęs kultūrtechniko diplomą, rudenį nutariau studijuoti VDU 
ir tapau Statybos fakulteto Hidrotechnikos skyriaus pirmojo kurso stu- 
dentu. Tačiau 1945 m. lapkritį buvau NKVD suimtas. Pabuvojau Kauno 
saugumo požemiuose, senajame Kauno ir Vilniaus Lukiškių kalėjimuo- 
se... Iš ten Žiemą, spiginant vasario šalčiams, ešaloną kalinių gyvuliniuose 
vagonuose vežė į Siaurę ilgiau kaip dvi savaites. Išlaipino mus Archan- 
gelsko tundroje, Urdomos stoties lageriuose. Po pusmečio darbų miškuo- 
se buvau evakuotas į Komijos ASSR, kur buvo užbaigta mano byla. Čia 
buvau teisiamas Šiaurės karinio tribunolo. Užskaičius iki teismo kalėjime 
sėdėto laiko vieną dieną už tris dienas, po teismo iš lagerio buvau paleis- 
tas. Nors mano nusikaltimas buvo labai menkas (pusbroliui paskolinau 
šapirografą, ir jis pasidarė atleidimo iš tarnybos sovietinėje armijoje pažy- 
mą), bet daugiau kaip metus teko pavargti baltųjų meškų šalyje. 

Sugrįžęs iš Šiaurės, 1947 m. sausio 2 d. vargais negalais vėl buvau 
priimtas į VDU antrąjį kursą. UŽ tai esu dėkingas rektoriui profesoriui 
A.Purėnui. Diplominį projektą apgyniau 1950 m. birželį ir rugpjūčio vi- 
duryje pradėjau dirbti „Litsovchozprojekto“ kontoroje grupės vadovu, o 
1952 metais — projekto vyresniuoju inžinieriumi. 1957 m. buvau perkeltas 
į Vandens ūkio projektavimo institutą, kuriame dirbau iki 1990 m. gruo- 
džio pabaigos. Dirbdamas projektavimo kontoroje, dar dėsčiau specialybės 
disciplinas Kauno politechnikume, o vėliau - Kauno žemės ūkio technikume. 

Sūnaus šeima augino dukrą ir sūnų. Anūkė mokėsi Kauno medicinos 
akademijoje stomatologe. Tačiau 1996 m. lapkričio 1 d. 45-erių metų sū- 
nus ir dvidešimtmetė anūkė, grįždami Šiaurės Lietuvoje aplankę giminių 
kapus, Žuvo autoavarijoje. Ši klaiki tragedija ir moralinė trauma mūsų šei- 
mą tebeslegia ir dabar. Ji jau nebeišdils iki mūsų gyvenimo pabaigos. Žu- 
vusieji yra gyvi mumyse, todėl mus lydi tik sielvartas, skausmas ir ašaros“. 

Kaip senovės Graikijos bėgikas, tautiečiams parnešęs džiugią perga- 
lės naujieną, Julius TAM AŠAUSK A S, atkakliai bėgdamas maratono 
distanciją, neša sveikos gyvensenos sampratą. Štai | Juliaus gyvenimo ma- 
ratonas: „Šį pasaulį išvydau 1922 m. lapkričio 8 d. Šiaulių apskrities Joniš- 
kio valsčiaus Niuraičių kaime. Mano tėvai - Agota ir Ignas Tamašauskai — 
turėjo 20 ha ūkį ir augino penkis vaikus: be manęs, dar buvo dukros Benu- 
tė (dabar ūkininkė), Zofija (sanitarė), Aldona (mirusi) ir brolis Kazys, ku- 
ris dabar ūkininkauja tėviškėje, praplėtęs žemės valdas iki 40 ha. 

Pradinę mokyklą 1929 ... 1932 m. lankiau Joniškio valsčiaus Ivoškių 
kaime, o vėliau mokiausi Joniškio gimnazijoje, kurios brandos atestatą ga- 
vau 1941 m. 1945 m. rudenį įstojau į VDU Statybos fakulteto Statybos sky- 
rių ir 1950 m. birželį apgyniau diplominį projektą. 

1950 ... 1958 m. dirbau Akmenės statybos tresto Cemento gamyklos 
Naujojoje Akmenėje statybvietėje: iš pradžių darbų vykdytoju, vėliau - 
tresto vyriausiuoju inžinieriumi. 1959 ... 1961 m. buvau Palangos statybos 
valdybos vyriausiuoju inžinieriumi, o 1962 ... 1990 m. - „Kauno statybos" 
tresto Centrinės laboratorijos, po to Gamybos paruošimo skyriaus vyres- 
niuoju inžinieriumi. 1969 ... 1970 m. trestas komandiravo mane į Rusijos 
Toljačio automobilių gamyklą. Ten dirbau statybos darbų vykdytoju. 1991 

„1993 m. - individualios firmos savininkas. 

1961 ... 1964 m. tobulinausi Maskvos betono ir gelžbetonio mokslo 
tyrimo instituto neakivaizdinėje aspirantūroje. Išlaikiau visus egzaminus, pa- 
rengiau net dvi disertacijas, bet, būdamas neoperatyvus, jų ir neapgyniau ... 

Žmona Janina - medicinos sesuo, dabar pensininkė. Išauginome sū- 
nų Viktorą ir dukrą Laimą. Abu yra inžinieriai santechnikai. Džiaugiamės 
vienu anūku ir trimis anūkėmis! 

Dažnai sakoma, kad kiekvienas žmogus yra savo likimo kalvis. Sta- 
tistikos duomenys rodo, kad Nepriklausomoje Lietuvoje per pastaruosius 
penkerius metus vidutinė vyrų gyvenimo trukmė sumažėjo penkeriais, 
moterų - dvejais metais. Jeigu trumpėja žmonių gyvenimas, tai, vadinasi, 
žmonės nemoka gyventi! Dabar vienas Lietuvos gyventojas per metus vi- 
dutiniškai suvartoja apie 20 litrų spirito. Taigi Lietuvos žmonės visiškai 
nesupranta, kas yra gerai ir kas blogai. Kokį likimą galima „nukalti“? Jei- 
gu aš būčiau išgėręs tiek svaigalų, tai jau seniai būčiau „po velėna"... 

Dabar esu Kauno jungtinio sveikatos klubo narys, Kauno bėgimo mė- 
gėjų klubo narys. 1996 m. bėgimo varžybose nubėgau apie 400 kilometrų. 
Maratono distancijoje (42195 m) užtrunku apie keturias valandas. 1996 ... 
2000 m. varžybose „Bėgimo žymūno“ ženkleliui gauti tenka nubėgti apie 
2400 kilometrų. Treniruotėse nubėgti kilometrai neįskaičiuojami! Lengvo- 
ji atletika - sporto karalienė. Taigi karalienės varžybose per penkerius me- 
tus manau įveikti 2400 kilometrų distanciją! 

Svarbiausia ateities vizija yra kiekvieno žmogaus požiūris į tai, kiek 
laiko jis yra nusiteikęs gyventi šioje žemėje. Biblijoje nurodytas ž žmogaus 
amžius iki 120 metų. Esu įsitikinęs, kad žmogus gali gyventi iki 100 metų. 
Geriu docento P. Šibilskio pasiūlytą gyvąjį vandenį, valgau medų, daigin- 
tus kviečius, esu vegetaras ir maždaug šitiek metų numatau keliauti per šį 
margą pasaulį!“ 


“ 7 Nuo mažens atkakliai kopęs savojo „laimės žiburio" link Zigmantas 
TAMUTIIS paliko ženklų darbštaus, rūpestingo studento, inžinieriaus, 
dėstytojo, mokslininko pėdsaką. Savo gyvenimo kelią Zigmas apibūdino 
šitaip: „Gimiau 1925 m. sausio 14 d. Šiaulių apskrities Šaukėnų valsčiaus 
Širminių kaime. Tėvai turėjo apie 10 ha žemės, o šeimoje, be manęs, dar 
augo trys vyresni broliai ir jaunesnė sesuo. Nors tėvai gyveno vargingai, 
bet, nežiūrint visų sunkumų, jie nutarė vieną vaiką, jų žodžiais tariant, 
„leisti į mokslus". Lankiau gretimojo Kriklių kaimo pradinę mokyklą, o 
vėliau palikau gimtuosius namus. 1937 m. rugpjūčio 31 d. tėvas mane nu- 
vežė į Kuršėnus. Čia mokiausi penktajame ir šeštajame skyriuose. Didelį 
įspūdį paliko 1939 metų vasaros ekskursija į Kauną. Tada nenujaučiau, 
kad po šešerių metų Kaunas taps mano nuolatine gyvenamąja vieta. Man, 
provincijos vaikui, patiko muziejai, ypač Karo muziejus, vėliavos pakėli- 
mo ir nuleidimo ceremonialas muziejaus sodelyje i ir kt. 

1939 m. įstojau į Šiaulių berniukų gimnaziją. Į pirmąsias klases tada 
priėmė 100 mokinių. Buvo net keturios tokios klasės. Pirmojoje klasėje bu- 
vo mokoma vokiečių arba prancūzų kalbos, o nuo penktosios - dar ir an- 
glų arba rusų kalbos. Tik vienerius mokslo metus man teko mokytis gim- 
nazijoje Nepriklausomoje Lietuvoje. Tuometinė Lietuvos vyriausybė su- 
darė geras sąlygas mokytis nepasiturintiems moksleiviams. Iš mokytojų, 
mokiusių pirmojoje klasėje, labiausiai įsiminė vokiečių kalbos mokytojas 
poetas Stasys Anglickis. Per jo pamokas dainuodavome vokiškas dainas. 
Vieną išjų „Kai kareiviai per miestą žygiuoja ..." (Wenn die Soldaten durch 
die Stadt marschieren ...) ir dabar gerai prisimenu. Jeigu jis būtų mokęs 
mus vokiečių kalbos septynerius metus (tokia buvo mokslo trukmė gim- 
nazijoje), tai būtume laisvai kalbėję vokiškai. Nuostabus buvo gamtos mo- 
kytojas Jurevičius. Už herbarijų ir gamtos piešinius aš buvau apdovanotas 
pagyrimo raštu. Geru žodžiu noriu paminėti ir klasės auklėtoją, matema- 
tikos mokytoją Petrauskaitę, kuri, be matematikos, mus gerokai pramokė 
ir lotynų kalbos, nes per savo pamokas dažnai įterpdavo ir lotyniškų žo- 
džių. Mokiausi gerai, nes tik tuos, kurie gerai mokėsi, atleisdavo nuo mo- 
kesčio už mokslą. Gal dėl to, baigęs pirmąją klasę, buvau apdovanotas ir 
Maironio poezijos knyga „Pavasario balsai“. 

Mėgau žaisti krepšinį, futbolą, lankyti moksleivių šokių vakarus. Pri- 
simenu, kaip, būdamas pirmosios klasės mokinys, pakviečiau šokti valsą 
gimnazijos abiturientę. Mums šokant, plojo visi vakaro dalyviai. Šiaulių 
mergaičių gimnazijos scenoje suvaidinau pagrindinį vaidmenį spektakly- 
je „Meksikos kankinys“. Mokinių vakarėliuose mėgau sakyti monologus. 
Dalyvavau eilėraščių deklamavimo konkurse. 

Prasidėjus vienai, o po to ir kitai Lietuvos okupacijai, mokymasis gim- 
nazijoje beveik nepasikeitė, bet buvo ir nemalonumų. Buvome išvaryti iš 
gimnazijos patalpų. Ten įsikūrė vokiečių karo ligoninė. Teko mokytis tam 
nepritaikytose patalpose. Blogiau buvo 1944 ... 1945 metais, nes mes jau 
buvome šaukiamojo amžiaus. Čia mums labai padėjo gero klasės draugo 
Romualdo Sakalausko tėvas, tuo metu dirbęs Siaulių geležinkelio ruožo 
viršininku. Jis mus įdarbino geležinkelyje. Pusę dienos dirbome, o po to 
lankėme gimnaziją. Iš pradžių dirbau dažytoju, o vėliau tabelininku. Tai- 
gi, padedant šviesios atminties R. Sakalausko tėvui, 1945 m. pasiekėme 
tikslą — gavome brandos atestatus. 

Mokydamasis gimnazijoje, beveik visą laiką buvau klasės seniūnu. 
Visi mokytojai buvo puikūs. Tačiau labiausiai prisimenu inspektorių 
M.Grubį, mokiusį lotynų, rusų kalbų ir filosofijos, klasės auklėtoją, lietu- 
vių kalbos ir literatūros mokytoją, žinomą Lietuvoje grožinės literatūros 
knygų vertėją T. Stonį, fizinio lavinimo mokytoją, daugkartinį Lietuvos 
stalo teniso čempioną V. Variakojį, puikų kapelioną V. M. Cukurą, 1944 
metais pasitraukusį į Vakarus. Jo tikybos pamokos buvo netradicinės, la- 
bai įdomios, turėjo filosofinį atspalvį. Vėliau emigracijoje Romoje jis ap- 
gynė filosofijos ir teologijos mokslų daktaro disertacijas. Mirė 1996 m. ir 
palaidotas Vilniuje. 

1945 m. įstojau į VDU Statybos fakulteto Geodezijos skyrių. Vaikystė- 
je teko bendrauti su matininku, skirsčiusiu mūsų kaimą į vienkiemius, dėl to 
ir pasirinkau šią specialybę. Nors, prisipažinsiu, iš pradžių, draugams pata- 
rus, buvau padavęs pareiškimą į VDU Statybos fakulteto Statybos skyrių. 

Mokytis buvo sunku, trūko lėšų. Prisimenu, kaip aš su draugu, taip 
pat šiauliečių B. Maskoliūnu, 1945 ... 1946 m. žiemą gyvenome nekūrena- 
mame kambaryje, Zanavykų gatvėje. Nešildomos buvo ir fakulteto patal- 
pos. Nuo šalčio ištindavo rankų pirštai. Miegojome vienoje lovoje, užsi- 
klodami visais turėtais apklotais. Daug kartų yra tekę praeiti pro moteris 
gatvėje, siūlančias duonos kepalą, kad jį nusipirktume. Įpusėjus antrie- 
siems mokslo metams, draugas nebegalėjo pakelti tokių prastų gyvenimo 
sąlygų ir metė mokslus, o aš, vargais negalais gavęs leidimą gyventi ben- 
drabutyje, 1947 m. vasarį persikėliau į jį. Nors ir čia nebuvo gerų sąlygų 
dirbti, bet buvo šilta, mokestis už bendrabutį - nedidelis. Stipendijos mais- 
tui neužtekdavo, todėl pradėjau dirbti Žemėtvarkos valdyboje. 

Paskaitas mums skaitė iškiliausi Lietuvos geodezininkai docentai 
M.Ratautas ir M. Kosčiauskas, vyresnieji dėstytojai J. Liesis, k Deksnys, 
J.Ašmonas, A. Guogis ir kt. Jie buvo didelės erudicijos žmonės, geri peda- 
gogai. Docentų M. Ratauto ir M. Kosčiausko paskaitos buvo aukšto teori- 
nio lygio, dėstoma medžiaga suprantama. Originalūs ir įdomūs buvo 
dėstytojai I. Liesis ir J. Deksnys. Mokymo lygis buvo aukštas, dėstytojai 
reiklūs, todėl gamybinės praktikos metu jau galėjau dirbti savarankiškai, 
pats sugebėdavau išspręsti visus techninius klausimus. 

Baigęs studijas, buvau paliktas dirbti Geodezijos katedroje asistentu. 
Antraeilės dėstytojo pareigas dar ėjau ir Lietuvos ŽŪA Geodezijos kated- 
roje. Čia dėsčiau geodeziją, o matininkų kursuose —- matematiką. Kad įgy- 
čiau didesnę gamybinio darbo patirtį, per vasaros atostogas dirbau pagal 
specialybę įvairiose organizacijose. Tuometinis Geodezijos katedros ve- 
dėjas docentas M. Ratautas jau pirmaisiais darbo metais pasiūlė man skai- 
tyti paskaitas studentams. Tačiau neilgai dirbau katedroje. 1952 m. gruo- 
džio 8 d. išvažiavau į Minską tęsti studijų aspirantūroje Baltarusijos poli- 
technikos instituto Geodezijos katedroje. Mokslo vadovu buvo paskirtas 
BSSR MA akademikas V. Popovas, garsus savo darbais ne tik Sovietų Są- 
jungoje, bet ir užsienyje. Jo vadovaujamas, per nepilnus trejus metus pa- 
rengiau disertaciją „Plačiai naudojamų suprastintų poligonometrijos išly- 
ginimo metodų analizė ir kai kurie pasiūlymai jiems pagerinti“, kurią 
1955m. lapkričio 4 d. apgyniau, ir man buvo suteiktas technikos mokslų 
kandidato (daktaro) laipsnis. Mokydamasis aspirantūroje, dirbau ir dės- 
tytojo darbą. 

Grįžęs į KPI, dirbau Geodezijos katedroje vyresniuoju dėstytoju, o nuo 
1958 m. kovo 26 d. - docentu. 1964 m. studijų draugo Juozo Bajoro, dirbu- 
sio Nemuno laivininkystės valdyboje, užsakymu atlikau Nemuno trian- 
guliacijos tarp Kauno ir Smalininkų darbus. Cia, greta kampų ir bazių ma- 
tavimų, buvo nustatyti ir dešimties trianguliacijos kraštinių astronomi- 
niai azimutai. 

1969 m. iškėlus Geodezijos katedrą į VISI, kurį laiką dirbau Šildymo 
ir vėdinimo katedroje, o nuo 1970 m. - Statybos katedroje. Nuo 1970 m. iki 
1980 m. buvau Santechnikos fakulteto, o vėliau Statybos ir santechnikos 
fakulteto prodekanas. Šis laikotarpis buvo produktyviausias mano gyve- 
nime. Nors teko praleisti daug laiko dekanate, bet parengiau technikos 
mokslų daktaro disertaciją „Inžinerinių geodezinių tinklų projektavimas 
ir išlyginimas“, kurią apgyniau 1975 m. birželio 6 d. Maskvos geodezijos, 
aerofotonuotraukos ir kartografijos inžineriniame institute, ir man buvo 
suteiktas habilituoto technikos mokslų daktaro laipsnis. 1978 m. gegužės 
12 d. man buvo suteiktas ir mokslo profesoriaus vardas. 

Nuo 1979 m. sausio 16 d. iki 1992 m. spalio 6 d. dirbau Statybos ka- 
tedros vedėju ir KPI dėsčiau geodezijos, matematinės kartografijos, ma- 
žiausiųjų kvadratų metodo, inžinerinės geodezijos disciplinas. Vadovavau 
studentų geodezininkų diplominiams projektams, aspirantų mokslo dar- 
bams. Du mano aspirantai J. Skeivalas ir V. Lukoševičius apgynė techni- 
kos mokslų kandidato (daktaro) disertacijas. Vėliau J. Skeivalas apgynė ir 
technikos mokslų habilituoto daktaro disertaciją. 

Mano mokslo darbo kryptys - geodezinių tinklų projektavimas ir iš- 
lyginimas, taip pat inžinerinė geodinamika. Šia tematika parašiau ir už- 
sienyje išleidau tris monografijas. Be to, užsienyje išleistas ir mano vado- 
vėlis „Inžinerinė geodinamika“, parašytas kartu su kitais užsienio moksli- 
ninkais. Lietuvoje pasirodė du geodezijos vadovėliai ir viena mokymo prie- 
monė (kartu su kitais bendraautoriais). Lietuvos ir užsienio žurnaluose 
paskelbiau apie 100 mokslo ir populiarių straipsnių, parengiau daug me- 
todikos leidinių studentams. Už visus darbus man buvo suteiktas 1995 m. 
Lietuvos Respublikos mokslo premijos laureato vardas. 1976 m. skaičiau 
paskaitas Suomijoje, Helsinkio geodezijos institute, o 1978 m. buvau išvy- 
kęs į Lenkijos Bialistoko politechnikos institutą susipažinti su geodezijos 
srities mokslo darbais. 1986 m. buvau išrinktas Lvovo politechnikos insti- 
tuto mokslo tarybos nariu ir dirbau iki 1992 m. 1968 m. buvau turistinėje 
kelionėje Prancūzijoje, o 1979 m. ir 1981 m. - Čekoslovakijoje. 

Per visą savo pedagoginės veiklos ir mokslo tyrimų laikotarpį teko 
dirbti ir visuomeninį darbą. Nors ir nepriklausiau TSKP, bet kaip ir dau- 
gelis mano amžininkų dirbau profsąjungose. Buvau Statybos fakulteto prof- 
biuro ir KPI vietos komiteto pirmininku, Lietuvos Respublikos profsąjun- 
gų tarybos nariu. 1967 m. ir 1972 m. dalyvavau Lietuvos profsąjungų X ir 
XI suvažiavimuose, o 1968 m. —- S5SR profsąjungų XIV suvažiavime. 

1970 ... 1989 m. buvau SSSR Aukštojo ir specialiojo vidurinio mokslo 
ministerijos Geodezijos sekcijos mokslo ir technikos tarybos narys, Lietuvos 
vyriausiosios enciklopedijų redakcijos mokslo konsultantas, VISI mokslo 
darbų „Geodezijos darbai“ redkolegijos narys, nuo 1976 m. iki 1991 m. — 
KPI tarybos narys, o nuo 1991 m. iki 1996 m. - KTU senato narys, Lietuvos 
geografų draugijos skyriaus valdybos narys, Lietuvos geografų draugijos 
Mokslo tarybos narys ir kt. Dabar esu Statybos ir architektūros fakulteto 
tarybos narys, „Geodezijos ir kartografijos“ žurnalo redakcinės kolegijos 
narys, Lietuvos geodezininkų sąjungos, Tarptautinės matininkų asociaci- 
jos narys ir kt. 

1952 metais lapkričio 7 dieną vedžiau. Mano žmona Stasė Tamutienė 
(Nektūnaitė) baigė Kupiškio vidurinę mokyklą ir KPI studijavo architek- 
tūrą. Baigusi studijas 1954 m., kurį laiką dirbo Minske, vėliau Komunali- 
nio ūkio projektavimo institute Kaune. Vedybinio gyvenimo pradžia bu- 

vo nelengva, daug ko trūko, ypač buto. Tačiau pamažu įveikėme visas 
kliūtis, pasistatėme namą, kuriame 1962 m. ir apsigyvenome. Užaugino- 
me du sūnus. Vyresnysis Robertas (1955) 1979 m. baigė Bratislavos aukš- 
tosios technikos mokyklos Mechanikos fakultetą, o jaunylis Nerijus (1964) 
— 1987 m. KPI Elektrotechnikos fakultetą. Robertas dabar gyvena ir dirba 
Kaune, o Nerijus - Bostone (JAV). Džiaugiuosi anūkėmis Kristina ir Aiste, 
anūkų Andriumi. | 

Gyvenime buvo daug gražių, giedrių dienų, bet buvo ir tragiškų. Mi- 
rė tėvai, broliai. Ypač tragiški man buvo 1996 m. Per šešis tų metų mėne- 
sius mirė mano Žmona, sesuo ir paskutinysis brolis. Tačiau džiaugiuosi, 
kad gyvenau neveltui. Gyvenimas buvo turiningas ir prasmingas, o atlik- 
tus darbus jau įvertino amžininkai ir dar įvertins juos palikuonys". 

Šią savo autobiografiją parašė dar pats Zigmas, bet 1997 m. balan- 
džio 30 d. jo gyvenimo gija netikėtai nutrūko... 


+ Apžavėtas žemaitiško atkaklumo, Vincas V AINAUSKASbe 
paliovos plėtojo geodezijos mokslo tyrimus Lietuvoje, ieškojo naujų mokslo 
akiračių, ir jo pastangos buvo apvainikuotos sėkme. Štai kokia plati Vinco 
gyvenimo brydė: „Gimiau 1925 m. sausio 14 d. Plungės valsčiaus Didvy- 
čių kaime, gausioje (trys sūnūs ir šešios dukterys) Lietuvos kūrėjo savano- 
rio šeimoje, nuostabiame Žemaitijos miškų, kalnų ir skaidrių ežerų krašte. 
1944 m. baigęs Plungės gimnaziją, vienerius metus mokytojavau Birėnų 
pradinėje mokykloje. 1945 m. įstojau į VDU Statybos fakulteto Geodezijos 
skyrių. Studijų metais buvau geodezininkų grupės seniūnas, rūpinausi 
mokslo klausimais ir linksmąja gyvenimo dalimi. Būdamas šioks toks mu- 
zikantas ir šmaikštuolis, dažnai organizuodavau studentiškas šventes, šo- 
kių vakarus. Be to, studijuodamas visą laiką dirbau Geodezijos katedroje 
laborantu, o vasarą geodezinėse ekspedicijose visai neblogai papildyda- 
vau studentišką kišenę. Šia prasme gyvenime didelių ekonominių rūpes- 
čių ir neturėjau, nes buvau labai darbštus ir dėl to galbūt laimingas. 

Džiugu, kad mus mokė labai aukštos kvalifikacijos dėstytojai, ypač 
profesoriai M. Kosčiauskas ir M. Ratautas, docentas I. Liesis. Jie įskiepijo 
didelę meilę mokslui ir darbui. Turbūt dėl to geodezininkų grupė buvo 
laikoma viena iš geriausių, ir neatsitiktinai du jos absolventai tapo habili- 
tuotais daktarais. 

Fotogrametrijos studijas teko gilinti Maskvos geodezijos, aerofotonuot- 
raukos ir kartografijos inžinierių institute, kuriame 1954 m. apgyniau tech- 
nikos mokslų kandidato (daktaro) disertaciją „Fototrianguliacijos tinklų 
paklaidų tyrimas“. Grįžęs į Lietuvą, 1954 ... 1969 m. dirbau KPI Geodezi- 
jos katedroje, o 1969 m. rudenį persikėliau į naujai įsteigto VISI Geode- 
zijos katedrą. Nuo 1975 m. vadovavau Vilniaus universiteto Inžinerinės 

fotogrametrijos laboratorijai ir buvau nuolatinis Paminklų konservavimo ins- 
tituto Architektūrinės fotogrametrijos laboratorijos specialistų konsultantas. 
1990 m. rugsėjo 29 d. Lvovo politechnikos instituto Mokslo taryboje 
apgyniau habilituoto daktaro disertaciją „Optimalūs fotogrametriniai me- 
todai inžineriniams uždaviniams spręsti, atsižvelgiant į geodezinių mata- 
vimų savybes", o 1991 m. birželio 30 d. man buvo suteiktas profesoriaus 
vardas. 1977 m. parengiau monografiją „Fotogrametrija“. Esu vadovėlių 
„Geodezija“ (1957), „Inžinerinė geodezija“ (1969), „Taikomoji geodezija" 
(1979) bendraautoris. Daugelio šalių vedančiuose žurnaluose - „Geode- 
zija i kartografija“, „Geodezija i aerofotosjomka" (Rusija), „Geodezija, kar- 
tografija i aerofotosjomka" (Ukraina), „Vermessungstechnik“ (Vokietija), 
„Geodezijos darbai“ (Lietuva) ir kt. - esu paskelbęs apie 200 mokslo straips- 
nių. Be to, periodinėje spaudoje, žurnaluose „Mokslas ir technika", „Moks- 
las ir gyvenimas“, „Mūsų gamta“, „Statyba ir architektūra“, „Žvaigžnota 
debess“ (Latvija) ir kituose dažnai spausdinamos mano publikacijos įvai- 
riais mokslo populiarinimo, aplinkosaugos, metodikos klausimais. Vado- 
vavau keliems aspirantams, kurie sėkmingai apgynė mokslų daktaro di- 
sertacijas, oponavau ir recenzavau daugelį disertacijų ir mokslo darbų. 
Nuo 1979 m. esu Tarptautinio architektūrinės fotogrametrijos komi- 
teto (CIPA) narys ir skaitau mokslo pranešimus tarptautiniuose simpo- 
ziumuose, konferencijose. Teko organizuoti Lietuvos fotogrametrijos ir dis- 
tancinių tyrimų komitetą, kuris 1992 m. Tarptautinės fotogrametrijos ir 
distancinių tyrimų draugijos (ISPRS) XVIl-ame kongrese Vašingtone bu- 
vo priimtas tikruoju nariu. Tada kongreso darbuose buvo paskelbtas ma- 
no išsamus pranešimas apie Lietuvos fotogrametrininkų darbus ir tyri- 
mus. Kaip šio komiteto prezidentui tenka glaudžiai bendradarbiauti su 
daugelio šalių aukštųjų mokyklų ir tyrimų institutų iškiliais mokslinin- 
kais. Iš jų nuolat gauname nemažai vertingos informacijos. Mes taip pat 
informuojame apie savo tyrimus, mūsų pažangą fotogrametrijos srityje. 
Šiuo metu nagrinėju matavimų informacijos optimizavimo ir Žemės 
informacinės sistemos sudarymo problemas, darbuojuosi fotogrametri- 
nių ir kartografinių matavimų standartų ir normatyvų srityje. Per trumpą 
laiką iš anglų kalbos į lietuvių kalbą teko išversti daugelį instrukcijų ir 
specifikacijų krašto teritorijos kartografavimo klausimais. Aktyviai ben- 
dradarbiauju „Žemėtvarkos ir melioracijos“ žurnale, kuriame nagrinėja- 
mos nūdienos mokslo ir praktikos problemos bei aktualijos. Be to, kad 
būtų lengviau bendradarbiauti su Vakarais, baigiu rengti labai reikalingą 
„Anglų-lietuvių kalbų sausumos, jūros kartografavimo ir geodezinių ter- 
minų aiškinamąjį žodyną“. 
1996 m. liepos 11 d. Vienoje Tarptautinės fotogrametrijos ir distanci- 
nių tyrimų draugijos (ISPRS) XVIII-tojo kongreso iškilmingoje sesijoje bu- 

vau | apdovanotas ISPRS ir Austrijos draugijos (AS5G) Eduardo Doležalo 
premija. Ši premija įsteigta Austrijos valstybės tūkstantmečio jubiliejaus 
proga šiam garsiam mokslininkui ir visuomenininkui, Austrijos (1907) ir 
Tarptautinės (1910) fotogrametrijos draugijų įkūrėjui pagerbti. E. Doleža- 
las šioms draugijoms vadovavo ir buvo jų prezidentas iki 1926-tųjų metų. 
Konkurso būdu ši premija skiriama mokslininkams, pasižymėjusiems fo- 
togrametrijos, distancinių tyrimų ir geoinformacijos sistemų plėtotės sri- 
tyje. Žiuri komisija, sudaryta iš Austrijos, JAV, Japonijos ir Vokietijos iški- 
liausių mokslininkų, dalyvaujant Jungtinių Tautų atstovui, E. Doležalo 
premiją patvirtino vienbalsiai. Ją įteikė Austrijos Konfederacijos preziden- 
tas Tomas Klestilis, šio kongreso globėjas. Įsiminė kongreso šūkis: „Erdvi- 
nė informacija iš paveikslų“, t.y. fotogrametrininkai ir distancinių tyrimų 
ekspertai geometrinę ir semantinę informaciją gauna iš paveikslų ir kau- 
pia šiuos duomenis vieningoje koordinačių sistemoje. Sie paveikslai su- 
kuriami fotografiniais ir skaitmeniniais sensoriais, įmontuojamais erdvė- 
laiviuose ir antžeminėse platformose. Be to, šiandien vyksta principinis 
lūžis, kai fotogrametrijoje ir distanciniuose tyrimuose pereinama nuo ana- 
loginių metodų prie skaitmeninių, nuo vietinės koncepcijos prie globali- 
nės, nuo rankinių sistemų prie kompiuterinių, pavyzdžiui, geografinės 
informacinės sistemos (GIS). 

2000 m. kovo 8 d. Lietuvos valstybės atkūrimo dešimtmečio išvakarėse 
buvau apdovanotas Lietuvos mokslo premija už darbų ciklą „Geodezijos, 
fotogrametrijos ir kartografijos mokslų teorijos ir praktikos plėtra 1957 ... 
1998“ technologijos mokslų srityje. Taigi tapau tarptautinės ir nacionali- 
nės premijų laureatu. 

1955 m. birželio 12 d. vedžiau. Mano žmona Joana Milkutė - taip pat 
žemaitė, taip pat Lietuvos kūrėjo savanorio dukra. Ji baigė VDU Medi- 
cinos fakulteto Farmacijos skyrių ir dirbo provizore įvairiose Lietuvos vais- 
tinėse. Užauginome dukrą Virginiją (1956), kuri VISI įgijo architektės kva- 
lifikaciją. Ji ilgai dirbo VU Gamtos fakulteto Inžinerinės fotogrametrijos 
laboratorijoje inžiniere, o dabar dėsto piešimą ir braižybą gimnazijoje. Mus 
džiugina vaikaičiai Paulius (VU studentas) ir Mantas (gimnazistas). 

Nors ir sulaukiau garbingo amžiaus, bet aktyviai dalyvauju VGTU 
mokslo veikloje, skaitau paskaitas bakalaurams, studentams ir magistran- 
tams, vadovauju daugelio jų baigiamiesiems darbams. Be to, su doktoran- 
tais energingai gvildename valstybinės svarbos geodezines problemas. Di- 
džiuojuosi, kad dauguma Lietuvos specialistų matininkų yra mano auk- 
lėtiniai, su kuriais bendraujame visada labai šiltai ir atviraširdiškai. Dabar 
esu „Geodezijos ir kartografijos“ žurnalo redkolegijos narys, nuo 1991 m. 
- Estijos ŽŪA Mokslo tarybos-narys daktaro disertacijoms ginti, Lietuvos 
mokslininkų sąjungos narys, Lietuvos matininkų asociacijos narys". 





282 STUDIJŲ IR POLĖKIŲ METAI 


Nuoširdžiai dirbusiam mūsų krašto labui, jo žmonių gerovei Jonui 
VELANIŠKIU I turbūt tiktų iškilaus fiziko B. Franklino žodžiai - 
„Darbas išvaduoja nuo trijų nelaimių: nedorybės, nuobodulio ir neturto". 
Jonas gimė 1927 m. balandžio 27 d. Panevėžio apskrities Vadoklių vals- 
čiaus Butėnų kaime, ūkininko Motiejaus Velaniškio šeimoje. Tėvai turėjo 
40 ha žemės, pažangiai tvarkė ūkį ir gyveno pasiturinčiai. Motiejus kartu 
su 19 metų už jį jaunesne žmona Antanina sulaukė dviejų sūnų —- Povilo 
(1927) ir Jono. Sovietų Sąjungai okupavus Lietuvą, stambus Velaniškių 
ūkis virto nelaimių priežastimi: 1946 m. Motiejus, kaip buožė, buvo suim- 
tas ir nuteistas 10 metų. Mirė jis kalėjime, nežinia kada ir nežinia kur. 

Jonas 1934 ... 1938 m. lankė Stebeikių pradinę mokyklą, o šeštąjį sky- 
rių 1940 m. baigė Ramygaloje. Ten mokėsi ir gimnazijoje, kurios brandos 
atestatą gavo 1945 m. Tų pačių metų rudenį įstojo į VDU Statybos fakulte- 
to Statybos skyrių. 

Pokario metai buvo sunkūs, ypač studentams, nes trūko visko - net 
popieriaus ir pieštukų. Tačiau Jonas sėkmingai susidorodavo su studen- 
tiškais rūpesčiais - mokėsi rūpestingai ir akademinių skolų bei nuobaudų 
neturėjo. Studijuodamas bendravo su vadokliškiu Kaziu Miseliu ir kitais 
bendrakursiais - Algimantu Juška, Evaldu Palšaičiu. Aktyviai dalyvau- 
davo įvairiuose fakulteto renginiuose. 

1950 m. Jonas apgynė diplominį projektą, bet jam, kaip buožės sūnui, 
neatsirado darbo Lietuvoje. Jis buvo „ištremtas“ į Rusiją - statyti Gorkio 
hidroelektrinę. Jaunas darbų vykdytojas buvo labai pareigingas, darbš- 
tus, sumanus. 1954 m. buvo paskirtas pagrindinės statybos aikštelės vir- 
šininku. Iki tol šlubavę darbai pajudėjo. Aikštelėje dirbo keli tūkstančiai 
darbininkų, o statybos terminai spaudė, todėl buvo dirbama trimis pa- 
mainomis. Jonas dirbo nuo septintos ryto iki pirmos nakties. Namo grįž- 
davo apie antrą valandą. Sekmadienių ir poilsio dienų nebuvo. Tik tris 
dienas per metus nedirbdavo, o atostogos — kas dveji metai. 

1954 mmetais, per atostogas Lietuvoje, Jonas vedė gydytoją stomato- 
logę Liudą Stankevičiūtę. 1955 m. liepos 7 d. gimė sūnus Algimantas (da- 
bar - ekonomistas). 1958 m. Velaniškiai susilaukė dukters Eglės (dabar — 
dailininkė) 

1956 m. Jonas grįžta gyventi į Lietuvą. 1956 ... 1960 m. jau patyręs 
inžinierius Jonas Velaniškis dirbo Kauno hidroelektrinės statybvietėje: iš 
pradžių aikštelės viršininku, vėliau — vyriausiuoju inžinieriumi. 1960 ... 
1973 m. Jonas Velaniškis — Elektrėnų šiluminės elektrinės Statybos valdy- 
bos vyriausiasis inžinierius, 1973 ... 1980 m. - Kauno šiluminės elektrinės 
Statybos valdybos viršininkas. Be to, tuo pat metu vadovauja statomų 
Mažeikių ir Vilniaus šiluminių elektrinių statyboms. 1984 m. jis tęsia savo 
viso gyvenimo darbą - stato elektrines: pradeda vadovauti Kaišiadorių 

Kišesakiuamikėlgės elektrinės statybai. Visiškai negalvodamas apie už- 
tarnautą poilsį, 1987 m. Jonas tampa respublikinės reikšmės pensininku. 
Net ir sunkiai sirgdamas, plaučių vėžio kamuojamas, dirbo iki paskutinės 
išvykos į Berlyno onkologinę ligoninę dienos. Nors viską apie savo ligą 
žinojo, bet pirmą kartą gyvenime pasigyrė, taip pat galvodamas apie dar- 
bą: „Viskas paruošta hidroelektrinės tvenkiniui pripildyti, todėl galiu ra- 
miai išvažiuoti"... Mirė Jonas 1991 m. lapkričio 12 d. Berlyne. Su juo iki 
paskutinio atodūsio buvo duktė Esė. 

Nors gabiam inžinieriui iš pradžių ir neatsirado darbo Lietuvoje, bet 
sąžiningu darbu Jonas pasiekė nepaprastai daug. Už savo sunkų ir neper- 
traukiamą darbą 1957 m. buvo apdovanotas „Darbo Raudonosios Vėlia- 
vos“ ordinu, 1960 m. — „Lenino ordinu", daugeliu medalių, garbės raštų ir 
ženklų. 1962 m. jam buvo suteiktas Lietuvos nusipelnusio statybininko 
garbės vardas. 

Jonas Velaniškis buvo žmogus, kurio gyvenimo šūkis - sąžiningas ir 
doras darbas. Darbas buvo jo dievas, ištikimybė, meilė ir gyvenimas. Jis 
nematė, kaip užaugo vaikai. Jais rūpinosi žmona Liuda, dirbdama Kauno 
Petrašiūnų poliklinikoje gydytoja stomatologe. Jonas labai mylėjo savo 
vaikaičius - sūnaus Tomuką ir Jonuką, deja, dukters Mindaugėlio ir 
Kotrynos jau nebepamatė... 

Sunkiai dirbdamas visą gyvenimą, Jonas nesukaupė jokio turto, jo ne- 
primins pasistatyta „pilaitė“, bet apie jį bylos visiems šviečianti ir ilgai 
dar šviesianti jo pastatytų elektrinių šviesa. 

Amžinajam poilsiui Jonas atgulė Kauno Petrašiūnų kapinėse. 


Nuo mažens pratintas padėti, tausoti, taupyti, būti „mažesniu“ Linas 
VIDUGIRIS vadovavosi devizu - „Dirbki ir baiki!“ Štai jo gyvenimo 
kelias: „Šį pasaulį išvydau 1928 m. sausio 23 d. Panevėžio apskrities 
Kupiškio valsčiaus Jutkonių kaime. Tais pat metais mūsų kaimo gyvento- 
jai buvo išskirstyti į vienkiemius, ir tėvai gavo 8 ha žemės prie vaizdingų 
Mituvos, tekančios iš Skapiškio ežero, krantų. Jie buvo nepaprastai darbš- 
tūs ir, kaip darbo bitelės, plušdami nuo ankstyvos brėkšmos iki sutemų, 
pasistatė namus, gražiai susitvarkė sodybą. Deja, užtvenkus Lėvenį prie 
Kupiškio, beveik visa mūsų žemė atsidūrė didžiulio tvenkinio dugne. 

Pradinę mokyklą lankiau Virbališkių kaime. Ypač prisimenu moky- 
toją Petrą Šimonį, kilusį taip pat iš Kupiškio krašto, puikų žmogų ir peda- 
gogą. Net prisimenu ir jo ketvirtojo skyriaus paskutinį diktantą, kai ku- 
riuos jo sakinius. Virbališkių mokykloje jau bendravau su būsimuoju stu- 
dijų kurso draugu Leonu Barzdžiuku (jis mokėsi aukštesniame skyriuje). 
Penktąjį skyrių baigiau Kupiškio pradinėje mokykloje, o vasarą mūsų kai- 
mynas Vincas Vyčinas (vėliau 1940 metais Kupiškio gimnazijos pirmosios 

"laidos abiturientas, po Antrojo pasaulinio karo — filosofijos profesorius 
Kanadoje) parengė mane egzaminams į pirmąją klasę. Ir taip, 1939 m. rug- 
sėjo 1 d. nuaidėjus pirmiesiems karo bombų sprogimams Lenkijoje, ku- 
riuos girdėjome net Kupiškyje, tapau gimnazijos mokiniu. 

Lietuvių kalbos mokytojo Martyno Stonio paragintas, jau pirmojoje 
klasėje pradėjau rinkti tautosaką, padėdavau mokytojui ją tvarkyti. Ta- 
čiau, Lietuvą okupavus Sovietų Sąjungai, rudenį mokytojo jau nebebuvo, 
o tautosaka gimnazijoje niekas nebesidomėjo. Labai įdomios būdavo ir 
matematikos pamokos, kurias dėstydavo direktorius Teodoras Blinstru- 
bas, vėliau Jungtinėse Amerikos Valstijose VLIK'o pirmininkas, 1996 me- 
tais 90-mečio jubiliejaus proga prezidento Algirdo Brazausko apdovano- 
tas Lietuvos Didžiojo Kunigaikščio Gedimino trečiojo laipsnio ordinu. Ma- 
loniai prisimenu lietuvių kalbos mokytoją Danutę Mušinskaitę, vėliau 
GULAG'o tremtinę, taip pat istorijos mokytoją auklėtoją Filomeną Jočienę, su 
kuria bendrauju iki šiol. Nors, mokantis gimnazijoje, beveik visą laiką vy- 
ko karas, bet tos dienos paliko maloniausius prisiminimus. 

Tėviškėje labai dažnai buvo minimas mūsų kaimynas, mano tėvo am- 
žininkas Jurgis Čiurlys, Petrogrado technologijos instituto absolventas, vė- 
liau Lietuvos geležinkelių direktorius, VDU profesorius, daug pasidar- 
bavęs plėtojant Lietuvos geležinkelius, gelžbetoninio tilto per Mituvą mū- 
sų kaime statybos iniciatorius. Man taip pat įsiminė kelių specialybė, ir 
nutariau stoti į VDU Statybos fakulteto Kelių skyrių. Apsigyvenau toli 
nuo universiteto - Aukštuosiuose Šančiuose, todėl iki 1946 m. pavasario į 
paskaitas teko kulniuoti pėsčiomis, nes autobusai tada dar nekursavo... 
Dažnai į Šančius kartu grįždavau su kurso draugu Viktoru Kriaučiūnų, 
kuris rudenį pateko į Kauno saugumo požemius, bet iškentėjo kankini- 
mus ir po metų buvo paleistas. 

Universitete ypač įsiminė dėstytojų 5. Lukošiūno paskaitos apie kelių 
projektavimą, V. Likevičiaus pasakojimai apie Lietuvos ir Čekijos kelių ir 
geležinkelių naujoves, A. Gudaneco - apie kelių tiesimo darbus Kaukaze 
ir Užkaukazėje. 

1950 m. apgyniau diplominį projektą ir buvau paskirtas į Alytaus ke- 
lių valdybą. Tačiau dekanas doc. S. Vabalevičius, atsiradus laisvai vietai į 
aspirantūrą, pasiūlė važiuoti į Maskvos automobilių ir kelių institutą. Taigi 
spalio pabaigoje atsidūriau Maskvoje! Nieko čia nepažinojau, nieko neži- 
nojau... Vadovu buvo paskirtas Kelių projektavimo katedros vedėjas prof. 
V. Babkovas, labai geras specialistas ir nuostabus žmogus. Daug laiko te- 
ko praleisti bibliotekose, kelių tyrimų ruožuose. Žinoma, aplankiau daug 
spektaklių Didžiajame ir kituose teatruose, daug įdomių koncertų, taip 
pat rungtynių — sporto aikštėse ir stadionuose. 

1954 m. balandžio 22 d. apgyniau disertaciją „Kai kurie horizonitaliųjų 
kreivių projektavimo klausimai rekonstruojant kelius" ir netrukus sugrį- 
žau į KPI Kelių katedrą. Visą vasarą ruošiausi paskaitoms, pratyboms, 
laboratoriniams darbams. Patarimais daug padėjo jaunieji katedros bendra- 
darbiai — vyresnieji dėstytojai A. Tamaševičius ir kurso draugas E. Palšaitis. 

1955 m. sausio 12 d. VAK patvirtino mokslų kandidato (daktaro) laips- 
nį, o 1958 m. - mokslo docento vardą. 1962 ... 1967 m. buvau Kelių kated- 
ros vedėjas. 

1969 m. Kelių katedra buvo perkelta į naujai įsteigtą Vilniaus inžine- 
rinį statybos institutą. VISI buvo malonu bendrauti su studijų draugais 
profesoriais A. Čyru, B. Sidauga, V. Vainausku, docentais E. Palšaičiu, 
L. Puodžiukynu, Kelių katedros bendradarbiais profesoriumi S. Roku, do- 
centais V. Jasulaičiu, A. Juzėnu, K. Skeriu, K. Petkevičiumi, A. Laurinavi- 
čiumi, J. Christausku, I. Podageliu, taip pat daugeliu Aplinkos inžinerijos 
fakulteto ir VGTU kolegų. 

Kartu su kitais katedros bendradarbiais išleidome „Kelių tiesimo" 
(1967 m. pirmoji, 1972 m. — antroji dalis) ir „Kelių eksploatacijos" (1991) 
vadovėlius. 1999 m. iš spaudos išėjo „Automobilių kelių projektavimo“ 
knyga, kurią parengėme kartu su doc. E. Palšaičiu. Gimnazijos klasės drauz 
gams talkinant, 1997 m. išleidome knygą apie Kupiškio gimnaziją „Ir mes 
kupiškėnai“, kuri susilaukė didelio ne tik kupiškėnų susidomėjimo, bet 
pasklido net ir užjūryje“. 


Studijuodami pirmuosiuose kursuose dar mažai pažinėjome vieniki- 
"tus, o vėliau jau retokai matydavome statybos organizacijoje besidarbuo- 
jantį Vincą VILČINSK Ą „todėl su juo teko mažai bendrauti. Vincas 
gimė 1924 m. lapkričio 2 d. Šakių apskrities Lekėčių valsčiaus Mikytų kai- 
me, darbininko šeimoje. Vinco tėvai - Ona ir Stasys Vilčinskai - neturėjo 
jokio turto ir tik mirus motinos tėvui gavo 1,5 ha palikimą. Vėliau jie čia 
pasistatė namą. Tėvas dirbo Pavilkijo lentpjūvės vedėju, o motina su duk- 
ra darbavosi savo ūkelyje. Iš pat mažų dienų Vincas padėdavo tėvui, o 
1932 m. gegužės 1 d. pradėjo mokytis Pavilkijo pradinėje mokykloje. Penk- 
tąjį ir šeštąjį skyrius lankė jau Vilkijoje. 1938 m. rudenį įstojo į Vilkijos 
progimnaziją, o vokiečių okupacijos metais, 1944 m. pavasarį, išlaikęs abi- 
tūros egzaminus, gavo jau gimnazijos brandos atestatą. Grįžus sovietinei 
armijai, Vincas dirbo Nemuno laivininkystės valdybos Kriūkų ... Vilkijos 
filiale normuotoju iki 1945 m. rugsėjo pradžios. Tada jis buvo priimtas 
studentu į VDU Statybos fakulteto Statybos skyrių. 

Studijuodamas Vincas pradėjo dirbti Vilkijos rajono Kaimo ir kolūkių 
statybų skyriaus vedėju, todėl penktajame kurse jis dažnai vėluodavo rengti 
kursinius projektus. Net ir diplominį projektą rengė skubotai, kai kuriuos 

projekto klausimus išnagrinėjo paviršutiniškai. Gavęs inžinieriaus diplo- 
mą, V. Vilčinskas 1950 m. liepos 7 d. buvo perkeltas dirbti į Kauno srities 
tą pačią valdybą vyresniuoju inžinieriumi. Vėliau jis dirbo Vilkijoje, Šakių 
rajone. Vincas mirė 1982 m. birželio 8 d. Šakių rajono Žemosios Panemunės 
kaime. 


Pasitempęs, balsingas, patrauklios išvaizdos jaunuolis, 1945 metų vė- 
lyvą rudenį pasirodęs VDU auditorijoje su kariškio palaidine, Vytautas 
VITKAUSKA S gimė 1923 m. spalio 29 d. Alytuje. Tėvai jaunystėje 
gyveno kaime, bet neturėjo žemės, todėl persikėlė į miestą. Vitkauskų šeima 
buvo gausi: augo keturi vaikai, o dar du broliai ir trys seserys buvo mirę. 

1929 ... 1933 m. Vytautas lankė Alytaus pradinę mokyklą. Esant sun- 
kioms šeimos materialinėms sąlygoms (tėvas - invalidas), tėvai sutiko 
Vytautą leisti į gimnaziją, jeigu jis pats užsidirbs pinigų mokesčiui už moks- 
lą. Noras nugalėjo viską, ir Vytautas sėkmingai kopė iš klasės į klasę. 1941 
metų pavasarį jam buvo įteiktas Alytaus gimnazijos brandos atestatas. Vo- 
kiečių okupacijos metais jis mokytojavo Marcinkonių, Puvočių pradinėse 
mokyklose, o 1944 metų vasarą buvo pašauktas į sovietinę armiją. 

Sėkmingai įveikęs karo kelius, 1945 m. spalio 10 d. Vytautas buvo 
demobilizuotas. Grįžęs į Lietuvą, įteikė prašymą priimti į VDU Statybos 
fakulteto Statybos skyrių. Stojamieji egzaminai jau buvo pasibaigę, todėl 
buvo priimtas tik hospitantu. Gerai išlaikė visus egzaminus, ir, Statybos 
fakulteto dekanui pritarus, 1946 m. Vytautas tapo antrojo kurso studentu. 

= Studijų metais Vytautas dainavo universiteto chore, dalyvavo meno 
saviveiklos renginiuose. 1950 m. pavasarį sėkmingai apgynė diplominį 
ak ir įgijo statybos inžinieriaus kvalifikaciją. 

Baigęs studijas, Vytautas buvo paskirtas į Kaimo ir kolūkių statybos 
valdybą Vilniuje. Čia dirbo iki 1963 m. kovo. Po to vienerius metus darba- 
vosi vyresniuoju inžinieriumi Statybos ministerijoje. Nuo 1964 m. balan- 
džio iki 1967 m. liepos Vytautas vadovavo Vilniaus skaičiavimo mašinų 
gamyklos Kapitalinės statybos skyriui, o nuo tų pat metų rugsėjo pradžios 
pradėjo dirbti dėstytoju Geležinkelių transporto technikume. 1969 m. 
Vytautas buvo priimtas į Vilniaus statybos technikumą: iš pradžių valan- 
diniu dėstytoju, o nuo 1971 m. rugsėjo 1 d. - etatiniu. Čia Vytautas dėstė 
statybos darbų technologijos ir organizavimo discipliną, vadovavo kursi- 
niams darbams, projektams, moksleivių gamybinei praktikai. Pablogėjus svei- 
katai, 1980 m. rugsėjo 16 d. Vytautas paprašė jį atleisti iš dėstytojo pareigų. 

Vytautas buvo aktyvus meno saviveiklininkas: jis dainavo „Elek- 
trono“ vyrų chore ir 1969 metais dalyvavo šio choro gastrolėse Lenki- 
joje ir Čekoslovakijoje. Vytautas mirė 1998 m. lapkričio 3 d. Palaidotas 
Rokantiškių kapinėse. 

Nepailstantis kultūros židinių puoselėtojas Antanas ŽA L A prisi- 
mena: „Gimiau 1926 m. gruodžio 14 d. Utenos apskrities Alantos vals- 
čiaus Šilaikėnų kaime, mažažemių ūkininkų šeimoje (tėvai turėjo tik 11 ha 
žemės). Be manęs, šeimoje dar augo brolis Serapinas (1932) ir sesuo Marija 
(1940). Gimiau po laiminga žvaigžde, kuri mane lydėjo visą gyvenimą. 
Buvau pirmagimis. Nors ir nebūdami turtingi, mano tėvai buvo šviesūs 
kaimo Žmonės ir nutarė leisti mane į mokslus. Alantos valsčiaus Aponkiš- 
kių pradinę mokyklą lankyti pradėjau septynerių metų, o 1937 metais įsto- 
jau į Molėtų progimnazijos pirmąją klasę. Vėliau mokiausi Utenos gimna- 
zijoje ir 1944 m. gavau brandos atestatą. Per atostogas dirbdavau tėvų ūke- 
lyje, kurį jie labai puoselėdavo ir buvo pripažinti vienais geriausių kaimo 
ūkininkų. Gal todėl 1941 m. buvo numatyta ištremti mus iš Lietuvos. Apie 
tai tėvams pranešė kažkas iš valsčiaus. Teko slapstytis. Tačiau prasidėjo 
karas, ir išvengėme tremties. Po karo tėvų ūkelis buvo priskirtas prie ma- 
žažemių, dėl to jokių sankcijų nepatyrėme. 

Žemė buvo šeimos maitintoja, ir aš galėjau mokytis toliau. 1945 me- 
tais įstojau į VDU Statybos fakulteto Hidrotechnikos skyrių. Tada tėvai, 
kaip ir visi kiti ūkininkai, buvo verčiami stoti į kolūkį, bet savarankiškais 
ūkininkais išsiliko net iki 1950 m. vasario. Kad tėvai per prievartą įstotų į 
kolūkį, Alantos vykdomasis komitetas apie tai pranešė universitetui. Tuo- 
met tėvai nebesipriešino, ir gimtieji laukai, pievos ir ganyklos neteko savo 
šeimininko. Atėjo sodybų tuštėjimo metas: tai vienur, tai kitur tik vienišos 
girgždančios šulinių svirtys priminė nužudytus ar ištremtus kaimynus. 

Diplominiame projekte nagrinėjau aktualų Lietuvos elektrifikavimo 
klausimą. Tai buvo pradinė septintajame šio šimtmečio dešimtmetyje pa- 
statytos Kauno hidroelektrinės idėja. 

Buvo numatyta paskirti mane į Sovietų Sąjungos stambiųjų hidroe- 
lektrinių statybvietes, bet man ir čia pasisekė,- apie šią grėsmę mane įspė- 
jo dekanas B. Petrulis ir patarė nesutikti. Aš kategoriškai atsisakiau išvyk- 
ti iš Lietuvos. Tuomet pasiuntė mane į mažą kaimo elektrifikavimo įmo- 
nę, kuri tiesiogiai priklausė Maskvai. Ši įmonė savarankiškai projektavo 
ir statė mažas hidroelektrines. Mano darbo pradžia - Merkinės hidroelek- 
trinė prie Straujos upelio. Čia dirbau darbų vykdytoju. Po trijų mėnesių 
buvau paskirtas įmonės vyresniuoju inžinieriumi, 0 po metų - tos pačios 
įmonės vyriausiuoju inžinieriumi. Prie Strėvos upelio pastatėme keturias 
elektrines, prie Virvytės — tris, prie Šešupės - dvi ir dar daugelį kitų. Ne 
tik statėme, bet ir tiesėme elektros linijas į kolūkius, tarybinius ūkius, baž- 
nytkaimių ir aplinkinių vietovių gyventojams. Šie mano jaunystės darbai 
— patys kilniausi. Būdavo malonu matyti, kaip Lietuvos kaime, pakilusia- 
me iš karo griuvėsių, nuniokotame, maži upeliai įžiebia šviesos žiburėlį! 
Dar maloniau išgirsti dabar, kad pradedama atgaivinti mažas elektrines. 

Šis pirmasis darbo laikotarpis buvo mano jaunystės vilčių, polėkių 
metas. Tada sutikau gyvenimo draugę - Vilniaus pedagoginio instituto 
absolventę Pauliną. Ir čia man pasisekė: sulaukėme dukters Gražinos ir 
sūnaus Gedimino, kurie vėliau taip pat tapo statybos inžinieriais. 

Per tą laiką iš mažosios kaimo elektrifikavimo įmonės išaugo didelis 
energetikos statybos trestas, kuriam buvo pavaldžios keturios valdybos. 
Šioje organizacijoje vyriausiuoju inžinieriumi dirbau dvylika metų. 1958 
metais hidroelektrinių statyba buvo nutraukta, o kaimas elektrifikuojamas 
iš stambių energetikos šaltinių. 

Mano kelrodė žvaigždė nurodė, kad aš toliau turiu dirbti statybos 
organizacijose. Ir čia man sekėsi! Statybininko darbą pradėjau Lentvario 
statybos valdybos viršininku, po dvejų metų - Vilniaus statybos tresto Ap- 
dailos darbų valdybos viršininku, o 1972 m. — to paties tresto genrangovi- 
nės organizacijos Statybos valdybos viršininku. Sioje valdyboje dirbau 28 
metus. Man vadovaujant, buvo pastatyta daug stambių objektų: Lietuvos 
respublikinis dramos teatras, buvusio Plano komiteto pastatas, buvusios 
Profsąjungų tarybos, Finansų ministerijos, Seimo rūmai, Svečių namai Lat- 
vių gatvėje, dabartiniai moksleivių, vyriausybės rūmai, „Draugystės“ vieš- 
butis, Nemenčinės vaikų ligoninė, dar daug kitų ligoninių, technikumų, 
vidurinfų mokyklų, gyvenamųjų namų, vaikų darželių, administracinių 
pastatų. Daug darbų atlikta Operos ir baleto teatro rūmuose. Vaikščioda- 
mas po Vilnių, matau daug mūsų statybos objektų ir jaučiu didžiulį pasi- 
tenkinimą. Tuometinė valdžia teigiamai įvertino mūsų darbą ir skyrė ne- 
mažai įvairių apdovanojimų. Pažymėtini buvusios Sovietų Sąjungos Mi- 
nistrų Tarybos premija, Nusipelniusio statybininko vardas, kurį pripaži- 
no ir Nepriklausomos Lietuvos vyriausybė, valstybinė pensija. 

1992 m. statybos valdyba, kuri man tapo tarsi antraisiais namais, bu- 
vo privatizuota ir pavadinta „Kupolo“ akcine bendrove. Buvau išrinktas 
šios bendrovės pirmininku ir administracijos direktoriumi. Svarbiausios 
naujosios statybos - Vilniaus pedagoginio universiteto naujieji korpusai, 
bažnyčia. 

Man iš tiesų pasisekė! Esu viskuo apsirūpinęs, trūksta tik jaunystės! 
Šį trūkumą šiek tiek eliminuoja keturios anūkės. Nors gyvename atskirai, 
bet artimai bendraujame, todėl jaunystės juoko ir džiaugsmo būna kupini 


177 


namai! 


Ramus, draugiškas, ilgametis kurso seniūnas, apgalvotai sprendžiantis 
įvairius studijų klausimus, sumanus dėstytojas, rūpestingas tėvas, „spinin- 
gistas - šitaip trumpai gali būti apibūdintas Jonas ŽILEVIČIUS. 
Gimė Jonas 1920 m. gegužės 16 d. Šiaulių apskrities Padubysio valsčiaus 
Dzidų dvare bežemio valstiečio šeimoje. Jonas buvo vyriausias Žilevičių 

sūnus. Po jo į šį pasaulį dar atėjo seserys Teresė ir Stefa. Tėvai nuomodavo 
žemę, todėl tekdavo kraustytis iš vienos vietos į kitą. Jonas lankė net tris 
pradines mokyklas, o 1932 m. baigė Leporių keturmetę:-Po to trejus metus 
dirbo tėvų nuomojamame ūkyje, o 1935 m. įstojo į Šiaulių amatų mokyklą, 
kurią baigė 1939 m. Tais pat metais Jonas įsidarbino Šiaulių D8K9“ avaly- 
nės fabrike modeliuotoju. 

Sovietų Sąjungai okupavus Lietuvą, Jonas pradėjo dirbti Šiaulių ke- 
lių valdyboje dešimtininku. Prasidėjus Antrajam pasauliniam karui, jis kurį 
laiką padėdavo tėvams jų ūkyje, bet, vengdamas Reicho darbo tarnybos, 
1942 m. vėl grįžo į Kelių valdybą. Dirbdamas Jonas mokėsi suaugusiųjų 
gimnazijoje ir ruošėsi eksternu laikyti abitūros egzaminus. 1944 m. birže- 
lio 10 d. valstybinė egzaminų komisija Vilniuje jam išdavė brandos atesta- 
tą. 1944 m. lapkričio 28 d. Jonas buvo priimtas studentu į VDU Statybos 
fakulteto Statybos skyrių, bet sudėtingomis karo meto sąlygomis studija- 
vo tik iki tų metų pabaigos. 1945 mokslo metų pradžioje Jonas vėl įstojo į 
VDU. Jis sėkmingai išlaikė visus statybos specialybės trijų kursų egzami- 
nus, o 1948 m. rugpjūčio 22 d. paprašė perkeliamas į Hidrotechnikos sky- 
rių. Statybos fakulteto prodekanas doc. J. Mikuckas rektoriui rašė: „Hidro- 
technikos skyrius yra deficitinis, pritariu perkelti Joną Žilevičių į hidro- 
technikus". Jonas sėkmingai susidorojo su visomis papildomomis hidro- 
technikos specialybės disciplinomis, kurių egzaminus teko išlaikyti už ant- 
rąjį ir trečiąjį kursus, ir 1950 m. pavasarį apgynė diplominį projektą. 

Šiauliuose ir universitete Jonas labai domėjosi sportu. Jis vadovavo 
VDU Statybos fakulteto studentų Akademiniam sporto klubui, nuo 1951 
metų buvo respublikinės kategorijos buriavimo teisėjas. 

Baigęs studijas, jaunas inžinierius Jonas Žilevičius buvo paskirtas į 
Hidrotechnikos katedrą asistentu. Pertvarkius universitetą, jis liko toje pa- 
čioje katedroje KPI ir 1956 ... 1965 m. dirbo vyresniuoju dėstytoju. 1964 m. 
Jonas apgynė disertaciją „Mišriosios kanalizacijos šoninio slenksčio darbo 
rodiklių tyrimas“ ir 1965 m. balandžio 10 d. VAK suteikė jam technikos 
mokslų kandidato (daktaro) laipsnį, o 1968 m. kovo 1 d. Jonui buvo pa- 
tvirtintas ir mokslo docento vardas. 1973 ... 1975 m. antraeiles pareigas jis 
dar ėjo ir Lietuvos ŽŪA Hidrojrenginių katedroje. Doc. Jonas Žilevičius 
skaitė hidraulikos, hidrologijos, hidrometrijos, inžinerinės melioracijos dis- 
ciplinų paskaitas, vadovavo pratyboms. Jis daug energijos ir darbo įdėjo 
kuriant KPI Hidrotechnikos laboratoriją. Gausus yra doc. Jono Žilevičiaus 
mokslo darbų bei straipsnių rinkinys. 1966 metais jis kartu su katedros 
bendradarbiais išleido vadovėlį „Hidraulika“. 

1984 m. doc. J. Žilevičius pradėjo dirbti Vandentiekio ir kanalizacijos 
katedroje, kuri 1988 m. buvo pertvarkyta į Inžinerinės ekologijos katedrą. 
Šioje katedroje pagal sutartį Jonas dirbo iki 1990 m. rugpjūčio. 1991 m. 

vasarą jis buvo priimtas į akcinę bendrovę „Poli“ konsultantu, o 1994 m. 
vasario pradžioje trumpam dar grįžo į Inžinerinės ekologijos katedrą, bet 
netrukus tapo rentininku. 

Jonas buvo prisiekęs Žvejys mėgėjas, daug spiningaudavo kartu su 
kolega E. Palšaičiu. Maloniai prisimename jo žvejybos išvykas kartu su 
KPI rektoriumi akademiku K. Baršausku, kuriam savo laimikiais Jonas 
nenusileisdavo. 

Šeimą Jonas sukūrė 1950 metais. Žmona Irena - gydytoja terapeutė. 
Žilevičiai i išaugino du sūnus: Arvydą (1953) ir Rimą (1957). 

Docentas Jonas Žilevičius staiga mirė 1995 m. birželio 17 d. Palaido- 
tas Kauno Kleboniškio kapinėse. 


Atkakliai šuoliavęs gyvenimo vingiais Juozas ŽIOGAS rūpestin- 
gai naujais gyvenamųjų namų kvartalais ir kitais statiniais papuošė ne tik 
laikinąją sostinę, bet ir daugelį kitų Lietuvos miestų. Štai Juozo gyvenimo 
„šuoliai“: „Gimiau 1922 m. gegužės 20 d. Žagarėje. Gimtajame mieste bai- 
giau pradinę ir vidurinę (Keturias klases) mokyklas, o 1937 m. įstojau į 
Joniškio gimnazijos penktąją klasę. Gavęs septintosios klasės baigimo pa- 
žymėjimą, persikėliau į Siaulių gimnaziją ir 1942 m. birželio 20 d. man 
buvo įteiktas brandos atestatas. 

Vokiečių okupacijos metais dirbau tėvų ūkyje, o Lietuvą vėl okupa- 
vus sovietinei armijai, darbavausi Plukdymo kontoroje, Žarėnų pieno per- 
dirbimo bendrovėje. 1944 m. rudenį įstojau į VDU Technologijos fakulte- 
tą, bet 1944 m. lapkričio 17 d. tapau Statybos fakulteto studentu. Sudėtin- 
gais karo metais studijuoti buvo labai sunku, ir tik 1945 m. rudenį aktyviai 
pradėjau studijas. 

Studijų metai - neišdildomų malonių prisiminimų metai — prabėgo 
nepastebimai... Baigiant diplominį projektą, 1950 m. gegužės 22 d. buvau 
pakviestas į universiteto mandatinę komisiją ir apkaltintas, kad į diplo- 
mantų auditoriją atsinešiau įstatymų rinkinį ir, juo remdamasis, aiškinau, 
prieš kiek laiko diplomantai turi būti paskirstomi į darbavietes ir kad 
draudžiama juos išsiųsti už respublikos ribų. Komisijos posėdyje, prisi- 
menu, buvo pateikti šie klausimai: „Kiek brolių „banditų“ yra miške?“, 
„Kodėlnešioju vestuvinį žiedą ir tikiu religiniais prietarais?" Komisija sky- 
rė griežtą papeikimą, bet leido ginti diplominį projektą. 

Į Kareliją vis dėlto neišvykau, nes Elektros stočių ministerijos Kadrų 
valdyba paskyrė mane dirbti į Kauno „Pergalės“ turbinų gamyklą. Vado- 
vavau pramoninių ir Pergalės, S. Daukanto, Kęstučio gatvių rajono gyve- 
namųjų namų statybos priežiūrai. Po to dirbau Statybos ministerijai, Kai- 
mo statybos ministerijai priklausančių Marijampolės, Vilkaviškio, Šakių 
mechanizuotų kolonų viršininku, Kėdainių statybos valdybos vyriausiuoju 

inžinieriumi, Jonavos statybos valdybos, kuri statė azoto gamyklos amo- 
niako kompleksą, viršininku. Dirbdamas Kauno statybos tresto Apdailos 
darbų kolonos viršininku, 1983-m. išėjau į pensiją. Liko apdovanojimai už 
gerą darbą, garbės raštai, malonūs ir slogūs prisiminimai... Šeimą sukū- 
riau 1949 m. Žmona Aldona-Melanija - medikė. ' 

Su džiaugsmu sutikau Atgimimą, lankiau mitingus, stovėjau Baltijos 
kelyje. Labai gerbiu Žmones, atvedusius Lietuvą į laisvę. Džiaugiuosi, kad 
galėsiu mirti laisvoje Tėvynėje. Tapęs pensininku, mėgstu darbuotis sode, 
seku politiką, pergyvenu, kad tiek daug kliūčių yra kelyje į visapusišką 


laisvę!“ 

Visada kartu 


Doc. Vaclovas Pranaitis 


1950 metų pavasarį baigėme Vytauto Didžiojo universitetą. Nors pats 
universitetas jau buvo pervadintas, bet mūsų diplomų antspaude puikuo- 
jasi žodžiai - Vytauto Didžiojo universitetas. Buvome paskutinioji Staty- 
bos fakulteto laida, nes rudenį universitetas buvo pertvarkytas į Kauno 
politechnikos institutą ir Kauno medicinos institutą. Gavome diplomus, 
šauniai atšokome išleistuvių puotą „Metropolio“ restorane, susitarėme su- 
sitikti kas penkeri metai ir išsiskirstėme į darbavietes. Tačiau, perskaičius 
visą prisiminimų knygą, matyti, kad tai nebuvo tik studijos. Jos mus su- 
siejo labai tampriomis dvasinėmis gijomis, amžinos žmogiškosios drau- 
gystės ryšiais. Siandien tiesiog neįmanoma įsivaizduoti, kad anais laikais 
didžiulės auditorijos gale kartkartėmis stovėdavo dėžutė, kurioje buvo kau- 
piamos lėšos rezistencijai. Kurso bičiuliai žinojo, arba spėjo, bet kartu „ne- 
žinojo ir nebuvo jos regėję!“ Dėžutė stovėjo, lėšos kaupėsi... Aukojo kiek 
kas galėjo, aukojo ir studentai, aukojo ir dėstytojai. 

Sunku tada buvo įsidarbinti ir dirbti tiems, kurių tėvai arba artimi 
giminės turėjo daugiau žemės arba buvo ištremti. Ir čia jiems buvo ištiesta 
ranka. Vienas iš kurso bičiulių savo atsiminimuose rašo, kad Klaipėdoje 
sėkmingai darbavosi po mielo bičiulio Jono Babravičiaus „sparnu“. To- 
kių atsitikimų buvo nemažai. Kai kurie kolegos dėl įvairių priežasčių iš 
viso nebuvo paskirti dirbti Lietuvoje ir išvyko į didžiąsias statybas. Pen- 
kiolika kurso bičiulių buvo paimti į inžinerinius kariuomenės dalinius. 
Buvo net ir tokių, kurie tiesė geležinkelius Mongolijoje. Tačiau jau per pir- 
mąjį dešimtmetį ir jie patys, ir likusieji Lietuvoje dėjo pastangas, kad kole- 
gos sugrįžtų. Vieni, motyvuodami būtomis ir nebūtomis priežastimis, de- 
mobilizavosi, kiti, pasibaigus ir dar nepasibaigus didžiosioms statyboms, 
sugebėjo grįžti į Lietuvą. Cia jie buvo įdarbinti, puikiai dirbo ir gerai už- 
dirbo, daugelis jų, užmiršus tariamas „nuodėmes“, buvo atžymėti aukš- 
čiausiais apdovanojimais. Taigi per antrąjį susitikimą vietiniai kurso bi- 
čiuliai tvirtai spaudė rankas visiems laimingai sugrįžusiems. 

Vytauto Didžiojo universiteto Statybos fakulteto 1950-tųjų metų laidos 
inžinierių apogėjus, t. y. „aukso amžius“, - XX amžiaus antroji pusė. Tuo 

metu nemažai kolegų įkopė į mokslo viršūnes. Pasaulinio garso mokslinin- 
kais, habilituotais daktarais, profesoriais ir akademikais tapo Aleksandras 
Čyras ir Antanas Kudzys, habilituotais daktarais, profesoriais - Zigmas 
Tamutis ir Vincas Vainauskas, daktaru ir profesoriumi - Bronius Sidauga, 
daktarais ir docentais - Kazys Blaževičius, Kazys Dabužinskas, Evaldas 
Palšaitis, Leonas Puodžiukynas, Antanas Stankus, Linas Vidugiris, Jonas 
Žilevičius, docentais - Zenonas Mackevičius, Vaclovas Pranaitis ir Romualdas 
Sakalauskas. Jie ilgus metus darbavosi mūsų Alma Mater ir dėjo teorinius 
statybų pagrindus. 

Kiti kolegos užėmė aukštas vietas Statybos ir kitose ministerijose, įvai- 
riuose statybos projektavimo institutuose ir biuruose, statybos trestuose 
ir įmonėse, tiesiog pačiose statybose ir, dirbdami ranka rankon su teoreti- 
kais ir naujai ateinančių laidų statybininkais, puoselėjo statybų profilio 
profesijas. Buvo pastatyti ištisi nauji miestų kvartalai, išaugo nauji miestai 
ir miesteliai, gražios gyvenvietės, gamyklų pastatai, Lietuvą išraizgė geri 
asfaltuoti keliai su grakščiais tiltais ir viadukais, sudėtingomis sankryžo- 
mis, sušniokštė galingos hidroturbinos, laukus išvagojo melioracijos tin- 
klai. O kiek buvo atlikta sudėtingų matavimo darbų, sukurta įvairių pla- 
nų ir žemėlapių! Ir visa tai buvo daroma Lietuvos labui. 

Mūsų sambūrių Kaune organizatorius ir jų siela visuomet buvo 
Leonas Puodžiukynas su žmona Eugenija. Vėliau šį darbą dirbo Janina ir 
Povilas Garbauskai, Ona ir Vaclovas Melisiakai, Irena ir Jonas Žilevičiai, 
Gražina ir Jonas Šidiškiai ir kiti. Susitikome 1955, 1960, 1965, 1970, 1975, 
1980, 1985, 1990 ir 1995 metais. Ir štai atėjo paskutinysis sąskrydis XX am- 
žiuje, t. y. 2000 metais Vilniuje. Jo rengėjai - Kazys Blaževičius, Algimantas 
Juška, Evaldas Palšaitis, Romualdas Sakalauskas, Bronius Sidauga, 
Vytautas Sūdžius, Jonas Šidiškis, Linas Vidugiris ir kt. Nuo šiol susitik- 
sime jau tik XXI amžiuje. 

Oficialioji susitikimų dalis visuomet vykdavo Kaune, dažniausiai 
Antruosiuose universiteto rūmuose, mūsų buvusioje auditorijoje, kur ka- 
daise stovėjo paslaptingoji dėžutė. Aplankydavome Karo muziejaus so- 
delį, Petrašiūnų kapinėse padėdavome gėlių išėjusiems Anapilin. Būdavo 
daug pasakojama apie gyvenimą, darbą. Juose dalyvaudavo mūsų ger- 
biami profesoriai: Juozas Dalinkevičius, Stasys Vabalevičius, Juozas 
Macevičius, Bronius Petrulis, Mykolas Kosčiauskas. Visi kurso bičiuliai 
nusifotografuodavome atminčiai. 

Pirmą kartą susitikome 1955 metais. Po oficialiosios dalies garlaiviu nu- 
plaukėme į Kačerginę. Mūsų puota vyko pušyne ant Nemuno kranto. Joje 
dalyvavo 43 kolegos ir 30 viešnių (žmonų). Nedalyvavo tik tie, kurie buvo 
išsiųsti dirbti į tolimas statybvietes. Visi dar buvome labai kuklūs, neišsipuo- 
šę. Kolegos pasakojo dar negausius gyvenimo ir darbo įspūdžius. Visą dieną 
dainavome, krykštavome, o aidas atliepė toli nuo miškų. Įsimintina tai, kad 

kolega Antanas Kudzys tvirtai pasakė, jog susitiksime kas penkeri metai, 
kaip buvo sutarta per išleistuvių pokylį, ir susitiksime tol, kol bus Zemė- 
je bent du kurso bičiuliai. Vėlai vakare paskutiniu garlaiviu linksmai 
nusiteikę parpūškavome į Kauną. 

Antrą kartą į Kauną sulėkėme 1960 metų birželį. Mūsų akimis tai buvo 
didžiulis jubiliejus. Juk dešimtmetis! Susitikimas vyko universiteto Trečiųjų 
rūmų salėje. Mūsų pasveikinti atėjo KPI rektorius profesorius Kazimieras 
Baršauskas. Kaip šiandien prisimenu, kad čia jis, visų mūsų nuoširdžiai su- 
tiktas, pasakė: „Sveikindamas Jus, aš džiaugiuosi, kad Jūsų 1950 metų lai- 
da yra viena tvirčiausių, gražiausių laidų. Daugelis Jūsų eina atsakingas 
pareigas Lietuvos ūkyje, iš jūsų tarpo jau yra nemažai mokslo kandidatų, 
docentų...“ Pasidžiaugęs mūsų vaisingu darbu, jis palinkėjo mūsų laidos 
inžinieriams ilgų, laimingų ir kūrybingų metų. 

Šiame susitikime jau dalyvavo dauguma per pirmąjį dešimtmetį į 
Lietuvą sugrįžusių kolegų, dirbusių tofimose statybvietėse, inžineri- 
niuose kariuomenės daliniuose ir kitur. Mes tvirtai spaudėme vieni ki- 
tiems rankas ir labai džiaugėmės susitikę. Po iškilmingosios dalies 57 
kolegos ir 44 viešnios nuvažiavome į Panemunės šilą ir ten ūžavome, 
dainavome ir šokome iki išnaktų. 

Trečiasis mūsų sambūris įvyko Kaune 1965 metais. Garsiojoje „Tulpės“ 
kavinėje dalyvavo 51 kolega ir 37 viešnios. Kolega Romualdas Sakalauskas 
tada dar lengvai kilnojo mūsų žmonas, o kolega Linas Vidugiris vis dairėsi į 
užsienietes ir visą vakarą šokdino Čekoslovakijos rankininkes. 

Ketvirtą kartą susitikome 1970 metais. Tada į susitikimą atvyko 51 
kurso bičiulis ir 39 viešnios. 

Labai įdomus buvo susitikimas 1975 metais prie Dubysos, Meliorato- 
rių poilsio namuose netoli Ariogalos. Tuomet jau buvome visi solidūs, įgi- 
ję daug patirties, šiek tiek iš darbo „praturtėję“, nes kai kas atvyko nuosa- 
va „Volga“ arba „Moskvičiumi“, o kiti atvažiavo tam skirtu autobusu. Iš 
viso dalyvavo 57 kolegos ir 38 viešnios. Šio sambūrio proga buvo „nukaldin- 
ti“ atminimo medaliai, kurie įteikti visiems kurso bičiuliams ir atvykusiems 
profesoriams. Dvi dienas skambėjo Dubysos slėnis nuo mūsų dainų. Vienas 
iš kolegų šitaip apibūdino šį susitikimą: „Dar niekada Dubysa nebuvo ma- 
čiusi tokios nuostabios puotos gamtos prieglobstyje, tiek daug puošnių vaka- 
rinių suknelių, besiplaikstančių vėjyje, ir tiek daug galantiškai pasipuošusių 
vyrų, o Dubysos miškai nebuvo girdėję tokių sodrių statybininkų balsų!“ 

Įspūdingas susitikimas įvyko 1980 metais prie Šventosios, Statybininkų 
poilsio namuose netoli Jonavos. Dalyvavo 51 kolega ir 35 viešnios. Visi atvy- 
ko su šeimomis, todėl buvo labai linksma. Išpasakota daugybė prisiminimų, 
išdainuota daug dainų, kurių aidą nešė Šventosios bangos tolyn, Neries ir 
Nemuno link. Į darbus visi grįžo smagiai pailsėję ir geros nuotaikos. 

1985 metais susitikome Kaune „Trijų mergelių“ restorane.-Dalyvavo 
36 kolegos ir 22 viešnios. Daugelis jau buvo ties šešiasdešimtmečio slenks- 
čiu. Mūsų sambūris truko vieną dieną. Taip jau sutapo; kad su didžiuliu 
mūsiškių būriu panoro susitikti ir pabėfidrauti Suomijos profsąjungų de- 
legacija, kuri tada viešėjo Lietuvoje ir taip pat vakarieniavo „Trijų merge- 
lių“ restorane. Suomiai buvo maloniai nustebinti tokio gausaus vienos lai- 
dos inžinierių būrio, domėjosi mūsų specialybėmis ir darbu. Ta pačia pro- 
ga mus maloniai pasveikino ir palinkėjo geriausios kloties Suomijos prof- 
sąjungų delegaciją lydėjęs LKP CK pirmasis sekretorius Antanas Sniečkus. 

1990 metais susitikome Kaune, jau Nepriklausomoje Lietuvoje Kole- 
ga Vaclovas Melisiakas parodė mums Žemėtvarkos institute jam vado- 
vaujant naujai rengiamus Lietuvos Respublikos žemėlapius ir kitus pla- 
nus. Linksmoji šio sambūrio dalis vyko Pramonės statybos projektavimo 
institute. Dalyvavo 39 kolegos ir 19 viešnių. Smagu buvo, bet jau jutome 
ant pečių amžiaus naštą, todėl pasišnekučiavę ir pasidžiaugę išsiskirstėme. 

Į 1995 metų susitikimą visas būrys vilniečių važiavome traukiniu. Už- 
ėmę didžiąją vagono dalį, šnekučiavomės, juokavome, džiaugėmės, kad 
dar galime nuvažiuoti. Tačiau pasidarė graudu pagalvojus, kad ir trauki- 
nys mus veža tik už pusę bilieto kainos... Kaip visada susirinkome Karo 
muziejaus sodelyje prie „Laisvės“ paminklo ir Nežinomojo kareivio kapo, 
aplankėme mūsų mielą auditoriją Antruosiuose rūmuose. Dalyvavo 40 
kolegų ir 16 viešnių. Visi buvome žvalūs ir dar nepamiršę vienas kito var- 
dų. Evaldas Palšaitis tada nuostabiai pasakė: „Žiūriu vakarais gražią 
šokoladinių saldainių reklamą ir tikiuosi, kad gražuolė Rafaela nužengs ir 
prieis prie manęs, bet, deja, ji jau nebeprieina..." 

2000 metais sulėksime į statybininkų kalvę - Vilniaus Gedimino tech- 
nikos universiteto Aktų salę (rektoriui prof. E. Zavadskui maloniai suti- 
kus). Šiai progai parengta knyga „Studijų ir polėkių metai", kurioje atsi- 
spindi mūsų profesorių, docentų, dėstytojų ir kiekvieno kurso kolegos nu- 
eitas kelias, nuveikti darbai. Visi kurso bičiuliai esame dėkingi savo myli- 
moms žmonoms, kurios ėjo kartu per gyvenimą, lydėjo mus į kolegų sam- 
būrius, padėjo mums nuveikti didelius darbus ir visuomet buvo šeimos 
palaima ir paguoda. Tai inžinierės, medikės, architektės, filologės, agro- 
nomės, mokytojos. Kai kurios jų tapo mokslininkėmis ir įkopė į savo pro- 
fesijos viršūnes. Mūsų kurso bičiulių šeimos užaugino 61 sūnų ir 54 duk- 
teris. Tarp jų jau yra habilituotų daktarų, profesorių, daktarų ir docentų, 
inžinierių ir architektų, medikų ir kitų profesijų darbuotojų. Mūsų vaikai 
jau užaugino arba augina 50 anūkių ir 57 anūkus. Kai kurie jų jau eina 
mūsų (senelių) ir mūsų vaikų pėdomis. 

Į XXI amžių mūsų būrys ateina gerokai išretėjęs. Iš 72 absolventų 31 
kolega jau išėjo Anapilin, t . y. apie 43 procentai. Mirtis labiausiai išskynė 

geodezininkų gretas. Iš aštuonių baigusiųjų liko tik Vincas Vainauskas. 
Pirmoji kurso netektis buvo Julius Burokas. Jis tragiškai žuvo pačioje jau- 
nystėje, t. y. 1951 metais. 2000 metais mirė Stasys Bartušis ir Aleksandras 
Sasnauskas. Taigi iš 1950 metais baigusių VDU studijas 72 Statybos fakul- 
teto absolventų Anapilin išėjo 17 statybininkų, 7 geodezininkai, 4 kelinin- 
kai ir 3 hidrotechnikai. Mes jų niekada nepamirštame. Mūsų delegacija 
visuomet palydi į paskutiniąją kelionę, taria atsisveikinimo žodžius. Kaune 
tuo nenuilstamai rūpinasi Jonas Šidiškis, o Vilniuje - Algimantas Juška. 

Per tradicinius susitikimus pirmiausia susiburiame prie mažų kau- 
burėlių, padedame gėlių ir tikime, kad tomis dienomis iš tikrųjų jie būna 
tarp mūsų. Štai kaip Romualdas Sakalauskas aprašo atsisveikinimą 
su Stasiu Bartušiu ir Algirdu Mikulėnu: „Studijuodami nebuvome itin ar- 
timi bičiuliai, bet nuo 1957 metų mus susiejo bendzas darbas Statybos mi- 
nisterijoje. Draugavo mūsų šeimos. Vėliau, man dirbant statybos minist- 
ru, jie buvo paskirti mano pavaduotojais. Ilgus metus dalinomės bendro 
darbo rūpesčiais, sėkmėmis ir džiaugsmais, todėl jų netektis man buvo 
labai skaudi. Nors Algirdas mirė 1995 metais, o Stasys — 2000 metais, bet 
jie abu atgulė netoli vienas kito Vilniaus Saltoniškių kapinėse. Prie jų ka- 
pų pasakyti atsisveikinimo žodžiai mus įpareigoja neužmiršti bendro dar- 
bo ir draugystės metų". 

Mūsų „aukso amžius“ jau nuėjo į praeitį. Galbūt tik statybos istori- 
kai, šios srities mokslininkai ir būsimųjų kartų statybininkai domėsis mū- 
sų darbais, minės XX amžiaus antrosios pusės Lietuvos statybų kūrėjus ir 
puoselėtojus. Ši knyga — tai obeliskas, kuriame iškalti visų Vytauto Didžiojo 
universiteto Statybos fakulteto 1950 metų laidos inžinierių vardai ir pavar- 
dės. Niekas nepamirštas, papasakoti visų likimai. Tai paminklas mokslui, 
bendram darbui ir žmogiškajai draugystei. 


2000 metų rugsėjis 

Statybos fakulteto studentų būrys su dekanu docentu S. Vabalevičiumi ir prodekanu vyresniuoju dėstytoju 
J. Mikucku 

1995 r m. Karos muziejaus sio) e baltaplaukiai Z. Taletavičius, J. ŠdiŠkis, 
L. Kuznecovas, P. Garbauskas, R. Sakalauskas, A. Čyras, V. Pranaitis, S. Lapelis, 
E. Palšaitis i ir A. Lopas 





Prie NežiAoajo kareivio Eno 1995 m.V. TAI B. Sidauga, N. Pilkauskaitė- 
Dackevičienė, R. Sakalauskas, S. Lapelis, V. Pranaitis 

* UDK 378.4(474.5)(091) 
St 386 


Studijų ir polėkių metai. Sudarytojas Linas Vidugiris. Vilnius: 
Technika, 2000. 288 p. teksto + 1sp. L. iliustracijų. 


Knygoje pateikiama Vytauto Didžiojo universiteto Statybos fakulteto raida, 
šio fakulteto 1950 m. laidos inžinierių ir jų profesorių autentiškas gyvenimo kelias, 
rašytas jų pačių, jų artimųjų arba juos pažinojusių. Nušviečiamas jų studijų pokario 
laikmetis ir veikla bei likimai XX amžiaus antrojoje pusėje. 

Leidinys parengtas VDU Statybos fakulteto 1950 metų inžinierių laidos 


penkiasdešimtmečio proga. Skiriamas visiems, kas domisi statybos mokslo ir 
technikos istorija. 


Pirmame viršelyje — Antrieji universiteto rūmai. 
Antrame viršelyje - Centriniai universiteto rūmai. 

